
| | tpaa vaaren en dag gik Olav med en av hus- 
karlerne, førte møkk utover haalken paa god- 
akeren. 

Det glittret og gliste av is endda nedover de nord- 
vendte jorder, men oppe fra Hesthammeren sippret 
vand og randt. Og borte tvers over viken, paa solsiden, 
baktes berget — Oksen steg op av sjøen med flimrende 
atterglans av godveirsglittringen over den rødgraa sten. 
Bakken lyste brun under furuerne borti der, og nøtte- 
kjerret i aassiden indover mot Kverndalen stod og 
dryppet med gule rakler. 

Ute paa viken rodde Eirik — guttens røde kofte 
sken saa svært ute paa det blaa vand. Olav stod litt, 
lænet paa spaden, saa ned paa den lille baaten. Det 
var det samme med Eirik altid — han tok sig slik tid! 
Han hadde bare skullet fragte over nogen sauer; de 
hadde sluppet smaafeet borte i den skogen. Idag var 
der god bruk for gutten hjemme —. 

Det trippet i berget bakom Olavs rygg — de store 
svabergene som kuvet og livet godakeren ut mot fjor- 
den. Cecilia stod med solen i nakken saa straalerne 
silte gjennem hendes lyse, krusede haar; det sken mot 
luften. Hun satte sig ned og akte paa baken, mens 
hun ropte paa sin far og viste frem en haandfuld smaa 
gule lersoler. 

Olav tok imot hende, avvergende. 

«Kom ikke hit, Cecilia — du blir sulket ut —» 
han lempet hende op paa en sten. Smaamøen dyttet 

blomsterdusken ind i hans ansigt, tittet, om faren var 
blit gul av støvet. Det var ikke meget — Cecilia hadde 
klemt blomsterne aldeles isund alt, men hun lo like 
godt og gjorde det igjen med faren. 

Olav kjendte den lille beske og friske duften — 
den første av ny gror iaar. Vinteren som laa bak ham 
hadde været saa lang som Fimbulvinteren. Men nu 
stod han og kjendte det livsalig op gjennem hele krop- 
pen, at støvlerne hans var vaate og tunge av jord. 
Selv her i skyggen under svaet hadde da isskjoldet 
over akeren krøpet unda og blottet en stripe raa muld 
indmed stenen. Gjødselen, som laa spredt utover, eimet 
saa godt, og op fra bryggen lugtet det vaarlig sterkt 
av sjø og tjære og fisk og sjøvaatt træ. 

— Den vesle seilbaaten som han hadde set utfor 
Oksen nys, den stevnet indover hit. — Han drog ikke 
kjendsel paa den. Det var vel folk som skulde op i 
bygden. 

Han tørket det værste av fingrene sine, leiet Cecilia 
tilbake opover berget. 

«Gaa bort til Liv, du — du skal ikke la barnet 
løpe saa langt fra dig, Liv — hun kunde falde ut- 
for.» 

Ternen snudde sig imot ham — «slikt vakkert veir» 
— storsmilende. Hun sat og solet sig, det plagget, 
som hun skulde bøte, laa slængt i lyngen. 

Olav vendte sig fra hende, motvillig, gik tilbake 
til sit arbeide. Baaten hadde lagt til bryggen nu, 
fremmedkarerne kom opover i følge med Eirik. Olav 
gjorde som han ikke saa dem, før de stanset utmed 
skigaren og hilste ham. 

Det var to middelaldrende mænd, høie, tynde, med 
kroknæsede aasyn og muntre, spillende øine. Olav 
kjendte dem nu, han hadde ofte set dem i Oslo, men 
aldrig talt med dem; de var sønner til denne engelske 
vaabensmeden, Rikard Platemester, som hadde giftet 
sig med en bondedatter fra et av herrederne vest ved 
fjorden og slaat sig ned i kaupangen. Hvad erinde 


disse mændene kunde ha til ham, skjønte ikke Olav. 
Men han gik da med dem op til husene. 

Da Rikardsønnerne hadde faat sig mat og de sat 
over øllet, tok Torodd, den ældste, til at orde frempaa: 
han hadde hørt ymte om at Olav vilde løse op han- 
delsfelaget med Claus Wiephart? Olav svarte, han 
visste ikke noget om det. Torodd sa, han hadde da 
hørt i kaupangen, iaar skulde Olav Audunssøn ha holdt 
tilbake varerne sine, ikke latt Claus Wiephart sælge 
for sig? 

Det var ikke slik heller, svarte Olav. Men han 
hadde holdt gravøl efter sin hustru her i vinter, saa 
der var gaat til meget i huset, og med det at konen 
døde, var han ogsaa blit heftet i sit arbeide paa mange 
maater —. Olav trodde, nu skjønte han, hvor de vilde 
hen. Kanske det kunde være noget at tænke paa 
ogsaa, finde sig en anden ombudsmand —. 

Da sa den anden broren, Galfrid: 

«Det er slik, Olav, at bror min og jeg har erinde 
til England isommer. Og vi vet at du er en dygtig 
skibsstyrer, og du er kjendt i det landet fra din ung- 
dom av — vi har aldrig været der, endda vi har vore 
fædrene frænder derute. Nu er det sagt os forvisst, 
at du vil fare utenlands isommer —» 

Under dette var Eirik kommet ind av døren. I 
haanden bar han en krans av blaaveis. Olav visste 
der var blaat av disse blomsterne nu borte i nøtte- 
skogen paa den anden side viken. Slike barnestreker 
som blomstersanking drev den lange gutten bort sin 
tid med midt paa blanke, travle vaardagen —. 

Eirik stanset nede ved døren, lyttende spændt, 
mens han bare ventet paa at faren skulde sende ham 
ut av stuen. 

«Hvem har sagt det, Galfrid?» spurte Olav. 

Det hadde broder Stefan — denne barfotmunken 
som hadde været saa meget her i bygden i vinter. 
Rikardsønnerne hadde sin gang i fransiskanerklosteret, 
for en bror av dem var munk der. Og der hadde de 

da faat høre, Olav i Hestviken tænkte paa at fare 
utenlands isommer, men han skulde vistnok ikke ha 
gjort nogen avtale om skib endda —. 

Olav taug. — Men hvordan munken hadde faat 
greie paa det skjønte han ikke — han husket ikke at 
han hadde nævnt det til et menneske. Reise bort — 
ja Gud visste at han hadde ønsket han kunde — men 
han hadde da ikke tænkt paa at gjøre det. Han eiet 
hverken skib eller farm — og lete op nogen leilighet 
til at fare med andre folk hadde likesom syntes ham 
saa uoverkommelig. Der var da ogsaa nok at gjøre 


her hjemme nu — slik som alting laa nede efter alle 
disse aarene med en syk husfrue. 
Men naar leilighet blev budt ham —! Han syntes 


hjertet knyttet sig i hans bryst som en haand knytter 
sig for at slaa i bordet, samme nu som han sanset 
fuldt ut, han kunde komme bort fra alting — Langt 
bort, en lang stund —. Ja, aa-ja I 

«Ikke har jeg sagt slikt til broder Stefan —» Olav 
rystet paa hodet. «Kanhænde jeg har nævnt — Jeg 
mindes ikke — jeg har vel sagt jeg kunde ha hug til 
at se mig om i verden engang igjen, nu jeg er en 
ubunden mand —» | 

Saa sanset han at gutten stod der, lyttet opspilt, 
og han bød Eirik gaa ut. Fort kom Eirik frem, slyn- 
get kransen sin om det lille krucifiks som hang paa 
væggen inde i den sengen hans mor hadde ligget i. 
Men derefter maatte han gaa ut. 

— Hvordan broder Stefan hadde faat snust op med 
sin lange næse, at han gik med slike tanker, — det 
var likevel mere end Olav kunde skjønne. 


Utpaa eftermiddagen var mændene da kommet saa 
vidt med sine samtaler, saa Olav gik med de frem- 
mede og viste dem, hvad han eiet av salgsvarer. Stort 
var det ikke — halvandet deker gjeteskind, tre oter- 
belger og nogen andre vildtskind, nogen fat med eke- 
bark, Han fik ta med det som han hadde av fisk og 

sild — folket hjemme kunde vel nøie sig med fersk- 
fisk isommer. Han hadde ogsaa noget eketømmer og 
tøndestaver som han hadde eslet sig til eget bruk — 
men hvis han ikke selv blev hjemme iaar, vilde det 
jo bare bli liggende unyttet — 


Sent paa kvelden kom Liv ind og bad husbonden 
følge med uti fjøset; det var en ku som skulde kalve, 
men nu var budeigjen blit saa ilde syk, sa Liv — og 
det var ikke hendes arbeide ellers at vaake over feet. 

Det var maanemørkt, natten kold og stille, da Olav 
kom ut fra fjøset igjen. Nu fik han gaa og vække 
Tore gamle, be ham gjøre saa vel at han vaaket i 
fjøset inat, for det duget ingenting at Liv var der 
alene. Lat var hun, og tankeløs. — En skulde neppe 
kunnet tro slikt, men ikke engang mens de strævet 
og stelte med det arme dyret som laa og rautet og 
klaget — selv ikke der idet mørke, trange fjøset kunde 
han faa være i fred for jenten. Hun var efter ham 
som en kjælen kjette — gang efter gang maatte han 
næsten slænge hende ut av veien, saa han kunde faa 
røre hænderne. Hun hadde faat den tanke, at nu 
skulde bun bli frilleviv her i gaarden, skjønte Olav. 
Og alt han lot hende merke, at den velstand nyttet 
det ikke hun fiket efter, saa bet det litet paa Liv. 

Hemmelig skjæmtes han for sit eget husfolk — 
de lo vel bak ryggen hans og lurte paa om jenten 
skulde faa narret ham dit hun vilde tilslut. Han 
syntes han saa det — Liv gaaende her og briske 
sig med nøklerne ved beltet. Aa nei —. Han gad 
ikke gaa ind engang med Tore, da han hadde faat 
den gamle ut —. 

Der var is oppaa vandtønden, da Olav stak armene 
nedi og skyllet av hænderne sine. Han lyet og stirret 
ut i mørket, mens han husket efter, om nu ingenting 
var blit glemt —. 

Stilt nu — det muntre bækkesurl i berg og bakker 
var frosset tyst, og bare sjøen nedunder berget klasket 

svakt og rislet — og borte i Kverndalen suste elven. 
Stjernerne syntes saa faa og saa fjerne inat — der var 
litt dimme i luften. 

— Kalven var romskindet og langøret — saa 
lovende ut; det var endda vel; tre kalver hadde han 
mistet denne vaaren. Og ikke en kvigekalv hadde 
han faat endda —. 

Nord over Oksens svarte rygg kom og gik det 
smaa bleke blaff av nordlys — som hvælven dug- 
gedes av aandepust. En saa det ikke saa ofte 
her syd —. Hjemme paa Oplandene, der flammet 
veirlysene over halve himmelen — og naar de ertet 
dem op, plystret og viftet mot dem med en lerrets- 
duk, saa spraket det, og lange tunger jog ned mot 
jorden og för opover himmelen igjen. Engang de 
hadde listet sig ut bakom uthusene, stod der og blaffet 
med et av Ingebjørgs længste hodelin, kom Arnvid 
over dem, og da hadde han dængt ham. — Det var 
stor synd at gjøre det, for det blev storm, naar veir- 
lysene var urolige. 

Her syd var nordlyset gjerne blekt og svakt 
bare —: 

Olav hufset litt paa sig i de stinkende klær — 
fire dager var det endda til tvættdag og helg —- 

Uvilkaarlig gik han stilt, da han skraadde over 
tunet; det kraslet slik i skrov-isen, og det bød ham 
imot at bryte igjennem de lave lyd som suste neden- 
fra som op av nattens grund. 


Inde stod en liten kole og brandt paa kanten av 
aaren. 

Olav hadde vist de to fremmede tilsengs i kleven, 
og sittende paa kanten av Ingunns seng klædde han av 
sig -— langsomt, med længe mellem hvert plagg. Han 
reiste sig, skulde til at klype ut veken —. 

Det hvisket borte fra den nordre sengen: «Far!» 

Om et øieblik svarte Olav dæmpet: «Er du vaaken, 
Eirik?» 

«Ja. — Naar skal vi seile, far?» 

Olav taug. Men Birik var saa vant til dette at 
faren ikke syntes høre — eller svaret kom som dverg- 
maalet naar en ropte over mot Oksen — ikke straks, 
og likesom over en avstand. 

«Far — ta mig med dig! Fuld nytte av mig skal 
dere faa» — Eirik hvisket høit og ivrig — «jeg skal 
duge dere saa godt som en fuldvoksen karl. Fuldt 
mandsverk kan jeg vinne og vel saa det — |» 

«Det kan du visst.» Eirik kunde høre at faren 
smilte litt, men han var da hverken vred eller avvisende 
i stemmen. 

«Faar jeg følge med dig, far — til England 
isommer?» 

«Der er vel ingen som har sagt at jeg farer,» sa 
Olav sindig. 

Han blaaste ut den lille flammen, kløp av tanen 
og slap ned i tranen. Saa steg han i seng. Noget 
faldt ned, kom nær hans hals i mørket. Det var 
mykt, kjølig, mindende om levende ung hud, mellem 
leiets grove, ru uld og skindfelder. Eiriks krans var 
det. Olav famlet og fik hængt den op paa plads 
igjen. Den hadde mindet om hendes legeme — skul- 
deren saa spæd og bløt og kold, naar teppet var 
glidd av, mens hun sov, og han drog op om hende 
og dækket over hende igjen. 

Visst vilde han reise — forsættet var fast fattet i 
hans inderste sjæl, og han vilde ikke taale at noget 
nu kom iveien og hindret ham. Bare for et syns skyld 
lot han endda som han ikke visste, om han vilde slaa 
til — han kunde vel ikke staa ved at han lot sig over- 
tale av to vildfremmede mænd saa let — ja grep deres 
tilbud med begge hænder. 

Men han blev ikke gaaende her i Hestviken i hele 
sommer, nu naar han hadde øinet en utvei til at slippe 
bort. Det fik ikke hjelpe — ikke at denne vesle 
gamle knarren som Rikardsønnernes morfar eiet var 
en ussel farkost — og han selv var ikke bedre sjø- 


IO 


mand, end de kunde let ha fundet mange bedre. I 
England hadde han været en gang før, for en femten 
aar siden med jarlen — saa det var ikke stort han 
kjendte til det landet; en storhøvdings sveitunger kan 
ikke røre sig vidt omkring. Men naar ikke Rikard 
sønnerne spurte ham om det, saa —. Ingenting kjendte 
han til disse to, men at de var uforsøkte og ikke over- 
kloke hadde han da skjønt. Og han var blit nødt til 
at se det efterhvert — nogen dygtig kjøpmand blev 
han aldrig selv. Han harmet sig, naar han skjønte 
han var blit snydt. Men han hadde vænnet sig til at 
tie og late som ingenting; det nyttet ikke for ham at 
ville kjeppes med folk som var klokere end ham selv 
i slike ting. Han hadde ikke engang tænkt paa at 
løse op felaget med Claus Wiephart — han kunde 
komme ut for dem som klippet ham endda snauere. 

Disse Rikardsønnerne saa ut som de kunde la sig 
klippe selv. Da stod han sig vel endda mindre paa 
at slaa lag med dem. Likevel —. 

Han savnet hende som var borte, saa han skjønte 
ikke hvordan det skulde bli at leve her uten hende 
alle aarene fremover. Han gik omkring og var som 
nummen av undring —: 

— Han kunde huske han hadde tænkt somme- 
tider i de sisste aarene: det vilde være synd .at ønske 
hun skulde bli liggende her og pines faafængt. Men 
nu da hun var borte — ja han kom i hug denne 
saga-taatten som broder Vegard hadde sagt for dem 
engang, mens de var børn, om kong Harald Luva 
som sat tre aar og ruget over liket av finnekonen sin. 
Det var forgjørelse, hadde munken sagt. Kanske — 
aaja, men kanske var det ikke bare galskap heller. 

Saa langt tilbake som han kunde huske hadde han 
været vant til at tænke paa hende like meget som 
paa sig selv, ihvad han saa gjorde eller tænkte. — 
Naar to trær er rundet op sammen fra roten av, saa 
blir løykronerne deres som en. Og falder da det ene, 
saa tykkes det, som blir staaende efter alene, se for- 

leget ut. Olav kjendte sig slik, blottet og skakk- 
okeset, nu da hun var borte. 

Han visste det nok, det hadde været glædeløse 
r, de fleste, men minderne om den lykke de hadde 
hat sammen var meget tydeligere og sterkere. Det 
var saan som med linden i bergene her omkring viken: 
ke ruvet ikke stort for synet; men den tiden paa som- 
meren da de blomstrer er hele Hestviken som mæt 
med duften fra den, saa en næsten kjender sødmen 
klæbende mot huden som honningdugg. I alle de 
hårene han var borte herfra, som gut og som mand, 
n foster hos fremmede og ute i landene i utlegd, 
de denne duften av lindeblomster været det eneste 
som mindet ham om at han eiet et land som var hans 
alt andet om det hadde han glemt. 

Selv i de tungeste tiderne de hadde levet sammen 
r hun da hans — den samme som bin vesle Ingunn 
m hadde været saa søt og fager da hun var ung, 
upæd og myk at ta i favn, med høiduften angende ut 
av det guldbrune haaret, naar han bredte det over sig 


odt ofte, som en elsker sit kjæreste, trofaste, menløse 
yr — en vakker, blid kvigekalv eller en hund. Og 
hindre ganger hadde han elsket hende slik, at kroppen 
hans skalv og han krympet sig i vaande, naar han 
husket det nu og husket det var slut, hadde været slut 
har og dag før hun døde. Og likevel var hun den 
eneste kvinde han gad huske paa at han hadde eiet. 
Han kunde ikke tænke paa de andre, uten han kjendte 
uviljen ved minderne sige graakold indover sig. 

Nu hadde han mistet Ingunn, og naar han tænkte 
paa den sisste natten før hun døde, visste han det 
var hans egen skyld at han hadde mistet hende helt. 
Han skjønte selv det som var hændt ham. Da han 
var stedt som værst i raadløs nød og sorg, fordi han 
skulde miste sin eneste fuldtro fælle i livet, var Gud, 
hans Frelser, selv traadt frem i veien for ham med ut- 
strakte hjelpende hænder. Og hadde han bare selv 


I mørket. Han hadde elsket hende saa mildt og saa 

hat mod til at gripe disse aapne, gjennemborede hæn- 
der, saa vilde han og hans hustru nu ikke ha været 
skilt. Hadde han selv bare hat mod til at staa ved 
det forsæt han fattet i hint møte — ja hvad som 
vilde være blit hans lodd i denne heimen, pilegrimsgang 
eller bøddelsverdet — paa en hemmelighetsfuld maate 
vilde han nu ha været forenet med den døde, inder- 
ligere og nærmere end ven kan være forenet med ven 
mens begge lever paa jorden. 

Men endda engang hadde han mistet modet. Han 
var blit staaende og se paa, da Gud kom og tok 
Ingunn, bar bort hende alene. 

Og han sat efter som en mand sitter igjen paa 
stranden, naar skibet hans er seilet fra ham. 

Og gaa her hjemme i Hestviken efter dette — 
det blev bare at vente paa dagene og nætterne som 
kom baarende i endeløst tog, den ene lik den anden —. 

Nei, han viste nok ikke fra sig Rikardsønnernes 
tilbud. 

Ut fra mørket kom guttens lysvaakne stemme: 

«Danskerne, far — de ligger ute i Englandshavet 
og tar op skibene vore, har jeg hørt —» 

«Englandshavet er vidt ådet, Eirik, og knarren vor 
liten. — Bedst likevel at du blir hjemme iaar.» 

«Jeg mente ikke slik —» Olav hørte at gutten 
satte sig overende i sengen. «Jeg mente — jeg hadde 
slik hug til at prøve manddommen min,» hvisket han 
blygt og bønlig. 

«Læg dig og sov nu, Eirik,» sa Olav. 

«Jeg er da ingen smaagut længer —» 

«Da skulde du ha vett til at unde folk nattero. 
Ti nu.» 

Farens stemme lød træt, bare træt men ikke vred, 
tænkte Eirik. Han nøstet sig sammen og la sig til. 
Men sove kunde han umulig. 

Han fik bli med, det trodde han visst — saa visst 
saa han kjendte sig helt sikker paa det, da han hadde 
ligget en stund og tænkt paa færden. Han var viss 


13 


pan at de kom til at møte danske skiber. De er 
Meget mere bordhøie end vore pleier være, saa det 
kunde nok se ilde ut ved det første aataket. Men 
Khan roper han at de skal løpe over i læ alle mand og holde 
øljoldene over hoderne sine, og naar da alle fienderne 
ør sprunget ned ombord i knarren, søker de frem ind- 
paa dem. Faren gaar til møtes med selve høvdingen 
(eres — han ser ut som denne vennen til far de traf 
I Tunsberg forleden aar: før og bred, rødhaaret med 
fuldt og bredt, rødt ansigt, smaa blaa øine og en svær 
mund sellende fuld av lange gule hestetænder. -— Da 
kaster Eirik sit skjold foran føtterne til den fremmede, 
san han snaaver paa de vaate tiljer, og hugget raaker 
Ikke faren — jo likevel, men far vyrder ikke at han 
blir saaret — dansken snubler, og halsberget glir unda 
Nnavidt at nakkeknuten blir bar et nu; i det samme 
fører Eirik rytningen som det kunde være en dolk —. 
Nu vil danskerne redde sig ombord i skibet sit. Skibs- 
siderne knaker og gir sig, der de tørner mot hverandre 
| sjøgangen, og mens mændene hænger og spreller, 
med baatshaker og økser krøket fast i danskekoggens 
høie, utoverlutende side, lægger nordmændene igjen- 
nem dem med spyd og sverd. — Tykkes mig ikke 
mere end rimelig, sier faren, at Eirik, sønnen min, 
faar høvdingens vaaben — men om dere vil ha det 
anderledes, byr jeg tl at løse ut luten deres av dette 
bytte —. Men alle mændene samstemmer: nei, det 
er Eirik som har lagt ned denne kjæmpen alene, og 
de har berget skuten ved hans raadsnarhet —. 

Er du den unge norske sveinen Eirik Olavssøn 
fra Hestviken — for det er blit spurt utover hele 
London by. Og en dag da borggreven rider ut, møter 
han ham. Det hvite Taarn er navnet paa Londons 
borg; den er bygget av hvit marmorsten. Og en dag 
han er gaat opover for at se sig om — denne borgen 
er endda større og staseligere end Tunsberghus, og 
berget som den ligger paa er meget høiere — saa 
kommer greven ridende ned kleven med alle sine 

mænd, og nogen av dem hvisker til sin herre og peker 
paa den norske gutten —: 

Nei — bli i London, naar faren reiser hjem, det 
vil han ikke, likevel. Ikke i lek engang orker Eirik 
tænke paa at faren skal reise fra ham hjem i Hest- 
viken, livet der paa gaarden gaa sin vante gang, 
men han ikke være her mere. I sit hjerte huser Eirik 
en evig angst; om han end har faat dysset den isøvn 
nu i det sisste, saa gaar han utenom, ræd for at vække. — 
Hvis han skulde faa vite en dag, han er ikke ret ar- 
ving til Hestviken. Selv mens han ligger her og fletter 
sammen sin egen saga av brott og beter av slikt som 
han har hørt — huskarlernes fortællinger fra Dan- 
markstogene, eventyrsagaerne til gamle Aasmund Ruga, 
husker gutten sin hemmelige angst: om han skulde 
bli forstøtt av faren, miste Hestviken. Saa wil han 
heller leke noget andet — fremmede som gjør land- 
gang her i Viken, faren er ikke hjemme, han selv 
maa være den som egger husfolket til motverge, var- 
skuer folket opover i bygden —. 

Men i alle fald skal nu far hans da faa syn for 
sagn snart, hvad avl der er i denne sønnen hans. 
Han skal faa litt at undres over da, far —. Saa 
slipper han vel at gaa som i søvne, ikke se Eirik, 
naar de er sammen. — 


Men dagen efter satte Olav Eirik til at kjøre hjem 
sommerveden, og faren sa han fik faa frem alt idag. 
Endda lan sneen over jorderne her paa sydsiden av 
viken, men imorgen kunde gjerne det meste være gaat. 

Føret var bra tidlig om morgenen. Anki læsset 
paa den ene slæden, mens Eirik kjørte hjem den anden. 
Men utpaa dagen blev det svært varmt, og alt før 
nonsleite kjørte Eirik i bare sølen lange veier bortover 
jordet. 

Eirik spadde sne utover i faret, men det blev 
sørpe med en gang. Olav gik oppe i bakken og spredde 
paa akrerne der; han ropte ned til gutten at han fik 

føre rundt under skogen. Men dette var mange 
ger saa lang vei, op utenom alle jorderne — og 
frik lest ikke høre. 

Da Olav saa nedover igjen, stod vedlasset hug- 
fonde fast under kneiken op til tunet. Eirik hivde 
Av vedskier, saa det gjaldet i berghallerne — saa för 
hann frem, rykket i bigslet og skrek, men hesten stod: 
«Vil du dra — din pukebelg —» og Eirik tilbake, 
drog å tømmerne. Saa kastet han av mere ved. 

Slæden stod nedkjørt i en lergrop nedenfor sva- 
herpet under gamlelaaven, hvor veien fra Kverndalen 
fir op i tunet. Solen hadde ikke naadd hit endda, 
Min berget var haalket, men vand silte og randt ned- 
Aver issvullen. Eirik toki bak, fristet at faa rikket løs 
ølieden. Men hesten rørte sig ikke. Gutten spændte 
følt han orket, til han stod skraa bortover bakken — 
Ahh mistet han fotfæstet i lersørpen, dat ned paa knæ 
ØK hænder, og nogen vedskier rauset av lasset og 
fimte ham over ryggen — og der var faren kommet 
Nedover, stod oppe paa akerrénen. Sinnet og frygten 
fol Eirik slik at graaten klemte ham i strupen; han 
Wlyrtet frem, slet i tømmerne, peiset paa hesten med 
fømmeløkken: hesten kastet paa sig, slængte hodet, 
Men stod —. «Vil du ta i, dritgamp!» Rent ustyrlig, 
fordi faren bare blev staaende og se paa, slog Eirik 
fil hesten med knytnæven, paa kinderne, over mulen —. 
(Olav sprang ned fra rénen, kom bortover, truende —. 

Da satte hesten frembenene i haalken, skred, og 
et saa ut som den skulde gaa i knæ. Men saa fik 
den fotfæste, la sig i selen — slæden kom løs, og 
Ihøset var blit ganske let nu — det bar raskt opover 
tunbakken. Da snudde Eirik sig, skrek bakover mot 
faren, med graaten i halsen: 

«Ja kunde ikke du tat under med os da, du og — 
hvi skulde du staa slik og bare glanel» 

Langsomt blev Olav rød i panden. Han sa ingen- 
ting. Nu da gutten ropte det ut, skjønte han det ikke 
selv — men han hadde staat og glant og var ikke 

kommet paa den tanke, at han skulde gi Eirik en 
haandsrækning. Der seg en underlig uhygge over 
Olav — det var ikke første gang heller. I den sisste 
tiden hadde det hændt ham flere ganger, at han like- 
som vaagnet op og fandt sig selv staaende slik — 
han hadde bare stirret og ikke tænkt paa at røre sig 
eller gjøre det som det laa like for at gjøre. 

Oppe paa vedbakken hørte han Eirik godsnakke 
med hesten og kjæle. Olav hadde set dette før — 
slik var denne gutten baade mot folk og fé: først blev 
han som fra sans og samling av braasinne og siden 
tryglende blid. Med et gjep av uvilje snudde Olav 
sig ifra og gik opover jordet igjen. 


Rikardsønnerne drog tilbake til Oslo, og Eirik 
skjønte, at faren hadde gjort avtale med dem. Men 
nu turde han ikke spørre, om han skulde faa følge 
med. Det skræmelige var, at ikke engang denne hans 
sisste ugjerning hadde kunnet drive faren ut av hans 
uhyggesvangre taushet. Da Olav dukket op der ved 
vedslæden, hadde Eirik været saa viss paa at nu skulde 
han faa hugg — han hadde alt krympet sig under 
farens haarde hænder. Men efterpaa føltes det som 
en forfærdelig skuffelse at ingenting hadde hændt. 
Slag, bansord, de værste trusler skulde han ha tat imot 
— og git igjen paa, i tankerne ialfald — og kjendt 
det som en lettelse, bare der blev endskap paa denne 
vonde uvissheten — at han ikke visste, hvor han 
hadde faren. 


Olav kunde sitte om kvelden og stirre bent paa 
Eirik — og gutten visste ikke om faren saa paa ham 
eller gjennem ham, paa væggen, saa fjern og rar 
var han i øinene. Eirik blev rød og usikker under 
dette blik som han ikke kunde tyde. Somme tider 
blev Olav vår hans uro: «hvad er det med dig, Eirik?» 
Der var en skygge av mistænksomhet i røsten. Eirik 
blev svar skyldig. Men det hændte at han sanset sig; 


grep han til og berettet noget som hadde 
en, helst om hvor meget arbeide han 
ller om noget merkelig som hadde 
ar han skulde tale om det for faren, 
større end han hadde skjønt fra først 
det da slik, at længe før Eirik hadde 
et han, faren hørte ikke efter længer — 
var plidd bort I sine egne tanker igjen. Men 

var det, naar faren tilslut drog ørlitet gran paa 
ebanndet, sa stilt og kjølig: «Storhændinger sker 
der du føærdes» biller «Ja du er dreng du, 
as en trænger bate spørre dig selv, saa faar en 


i 5 

Kndda Eirik strævet, naar han talte til sin far, for 
huske alt slik som det var hændt og ikke si noget 
erledes. Men naar han kom paa glid, faldt det 
vanskelig for ham — før han selv visste av det, 
dde han kommet til at berette en sak slik som det 
ha været, eller slik som han tykte det burde 
viret. Det var ogsaa det at husfolket egget ham 
at fortælle ett og alt slik som det var mest 
4 ved at høre paa. De visste like vel som Eirik, 
han prydet sine sandsagn litt med kanter og brem- 
Øl, men de var enige med ham i at slik skulde det 
16, og ingen lot sig merke med at de visste, Eirik 
erne litt mere end sandingen — 

et var bare faren som var saa tver og tungnem 
altid krævet at faa vite alting saa nakent og saa 


le. 

Men en dag skulde nu hans far bli nødt til at si 
ti alvor — at Eirik var dreng som duget. Det 
hndde han fast for sig. 


Ellers gjorde Eirik nu god nytte for sig, efter sin 
ulder, baade oppe paa gaarden og i en baat. Han 
var ikke meget armsterk, spædbygget og mjaa, men 
han var seig og ihærdig, bare han ikke tullet sig bort 
og glemte at gjøre det som han var sat til. Men hus- 

karlerne vilde likevel gjerne ha med sig Eirik i arbei- 
det — han var snil og munter saalænge ingen ertet 
ham, men da blev han braasint. Han hadde ogsaa 
en klar, vakker sangrøst til alslags lokk og laling og 
opsang. 

Denne vaaren talte baade Tore og Arnketil flere 
ganger om ham til husbonden, roste hans flid og gode 
haandlag. Olav nikket, men syntes ikke se guttens 
spændte mine. Og alt det Eirik strævet for at tækkes 
sin far og tjene ham — ja nogen ganger kom da Olav 
i hug at takke sønnen. Og andre ganger syntes han 
slet ikke at sanse det, naar Eirik gav ham slike haands- 
rækninger som han kunde; han tok imot uten at se 
gutten eller gi ham saa meget som et nik. 

Saa flommet sinnet op i Eirik. Han gik og tænkte 
ut noget som han skulde gjøre bare for at terge faren 
— saa vilde han vel komme i hug at refse ham ialfald. 
Men naar det kom til stykket, turde han ikke — da 
fik han vel sletikke bli med paa Englandsfærden. 


I uken efter Hvitesøndag seilet Olav Audunssøn 
ind til Oslo, og ti dager efter laa Rikardssønnernes 
lille knarr ved Hestviksbryggen. Det var snart gjort 
at faa lastet ind den farmen som Olav skulde ha med, 
endda han hadde tat over noget smaatteri for Baard 
Paalssøn paa Skikkjustad: skind og osmundjern. Ellers 
hadde ikke Olav kunnet faa tak i salgsvarer i bygden 
paa en slik ulempelig aarstid. Allerede næste dag 
slæpte Olavs baater knarren ut av viken; ute paa fjor- 
den vandt de op seilet. Det var blank, stille forsom- 
mermorgen. 

Eirik hadde været ombord, hjulpet med at stuve 
godset, snakket med mændene. Der var ikke en flis 
av bord eller tiljer, ikke en blok eller taugende, han 
ikke hadde snuset paa og haandfaret. 

Frem imot kveldstid sat gutten oppe paa utsigts- 
berget og stirret efter den lille farkosten som nu holdt 
paa at sige ut av syne langt i syd. 


ksen. 
i berget var der en liten grøn 
tten laa nogen store steublokker. 
fe tre graner; Eirik kaldte den 
krype ind mellem disse stenene; 
Jongen var der som en liten hule, og her 
han et gjensel, 
denne siden av Oksen var der bare ett sted, 
Junde lægge til med baat og komme op i 
øfter en kløft I stenen. Ellers maatte en ro 
It tl nordsiden, eller ind I bunden av viken. Og 
hot vandet endte sletten ved kanten av et brat 
Virik hadde tænkt mange ganger, at hvis en 
blev kringsat av sine fiender oppe paa den 
om, saa kunde han springe utfor, svømme under 
det lange stykker og berge sig, inden de andre 
dt stien ned til baaten —. 
Men ikveld var han saa tung og uglad, saa der 
WA dngen hugnad i at tænke paa dette. Han krøp 
dl å hulen sin, hentet frem sine eiendeler, men kjendte 
den gamle spænding og eiermands-vellyst, da han 
Å med dem i fanget. Han hadde ikke hat dem fremme 
end en gang før iaar — og da hadde han ran- 
ulet pjemslet sit med den samme dype fryd som altid 
ør om aarene. 
Der var to svarvede trææsker. Den lille brukte 
fan til at samle godkvae i om sommeren, men nu var 
der ikke andet i den end smuld av nogen smaafugl- 
eftf Som han hadde tat vare paa, fordi de var rødere 
end egg pleier være. I den anden æsken hadde han 
Imoklerne av en underlig fisk. Den hadde været i 
urnene engang for flere aar siden; hverken faren eller 
Moikene hadde set maken til den før, og saa bød 
Olav at de skulde kaste den paa sjøen — den saa 
likest ut til at være giftig. Men Eirik hadde set at 
den faldt mellem stokkene i karret efter gamlebryggen; 
da de voksne var gaat op til gaarden, rodde han ut 

og berget den. Det var umulig at vite, om det var 
farlig at ha benene dens, eller om der kanske var 
nogen skjult dygd i dem; derfor hadde han altid regnet 
dem for at være meget værd. Like til nu — nu tyk- 
tes de ham selv bare noget skrot. 

Han hadde ogsaa en skindpung fuld av glatte og 
takkede flintestener. Under en berghammer litt oven- 
for elveoset i Kverndalen fandt han fuldt op av 
slike i sandmælen, men han gjemte bare paa de vak- 
reste, de som lignet pilodder. Faren sa det var 
stenpiler — finnerne hadde brukt slike i hedenold, 
længe før nordmænd kom og bygget Norge. Men 
Eirik tænkte, der kunde vel være noget rart ved dem 
— kanske det var tordenstener. En fiskekrok av ben 
hadde han ogsaa fundet opi der engang — fin, med 
mothaker og øie til snøret. Han hadde tænkt at den 
skulde han bruke engang, naar fisken ikke vilde bite, 
saa kom de andre til at undre sig over ham, som 
alene drog op fisk i haugevis —. Men nu hadde han 
mistet denne angelen. 

Det dyreste han eiet var likevel Hesten. Den var 
smidd av en trærot, som der bare var spikket ganske 
litet paa, ikke stort større end hans haand. Eirik 
visste ikke hvor den var kommet fra — han hadde 
hat den med sig fra der hvor han blev fostret, da han 
var liten, trodde han, og det bares for ham at den 
var kommet frem under en sten, som der bodde haug- 
folk under — var en gave fra dem. Barnelekerne sine 
hadde han git bort for længe siden, for han skjønte 
han var for stor til at stelle med slikt uten skam. 
Men Hesten var likesom noget mere end en leke; saa 
gjemte han den her oppe under Kongestenen. 

Erik sat paa knæ paa bakken og saa paa Hesten. 
Den var mørk og slitt; det ene bakbenet var saa kort, 
saa den stod paa tre, og den hadde bare øie paa den 
ene siden av hodet: det stod ut, en knast som var 
blit skaaret til. Den saa nu trylsk ut da —. 

Han gik bort og stillet den paa den flate, hvite 

stenen dens. Med lukkede øine og baklængs vandret 
han tre ganger rangsøles omkring stallen, mens han göl 
sagte: 

Sol synker i sjø, ræ raatner paa farnstrand, 

Nord og ned farer vi, Fakse min fagre —. 


Men da han var færdig, gad han ikke gjøre kors- 
tegnet bakvendt for sig — det var syndig, og dumt 
desuten. Som en ond anelse kom det over ham, at 
hele leken hadde været dum altid. Han hadde visst 
aldrig virkelig ventet den skulde bli til en kobber- 
hingst med sølvbigsel. Men han hadde likesom trodd, 
at engang maatte det vel hænde noget underlig, 
naar han hadde sunget det stygge galdrekvadet over 
den —. 

Jørund Rypa vilde synes det var en dum lek. Han 
var altid ræd for at Jørund skulde komme over ham, 
naar han holdt paa med sit her borte. Det var litet 
rimelig — Jørund hadde frænder som bodde langt 
oppe i kirkebygden, og der var han sommetider og 
gjestet, men det var rent urimelig at tænke, han 
skulde dukke op her ytterst ute 1 Hestvikbergene. 
Likevel var Eirik altid ræd for at Jørund skulde 
komme over ham. Han kjendte paa sig at Jørund 
vilde ingenting skjønne, bare tro at han för her og 
stullet som en barnsunge — og Jørund kunde han godt 
tro til at bære slikt utover, gjøre ham til spot og latter. 
Likevel var Jørund Rypa den eneste av alle jevnal- 
drende gutter som Eirik hadde møtt som han ønsket, 
han kunde faa til ven. — Men Jørund hadde ikke 
været her i bygden paa mere end ett aar nu — han 
hadde hjemmet sit østpaa, ved Byjavatn. 

Eirik sat med hænderne foldet om de optrukne 
knær, haken nedpaa. Han sat og stirret over mot 
gaarden. : 

Den laa overflommet av kveldsol nu, og viken un- 
der var saa speilende stille iaften, saa en kunde ikke 
se hvor landet sluttet og speilingen tok tili den dype 

skygge under stranden, men under bryggen med sjø- 
boderne stod en anden paa hodet i vandet, og dypt 
nede i viken saa han billedet av de solgylte berg oppe 
paa haugen og gaardens rad av torvtak, litt gulnet 
alt av solstek, og engene og alle de vakre grønne aker- 
teigerne hvor kornet nu kom op jevnt og fint — men 
tvertover dette Hestviken nede i vandet drog en strøm- 
sætning av ruglet blank stripe. 

Den stødige bjeldelaaten fra skogen bortunder Hest- 
hammeren drog nærmere. Nu kauet Ragna fremme 
paa bakken: bølingen kom til syne ved grinden oppe 
i skogbrynet. Raden av lyserøde og droplete kjyr 
drev frem langs randen av øvrejordet. 

Igjen pustet et litet ulystminde over guttens sind. 
Like før faren drog til Oslo hadde han sendt ham et 
erinde ned i Saltviken. Inde paa høiden møtte 
han buskapen deres, og saa hadde han tat og dyttet 
kubjelden fuld av mose — ikke for nogen ting, han 
hadde bare kommet paa at han skulde gjøre det. Men 
Jon, gjæteren, tok paa vei og klaget til husbonden, 
da han kom hjem om kvelden. Og atter hændte det 
fortærende, at hans paafund rørte ikke faren hverken 
til vrede eller latter; han bare mumlet noget om barne- 
streker og saa likesæl ut. 

Der gik Liv opover stien fra bryggen — nu hadde 
hun været paa boden igjen, med Anki vel — Eirik 
rørte sig urolig. Det hetet og det kriblet i kroppen 
hans, han kjendte sig skamfuld og skyldig —. Endda 
han hadde da ikke gjort noget galt — han kunde 
vel ikke hjelpe for at hun sa slike ting til ham, og 
han blev bare harm og skamfuld, naar hun vilde ta 
paa ham og klemme ham i mørke. Hvad gjorde hun 
slikt for; han som ikke var voksen endda — og hun 
hadde da vel karlmænd nok likevel, stygg-trynet —. 

Men han kunde ikke la være at tænke paa det, 
for han hadde skjønt at hun hængte efter hans far 
og. Og da brøt det op i ham igjen, alt det vonde 
fra dengang han fik rede paa faren og Torhild Bjørns- 


datter — angsten og fortvilelsen, fordi han ikke visste 
om ban eiet sin trygge ret hos sin far og i Hestviken, 
og et gjørmet væld av onde, skitne tanker og syner, 
og et hat til døden, saa han blev hvit og kold i kin- 
derne, naar han tænkte paa, hvor han hatet! 

Farens daglange rier, da han ikke sa et ord, det 
slitne drag om hans mund, om øinene med de hinde- 
tynde laakk — ja selve den maaten han reiste sig paa, 
naar han stod op efter hvilestunderne for at gaa ut 
til arbeidet igjen: det var som han møisommelig hentet 
sammen sine tanker fra langt borte — alt sammen 
fyldte barnets sind med utrygghet. Han ante han 
levet nær en slags smerte som var slik at han 
maatte bli ræd, hvis han engang fik se den na- 
ken. Og han hatet, og han raste mot alt i verden 
som voldte, han aldrig fik ha fred og gode dager. Og 
gutten ogsaa kunde se, faren var en vakker mand 
endda, og ikke nogen gammel mand. Husfolket 
drøftet det aapenlyst, hvilke møer og enker som kunde 
regnes for jevngifte, baade i bygden og i nabobyg- 
derne — saa liten glæde som Olav hadde hat av ko- 
nen sin i mange aar, saa kom han vel til at gifte sig 
igjen med det aller første. å 

— Hadde ikke denne Liv været saa ekkel og lei, 
saa hadde det næsten været bedre — hende kunde 
faren da ikke gifte sig med. Mange mænd nøiet sig 
med at holde frille i gaarden. Men saa husket han 
paa den tiden da Torhild gik her. Nei, faren maatte 
ikke føre nogen fremmed kvinde ind i Hestviken — 
han vilde ikke ha nogen til at gaa her og laase og 
lukke og dele ut maten, ligge om kvelden og hviske 
og tiske med far hans, be ham om ett og raade med 
ham om noget andet, sætte vondt for ham og Cecilia 
hos deres far, mens hun fyldte op gaarden med sine 

e unger — ; 
eru saa en ikke stort mere av husene i Hest- 
viken end raden av torvtak oppe paa haugen under 
hammeren. Skyggen krøp høiere og høiere opover 

bakken, men endda skinnet solen paa takene og den 
svarte fjeldvæg bak med grønt løv lysende i spræk- 
kerne; oppe paa ryggen av Hesten lavet det endda 
av furuerne med malment røde stammer. 

Taarerne brast ut av hans øine medett. Kjærlig- 
heten til gaarden derover smertet som hjemve, sorgen 
over faren som hadde reist fra ham blev overvældende. 
Alle de gamle glæderne hans var al godsmak gaat ut 
av, Eirik gav sig rent over, la sig ned paa bakken 
og graat, saa taarerne silte. 

Det rørte sig og raslet oppe paa kanten over ham — 
gutten skvat op, glohet av skam. En sau stak frem 
det svarte fjæset sit mellem buskene — det hvitnet av 
sau bakom. Eirik för op, jaget paa dem. — Det var 
da vel det ikke var folk. Eller Jørund — 

Langsomt drev han nedover igjen. Der stod træ- 
hesten, en ussel liten leke. Han trev den, løp frem 
til stupet og hev den utfor. 

Det var saavidt mørkt nu her indunder berget, saa 
han saa ikke, hvor det blev av den — enten den 
havnet paa stenene nedunder eller i vandet. Et øie- 
blik stod han som fjettret — nu hadde han gjort det! 
Saa snudde han og løp, stønnende av anger. Han 
skred, sprang, ramlet næsten ned den bratte sti i 
kløften, til der baaten laa. 

Eirik kom sig uti, fik løst fæstet. Aa nei, jeg maa 
finde igjen kobberhesten. Saa spændt var han, saa 
bare den sagte klunkingen av vandet under baaten 
plaget ham. Saa lydløst som han kunde, staket og 
rodde han indunder berget, mens han stirret spændt 
og lyttet i skyggen. Der fløt noget svart i skummet 
mellem stenene — han karret det til sig med aaren 
— mei, det var bare en trækavle. Og der — nei —. 
Om han lette rundt hele stranden imorgen — den 
var saa liten —. 

Kjære, hellige Maria — hjelp mig, saa jeg finder 
igjen kobberhesten —. Jeg skal gi de tre pendin- 
gene jeg har til Helga med tanden, næste gang hun 

kommer utover —. Ave Maria, gratia plena, Domi- 
s tecum —: % 

05 Der var den! Paa den anden side av baaten, 
litt utpaa. Det var da næsten et jertegn at den rå 
var drevet ind mellem stenene paa stranden, da hadde 
han aldrig fundet den igjen. Gutten aandet ut, langt 
og lyksalig, da han holdt træhesten i sin vaate haand. 
Gaa op og gjemme den i hulen turde han ikke, nu 
det var saa sent. Han stappet den indenfor koftens 
folder. 

* Saa grep han aarene, rodde raskt over mot den 
anden bredd. 


er var ødt paa bryggen da han kom i land. 
Er i skogen vad maaltrosten — Eirik maatte staa 
litt og lye paa. Saa tok han paa sprang, ey pe 
over til husene — han var saa ut av SIg glad. g 
indimellem maatte han staa litt, ret som det var, og 
aa fuglesangen. f 
Ån var Ge der paa gaarden. Da gutten tok i 
stuedøren, slog det ned i ham — nu skulde han ligge 
alene i dette huset i hele sommer. Han hadde ligget 
alene her nogen nætter av og til, naar hug - 
hjemmefra, og aldrig været ræd — men nu lære 
itt. ; 
en var ikke stængt. Der stod mat til Are 
paa den øde, rensopte aare. Men her saa ugods ig 
ut inde i det bleke dæmrelys som fløt ned. Eiril 
skyndte sig at stænge døren ind til klevens svarte 
gap. Ytterdøren og vilde han stænge, før han gav sig 
ilag med maten. Men kommet ut i fremdøren maatte 


han staa litt og lytte — slik som fuglene sang 
inat I pr 
a Ute paa volden rørte sig en mørk skygge: Eirik 
plystret sagte — hunden kom pilende, men stanset 


itt i i ikke gaa nær- 
litt ifra, basket litt med roven og turde i 

mere. Eirik lokket og lokket — ja kom du, køer 
Ring — hvad har du gjort nu da! Rakken var det 

værste ugagnsbeist: længe var han blit unds:; 
dag, baade av Olav og av folkene, men der oe 08 
eden hadde hat fremfærd til at faa undlivet 
Endelig tok Kong Ring mod til sig, smat i 
døren, bøiet i bakkroppen, gned sit hør ee 
lægg. Eirik skyndte sig at stænge, og da han huket 
sig ned der i mørket, holdt hunden paa at velte ham 
men den kvinket kjælent og raspet ham i ansigtet med 
sin - ee 
ittende paa aarekanten aat han kaldgrø r- 
melk og delte det vindtørkede kjøt med Nu 
tyktes det ham bare gildt at han skulde raade alene 
pr ere isommer. 
obberhesten gjemte han under hodegjerdet i sen- 
gen. Kong Ring hoppet op og la sig over Femme hans. 
— Og da der saa kommer ind en troldkjærring og 
leter og famler i mørket efter denne kristenmanden 
saa plystrer han paa hvitebjørnen sin — å 
Eirik drog benene endda bedre opunder sig, tænkte 
op igjen det hele like fra først av. Det er en mand 
— og denne manden er likesom han selv — som har 
faret gjennem ødeskoger hele dagen; sent om kvel- 
den kommer han til et hus. Der er øde, men han 
finder mat og en opredd seng, og han gaar til ro. 
Utpaa natten hører han et stort brak, og ind kom- 
mer et flagd — hun er saa høi som op til vindski- 
krydset og like bred som hun er lang. Og hun snøf. 
ter og veirer teven av kristent blod, leter og famler, for 
hun skal ta manden og steke ham paa gloen. Men 
sp plrtenn re paa hunden sin —. 
 Søvnen tok til at sige ind over Eirik, tankerne 
gik i tull. Han tok op igjen — gjennem ødeskoger 
hele dagen, han og hvitebjørnen — og saa kom der 
ind en troldkjærring — først kom de til en stor skaale 
midt i tykke skogen — han ser saa gjørlig den 
vesle volden og det øde huset —. Saa vældet søv- 
nen over og slukket alle syner. 

II. 


Vindstille og motbør heftet Renens færd sydover 
langs landet, og først den tolvte dag efter avreisen fra 
Hestviken kunde mændene la staa til havs. Men 
komne ut i rum sjø fik de god bør, og alt den tredje 
dag om morgenen hadde Olav landkjending av en 
høi fjeldkyst som han mente maatte være Skotland. 
Han badde hørt at der var krig mellem den engelske 
og den skotske konge; derfor valgte han at holde ut 
over tilhavs igjen. De laa og krysset en dags tid, 
men saa fik de vinden mere fra nord. Nu brynje- 
klædte mændene sig og tok staalhuer paa, for syd i 
sjøen mellem England og Flandern var det altid ufre- 
delig og farlig for farmænd. 

Med det at ban hadde levet høit oppe i landet 
like til han blev voksen blev der altid ved at være 
noget eventyrlig ved hav og sjøfærder for Olav Au- 
dunssøn, Og endda han var sliten paa kroppen, 
kjendte han sig forunderlig uthvilt og frisk om hjertet. 
De lange graalyse sommernætter han hadde vaaket, 
altid med sind og sanser vendt utover mot hav og 
himmel i vagtsom ro — det var som seilet han bort 
fra selve minderne om endeløse vaakenætter, da han 
hadde ligget fængslet paa bunden av en mørk seng i 
klevens belgmørke hule. De sank under synsranden 
bak ham som selve kysten han stevnet ut fra. Veiret 
hadde været godt næsten hele tiden — den stø 
vind pep i taugene, bugnet seilet; de langlig veltende 
havsbaarer løftet den lille knarren — et nu var det 
som den tøvet, hegdet sig, før den skred utfor bølge- 
dalen — saa, skumsprøit forut om stavnen, litt fykende 
skum, et skimt av klart graagrønt vand langs rælingen, 

den fulde tone mot skibssiden av storhavet som løftet 
sine baarer og drev den ene foran den anden — de 
tre som var større end de andre fulgte med visse mel- 
lemrum. Skyerne dækket hele hvælven, lysegraa og dri- 
vende uten hast over himlen, ett og andet gløtt av sol 


som lyste blekt paa det vaate, heldende skibsdæk. Mot 
kveld kom gjerne et litet oplet; utover mot kimingen 
glittret sollys paa havet. Saa tætnet skoddebanken 
igjen, rødfarvedes litt av solnedgangen bakom. 

Søvnen om dagene læsket ham ind til margen. I 
et hudfat, med kappens skindfor lunt om kinderne. 
Sjøerne bruste, det sukket og knaket i skibets tømmer; 
et rop og litt rammel, tunge trin paa tiljerne — det 
naadde ind til ham, mens han laa og kjendte knarren 
bli løftet under sig og skride og synke. Under det 
vide, daglyse hvælv, hvor luften og vandet strømmet 
frit og fyldte hans hode med sterkt enstonig brus, 
kunde han falde i søvn saa let som et barn. 


Han kjendte sig ung; det var som vinden og 
sjøen hadde lauget ham og grødet ham for denne 
haarsaarheten paa krop og sjæl, — den eftermiddagen 
da han tilslut stod bak i løftingen paa knarren 
som seg opover Londons elv for vinden og tide- 
vandet. Indover var landet lavt og grønt — sid- 
Jændte engdrag, kornland oppe paa bakkerne, tæt 


løvskog indover lave høider som bølget den ene 
bakom den anden, til de borterste kom bort i luftens 
blaableke dis. Svakt sollys silte ned mellem skyernes 
blanke rifter; et sted indover i vest stod straalerne ned 
paa jorden i bleke, vætemætte knipper: solen drak til 
sig regn. 

Det var ikke ulikt Danmark. Men Olav hadde al- 
drig set ind mot de kyster, som hans mor var kom- 
met fra engang, slik som han nu saa indover dette 
landet, med forventningen lysnende i sindet. — Eng- 
land var nu ogsaa meget mere velbygget. Inde i 
landet pekte utallige mange spir og taarner av store 
kirker opover skogene. Og de hadde seilet forbi flere 
faste huser, reist av hvitlig sten, med ringmurer om- 
kring og varetaarn. 

Og da en av mændene forut ropte, nu kunde de 
se byen, sprang Olav ned og løp frem under seilet. 


29 


Forut skimtet han gjennem lystaaken taarn og tin- 
der, utallig mange tæt sammen. Og den mørkere 
graa streken som drog sig lavt nede over elven, det 
var vel saa den navngjetne Londons bro. — Olav 
glemte alt andet end speide forover. 

Torodd Rikardssøn kom frem til Olav. Han hadde 
talt med lodsen som de hadde faat ombord ute i elve- 
mundingen. Det var Londonborg, det mægtige kastel- 
let med fire taarner og ringmuren stigende ret op av 
elvens vand — det var selve Det hvite Taarn. Og 
den lange ryggen av et blytak som de saa hitenfor 
var Sankta Katrins kirke. Det høieste av alle taarnene 
inde paa høiden var Sankt Paals. 

Synet av broen grep likevel Olav sterkest — for 
det lignet ikke noget andet han hadde set. Det var 
det største vidunderverk — bygget på svære bue- 
hvælv som stod ned i strømmen, av sten dessmere, 
og oppaa broen var der huser hele veien. Syd for 
elven laa Sankt Olavs kirke, sa Torodd, og dit fik de 
gaa til messen imorgen; kanske traf de da landsmænd 
der. Før i tiden, da nordmændene selv seilet med 
sin handel paa London by, hadde dette været deres 
kirke. Nu kom de norske englandsfarere sjelden saa 
langt sydpaa. — Renen var den eneste farkost som 
hadde seilet hit fra Oslo iaar, men her kunde være 
trøndere eller mænd fra Bjørgvin i byen. 

— Olav hørte 'efter den andens tale paa et vis, 
mens han stirret og ventet — han visste ikke paa 
hvad. 


De kom sent i land næste morgen. Solen var 
oppe alt, da de seks mænd fra Renen gik over Lon- 
dons bro. 

Olav blev rar tilsinds, naar han tænkte paa at 
dette trange strætet mellem klædeskræmmernes boder 
laa tversover en bred elv. Tidevandsbølgen veltet op- 
over strømmen og sugedes ut til havs igjen: han 
hadde lagt merke til det i havnen der de la ind inat, 

her var større forskjel paa flo og fjære end hjemme 
i Hestviken. Men mænd hadde evnet at mure op de 
tunge pillarer av sten i den stride strøm og slaa bro 
over. Tanken gjorde ham underlig lykkelig. 

Mange steder var strætet saa trangt, saa himmelen 
var bare som en smal stripe over husene. Men et 
stykke ute paa broen var husrækken brutt, saa kjær- 
rer kunde kjøre forbi hverandre. Nordmændene gik 
ut til murkanten for at se ned paa elven. 

Solen var kommet op over skogene i øst og luften 
fyldt av en lys dis, saa glansen laa i snehvite flaker 
paa strømmen. Vandet randt under brohvælvene med 
jevnmodig stridt brus; det var saa merkelig at se den 
sterke stenmur stige ret op av elven. Uvilkaarlig ret- 
tet Olav ryggen, saa sig tilbake mot byen. Taarn 
og tinder lyste av morgensol inde i den fine skodden. 
Og medett fløi en almægtig stor flok av duer op fra 
et sted inde der, kredset utover i en stor ring og 
vendte, med solskin paa de hvite og sjøblaa vinger. 

En ro-skute arbeidet sig opover mot strømmen — 
det glittret av aarebladene, tolv eller fjorten par. Den 
var ikke helt lik nogen farkost som Olav før hadde 
set, men den mindet om et langskib. Olav vilde 
gjerne være blit staaende og set paa at den gik under 
broen, men Galfrid mindet om at det var langt utpaa 
morgenen, messerne snart slut i alle kirker. 

Der var ikke megen færdsel paa broen saa sent 
paa dagen, Men nu maatte de gaa tilside ind i en 
boddør for et møtende følge: foran gik en stor, grov- 
lemmet gamling med pigstav i haanden og et utsydd 
skjoldmerke på koftebarmen. Efter fulgte to ungmøer 
i granne slæpkjoler, slæpet bar de over armen og i 
hænderne holdt de bøker og paternosterbaand, de 
hadde blomsterkranser om det lyse, utslaatte haar og 
var saa vakre som en morgen begge to. Efter kom 
en gammel tjenestekone og to unge sveiner som bar 
jomfruernes kaaper, og den ene hadde i armene en knæ- 
hund som bjeffet og klingret med halsbaandets bjeller. 

Imens var en ung mand dukket op i boden bak 
dem; han snakket og vilde vise frem varene sine — 
tok tak i Olavs kappe og holdt op foran ham en tvi- 
skiftet syrcotte, halvten gul og halvten blaa. Men 
da han merket, at de fremmede ikke vilde handle — 
eller ikke skjønte hans tale — gjepte han og flirte spotsk. 

Paa murkronen over den søndre broport stod nogen 
mandshoder paa staker. Komne ut paa den aapne 
plads utenfor stanset Olav og hans følge for at se 
paa dette — straks kom der frem en liten kjærring 
som humpet krokrygget over to krykker; efter fulgte 
en ung gut som krøp med fjæler under hænder og 
knær, — han hadde ikke føtter. De pekte og snak- 
ket. Torodd Rikardssøn var den eneste av følget som 
kunde litt av landets maal, han tolket for de andre: 
De fire hiterste hoderne var hoderne til storhøvdinger 
nord fra landet, oprørsmænd. 

Olav Audunssøn nikket alvorlig bifaldende. — Der 
var ingen uhygge ved dette syn. Han saa op, tan- 
kefuld —. Solen skinnet paa nakne, graagule benkno- 
ker, morgenluften blaffet litt med nogen haartjafser. 
Kjøttet var raatnet av, eller kraakerne hadde hakket 
det de kunde — nu var der ikke fugls føde paa no- 
gen av hoderne. Der var en forunderlig fred over 
disse næseløse aasyn som stirret bent ind i solen, med 
ublinkende øienhuler. De var likesom litt skimlet, stri- 
pet med svart og grønagtig mugg, men rolige —: 

Olav hadde aldrig før set hoderne av rettede mænd 
nær ved. Stegleskjæret ved Sigvaldasteiner hadde han 
seilet forbi saa ofte, men han hadde aldrig gaat iland 
der. Og galgeberget utenfor Oslo laa paa en kant 
av byen, hvor han aldrig hadde erinde — og der 
hadde aldrig været noget at gaa dit efter, for det 
hadde ikke truffet slik at nogen skulde rettes, naar 
han var i kaupangen. 

Men der var ingen gru ved dette syn, intet som 
skrek ut om skam og skjændsel over de døde. De 
saa ut som modige mænd, paa vagt over murkronen 


32 


biet de med taalemod paa noget, speidende mot solen 
og den friske morgenluft. 

Olav var den som først kom i hug at slaa kors 
for sit bryst; halvhøit tok han til at læse: 

«Pater noster qui es in coelis, sanctificetur nomen 
tuum, adveniat regnum tuum —» 

å «Opera månuum tuarum, Domine, ne despicias» ogsaa 
tiggerne tok op og sa svaret sammen med hans skibsfæller.* 

«Requiem æternam dona eis, Domine, et lux per- 
petua luceat eis».* 

Olav og Galfrid gav tiggerne en almisse, og saa 
humpet de avgaarde, hver til sin kant. Olav kom til 
at tænke paa, dette var de første ordene han hadde 
skjønt av folkets tale her i landet, — bønnen for de 
halshugne mænds sjæler. 


Fogdens folk i London port hadde vist Renen til 
en ankerplads vest for broen — en liten firkantet havn 
ind fra sttømmen. Der laa bare mindre skiber, de 
fleste var nok engelske. Vandet var som gjørme — 
ved lavvand stak den slimete elvebakken op i store 
flaker. Men selve havnen var vakkert ombygget paa 
tre sider med en skibsbro og sjøboder omkring; det 
øvre stokverk blev baaret av søiler, saa stedet blev lik 
korsgangen i et kloster. Der var et liv paa disse 
bryggerne dagen lang; mere end en snes mand hadde 
fast sysselsættelse med at bære og losse varer og med 
at færge folk over elven. Torodd hadde faat greie 
paa at de burde helst ikke bruke skibsbaaten sin, 
naar de skulde til og fra land; færgemændene likte 
ikke det, og det var dumt at erte dem paa sig. Saa 
gjorde de avtale med en av dem, at han hver dag 
skulde ro mændene fra Renen til og fra land og ha fem 
engelske pendinger om uken for det. Det var dyrt —men 
Olav hadde ikke trængt lang tid for at skjønne, stor- 


I Opera manuum tuarum ete, Herre, foragt ikke dine hænders verk 
% Requiem æternam donn eis etc. Evig hvile gi dem, Herre, og 
la det evige lys lyse for dem. å 

vinding kom han ikke til at høste paa denne Englands- 
færden sin. 

Eketømmer, skind og huder hadde de nok av selv 
her — slikt trængte en ikke føre over Englandshavet, 
og fisken var det ikke stort at faa for paa denne 
aarstid. Oter- og maarskindene og saa jernet til Baard 
var det eneste han kunde faa solgt med nogen vin- 
ding. Han ærgret sig litt, fordi han hadde visst saa 
litet om hvordan det var ute i verden. Men han angret 
ikke paa reisen. 

Ikke heller trængte han skamme sig for Rikards- 
sønnerne — de var ikke klokere kjøpmænd selv. Men 
deres hoved-erinde med færden var ikke salg. Det 
var denne broren deres, minorittermunken, som hadde 
faat dem ivei. Da han var i England for nogen aar 
siden hadde han fundet en frænde, en rik prest vest 
i landet, og denne hadde likt sin søsters sønnesøn Saa 
vel. saa han lovet at gi minoritterne i Oslo en hel 
del kostbare bøker og messeklær efter sig. Ifjor var 
var der kommet bud, at presten var død, og Rikards- 
sønnerne skulde nu se at faa tak i arven; ordenens 
hus her i London skulde hjelpe dem og sende sine 
folk med dem vestpaa. Samtidig hadde deres bror 
skaffet dem det hverv, at de skulde kjøpe ind silke- 
garn, guldtraad, lin og fløil herover, baade for nonne- 
klostret ved Oslo og for dronningens fruerstue. 

Rikardssønnerne skulde bo hos sin frænde her i 
byen, en mand som het Hamo og var vaabensmed. 
Olav blev ogsaa buden til at ta sig vist der. Men 
i hele det trange strætet, hvor Hamos hus laa, var 
der smier i hver gaard, og i veiterne omkring var der 
taverner og jomfrubur — larm om dagen og staak og 
skrik hele natten. Desuten maatte han da gi store 
gaver til alle i huset ved avreisen. Saa valgte Olav 
at bli ombord med en ung gut og en gammel mand 
som folk kaldte Tomas Tabor, for om vinteren gik 
han rundt i Oslo og slog paa tabor i gjestebudene. 
De to andre haaseterne blev med Rikardssønnerne op 

i byen. — Det var ogsaa det, at Olav tykte han sov 
saa godt under aapen himmel. Det regnet ofte om 
nætterne, saa vandet flommet ind til dem under løftin- 
gen, der de laa, men han likte likevel bedre dette 
end dele en varm seng med en fremmed sengefælle. 

Hver morgen i otten hentet fløtmanden ham og 
en av hans fæller, satte dem iland. Alt den anden 
dag han vari byen hadde Olav fundet ut, at prædike- 
brødrene hadde et stort kloster her, og dit gik han 
da til messen — Olavskirken laa saa langt av veien, 
og han var ikke meget ivrig efter at træffe landsmænd 
heller. De fulgte elven vestover gjennem et trangt 
stræte som løp bakom sjøboderne; her lugtet ramt 
og raat og koldt dypt nede mellem høie gavlhuser. 
Sisst kom de op til en liten grøn plads mellem hauger av 
sten og murgrus som busker og blomster grodde op 
imellem; bymuren var blit brutt ned her og flyttet ut 
længer mot vest for at gi dominikanerne byggeplads. 
Klostret laa tæt ind til den nye mur, og der blev 
bygget paa kirken endda — den stod med nakne, 
uprydede yttermurer. Men den var overmaate vakker 
indvendig, bygget med spidse buer og svært høi op 
under hvælvenes kryssende ribber. Morgenlyset strøm- 
met fuldt og klart ind av de høie, smale vinduer, som 
der ikke var kommet billedruter i endda. 

Olav søkte sig plads saa nær indtil alteret saa han 
kunde høre hvad presten læste i messen. Det lød 
nok litt anderledes end naar nordmænd sa latin, men 
ikke værre end han kunde kjende igjen stykkerne som 
hører til helgenernes properier: 

Me exspectavérunt peccatöres, ut påérderent me: 
testimdnia tua, Domine intelléxi: omnis consumma- 
tidnis vidi finem: latum mandåtum tuum nimis. Beåti 
immaculåti in via: qui ambulant in lege Dömini —.* 


I På. 118, Synderne ventet paa mig for at lægge mig øde, men 
jeg har skjønt dit vidnesbyrd. Jeg har set utgangen av al fuld- 
kommenhet, bare din lov er uten grænser. — Salige er de som 
vandrer veien uplettet, de som vandrer i Herrens lov —: 

Det var officiet for en mø som er Get blodvitne. 
Men Beåti immaculåti synger de over smaabørn ogsaa, 
naar de blir baaret til graven. Med de foldede hæn- 
der støttet paa bringesøljen og haken hvilende nedpaa 
stod Olav og stirret paa prestens røde messehagl. Det 
evangeliet som nu blev læst hadde Asbjørn Allfeit 
lært ham engang: ; ; ; ; 

In illo témpore: Dixit Jesus discfpulis suis parå- 
bolam hanc: Similie est regnum caelörum thesåuro ab- 
scöndito in agro: quem qui invénit homo, abscöndit, et 
prae gåudio illius vadit, et vendit univérsa quae habet, 
et emit agrum illum —.* DEE 

Han kom altid til at tænke paa Arnvid Finnssøn, 
naar han var i denne kirken. Presten foran alteret 
blev likesom Arovid — endda han lignet ikke Arnvid 
noget, naar han snudde sig mot folket, og Arnvid 
hadde aldrig naadd det som hans hug stod til — at 
faa prestevigselen. — Et vendit univérsa quae habet, 
et emit agrum illum — ja det var vel det samme 
som Arnvid mente med det raadet han gav ham, da 
de møttes sisste gang. : 

En anden morgen feiret de mindet om en helgen 
som Olav aldrig hadde hørt navnet paa før — det var 
vel en engelskmand da. Men det var en martyr 
dette og: : ot : 

In illo témpore: Dixit Jesus discipulis suis: Nolite 
arbitråri, quia pacem véuerim mittere in terram : Non 
veni pacem mittere, sed glådium —. 

Gidium — Olav hadde altid tykt at det ordet 
klang saa vakkert. Og han skjønte, det kunde ikke 

andet være: Naar Gud selv steg ned i mandheimen 
og stod som en mand mellem mænd, saa maatte det 

1 St. Matthæus 13, 44: I bin tid sa Jesus denne lignelse til sine 
ksaper: Feneiker ie er likt en skat som er gjemt i en aker, 
naar en mand finder den, gjemmer han den, og av glæde gaar han 


sælger alt han eier og kjøper denne aker. Me? . 
pe kN ER 10, 34: I hin tid sa Jesus til sine discipler: Mén 


ikke, at jeg er kommet for at bringe fred til jorden. Jeg er ikke 
kommet for at bringe fred, men sverd, 

bli sverd, ikke fred. For Gud kunde ikke ville gjøre 
sig lik en seidmand som lægger mandsviljen i dvale; 
Han maatte komme med et hærrop: for eller imot 
mig! Guds fred, den maatte være lik freden som 
kommer, naar stormen har raset tilende og kampen er 
kjæmpet ut — det hadde nok ogsaa Sankt Jon evan- 
gelist set i sine syner; biskop Torfinn hadde talt 
om det. 

I disse tidlige morgentimer, naar han knælte her 
under messen, blev minderne om morgenstunderne i 
Hamarkirken saa nære og levende. Endda det var 
vinter da, mørkt ute, naar han fulgte med Asbjørn 
All-feit bort i den nordre taarnstuken; Asbjørn læste 
messen ved Mikalsalteret der. Der var saa koldt, saa 
han saa prestens aande som en hvit røk mot de to 
røde lysflammer paa alteret. Aldrig var der andre 
folk deroppe — og nogen ganger var de saa tidlig 
ute, saa læresveinerne i skolen sov endda; derfor 
hadde Asbjørn lært ham at tjene ved messen. Naar 
Olav ikke straks husket at svare, hvisket Asbjørn de 
første ord; med ørsmaa nik og fingerpek gav han tegn, 
at den unge skulde flytte bøkerne, bringe ampullerne 
og acqua-manile. 

Hans hjerte hadde været breddfyldt av en dyp, 
alvorlig glæde, mens han slik fik gaa til haande ved 
den hellige handling, det evige offer som bares frem 
her paa bredden mellem nat og dag. Her, i lønkam- 
meret ved daggry, følte han sig i havn — efter den 
lange og stride færd gjennem uveiret av andre men- 
neskers og sine egne løsslupne lidenskaper. Han 
hadde gaat og latt som han ikke vyrdet stormen — 
men han hadde været saa ung; hemmelig skalv han 
av træthet. Og usulket var han ikke kommet frem: 
hans hjerte var vel saa grumset til som tjernet nord 
i skogen var, naar alle graa og stride snevandsbækker 
har tømt sig ut i det. Og ikke før er det blit litt klart 
efter flommen, før granskogen omkring springer ut og 
drysser sit gule mel ut over det myrbrune vand. Men 

her ved alterets fot kjendte han Guds Aand som en 
blaasende vind — det søtlige fræ blev pustet bort: 
igjen skulde hans liv bli blankt og ærlig som tjernet, 
speilende det skire blaa og solen og skyernes færd over 
himmelen. ; 

Herre, Herre — det er længe siden! Jeg er ingen 
ung mand mere. Men om høsten ogsaa, naar Isen alt 
har tat til at krave sig rundt stenene og tjernet er 
gjengrodd med vissent siv og skurver av grønske — 
endda kan du sende et veir som bryter isskrovet og 
feier rent vatsflaten saa den ligger blank og blaa en 
stund — før vinteren kommer og lukker isen over det. 

Det var neppe formede tanker, men billederne 
hjemsøkte Olav, slik han knælte med bøiet hode og 
en flik av kappen op foran sit ansigt. Alt husket han, 
ingenting vilde han friste at negte. Likevel var han 
rolig, fuld av tillid. : 

Nu klingret den lille messeklokken; presten bøiet 
sig dypt ned over alterbordet, knælte. Nu rettet han 
sig op, i de høit oprakte hænder holdt han Vor Herres 
hellige legeme, hyllet i brødets ydmyke klædning. 

Ölav saa op og tilbad: Min Herre og min Gud! 

Enten han vilde eller ikke vilde — aldrig kunde 
hans hjerte holde op at elske Gud, det visste han nu. 
Hvad han saa gjorde og hvad han fristet for at over- 
døve den røst som klaget inderst i ham: Herre, du 
vet at jeg elsker dig! 

Han husket det nok nu ogsaa — her laa han, en 
sviker og en flygtning fra Guds fylking. I aarevis 
hadde han gjort uret, og aldrig fordi han ikke visste 
bedre. Men endda kjendte han ikke nu det tærende 
gnag av saart samvit, som hadde pint ham saa længe, 
hvergang han bad eller lot som han bad. Nu var 
hver bøn han bad som at lægge sig ned og drikke sig 


utørst ved en kilde. ; 
Bakom sig i rummet og tiden husket han alle 


aarene i Hestviken som et sykeleie — mindet om en 
eneste saarfeber. Smerten og verken var kommet 

indenfra, alt det vonde, alle skræmmesynerne hadde 
han alet inde i sig. Nu var det som døren var slaat 
op, og svaling og lys randt ind over ham utenfra —. 

Han kjendte sig karsk igjen nu. Sjøvinden, havet, 
de vaakne nætterne i utadvendt vagthold hadde lauget 
av ham den uldne heten og grødet den skoldede hud- 
saarhet. 

Det var ikke det at han nu tænkte mindre paa sin 
synd, men han selv ruvet meget mindre i sine egne 
øine. Mens han gik hjemme i Hestviken og grublet, 
taus og fortvilet over sin sjæls forlis, hadde det like- 
vel syntes ham saa meget, alt han maatte kaste over- 
bord, hvis han vilde finde fred med Gud — hans 
ære, hans velfærd, hans liv, kanske. Men nu han 
var paa et sted, der han saa mere av denne verdens 
herlighet og rikdom end han hadde trodd kunde findes 
samlet paa en flekk — nu tyktes det ham med ett saa 
litet, alt han kaldte for sit — det maatte en mand da 
kunne slænge fra sig like lett som han hænger harpen 
paa vægg, naar lurblaasten kalder til vaaben. 

Ved Gud — der blev da altid mænd nok igjen paa 
jorden. Men hver eneste mands sjæl — den kan 
ingen mand faa tak i, veie og maale den med de maal 
som gjælder mellem mennesker. Og tilslut samler Gud 
alle sjæler og veier dem paa en vegt som er Hans 
hemmelighet. 

Saa lyttet han nu i rolig eftertanke til den eneste 
røst som talte til ham paa et maal, han skjønte — 
her i det fremmede landet, hvor alle andre stemmer 
larmet mot ham som der var en væg mellem dem og 
ham. Kirkens røst var den samme som han hadde 
lyttet til i sin barndom og ungdom og manddom. 
Han hadde skiftet om — maal og tanke og tale, mens 
han vokste sig frem gjennem livsaldrerne; men Kir- 
ken skiftet hverken maal eller mening; den talte til 
ham i den hellige messe som den hadde talt til ham, 
da han var smaagut, ikke skjønte mange ordene, men 
likevel skjønte meget ved at se paa, som barnet skjøn- 

ner sin mor av at se paa hendes miner og rørsler, før 
det skjønner det talte ord. Og han visste, om han 
för til de ytterste grænser av der kristne mænd bygger 
— folks maal og seder og skapning kunde være 
underlig og ubegripelig for ham. Men overalt, hvor 
han kom til en kirke og gik ind i den, vilde han bli 
fagnet av den samme røst som hadde talt til ham, da 
han var barn; med aapne hænder vilde Kirken byde 
ham de samme sakramenter som den hadde næret 
ham med i opveksten, som han hadde vraket og mis- 
brukt —- 

Og Olav kjendte sig som en mand der er kommet 
hjem til sin mor — fra langfærder som har bragt ham 
mere av tap og saar end av ære og vinding. Men 
nu sitter han to-ene med hende, lytter til hendes jevne, 
sansede tale og hører paa hendes kloke raad: «har 
du tapt hver strid som du har fristet, saa er det dog 
slik, at end ikke den usæleste mand har tapt den kamp 
som ikke er holdt endda.» 


Ute lyste morgensolen saa vakkert paa den lille 
grønne volden foran kirken — denne sommeren reg- 
net det næsten bare om nætterne. Efter messen drev 
Olav og hans følgesvein nordover gjennem gaterne 
som førte op til St. Paals kirkegaard. å 

Husene her var meget høiere end hjemme i Oslo 
og de var bygget av bjelker med lerklining imellem 
og gavlerne klædt med bordtiljer. Men indimellem 
blev husrækkerne brutt av sterke stenhaller med mur 
omkring; vagtmænd med glavind i hænderne stod 
ved porten. Indenfor saa en grønne tun, hvor borg- 
sveinerne øvet sig i bueskytning og balspil. 

Der var handelsboder langs kirkegaardsmuren, men 
stanset nogen et øieblik for at se paa varerne, straks 
var en mand fremme og skulde slaa klo i kunden. 
Slikt brukte ingen i Oslo — uten tyskerne i Mikle- 
gaarden, naar det var unge kvinder som stanset. Men 
ellers kunde en mand gaa ind overalt, se sig om I 


40 


boden, snu og kjende paa hver ting som var til fals 
— manden som eiet dem lest ikke se, saa neppe op 
fra sit arbeide mens han svarte, hvis en spurte ham 
om noget. Men her løp læresveinerne efter folk ut i 
gaten. Og her var svært meget staak og rop. 

Uavladelig ringte kirkeklokkerne over deres hoder 
— det ringte her og det ringte hist, dypt rungende 
storklokker, ivrig klingende smaabjelder. Saa gav alle 
klokkerne sig til at ringe sammen en stund i et uhyre 
tonende kor. Med klosterkirkerne og alle de smaa 
soknekirker trodde Olav at her maatte være meget 
mere end halvhundrede kirker i London. Mindst ti 
av dem var like store som Halvardskirken i Oslo. 
Sankt Paals var større end alle andre kirker han 
hadde set. 

Øst ved bymuren laa fransiskanerklosteret, og paa 
pladsen foran det blev kornmarknaden holdt. Svære 
kjærrer forspændt med okser og store grovbente hester 
gjorde torvet og gaterne omkring trange at røre sig i. 
Olav og Tomas Tabor blev gaaende i timevis for at 
se paa al denne vakre velstand. Selv nu midt paa 
sommeren laa de svære, mætte sækker bortover sten- 
broen — opknyttet, saa de synte frem det gode, gule 
korn. Støvet røk over pladsen som en lys taake. 
Kurringen av duernes vrimmel hørtes som en under- 
tone gjennem rammelen og surret av stemmer. 

Bymuren var ogsaa værd at se nøie paa, med sterke 
taarn og forborg foran portene. Nogen steder sat der 
fanger i porttaarnene, og de firet ned smaakurver ut 
av gluggerne, saa folk kunde gi almisse til dem. Alle 
steder var portvagten utvalgte mænd, ypperlig klædt 
og væbnet. 

Det ringte til den sisste messe fra alle klosterkirker. 
Solen stod nu saa høit paa himmelen, saa det tok til 
at kjendes varmt. Olav og hans følgesvein svettet: 
de bar pansertrøie under kofterne; Rikardssønnerne 
hadde sagt, det maatte en altid her i byen. Jordbun- 
den, mættet med avfald fra menneskers liv her i hun- 

dredevis av aar, tok til at gispe ut sin stank, men fra 
hagerne bakom husene, indenfor stengjerder og kloster- 
murer, anget søt duft av hyld og roser, hete krydrede 
pust av nellikker og selleri. Og nu strømmet matlugt 
av kokt og stekt ut fra døraapningerne — det led frem 
mot dugurdstid. De to fremmede mænd satt fart paa 
ned gjennem veiterne mot elven; nu kjendte de sulten 
suge under bringen. : i 

Svarte sværmer av kraaker og kajer som bodde i 
kirketaarnene slog ned, straks noget avfald blev kastet 
ut. Det stank vammelt av blodet som løp ut fra slag- 
ternes gaarder, saa renden midt i strætet randt rød. 
Men naar de kom ned i bryggernes gate, møttes de 
av søtdampen fra det utslagne varme mask, og de 
maatte jage paa grisene som rasket i sig, for at komme 
frem. Det var godt at være sulten og saa kjøpe brød 
underveis, to blanke, runde gulbrune kaker. 

Ølkaggen laa og ventet paa dem i færgemandens 
baat; han hadde budt til at hente øllet for dem hver 
morgen og vilde ikke ha løn for det utover det av- 
talte, Men saa tok han told av kaggen. Olav og 
mændene svor litt og lo litt, naar de rystet den, efter 
de var kommet ombord. : PÅ 

De drog skindhitene sine ut i solskinnet paa tiljerne, 
hentet frem fra kisterne sine smøræsken, spekekjøtt og 
ost. Olav slog kors over brødene med matkniven og 
delte dem op. Saa slængte de sig ned paa sovesæk- 
kene sine, aat og drak i taushet, sultne og tørste som 
de var. Øllet var ypperlig. Og saa dette nystekte 
brødet som de aat hver dag herovre — de var enige 
om at de trængte ikke øde penger paa ferskmat i 
tavernerne, naar de hadde det. 

Olav trivdes godt med sine to skibsfæller; de var 
faamælte mænd begge to. Godt, at den skravlete 
Sigurd Mund, de kaldte ham, var blit med Galfrid. 

Efter maaltidet strakte Olav og Leif sig ut paa 
sækkene sine. Tomas Tabor satte sig til at leke paa 
en liten pipe, som han hadde kjøpt oppe i byen. Den 

spinkle tonen som steg opover tre trin, trillet ned igjen 
og gjorde nogen løp bortover, det samme omigjen og 
omigjen — mens Olav laa i halvsøvnen tedde den sig 
for ham som en liten smaamø der klyver og leker paa 
en burstrap — sommetider saa han tydelig Cecilia —. 


Frem imot kveldstid tok Olav skibsbaaten og rodde 
paa elven. Det var aller vakrest at se byen fra van- 
det — her var en færdsel paa strømmen som paa en 
tjodgate. Fra høvdingsæterne oppe ved elven vest 
for byen kom store barger, drevet frem i flyvende fart 
av ti-tolv par aarer; det laat utover vandet av lekerne 
og piperne som spillet for herrer og fruer ombord. 

Et stykke nede i byen steg murene av en forborg 
op av elven — med sterke vandporter og brygge 
utenfor, bakom reiste sig høie gavlede haller — Domus 
teutonicorum. Olav saa ind mot borgen, der han drev 
forbi i sin vesle baat. Med de tyske kjøpmænd nyttet 
det ikke stort for andre lands folk at kjeppes. Bitter 
i hugen tænkte han: den dag kommer vel da de 
bygger sit faste hus paa Oslo brygger og. Men vak- 
ker var borgen deres, som alt der vidner om styrke 
er vakkert paa sin vis. 

Han snudde og rodde opover mot strømmen. Nu 
gled han forbi bymurens sydvestre vandtaarn, nu saa 
han hele murens vestlige løp fra yttersiden, med taar- 
nene og forborgen foran porten. Om en stund dukket 
takene av tempelherrernes præceptorium op over trærne. 

Olav hadde aldrig været derute men Galfrid sa, dit 
skulde han gaa en fredagsmorgen. Da bar de ut paa 
engen et uhyre stort rødt kors, og mens en prest talte 
til folket, stod ridderne omkring, brynjeklædte med 
dragne sverd i hænderne og odden pekende mot him- 
melen; de stod som de var støpt i malm. Og presten 
deres maatte være den rammeste taler, for folket graat 
saa de hulket, baade karler og kvinder. 

Olavs tanker kredset, halvveis som i lek, om dette 
kloster av hærmænd. Paven skulde ha git deres øverste 

samme ret til at løse og binde som han hadde selv. 
Før en mand blev tat ind i brødrelaget, maatte han 
skrifte alt han hadde syndet i sit liv, baade bøtet og 
ubøtet — og om den haarde bod han maatte gjøre 
fik verden ikke vite mere end om det som sker i skjærs- 
ilden. D hadde underlige skikker, så folk — den som 
vilde træde ind hos dem maatte klæ sig naken og ligge 
slik en nat i en aapen grav i kirkegulvet, til tegn paa 
at han var død fra hele sit forgangne liv —. 

Han hadde set tempelherrerne ride gjennem Lon- 
don nogen ganger; de var klædt i ringpanser fra 
nakken til fotsaalen, med korsmerket hvit vaabenkjortel 
over brynjen og rødt kors paa den hvite kappe, og de 
store stridskøllerne deres var korsmerket. Han hadde 
hørt om krigermunkerne før, men aldrig set dem. 

Saa var der ankoreterne. Der var saa mange av 
dem her i byen. Nogen bodde i celler i bymuren og 
nogen i smaa huser som var bygget op til en kirke 
med glugge i muren imellem, slik at einsetesmanden 
kunde se alteret og ciboriet med Herrens legeme i. 
Nogen hadde en lægbroder eller en lægsøster som gik 
erinder for dem, men mange, baade mænd og kvin- 
der, hadde latt sig mure inde, fordi de vilde dele kaar 
med de elendigste fanger. En bodde i muren like 
ved et av fangetaarnene — til sin dødsdag skulde 
han leve der i et svart, koldt hul som vandet dryppet 
ned i, i stanken av sit eget træk og sine sure mugne 
filler, gigten hadde lammet og krøplet ham. Og denne 
mands liv hadde været merket av stor hellighet helt 
fra han var barn og mens han var munk i sit kloster. 
Naar mænd som skulde lide refst blev ført forbi glug- 
gen hans, ropte ankoreten utav sin hule: Vær barm- 
hjertige som eders Far i himmelen er barmhjertig I 

I de sidste aarene hadde det hændt at Olavs 
tanker droges mot klosterlivet — om det skulde bli 
enden paa hans vanskeligheter, at han førtes dit. Men 
for alvor hadde han ikke et øieblik trodd det. Hvad 
saa Gud end vilde gjøre med ham — han blev nok 

ikke kaldt til at være munk. Han hadde det visseste 
tegn paa det — for det var ikke klosterlivets haard- 
het som bød ham imot. Tvert om — at slippe ned 
alt det som en munk maa si fra sig, bøie sig under 
regelens tugt, det hadde han ofte længtet efter. Det 
evnet saa likevel ingen mand uten Gud gav ham en 
særskilt naade. Men nu hadde Olav flakket saa længe 
fredløs langs grænsen av Guds naades rike saa han 
hadde skjønt, først en mand selv godvillig gir sig Gud 
i vold og tar imot, er Guds magt over ham grænsesløs. 
Og i de lange søvnløse nætterne hadde han ofte tænkt 
— nu gaar de i koret i klostrene, mænd og kvinder, 
staar op for at tjene sin Herre med lovsang, bøn og 
eftertanke, som vagtmænd om en sovende leir. — Men 
det var alt det som var sat ind i reglerne til lette og 
hvile for den skrøpelige mandsnatur som han ikke 
kunde tænke paa uten ulyst: brødrelivet, samtale- 
timerne, da en munk skal vise mildhet og høviskhet 
mot sine fæller, enten han liker dem eller ikke, enten 
han har hug til at tale eller tie, at skulle gaa ut mellem 
fremmede eller tjene i gjestehuset, naar prioren byder 
ham det, selv naar han hellere vilde faat være alene —. 
Det han da ogsaa set at mange munke orket ikke 
dette, selv om de var gode og fromme mænd ellers — 
men de blev sure og tvere mot fremmede, trættekjære 
indbyrdes. Men det var vel et tegn paa at disse duget 
ikke til klosterlivet. «Kristi lignelse kan en skjære 
av furutræ like vakkert som av lind», hadde biskop 
Torfinn sagt til Arnvid engang, da denne talte om at 
han ønsket, han kunde være saa rolig og godlynt 
som Asbjørn Allfeit, «men aldrig har jeg hørt at han 
har gjort furu til lind, ventelig for det vilde være et 
unyttig jertegn. Med Guds naade kan du bli like god 
mand som Asbjørn, men jeg tror ikke han vil gjøre dig 
lik All-feit av lynne for det.» 

Men nu saa han at der var andre veier i munke- 
livet end dem som han kjendte hjemme fra Norge. 
Der var veier ogsaa for dem som ikke duget til sam- 


45 


livet med fremmede brødre. Hærfærd med kloster- 
tugten bakom krigstugten, som en haarskjorte under 
brynjen — i det hellige land var tempelherrernes fylkin- 
ger mange ganger blit hugget ned til sisste mand. I 
kartheusernes klostre levet hver munk i et litet hus 
for sig; de kom sammen bare i kirken. Og nu hadde 
han ogsaa set nogen munke, mathurinerne — deres 
hvite bunad lignet prædikebrødrenes, men de bar et 
rødt og blaat kors paa brystet. De samlet almisser, 
og dermed för de over sjøen og kjøpte kristne mænd 
ut av trældom hos sarrasenerne. Og naar de ikke 
hadde flere penger, gav de yngste og sterkeste munkene 
sig selv i bytte for syke og utslitte fanger. 

Endda var det ikke blit til noget forsæt i Olavs 
sind. Men det gjorde ham tankefuld. Verden hadde 
videt sig ut for hans syn — og hin anden verden som 
hvælvet sit tjeld over jorden fra ende til ende, den 
saa han nu var uten grænser. Og naar han nu saa 
sig selv staaende under dette umaatelige hvælv, kjendte 
han sig saa liten og saa ensom og saa fri. Laa der 
nogen magt paa det, om en bonde fra Folden ikke 
kom hjem —. Han kunde bli stukket ned en kveld 
paa bryggerne her — de kunde bli plyndret og dræpt 
av sjørøvere paa Flandernsiden i høst, de kunde seile 
sig i kav opunder Norskekysten — hver mand som 
tok ut paa kjøpmandsfærd visste, saant kunde let 
hænde, og ingen blev hjemme for slike sakers skyld. 
Underlig at ban hadde kunnet mene, mens han gik og 
traakket og laa og plasket hjemme i viken, der skulde 
ligge saa stor magt paa at han styrte gaarden 0 
maatelig vel — saa han maatte myrde sin egen sjæl 
for det. 

Det kunde endda være, mens hun levet. Men nu 
— Arnesdøtrene og deres mænd vilde ta haand om 
børnene og godset, hvis han sendte bud med hjem 
ihøst, at han kom ikke tilbake. 

Londons kirkeklokker ringte — tid til at skore 
ilden. Olav rodde nedover til byen igjen. Han la 

ind til en liten brygge like nedenfor det vestre vand- 
taarn. Den gamle manden som tok imot baaten var 
saa skjegget og saa luslitt saa det saa ut som der 
grodde lav paa ham. Olav vekslet nogen ord med 
ham — han hadde nemmet litt engelsk nu. — Saa 
trædde han sig vei op gjennem veiterne, hvor unger 
sprang og staaket og ikke vilde lyte mødrene sine 
som ropte dem ind, op til prædikebrødrenes kirke. 

Han bad kveldsbønnerne og et De profundis for 
sine døde, og saa fandt han sig et sæte paa en trap 
som førte op til en dør i muren. Med haken ned i 
hænderne sat han og biet paa at munkene skulde komme 
i koret og synge komplét. 

De høie vinduer tok til at tætne og bli dunklere, 
skumringen samlet sig oppe under hvælvene, fyldte 
sideskibene. Et enkelt gavelys brandt ved et av 
sidealtrene, men oppe i høikoret svævet den gyldne 
lampe alene som en stjerne i dæmringen. Utenfor de 
aapne dører bleknet og blaanet avdagningen. Folk 
kom drivende ind for at høre paa tidesangen; gjen- 
lyden av deres smaasnakkende stemmer blev ved at 
hviske og suse gjennem det høie, pille-baarne rum; 
fottrin gjaldet dæmpet paa gulvfliserne. Saa kom det 
stilfærdige, likevel gjennemtrængende brus av en skares 
fotefald i koret, klappringen av stolsæterne som blev 
slaat op — nedover munkenes kor tændtes de ørsmaa 
lysflammer paa bokpultene, cn skimtet skaren av hvit- 
klædte mænd som stod op i de utskaarne stolstader. 
Og mnede i kirken bruset av folk som reiste sig og 
drog nærmere, mens en stor, haard og lys mandsrøst 
brøt ut deroppe og blev svart av mere end halvhun- 
drede sangerstruper, de første korte strofer og mot- 
stevene. Til hele mandskoret hævet op Davidsdigtet 
paa tonernes ensformige, langlig brytende bølgerygger. 

Olav satte sig ned igjen, da salmen begyndte. Det 
hændte at han sank bort i halvblund — vaagnet av 
at han hadde duppet — saa viklet søvnsløret sig om 
ham igjen, tankerne blev floket ind i det. Til han 

blev helt vaaken ved tonerne av Salve Regina og lyden 
av processionen som kom nedover fra koret. Folket 
flyttet sig frem i midtskibet, mens toget av hvite og 
sorte munke syngende gik frem: 

«Et Jesum, benedictum fructum ventris tui, nobis 
post hoc exsilium ostende. O clemens, o pia, o dulcis 
Virgo Maria» ; 


Olav strøk fort nedover mot bryggen. Det var 
tusmørkt 'ute ogsaa nu, skindvinger för som sotfiller 
i dunkelheten. Han maatte være ombord i Renen 
før det blev helt mørkt — forleden kveld var der blit 
ropt til ham fra elvevagtens baat. Helt ind til margen 
kjendte han det gode som denne aftentjeneste gjorde 
kam. Det var den samme som han hadde hørt i 
Hamar, i Oslo, i danske og svenske havner — i gode 
og i vonde dager hadde han altid søkt til aftensangen, 
overalt hvor han kom der det var et prædikerkloster. 
— Han hadde hørt nonnesang ogsaa en kveld her i 
London — for første gang i sit liv; han hadde aldrig 
kommet til at gaa i kirke ved et fruekloster før, men 
her hadde Tomas Tabor faat ham med bort en kveld 
til et nonnekloster. Forunderlig rent hadde det været 
at lyde paa — men likevel rørte det ikke slik bunden 
i ham. De klare, skjøre kvinderøster fløt som lange 
gyldne skystriper i synsranden mellem jord og himmel. 
Men de løftet sig ikke op fra en verden som mør- 
kets tjeld sænker sig over, slik som lovsangen 
fra et kor av mænd paa vagt mot nattens frem- 
brudd. 

Tomas Tabor kom frem ved rælingen, da Olav la 
indtil skibssiden. Nu var det straks nat, klaget han, 
og Leif var ikke kommet — han blev nok iland inat 
og, og imorgen skyldte han vel igjen paa det at han 
ikke hadde kunnet faa baat ut i tide. Olav svang sig 
ind over rælingen. 

«Du faar negte ham landlov, Olav! Han er nok 
ikke saa stø som vi trodde, Leifl» 

«Det ser saa ut.» Olav trak paa skuldrene, lo et 
kort latterprust. Mændene gik agterut, krøp ind under 
løftingen. 

«Jeg tror denne ternen der ute i Sudrvirke har for- 
gjort ham rent.» 

De roet sig i sækkene sine, aat en brødbit lig- 
gende. 

«Enden blir vel, gutten faar en kniv mellem her- 
derne. Det er de værste umennesker og ribbalder 
som holder til uti der.» 

«Aa Leif varer sig vel —». 

«Han er snar med kniven selv — du faar gjøre 
det, Olav, negte ham at gaa iland alene.» 

«Gutten er da saa gammel, jeg kan ikke gjæte 
ham.» 

«Gud bedre, Olav bonde — vi var vel ikke saa 
vise og saa våre saa det gjorde noget, vi heller, ved 
sytten vinterers alder —» 

Olav svelget den sisste brødtuggen. Om litt sa 
an: 

«Neinei. Naar han ikke kan komme tilbake om- 
bord i tide, saa faar han ikke faa lov. — Og han 
skulde vel nu ha lekt sig nok og, saa det greier sig 
en god stund fremover.» 

— Om en stund: 

«Jeg mener det skal til at regne igjen,» sa gamle 
Tomas. 

«Ja — det høres ut for —» sa Olav søvnig. 

Skuren trommet paa løftingen over dem, plasket 
paa tiljerne; det hvislet av regnens fald utover elvens 
vandflate. Mændene hufset sig indunder taket, saa 
langt de kunde komme, sovnet, mens bygen av som- 
merregn gik over byen. 


Torodd og Galfrid blev vestpaa, saa det ut til — 
det hadde kanske ikke faldt saa let at faa tak i arven 
efter Dom Jon. Olav likte det like godt — og dagene 
gik, den ene som den anden. 

II. 


Olav hadde sittet og halvsovet i kroken sin borte 
i kirken en kveld. Da han hørte skrapingen av føt- 
terne oppe i koret, reiste han sig og gik frem i midt- 


skibet. 
Bent imot ham borte paa kvindesiden var der en 


støtte oppe paa en av pillerne, Maria med Barnet i 
favn og maaneskjæren under føtterne. Ikveld brandt 
et tykt vokslys foran billedet. Like under knælte en 
ung kone. I det samme Olav saa paa hende, snudde 
hun ansigtet denne veien —: 

— Et nu var det som han mistet pusten og han 
visste ikke av sig selv eller av noget, men det var 
Ingunn, hun knælte der, ikke fem skridt fra ham —: 

Saa sanset han tid og sted og at hun var jo død, 
og han visste ikke hvad han skulde tro — det kjend- 
tes som hjertet i ham stod stille og skalv, han visste 
ikke om det var skræk eller fryd som tok magten fra 
ham, om han saa en død —. 

Det smale ansigt med den lave næsen og lang, 
vek hake — øienhaarenes skygge ned paa de skjære 
kinder. Over tindinggropen bugnet en bølge av gul- 
brunt haar og mørknet; et gjennemsigtig slør faldt fra 
issen i side folder ned over de svake, skraa skuldrer. 

Endda mens han drak ind det første syn av hen- 
des ynde, skjønte Olav, at kanske var det ikke 
hende —. Men at to mennesker kunde være hinan- 
den saa like! Saa fin og slank fra midjen ned til 
knærne, de lange tyndfingrede hænderne — hun holdt 
en bok foran sig, og hendes læber rørte sig sagte — 
nu snudde hun bladet. Hun knælte paa en rød silke- 
pute. 
Det krøp kjølende indover ham, at det var nok 
ikke hende likevel. Som naar en vaagner OP av en 
sterk søvn, litt efter litt kjender sig igjen i rummet 
hvor en et, og sanser det andet var en drøm — saa 
sanset han nu det ene efter det andet: 

Armingen hans, hun hadde ikke kunnet læse i 
bok. Og hun hadde nok aldrig hat slike klær. Mens 
han saa paa den fremmede kvindes rike dragt, rørte 
der sig i ham en bitter medynk med Ingunn — der 
var aldrig nogen som hadde git hende slikt. Han 
husket hende som hun hadde gaat, alle aarene i Hest- 
viken, ufrisk og herjet for ungdom og ynde, atm og 
uflidd i vadmelskjortelens grove, bondske folder. Hun 
skulde hat det som denne, der knælte paa sin røde 
silkepute, rødkindet, frisk og mjaa; kaapen laa om- 
kring hende vidt ut over stenfliserne, og den var av 
noget rikt, mørkt stof; kjortelen var saa opskaaret saa 
brystet og armene lyste frem, bare hyllet i underklæd- 


- ningens tynde, guldgule silke. Halvgjemt i utskjæ- 


ringens folder glimtet et stort paternosterbaand — 
nogen perler var vinrøde og det gnistret i dem, efter- 
som brystet steg og sank under aandedraget. Hun 
var blottende ung —. Hun saa ut som Ingunn, den 
tid hun knælte i Hamarskirken, barnslig ung og fager 
under koneskautet. 

— Den fremmede kvinde maatte ha kjendt hans 
vedholdende stirren — nu saa hun op paa ham. Igjen 
følte Olav hjertet sit likesom kveppe: hun hadde de 
samme store og mørke øinene ogsaa, og det usikre, 
tøvende blik op paa skraa — saan som Ingunn hadde 
set op paa folk hun møtte første gang. Paa ham 
hadde hun aldrig set slik — og i mandens sind rørte 
sig en dunkel og formløs kjendsel av at han var blit 
snytt for noget, fordi Ingunn aldrig hadde set paa 
ham første gang. 

Den unge kone saa ned i boken sin igjen, hun 
var blit rød i kinderne, øienlaakkene sittret urolig. Olav 
skjønte han brydde hende med det at han stod slik 
og nidstirret. Saa fristet han la være. Men han kunde 
ikke tænke paa andet end det at hun var der — ret 
som det var maatte han skotte ditover. Engang møtte 
han hendes stjaalne blik, sky og nyfikent — fort saa 
hun ned igjen. 

Processionen kom fra koret. Vievandsstænket vakte 
ham helt til besindelse. Men sandelig var det under- 
lig at han her i London skulde træffe til at se en kone, 
som var saa lik hans døde hustru. Og ung nok til 
at være datter deres vel —. 

Han husket han hadde ikke sagt kveldsbønnerne 
sine endda, knælte ned og sa dem, men uten at tænke 
paa, hvad han hvisket. Da saa han at hun kom hit- 
over — hun strøk forbi ham saa tæt, saa hendes kappe 
sopte bort i hans. Da han reiste sig op, stod hun 
like ved, med ryggen til ham. Hun hadde lagt sin 
haand paa herden til en mand som knælte endda. 
Bak hende stod en gammel tjenestekone i hættekappe 
og bar sin frues knælepute under armen. 

Manden reiste sig; Olav skjønte det maatte være 
den fremmede kones husbond. Ham kjendte Olav 
godt av utseende, for han kom bit i denne kirken 
næsten hver dag. Han var blind. Han var ung, og 
han var altid svært rikt klædt, og han vilde ikke ha 
været styg, hvis det ikke hadde været for det store 
arret over øienbrynene og de døde øinene, det ven- 
stre syntes at være helt borte, øienlaakket klæbet luk- 
ket indi hulningen, men det høire øiet bulet ut saa en 
stripe syntes under laakket, og det var graahvitt og 
mørkaaret som fjærestener sommetider er. Ansigtet 
var blekt som en fanges og pløset — han saa ut 
som han sat meget indom hus —; den lille vakkert 
formede munden var nedbøiet i vikerne, sidt og træt, 
det svarte lokkede haar faldt frem over panden i fug- 
tige strenger. Han var middelshøi paa veksten og 
velbygget, men noget fetlagd. 

Olav stod utenfor kirkedøren og saa efter dem: 
den blinde mand gik og holdt haanden paa sin frues 
skulder, og efter fulgte tjenestekonen og sveinen. De 
gik nordover gjennem strætet. 


Den natten kunde ikke Olav falde i søvn. Han 
laa og merket skuten svaie svakt for strømmen og 

hørte lyden av vandet indunder — og gjennem hans 
sind kom minderne seilende — om Ingunn, da de var 
unge. Indimellem tok de fart, drev raskere, blev flo- 
ket og tætnet til drømmesyner, Han syntes han hadde 
aapnet sin favn for at ta imot hende — för op med 
et sæt, lysvaaken — kjendte at han var gjennemsvett, 
rar og mat i alle lemmer. 

Det blev for varmt i hudfatet, han krøp ut og gik 
frem paa dækket. Det var dryppende vaatt av dugg 
— himmelen var klar inat ovenover de evige lette taa- 
ker som drev over strømmen og det sidlændte elve- 
land. Nogen faa store stjerner lyste vaatt gjennem 
disen. Vandet gurglet og randt indunder breddens 
pæleverk. Et sted ute i mørket rodde nogen —. 

Olav satte sig op paa vaabenkisten i stavnen. 
Bøiet frem over rælingen stirret han ut i natten. Ran- 
den av skogene ute i syd skimtet svart mot den 
dunkle himmel. En hund glammet langt borte. — 
Minder og drømmer blev ved at rinde igjennem ham; 
det var deres ungdom som stod op og gik igjen. 
Alle aarene siden da, hans utlegdstid, ulykkestiden 
som kom og slog ned alle voner, alle aarene efterpaa 
da han hadde fristet at bære sin bør og hendes med 
saa godt han kunde — det var som de drev forbi 
ham, ut av syne, og han stevnet tilbake opover mot 
strømmen —. 

— Sisstpaa för han op — han hadde sittet og sovet 
paa kisten; nu var han frossen all igjennem. Nu 
kunde han visst faa sove, hvis han krøp ind og la 
sig. Ute graanet det alt mot daggry. 


Han gryntet, da Tomas Tabor kom og vækket 
ham — idag kunde Tomas ta med sig Leif til mes- 
sen, saa skulde han bli ombord. 


Utpaa eftermiddagen gjorde Olav sig rede til at 
ro ind til byen. Det var varmt nu om dagene; han 
orket ikke bære haketon under kjortelen — den som 

han hadde tat med hitover var saa tung, av tykt ler- 
ret og stoppet med uld. Saa farlig kunde det vel 
ikke være at gaa upansret — endda hadde han da 
ikke været ute for ufred her i byen — og han blev 
saa diger og ukring med den. Olav gjordet sig med 
et kort, bredt sverd, før han drog over sig kjortelen: 
den hadde split over venstre hofte, saa en let kunde naa 
iet skjult verge. Det var en staskjortel, fotsid, av 
svart, grønblomstret velsk uldtøi, god og let i varmen. 
Ingunn hadde sydd den til ham engang for mange 
aar siden — dengang hadde han meget mere trængt 
til at hun skulde holde ham med høvelige arbeids- 
klær; det var ikke ofte han hadde hat bruk for dette stas- 
plagget, men vakkert sydd og sømmet var det. Olav 
valgte en brun, hætteløs kappe med maarskindsbrem- 
mer og en svart smalbremmet filhat med sølvkjeder 
om pullen. Han klemte den nedpaa, saa hans sølv- 
gyldne, graanede haar bruste frem under hattebrem- 
men til alle sider. Men det var som han ikke vilde 
være ved for sig selv, — naar han budde sig til det, 
saa han endda ut som en fager og mandig mand — 
og faa folk vilde gjettet paa at han var saa meget 
som syv og tredve vintrer gammel. 

Han rodde like ind til byen, gik og drev i gaterne 
og veiterne. Men straks det tok til at ringe til vesper, 
strøk han nedover til dominikanernes kirke. Like efter 
kom den blinde mand og hans hustru og de to tjene- 
stehjon. 


Olav hadde nu negtet Leif at gaa fra borde efter 
non; istedet sendte han ham iland med Tomas Tabor 
hveranden morgen. Paa den maaten kom han selv 
bare hveranden morgen til messe — men det vilde 
være for ilde, skulde sveinen fare en ufærd der ute i 
Sudrvirke. Og de vilde faa bry av det alle, om en 
av deres skibsfolk kom i nogen skade iland. 

Den blinde mand kom i klosterkirken hver mor- 
gen til messe og oftest ogsaa til kompletorium. Hun 

var der altid til vesper og sommetider med manden 
til aftensang. 

Olav visste ikke, hvem disse folkene var eller hvor 
de bodde — tænkte aldrig paa at faa vite det heller. 
Det var bare det at hans sind var blit som forvendt — 
alle tanker som han hadde været vant til at tænke i 
aarevis, alle hverdagshandeler og omsut og alt som 
hørte til hans voksenmandsliv var blit sat under vand 
av en kilde som var sprunget op i ham. Han raadet 
ikke med dette selv — i alle disse aarene, naar han 
hadde tænkt paa sine ungdomsminder, hadde han ikke 
husket paa dem paa denne maaten. Nu var det ikke 
noget forbigangent — han vandret midt oppe i dem; 
det var som om alt først skulde til at ske nu. Eller det 
var som naar en ligger midt imellem søvn og vaaken, 
vet selv, at drømmene er drømme, men vil holde dem 
fast, kjæmpe imot for ikke at bli helt vaaken. Og 
hver dag gik han bort for at se paa den blinde mands 
hustru, for ved synet av hende vældet disse drømme- 
agtig klare minderne meget friere og rikeligere — bil- 
ledet av den unge, rike frue gik i ett med den unge 
Ingunns spæde, søte skygge. 

Og hun var ikke harm for han saa paa hende 
længer — hun undte ham det, hadde han merket. En 
kveld kom han ind i kirken, gik fort og skulde knæbøie, 
idet han kom forbi sakramentshuset. Dugskoen paa 
sverdet, som han bar under kjortelen, støtte haardt mot 
gulvet, saa hjaltet för op og dunket ham under haken. 
Han badde vel set latterlig ut — og da han saa bort 
paa hende, saa han, at hun sprutet av undertrykt 
latter. Olav blev ildrød i hodet av harme. Men om 
en stund, da han saa dit bort igjen, møtte han hendes 
blik, og saa smilte hun til ham — og saa maatte 
han smile, han med, endda han var baade brydd 
og vred, Siden holdt han øie med hende; hun læste 
flittig i sin bok, men hele tiden lekte smaa dulgte 
smil som lysning efter lysning over hendes yndige 
aasyn. 

Efterpaa stod han paa pladsen utenfor kirken da 
hun kom ut, leende sin husbond. Hun saa ham, 
bøiet sig litt — Olav visste ikke om det skulde tyde 
en hilsen eller ikke, men før han fik tænkt sig om, 
hadde han hilst tilbake, med haanden paa brystet. Bak- 
efter ærgret han sig — bare han hadde visst, om hun 
hadde ment at hilse ham eller ikke. 

Dagen efter stillet han sig utenfor kirkedøren ved 
den tid folk begyndte at komme til vesper. Hun kom, i 
sit vanlige følge — Olav hilste — men hun lest ikke se 
ham og gik ind. Saa var han harm og skamfuld og 
vilde ikke se bort dit hun stod; han fristet følge med 
i sangen og ikke tænke paa andre ting. Men saa 
kjendte han at hun saa paa ham — og da han møtte 
blikket fra hendes store mørke øine, smilte hun, saa 
blidt og lysende saa det var som solskin. 

Og siden vekslet de blik og smil, som om de skulde 
været gamle kjendinger, endda de aldrig hadde talt et 
ord til hinanden, og Olav visste ikke saa meget som 
navnet hendes. 


Olav tænkte aldrig paa at hans skibsfæller maatte 
vel merke, han var blit forandret. Han sanset ikke 
selv at han la en avstand mellem sig og de to haa- 
seter. Før hadde de levet sammen som fæller og like- 
mænd — at Olav var bonden i Hestviken, og Tomas 
spillemand i Oslo om vinteren, men Leif var søn til 
en enke som tjente hos platemesteren — den skilnaden 
hadde de visst var der, og den var saa aapenlys, saa 
de tænkte ikke mere paa den end de tænkte paa det 
til hverdags, at Olav var lys og middelaldrende, men 
Tomas var gammel og graa, og Leif var en gut, rød- 
haaret og fregnet. Nu gik Olav mellem dem og visste 
ikke selv at han neppe ænset dem — som unggutten, 
høvdingsønnen, uten overlæg skiller sig ut av sit barn- 
doms-samliv med gaardens tjenestekarler den dag han 
tørst aner, hvilke veier som ligger foran ham og at 
han er eslet en anden lagnad end de andre. 

. Hver gang Olav skulde ind til byen, drog han i 
sidkjortelen, han raket sig jevnlig, og en kveld hadde 
han været hos en haarskjærer. Men de andre lot som 
de ikke saa slikt, og Olav kom ikke i hug at tænke 
paa, om de saa det. Han sanset ikke selv at han 
var blit som bortbyttet og för at som det høvet mere 
for en unggut i tyveaarsalderen end for en bonde paa 
bortimot to snes aar. 


Torodd og Galfrid var kommet tilbake til London, 
og det kunde ikke vare saa længe, før de var færdige 
til hjemfærden. Olav tænkte paa det med klemmende 
ulyst — han syntes ikke han var rede til at reise fra 
England, og de uklare tankerne om at han ikke vilde 
bli med hjem, rørte sig i ham. Det var snarest noget 
om at han skulde gaa ind i en orden, helst mathu- 
rinernes, og fare til hedningeland. — Men endda var 
han ikke færdig til det. Netop nu var det som han 
var blit døv og dum for den røst som hadde talt saa 
sterkt til ham — men det skulde ikke vare længe. 
Det var bare noget andet som han maatte ha tænkt 
tilende først — han visste ikke saa nøie. Men han 
hadde alt kjendt som en forsmak paa den fred som 
kom, naar en mand hadde git sig over til Gud. Saa 
han visste han kom til at gjøre det. 

To unge engelskmænd hadde tinget sig overreise 
med Renen — de vilde gjøre en valfart til St. Olav i 
Nidaros. De var dygtige sjømænd begge. Saa Rikards- 
sønnerne trængte ikke ham til skibsstyrer —. 

Og nu var det alt ledet langt ut paa sommeren. 


Der var gaat tre uker siden han saa den fremmede 
konen første gang. En kveld kom hun ikke til aften- 
sang. Idet Olav gik ut av kirken efter tjenesten, var 
der en som tok ham i kappen. Han snudde sig — 
det var hendes terne, den gamle i hættekaapen. Hun 
sa noget — han skjønte ikke et ord. Og likevel visste 
han. Han nikket taus og fulgte med fostermoren. 

Olav hadde aldrig været ute av den vestligste byport 
før. Han kom i hug, mens han gik over vindebroen, 
at om en time vilde det ringe til ildsslukning, og da 
stængte de portene, og han bar ikke panser under 
kjortelen og ikke andre vaaben end det lille sverdet 
som han hadde gjemt indi dens folder. Men selv disse 
tankerne fik likesom ikke hodet op over den ørsken 
som overflommet hans sind. 

Her vest under muren randt en liten elv som kom 
oppe fra landet og fløt ut i Temsen, mæt og stinkende 
av avfald som blev kastet i den utover bymuren. Der 
var litet bygget foran denne porten og grunden myr- 
lændt langs elvebreddene. Bare nogen skridt, saa 
var de paa en sti som løp over myrerne. Der var 
smaa hvitblanke dammer og tepper av siv og lavt 
krat paa begge sider. Det lave land længer ute var 
dottet med gaarder og lunder og kirketaarn, og him- 
melen som hvælvet sig vidt over dem var dækket 
med tynde skyer, stripet messinggule av aftensolen 
bakom. 

Stien bar nedover mot den lille elven igjen; konen 
sa noget og pekte paa en klynge av huser bortenfor 
engene. Olav saa gavlene av et muret stenhus og 
trækroner og uthustak. Men de gik ikke op til gaar- 
den paa den siden hvor stenhallen var. De fulgte 
et pælegjerde som grønne, tornede busker vældet 
ut over, og Olav kunde lugte, at bugaarden var inden- 
for her. Saa langs den utoverbugnende vægg av et 
langt, lerklint hus med straatak; der var en port i 
væggen, og konen laaste op en liten dør i den ene 
portfløien. Stram, ram tev av gris møtte ham, og 
gjelet mellem uthusene, som de kom ind i, var saa 
opbløtt, saa han steg næsten ankeldypt i fet, svart søle. 

De gik over en liten vold, hvor lin laa paa bleken, 
og gjennem en grind i et risflettet gjerde slap konen 
Olav ind i en hage. 

Græsset var dugget alt under apaltrærne, og i 
den svale luft svam dufter av frugttrær og dild og 

selleri og av blomster som han ikke visste navn paa, 
men alle likesom badet og kjølet av kveldsluften. 
Det var allerede ikke længer fuldt dagslys her inde 
i hagen. 

Konen førte Olav til en krok av urtegaarden, hvor 
busker grodde i en krans; hun sa noget. Han skjønte, 
han skulde bli staaende her, mens hans veiviser gik 
| fra ham og blev borte mellem apaltrærne. 
| Like ved grodde en klynge av høie, hvite liljer 

som lyste gjennem det faldende tusmørke og anget ut 
å sin tunge, ov-søte ilm. Da saa han at liljerne stod 
Hi ved indgangen til en løvsal som var halvveis gjemt 
mellem buskene. Olav gik nogen skridt borttil og saa 
| ind. Like indenfor døraapningen hang et fuglebur 


| op og ned mellem to pinder. Inde i løvsalen saa han 
at der var en opredd seng. 

1 Hjertet hamret og hamret i hans bryst; han blev 
Å staaende urørlig. En skallving surret mot hans ansigt, 
pi og han för sammen ved det. 

VI Da kom hun over græsset oppe mellem frugt- 
trærne; hun gik med bøiet hode og holdt den lyse 
klædning op foran sig med en haand. Kaapen laa 
bakover hendes spinkle skuldrer, og Olav saa hun gik 
i bare den tynde, gule underklædningen — med et 
gisp og et gys av lyksalighet visste han, at om et 
øieblik skulde han kryste hendes spæde, myke liv 
under den tynde silke. 

Hun bar et sølvkar i den anden haand. Nu stod 
hun like foran ham, bøiet sit hode endda dypere 
ned. Saa løftet hun staupet og drak ham til. Olav 
tok imot det og drak — der var vin i det, saa søt 
at den var klæbrig. 

Han rakte hende staupet tilbake — den unge 
kvinde stod litt med det i haanden; saa lot hun det 
falde ned i græsset. Og nu løftet hun sit ansigt, saa 


halvaapne munden var som gap av mørke i den bleke, 


av vier — der var en fugl i det og den taug og hoppet 


op i hans. De store øinene, opspilte næsebor og den - 

avlange runding. Olav tok et skridt frem og slog 
armene om den slanke, silkeskrydde viv. 

Hun seg tæt indtil ham, hendes iskolde fingrer 
klemte om hans nakke. Olav bøiet hendes isse ind 
under sin mund, allerførst vilde han suge ind duften 
av hende — og kjendte med et støt av uvilje, hun 
lugtet av salve, fett og emment søtt. Likevel kysset 
han hende oppaa haaret, men den vamle lugten av 
det hun hadde smurt sig med fyldte hans sanser med 
uvilje — som en svik; han hadde tørstet efter angen 
av ungt haar og hud. 

Uvilkaarlig snudde han hodet væk. Han visste 
nok rike fruer brukte at gni sig ind med slikt, vel- 
lugtende saker. Men det bød ham imot. Endda han 
kjendte, hvor opgit hun lutet sig ind til ham, han 
som ikke hadde holdt en kvinde ind til sig paa aar 
og dag stod her med armene fulde av hende. Og 
likevel sank det svalende igjennem ham, at denne her 
kjendte han ikke —. 

Nei dette var ikke hende — og det var som han 
hørte rop reise sig etsteds utenfra; en røst som han 
ikke hørte med sit legemes ører ropte til ham, høit 
og vildt av angst, vilde vare ham. Et sted fra, som 
fra jorden under hans føtter skrek det — Ingunn, 
visste han, den rette Ingunn, stred for at komme ham 
tilbjelp. Han skjønte hun var stedt i den ytterste 
nød; i baand av vanmagt eller synd kjæmpet hun 
for at bli hørt av ham tvers gjennem det mørke som 
skilte dem —: å 

Kvinden hang med sine armer flettet om hans hals 
og sit hode boret ind mot hans skulder; Olav holdt 
om hende endda, mens han stirret og lyttet bort over 
hendes isse, følte sit eget begjær, ikke slukne, men 
likesom bruse over, langt forbi denne. — Ingunn ropte 
paa ham, hun var ræd han ikke skulde skjønne, denne 
fremmede var en som hadde laant hendes ham og 
vilde drage ham under —. Nei, nei, Ingunn, jeg hører 
dig — jeg kommer —. 

Han spændte alle sanser for at skjønne klart det 
gjaldende jammerrop som han ikke hørte med sit lege- 
mes sanser, og ikke med sit legemes øine saa han 
skikkelsen som kjæmpet under folder av mulm. Nu 
sagtnet det —. 

Olav løsnet lempelig den fremmede kvindes hænder 
fra sin nakke, drog sig litt ifra hende, Hun fulgte, 
og nu saa hun op — det var som han svimlet, da han 
møtte hendes rædde, blide dyreblik. Hun var saa lik, 
saa han blev syk av attraa efter at kysse den levende 
mund — likevel visste han det klart, det var en frem- 
med som stirret bedende og krævende op paa ham 
fra bunden av øinene som lignet saa forfærdelig. Men 
det kjendtes som han maatte bruke sin ytterste magt 
for at slite sig løs fra hende — det var som fristelsen 
i de værste nætterne, naar han maatte tænke paa 
fjorden — søkke sig under og slippe fra alt —- 

«Nei. Ingunn, jeg hører dig — Hjelp, Maria |» 

Hun kastet sig indtil ham, da han veg, som en 
bølge rammer skibsbaugen, og han løftet sig uvilkaar- 
lig paa taa, da han ristet sig klar av hende. De lange 
hvite hænder var det sisste som streifet ham. Han 
snudde sig og gik fort —. 

Bak sig hørte han et lavt, langtrukkent skrik — og 
saa rop, ord som hvinte av haan og raseri. Han svang 
sig over grinden — kjortelen hængte i et øieblik. Nu 
kommer her vel folk, tænkte Olav, hun roper vel paa 
folkene sine nu --. Han løp over blekevolden og ind 
mellem nogen fehuser, kom ut til pallisaden. Den var 
to ganger mandshøide, vel saa det —: 

Hvordan han var kommet over visste han ikke selv, 
da han stod utenfor paa en liten tør vold mellem 
høihjalmer — det bares for ham at han hadde skjøvet 
noget borttil, og med det samme syntes han dette var 
hændt ham en gang før — at han flygtet over et 
gjerde. 


«Det var det.» Han hadde sagt det høit — stod . 


paa sprang og lyttet, om han skulde høre noget inde 


fra gaarden. Han var paa cn anden side av gaarden 
end der han var kommet med konen. Olav hørte 
ingenting — saa løp han tversover jordet, der det var 
nærmest til krattet. 

Kommet gjennem lunden fandt han et raak som 
bar forbi nogen jordhuser og ned paa myrerne mot 
en liten aa. Han visste ikke nøie hvor han var — 
det var nede i en dal, men han fulgte stien langs aaen 
og tænkte imens, at nu var byportene stængt, mørket 
tætnet fort; han kunde ikke komme ind i kaupangen 
— og vel neppe ut til Renen inat. Ja det fik saa 
være. — Han för sig med haanden opunder haarfæstet 
og merket, hatten sin hadde han tapt. Jaja, det fik 
være —. Her var en spangebro, og da han kom op 
paa bakken paa den anden side, saa han den lyse by- 
mur og de høie bleke vagttaarn i skumringen. Han blev 
ved at følge den svake sti over jorderne nordpaa — ned- 
over mot Temsen saa det ut til at være bare søkkmyrer. 

Hvor langt og hvor længe han hadde gaat visste 
han ikke, men han trodde han maatte være etsteds 
nord for byen. Det lyste av vanddammer ute i mør 
ket, og et sted glammet og ulte store hunder med 
grovt maal. Olav visste, at bymændenes jagt hadde 
hundegaardene sine etsteds ute i landet. Men det laat 
stygt saan i mørket. 

Til venstre for stien skimtet han en bakke, hvor 
der vokste store trær — det lyste svakt indunder av 
vissent løv. Olavs sanser fattet, uten han visste av 
det, at her var det saa tørt og bra paa bakken, som 
han kunde vente at finde det. Han gik opover — 
tornet underskog tok og flænget i hans klær. Saa 
skimtet han noget som en lempelig grop, la sig ned 
og svøpte kappen om sig, saa godt kan kunde. 

Nu kjendte han at han var svett tvers igjennem, 
vaat og gjørmet næsten op til midjen, og det baade 
paa kjortelen og hoserne. Olav drog ut sit sverd og 
la sig ned paa siden med det i haanden indunder sig. 
Han sovnet med en gang. 

5—8.U. I. 

— Vaagnet i belgmørke, nedkjøvd i rædsel, og 
trodde han hadde skreket. Kjæmpende i flokerne av 
sin drøm visste han ikke hvor han var — han laa paa 
bare marken, og omkring ham var det svart som flim- 
ret og rørte sig, og han var vaat og iskold, og hans 
hjerte holdt paa at briste av fortvilelse og skyldkjend- 
sel og anger. — Han laa i vissent løv —. 

— Saa dæmret minderne — om hans eventyr og 
om drømmen, filtret sammen. Samstundes som han 
husket, hvordan han var kommet til at ligge ute i 
skogen inat, husket han ogsaa drømmen, og langsomt 
ebbet rædselen tilbake — uhyggelig syntes det ham 
at mindes den nu og, men det var da bare en drøm 
— og han hadde ikke gjort det, nei ikke i drømmen 
engang kunde han huske at han hadde gjort det unge 
barnet noget. Den tre-eggede dolken sin hadde han 
jo ikke engang med sig paa reisen; den laa hjemme 
i kisten hans. 

Han hadde syntes han stod ved en seng — i 
mørke, i en skog vist — en seng som var fuld av 
vissent, vaatt og muldent løv, og halvveis nedgravet i 
løvet laa et nakent menneske. Løvet dækket det til 
midjen og dækket det øverste av ansigtet. Han var 
ikke viss paa om det var svein eller mø, men han 
trodde det var en ungmø — det barnslig glatte bryst 
var saa hvitt og syntes saa bløtt — og nede under 
den venstre brystvorten var der et saant trefliket saar, 
som om nogen hadde støtt en av disse dolkene med 
trekantet klinge ind til heftet. Litt blod var rundet 
ut av saarets nederste mundvik — men det var et av 
disse stygge, stumme saarene, som næsten ikke blør — 
blodet render indover og drukner og kvæler hjerteslaget. 

Og det hadde været den dødelige gru at han hadde 
tykt dette var hans verk, og han orket ikke bære 
det —. Han vilde ta den døde op i sit fang; han 
maatte faa liv i hende igjen Endda han kunde ikke 
mindes at han hadde drømt, han støtte dolken i barnet. 
Og det var bare en drøm. 

Det blaaste litt, sukket i trækronerne, og løvet suste. 
Han laa kulskende og fristet skjelne tingene om sig i 
mørket. Et litet dyr puslet i det tørre løv. Drømmen 
blev ved at plage ham. Og han skjønte ikke, hvad 
den skulde tyde — nogen kvinde hadde han aldrig 
gjort uret imot, det han visste, uten Torhild, men 
denne var en smaamø. Han husket grant det døde 
barns aasyn nedi løvet: haken var kort og bred, mun- 
den fyldig, haaret mørkt og naadde ikke længer end 
nedpaa skuldrene. Han kunde ikke mindes han hadde 
kjendt nogen som lignet hende. 

Cecilia kunde det ikke være, det lyshaarede barnet 
hans. Varmt og befriende gik det gjennem ham, at 
det kunde ikke være nogen fare som truet hende. 

Men tankerne hans vilde ikke slippe drømmen. 
Enten var det et kogleri av vondemagterne, eller det 
var et varsel som han ikke kunde tyde — endda. Og 
han tænkte paa dette eventyret i hagen ikveld — var 
det virkelig eller en hildring? Saa lik hadde hun været 
Ingunn, saa det kunde ikke være rigtig — og han hadde 
kjendt, at Ingunn selv hadde været der, ganske nær 
ham, jamrende i et baal av sorg og avmagt —. Og 
medett saa han det — hvis hun ikke hadde faat ham til 
at høre, hvis hun skulde været vidne til det, der hun var, 
i sine lænker av mulm og død og magtesløshet — at han 
gav sig huldren eller hvad hun monne være i vold —. 

Det var som mnoget brast sund indi ham, og sorg 
og ømhet randt blodvarm utover og fyldte hans væsen, 
tinet og myknet hver trevl i ham — saa nær hadde 
han været ved at knuse hende — efter han hadde 
strævet, i alle de aar hun levet, for at bære hende 
oppe saa godt som han kunde. 

— Da husket han medett at han hadde ropt Hjelp 
Maria — undret sig selv: det var aar og dag siden 
han hadde bedt hende om noget. Han syntes han 
fik da holde sig for god til at be om hjelp der, naar 
han med vilje trodset hendes søn. Han hadde sagt 
sine Ave som han hadde været vant til fra barnsben 

av for at vise hende slik hæder som var hendes ret, 
men aldrig for at vinde noget. Og saa hadde han 
ropt paa hende nu ikveld som et bortkommet barn 
roper paa sin mor -— 

Olav snudde sig om paa den anden side, la sig til- 
rette med ansigtet nedpaa armen for at stænge ute 
mørket. Salve Regina, mater misericordiæ — han vilde 
be antifonen opigjen og opigjen til han sovnet og ikke 
tænkte paa andet. Ja, Maria, nu skal jeg komme og 
be om grid hos Vor Drottin —: 

— Indimellem sov han litt, vaagnet igjen, sovnet, 
og tumlet i et rot av drømmesyner som ikke hang 
ihop, men en dunkel uhygge var der over dem alle — 
han vaagnet hvergang med et støt av vondt i hjertet. 
Men hver gang la han sig til igjen og samlet sig med 
al sin vilje om det samme: bønnen som skulde være 
hans skjold denne natten. 

Og saa vaagnet han tilslut og kjendte at solen 
skinnet og at han var uthvilt. Og i hans sind dvælet 
endda eftersmaken efter en morgendrøm som sødme og 
trygghet uten make. 

Han var helt gjennemsat av raakulden fra bakken, 
men han blev liggende, stirret indover skogbunden, 
hvor duggen glittret blaat og hvitt i morgenskjæret. 
Draaperne perlet tæt, tæt i hvert straa. Disse buskene 
med de mørke, haarde og piggete bladene lyste det 
av som av slepet staal. Indover eimet blaadisen mel- 
lem trærne, som bergfletten svøpte sine grønne tepper 
omkring. Og drømmen randt frem i hans sind som 
mildt, melket morgenlys. 

Han hadde syntes han laa over en kvindes fang, 
med hodet indunder hendes hjerte, og av den dype, 
attraaløse sødme som han kjendte visste han, hvem 
hun var, og han sa det: mor! Han husket ikke hvor- 
dan hendes ansigt saa ut —- han husket det ikke nu 
— men i drømmen syntes han at han hadde kjendt 
hendes ansigt igjen, endda han hadde jo bare været 
et ørlitet spædbarn uten vett, da hun døde. 

Arnvid hadde ogsaa skimtet frem engang i drøm- 
men, i en sid, hvit klædning — det var vel ordens- 
dragten — og Arnvid hadde talt med hans mor, men 
de hadde likesom talt bortover hodet paa ham, som 
han kunde været et lindebarn, moren holdt i fanget. 
Biskop Torfinn hadde han ogsaa set. De var alle- 
sammen gjennemlyst som skyer kan være fulde av sol- 
lys bakom, men det lyste ikke paa ham, og han skjønte 
det var ikke solen, men en viden, eller et syn, som 
var deres, men han hadde det ikke, han bare saa lyset 
av det i dem —. 

En liten kirkeklokke tok til at klemte ikke langt 
unda. Olav kom sig paa føtterne, stiv og forfrossen. 
Fælt tilrakket var han blit: Kjortelen spjæret og utsulket. 
Olav børstet av sig og plukket væk løv og rusk, Hadde 
han bare hat en kappe med hætte paa —. Han tok 
den av og bar den over armen, saa saa det ikke saa 
rart ut at han gik barhodet. 

Olav gik efter lyden av klokken. Stien bar ned- 
over langs skogbrynet. Kommet rundt pynten av bøke- 
skogen saa han uvilkaarlig nedover mot vest — tænkte 
i det samme, det vilde visst ikke nytte stort om han 
saa efter den gaarden: den laa der neppe idag. Den 
lille kirken som det ringte fra laa paa en haug paa 
den anden side av en bæk. Han gik nedover — viss 
paa at der vilde han faa vite løsningen paa alt det 
som han ikke skjønte. 

Det var et litet nakent og fattig rum, og luften var 
raa og muggen; Olav skjønte, her blev ikke læst messe 
ofte, og den messen som nu blev feiret var for de ti- 
tolv fattigslig klædte mændene som stod nær alteret 
og hadde et merke mellem sig — det var vel et eller 

andet litet brødrelag som hadde festdag. Folkene hadde 
flidd sig efter evne. Men prestens messehag] var traad- 
slitt, djaknen og korgutterne syntes sløve og førte sig 
uten ynde eller værdighet, mens presten hastet gjen- 
nem tjenesten, som han bare tænkte paa at faa den 
fra haanden. 

Noget budskap til sig kunde han ikke finde — 
andet end det at han stod fremmed og fattig mellem 
disse fattige folkene som tok del med ham i den skjø- 
desløse gudstjeneste. Det blev endda klarere for ham, 
hvor litet en halvgammel mand gjælder i verden, naar 
han blir klædd av alt som gods og frændemagt øker 
hans værd med. Og han vilde faa lære det grundi- 
gere og grundigere, jo længer han vanket væk fra 
hjemmet — det saa han nu. 

Han hadde lært det før engang, husket han — i 
sin ungdom, i utlegdsaarene. En klar, sval bitterhet 
randt op i ham. Var det derfor han var kommet hjem, 
og var det derfor han hadde sittet alle aarene med 
sin eneste kjære som i et mørkt hus — forat Gud nu 
skulde leie ham ut, lukke døren i laas bak ham og 
vise ham ut paa videvanke igjen? 

Han saa gaarden sin, som i et syn — klarere end 
han nogengang hadde set den med sine øine. Bryg- 
gen og boderne med fjordens vand skvulpende ind- 
under pælene, den lange rad av solsvidde hustak og 
brungraa gavler oppaa haugen og Hesthammerens 
væg bakom, akrerne sine indimellem bare graa og 
røde svaberg, bergene omkring, graa og veirslitte, med 
forblaaste furuer ut mot fjorden, men indover i dalen 
slaattengene, og saa skogen. Det var ikke saa stor 
en herlighet, saa han ikke hadde set det større, men 
det var hans; herfra hadde hans fædre før ham søkt 
ut i verden, og hit var de vendt tilbake. Om alt 
andet i hans liv var blit anderledes end han hadde 
ventet, sin odel hadde han vundet tilbake og hævdet 
den — han lot ikke mindre efter sig end han hadde 
tat imot. Der var baater nu, store og smaa, ved bryg- 
gerne, der var aker og eng som han hadde ryddet op 
igjen av nyt paa de moseløpne, oldergrodde voldene 
indover mot Kverndalen. 

De fattige mændene gik frem foran alteret i flokk 
og følge. Nu saa han billedet paa merket deres: Jesus 
bøiet under sit kors og en mand som gik bak og tok 

i med ham, bonden fra Kyrene. Det var vel et gilde 
av bærere da. En djakn gjorde tegn til Olav — trodde 
han hørte til følget. Olav rystet paa hodet og knælte 
ned hvor han hadde staat, nede ved døren. p 

Og i hostiens fattige klædning steg Vor Drottin 
ned og gav sig til sine fattige venner — han var den 
eneste herinde som ikke turde gaa frem tilbords. I 
aarevis hadde han visst det, at naar han maatte, til 
paaske — saa gik han som Judas hadde gaat til nat- 
verdsbordet. Da han var barn, hadde han aldrig kun- 
net skjønne, at Judas vaaget — han maatte jo vite at 
Gud visste, hvad han hadde gjort. Nu var han selv 
stedt som Judas fra Kerioth: han færdedes mellem sine 
jevnkristne, de vyrdet ham som en god kristen, som 
apostlene hadde vyrdet sin fælle Judas endda, da de 
satte sig indtil bordet hin kveld. Og selv hadde han 
bare tænkt paa at midt i flokken var han to-ene med 
Ham som visste om hans svik. : 

Slik var han blit Endda hans sind hadde ligget 
engang som en ung aker, broddhylt av det gode korn 
som var blit saadd i den: arven fra hans ættfædre 
trolynte mænd, urædde mænd som ikke saa sig til- 
bake efter sin tapte lykke, saa længe de bare kunde 
berge sin ære blank. Men slik hadde han stelt for 
sig selv, saa nu var hans liv som de fortapte akrerne 
han hadde fundet, da han kom hjem i. Hestviken, 
gjengrodd med vildt ris — 

Ölav saa op. Midt imot paa væggen var der 
malt en lignelse av Vor Herre som sat over bryllups- 
bordet i Kana. Og nær ved Ham stod Maria; hun 
slog ut med haanden til skjænkesveinerne, mens hendes 
øine saa ret ind i mandens, som knælte ved døren: 

«Hvad Han mæler til eder, gjør det |» 

Olav visste ikke om han hadde hørt ordene uten- 
ra eller indi sig. ; 

. Saa ryd, Hore, som bonden rydder med ild og 
med eggjern — ta igjen din odel, saa den kan bære 


aavekst for dig! 

Endda engang saa han Hestviken som i en hild- 
ring, Saa et syn av hav, graat, glittret over med 
sølyflaker oppaa bølgerne, kysten synkende graa- 
blaa bakom. Og han saa sig selv, saa liten og saa 
alene som en mand staaende paa en holme i den 
ytterste skjærgaard. Ensom ventet han paa Ham som 
gaar over baareglitteret som en husbond gaar over 
sine jorder, og stanser stormene som en bonde stanser 
sin hest. Og fri var manden paa skjæret, saa fri som 
ingen kan skjønne uten den, som har været kvalt i 
mørkestuen den lange dødssyndens nat. 

Mellem messetjenerne som bar blussene skred pre- 
sten langs raden av de fattige arbeidsmænd. For hver 
gang han tok en hostie av ciboriet bad Olav sagte: 
Du rike Krist, ha miskund med mig! Du rike Krist 
— han hadde aldrig før tænkt over, hvi folk kaldte Gud 
slik. Nu skjønte han det. Herre, jeg ikke værd at 
du skal gaa ind under mit tak, jeg er naken og bar, 
jeg eier ingenting som jeg kan fagne dig med, men 
du gaar ind i et tomt hus, Herre, og mætter din skap- 
ning med velsignelse, 

Saa kanske du endda vil ta mig op i din tjeneste igjen. 
Er jeg for gammel til at lære læse og synge din lovsang, 
saa er jeg vel endda ung nok og sterk nok til at bli 
solgt i bytte mot en utslitt træl i Blaalandene —. 

Han blev vår at nogen stod og kakket paa væg- 
gen like ved ham. En halvstor gut stod og banket 
av kalk med nøkkelen og syntes at bie utaalmodig 
paa at faa laase. Kirken var tom ellers. Olav reiste 
sig op og gik ut. 

Nede paa jordet för de, brødrelaget, presten og 
hans medhjelpere. Merkets blaa silkeduk lyste over 
den hvitnende hveteaker. Gutten laaste kirkedøren 
og kutet nedover. Olav fulgte langsomt, barhodet i 
solskinnet. 


Skibsbaaten var borte, da han kom til landings- 
pladsen vest i byen — han maatte gaa videre til hav- 

nen, hvor de laa, og finde færgemand. Han lo, da 
han saa Olav, og sa noget — Olav skjønte meningen, 
om ikke ordene, lo med og rystet paa hodet. Han 
var underlig let og oprømt — som foran et opbrudd. 

Ombord fandt han Rikardssønnerne. Olav skjønte 
at de hadde talt om ham — og de saa underfundig 
lystig paa ham som kom hjem slik langt ut paa dagen, 
forreven og uten hat. Men de lot som ingenting, og 
det gjorde Olav med. 

Rikardssønnerne var kommet for at faa de andre 
med paa en valfart. Der laa en helligdom et sted i 
skogene nord for London, med et undergjørende bil- 
lede av Vor Frue; det var blit gjemt engang i en hul ek, 
da vikingerne herjet her, og fundet igjen derute. Imor- 
gen var festen for det. 

Olav blev glad. Han hadde selv tænkt, fra imor- 
gen av vilde han gaa til en Maria-kirke. Prædike- 
brødrenes kirke likte han ikke at huske paa mere. 


IV. 


Utpaa eftermiddagen den næste dag stod Olav paa 
volden utenfor valfartskirken — han speidet efter føl- 
get sit. 

I det sene gule solskin røk støvet som en lys 
taake over den nedtraakkede græsbakke — det yret 
av folk som tok til at bryte op nu. Et uhyre stort 
kors kom vaklende nedover, baaret midt i en flokk mænd 
i bodsdragter; de sang litaniet mens de gik og subbet 
op nye støvskyer med føtterne sine. Længe laa to- 
nerne av sangen efter dem som en stripe gjennem 
duren av stemmer og dundringen i marken av folk 
som red bort og gigernes klagende hvin og harpernes 
mørke pulsen. 

Bøkeskogen stod som en mur om pladsen, og kro- 
nerne lyste falmet av sol mot den graablaa himmel 
— det var en het dag. Nede under bakken var der 

marknad paa en eng ved bækken: baalrøk steg op 
over krattet; der var nogen som drev og stekte hele 
okser og sauer nedi der, og sælgernes skingre rop 
skar gjennem surringen og staaket av folk som nu 
tok til at bli drukne og kaate. 

Endda færdedes nogen mennesker ind og ut av 
kirken. Men imorges var det bare saavidt at mæn- 
dene fra Renen hadde faat klemt sig ind til messen, 
og intet hadde de kunnet se, saa fuldstappet var det 
store rum. Og lang tid det hadde tat, inden de fik al- 
buet sig ind i det kapellet, hvor Vor Frue av Eken 
stod. Der brandt mindst hundrede vokslys inde, som 
en vægg av levende flammer — det glitret i guld og 
sølv. Billedstøtten var bekk svart, ansigtet langt, stivt 
og baardt under guldkronen, og barnet som tittet frem 
under kaapens guldmorsfolder lignet en rotkubbe. Men 
det var utgammelt og ærværdig. Der blev ikke stun- 
der til at gjøre nogen lang bøn inde i helligdommen 
— folk trængte slik paa. 

Siden, da de skulde i lag med nisten sin, hadde 
de faat kjøpt cider — den var svært god, og de blev 
litt øre i toppen av den; saa kom de fra hverandre i 
trængselen nede paa marknadspladsen. Længst hadde 
Olav og Tomas holdt sig sammen, men saa vilde To- 
mas staa og høre paa en minstrel saa længe, saa tilslut 
blev Olav lei av at vente og gik videre. Nu stod 
han i skogbrynet og speidet, om han skulde se nogen 
av fællerne sine i sværmen, som drev hit og dit paa 
volden. 

Han kjendte paa sig efter pakkerne som han bar 
indenfor kjortelen over beltet. Det var gaver som 
han vilde sende hjem — en sisste hilsen. Utsydde 
fløielshansker til Signe og Una, et paternosterbaand 
av koraller og guldperler til Cecilia, en dolk til Eirik. 
Endda Eirik arvet nu alle hans vaaben — men ikke 
Ættarfylgja; det maatte han huske at sende hjem bud 
om, den øksen skulde følge Cecilias ætgren. 

— Tanken var som at uroe et hvepsebol. Han 

vred sig fra den — saa sig om, nei han øinet ingen 
av sit følge. 

Et sted fra skogen bak sig hørte han sang; det 
lød som danseviser. Olav snudde sig og drev indover 
skogstien — ved dansen kunde han visst være sikker 
paa at finde Galfrid ialfald, og Leif. 

Om en stund kom han til en stor eng inde i skogen. 
Ute paa sletten stod en flokk dansere og pustet ut. 
Paa græsset under trærne laa folk, aat og drak. En 
liten unge för imot Olav, snublet og faldt. Olav tok 
op smaasveinen som hylskrek, fristet stagge ham. Han 
stod med barnet paa armen og saa sig om, da kom 
en tyk, vakker ung kone løpende. Olav smilte litt 
og rystet paa hodet mot hendes taleflom. Med ett 
klemte han gutten indtil sig og kysset ham, før han 
rakte ham til moren. Det var som en avsked med 
noget —. 

Danserne tok i ring igjen — det var bare mænd; 
de gik arm i arm og stemte op en vild og eggende 
tone. Olav gik fremtil, trængte sig ind mellem ska- 
rerne som stod og saa paa. 

Den rare, ljomende og hidsende dans hetet gjennem 
ham: det var kamp de sang om, og han syntes dette 
var noget han hadde hørt før — hans hjerte rørte 
sig som muldhaugen rører sig over en død der vaag- 
ner, vil op og ut — og da han saa uttrykket i ansig- 
terne omkring sig, rørte det sig og kjæmpet heftigere. 
Gamle mænd stod lutet fremover, hugget med hoderne 
i takt, opglødet av spænding. Store tunge hustruer 
hørte efter med haarde miner, som om sangen var om 
ulykker de selv hadde lidt. Ogsaa Olav visste han 
drog kjendsel paa noget, men hvad det var, kunde 
han ikke ta igjen — 

— og med ett hadde han det! Elven, Glaama, 
valt flomsterk, kold av skygge, men solen glødet endda 
paa varetaarnets tinder — borgen laa paa en liten ø 
og kløvet strømmen. Og han stod inde paa strand- 
engen og saa paa at jarlens ribbalder, fiportungerne, 

danset og sang om kampen mellem engelskmænd og 
skotter. Den sangen var det — ved Gud! 

Minder som han aldrig hadde tænkt paa i aarevis 
stormet op av dyp i ham som fanger ut av mørke- 
stuen. En strøm av snare syner — rasende nærkamp 
mand imot mand, fakkellys over vild vaabenlek i 
en trang porthvælving som skraadde nedover mot 
mørke — og saa var han i baat og rodde paa det 
kveldsbleke vand utenfor Stockholms murer paa hol- 
men, og paa toften midt imot ham sat jarlen, lav og 
bred som en loftsdør, ubrytelig sterk og lodden og 
varm som en hanbjørn, lysende i vinrød fløielskofte 
med de ravklare øinene leende mot kamp og eventyr 
— aa herr Alf, herr Alf, min herre? 

Dansekjeden raste forbi ham, og den vilde ljo- 
mende sang tok ikke slut. Mændene hang hegtet 
sammen arm i arm, lutende bakover i overkroppen, 
kjeden svaiet; de ildrøde, syngende ansigter skimtet 
gjennem støvrøken som hvirvlet op, hvergang de sprang 
høit og trampet haardt i nedslaget. Saa et braatt ryk 
tilhøire av hele ringen, og i stormgang fremover mot 
venstre igjen —. Minderne blev ved at ile fremover 
for Olav: mænd som han hadde været ven med paa en 
liflig, sval maate, enslige hver i sine brynjers jernskal, 
men dækkende hverandre med skjold og sverd. Aa 
til helvite med alle kvinder, de klænger sig altfor tæt 
ind paa en mand! Brandskjær mellem en bygates 
mørke tømmergavler. Og han selv, tyveaarig, fuldt 
rustet, staaende i en dør — en ung terne som han 
hadde glemt navnet paa vilde drage ham ind og 
gjemme ham — han lo, kysset hende i farten, før 
han slet sig og løp opover gaten med draget sverd i 
haanden, opover dit han hørte danskekongens mænd 
blaase i lur — og han var vild av en vred frygt for 
at jarlsmændene skulde la sig drive ut til skibene 
uten at friste motstand. 

Olavs hænder knyttet sig om kappens kanter — 
hans sind kom i voldsomt oprør: at han hadde orket 

at glemme alt dette! Og nu kom det igjen, synet av 
gaarden paa haugen over viken, men underlig blekt og 
vissent nu; det var mæt med minder om usundhet og 
slit mot en ulden, graa overmagt og om en syk kvinde 
som knuget ungdom og manddom ut av ham og blev 
ved at visne og blekne trass i det hun suget og suget 
kraft av ham. Og braatt slog det om, alt han ellers 
kjendte ved disse minder — nu væmmedes han ved 
dem og oprørtes — Jesus! Hadde ikke det været som 
at være tat i berg — eller i helheim! 

— Sangen endte i et gungrende brøl og smeld av 
halvhundrede føtter som slog ned i bakken paa én 
gang. Olav aandet langt ut —- 

Danserringen løste sig op, og flokken som hadde 
set paa spredtes. Olav rørte paa sig og visste ikke 
hvor han vilde gjøre av sig. Saa tørnet ban indpaa 
en — saa paa ham og saa at det var den blinde fra 
prædikebrødrenes kirke. 

Et øieblik stod de to og stirret paa hinanden — slik 
tyktes det Olav: det gustne, synløse aasyn, sammen- 
krympet av ulykke eller bitterhet var som et eneste 
blik. Olav tænkte ingenting, bare stod som han var 
blit klomset. Da blev den fremmedes ansigt forandret, 
som han vaagnet av en ond drøm. Et smil brøt frem 
paa det, idet han følte fremfor sig med hænderne og 
sa nogen ord. 

«Cognovis me?» hvisket Olav usikkert. 

Den fremmede — han var ikke stort mere end en 
gut, saa Olav nu — svarte straks paa samme Sprog, 
men han talte det saa fort og flytende, saa Olav 
skjønte ingenting. i 

«Non capio bene latinum,» mumlet Olav forlegen. 

Den anden smilte høvisk og tok op igjen lang- 
sommere, med færre ord. Olav fattet saa meget som 
at hans følge hadde gaat fra ham, og nu bad han 
Olav føre sig nogetsted hen — til. kirken. Nølende 
tok Olav imot den unges fremstrakte haand og kjendte 
med ubehag, hvor klam den var. Saa lot Olav den 

anden ta sig under armen og leiet ham med sig bort- 
over mot skogstien som han var kommet hit paa. 

Den unge fristet ta op en samtale, — paa latin, 
engelsk og fransk, litt av hvert. Olav skjønte at han 
sa han kjendte ham fra dominikanerkirken. 

«Non es —» han lette efter ordet blind. Han 
stjal sig til at se paa den andens ødelagte øine. Nei, 
han maatte da være sten blind. Der gik et støt igjen- 
nem ham — da hadde nogen pekt ham ut for manden. 
«Non es cæcis?» Spændingen fyldte ham med nogen- 
ting likt fryd. Nu fik han se sig for —. 

Det var mørkt inde i skogen. Varsomt førte Olav 
den blinde over røtter og stener paa stien — vaaket 
spændt imens, om han skulde merke noget til folk i 
krattet. Og det var gaat til saa uheldig at han hadde 
faat den fremmedes venstre arm under sin høire — 
eller hadde hin stelt det slik med forsæt? Olav skammet 
sig for at skifte om nu. Men han holdt øie med den 
andens sverdhaand. 

Han gik og ventet paa at nu straks blinket vel en 
dolk — eller nogen brøt ut av tykningen — og saa 
lang hadde da ikke veien været utover til leikarvolden, 
og stien ikke saa trang — og mørkt var det her inde 
i skogen. Men paa den blinde mands spørsmaal 
svarte han rolig, han het Olav, var norsk og kjøp- 
mand. Han vilde ogsaa sagt hvor han laa med skibet 
sit — hin kunde gjerne faa vite, han agtet ikke gjemme 
sig bort — men da han skulde forklare det, greiet 
Hønikke at gjøre det tydelig paa de fremmede tunge- 
maal. 

Og medett var de ute av skogen. Olav førte den 
blinde mand opover mot kirken som nu laa og lyste 
blekt i avdagningen. Og en dump, knugende frygt 
faldt over Olav — det var ikke med dolk eller væb- 
nede mænd den fremmede vilde søke ham. Men ind 
i kirken med denne manden gik han ikke! 

Da kom en tjenestesvein løpende nedover mot dem, 
han ropte, da han saa sin herre. Denne slap straks 

Olavs arm, tok håm i haanden og takket for hjelpen. 
Olav stod dum av overraskelse. Den unge ridderen 
snudde sig til sin mand, la en haand paa hans skulder 
og lot sig leie opover, idet han endda engang snudde 
sig og hilste Olav med et sisste «vale |» 

Olav blev staaende — nu blev det saa ubegripelig, 
saa han kjendte sig næsten skuffet. Han saa efter 
den fremmede. Oppe foran porten til det lille kloster 
ved kirken holdt et følge paa at stige tilhest. Og litt 
efter kom de ridende forbi der han stod. 

Det var flere stormænd i fløilsklær, med gyldne 
kjeder over brystet; de hadde ypperlige hester og 
kostbart seletøi. Den blinde red paa en sort hingst, 
som en knape gik og leiet. Sveinerne som fulgte 
bakefter var rustet og væbnet til reisefærd, og tilslut 
kom flere hester lastet med gods. Olav skjønte de 
kom langveis fra —. 

— Og nu gik det op for ham, at den blinde mand 
maatte ha været borte fra hjemmet nogen dager. Saa 
hadde hun, hustruen, sendt bud efter ham, mens hun 
var alene. — Han saa for sig løvsalen i den bort- 
gjemte krok av hagen, den unge kvinde som kom 
med salvet haar, naken under den tynde silkekjortel 
— hverken hulder eller hildring som han hadde faat 
sig til at tro — bare en utro hustru —. 

I raseriet som vældet op i ham kjendtes det for 
Olav som han selv var den forraadte mand. Hans 
harme blev het og rød som lyst — han kunde ha tat 
hende og dræpt hende med bare hænder. Og imens 
svimlet han av en underlig, uvirkelig følelse — en 
gang før hadde dette hændt ham —. 

Saa ebbet blodbølgen, den røde skodde sank ned 
for hans syn. Han kjendte bakken under føtterne 
igjen og saa alt omkring sig underlig skarpt og tyde- 
lig. — Bøkenes kroner stod i et falmet blekt lys, og 
over var himmelen hvitlig med faa, lysende skyfnugg; 
kirkens graa sten rødmet svakt i en atterglans av dag- 
skjæret. Her var næsten folketomt nu, og en duft av 

støv og dugg steg op fra den nedtrampede græsmark. 
Og koldt og klart visste Olav, at det som han her 
hadde været oppe i — den leken hadde han været med 
i en gang før. Men nu var det ham som var tyven. 

Han tok med begge hænder fremme i kappen, 
som han vilde slite av sig baand —. Men fra de 
inderste kamrer i hans sjæl — nu da han endelig var 
blit tvunget til at gløtte paa døren ditind — talte 
mørket uten ord. Dette var meningen med det 
sisste som hadde timedes ham. En anden mands 
hustru var blit stillet fremtor ham, saa han bare trængte 
rette ut sin haand for at ta hende. Og selv hadde 
han ikke tænkt paa andet end at ta hende — ikke 
før det skrek og varet ham, fra himmerike eller skjærs- 
ilden. Var han ikke blit revet bort, som et barn 
blir revet bort fra ilden av mor sin, saa hadde han 
nu selv været en hustrus boler —. 

Olav tok til at gaa fort, som han vilde rende fra 
disse tanker. Han strøk over markedspladsen. Lavt 
paa bakken glødet ilden endda i det voksende tus- 
mørke; et sted brandt endda et baal i luer. Her var 
folksomt endda, og alle syntes drukne. Olav gik fort 
videre frem; han kom ind i skog igjen paa en sterk 
sti som bar utfor bakke. 

I enslags fortvilet harme kjæmpet han for at over- 
døve røsten; i djævelens navn, jeg rørte jo ikke 
konen. Jeg bar gaat her som et naut og glodd paa 
en engelsk tik, for jeg tykte hun var lik min kone. 
Og han kunde vel harme sig, fordi han, i sin alder, 
var gaat i kvindens gildrer — men jeg tænkte ikke 
paa noget slikt, og jeg kom mig da fort nok væk, 
da jeg skjønte hvad hun vilde mig — Og at den 
blinde hadde kjendt ham var vel ikke noget jertegn; 
han hadde da set det ofte at blinde mænd — tiggere 
og gamle folk — syntes se med hele kroppen: de fik 
veirkorn og hørsel som hunder. 

Men det nyttet ikke alt han strævet for at over- 
døve stemmen i sig — han hadde ikke skjændet 

nogen mands ære. Men slik hadde han ikke husket 
det, da han fulgtes med den blinde mand gjennem 
skogen — han hadde været viss paa at hin stod ham 
efter livet, og det med fuld ret. Og nu ogsaa visste 
han, at han var blit skyldig i noget, da han fulgte 
med den fremmede frues sendebud — eller en gammel, 
druknet skyld var flydt op i dagen. 

Som han ilte nedover skogstien i det voksende 
mørke, fotsikker som i søvne over stok og sten og 
myrhuller, bares det for ham at dette mørke som han 
hastet længer og længer ind i, det var hans eget indre 
selv, og nu straks vilde han være kommet ind i det 
dypeste og mørkeste lønkammer. Snart vilde han 
være blit drevet ind, med ryggen mot den sisste væg, 
men han visste ogsaa at han vilde kjæmpe imot og 
verge sig til det ytterste. Og han skjønte —. 

Først hadde Gud talt til ham ansigt til ansigt — 
det var den natten da han skulde miste Ingunn. I 
den stund han visste, nu blev han forlatt av sin eneste 
ven, hadde Gud talt til ham fra korsets forlatthet. I 
hin nat, da det var som han kunde svettet blod av 
sorg, hadde Gud vist sig for ham, blodig av døds- 
kvalens dugg og hudflængningen og naglerne og tor- 
nene, og Han hadde talt til ham som en ven taler til 
vennen: O alle I som færdes efter veiene, se hit og 
se om der findes en sorg som min sorg! Og han 
hadde set sin synd og sin sorg som et blødende risp 
paa hine blødende skuldrer. Endda hadde han ikke 
orket komme —: ; 

Og Gud hadde talt til ham anden gang. Han 
hadde talt til ham i sin hellige Kirke, straks Olav var 
blit grødet av sorgens feber saavidt at han kunde 
sanse sig og høre efter rolige ord. Endda hadde han 
heftet sig frivillig paa veien — han var ikke længer viss 
paa at han hadde fulgt kaldet nu heller —. Hvis ikke — 

— Men nu var dette sisste hændt, saa han blev 
tvunget til at se, hvem han var og hvad som var 
hans synd. 

6—S.U. IM. 

Med ett stod han likesom utenfor og saa paa slig 
selv — som en staar bak et gjerde, ser paa en mand 
som træler paa en ugræsfuld, gold aker. 

Manden sliter omkring et klungerkjerr som han 
vil rydde væk, river sig fillet og blodig paa det. Men 
ugræsset, det grove og stinkende, tistill, svinemat og 
dylle lest han ikke se. Endda det er ikke klungeren 
som har kvalt al god sæd i hans aker: den kan nok 
ruve stor, slik den staar i fuld blomst, men den frøer 
sig ikke og render utover alt, en kan da faa ryddet 
den ut en gang for alle, hvis en vil ta de tak som 
trænges. Og der den staar og blomstrer, yppig og 
unyttig vakker, er der ingen som foragter den. 

Han hadde bare villet kjendes ved de store syn 
derne sine. For vel var de blodrød skyld mot de 
love som gjælder i Himmerikes rike. Det hadde han 
visst altid, men han badde visst det med, at mand 
og mand imellem regner en anderledes. Og efter den 
lov som gjælder mellem slike mænd, som han var 
ættet til at være en av, hadde han bare gjort det 
som han maatte — verget sin ret og sin hustrus ære. 

Selv om det kom op, det som han hadde øvet i 
løndom, mordet, niddingsdaaden — det var ikke saa 
visst at hans eftermæle vilde blit en æreløs mands; 
ikke om han hadde maattet bøte sin gjerning paa 
stupestokken. Ikke en mand av alle som han 
regnet for sine likemænd vilde dømme at han var en 
nidding — hvis de visste alt. Olav saa nu, at et 
sted langt bak i hans sjæl hadde denne viden ligget, 
altid. 

— Saa ung som han hadde været, saa var det 
uraad andet end at han selv maatte komme til at 
gjøre uret, ved det at hans lagnad var blit trasslet 
ind i floken av andre mænds uret og ulykker. Men 

alt det onde som fulgte efter var kommet op av dette, 
at de fristet svike ham og Ingunn, de som skulde 
vernet om to børns ret. Indtil det sisste og det 
værste, de falske skriftemaal, Gudsrovet som brændte 

ham i munden og i hjertet — fot for fot var han blit 
drevet ut i alt dette, fordi han maatte ta sin og sin 
fostersøsters sak i sine egne hænder, og han hadde 
faat et galt tak i saken med sine uøvede guttenæver. 

Han hadde aldrig før tænkt det ut klart for sig 
paa denne maaten, men stumt og stille hadde han visst 
altid, midt i sin nød, at Gud, den all-seende, saa dette 
meget klarere end han selv gjorde — hans største 
synder var fremmed synd like meget som hans egen. 
Og uløselig knyttet sammen med børen av sine egne 
ugjerninger bar han andres byrder. 

Saa hadde han bøiet sig dypt og slaat sig for sit 
bryst, naar djaknen bad confiteor i messen: han var 
villig til at tilstaa: ikke en av disse mænd som staar 
her omkring mig har misgjort saa svart som jeg. I 
speilet av Guds retvishet saa han sig selv sunket saa 
meget dypere end disse, som speilingen av eken syn- 
ker dypere i dammen end billedet av krattet omkring. 
Og ogsaa paa menneskelig maate hadde han set sig 
selv staa som en ek over riskjerret. 

Men i dette ujordiske lys, som nu lyste ind i hans 
mørke, synte det sig for ham tilslut, hvad han inderst 
inde og hemmelig hadde villet berge undav Guds 
haand: synderens hovmod, som er endda haardere at 
bryte end den retfærdiges egenretfærdighet. — Ihvor- 
som er, smaamandssynder har jeg aldrig gjort. 

To ganger hadde Jesus Krist talt til ham ut av 
sin miskunds sødme — og han hadde veget som en 
haandsky bikkje. To ganger hadde Røsten talt: Se, 
hvem jeg er, se min kjærlighets dyp! Nu talte den 
til ham: Saa se da hvem du er. Se, at du er ikke 
større synder end andre mænd. Se, at du er like 
liten synder! 

Sverdet sank ind i hans livs skjulteste røtter og 
skar. Non veni pacem mittere, sed gladivm. Qui 
invenit animam suam, perdet illam, et qui perdiderit 
animam suam propter me, inveniet eam. Olav saa at 
disse ordene var sandhet, slik som han aldrig hadde 

drømt om det før, og da han skjønte dem var det 
som at synke under i selve storhavets iskolde vand- 
masser. 

Han lo av smerte, mens han løp gjennem den 
mørke skog. 

Han hadde latt som han var ræd for at miste livet 
— han som hadde været saa træt av sit liv længe, 
saa hadde det ikke været for Ingunns skyld, aldrig 
hadde han orket at bli i det en dag. Han vilde 
ikke tilbake til det — han offret ingenting, om han 
nu valgte lydighet, fattigdom, kyskhet, ja gjerne trælle- 
kaar og martyrdød tilslut, for han regnet det ingen- 
ting værd, det som han maatte si fra sig, men det 
som laa foran ham lokket med vindinger uten maate 
— eventyr og langfærder, og fred tilslut og Guds til- 
givelse, og bli tat ind igjen i Hans fylking. 

Men nu skjønte han sent omsider, at da maatte 
han vælge, ikke mellem Gud og dette eller hint paa 
jorden, ikke engang sit timelige liv, men mellem Gud 
og sig selv —: 

Stien bøiet ut paa en aapen glenne — bar bort- 
over høit oppe i en bakkeside, hvor der var hugget 
ut. Over sig saa han nu et vidt stykke av himmel 
hvælvet, mørkt og stjernestrødd. Under ham sank et 
sveip eller en liten dal, han skimtet at han saa ned- 
over trækroner; det lød op av rindende vand fra etsteds 
nedi der. 

Uvilkaarlig sagtnet han sin gang. Det svake drag 
i luften strøk kjølende mot hans svettvaate ansigt. 
Olav tørket sig over panden nogen tak. Og det kom 
over ham medett, ved det at han kjendte han gik 
oppe i en høide og det aapne luftfyldte rum var om- 
kring ham paa alle kanter, sank ned under ham paa 
siderne — at nu var han blit ført ut i ødemarken; 
her gik han mo alene i et fremmed land og visste 
ikke hvor han færdedes. Der var ikke et kjendt sted 
eller en kjendt ting som han kunde ty til for at slippe 
se det han ikke vilde se; folks maal som han ikke 

skjønte kunde ikke bryte ind og overdøve den Røst 
som han vilde slippe for at høre —. 

Olav tverstanset. Fra mulmet utenom og fra jor- 
dens raakulde under føtterne var det som han suget 
til sig kræfter, saa han merket sit jeg økes og vokse 
av svart trods: Hvi handler Du slik med mig? Andre 
mænd har gjort værre — og uslere — gjerninger. 
Men Du jager ikke dem ut av hus og fred og søker 
efter dem, som Du jager mig og søker mig. 

Røsten som svarte syntes at være i selve stilheten 
under den vide, stjernestrødde himmel og skogen som 
knittret svakt i nattebrisen og de tyste smaalyd av 
bækken i dalbunden: 

Fordi du endda elsker mig, søker jeg dig. Fordi 
du traar efter mig, forfølger jeg dig. Jeg jager dig, 
fordi du kalder paa mig, mens du flygter for mig —. 

Stien sank nedover braatt — bar ned i tykskogen. 
Olav stanset igjen, kastet sig ned ved indgangen til 
det mørke hul, der den smat ind under løvskogen, og 
sat med hodet gjemt i armene. 

Synerne kom stimende, uten han kunde hindre det. 
Han klaget sig høit engang. Var det for at se dette 
han var blit ført tilbake helt til utspringet, sin ung- 
dom. Hemmelig hadde han været hovmodig av sin 
ungdom: Likevel, jeg hadde en overmagt imot mig, 
jeg maatte staa alene, ingen hjalp mig — hvad jeg 
har gjort eller ikke gjort, det var ikke en mindremands 
synder. 


Var der ingen som hjalp dig —? Nu skimtet han 
et litet lys lavt nede, en skjaalygt stod paa gulvet i 


en mørk stald, og der var to unge mænd. Han kjendte 
igjen Arnvid Finnssøns ansigt, ramt og forvirret — 
det var ham som hadde ramt sin ven med en løgn. 
Ja, denne synden var hans egen og ingen andens. 
Nu saa han, det var visst den første synden han hadde 
syndet med overlæg og vilje: da han veltet sin skyld 
over paa sin ven som han visste aldrig negtet at ta 
op en andens byrde. 

«Nei — |» Han hadde hvisket det aandeløst. Dette 
vilde han ikke — la det gjælde for munk og prest, 
men han vilde ikke være sperret inde i denne selv- 
kjendskapens celle som de talte om, la dem stelle 
alene med hint speil som Guds lys og mandens mørke 
tér sig i. 

Men han kunde ikke verge sig — lyset som lyser 
i mørket blev ved at flamme, og i det saa han de 
tusen ting som han hadde glemt med vilje. 

Hadde ingen hjulpet ham —! De hadde hjulpet 
ham som han hadde bedt om hjelp, Arnvid og den 
gode biskop, herr Torfinn. Det var de mænd som han 
hadde elsket og set op til som til sine overmænd — 
sine undermænd hadde han aldrig bedt om noget. 
Men disse tos venskap hadde han nyttet ut like fuldt 
og inderlig som nogen av hans undermænd hadde 
nyttet ut ham. Skilnaden var bare, han hadde aldrig 
tænkt paa at kalde nogen mand ven og likemand som 
kom bedende til ham. Ut av en medynk som var 
baade lunken og hovmodig hadde han git sine gaver. 
Men de mænd som tok ham i sit vern hadde fagnet 
som en yngre bror den som kom trængende til dem. 
— Ydmykelsen gik over Olav som et skred — han 
knustes kvalfuldt under stenene. 

Nei, Gud, jeg vil ikke dette. Ingunn, hjelp mig, 
bad han i sin nød — du skal vidne for mig — Ingunn, 
mot dig var jeg aldrig falsk -—? 

Igjen kjendte han overvældende tydelig hvor nær 
hun var nu. Døden skjulte bare hendes skikkelse, som 


et mørke. Men han hørte hende svare tæt ved, ut av å 


en sorg saa dyp, saa de levende blev som børn der 
ikke kan skjønne nok: 

Jeg vidner for dig, Olav, og hvert menneske som 
du har øvet miskund imot vidner for dig om dine 
gode gjerninger. De er mange, Olav — du var eslet 
til at gi Gud mange fold. Men dine gjerninger er blit 
som gustne kornstraa, ormætt i rot og i hals —, de 
har været kjøvd ned av ugræsset saa længe —. 

Han saa dem selv, syke og bleke, aks som ikke 
bar korn til mætten. Hans inderste vilje hadde drevet 
dem frem — den vilje som Gud badde git ham til 
at styre og verne. Men denne vilje var blit over- 
mandet av luner og lyster og vrangvilje og uforstan- 
dige hugskott, som underkongerne overmander sin rette 
landsherre. Den hemmelige stolthet hadde baaret ham 
oppe, at hans synder var ialfald ikke feighetens og 
vesaldommens. Og nu saa han, disse store synderne 
var et lass som han hadde latt andre læsse paa sig, 
fordi han aldrig hadde orket at staa ved det, naar 
han hadde tat imist av vekhet og feighet og tanke- 
løshet. 

Med pretter og med hæderlig færd, med litt løgn 
og litt sandhet blandet ihop hadde han skaffet sig 
nytte og vinding av de faa mændene som han hadde 
møtt i verden, som han hadde regnet for gode nok 


til at han kunde kalde dem venner, elske dem og 


vyrde dem. Han hadde aldrig vaaget at si dem san- 
dingen om sin færd, fordi han vilde, de skulde vyrde 
ham — og fordi han trængte deres hjelp. I skyld 
og gjæld stod han til sine venner — han som altid 
hadde ynket hver gjældbunden mand for hans usselhet. 

— Det var ikke sandt, som han hadde sagt til 
biskop Torfinn, og til alle sine venner, saa længe til 
han selv næsten hadde glemt, hvad som var sandt —. 
Det var løgn at han hadde tat sig tilrette hos sin 
fæstemø —, bare fordi uslinger vilde bryte ned retten . 


* for dem. Aa nei, han hadde ikke været en viljesterk, 


raadsnar voksen mand som tok Ingunn og gjorde hende 
til sin fordi han regnet, at er der trætte om en ting, saa 
er den bedst stillet som har tingen i sit vern. Sandheten 
var anderledes, ydmykende — og samstundes strømmet 
sødmen ind over ham fra disse minder om hans barne- 
unge kjærlighet, nu da de endelig sprang op, nakne, 
ut av alle de løgner han hadde fristet at gjemme dem 
under. En gut hadde han været bare, den gangen 
paa Frettastein, og han hadde ikke tænkt hverken 


84 


paa ret eller uret, da han tok efter sin unge brud, ør 
og vild av attraa efter at eie hendes fulde sødme og 
ynde — han hadde ikke tænkt mere end et barn 
tænker som griper efter alt det ønsker, uten det ænser, 
naar det springer frem, om det kan falde —. 

Bak sine lukkede øienlaag saa han en kløft i en 
ur, der randt en bæk under stenene i bunden, røde 
gjeitskor stod og svaiet opover i styrtningen. Foran 
ham gik Ingunn; han saa hendes lange myke ryg 
i den røde kjortel, hun gik og flettet sit svære mørke- 
gule haar, og hun tyktes ham saa vakker saa han 
gik efter hende som trylt. Fremme i skaret stod de 
ranke graner opefter bratte bergvæggen, og paa sommer- 
luftens lyseblaa let utenfor tjeldporten kunde han se, 
der fremme stupte aasen brat ned, Han gik bakefter 
og saa paa hende, med sind og sanser fyldt av hemme- 
lige minder om deres møter i buret om nætterne, av 
stolthet, fordi han hersket over hendes deilighet. Og da 
de kom til der skaret slutter, og Mjøsen ligger dypt nede 
under skoglandets mørklodne hauger — der var en liten 
græsbakke mellem store, klapprende ospetrær — sprang 
han efter, tok hende ind til sig bakfra, snudde hendes 
ansigt ind under sit eget. Hendes var blekt, dugget 
av varmen, straks han tok i hende merket han hun 
blev vek og skjælv av sin evige dyre-blide godvilje — 
Dette var før han visste at Steinfinn maatte dø, og før 
han nogensinde hadde hat en anelse om at noget 
menneske kunde mene, avtalen om ham og hende 
ikke var ubrytelig bunden handel —. 

— I alle disse aarene hadde ban aldrig vaaget at 
huske like tilbunds, hvordan det hadde været, ingen- 
ting at sanse uten ungdommen i sig selv og alverdens 
fagerhet i en ung mø. — Længselen strupte ham og 
gjorde hans øine glohete indi hulerne. 

Olav reiste sig og lot armene falde. Han stirret 
frem mot den flik av stjernehimmel som hvælvet sig 
fløielssvart og guldstøvet over det vildfremmede land, 

der han var gaat vild. Ubevisst sanset han at der 
drev en tev av baalrøk mot ham — fra noget sted 
ute i natten. 

Han ante, at nu var det like ved han hadde 
greiet ut hele hespelet av sit livs ulykker indtil traa- 
dens ende. «Fra mine lønlige brøst, rens mig du, 
Herre,» hadde han lært i morgenbønnen — i alle disse 
aarene, naar han husket den salmen, hadde han vel 
selv tænkt paa sine onde gjerninger. Nu saa han, 
det som han hadde villet skjule, baade for Gud og 
mennesker, det var at han hadde kunnet ta i mist, av 
vekhet, av barnslig tankeløshet og blindt begjær — 
det hadde han villet negte for hvilken pris som helst: 
om han skulde ta paa sig skylden for meget værre 
gjerninger, læsse paa sig selv en bør av sorg saa tung 
saa han sprængtes av den, saa hellere det. Bare det 
kunde se ut som han hadde handlet med overlæg og 
tat op sorgerne med vidende og vilje. 

«— Og bevar din tjener fra fremmedes vælde: 
Hvis de ikke faar herske over mig, skal jeg bli værende 
uplettet —» Saa ikke jeg bøier mig for mine fiender, 
hadde han ment. Og saa var det ikke andet end hans 
skjære, nakne natur, at han bøiet sig ikke for fiender, 
han bøiet sig ikke for folk han ikke vyrdet eller for 
mænd som stod ham imot; mot dem hadde han alle 
dager vendt sin mutte stædighet og sin. stilfærdige 
kolde trods. Det var mot sine venner han var vek 
og bøiet sig, indtil falskhet og forstillelse; det var da. 
han først fattet at han elsket sin barnebrud at hele 
hans væsen blev ophetet og bugnet ned fra al rank- 
het, lutet smeltende som et vokslys i sterk hete —. 
Det skulde han ha bedt om: mod, saa han turde 
være ved at han rødmet, styrke, saa han vaaget 
handle ret og si sandt uten at spørte, hvad de dømte, 
som han holdt av. 

Men han hadde trodd om sig selv i alle aarene, 
han var en strid og haard, hugfast mand; selv hadde 
han valgt Kains beske lodd, og han hadde valgt den 


86 


for han maatte, siden han skulde være herre og for- 
svar for den skrøpelige, svaksindede viv som han var 
blit bundet til fra barnsben av. — Endda han hadde 
maattet øve vold mot sig selv saa mangen gang, før 
han kunde handle som en haard mand — kneble sit 
eget samvit som vidnet: vet ikke du, hvor snart en 
mand øver uret i blinde, naar venskap og elskov staar 
paa spil, naar lyst og glæde lokker —. Han hadde 
sagt til sig selv, han spillet høit spil, — og han hadde 
ikke spillet, han hadde tumlet med brikkerne som et 
umyndig barn. Han hadde ikke valgt Kains kaar; 
han hadde aldrig selv visst, naar han valgte —. 

Olav bet tænderne sammen. Det var som en an- 
den hadde læst op denne dom over ham, og han vilde 
verge sig endda, negte. Men mindet om kvelden i 
hagen kom for ham: Ikke mere skulde der til, saa 
gammel som han var, end en falsk daam av ungdom, 
saa lot han sig lokke, løp for at gripe efter den første 
hildring som lekte for ham —. Visst hadde han ikke 
tænkt paa at gjøre synd — han hadde ingenting tænkt 
paa. Den blinde gutten, som han hadde staat ved 
siden av i messen dag efter dag, var han ikke kom- 
met i hug fandtes til —. 

Vandet kom op og fyldte hans mund — som i gut- 
tedagene naar han saa noget som mark krælet i —. 

Vek, braalyndt, stuttænkt, glathudet og melketan- 
det paa sjælen endda — en mand paa bortimot fyr- 
getyve vintrer — Olav lo av fortvilelse. Nei, den dom 
sa han ikke ja til. 

— Som et flygtende syn husket han drømmebil- 
ledet fra den forrige natten i skogen: gjennem mørket 
et leie av løv, noget hvitt nakent nedi, det dræpte barn 
— slik som det var malt paa billeder av folks 
død: Sjælen gaar ut av munden paa dem i et na- 
kent litet barns liknelse, og engler og djævler kjæm- 
per om den —, 

Den ytterste rædsel rystet ham, Igjen kom det 
over ham, saan som han hadde kjendt mens han var 

barn, naar han saa mark. Og i den vilde gru som 
kom over ham nu da han saa, hvad han hadde skjult 
for sig selv under sine aapenlyse synder, vaagnet fri- 
stelsen — bare kaste mere løv over det myrdede barn, 
gjemme det helt ned og flygte —. 

Og som sagt utenfor sig hørte han: —Barnslig, 
blaut, ubetænksom — det skudsmaal vilde han neppe 
faa av folket hjemme i bygden. Vek, han — min- 
derne, som danserusen hadde vakt, kom igjen — nu 
syntes de ham lik hjelpetropper. Han kunde ikke 
dømme hele sin voksenmands færd efter de hodestups 
daarskaper han hadde gjort da han fandt sig selv, en 
frændeløs unggut, med en sak om hænder, som en 
fuldvoksen mand kunde trængt stor snarraadighet for 
at føre frem til en ærefuld ende. Ikke heller efter de 
aarene han sat i Hestviken, bundet til en hustru som 
hverken orket leve eller dø. Han hadde været ander- 
ledes altid, de tiderne i sit liv da han kunde handle 
med ubundne hænder. Han trængte vel ikke kalde 
sig selv hvitlevret og bløthjertet, fordi om han mislikte 
morbror Barnims taapelige og nytteløse grumhet. Han 
var vel ikke vek, fordi om det hadde budt ham imot 
at dræpe Teit — det var, som hin selv hadde sagt, 
altfor likt til at jage fluer med falk. Hadde ikke han 
været like modig, like lystig i vaabenleken som den 
djerveste mellem jarlens mænd — sine fællers fuldtro 
fælle, vennesæl mellem krigsmændene, ven med de 
fleste, ikke for god ven med nogen, tro til at verge 
sin nabo, varsom med hvem han trodde —. Gud, du 
kunde lagt lagnaden for mig slik at jeg fik leve 
en mands liv, øve mands daad som fædrene mine, 
undt mig mætten av hæderlig hærfærd — du satte 
mig der, hvor jeg maatte kjæmpe mot sott og ulykker 
som var blaa som Hel, til jeg syntes selv jeg sank i 
mulden til knæs. Er jeg en feig mand, fordi om jeg 
vet selv at jeg var ræd ofte, endda ingen mand saa 
mig skjælve —. 

Løp jeg blindt efter min egen lyst, da jeg gav 

slip paa landsvist, odel og hustru min samme stund 
jeg kunde naa alt med hænderne, for at følges tilbake 
i utlegd med min fredløse herre —? 

Men ved den blotte tanke paa jarlen tok hans 
hjerte til at skjælve av den gamle henførte troskap — 
aaneil Var det nogen gang han blindt hadde fulgt 
sin egen lyst, saa var det da han reiste efter jarlen. 
Den tiden hadde han glemt Ingunn næsten — han 
visste han var bunden til hende, aldrig vilde han falde 
fra sit krav, at deres samfar den høsten hadde været 
lovlig, fuldbyrdelsen av avtalt giftermaal. Men han 
hadde ikke husket paa at han elsket sin hustru. Sin 
kjærlighet til Alf jarl hadde han aldrig talt om til et 
menneske — lagnaden hadde git ham en kvinde til 
eneste fuldtro ven, og hvor skulde hun kunne fatte 
noget av en riddersveins kjærlighet til sin herre —. 

Olav rettet sig i oprør. Mot ham ruvet trækronerne, 
svarte og uhyre høie stod de op og tok av for synet 
av stjernehimmelen. Han hadde en følelse av at han flyg- 
tet, holdende sig selv som et bytte i hænderne, ind i sko- 
gen. Her faldt stien nedover saa braatt, saa ret som 
det var holdt han paa at stupe fremover — mørkt 
var her som i en grævlinggang lavt nede under de 
uhyre løvmasser, og faret fuldt av store stener og 
vridde røtter. Olav skjønte han maatte være kommet 
bort paa den bredde, sterke stien han hadde fulgt først 
paa natten. Dette gav ham en underlig lettet og av- 
spændt kjendsel — nu var han nødt til at føle sig for 
med føtterne, hvor han traadte, og han maatte tænke 
paa, hvor han var, og om han vel monne komme 
frem til folk etsted der han kunde faa natteherberg. 
Her i landet kunde en ikke gaa ind paa den første 
og bedste gaarden efter veien, be om at faa laane hus, 
saan som hjemme. 

En gang han maatte stanse for at tømme ut al 
den mulden han hadde faat i skoene sine, kjendte 
han atter den samme sterke røklugten som han hadde 
merket, da han sat oppe i aasen. Det maatte være 

baalrøk — det var ikke likt til at folk hadde paa var- 
men i noget hus saa sent paa natten. Da var der 
vel folk paa færde i skogen. Olav drog sverdet op av 
kjortelsplitten og lot det hænge til rede. Av tilvant 
vårhet kjendte han efter, om det løp let i sliren. 
Han blev ved at bære det oppe med venstre 
haand om balgen, mens han gik videre, men lang- 
somt og stilt. 

Stien svinget ut omkring enslags pynt hvor det 
var træbart ned mot dalbunden. Ret under sig, læn- 
ger nede, saa han nu at der brandt ild i krattet. 

Selve opdagelsen fyldte ham med urimelig glæde; 
det kunde være ymse slags folk som holdt til der. 
Men Olav kjendte sig frydefuld ved utsigten til at møte 
hvad det skulde være, bare han slap fra ensomheten. 

Nu saa han luen indimellem trærne, hørte ildens 
knitren. Baalet brandt og lyste op en liten lysning 
under den skoggrodde bakke paa hin side av elven; 
det speilet rødt i svart, rindende vand. Han skimtet 
to svarte mænd mellem sig og det, hørte stemmer —. 

Stien førte ned paa en klop og ind paa engen. 
Mændene som laa omkring baalet hørte ikke den kom- 
mende, for de hadde netop kastet et fang tør kvist 
paa varmen. Det var tre unge karer — de var klædt 
som jevne folk, saa ikke værst ut. Saa ropte han til 
dem —. 


De sprat op. Olav holdt kappen samlet omkring. 


sig med venstre haand. I det samme han traadte 
frem i ildskjæret kom han i tanke om at det hadde 
været like klokt om han hadde tat av sig først de to 
guldringene med glimestener som han bar paa den 
haanden, men nu var det forsent. Han hilste mæn- 
dene og spurte, saa godt han kunde, om dette var 
veien til London. 

Saavidt han kunde skjønne av deres svar saa var 
det ikke det — mændene pekte nedover i retning med 
strømmen og opover bakken. Det var vistnok saan at 
veien til byen gik oppe i høiden mot sydvest, men 


å 

mændene mente han kunde ikke finde den nu i mør- 
ket, og han skulde bli hos dem her til det lysnet. 
Olav nikket og sa tak. Saa kastet mændene til ham 
nogen fang fuld løvkvister, som de hadde hugget sig. 
Olav spredte det utover og la sig ned ved varmen. 

Det gjorde godt — nu kjendte han at han var 
stupende træt, og indhul av sult; han hadde ikke spist 
mere end en gang idag, og det var længe siden. Saa 
han ønsket disse fremmede vilde budt ham noget, 
men det gjorde de ikke — de hadde nok ædt kvelds- 
mat, for nu tok de og bandt igjen for sækkene sine 
og roet sig paa løvsengene, de to av dem. Den tredje 
skulde nok sitte vagt. Saa vilde ikke Olav spørre 
efter mat —: 

De laa og snakket litt, saa godt de kunde. Mæn- 
dene var vestfra — de talte hellerikke som folket i 
London, hørte Olav. Paa deres spørsmaal svarte Olav, 
at han hadde været ved pilegrimskirken, han var kom- 
met bort fra følget sit, han var nordmand. Men det 
gik trægt med samtalen. Saa tok den ene til at 
Snorke. Straks efter sovnet ogsaa Olav. 

Det var nat endda da han vaagnet, men mørket 
likesom tyndet, paa nippen til at graane. Han hadde 
sovet drømmeløst og tungt, men sulten og kulden 
hadde nu vækket ham. Baalet var næsten gaat ut, og 
vagtmanden sat og syntes sove. 

Olav reiste sig op lydløst og gik nedover mot 
elven. Han vilde drikke litt vand ialfald. Han laa 
paa knæ og øste med haanden — da var han oppe 
og paa føtterne med et sæt: han sanset der kom no- 
gen bak ham. Ikke tid til at trække sverdet — han 
kastet sig mot den som kom og kjendte kniven rispe 
sig i ansigtet — det var slump at han ikke fik den i 
øiet. Men han hadde faat et godt tak over den anden 
og klemte ham ind under sin arm, saa mandens utrop 
blev halvveis kvalt. Kniven, tænkte Olav, men kunde 
ikke slippe, saa løftet han knæet og støtte hin opunder 
ribbenene, merket neppe at han fik et stik i laaret, idet 

han vristet til sig kniven. Men dermed fik den frem- 
mede tak paa Olav — og knuget indtil hverandre 
rugget de og brøtes i mørket, begge prøvet de at faa 
den anden kastet ut i elven. Lugten av karlen og 
det faste, hete bryterfavntak med en motstander av 
kjøtt og blod opfyldte Olav med bundløst dyp, søt 
vellyst. Han brøt paa — det var som at presse igjen 
de jernbundne portfløier mot fiendens fremstøt. 

Nu hørte han at de andre var paa benene ogsaa 
— med det samme fik han tak og fik kastet den han 
holdt paa med; kroppen braket ind i buskene. Olav 
drog sit sverd, idet han løp opover for at møte de to 
andre — han tænkte ikke selv paa at han för imot 
dem og ikke unda — der var de! I mørket slog 
han tilside et vaaben — øks, vist, hugget og kjendte 
at han ramte og det haardt, det skrek og noget tumlet 
i koll; da han hugget igjen, traf han bare løse luften, 
han løp videre. Op til kloppen, det var for langt — 
saa tok han tilsprang og hoppet ut paa aaen. 

Han plasket nogen slag, saa fandt han bund; da 
han rettet sig op, stod han i vand til skrævet, men 
bunden var gjørmet, han sank i den. Saa fik han 
hold i noget, utoverhængende grener og saa en rot, 
torven brøt ned under hans knæ, og muld og aure 
eller hvad det var raslet ned i vandet — straks efter 
stod han oppe paa aabakken paa den anden side. De 
staaket og skrek derover —. 

Olav kastet den drivvaate kappe bakover og svøpte 
den om venstre arm, brøt ind i tykningen, trængte 
sig frem opover gjennem underskogen, med sverdet 
bart i høire haand — først nu merket han at han 
hadde skaaret den, da han vristet kniven fra den første 
stimanden vel, blodet silte. Indimellem stanset han et 
øieblik for at lytte — de var vist oppe paa kloppen; 
det syntes som de ikke hadde rigtig hjerte til at sætte 
efter ham, skjønte kanske at det var uvisst ogsaa i 
mørket og den tætte underskog — bansat skog og, 
bare tornebusker og bjørnebær vist —. 

Olav banet sig vei videre opover skrænten, skjer- 
mende sit ansigt saa godt han kunde med kappen om 
venstre arm. 

Kommet op paa høiden raaket han om en stund 
paa bred vei som syntes at føre i retning utover dalen. 
Himmelen var begyndt at blaane nu, og stjernerne 
blev færre og blekere, skogen svulmet av mørke mot 
den første mindelse om gry. 

Igjen stod han og lyttet — han hørte ingenting 
til folk i skogen nu, ikke lyd uten den ørvesle pus- 
ling av noget smaat dyr lavt i bunden hvor det lys- 
net av nedfaldent løv, det var høiskog her, av bøk. 
Olav gik videre, langsommere nu, og nu kjendte han 
hele tyngden av den drivvaate kjortel som slog tung 
om ham under gangen — ja han var vaat fra øverst 
til nederst, og straks han hadde gaat jevnt en stund tok 
han til at fryse i klærne som klisset iskolde til kroppen. 

Det gjorde godt i ham paa en maate. Vagt og 
underlig likesælt husket han den rivende strøm av ind- 
vendige hændelser som hadde revet ham med sig fra 
kveld til mørkeste midnat — det som siden hadde 
baaret til, kampen med røverne og flugten opover 
gjennem torneskogen, hadde likesom lagt en uhyre av- 
stand mellem ham og hans klarsyns timer. Han var 
paa det rene med at det, som han hadde set, hadde 
han ikke set med nogen evner som bodde i ham, 
der var strømmet lys ind i ham utenfra, og ban var 
klar over at han hadde ropt paa hjelpetropper mot 
denne magt, og hjelp fra den kanten som en mand 
aldrig ber forgjæves, naar han vil verge sig mot sand- 
heten — det hadde han vel faat. Han visste ogsaa, 
at hadde han i denne stund hat evnen til at se klart 
og skjønne fuldt ut, hvad det var som han hadde gjort, 
skjønne ikke bare med hodet, men med hjertet ogsaa 
— saa maatte han nu ha været en fortvilet mand. 
Men han følte bare lettelse, og kulden av det svøpende 
vaate tøi la sig ogsaa tæt omkring ham og gjorde 
ham rolig, som en slukker varmen med vaate seil, 

Han tørket sig om ansigtet og merket han blødde 
og var opklort av krattet, og blod silte ned paa inder- 
siden av det høire laaret. Om en stund begyndte 
han at halte, men blev ved at gaa paa — kjendte det 
likesom han ikke kunde stanse sin gang. Saa gik 
han og gik, indimellem i ørsken av søvnighet. 

Taaken steg op fra alle sænkninger i lændet nu 
mot morgen — medett valt skodden op omkring ham, 
hvit og tæt, skjulte himmelens blaanen og slukket ut 
de sisste stjerner. Olav hadde gaat halvsovende den 
sisste tiden og snublet litt indimellem i de dype hjul- 
spor som veiens græstorv var flænget av. Nu vaagnet 
han helt op et øieblik. 

Indi den klamme, lyddæmpende taake syntes trærne 
at ruve og vokse uhyre store. Det fløi gjennem Olavs 
trætte hode som et glimt — et sisste skimt av hin 
synernes verden som han hadde været indtat i og var 
rømt fra. Like fort var det væk igjen. 

 Græsset drev av dugg, all-graat og tungt bøiet. 
Veien laa gjennem skog av store gamle eketrær her, 
og i underskogens tætte krat spændte kongrovævene 
over hver busk, de var fuldsatte med duggperler. 
Olav frøs, der han stod — og da han rørte sig igjen 
og gik videre, kjendte han at det høire benet var tungt 
og vondt og hosen klisset stiv av blod. 

En stund efter kom han ut paa et jordé, der en 
røddroplet buskap gik og beitet inde i taaken. Olav 
ropte til gamlingen som gik og gjætet den, men fik 
ikke noget svar som han kunde skjønne. Endda en 
stund, saa var han inde i en liten bygate, og nu fik 
han da spurt sig frem, saa han naadde ned til Lon- 
don, idet solen holdt paa at bryte gjennem skodden 
og alle klokker i byen ringet. Han kom ind av en 
av portene paa østsiden — han hadde faret en svær 
omvei ut i landet. Olav saa hverken til høire eller 
til venstre; halvt i søvne haltet han gjennem byen 
fillet, sølet og oprevet i ansigtet. Nede paa bryggen 
fik han færgemand ut til sit skib, 

7—8.U. IM. 


94 


De andre var kommet hjem kvelden før. Det lot 
til at de blev glade, da Olav kom ombord. Han sa 
dem at han var blit kringsat av nogen mænd som 
vilde rane ham, inde i skogen, men han hadde slaat 
sig fri i mørket, og siden var han kommet paa vild- 
straa. Saa snakket de ikke stort mere om det. Men 
da Galfrid skulde hjelpe ham og vaske av ham det 
størknede blodet og Leif kom med en vassbøtte, kunde 
jkke gutten dy sig: d 

«Det blev du, Olav, og ikke jeg, som kom hjem 
med revet skind tilslut», sa han og smilte fult. 

«Ja, slik kan det gaa — Olav trak paa skuldrene. 

Galfrid feslet haanden og bandt om laaret. De 
andre risperne var ikke noget. 

Olav holdt sig ombord for det meste, den uken 
de endda blev liggende ved Londons brygge Saa 
seilet de hjem. 


V. 


Olav .seilet hjem utover Oslotjorden en morgen for 
frisk nordenvind; det var en tindrende blaa solskins- 
dag og fjorden gik mørk med hvite skumsprut. Det 
lyste og lavet av hvert træ i skogen opefter kystens 
berg; blaasten kjæmmet de første gule blader av bjer- 
kenes kroner. Brændingerne blomstret hvitt over hvert 
skjær og om hver holme med gult, solsvidd græs mel- 
lem de graa svaberg — og Olav tykte, selve sjøsprøi- 
tene som dynket og bløtte ham kjendtes gode og 
hjemlige, anderledes end utpaa øde havet. Han sat 
tilrors i sin egen baat igjen. Det var længe nok han 
hadde været borte fra sit eget. Alt stod vel til i 
Hestviken, sa Arnketil. — Olav ropte forover til Eirik, 
som hadde reist sig op efter noget og nu holdt paa 
at stupe over toften, idet baaten neiet sig ned i en 
bølgedal. ÅR 

Det var svært som gutten hadde vokset. Eirik 
hadde været med Arnketil ind til kaupangen for at 

hente husbonden utover, men Olav hadde ikke hat 
stunder til at snakke stort med. dem, de dagene han 
maatte bli i Oslo, og Eirik hadde desuten plaget ham 
med det at han vilde grave og fritte ustanselig om 
farens Englandsfærd. Olav selv var ikke meget til- 
freds med utbyttet av den; vindingen var paa det 
nærmeste gaat op i spindingen, og nu vilde han helst 
slippe for at ha mere snak om den. Med nogen 
undring hadde Olav merket, at Eirik bød til at svare 
igjen, trassig og vyrdsløst — gutten hadde nok ikke 
taalt det at gaa hele sommeren uten nogen over sig 
som kunde tugte ham. Men nu han seilet hjem den 
kjendte leden, Haa-øj og Hougsvikssundet forut, var 
han mest oplagt til at glemme guttens used og være 
venlig mot ham. Saa da Eirik kom skrævende agterut 
og slog sig ned paa toften midt imot faren, nikket 
denne. Eirik ropte ivrig om et drap som var blit 
øvet hjemme i bygden Jakobsmesseaften — og han 
selv hadde faat lov til at ride med Baard av Skikkju- 
stad til tinget. Olav nikket likegyldig — han kjendte 
hverken den dræpte eller drapsmanden; det var uten- 
bygds løskarler som hadde tjent paa en av gaardene 
nord i skogbygden. 

Og Fager hadde faat to kalver, blev Eirik ved. 

«Det var tidende!» Olav lo litt. 

Og Ragna fik to sønner Knutsmesseaften —. 

«Det var ikke saa vel,» mente Olav smilende. «Det 
blir mange børn — og hun sitter ensom med dem.» 
Ragna, fjøsdeigjen, var blit enke ved nytaarstid, og 
hun hadde en datter fra før. 

Men Cecilia hadde nær sørget for at det blev 
færre, sa Eirik opspilt. Cecilia tykte saa vel om de 
smaa tvillingerne. Og en dag da Ragna var ute 
hadde Cecilia gaat ind til dem, og saa hadde hun 
stappet munden fuld med sisselrot paa den ene for 
at trøste den. Ungen hadde holdt paa at sætte 
livet til. 

Olav rystet paa hodet og smaalo. 

Hundene hans stormet hit og dit langs brygge- 
kanten, gnellende og kvinkende av fryd, da baaten la 
til. Saa stod han oppe paa sin egen brygge, haand- 
hilstes med folket sit, mens hundene hoppet gjøende 
omkring ham, snappet tænder og slikket ham i ansigtet. 

Liv puffet frem Cecilia. Barnet var klædt i en 
utavvokset og falmet rød kjortel, men den skén i solen 
og haaret stod som en luftig og sølvlysende sky om 
hendes hvite, runde lille aasyn. Hun saa sund ut, 
endda hun var saa hvit i huden -- den syntes bare 
kold som græs og blomster — og de uhyre store 
øinene var ganske lyst graablaa eller grønagtige som 
sjøvand. Hun stirret op i farens ansigt litt fremmed, 
da han bøiet sig ned over hende og talte. Saa tok 
Olav datterens haand og leiet hende, idet han gik 
opover mot gaarden med hundene omkring sig og 
huslyden bakefter. 

Han gik stien opover bakken langs god-akeren. 
Kornet var hvitt, det stod vakkert, og Olav følte en 
underlig lette: der var ikke meget ugræs i det iaar. 
Det var som hans liv skulde hænge sammen med god- 
akeren paa en lønlig maate. Men den burde ha været 
skaaret før, nu hadde vinden herjet den noget. 

«De sier du har med store gaver til mig, far,» 
hvisket Cecilia, og det var de første ordene barnet 
hadde talt. 

«Ja sier de det, saa er det vel slik,» svarte faren 
smilende. 


Han sat i sit høisæte om kvelden, med hænderne 
hvilende paa stolpernes glatslitte karlhoder og nakken 
lænet mot det gamle teppet som dækket vægstokkene. 
I tankerne gik han igjennem alt han hadde set over 
og ordnet med om dagen, mens hans blik ørkesløst 
fulgte aareildens flakkeskjær over stuens tilrøkede 
vægger. 

Et uklart velvære og enslags forventning mot 
fremtiden fyldte ham. Det blev ikke til saa meget 

som tanker — men for første gang sanset manden 
uten vé, at hun var borte herfra. Selve tomheten 
kjendtes som den legemlige fo, efter at saaret er 
fuldlækt, der et sykt og verkende. lem blev sat av. 
Olav visste neppe om det selv, men han hadde mistet 
lysten til at tænke paa Ingunn siden hin kvelden i 
den fremmede kvindes hage. Mindet om det even- 
tyrs skam hadde paa en maate smittet de minder 
som laa indunder det. 

Liv kom, svinget galgebjelken med gryten i skjer- 
dingen utover, syslet med varmen. Ufattelig styg, 
tænkte Olav, ufattelig at drengene gidder ta i hende 
— men det syntes da at de det hadde —. 

«Du er sen med kveldsverden til os ikveld, Liv,» 
sa han, og ternen fniste lykkelig som hun pleiet, bare 
husbonden vendte ett ord til hende. 

Døren stod aapen helt ut for trækkens skyld — 
utenfor hørtes hæljern i berget. Saa dukket Cecilias 
lyse hode frem i forstuedørens mørke. Olav holdt 
øinene fæstet paa hende, mens hun kløv over terskelen. 
Hun gik frem til aaren — lyset glødet paa hendes 
røde klædning og lyse haar, mens hun stod og pluk- 
ket i sig nogen gryn, som var blit spildt paa kantens 
sten. 

«Kom hit, Cecilia,» kaldte Olav sagte. 

Barnet kom og stod ved hans side. 

«Har du gjemt paternostingsbaandet mit nu, far?» 

«Jeg har saa.» Olav tok efter hende, han vilde 
tat hende op i fanget sit. Men hun smat fra ham 
igjen og bort til aaren, 

Korngrynene hoppet i gryten og putret ut smaa 
smeld av damp. Olav glædet sig til at faa grøt og 
øl — kokt mat hadde han ikke smakt, siden han för 
hjemmefra. 


Han drev ute i tunet en vende, før han gik og la 
sig. Vinden hadde stilnet nu mot kvelden, fjorden 
möl og suget i tarebremmen nedenunder haugen. 

Det var mørkt ute og stjernerne tindret sterkt, ikke 
umulig at det kunde falde rim frempaa morgensiden. 
Olav gik opover til féhusene. Det dunket dæmpet i 
fjøsvæggen — han blev staaende utenfor litt, aapnet 
stalddøren og gik ind. Han var borte hos Ran, merren, 
snakket litt med hende — hun het slik fordi hun var 
blaa. Den stramme, varme staldlugt nød han i dype 
drag. 

> Øst oppe bak laaven stod han litt igjen — 
lyet indover mot den høstlig svake sus fra elven indi 
dalen og saa paa stjernerne som brandt over randen 
av den svarte skogaas. Utover skimtet han en svak 
lysning langs stranden hvor sjøen brøt mot bergene. 
Indover dalen syntes de hvitnende akrer under mør- 
kets dække —. 

Gud, tænkte han et kort nu — han saa paa en 
stor stjerne som brandt like ned i grantoppene der- 
borte. Han kom til at huske paa den stjernenatten i 
England, da han var blit holdt fast og talt til av en 
Røst som ingen mand kan huske, hvis han vælger 
ikke at høre. Han hadde valgt, og nu var det som 
han hadde rømt og gjemte sig, krøp indunder kornet 
som stod blekt og modent i natmørket; han smøg sig 
ned til den raakolde mark og gjemte sig der —. 

Det var forresten sandt som folk sa, her var un- 
derlig dødt her i Hestviken. Gamle folk sa det var 
Olav Halvprest som hadde drevet væk alle vetter og 
underjordsmagter — uten én — den fik han ikke bugt 
med. Ingen visste nøie hvad det var for et slags 
væsen — det holdt til nede ved broen over elveoset 
mest og tedde sig som en ovstor svintoks med 
bare tre ben; det gjorde hverken godt eller vondt. 
Nu ønsket Olav ubestemt, at her hadde været mere 
liv omkring gaarden —. 

Saa gik han sagte nedover, tilbake til stuen, gik 
ind og iseng. 

— Netop idet han skulde til at sovne, faldt en 
tanke ham ind — Liv. End om folk i bygden skulde 

finde paa at mene det var ham. Han blev lysvaa- 
ken og brændhet med det samme — han hadde altid 
stygget saa heftig for den lavbente, løsagtige, padde- 
liknende jenten, og nu syntes han, han visste ikke 
hvad han ikke vilde heller end at noget menneske 
skulde tro, han hadde været borte i det stygge, leie —. 
Denne gangen fik han se til at faa hende gift og bort 
fra gaarden — Arnketil var vel nærmest til at ta 
hende —. Olav laa længe vaaken, plaget av denne 
kvalmende uro — 

Næste dag talte han til Liv. Ternen vred paa 
sig, kniste taapelig, men tilslut samstemmet hun i det 
at barnet var vel snarest Arnketils. Først blev hun 
nok ikke mere end maatelig glad da Olav sa, han 
vilde hjelpe dem til at bli gift. Men saa slog hun 
om, tok til at takke og love ham — han skjønte at 
hun trodde, nu skulde hun og Arnketil bli som raads- 
folk her paa gaarden. Han sa kort, det var ikke 
hans mening; han vilde hjelpe dem til at bygge bu 
for sig selv. 

Men hvordan han skulde greie med dette, visste 
ikke Olav selv; ingen av bygselsmændene sine kunde 
han drive ut. Bare i Rundmyr bodde ikke folk —: 

Olav hadde drevet bruket der for Torhild Bjørns- 
datter og hendes søskende i alle aarene, siden piken 
kom til Hestviken. Efterhvert var de fleste av akrerne 
blit lagt igjen, for han saa sig ikke raad til at gjødsle 
dem; Olav brukte jorden som utslaatt, og husene stod 
øde. Av og til holdt de ældste sønnerne efter Bjørn 
og Gudrid til der nogen uker — de tok efter moren, 
var ustadige og hadde ord for at være upaalitelige. 
Egil, den ældste, var nu over tyve aar gammel; helt 
siden Olav hadde misgjort med halvsøsteren hadde 
han hængt her i Hestviken, naar han trængte hjelp — 
krævet likt og ulikt som en ret han hadde; han lot 
om at han var søn til en bra mand og derfor skulde 


der meget til, før Olav kunde sies at ha sonet den, 


skam han hadde ført over slegten. Olav fandt sig i 

det, endda han hadde i sin tid lagt ut fulde legords- 
bøter til brødrene og sørget godt for Torhild og bar- 
net — men Egil var vist aldrig hos halvsøsteren. 
Olav kom paa at det ogsaa vilde han vinde, hvis han 
nu kjøpte Rundmyr — saa slap han at ha Egil ræ- 
kende her i grannelaget. 

Men da Olav tok Arnketil for sig, fik han sig like- 
vel ikke til at tale om saken. Karlen saa ut som 
bare armod og enfold: lang og ranglet paa skrotten, 
med hængende lemmer, og det altfor lille hodet hans 
sat paa en lang og tynd, senet hals med diger frem- 
springende barkeknute. Han var grimet og gusten i 
ansigtet, og det var umulig at se paa ham, hvor gam- 
mel han var, men han kunde ikke være mere end en 
fem-seks aar paa det andet snes, for han hadde ikke 
været fuldvoksen den tid han først tok tjeneste med 
Olav. Saa taapelig var Arnketil, saa det manglet vel 
noget paa at han hadde fuldt mandsvett; likevel var 
han paa sæt og vis en dugelig arbeidskarl, og han 

- hadde altid tjent Olav trofast — like til han hadde 
tat op med denne Liv —, for hun fik ham til baade 
at naske og at lyge for husbonden; endda jenten 
neppe var mere end halvvetug hun heller, var hun 
merkelig slug ogsaa til slikt. — Saa tykte Olav det 
var synd i den fattige kroken og sa ikke noget til 
ham om hans giftermaal. 

Men etpar dager senere, Olav kom ind tilkvelds, 
sliten og vaat, og Liv bar omkring matbollerne — 
siden hun skulde være matmor, blev bordet næsten 
aldrig sat op. Eirik hadde sat sig langt nede i bæn- 
ken ved siden av Arnketil; der var noget som de 
to hadde slik morro av, saa de maatte stivstirre ned i 
kopperne de holdt i fanget — endda sprutet de ut i 
latter alt i ett. Olav saa vredt dit bort nogen ganger 
— likevel gik det galt for Eirik tilslut; han knak for- 
over, og vellingen sprutet ut av næsen og munden 
hans med latterprustene. Saa kunde ikke Arnketil 
heller styre sig længer, han lo, fik maten i vrang- 

strupen, hostet og lo og hostet, saa taarerne haglet 
nedover hans kinder, og da lo Eirik rent ubændig. 

Olav snudde sig hvasst; da för Eirik op og styr- 
tet ut, brølende av latter, men Arnketil tapte matbol- 
len ned paa gulvet, han slog latterdøren op paa vid 
gap, og Liv stod og flirte taapelig uten at vite en- 
gang, hvad denne uhøviske lystighet gjaldt. 

Efter kveldsmaten tok Olav Arnketil med sig ut 
og sa ham sin vilje om giftermaalet med Liv. Arn- 
ketil svarte føielig og syntes velnøid. Igjen fik Olav 
vondt av ham — Gud maatte vite hvadslags stel det 
skulde bli i Rundmyr med to slike hjon. Men det 
fik nu gaa som det kunde — hjelp fik de faa, om det 
trængtes —. 

— Olav laa om natten og grundet — om han 
skulde la dem faa bli her i gaarden likevel. Men saa 
syntes han — nei. Liv hadde greiet stellet usselt nok, 
mens hun var alene. Skulde disse to nu bli her med 
unger, etpar kjyr og smaafé — det blev altfor megen 
uro. For Ragna med de tre børnene kunde han ikke 
sende bort; hun var en hæderlig kvinde, enke efter 
en retsindig mand. Og bulykke fulgte med hende, saa 
det ut til —. 


Utpaa eftermiddagen den næste dag tok Olav den 
mindste snekken og rodde over fjorden. 

Det var længre at gaa indover høiden end han 
husket. Indimellem stanset han — uviss om dette var 
rette veien. Men spørre sig frem vilde han ikke. 

Dagen var dunkelblaa og stille, med tung, skyet 
himmel, men netop nu brandt soløiet i en klare under 
skyen, saa barskogen lyste mørkegrøn og de gule løv- 
lunder skinnet med underlig margfulde liter mot den 
tykke, blaasorte luft. Ospetrærne klappret sagte med 
voksgule blader og kronerne var tyndet meget alt her 
oppe i høiden, saa stien drog sig fremunder, lys av 
det nedfaldne løv. Raa-eimen sivet op av skogbunden 
som altid om høsten, selv om den har været tør. 

Sisst kjendte Olav sig da igjen. Bortom en stor 
myr med røde lyngtuer og graahvitt myrdun kring 
vandøiet laa den gaarden Auken var ryddet under. 
Gjennem en skogtapp kom han frem til et staurledd og 
saa de gule, frisktømrede husene oppe paa en storstenet 
vold, nedenfor laa smaa akrer hvor kornet var sat i rauk. 

Stien gik i randen av akeren og frem om nogen 
store stenrøiser. Den svinget, og bent i veien for sig 
saa Olav et batn, en toaars gut med hvitgult haar 
som lokket sig om nakken. Han puslet langs røisene 
og plukket bringebær. Da han merket her kom folk, 
snudde han sig. Gutten var stukket ned i etpar lær- 
hoser, og de var altfor store, saa livremmene var snørt 
paa kryss og tvers over og under skuldrene hans, 
vadmelsskjorten tytet ut av kløften bak og fremme, 
og det saa løierlig ut. Men likevel saa en det var 
et sjelden vakkert barn. 

Olav stod stille, og gutten saa op paa ham, til 
det drog op til graat i hans vesle bærflekkede aasyn. 
Olav saa omkring sig, og nu blev han vår Torhild — 
hun rettet sig op inde i det hvite korn paa akeren. 
Hun saa hitover — da la hun ned sigden, løste av 
sig skautet som var glidd ned over hendes hals, bandt 
det fast over haaret. Hun var klædd slik som Olav 
var vant til at se hende altid, naar hun gik i arbeidet, 
i en ankelsid, graahvit vadmelsserk, holdt indtil midjen 
med et vævet belte. De bare føtter stak i grove sko. 
Hun saa hverken yngre eller ældre ut end hun hadde 
gjort i alle de aarene Olav hadde kjendt hende, men 
da hun nu kom bortover til ham med sigden i haand, 
syntes han hun var vakker, saa sterk og staut og 
rank som hun gik. 

De hilste stilt paa hinanden. Torhild sa: 

«Dette var uventet — er du ute og færdes her i 
bygden idag?» 

«Ja, jeg hadde erinde hitover —» 

Torhild la sigdeu fra sig paa en sten i røiset, bøiet 
sig over gutten og løftet ham op i armene sine. 

«Han ser slik ut,» sa hun, som hun aarsaket sig, 
«med det her er saa ormfængt her oppe — jeg tør 
ikke la ham gaa barføtt —> 

Sammen gik de opover mot husene. 

Indkommet i stuen bad Torhild ham sitte ned: 
«— du tør være tørst?» Hun hentet en bolle øl, som 
frohatten stod over, og drak ham til. «Jeg brygget nu 
til Mikalsdagen». 

Olav sat og kjendte igjen den svake og fine duft 
av visne blomsterkranser, som Torhild altid hadde 
brukt at hænge op inde i husene om sommeren for 
at drive bort utøi. Imens hadde Torhild traadt om 
bak fotenden av sengen: hun drog en grønfarget kjortel 
utenpaa arbeidsdragten og la om sig det beltet med 
kobbermalerne, som hun brukte paa de smaa hellig- 
dagene. Saa satte hun sig ned med gutten og klædte 
ham. Indimellem spurte hun efter folkene i Hestviken, 
hvordan Eirik og Cecilia levet, og om aarveien. 

Olav svarte han hadde været ute av landet 
isommer. 

«Ja det har jeg spurt. Du har været paa lang- 
færd og. Det var ogsaa at vente — du vilde se dig 
litt om i verden, nu du er fri mand.» 

Torhild bar frem mat til gjesten, og mens han 
aat, stod hun litt ifra med gutten paa armen. En 
gang kunde Olav ikke holde sig, og han sa, mens 
han saa ned: k 

«Han er stor for sin alder, gutten, — to vintrer 
gammel?» t 

«Folk sier han er stor.» Moren bøiet hodet litt 
og strøk sit kind mot barnets. Men nu tok gutten 
til at stræve og kave, han vilde ned, og hun satte 
ham fra sig. Han gik bort til den fremmede manden, 
stod litt og saa paa ham. Men saa kom han i hug et 
eller andet nyttigere, han stabbet bort i en krok, satte 
sig ned der og lekte med noget. SR 

Olav bad Torhild sætte sig ned: «Det er til dig 
jeg har erinde.» Piken tok matfatet, satte det bort. 

Saa satte hun sig paa kanten av aaren midt imot 
ham, saa ventende ned med hænderne i fanget, mens 
Olav bar frem sit maalemne. 

«Om dette maa jeg raade med brødrene mine,» 
svarte hun, da Olav hadde uttalt. «Det er saan at 
du kan ha ret til at vente jeg gjør dig til viljes i denne 
sak; det kan du vente av os alle. Men jeg undres 
paa, Olav, om det er klokt av dig at du sætter slike 
folk som Anki og Liv — i et hybøle saa nær gaar- 
den din.» 

«Jeg har tænkt paa det selv. For du mener vel 
med dette, de er mnoget usikre. Det blir nu vel 
ikke mere mellem aar og dag end jeg kan bære tapet, 
uten jeg blir rent utfattig av det. Og jeg ser ingen 
anden utvei for dem.» 

Torhild lovet da at hun skulde raade sine brødre til. 

Siden gik de ut for at se sig om. Torhild bar 
med sig melkebøtten — hun hadde to kjyr og en 
vakker kvige gaaende like utenfor skigaren i skogen. 
Mens hun melket, stod og hang Olav over gjerdet og 
saa paa hende; de vekslet ord om feet og veiret og 
slikt. Gutten Bjørn kom borttil, vilde krype op saa 
han kunde se moren; Olav tok et tak i ham og hjalp 
ham op; han blev ved at holde i ham, mens han og 
Torhild snakket som før. 

Ut fra skogen kom nu tre halvvoksne børn med 
et slædelass lauvkjerver; de to gutter drog og piken 
skjøv bakpaa. Det var Kaare og Rannveig, de yngste 
halvsøskendene til Torhild. Olav bød børnene god- 
kveld; de var vokset op i Hestviken. 

Den tredje var en lang og tynd, lyslet gut med 
fliset haar og lang flat hake; han saa taapelig ut; men 
Torhild sa, ham hadde hun stor nytte av: «Han er 
raadsdrengen min, han Ketil» Han var blit fundet 
ved korset her nord paa storveien for fjorten aar 
siden, et nyfødt barn, og de gamle folkene, som hadde 
tat imot ham for Guds skyld, var nu døde; saa var 
han her i Auken nu. 

De gik nedover mot husene igjen, og Olav talte 
om at saa vakkert korn, som her i Auken hadde han 
ikke set noget sted iaar. 

«Da faar jeg sende dig en laup med saakorn, 
Olav,» sa Torhild og smilte litt. «Om du vil tækkes 
med en slik gave fra mig.» 

«Tak, men det er nu for meget.» 

Børnene sat og aat, da de kom ind i stuen.  Tor- 
hild sa til dem, de fik ligge i fjøset inat: «— vi har 
faat en langfarende gjest.» t V 

De gik straks ut, og Torhild tok ut av kisten sin 
en hodedyne og to aaklær vævet i stjerner, vilde til 
at pynte sengen. 

«Du maa ikke gjøre dig bry for min skyld,» sa Olav 
sagte. «Jeg er nødt til at snu hjem i Hestviken inat.» 

Torhild stod med ryggen til manden. Hun taug 
en stund. Saa sa hun: 

«Stien nedover til stranden er litt ugrei. Og mør- 
ket falder fort.» 

«Ja —. Det er vel ikke værd jeg bier stort læn- 
ger her —» , 

«Nei. Er det slik at du maa tilbake over fjorden 
alt inat saa. Da bør du vist gaa nu.» Å 

Olav stod op, tok kappen og spydet. Han gik 
bort og gav Torhild haanden til farvel. 3 

«Her gaar en bensti —. Jeg kan følge med dig.» 

Torhild løftet op barnet som sat paa gulvet og 
skranglet uogen sten i en trækop; hun la ham i sen- 
gen. Saa gik hun ut sammen med Olav. , 

Dagens underlige mørkeblaa lit var falmet til graa 
skumring, og der kom ned nogen regndryp; men da 
Olav bad hende gaa ind igjen, svarte Torhild at det 
blev ikke til mere væte. Hun gik foran ham syd 
over jordet til bækken som skilte mellem Auken og 
hovedbølet. Kommet ut paa storgaardens mark biet 
hun, og de gik videre jevnsides i kanten av en aker 


som bredte sig skaaret og fål av stubben under den 


graa himmel. 

«Hvem har du fæstet istedetfor Liv da,» spurte 
Torhild, «til at være raadskone i Hestviken i vinter?» 

«Nei jeg har ikke hat stunder til at se mig om 
efter nogen endda», så Olav. «Men det blir vel en 
raad. —v» : 

Torhild gik litt og taug. Saa sa hun, likesom litt 
kortpustet : 

«Olav — hvilken kone — av dem du kjender — 
tænker du er mest skikket til dette embede ?» 

Han sa intet. Da tok hun paa sterkere: 

«Hvem mener du vilde være mest nidkjær for din 
velfærd og tjene dig av al sin evne, mere trofast end 
alle andre kvinder?» 

Olav svarte hæst: 

«Det vet du at jeg vet.» 

De gik litt, da sa han: 

«Men du skjønner vel det og. Det vilde neppe 
vare længe før—. Ikke vil jeg be dig vende tilbake til 
slike — uhæderlige kaar.» 

Torhild sa lavmælt: 

«Jeg vilde tækkes med slike kaar — naar det var 
hos dig, Olav.» 

Igjen gik de et litet stykke. Saa talte Olav 
heftig: 

«Nei. Ikke vil jeg at du skal taale mere vondt 
for min skyld end jeg alt har voldt dig. Og her paa 
Auken er dere bedst berget, du og gutten. Jeg har set 
saa meget idag saa jeg skjønner du vil klare dig godt 
her, Torhild.» 

«Visst klarer jeg mig.» Han hørte at hun smilte. 
«Utaknemlig er jeg ikke, Olav. Men jeg vet ikke — 
hadde det ikke været for hendes skyld som laa der 
syk og lam, som vi hadde gjort uret — jeg vet ikke 
om jeg vilde tykt at jeg hadde det vondt den sisste 
vinteren jeg var i Hestviken.» 

Olav rystet paa hodet. Straks efter kom de til 
en grind i skogbrynet. 

«Ja nu kan du ikke ta i mist,» så Torhild. «Denne 

stien her er meget lettere at finde frem ned til baat- 
støen, end der du kom.» 

Hun rakte ham haanden og bød farvel. 

Olav saa paa kvinden —i den sisste rest av dags- 
lyset skimtet han ansigtets avlange lyse runding og 
legemets  høibarmede rankhet; hun kunde likegodt 
være pur ung. Dypt nede under skogen laa fjorden 
død og mørk under den tunge, høstlige kveldshimmel; 
kysten paa hin siden smeltet løent svart ind i regn- 
skodden. 

Med et gys og et sug av attraa tænkte han paa 
at ta hende. Indover skogen lyste de nedfaldne løv 
over lyngens bugnende mørke puter, — oppe i stuen 
ulmet det lunt paa aaren, gutten laa Og SOV — Tan: 
ken paa hjemfærden fyldte ham med motvilje. 

Han kjendte at hun ventet, der hun stod. 

Saa bød han sagte levvel, snudde og gik fort 
nedover. 

Fra tid til anden blev han staaende og faldt i 
tanker paa veien ned gjennem skogen. Det var helt 
mørkt da han kom til stranden. Han fandt frem til 
der baaten hans laa optrukket i fjæren, skulde til at 
skyve den ut, men saa blev han staaende, lænet til 
baaten, stirret og lyet ut i natten. 

Olav visste ikke selv hvad der hadde drevet ham 
til at gaa fra Torhild — men han hadde maattet. 
— Det regnet, merket han med ett — han hadde ikke 
lagt merke til naar det tok paa, men nu rislet det 
av tusen draapers fald i tjordens vand; det prasslet 
og sivet i løvskogen bak ham. 

Mens han stod der i mulmet og lot høstregnet 
bløte sig, kjendte han ind til røtterne av sit væsen 
at han var bundet til at være alene, like fast som om 
han hadde bundet sig selv med et munkeløfte — bare 
at det var ikke som om hans egen vilje hadde hat 
noget at gjøre med det. Det skulde være slik, en- 
ten han vilde eller ikke vilde. Nu var hans liv blit 
som at ta sig frem i en veiløs ødemark, han skimtet 

hverken raak eller sti, og han maatte ta sig frem 
alene —. 

Han fik ut baaten, skrapingen av kjølen over 
fjæresanden og de hule smaalyd da han la ut aarerne 
vakte ham. Regnen blev ved at sile. Indimellem saa 
han sig tilbake over herden mot den anden svarte ky- 
sten, at han ikke drev for langt ned. 

Torhild — han kjendte sit hjerte krystes sammen 
ved tanken paa hende. Men det var synd — at far 
hendes hadde stelt det slik for datteren. Hadde ikke 
Bjørn Egilssøn spillet sig ut av hænder alt han eiet, 
giftet sig efterpaa med denne Gudrid, avlet alle de 
børnene som vokset op til straak og tjenestefolk. — 
Olav arbeidet sig op i harme, mens han rodde, mot 
Bjørn som hadde stelt det slik for datteren. Efter sin 
æt og byrd hadde Torhild hat ret til at vente hun 
skulde bli gift til gode og ærefulde kaar. 

Halvveis ante Olav selv, at han var blit omsnudd i 
sindet nu. Ansigt til ansigt med en ulykke hadde 
han aldrig før fristet at vri sig fra sin lodd og del av 
skylden, han hadde aldrig før været ræd for at ak- 
sle sin part og mere til, om en svakere bød til at 
lægge sin byrde paa hans skuldrer. Nu søkte han selv 
nogen som han kunde velte skylden paa, for det 
vrange han var kommet ut i —. 


II, 
ØDEMARKEN 

fv om vaaren, aaret efter Olav Audunssøns 
utenlandsfærd, var der ting i Haugsvik en mor- 
gen, og Eirik hadde faat være med faren. Men da 
folket för hjem, blev det slik at de fra Rynjul gik i 
baat med Olav, og Eirik skulde følge efter i en anden 
farkost. 

Ikke før utpaa eftermiddagen kom han — i en 
liten seilbaat som var søkklastet med halvstore gutter. 
Ragna kom ind til husbonden og sa, at siden mange 
av børnene var langt oppe fra bygden, fik de vel by 
dem mat og drikke, før de gav sig ivei indover. Ja, 
sa Olav. 

Guttene drog sig indom døren og Olav svarte med 
et nik paa deres hilsen. Saa gik han, for han kjendte 
sig brydd han og av alle disse fremmede børn som 
hang langs bænkene og saa brydde ut. 

Han stod foran stalddøren, da gutteflokken kom ut 
igjen fra stuen. Men børnene lot ikke til at synes, 
det hastet med opbruddet;-de blev værende der i tu- 
net — nogen veiret hit og dit mellem husene, to—tre 
i følge, snuste og saa sig omkring; andre holdt sig 
sammen i klynge, pratet og lo og eglet sig indpaa 
hverandre saa smaat; men endda var det skjemt og 
godlaat alt sammen. 

Olav holdt sig der han var, for han hadde ikke 
lyst til at gaa frem gjennem hurven. Det var koldt, 
nu solen var nede, og de unge, hvasse guttestemmer 
gnellet lydt i den stille vaarkveld. 

Under nordvæggen av husene laa der sne endda, 
og guttene tok da til at slaas med sneballer. Olav gav 
ikke videre agt paa dem, men der var en som stak 
sig ut mellem de andre sveinerne; han var den høieste 
i laget og vakker paa en maate, rød og hvit som 
melk og blod, med langt og glat, straagult haar. Eirik 
holdt sig stadig nær til denne gutten og hjalp ham. 

Men om en stund saa Olav, at alle de andre gut- 
tene hadde slaat sig sammen om at tyne Eirik; de 
overdængte ham med baller og stængte veien for ham 
til snefonnen, saa han kunde ikke ta igjen med dem. 
Den lange stod og saa paa. 

Da satte Eirik paa sprang ind mellem fjøsene. 
Dokken bakom uthusene indunder fjeldvæggen laa 
fuld av sne endda. Eirik hoppet uedi og gav sig til 
at kryste baller, drev dem opover mot flokken som 
fulgte efter ham. Nu drog ogsaa Olav sig bakom 
uthusene for at se, hvad dette skulde bli til. 

Eirik ristet av sig de første fiender som hadde 
hoppet ned paa ham; traakkende gjennem skaren, saa 
han sank til skrævet i kramsneen kom han sig over 
dokken og op paa en hylle i berget bak. Derfra 
sendte han nævefuld efter nævefuld av torv og løst 
stensmuld ned i hodet paa angriperne som kastet sne- 
baller tilbake. De hujet svært under dette — det var 
nok paa nippen til at bli uvenskap ut av leken nu. 

En sneball ramte Eirik i øiet, saa han bukket sig 
og tok opover med haanden. I det samme hoppet 
den lange lyse gutten som hadde staat kyrr og set 
paa op og slog armene om Eirik. Saa stupte han 
ham hodekuls ned i snefonnen, og alle de andre gut- 
tene kastet sig over ham og tok til at døpe ham i 
den gjødselbrune sneen, mens de ropte og skrek og 
lo, og Eirik hylte av sinne, halvt kvalt underst i saa- 
ten av gutter. 

Olav gik nogen skridt frem — den lange lyse blev 
vår ham og sa noget til de andre. De reiste sig 
straks. 

Eirik stod op; han blødde i munden, og han 
snudde sig mot den lange, skrek ut i vildeste raseri: 

«Er du drit du og ikke folk —! Jeg —jeg hjalp 
dig —» han graat av sinne. 

Olav la merke til at den lange lyse gutten saa 
inderlig maapet ut nu, og han blunket og snudde sig 
væk fra Eiriks far. Ellers saa fik nu alle drengene 
hast med at komme op fra gropen. Olav gik lang- 
somt efter; da han kom frem i tunet saa han hele 
gutteflokken paa vei østover oppe ved laaven. De 
kadde ikke budt hverken godkveld eller tak for sig. 

Eirik stod like bak faren. Han hikstet endda, mens 
han klemte en sneball, saa mot det hovne øiet og saa 
mot læben som blødde. 

«Hvem var han, den lyse sveinen?» spurte Olav. 

«Jørund Rypa,» Eirik snufset og svelget; han stir- 
ret efter flokken som blev borte i mørket nedover 
jorderne mot Kverndalen. 

«Jørund? Har de det navnet noget sted her i 
bygden?» 

Eirik svarte at Jørund var fra en stor gaard langt 
østpaa, ved Eyjavatn, men han hadde en morsøster 
gift paa Tjernaas og frænder paa Randaberg; der var 
han ofte. 

Olav rystet likesæl paa hodet. Han kjendte litet 
disse folkene og hadde aldrig talt med dem. 


Mændene sat inde efter kveldsverden; de hadde 
tat ind noget seletøi og smaaredskap som de skulde 
se efter før vaaronnen. En gang Olav vaagnet op av 
sine egne tanker merket han at huskarlene sat og flirte, 
men Eirik snakket heftig: 

«naar de kom sættende nedpaa mig alle paa en 
gang saa. — Tænker dere ikke, jeg kunde tat og lagt 
dem i bakken, hver eneste en, om vi hadde møttes 
paa flat mark —» 

«Aajo. Det hadde du visst —> 

«— Og jeg holdt dem da fra mig en lang stund —» 

«Men saa fik du slik god hjelp av denne gjæve 
fostbroren din, Eirik!» lo en av mændene. 

Eirik tagnet med det samme. Olav saa at det 
bevret om guttens mund; han knuste taarerne som 
vilde frem og fristet se likeglad ut. 

Olav kjendte med en dump vrede, der var noget 
galt i dette her — at huskarlene turde spotte og svi- 
vyrde sønnen i gaarden, mens faren sat hos. Eirik 
var ingen smaagut længer. Saa la han fra sig det 
han hadde i hænderne, strakte sig og gjespet: 

«Nei karer — det er langt paa kvelden ledet. Tid 
at gaa til ro —> 

Da faren og sønnen nu var blit alene i stuen, gik 
Olav bort og stod foran Eirik. Gutten sat paa bæn- 
ken og graat stille. 

«Du faar slutte med dette nu, Eirik — skryte saa 
barnslig — saa tjenestefolket vort tør drive ap med 
dig —> 

Da gutten ikke svarte men bare blev sittende og 
stride med graaten, tok Olav i, noget hvassere: 

«Og graate for du har faat hugg skulde du skjæm- 
mes ved!» 

Eirik snufset nogen ganger. 

«Jeg graater ikke for jeg har faat hugg!» 

«Hvi graater du da —% 

«Jørund —» Eirik svelget. «Vi hadde lovet hin- 
anden, vi skulde være fuldtro fæller altid — vi svor 
os i fostbrødrelag her i høst og —» 

«Hvad er det for snak?» spurte faren litt 
haanlig. 

Eirik la ut, ivrig straks. De hadde møttes ved 
kirken ihøst en søndag, og saa hadde Eirik talt om 
det han nys badde hørt — at før i verden hadde 
venner den sed, de bandt sig sammen i fostbrødrelag. 
Jørund var villig. Men hver gang de var kommet saa 
langt, saa de skulde løfte op torvstripen paa spyds- 
odderne, saa brøt den sund, og tilslut gad ikke Jø- 
rund være med længer — og saa kom sira Hallbjørn 

ut, og han blev storvond da han saa alle de gropene 
de hadde gravet i kalvehagen hans. 

Olav rystet paa hodet, opgit: «slikt paafund|» 

Eirik stod med en fot oppe paa aaren, tæt ind 
til glohaugen, og det dampet svært av skoen hans. 
Gutten saa saa sørgmodig ut med hele den smale, 
opløpne skrotten, den lange hals, det sænkede, mørkt 
krusede hodet — alt var ungt og smalt paa Eirik. 
Olav fik braatt lyst til at vise barnet en venlighet: 

«Staa ikke og brænd op skoen din — den blir 
steinhard imorgen.» Olav rakte ham etpar sko av 
sine egne: «Du kan laane disse imorgen — stap 
halm i dine saa de kan sentørke.» 

Eirik takket glad. Olav tok til at vrænge av sig 
plaggene. Da ropte gutten leende: 

«Far —nu er jeg vokset ut av skoene dine — se hit.» 

Det var saan. Naa ja, han selv hadde usedvanlig 
smaa føtter. Og Eirik tegnet til at bli grovlemmet. 


Olav blev liggende vaaken. Tanken paa Eirik 
uroet og gnog. 

I de sisste aarene — ja helt siden sakerne tok den 
ulykkelige vending mellem ham og Torhild Bjørnsdatter 
hadde han undgaat gutten, næsten uten overlæg. 
Eirik var der — men jo mindre han tænkte paa det, 
desto bedre. å 

Men denne sisste vinteren var det som om Eirik 
hadde søkt at egle sig indpaa farens opmerksombet. 
Først trodde Olav, det kom av at sveinen hadde faat 
gaa her en hel sommer uten nogen mands haand over 
sig; nu fik han i en fart se til at faa døivet dette høi- 
røstede væsen som gutten hadde lagt sig til. Men 
Olav blev vækket til at se med megen overraskelse og 
liten glæde, det lykkedes ikke for ham at drive Eirik 
tilbake til den utkant av farens liv, som sønnen hadde 
været forvist til saa længe. 

Han skjønte, han maatte ta sig mere av guttens 
oplæring, — saa inderlig en ulyst som han følte ved 

tanken. Selv saa han alle guttens feil og lyter — 
men det kunde ikke gaa slik som det gik nu — at 
deres undermænd viste aapenlyst, de ogsaa saa dem. 
Den unge var nu såa gammel, saa det eneste sømme- 
lige var, han færdedes omkring blandt folk i følge med 
faren. Men da maatte Olav sørge for at Eirik blev 
vyrdet efter deres stilling. 

Men Eirik selv eiet ikke vett paa at føre sig. Her 
gik han mellem tjenestefolket: den ene dagen var han 
fortrolig med dem, barnagtig og taapelig; næste dagen 
var han kry og stor paa det — men det gjønet folket 
bare med op i guttens aapne øine. 

Værst var det likevel at han laa der oppe i Rund- 
myr baade tidlig og sent. Der var blit det værste 
bøle, siden Liv og Arnketil kom dit. Egil og Vilgard, 
den yngre broren, hadde sit tilhold der nu og, og de 
drog ind sine seller. Olav fik høre, at Eirik hadde 
like til været med og slaat terninger med folk som 
kom ind fra veiene, alslags rækster av karler med 
konerne sine. Da tok han gutten for sig og refset 
ham med de haardeste ord, Saa hændte det til Olavs 
usigelige forundring, at Eirik blev fræk og mælte imot. 
Olav bare tok et tak over guttens nakke, klemte ham 
ned litt og slængte ham avveien — men han likte det 
ikke bedre da han kjendte, hvor vek og likesom ledde- 
løs sveinen sank sammen under hans haand. Og ut- 
trykket i Eiriks øine — paa en gang olmt og kuet, 
våkte Olavs voldsomme uvilje, endda han syntes synd 
paa vesalingen og. 

Der var en sak til som plaget Olav inat. Han 
hadde nok skjønt, hvad Una vilde ham, da hun kom 
idag nede ved baatene og bad sig skyss med ham fra 
tinget. Og det hadde slaatt til — da de kom i land 
hadde hun laget det saa hun fik ham paa tomands 
haand nede ved naustene. Saa sa hun det med rene 
ord — nu var der andre som fridde til Disa Erlands- 
datter. Men baade hun og Torgrim undte Olav bedst 
at faa bruden —: 

Olav trodde ikke han hadde svart noget videre. 
Men nu kunde han vel ikke slippe længer fra at gi 
dem et greit svar. Og da vilde vel venskapet mellem 
ham og hans frænder kjølne noget, naar han viste sig 
saa uskjønsom: han saa det klart nok selv, hvor langt 
de hadde gaat ham til møtes, da de saa godt som 
bød ham Torgrims rike søskendebarn til egte. Og 
hele bygden visste vel om saken. Nu skjønte Olav, 
han burde ha latt dem vite for længe siden, han vilde 
ikke gifte sig op igjen. 

Med fuld ret kunde de nu klage paa ham, at han 
Jønnet deres trofaste frændesind med svivyrdinger. 
Siden han blev enkemand, var der igjen blit mere 
samkvem mellem ham og hans frændekoner, Arnes- 
døttrene og mændene deres. Ja — og nu merket han, 
folk aapnet likesom vei for ham i bygden; vilde han, 
saa kunde han nu træde frem, ta igjen den stilling, 
som Hestviksbonden burde ha i bygden. Sammen 
med maagerne sine paa Skikkjustad og Rynjul kunde 
han faa baade magt og hæder i herredet. Og han 
likte baade Torgrim og Baard, — ja Baard likte han 
bedre end de fleste mænd. 

Det var Arnesdøttrene og mændene deres som stod 
bak og drev folk frem, saa de selv kom og bød til— 
de som hadde sine baater og naust paa hans strand 
— at nu kunde jo like gjerne alle gamle saker som 
hadde staat hen paa det uvisse, om de forskjellige 
gaardenes retter, og landslotten hans og alt slikt bli 
gjort op. Der var mangt og meget som Olav hadde 
latt skure i aarevis, fordi han kjendte sig ensom og 
overlæsset. Og grannerne og andre, som hadde fær- 
dedes den nedre veien langs viken, holdt sig borte fra 
gaarden oppe paa haugen, de søkte nu indom hans 
dører, gjorde sig erinder og nød slik gjestfrihet som 
det hadde været skikken at der blev vist i Hestviken. 
Unaturlig var det vel ikke — det hadde været rimelig 
nok at folk holdt sig borte fra gaarden saalænge hus- 
fruen laa syk og ufør der. 

Men nu blev der budt Olav leilighet til at raade 
bod paa — aaja, han kunde likegjerne si det som 
det var — han kunde nu bøte paa alt det hadde 
kostet ham at han blev Steinfinn Toressøns fostersøn 
og Ingunns brudgom. Men han vilde ikke! 

Disa var rik, av god æt, hendes første giftermaal 
hadde øket hendes anseelse, og hun hadde arvet 
Roaldstad og rikdom efter sine smaasønner som druknet 
her om aaret i isløsningen. Alderen høvet med hans — 
hun var vel en tredve aar. Og om hun end ikke var 
braavakker, saa var hun langtfra styg, en velskapt, 
sund, snil og gladlynt kone. Han blev ikke budt saa 
godt et gifte en gang til i sit liv. Grep han ikke til 
her med begge hænder, saa maatte alle mennesker 
dømme, at han vilde ikke sin egen velfærd. Og 
han likte den unge enken, det litet han hadde set til 
hende. 

Men han vilde ikke gifte sig med Disa Erlands- 
datter. Det var ikke saan som da han viste fra sig 
Torhild; det hadde han gjort, tvunget, han visste ikke 
selv av hvad. Tid imellem kom attraaen over ham, 
naar han husket paa Torbild — han længtet efter hen- 
des store, sunde favn som en forblødd mand længter 
efter at slukke tørste. Og han kunde gaa syk av 
utaalmodighet efter at lægge alting i hendes dygtige 
hænder, naar han selv maatte bry sig med saker som 
rettelig hører under husfruens styre. Hende hadde 
han sagt fra sig, fordi han kjendte det som han maatte, 
enten han ønsket hende til sig eller ikke. 

Men naar han tænkte paa at Disa skulde gaa her 
i Hestviken, møte ham i hans egne husdører, at han 
maatte høre paa hendes tale hver dag og svare hende 
— nei saa visste han at han vilde ikke — ikke om 
hun saa førte i boet til ham alt det guld som var i 
Norge. Han frøs av motvilje ved tanken paa at han 
skulde ha hende sovende her mellem sig og væggen 
de lange søvnløse nætterne. Han kunde umulig orke 
at ha en vildfremmed kone nær sig da. Torhild — 

om hun hadde ligget og sovet ved hans side nu, saa 
visste han, at enten hun sov eller vaaket saa vilde 
omsorgen for hans vel strømme fra det fuldtro hjerte; 
han vilde ikke blyges for hende, om hans sind var 
aldrig saa roløst. 

Saan var det: ofte tykte han at det var bittert, 
en arift som han selv ikke forstod negtet ham at hente 
hjem den fattige Torhild og leve frilleliv med sin terne 
fra før. Mens hele hans væsen stred imot, bare han 
kom i hug at hans bedste og mest trofaste venner 
vilde faa ham gift med den rike og dygdefulde enken 
efter Svein paa Roaldstad. 

Han husket at han selv hadde tænkt engang — til- 
slut kunde det vel gaa slik at hans liv artet sig likt 
denne — lykken. Da han tok til at skjønne, Ingunn 
var visst ikke langt liv laget. Dengang hadde han 
skudt fra sig slike tanker som utroskap. Men da var 
hun her, hun var hans hustru, og bakom hver eneste 
graagrimet vond dag og hver ny motgang og hver ny 
beskhet som dryppet i hans bæger hadde han visst, 
at han vilde hellere ha det som han hadde det og ha 
Ingunn end en anden lagnad uten hende. 

Men nu var hun borte. Og det kostet ham bare 
et ord, saa kunde han faa Roaldstad og rikdom, en 
sund og dygtig hustru, arvinger til alt de sammen 
monne eie, fast forbund med sine frænder som han 
likte, magt i bygden. Og saa kjendte Olav, at hellere 
end faa al denne lykken vilde han dø. 

Glansen var gaat av Ingunns minde siden han 
hadde været ute i dette eventyret i London; det var 
som han ikke mere kunde holde hende ute fra den 
anden. Alt syntes blindt, tankeløst, dyre-dumt — 
at hun hadde somlet bort lykken for dem begge, at 
han selv hadde vimret ut av alle veier han hadde skullet 
gaat, til han nu kjendte det, som hans egen sjæl var 
bare en liten graa, forhærdet sten. 

Siden den natten efter valfarten var det som alle 
de tanker han hadde stridt med var blit til sten. Han 

husket dem og kjendte dem paa en maate — som han, 
sveinen i eventyret, kjendte igjen sine venner i sten- 
stoderne utenfor jotungaarden. Men de lot ham kold 
og sløv. Han visste selv, at i denne nye ro var han 
fattigere end før, da han levet i kval og angst: under 
hvert sting av anger og hver baare av længsel efter 
fred hadde der været noget som var meget større Og 
sterkere end angsten: han elsket den som han flygtet 
for, og helt til slutten hadde han hemmelig haabet, 
den time skulde komme, da han ikke mere kunde 
flygte. Før eller siden, hadde han vel trodd, skulde 
han komme til forlik med Gud — uten at det faldt 
paa ham selv at vælge. Men han var blit tvunget til 
at vælge og vælge igjen. Og saa længe hadde han 
valgt sig selv, til han hadde mistet selve kjærligheten 
til Gud. Men dermed var det som ilden og styrken 
var gaat ut av hans kjærlighet til alt andet, han hadde 
holdt dyrt og kjært her i verden, 

Gud, Jesus Krist, Maria — engang hadde det været 
slik, at bare han tænkte paa disse ordene blev hjertet 
som en sviende glo i hans bryst. Nu gjorde det ham 
ingenting, hverken at si sine bønner i kirken eller om 
morgen og kveld hjemme, hvis folk saa paa og det var 
den tiden — eller la være at be, naar han var alene. 
Men denne nye likegyldighet var saa meget fattigere 
end hin pinsel, som askehaugen er fattigere end baalet. 

Men Ingunn — om hendes minde aldrig saa meget 
var graanet og utbrændt, han vilde ikke rydde det 
væk og gjøre plads for nye gaver. Og slik som hans 
liv var blit — han vilde hverken eie eller ha ind i det 
den nye lykken han blev budt. 

Olav Halvprest hadde fortalt ham om Hvitserks- 
haugen engang — den største av haugene her borte i 
skogkanten. Det var før kristen tro kom hit til lan- 
det; da sat Inggjaldsætten i Hestviken, den ætten som 
hans farfars farmor var kommet av, og høvdingen her 
het Aale Hvitserk. Han hadde været en navngjeten 
viking, men nu var han utgammel; da brændte hans 

uvenner bøen her i Hestviken — det var den første av de 
tre mordbrandene som har lagt gaarden i aske. Aales 
sønner ryddet tuftene og lot føre frem tømmer for at 
reise husene av nyt, men Aale lot sine huskarler gjøre 
haug, og den dagen de tok til at drage væk de brændte 
bjelkerne efter Aales skaale, gik gamlingen ind i hau- 
gen og lot trællene lukke jordhuset med sten. 

Olav Audunssøn husket at han hadde rystet paa 
hodet da hans gamle navne sa denne taatt for ham — 
men han hadde nu ogsaa tykt at han var dreng til - 
karl, denne gamle hedningen. 

Nu laa han i mørket og smilte litt av sin tanke. 
— Han hadde vogtet sig vel for at snakke med nogen 
prest om saken, men han offret juleskaal til draugen 
i haugen og bar ut en ølbølle ellers og paa de store 
høitidskveldene. Selv Arnvid gjorde det hjemme hos 
sig — det var ingen stor synd, så han, naar en bare 
för stilt med det og ikke bad dødningerne om noget i 
gjengave. — Nu burde han vel kanske offre litt flit- 
tigere — det var likt til at han skulde møtes med sin 
hedenske ætfar tilslut. 


II. 


Der hadde hændt Eirik det, mens Olav vari Eng- 
land, at han hadde faat vite visst, han var egtefødt. 

Han maatte reise op til Rynjul en dag med en kløv 
— kopper og kar som Olav hadde faat laane til grav- 
øllet efter sin kone. Nu hadde de en svært bisk liten 
tik i band der paa gaarden, og denne dagen hadde 
hun faat smettet av sig bandet, för til og bet Eirik i 
benet, da han kom ind mellem husene. Eirik sparket 
tiken, saa hun tullet bortover grønsværet, hylende. 
Torgrim för ut av en dør og var rasende: 

<— ræd for en slik liten hund — og spænde til 
en tik — det var vel bare slik en herjans søn som du 
som kunde fare at slikl» 


Eirik var kommet ind i stuen, og Una stod og 
talte op sine kjørrel; da brast det ut av gutten: 

«Una — det som Torgrim sa —: Er det sandt?» 

«Hvad er sandt?» tok hun opatt, nede mellem træ- 
kopperne sine. : 

«Herjanssøn — det er frillesøn det, er det ikke, 
Una?» hvisket Eirik jammerfuldt. 

«Jo — hvi saa?» Hun saa op og fik se at gutten 
stod der, blek som bast, det smale unge aasyn opløst 
av fortvilelse. «Sankta Maria — hvad feiler dig, 
Eirik!» 

«Er jeg det — svar sandt, Una min!» 

Una Arnesdatter stod haandfalden. : 

«Ja jeg har skjønt det for længe siden,» hvisket 
Eirik. 

«Hvad har du skjønt! Blyges du ikke — si slikt 
om far din — og mor din som ligger under mulden. 
— Hjelpe os, hvad har du nu fundet paa igjen |» 

«Du hørte vel, han sa det, Torgrim — far selv 
kaldte mig horunge engang —> 

«Du kan nu vel vite», sa Una mildere «ingen av 
de to vilde kaldt dig med slike utnavner, hvis det var 
saa at du var det. Du har da vel saa meget vett 
at du skjønner, det var ikke andet end vred mands 
ord.» 

«Var mor gift med far da?» spurte Eirik. 

«Det trænger du vel ikke spørre om. Olav holdt 
den armingen baade hæderlig og vel, saa længe hun 
levet. Du har vel aldrig set andet.» 

«Han tok fra hende nøklerne og gav dem til sin 
horkone,» mumlet Eirik. «Det skedde aar og dag før 
mor mistet helsen.» 

«Snak ikke om dette, gut». Una blev rød av 
harme. «Du skjønner ikke det. — Ikke vil jeg mæle 
ilde om mor din, vesalkonen hun var — hun raadet 
visst ikke for at frænderne hendes för frem med svik 
mot Olav, halve mindre for at hun var som hun var, 
sykelig og svaksindet. Men ingen kan vente at en 

mand skal være velnøid med et slikt gifte som vor 
frænde fik. Neppe hadde Steinfinnssønnerne faat den 
rike arvingen i sin vold saa bandt de fæstemaalet 
mellem den vesle smaasveinen og ett av børnene sine; 
siden snøt de ham for alt han skulde hat med bruden; 
aldrig har Olav hat hjelp eller ære av det maagskapet, 
men den helsesvake konen maatte han ta til sig, for 
de hadde faat narret ham under felden til hende, før 
han var fuldvoksen.» 

Una snakket en god stund og sa det hun mente 
om Olavs egteskap. Hun var god mot sine frænder, 
og Olav holdt hun av som han skulde ha været hendes 
bror, men endda hun altid hadde været hjelpsom og 
god mot hans hustru, hadde hun bare likt Ingunn 
maatelig, og i sit hjerte hadde hun kaldt hende for 
et kræk —. 


Sammen med den føtste grænsesløse lettelse som 
Eirik følte da han nu visste, ingen kunde drive ham 
ut av Hestviken, kom en ulmende forbitrelse mot 
faren. Disse aarenes angst og utryghet kunde han 
ha spart sig — men det var farens skyld: saa stor 
frækhet hadde han vist i sit ulevnet med den for- 
bandede merr, Torhild, saa det var bare rimelig, 
Eirik blev ræd for det værste. Uret, uret, uret hadde 
mor hans lidt i sin egen gaard —. 

Eirik gik i Hestviken den sommeren: hvert nov i 
de gamle væggene, hver spræk i de graarøde glatskurte 
bergene hadde et ansigt som møtte hans kjærlighets- 
fulde blikke med et uttryk av godhet og blidhet. 
”Tarebremmen indunder hans egne berg saa ut ander- 
ledes end tare andre steder. Ingen andre brygger 
eller baater lugtet saa godt som deres. Naar han tok 
aarerne i sin egen baat eller stelte med garnene sine, 
fyldtes hele hans krop fuld av vellyst — han eiet | 
Han gik og kjælte for hvert dyr han møtte som var 
deres —, Eirik tok et bygaks, la det paa haandloven 
over pulsen saa det. krabbet opover indunder ærmet 


— denne gamle barnelek blev som en løndomsfuld 
trylle-handling: det var hans korn. Han skulde ikke 
længer være ræd, naar han færdedes mellem alt dette 
—— det skulde aldrig svinde ut av hans hænder. 

Mindet om moren var hurtig bleknet for Eirik. Alt 
de sisste aarene, da hun laa tilsengs altid, var hun 
kommet utenfor guttens verden; siden hun var død, 
hadde han snart holdt op at tænke paa hende. Nu 
da han var blit saa harm paa faren, harmedes han 
ogsaa paa sin mors vegne — hans kjærlighet til hende 
vaagnet; han længtet ofte efter hende. Han hadde holdt 
saan av hende, saalænge hun var frisk og han kunde 
være med hende — og hende hadde faren handlet saa 
haardt og grumt mot. 

Men bare Olav kom til at si Eirik et venlig ord, 
glemte gutten al sin bitterhet. Efterpaa kom han den 
i hug, harmet sig over sin egen svakhet. Men ikke 
før kom manden ham imøte den mindste smule, ikke 
før skimtet Eirik som en skygge av det bleke, frosne 
smil om farens mund, naar han talte til ham — saa 
sanset sønnen ingenting andet end sin næsegruse kjær- 
lighet til faren. 


Kort tid efter Olavs hjemkomst fra England fik Eirik 
høre rygterne om at han skulde gifte sig med Disa 
Erlandsdatter. Oppe i Rundmyr pratet de aapenmun- 
det om alt. 

Eiriks sind kom i oprør igjen. Han vilde ikke ha 
stedmor. Han vilde ikke vite av medarvinger i Hest- 
viken. Her maatte ikke komme ind fremmedfolk eller 
nye skikker eller noget nyt. Alt skulde være bare 
hans og Cecilias, gaarden og bryggen og skogene 
oppaa Oksen og indover Hesthammerens ryg, Kvern- 
dalen og Saltviken. Han kjendte hver sti der, han 
hadde sine steder, utsigtsknauser og gjemte groper 
med grønsvær nede mellem de graa steinberg ut mot 
vandet — han brukte gaa dit, bare sitte der alene og 
glæde sig dunkelt og uutgrundelig over at han hadde 

dette gjemsel. Jagten i skogene, selveidet, fisket, alt 
dette skulde engang han raade over. Men det sisste 
og det inderste, som han ikke kunde tænke paa, uten 
han blev vild indi sig, for han visste at han hadde 
ikke magt til at hindre det skedde — det var, om nogen 
anden skulde komme til at staa faren nærmere end Eirik 
selv gjorde. Endda gik han og digtet lange drømmer om 
den daad, som engang skulde vinde ham farens yndest. 


Selveidet slog mest feil dette aaret. Og Olav mistet 
en god ny seksæring ute i skjærene; landtauget var 
blit kuttet en nat, enten nogen hadde stjaalet baaten 
eller det var uvens verk. Saa Olav kom hjem fra 
veidesjøen, mørk i hugen, selv til ham at være. 

Nogen dager efter maatte han et erinde op i byg- 
den, og Eirik skulde følge med saa langt som op til 
kirken, det var onsdag i imbrudagene og sira Hall- 
bjørn stod stridt paa det at alle som kunde søkte 
kirken i imbrudagene. 

Frosttaaken laa tæt til morgens og drog over baade 
stener og træverk med en hinde av isslag. Olav stod 
utenfor stalddøren, da Eirik leiet ut hestene og skulde 
sadle paa. Olav stod der, søvnig og urven og fastende 
— med ett snudde han sig til sønnen, heftig: 

; «Skulde du ikke gni mundbittet før du lægger det 
i hestekjæften — i denne brændkulden?» 

; «Det er ikke koldt,» svarte Eirik tvert. «Det bare 
kjendes koldt i raaveiret.» 

«Hold mund! Skal du lære mig at dømme om 
veiret! Var det du som skulde ha det kaldsviende 
Jernet 1 gapet saa —» 

Eirik nappet en jerntein som stod indstukket i stald- 
væggen og bet over den — faren rev den fra ham 
og slængte den i berget: 

«Ser du — du blør!» 

; «Det var ikke for den svidde mig — du rev mig 
i mundviken —» 
«Ti nu», sa Olav kort, «og bli færdig.» 

9—8.U. IM. 

Ved middagsleite sat nogen av kirkefolket inde i 
prestens stue og fik sig en bit av nisten, før de skulde 
hjemover.  Saaret i Eiriks mundvik tok til at blø igjen, 
og da fortalte han nogen av de andre guttene, hvor 
han hadde faat det, men han sa det var faren som 
hadde tat og tvunget mundbittet ind i kjæften paa 
ham — 

— saa merket han at den taushet som fulgte var 
mæt av haan. Sisst sa en unggut: 0 

«Tvi vorde dig da, Eirik — lar du far din gjøre 

ig til gamp —>- 

Firik den sig omkring, usikkert. Han hadde ment 
at skryte av det som var timedes ham. Da han 
merket ringeagten hos de andre var det som noget 
skrumpet sammen indvendig i ham. Saa skulde han 

a det: 

kjent — Men det er slik at det vilde være faa- 
nyttig om jeg bød ril at ta igjen med ham, far min», 
hetet han, han blev ivrig. «Dere kan vite, jeg rev av 
mig grimen og drev til ham. Men han er trollsterk, 
far min, saa — Det hændte, den tid han var med 
jarlen, de veddet om det, hvor stort løft han orket. 
Far sætter skuldrene under bænken, retter sig op, til 
han stod opreist. Der sat otte mand paa bænken.» 

Isnende taushet møtte. er 

«Saa sier jarlen: Kan du løfte bordtiljen, Olav 
Audunssøn, skal det være dit, alt det sølvet som staar 
paa den. Tiljen løftet far min paa strakte armer.» 

«Det er mest som den sagaen du så for os ifjor dette, 
sira Hallbjørn», sa en ung pike knisende, «— om hin 
kristne ridderen som var fange hos sarraseserjarlen — 
hvad het han?» Nogen fremvokstringer lo frydefuldt. 

Sira Hallbjørn sat borte paa sin seng. Denne dagen 
var han hverken bisk eller kaat, syntes snarest sløv. 
Han saa koldt bort paa møen. E 

«Du mindes, sira Hallbjørn, — i bryllupet til 
bror min?» 


«Jeg kjender ingen slik saga. Du husker feil.» 

Men litt senere, da folket brøt op, kom presten 
braatt bakpaa Eirik Olavssøn og tok ham hvasst i armen: 

«Hvad er meningen din med slikt — lyger du paa 
far din?» 

«Nei jeg løi ikke, sira min,» svarte Eirik freidig. 

«Du løi.» Sira Hallbjørn drev til ham under øret. 
«Og nu lyger du for din sokneprest. Jeg mener djæve- 
len er faret i dig. Kom dig avgaarde nul» 


I mørkningen red Olav Audunssøn op foran prestens 
dør. Han vilde ikke gaa ind, sa han, det var for sent. 
Sittende paa hesten flidde han sira Hallbjørn læddiken 
med brevene og vilde ride videre med det samme. 
Sira Hallbjørn gik ut og fulgte ved siden av, mens 
Olav red fot for fot opover mellem gjerderne. 

«Du skulde ikke taale, det Olav bonde», sa presten 
heftig, «at sønnen din holder sig med de folkene du 
har hat vett til at sætte i Rundmyr. Det er ikke til 
guttens gavn det han lærer der.» 

Olav visste ikke hvad han skulde svare paa det. 
Da han taug, tok presten til orde og berettet, hvad 
Eirik hadde sagt om faren: «— han blir til spot for 
hele bygden, sønnen din, med det at han lyger slik 
— og lyger saa dumt.» De var kommet op til vei- 
skjellet imens, og presten tok tak i bigslet paa Olavs 
hest og holdt den, mens han saa op i den andens 
ansigt. Der var endda et skjær av dagslys indi skod- 
den som tok til at tætne igjen — undrende saa Olav, 
at presten syntes sterkt bevæget. 

«Ikke skjønner jeg, hvi Eirik skulde si dette —» 
Olav sa hvad som hadde baaret til mellem ham og 
sønnen morges. 

«Ja slik gaar det, naar de unge faar vonde lære- 
mestere.» 

Olav drog ned brynene, knep ihop munden til et 
slags smil, men svarte ikke. Eirik trængte visst neppe 
lærermester i slikt — at lyge, den færdighet var han 
visst født med. 

«Hadde en klok mand raadet far min, som jeg 
raader dig nu,» sa sira Hallbjørn «da hadde far tat 
mig hjem fra den gaarden der jeg blev fostret efter 
mor døde. Jeg var from mens jeg var hos hende — 
hun hadde lovet mig til Gud mens jeg var ufødt. 
Men saa sendte far mig til fosterfar og han var av 
finneslegt —»- 

«Bor finner i Valdres?» spurte Olav; han syntes, 
han fik si noget. : 

Presen nikket. «Jeg saa mangt som var underlig 
mens jeg var i voksteren, Olav. De er de ypperste 
veidemænd, finnerne — og indpaa fjeldet færdes ymse, 
baade dyr og folk — og andre —. Siden har jeg hat 
vondt for at trives andre steder. Jeg stundet ikke 
hjem dit, de aarene jeg laa utenlands, drog fra den 
ene skolen til den anden. Men dette folket her i byg- 
derne — de egger mig op, saa jeg taper taalemodet —.> 

«Det ser slik ut.» Olav kunde ikke holde sig for 
at smile litt.spotsk. 

«Ja,» sa presten heftig. «Her er ikke godt at bo. 
Du har ikke venner her du heller, Olav.» 

«Det ser slik ut,» sa Olav igjen. «<— Men ikke 
vet jeg om det er fordi —. Folk er vel ikke ander- 
ledes her end andre steder» 

«Har du nogen ganger været med og veidet ren,» 
spurte sira Hallbjørn braatt, «— ved de gamle dyre- 
stupene indi fjeldet. Har du set renshopen paa flytfot 
— mange tusen dyr —.> 

«Nei,» sa Olav. «Jeg har aldrig set en levende ren.» 

«Bli med mig hjem,» — presten talte mest som 
han bad, saa ivrig var han — «engang, naar jeg reiser 
hjem til brødrene mine.» 

«Du skal ha tak, sira Hallbjørn. Kunde det lage 
sig slik, saa hadde jeg nok hug til at bli med dig 
engang.» TE 

De tok farvel. Da sa presten igjen: 

«Men hold Eirik fra Rundmyr. Ellers lurer de ind- 
paa gutten av tyvegodset sit — eller farskapen til en 

jentes unge, før han er to aar ældre. Og det vilde 
duge dere begge ilde, Olav.» 

Olav tænkte en del paa sin samtale med presten, 
mens han red nedover i mørket. Han kjendte noget 
likt til skuffelse. Ikke for at han hadde noget ute- 
staaende med soknepresten — tvert imot; han var en 
av de faa mænd i bygden som endda ikke hadde 
været i strid med ham. Men ogsaa han hadde tykt 
at der var noget dulgt ved sira Hallbjørn — og saa 
det at han sat her som landsforvist, utenfor alle stil- 
linger og værdigheter som han kunde ha ret til at 
nyte efter sin høie byrd og sin lærdom. Saa Olav 
hadde halvveis ventet, en dag kom der vel op ett 
eller andet om ham. Og saa var det vist ikke andet 
end det, at Hallbjørn Erlingssøn vantrivdes her nede 
paa flatbygderne og hadde vanskelig for at enes med 
folket, var strid og egen som fjeldbyggen ofte et. 
Han likte vel ikke at sitte kyrr ved en soknekirke og 
være forhaanden hvergang nogen trængte hans tjeneste. 

Før hadde Olav uvilkaarlig søkt samkvem med 
slike mænd som han følte var rene av hjertet og tro- 
faste mot Gud. Uten at han tænkte over det hadde 
han veget utenom de skabbete faar, naar han møtte 
dem. Nu følte han sig like vel tilmote mellem mænd 
som var mindre strenge — som det blev sagt om ial- 
fald at de var ikke værst strenge mot sig selv, saa 
kunde de gjerne for ham tale strengt om andre. Hemme- 
lig likte han det paa en maate, naar han skjønte, der 
var en eller anden lyte paa et menneske, og helst naar 
det var en prest eller en klostermand. Han spurte 
aldrig efter rygter nu heller, og han taug, naar folk 
tok til at tale om slike ting, men han hørte efter, og 
nu ikke mere med motvilje eller saarhet. 

— Ogsaa det som sira Hallbjørn hadde sagt om 
Eirik tænkte han paa og ærgret sig. Men han gad 
ikke tale til gutten om det — meget bedre at late 
som han ingenting visste. — Men han fik banne gutten 
at færdes der i Rundmyr. 

Saa gjorde han det. Men Eirik lystret ikke. Olav 
fik nys om det. Nogen ganger talte han haardt til 
sønnen for det, men andre ganger lot han som han 
ikke visste, at Eirik hadde været der. 

Han hadde været dum, da han fik Anki og Liv 
til Rundmyr. Hvis de endda vilde holde sig til hans 
— det kunde han nok ha raad til at finde sig i og 
blunde paa ett øie; men folk tok nu til at mumle 
om, det kjendtes at der var kommet langfingrer i Rund- 
myr. Sisst maatte Olav tale om det for Arnketil: 
«Tykkes mig, dere maa kunne greie dere længe med 
det dere henter i Hestviken.» Manden lovet. bod og 
bedring — men Olav var ikke saa viss paa det var 
noget værd. 

Nu kunde han vanskelig bli kvit dem og. Da 
Arnketil kom og bad ham holde ungen deres over 
daapen, kviet han sig for at gi den fattige, enfoldige 
manden avslag. Desuten tænkte han paa, at hvis han 
gik med paa at bli gudfar til gutten, kunde vel ingen 
finde paa at mistænke ham for moren. Olav kom 
slet ikke ihug at han visste jo end ikke, om noget 
menneske hadde tænkt paa slikt — det var bare han 
selv som var blit ræd for folk kunde finde paa dette. 
Der hadde været ymtet om det da hun fik det forrige 
barnet — men da var han paa folkemunde for dette 
med Torhild, og saa er der altid nogen som gjerne 
vil gjøre svart svartere. Men med det at han nu hadde 
tat imot gudbarnet, var han bundet til at støtte for- 
ældrene. 

For Eirik hadde Arnketil været halvt som en foster- 
far, saa det var ikke godt at skille gutten helt fra 
ham. Og Liv kom ut i Hestviken med ungen paa 
ryggen — saa gav hun sig til der hele dagen, delte 
ut gode raad til tjenestekonerne og snakket om hvor- 
dan hun hadde brukt at gjøre alting, da hun stod for 
styret her. 

Torhild hadde faat ret i det hun mælte om at 
han handlet uklokt, naar han skaffet slikt folk husvær 

saa nær under gaarden. Olav tænkte paa det med 
dump bitterhet — fordi det skulde være slik laget, 
saa han kunde ikke faa til sig Torhild og nyte av 
hendes forstandige raad. 


Det blev til en plage for Olav, at Eirik slik tvang 
sig ind paa hans syn og hans tanker. Og omigjen og om- 
igjen støtte han paa denne ubegripelige løgnagtighet. 
[ver gang var den som en gaate for Olav. Han hadde 
løiet selv, saa hardt og saa kaldt, saa det kunde sprænge 
stein — han glemte ikke det, men han hadde da visst 
hvi han løi, han hadde løiet fordi han maatte. Men 
Eirik løi og løi, og faren kunde aldrig øine noget som 
lignet en rimelig grund — han løi ikke for at vinde 
noget og han løi sjelden for at skjule noget. Dette 
hadde Olav set, endda han ikke la saa nøie merke 
til, hvor sjelden Eirik fristet at negte eller lyge, hvis 
han blev spurt bent frem: selv sine værste ugjerninger 
tilstod gutten gjerne; rød, usikker og klipøiet sa han 
det da som det var, hvis han blev spurt. Saa det 
var mest som om Eirik laget ihop disse løgnhistorierne 
sine fordi han hadde morro av det — ufattelig som 
slikt syntes Olav. 

Aar ut og aar ind hadde Olavs kjendsler for bar- 
net bikket mellem en uklar længsel efter at kunne 
like dette unge livet som var kommet i hans vold — 
og motvilje mot dette fremmede som var som en torn 
boret ind i hans kjøtt. Nu holdt de endelig paa at 
finde fast leie. Der var stunder da Eiriks ufattelige, 
ret frem oprømte løgnagtighet vakte hatet i Olavs 
hjerte: som om selve løgnen, den han hadde tat paa 
sig som et aak, var blit levende i Eiriks skikkelse, 
spottet ham i den huldreagtig vakre, brunøiede guts 
smil. 

Men andre stunder var det likevel anderledes. 


Denne anden sommeren efter hustruens død maatte 
Olav fare til Eidsivatinget. Han var faamændt i Hest- 

viken nu og kunde vanskelig ta nogen mand fra ar- 
beidet. Saa skulde da Eirik ride med faren. 

Liten hug hadde Olav til at gjøre denne lange 
reisen, og han længtet ikke efter at møte maagen sin. 
Han hadde ikke været nordenfor Oslo i de tretten 
aarene siden han førte hjem Ingunn, uten den ene 
gangen da han hentet Eirik, og det var vintertiden. 

Nu red han sommerveien nordover Raumarike. Det 
var vakkert solskinsveir, men varmt at færdes midt 
paa dagen. Saa fandt de sig en lempelig plass nær 
veien; Eirik sadlet av hestene og bandt dem med fot- 
baand. Efter maaltidet strakte Olav og Eirik sig ut 
paa bakken. Gutten sovnet straks. 

Olav laa med hodet mot sadlen og saa frem for 
for sig gjennem græssets gitter. Engen var guldgul 
bortover av smørball, hode ved hode, og rundt det 
lille blaabrune vatsøiet nedenfor hvitnet myruldens 
sølverne dotter, Paa den anden side bækken lyste en 
flokk av røde stjernesmeller i skyggen under olderen. 
Han saa paa blomsterne som var de kjendinger han 
hadde møtt igjen efter aar og dag: han gav nok agt 
paa det hjemme i Hestviken og, naar dette eller hint 
græs sprang ut, tok varsler av det for hvordan som- 
meren skulde bli. Men her han laa ørkesløs og saa 
blomsterne blomstre paa jord som han ikke visste hvem 
eiet, blev det anderledes — som en del av gjensynet 
med de bygder han hadde færdedes igjennem i sin 
ungdom. 

Store sølvgraa skyer med lyshvit rand kvellet op 
over grantoppene og spredte sig underlig snart og 
stilt over det hete blaa — her nede rørte sig ikke en 
vind. Nu gled de frem og slukket ut solskinnet. Olav 
dækket kappen over sit ansigt for myggen og sov. 

Utpaa eftermiddagen kom de ut av en skog og 
saa en storgaard som laa fremfor dem under aften- 
solen. Den saa ut som et høvdingsæte der paa top- 
pen av den store haugen, med en liten lys stenkirke 
nordligst i husklyngen og voldene sine under sig til 

alle kanter. Eirik ropte over sig, saa vakkert syntes 
han her var. Olav svarte intet paa hans utbrudd. 

Rideveien gik op over haugen og tvers igjennem 
gaarden. Den var ikke mindre staselig, naar en kom 
op til den, med utallig mange hus, nye og gamle, i 
to rækker paa siderne av veien, og alle slags merker 
paa travlhet og stort folkehold. Da de var kommet 
ned i dalen og red langsmed en elv, spurte Olav Eirik: 

«Vet du hvad den gaarden heter, Eirik?» 

«Nei?» spurte gutten ivrig. 

«Dette var Dyfrin.» 

«Var det —l» Om litt sa Eirik lavt, i sterk be- 
vægelse: «Det er vi som skulde sittet der, om ret 
var — ikke saa, far min?» 

«Saan er det.» Olav red taus en stund, Saa spurte 
han med etslags smil: «Hvilken av disse to gaardene 
tykker du bedst om, Eirik — Dyfrin eller Hestviken?» 

«Hestviken,» svarte Eirik fort og varmt. 

«Dyfrin er mere end to ganger saa stor gaard — 
det kunde du vel se.» 

«Likevel, Paa Dyfrin har de ikke sjøen heller — 
og bryggen og baatbruk —. Men harmelig er det at 
komme ihug uretten. Tykkes mig, en mand som øvet 


saa megen uret mot bønderne her i landet som denne 


Sverren — han kunde ikke være falden til at være 
konge —». 

«Nogen uret øver hver mand som vil frem med 
sin sak,» svarte Olav. 

Eirik tok til at fritte om de gamle sandsagnene 
— Torgils Fivil og hans sønner og enken som kong 
Sverre gav til en av mændene sine. Olav svarte paa 
hans spørsmaal. Men saa saa de veien ligge foran 
sig fremover en furumo, flat og fin, og Olav drev paa 
hestene; dermed var samtalen endt mellem de to. 


Hallvard Steinfinnssøn fagnet baade maagen sin og 
søstersønnen hjertelig. Hallvard var blit svært lik sin 
far med aarene, saa Olav, og han lignet ogsaa Stein- 

finn av væsen; han var gladlynt, aapenhaandet, og 
ikke over-klok. Han hadde den ældste sønnen efter 
Tora og Haakon Gautssøn med sig til tinget. Eirik 
hadde plædet sig svært til at træffe sine mødrene fræn- 
der, men endda de var saa venlige mot ham, syntes 
Eirik uvanlig blyg, og han holdt sig tæt indtil faren 
overalt og altid under tinget. 

Rent uventet traf Olav ogsaa sine frænder fra Tveit 
i Soleyar paa stevnet; Gudbrand og Jon Helgessønner 
med to sønner og en dattermand. Olav hadde bare 
møtt Tveitsmændene en gang før — i den tiden da 
han laa og skulde rede ut drapsbøterne for Einar Kol- 
beinssøn, og da hadde han ment, de la sig ikke meget 
i selen for en ung frænde. Nu var de ældre mænd, 
- baade han selv og Helgessønnerne, og det var vel 
sent at ta op frændesamkvem: Men han skiftet da 
ord med dem, naar de møttes. Og en av de sisste 
stevnedagene, da Hallvard hadde bedt Olav komme 
op og drikke med ham i herberget, fandt han Tveits- 
mændene i stuen; Hallvard hadde hentet dem for at 
vise kurteisi mot søstermanden. 

Hallvard bodde paa den samme gaarden hvor 
Steinfinn hadde brukt at viste naar han var paa tin- 


get. Olav kunde ikke kjende sig igjen; han var ikke 


viss paa om denne stuen de nu sat og drak i var 
den samme som den, der de hadde latt ham fæste 
Ingunn. Ellers mindtes han alt fra den kvelden saa 
levende — hende og Steinfinn og sin egen far, ja sin far 
husket han næsten bare fra den kvelden — og mange av 
gildesgjesternes ansigt kunde han se for sig lys levende. 

Olav sat svært tystlaten hele kvelden, men de 
andre fæstet sig ikke ved det; de drak, og tilslut syn- 
tes de rent at glemme han sat der. Men det som 
Olav la mest merke til var Eirik — han holdt sig 
saa stille og var aldeles ulik sig selv, slik han pleiet 
være hjemme. 

Gutten sat paa ytterbænken sammen med de unge 
fra Tveit. Olav saa paa ham: gamle kjendsler som 

slet ikke var uvillige dukket op, underlig fornyet — 
paa reisen hadde det ikke faldt sig slik at Eirik hadde 
gjort noget som kunde erte op faren. Han sat svært 
tækkelig og stille dernede, snakket dæmpet og frit 
med Knut og Joar. Det brunhydde, skarpe guttean- 
sigt tok til at præges mot voksendom nu: panden var 
høi og smal under den svarte luggen, næsen var høi 
og tynd, kroket, eller snarere bulket fra helt oppe 
ved roten med en krok til nedpaa næsesadlen; munden 
sprang frem med sterkt buet tandgar i overkjæven; 
naar han lyttet viste han gjerne litt av fortænderne, 
og de var svært hvite; de to midterste sat ørlitet grand 
over kors. Likevel var han langtfra styg av ansigt: 
hamliten var vakker, solbrynt og rødkindet, læberne 
skinnende røde, øinene uvanlig store og gulbrune, saa 
klare saa en kom til at tænke paa rav, eller myrvand 
som solstraalene synker ned i. Som en flygtig sitring 
gjennem sindet kjendte Olav, at her sat han med sine 
egne frænder og maager, og han hadde litet usnakket 
med dem. Og under de redelige, ærlige baand som 
bandt ham til de andre, blodets og lovens baand, var 
han knyttet til denne slanke, mørklette gutten som sat 
som en fremmed mellem de lyse og røde Tveitsdren- 
gene — han visste ikke selv hvor uslitelig fast. 
Hallvard hadde vin, og saa blev det bortimot mid- 
nat, før gjestene brøt op. Det var en halv times gang 
ned til den tingboden hvor Olav laa, og nede i vei- 
skillet var han blit staaende en stund i snak med 
nogen mænd som skulde den anden vei. Derefter gik 
han fort nedover med Eirik. Natten var lun og saa 
lys, saa maaneskinnet syntes ganske blekt og mildt, 
Da de hadde gaat et stykke, hørte de Tveitsmændene 
foran sig i veien — de var drukne og høirøstede og 
Olav hadde ikke lyst til at faa følge med dem videre 
nedover. Saa skar han ut av stien med Eirik; de 
drev oppe langs bakkesiden som var en storstenet 
vold med ener og nogen smaabusker; nogen blakke 
hester lonket mellem tuerne i maaneskin og beitet. 

De kom ut paa nogen smaa knauser, og under laa 
en stor myr som det blev for traatt at gaa utenom; 
saa satte Olav sig og vilde la Tveitsfolket faa for- 
sprang. Men nu hørtes det ut til at de hadde lagt 
sig fore her ret. nedenfor paa stien — de kom ikke 
videre, og Gudbrand brækket sig, ø-et og øpte, mens 
de andre tullet og drog i ring med ham. Eirik laa 
paa magen paa det snaue græs, lo sagte og hermet 
mot faren ord og rop av skraalet i veien. 

«Se maanen, far,» sa Eirik. Den var nær ned- 
gang nu, halvmaane, som svam utflakt paa ryg over 
grantoppene i vest, med nogen tynde gylte skystriper 
under. Nær bak den stod en stor stjerne og funklet 
ensom i den bleke blaa luft. 

«Ja,» sa Olav. «Det blir vind.» 

«Den ser ut som et skib,» sa Eirik og lo stilt av 
sit eget indfald, «som seiler paa sjøen — og den 
store stjernen er som en bikkje, render efter skibet.» 

«Nei Eirik» — Olav kom til at smile, — «hvor- 
dan kan en hund rende efter et skib som seiler i 
sjøen?» 

«Jo,» sa gutten ivrig, «— de har seilet fra den — 
og nu render den langs stranden, er utpaa alle nes, 
gneller og bærer sig efter baaten —». 

Guttens ord mindet Olav om noget — han hadde 
hørt eller drømt noget slikt engang om en hund som 
løp langs stranden og klaget efter et skib som seilet 
bort — en hund, eller en mand som var blit latt til- 
bake —. 

Han saa ned paa den unges opadvendte ansigt — 
helt blekt syntes det i kveldslyset, de vidaapne øinene 
mørke i skyggen. Det var som manden hadde rørt 
sig saa det usynlige baand strammet. 

«— Av kattetrins døn og kvindernes skjegg og ber- 
genes røtter og fiskenes aande og fuglenes spyt —» 
det var en regle han hadde kunnet da han var barn, 
om nogen som hadde gjort en lænke, og den var 
vekere end silkebaand og bandt haardere end fjettrer 

av staal — et vilddyr skulde staa bundet i den til 
dommedag —: 

Det var stilt nede i veien nu. «Kom,» sa Olav, 
og uvilkaarlig lot han sin haand synke ned paa gut- 
tens skulder, holdt den der et øieblik. 

De gik nedover og fandt stien igjen. Tveitsmæn- 
dene saa de ikke mere til og slap ubeftet ned til bo- 
den, der Olav hadde leiet soverum til dem. 

Sengen var svært trang. Eirik sovnet med en 
gang, og straks efter veltet han sig i søvne, saa han 
kom til at ligge næsten oppaa faren. 

I det trange, umakelige leie, med mørket omkring 
dem stindt av folkelugt, — laa Olav og kjendte trykket 
av Eiriks slanke, magre krop, den varme duft av hans 
hold og haar — uten motvilje, med en urimelig kjend- 
sel av medynk. Endda Gud og hans sæle mor maatte 
vite, hvi han skulde vårkunne Eirik. Han visste ikke 
hvad han trængte ynke sønnen for, men det var som 
selve guttens ungdom gjorde ham vekhjertet. — 
Endda det er da en veile som en snart vokser av 
sig, tænkte Olav. 

Olav laa, sov ikke ordentlig, men blev likesom . 
rullet att og fram mellem søvn og vaaken som et ræk- 
ster i fjæren. Men efter et par timer, da han hørte 
nogen karer i de andre rummene røre paa sig, drog 
Olav sig lempelig unda den sovende gut, steg op og 
gik ut selv for at stelle hestene deres. Han nennet 
ikke vekke den unge. 


III 


Venskapet som hadde blomstret op mellem Olav 
Audunssøn og hans frænder paa Rynjul og Skikkju- 
stad graanet bort igjen. Una hadde sagt saa meget 
den dagen ivaar, da han seilet hjem, saa nu kunde 
ikke de med ære røre sig videre. Og Olav rørte sig 
ikke i saken. Saa undgik de hverandre. Men at de 
paa Rynjul var harme kunde Olav vite av sig selv. 

Hvordan folk la ut hans færd fik han høre en dag 
han møtte sira Hallbjørn nede paa bryggen. Presten 
för ut paa sin braa maate: 

«Dum som trold var du, Olav, som tok op igjen med 
hende Torhild — hun fik lokket dig til at kjøpe det 
usle kottet, og værre var det at du lot hende skille 
dig ved det gode giftermaalet.» 

«Hvad er dette for snak?» Olav blev ildrød i 
ansigtet. «Jeg spør ingen til raads, enten jeg skal kjøpe 
jord eller fæste kone — med slikt gjør jeg som jeg vil.» 

«Pøh! Jeg tror gjerne at du tror det. Du trodde 
visst og du fik viljen din med hende da du gjorde 
som hun vilde. Torhild Bjørnsdatter er klokest av 
dere to. Vogt dig nu, Olav, at ikke hun gjør grime 
til dig igjen av serkebaandet sit.» 

Olav svarte harm: 

«I hvorsom er — dette raker vel ikke dig, sira 
Hallbjørn, saa længe jeg ikke har ligget med hende 
igjen? Raad kan jeg vel be mig, hvor jeg vil — jeg 
har ikke tigget dig om det!» 

Han snudde sig og sprang ned i baaten sin. 

Men bakefter blusset en rasende attraa efter Tor- 
hild op i ham igjen — dag og nat, dag og nat. Ta 
hende til sig bare paa trass. Vilde folk endelig 
bry sig med hans stel, saa la dem faa noget at bry sig 
for. Og Bjørn — han hadde bannet sig selv at tænke 
paa barnet — drevet tankerne tilbake, saa ofte de vilde 
gaa den veien. Nu syntes han medett — var det umaken 
værd? Saa mangt var gaat paa stel for ham — han 
kunde vel likegodt ta det gode som var at faa —. 

Han drømte om sin søn, vaaken og sovende. Men 
bakom billedet av den hvitlette smaasveinen saa han 
det andet hvitlette barn — Cecilia. For hendes skyld 
fik han staa fast og negte sig selv det han begjærte. 
Det vilde ikke være godt for hende at vokse op i en 
gaard, der farens frille stod for styret. Cecilias frem- 
tid hadde han da endda ikke sat overstyr, og han 
vilde ikke gjøre det heller. 


el 


139 


Olav saa litet til sin datter nu. Løp hun ute i 
tunet og lekte og faren stanset for at tale til hende, 
hadde Cecilia snaut tid til at svare ham. Om natten 
laa hun hos Ragna i Torhildstuen. Men Ragna var 
bare en fattig tjenestekone, uskikket til at fostre datter 
til. en mand i Olavs kaar, naar møen blev litt ældre. 
uhsuten hadde Ragna hele husmorstjornet, og hun 
luside sine egne tre børn at gjæte. Det ældste laa 
utenfor stuedøren hele dagen, siklet og snorket og 
rugget paa det store hodet sit — armingen hadde 
visst ikke folkevett; men de aarsgamle tvillingerne var 
kvikke som katunger og fandtes krabbende og kry- 
pende alle steder i tun og over terskler dagen lang. 

Opraadd grundet Olav paa, hvad han skulde ta 
sig til med denne datteren — for at faa hende søm- 
melig oplært. Det hadde kanske faldt lettere, om 
han hadde giftet sig med Disa. Skjønt en kan ikke 
vite med nogen kvinde, hvadslags stedmor hun blir. 

Og denne Liv som laa her fremme paa gaarden 
tidlig og sent — Cecilia hængte efter hende — hun 
husket ingen anden mor. 


Saa blev der ganske uventet en vei ut av disse 
vanskeligheter — tyktes det Olav. En dag kom to 
bymænd fra Tunsberg med bud til ham, at Asger 
Magnussøn laa for døden i præmonstratensernes kloster 
i byen deres og vilde tale med ham. Olav hadde 
ikke noget særlig at gjøre den dagen, og vinden var 
god; saa seilet han utover med det samme. 

Det tyktes ham underlig at de nu skulde melde 
sig slik, den ene efter den anden av de mænd som 
han hadde kjendt i ungdommen og mest glemt i aare- 
vis. Litt var det som han skulde været kommet ut 
av berget — og som de sier om de bergtatte, slik 
var det med ham og, han kjendte sig fremmed og 
likesæl mot disse folkene. Ja ikke fordi det nogen 
tid hadde været saa varmt mellem ham og Hallvard 
Steinfinnssøn eller Tveitsmændene, Asger hadde ial- 

fald været hans ven: de var skyldt til hinanden langt 
ute, og da han var i Danmark hadde han og Asger 
færdedes ikke saa litet sammen, selv om de aldrig 
hadde hat meget usnakket med hinanden — dette 
venskap var det eneste baand han hadde bundeti sin 
utlegdstid som ikke var bristet. Ellers stod de aarenr: 
hos morbroren i Vikingavaag for Olav som en h? 
glemt drøm. Men Asger kom hit til Norge med! del 
fredløse danske herrerne, og saa blev de staldbrødre 
paa ledingstogene mot Danmark. Ved tanken paa 
disse krigssomrene kom det over Olav en glæde — 
han glædet sig til at se igjen sin vaabenfælle. Han 
grep sig i det, der han stod ved styreaaren og holdt 
øie med de kjendte seilmerkerne. Asger var visst 
ikke saa døende som bymændene sa, det vilde ikke 
være likt ham —. 

Men da han næste morgen efter messen blev ført 
op paa det loftsrum, hvor dansken laa tilsengs, saa 
han straks at her var nok døden ikke langt unda. 
Asgers store og brede ansigt var graagrønt under det 
røde skjegget, og der var bare en brusten hvæsen 
igjen av hans sterke, litt hæse røst. Han sa det og- 
saa selv, straks han saa vennen: «Det er ute med mig 
nu, Olav.» 

Paa en kiste under den lille gluggen i gavlen sat 
en gammel kvinde og en smaamø. Konen stod op 
og gav Olav haanden, da han hilste. Hendes utseende 
var slikt at Olav maatte undre sig litt: hun var godt 
og vel et hode høiere end ham, berdebred, mager og 
rank i sin sorte klædning; utenpaa hodelinet bar hun 
mørkeblaa enkeduk. Det smale, benhvite ansigt maatte 
ha været storfagert engang: under buskede jerngraa 
brynhætter lyste endda de store blaa øine, og den fine 
kroknæse glinset blank som elfenben oppaa rygningen. 
Men kinderne var foldet i lange rynker og hun hadde 
kraftige dusker av graa skjegghaar ved mundvikene. 
Hun var mor til Asgers hustru og hun het Mærta 
Birgersdatter. Olav hadde aldrig før hørt at et levende 


141 


kvindfolk het Mærta, men denne her saa ut som hun 
ikke gjorde skam paa sin vernehelgen, den gode hus- 
frue fra Betania. 

Hun gik ut straks, og Olav satte sig paa senge- 
kanten hos sin ven. Asger var en fredløs mand nu 
baade i Norge og i Danmark; han hadde hat det 
uheld at han kom til at dræpe en rik mand hjemme 
i sin bygd paa Hising, der han hadde giftet sig til en 
gaard. Og den dræpte var en ven baade av kong 
Haakon og av grev Jacob. Likevel hadde han rømt 
hit til Tunsberg; han var godt kjendt her i klostret 
fra før i tiden, og saa syk som han var fik han vel 
ialfald nyte fred her mens han handlet om forlik, 
eller døde i sanktuarium. — Abbeden hævdet jo, 
at dette klostret hadde asylret, skjønt det var tvilsomt 
om den nogen gang var blit stadfæstet. Men hvordan 
det nu gik eller ikke gik — der var vermoren hans 
og barnet, om Olav vilde ta dem til sig? Olav sa ja 
med en gang og gav Asger haanden paa det. 

Han hadde hørt i sin tid, at Asger var blit godt 
gift sydpaa. Men nu sa Asger at hans hustru var 
død for tre aar siden, og selv hadde han været helse- 
løs de sisste aarene siden han seilet sig i kav en vinter; 
noget var blit sundklemt indi ham da, og siden hadde 
han gaat og spyttet op blod og kunde. litet nyte 
maten. 

«Og endda var du ikke mere ufør end du hugg ned 
herr Paal i brynjen hans?» spurte Olav og maatte smile. 

Asger lo og hostet sykt. Nei —. Det var ver- 
moren, skjønte Olav, som hadde hjulpet godt til at 
føre Asger op i disse trætter — ja, hun saa ut som 
hun kunde være lik til det, og smaalaaten hadde al- 
drig Asger været heller. Men manden var vant til at 
hans lykke skiftet op og ned, og han tok det med ro 
at han hadde tapt nu. Men barnets lagnad syntes at 
ligge faren sterkt paa sindet. 

Olav saa dit bort hvor smaamøen sat paa kisten; 
han rettet ut en haand mot hende: 

10—8. U. I. 


«Kom hit du, Bothild, min fosterdatter skal bli — 
skal vi to tales ved.» 

Barnet sat stille som en mus, og da den fremmede 
manden talte til hende fældte hun ned øjenlaakkene — 
hun hadde tætte svarte øienvipper. Hun var litt større 
end Cecilia — seks vintrer gammel, sa far hendes. 

Olav saa hun var det fagreste barn — endda hun 
lignet Asger. Hun hadde saant bredt ansigt som han, 
lav, bred pande, vidt mellem øinene og kort, firskaaren 
hake, men hun var lysende skjær i huden, panden 
som melk saa hvit under det glatte rødbrune haar 
som laa i to digre fletter fremover brystet. Da hun 
tittet op paa Olav et nu, var øinene rent himmelblaa. 
— Den lægbroderen som fulgte Olav op isted hadde 
stukket til hende et stort eple, og det sat hun og klemte 
om med begge hænder i fanget og hadde ikke smakt 
paa det — hun saa saa stille og ræd ut som hun 
selv skjønte, hvor venneløs og forlatt hun var i 
verden. 

Olav hadde aldrig likt lugten av epler, den tyktes 
ham emmen eller muggen — og nu blandet den sig 
med lugten av sykdom og sengehalm og mugne, ut- 
svette uldplagg. Og synet av det ubevægelig sorg- 
fulde barn vakte et væld av uklar ømhet og smerte i 
Olavs bryst. Minder om alt han hadde set i sit liv 
av ungdom som ingen vernet og av ubotelig svak- 
het som fik ulivssaar, og hver tanke han hadde 
tænkt om sine egne børn, hvis de skulde bli forlatt, 
om det barnet som han var far til og aldrig kunde 
faa farsret over — alt strømmet som skygger over 
hans sind. Han reiste sig, gik bort til der den lille 
møen sat og tok med haanden om det bløte, kjølige 
barnekind. 

«Vil du ikke se paa mig, Bothild — jeg vil dig 
vel? Jeg har en datter hjemme, Cecilia — nu maa 
dere være fostersøstre og færdes sammen som —. Hvad 
tykkes dig om det?» 

Uten en lyd lod Bothild sig gli ned av kisten 

og smat under Olavs arm. Hun var borte ved farens 
leie, smøg sig indtil ham, med begge hænder tok hun 
hans haand. 

«Jeg vil være hos dig, kjære far min,» sa hun 
ynkelig. 

Olav tok op eplet hendes fra lvet 
hende det. 7 Fr 

Asger Magnussøn spærret op sine smaa, skarpt 
blaa øine som i sterk smerte; hans stemme blev spæd 
av hjelpeløsbet: . 

«Du faar ikke ta hende det ilde op, Olav frænde. 
Jeg har føiet denne datteren min mere end vel var.» 
Han la armen om hende, klemte det lille mørke barne- 
hode ind i armgropen sin. «Du skal ikke ta dette til 
mistykke —.» 

; «Nei nei.» Olav sat paa sengestokken og saa til 
siden. Han kjendte sig rent undselig av medynk med 
faren og datteren. 


En maaneds tid senere fik Olav bud om at Asger 
Magnussøn var død, men det led utover jul før han 
kunde seile ned og hente den gamle kone og barnet. 
Abbeden sa Olav at den døde mands gods var blit 
tat op, men Mærta Birgersdatter hadde nok berget 
ikke saa litet løsøre i den store kisten sin. Siden As- 
ger altid hadde vist sig som munkenes ven, mens han 
levet, saa bød abbeden til, hvis Olav helst vilde slippe 
for at ta til sig det fattige barnet, skulde han gi ham 
et brev til fru Groa i Oslo, om hun vilde ta Bothild 
for Guds skyld — smaamøen syntes vel egnet til 
nonne, for hun var mild og stille, et elskelig barn. 
Olav takket, men sa han hadde lovet den døde at staa 
Bothild i fars sted. 

Da Olav kom ut av abbedens stue, løp han like 
paa barnet — hun laa paa knæ i svalen og spillet 
stenspil. Det var surt, blaasende veir, og slud og tøsne 
drev ind i svalen; saa talte Olav til hende og bød 
hende staa op. Bothild svarte ikke, men lystret straks. 


Olav tok hende ved haanden; den var iskold, og saa 
rullet han hendes hænder mellem sine. Han maatte 
et erinde ned til baaten sin, og han spurte om hun 
vilde gaa med. Bothild nikket, og han leiet hende da 
med sig. 

Den lille haanden laa saa tamt indi hans saa han 
blev øm av det: tok han efter Cecilias, saa smat den 
straks ut av hans igjen; hun kunde aldrig gaa stille 
ved siden av en voksen. Men han kunde ikke faa et 
ord ut av sin fosterdatter andet end ja og nei, ganske 
sagte. 

Han tok Bothild med sig tilbake til gjestestuen, og 
da han satte sig ned ind til ilden for at bli tørket 
litt, drog han Bothild op i fanget sit. Hun roet sig 
der, lænet hodet ind til hans bryst; det lugtet saa 
søtt av hendes haar. Olav løftet hendes ansigt op 
og kysset hende paa munden — kjendte de bløte 
barnelæber røre sig levende — hun kysset igjen. Det 
ilte tinende varmt i ham. 


— Eirik hadde gjerne villet sitte i fanget hos ham, 
da han var liten, men Cecilia vilde altid ned, saa fort 
han hadde faat hende op. Og hændte det at han 
fristet kysse sin lille datter, merket han, at Cecilia likte 
det ikke. 


Det sisste aaret hadde Olav sovet i stuen, i den 
sengen som hadde været hans egteseng. Han var 
mindre søvnløs end han hadde været i mange aar, 
men nu ogsaa laa han ofte længe vaaken. Da var 
det triveligere at ligge her end i kleven; dit ind trængte 
aldrig dagslyset, saa luften indi der var isnende sur 
og muggen, og altid var der en kold, raa lugt av tran 
og mat som de gjemte der inde om vinteren. I stuen 
lugtet det av mennesker og røk; en anelse av lunhet 
syntes at strømme, selv nattens tider, fra aaren hvor 
glørne levet gjemt under asken. En kant av ljore- 
fjælen var blit slaat av en nat, da den blaaste ned, og 
Olav hadde endda ikke faat gjort nogen ny. Naar det 

var maaneskin, kunde han se en kant av lysningen 
paa skjaaruten, og han kunde se dagen gry. Olav 
likte det. 

Nu flyttet Olav ut i kleven igjen; Mærta og bør- 
nene skulde ha den søndre sengen i stuen. 

; Olav hadde ventet at Cecilia skulde skrike og bære 
sig, naar hun fik vite, hun skulde sove med de frem- 
mede og ikke med Ragna, som hun var vant til. Men 
det gik anderledes. Han var kommet ind til Hest- 
viken sent paa dagen og han hadde brukt tre dager 
op fra Tunsberg, hadde maattet ligge under land for 
uveiret. Bothild var mere død end levende, da Olav 
bar hende op til husene — hele kvelden blev hun 
sittende som hun seilet endda paa den krakken, der 
han hadde sat hende ned først. Folk traakket ind og 
ut og bar hit og dit, og imens svev Cecilia Olavs- 
datter i ringer om den fremmede møen, og hendes 
store lyse øine stod vidt opspærret og stirrende under 
faldet av linbleke krøller. 

Neppe hadde Mærta faat den forkomne armingen 
lagt under felden og Olav sa, nu skulde Cecilia gaa 
og lægge sig med fostersøsteren — hun vrængte av 
sig hvert plagg i en haandevending og för op i sen- 
gen. Litt efter kom Mærta med en hodedyne; hun 
tok i Bothild som var sovnet alt, for at lægge puten 
under hende. Da slog Cecilia braatt armen om det 
fremmede barnet: 

«Ikke rør hende! Dette er min søster!» 


I bygden hadde folk morro av det, at nu hadde 
da Olav Audunssøn tilslut faat arven efter sine rike 
frænder i Danmark: en vermor hadde han arvet. De 
fandt snart paa et opnavn til hende og kaldte hende 
Mærta Frue. 

Olav trivdes bra med den nye matmoren i gaarden. 
Han slap at bry sig med andre saker end slike som 
rettelig hørte under hans styre, og hun syntes være 
snil mot Cecilia. 

Galfrid Rikardssøn skyldte Olav nogen penger, og 
nu vilde han at den anden i vederlag skulde ta en 
vakker, vel avrettet hunfalk — Galfrid hadde kjøpt 
den av en islænding om vaaren, men selv hadde han 
litet kjendskap til falkejagt og vilde nu bli kvit fuglen. 
Olav visste fra før at det var vanskelig at huse fugler 
i Hestviken, saa de trivdes og holdt sig sunde vinteren 
over; ikke hadde han nogen hest heller nu som duget 
paa falkejagt. Likevel kunde han ikke styre sin lyst 
til at eie den fine fuglen. Han red ut med den nogen 
morgener, saalænge det var barfrost. Oftest blev det 
bare aarfugl han veidet, men det hændte da et par 
ganger at han hadde held med sig og fik se falken 
jage glente. Naar han da kom hjem, opglødet og 
lykkelig av det skjønne syn, kampen i luften, fik Eirik 
nyte godt av farens gode lune. Naar gutten snakket 
om at til vaaren vilde han fange høkunger og tæmme 
dem til jagt, lo Olav litt — det var ikke saa let for 
den som ikke var øvet, men han hadde da været med 
til det i sin ungdom, og han lovet at hjelpe Eirik 
saa godt han kunde. Det blev guttens arbeide at bære 
ind sand og holde rent under fuglen; faren lærte ham 
at haandfare falken, smette paa den hætten og sko 
den med remmene. Manden og gutten blev godvenner 
over fuglen. 

Saa reiste glenterne av landet — og sneen kom. Olav 
hadde sat op en stang til falken inde i kleven og 
hængt op nogen gamle kvitler til tjeld. Om nætterne, 
naar væggene derinde blev lodne av rim og over- 
bredslet over ham rimet av hans aande, laa han og 
lyttet, om falken rørte sig. Han ængstet sig — om 
den skulde fare ilde, bli ubrukelig til vaaren. Hver 
dag gransket han dens tarser og det som gik fra den, 
saa, om den aat. Endda blev han ved at være for- 
underlig lykkelig fordi han eiet denne skat, saa stolt 
og vild og likevel saa let utskjæmt og skrøpelig. Han 
elsket at kjende tyngden av den paa sit haandledd, 
han bar den frem i lyset og saa paa de fine tegnin- 

ger, graalige baand og blekbrune spetter som skimtet 
i dens hvite fjærham. Om natten, naar kulden døivet 
alle lugter, syntes han likevel ban kjendte den stramme 
rovfugl-tev, og saa længtet han til vaaren og glædet 
sig, som han ikke hadde gjort siden — Olav visste 
ikke naar —. 

— Hjorten hadde trukket bort fra bygden efter 
de sisste to ulvevintrerne. 


Eftersom det led utpaa nytåaret merket Olav flere 
ganger at der var ufred i huset fordi Eirik satte sig 
op imot Mærta Frue. Olav blev storvred, for nu vilde 
han ha ro — han refset gutten med haarde ord, men 
gutten syntes ikke at bli bedre av det. Olav tok for 
givet at Eirik bar skylden — saa høvisk kone som 
Mærta Birgersdatter var hadde hun vel ikke ventet, 
at sønnen i Hestviken skulde være saa grov og barn- 
agtig en gap. 

Eirik hadde aldrig før set meget til den kanten, 
der hans lille søster gik. Men han hadde da heller 
aldrig brukt at erte hende — snudde han sig til Cecilia 
en gang imellem, var det helst for at være snil mot 
hende og hjelpe hende med hendes leker. Nu blev 
det ogsaa anderledes; han laa efter de to smaamøerne 
støtt, terget dem og hadde morro av at faa Cecilia saa 
hvæsende arg som en høkunge. Den anden krøp bare 
i kroken for ham, stum av elendighet. 

En kveid kom Olav utenfra; han blev i forstuen 
en stund og skulde finde frem en kiste med tilskaarne 
pileskafter, kolver og tjær — han vilde gjøre istand 
fuglepiler ikveld. Han færdedes lydløst stilt som det 
var blit hans vane i disse aarene han hadde hat saa 
meget at gruble over — han var kommet til at 
hate støi. 

Inde i stuen hørte han børnene, Eirik og Cecilia 
— han lo og hun var sint. Olav saa ind. Cecilia 
sat foran aaren paa den lille trebente stolen som var 
hendes egen. Tore, den gamle huskarlen, hadde gjort 

den til hende. Hun sat og tviholdt sig paa krakken 
med begge hænderne indunder sætet og føtterne stemt 
i gulvet. Munden hendes var snurpet ørliten, og øinene 
stirret kulerunde, de var næsten like blaa i hvitøiet som 
i de lyse øiestener — hun lignet en hvit, blaaøiet 
katunge som sitter paa lur. Bak hende stod Eirik, 
satte foten indunder krakken og vippet litt — Cecilia 
gjorde sig tung. 

Olav var inde i stuen efter en lygt. Eirik gik bort 
fra søsteren, men ikke før var faren ute i forstuen igjen 
saa tok han til paany. Han danglet et rødt haarbaand 
— slap det ned i gulvhalmen. Cecilia skulde være 
snar og kaste sig over det, men Eirik var endda sna- 
tere, skratleende lot han sig falde skrævs over krakken 
hendes. 

Søsteren för til og slog begge hænder i luggen hans. 
Hun rusket uten lyd; Eirik lo og vippet hende hit og 
dit, saa faldt hun indpaa aaren, tok ut for sig og fik 
haanden bort i en stokende som det glødet litt i 
endda. Da satte hun i et hyl og raste løs paa broren, 
spyttet efter ham, saa siklet drev nedover hendes vesle 
hake. 

Olav steg ind, tok haardt om Eiriks haand og vred 
den til siden — gutten hadde tat Cecilia i haaret, da 
hun vilde bite ham. Faren løftet hende op i armene sine: 

«Du haardrages med smaamøerne, Ser jeg —» 

«Hun tok mig i haaret først —» 

«Nei vel?» 

Eirik blev blodrød. Cecilia kom i tanker om at 
hun hadde brændt haanden sin og stak i at graate 
ynkelig. Olav godsnakket for hende, fandt lyse og 
smurte paa det brændte stedet. Bothild kom ut av 
kroken sin, stod og saa paa dette. 

Olav likte godt at faa sitte litt med Cecilia i ar- 
mene og den anden vesle møen ved sit knæ. Eirik 
lest han ikke se. Men da Mærta Frue og Ragna nu 
kom ind med maten og Mærta spurte hvad som stod 
paa, svarte Olav: «ingenting». 

Da saa Cecilia op fra farens bryst: 

«Skal ikke Eirik gi mig hesten min nu, far?» 

«Visst skal han gi dig hesten din.» 

20 «Ikke er det hendes hest,» sa Eirik og blev ildrød 
igjen. 

Da tok Mærta til orde: 

«Jeg gav smaamøerne en liten træhest som jeg 
fandt i Eiriks seng, da vi fyldte i halm til jul. Nu bar 
disse børnene trættet om den i tolv uker —>» 

Olav smilte spotsk: 

«Er den hesten slik en dyrgrip da, Eirik, saa du 
under ikke søster din at faa den?» 

«Ja,» svarte Eirik trodsig. «Mor smidde den til 
mig mens jeg var barn.» 

«Da faar du la Eirik ha den,» sa Olav. «Træhester 
skal du faa, saa mange du vil.» 

— Siden, efter kveldsverden, kom Eirik og spurte 
faren om han kunde faa hjelpe ham med pilene. Olav sa, 
det kunde han. Engang Eirik ikke greiet at faa fjærene 
til at sitte ret, stanset Olav i arbeidet, saa paa ham: 

«Meget hændig er du ikke, Eirik.» 

Det var ikke sandt; Eirik var nethændt og rask, 
og det var bare dette skaftet som hadde feil i veden, 
saa furen til fjærene var for grund. 


Utpaa dagen nogen dager efter stod: far og søn 
nede paa boden og stelte med alkerne. Olav flaadde, 
Eirik skar ut brysterne, la i kaggen og saltet. Ind- 
imellem tørket Olav hænderne av paa kofteskjøtet; 
Eirik var fristet til at gjøre det samme, men saltet 
sved som raat i hans frostsaare, hovne næver, saa bare 
han kom nær den grove ulden, gjorde det for vondt. 

Søndenvinden ulte og presset mot bodvæggen, og 
indimellem høljet en regnskur. Under gulvet skvulpet 
og klasket sjøerne, skurte isflakerne og brøt dem mot 
berget. Det blev styggveir. Eirik kjendte sig inder- 
lig lykkelig fordi han fik staa her i boden alene med 
faren og hjelpe ham. 

Kong Haakon kom fra Elven nordover til Tuns- 
berg like efter paasken. Det spurtes da utover byg- 
derne kring fjorden at freden med danskekongen skulde 
bli staaende ved magt to aar fremover. Folk blev 
glade, for de første tidender som hadde kommet op- 
over om kongernes stevne sa, at til vaaren vilde kong 
Haakon hjemsøke Danmark med større ledingsflaate 
end nogen gang før. . 

Men Olav kjendte u-glæde, da han nu tok til med 
vaaronnen. Det blev kjedt at se fremover mot en hel 
sommer i Hestviken. Han grundet ikke over, hvi 
dagene skulde synes meget mere øde nu, da, han ende- 
lig var blit kvit den lange kval og pine med en hustru 
som var syk altid. Da hadde tiden faldt ham lang 
nok; nu gik den fort — endda var hans sind nu op- 
fyldt av en uavladelig utaalmodighet. Det var som 
han skulde ha solgt sin sjæl og var blit snytt paa 
lønnen. 

Det var ikke for at rusle omkring denne gaarden 
her paa haugen ved indviken — fare ut med fiske- 
baatene sine, grave i jorden, færdes ind til kvernen 
og ut til Saltviken, — det var ikke for det han hadde 
tystet tilslut den stemme som hadde manet og lokket 
ham saa længe. Den hemmelige sjælestrid som hadde 
været hele livet for ham i tolv aar var som en Væv, 
virket av ham selv og En anden. Og han hadde gjort 
som en kvinde skjærer ned refilen hun har i væv- 
stolen, ruller den op og gjemmer den i en laast kiste. 
Olav tyktes det som han hadde kastet nøkkelen paa sjøen. 

Men han hadde ikke gjort det for at faa disse 
tærende like, rolige dager istedet. Han hadde glemt 
sine hændelser i England og alt han da hadde tænkt, 
bedre end han selv vilde ment det var mulig for en 
mand at glemme slikt. Men der skimret frem likevel 
et dunkelt minde om hvad som gjorde utslaget: rib- 
baldernes sang og den salte og søte blodsmak av hans 
egen korte, friske ufredsungdom som den vakte, og 
han husket brytertakets vellyst — fiender av kjøtt og 

blod, stimænd som brukte kniven i mulm og mørke. 
Det var som om dette skulde ha været de muter han 
blev budt — ikke store saker, men nok til at gjøre ut- 
slaget i den stund da han var fristet til at vende sig 
fra Gud for godt og altid, siden det blev saa haardt 
at vende hjem til sin rette Herres merke for en mand 
som er blit sviker og rømling. Tredve sølvpenger er 
ikke saa meget fé, saa det skulde kunnet friste Judas 
— hadde det ikke været for denne pungen med reise- 
pengene til Vor Drottin, som han ellers maatte ha 
gjort rede for. 

Og det kom over Olav nogen ganger denne vaaren —. 
Han stod under kveldshimmelen som hvælvet sig blek 
og bundløs, gulblek endda ned mot aaskanten paa 
vestsiden av fjorden; vandflaten nedenunder ham skim- 
ret urolig og graa; sjøen mol ensformig nede hvor 
mørket tok til at sænke sig om strenderne. Olav vasket 
av sig det grøvste i stampen foran stuedøren. Ihvad 
han saa tok sig til — alle dagsverk begyndte og endte 
med at han skulde slite de gamle stierne op og ned 
til tunet, krype ind i hus, krype i hvilet sit inde i 
kleven. Et nu kom det over ham en fristelse til at 
gjøre som Judas — han hadde en slik helvites ulyst 
til at gaa ind til de andre. 

Her tidlig i vinter, da folk talte om ledingen, hadde 
Olav sagt at faar vilde han ta Eirik med ombord. Og saa 
længe alle trodde at toget skulde bli av, hadde Eirik hat 
travlt med se over alle de ting han skulde ha med og øve 
sig i at færdes med sine vaaben. Men da det spurtes, 
at der ingenting blev av ufreden, fik Eirik endda mere 
travlt, og nu talte han om hvis og hvis og hvis —: 
Olav ærgret sig, hvergang han hørte gutten prate 
om det. 

En anden ting som plaget Olav var at Eirik gik 
og gnaalte og sang støtt. Det hadde ikke gjort ham 
saa meget da Eirik var barn; han hadde hat slik en 
klar, søt røst. Men nu var han i stemmeskiftet og 
han sang like fuldt; det laat ikke vakkert —. 

En middagsstund i høionnen sendte Olav Eirik hjem 
til husene efter et bæretaug. Det varte og det rak — 
tordøn slog indpaa høiden over Hudrheimslandet, det 
drog. hitover, folket slet med at faa berget det tørre 
høiet opunder en heller, og Olav blev mere og mere 
harm der han gik og bar høibørerne i fanget. Han 
sprang opover. 

I tunet stod Cecilia og lekte ball; hun kastet sop- 
pen mot bodvæggen, tok den igjen med en haand — 
den anden ledige lille haanden hermet rørslen svakere 
efter; hver gang hun kastet ballen i væggen løftet hun 
det lyse hodet saa yndefuldt. Bothild sat paa bakken 
og saa paa. 

I det samme sprang Eirik ind mellem søsteren og 
væggen, fanget lekesoppen. Han løp baklængs opover 
berget, kastet ballen i luften og tok den, Cecilia 
fulgte efter og vilde ha den igjen. Sommetider lot 
Eirik som han vilde kaste den til hende: «Ta den, ta 
den da —» men saa narret han hende. Medett kastet 
han den over stuetaket. 

Saa fik han se faren. Han tok op reipene som laa 
slængt paa berget, rakte dem til manden. 

«Kunde du ikke finde nogen som var mere raatne —> 

«Nei raatne er ikke disse, far min,» sa Eirik tversikkert. 

Olav satte foten i hegden, rykket til og slængte 
reipstumperne fra sig. Eirik vilde snu opover til boden, 
faren bød kort: «find igjen ballen til søster din» — 
selv gik han ind efter et friskt reip. 

Det var rotet utover, likt og ulikt, i bodrummet. 
Olav hængte alt paa plads, før han gik ut. Han stod 
og fæstet det nye reipet i hegden, da hørte han ustyr 
borte ved melkeboden. 

Det var Mærta som hadde git smaamøerne en 
rømmekolle de skulde faa slikke. Men Eirik stod og 
trængte sig indpaa, vilde slikke rømmeborden han og. 
Mærta tok i ham og føiset ham. Eirik skrek i sinne: 

«Du pjør som du raar her i gaarden du — ikke 
er det vel dine rømmekoller.» 

Mærta enset ham ikke, men Cecilia gjepte efter broren, 
med slikkefingeren i munden. Eirik blev vred og ropte: 

«Det er vel ikke dit, noget her i vor gaard — om 
far min nu under dig hus her og føden av det som vort 
er, du og ungen du har med dig —» 

Saa stod Olav ved hans side. 

«Det var ikke høvisk sagt, Eirik. Dette faar du 
be fostermor din forlate dig.» 

Eirik stod tver og trassig; han blev rød. Olav 
flammet op i vrede: 

«Bed Mærta forlate dig — kys fruen paa haanden 
og gjør som jeg byder.» 

Et lynglimt bikket ute i blaamørket over fjorden. 
Olav tællet halvhøit, mens han biet paa torslaatten. 
Dønnet rullet bort mellem aaserne. 

«Vær snar nu, gjør som jeg sa, og bli saa med 
mig ned i høiet.» 

Eirik rørte sig ikke. Olav lot lærremmen løpe 
mellem sine fingrer. Kaldt og stilt sa han: 

«Det er aar og dag siden jeg la haand paa dig 
nu, Eirik. Men gjør nu som jeg sa dig. Ellers faar 
du smake dette.» Han løftet taugkveilen litt. 

Eirik lutet ned paa et knæ, kysset fort Mærta 
Birgersdatters haand. Men Olav syntes i det ene nu, 
han taalte ikke se guttens ynkelige aasyn. 

Faren tok rembundten og la paa sprang ned mot 
jordet. Han ikke saa meget som saa sig om efter 
gutten, om han fulgte. Saa inderlig vel som Eirik 
hadde fortjent ydmykelsen — Olav hatet det, at han 
hadde maattet knuge den unge slik i knæ for en frem- 
med; han hatet Eirik for det. 


EVi 


Endda gik det paa en gjerd med faren og sønnen 


et aar til og vel saa det. 
Saa var det i adventstiden vinteren næst efter, de 


slagtet til jul. 

Arnketil og Liv kom ut i Hestviken søkkmørke 
grisotten; karlen skulde slagte, kjerringen hjelpe kvin- 
derne med tarmer og slikt. : 

Det hadde snedd uken før, saa meget at jorderne 
var hvite, men med fuldmaanen fulgte lindveir, og denne 
morgenen, da Olav traadte ut i tunet, stod skodden 
saa tyk, saa de kunde knapt finde frem mellem husene. 
Olav sa til folkene, de fik ha taug paa grisen, naar de 
skulde drive den mødig — slap den fra dem i denne 
skodden, kunde det bli tungvint at faa tat den igjen. 

Olav stod paa dørhellen, saa faklerne lyse op den 
tykke sjørøk, straks efter syntes de bare som svake 
rødskjær indi det uldne graa mørke og blev borte. 
Men litt efter hørte han rop og brøl og grisehvin, og 
folk kom rendende over tunets bergheller — noget 
strøk forbi ham i mørket, og Olav ante at det var 
grisen. Han vilde springe i veien for den, men væk 
var den i mulm og nat — tok ut øst over jorderne. 

Efter kom folkene med bluss og brander inde i 
taaken, mørke og byltede i mørket. Olav sprang 
med dem nedover. Årnketil og Eirik løp lutende og 
lyste — skulde følge grisesporet i sneen. Olav stan- 
set oppe ved laaven, og Tore gamle sa, hvordan det 
hadde baaret til. Eirik skulde holde grisen, mens 
Arnketil satte sig op paa den for at ride den mør, 
men saa hadde han sluppet. — En av livgrisene var 
sluppet ut med det samme. 

— Saa denne grisen skulde da bli eltet tilgagns, 

før de stak den. — De hørte den ute i taaken. 

Olav visste fra før at Eirik var altid ilde ved, 
slagtedagene — men der er vel ingen som liker 
dem —. Og gutten blev ved at være like ubehændig 

og fomlet, naar han skulde ta med i et slagtedyr; det 
gjorde det ikke bedre at han fristet skjule sin mot- 
løshet ved usømmelig kaathet og taapelig skjemt —. 

Husfolkene kom tilbake. De trodde ikke de kunde 
faa tak i grisene igjen før det lysnet. De bandte 
over slikt spild av tid. 

Men en time senere kom Arnketil og Eirik med 
grisen — den hadde rendt sig ind i en fonn av braa- 
nende sne. Olav gik ind igjen og la sig paa bænken 
i stuen — det var skikken at husbonden skulde holde 
sig borte fra griseslagtningen og ikke komme i tunet 
før han bar frem ølbollen med slagterdrikken. Han 
laa og hørte grisens vilde skrik — det tok rent uri- 
melig lang tid idag, før livet gik av den. 

Det var alt dagslyst ute, skodden graa og stind, 
da Olav blev med Arnketil bortover til ildhuset. Paa 
sneen utenfor laa griseskrotten flækket i to. 

Under ildhusvæggen stod Eirik og Aasta, den vesle 
yngste ternen; de holdt og vasket sig i vandtønden, 
de lo og skvættet vand paa hverandre. Eirik blev 
ikke vår faren i skodden, nu sprang han indpaa pi- 
ken, vilde tørke av hænderne sine i hendes klær — 
han för at ikke meget høvisk. Aasta skrek, men hun 
lo mere og strævet ikke stort for at slippe undav gut- 
tens nærsøkenhet, og Eirik fik hænderne sine ind- 
under kjortelen —. 

Næste nu hadde Olav tat ham i nakken og slængte 
ham utover. Eirik saa et glimt av farens ansigt, graat 
og vildt av raseri — med det samme fik han et knyt- 
næveslag ved kjakebenet saa han ravet, faren tok 
ham igjen, rystet ham og hev ham bortover, saa han 
tumlet baklængs i sneen, saa lang han var: 

«Pak dig, din leie bole», sa Olav til Aasta — hun 
stod som klomset. Piken smatt væk. «Staa op —|» 
han støtte til Eirik med foten. 

Eirik reiste sig, stod fortomlet foran faren. 

Olav sa lavt, dirrende av raseri: 

«Tænker du at du kan fare at slik i far dins gaard 
— med tiken din — paa høilys dag og for folks 
øine — som en bikje!» 

Eirik blev ildrød. Han kom til at skjælve, han 
og, av raseri: 

«Det er usandt — det var bare — skjemt —» 
han kom paa graaten av sinne, og da skrek han SG 

«Jeg kan vel ta bort i en terne her i gaarden uteu 
du trænger tro slikt — at jeg skal fare slik med hende 
som du gjorde med Torhild —» 

Han løftet op armene for at bøte av slaget — 
Olav kastet ham, var over ham; han knægik gutten 
som laa der i den blodige sølesneen. Han gav sig 
ikke, saa længe han merket tegn til motstand i krop- 
pen under sig. Eirik laa slap, med ansigtet halvveis 
vendt ned i sneen, da Olav stod op og gik fra ham. 

Tore gamle hadde staat stille og set paa at Olav 
refset sønnen. Nu la han sig paa knæ i den skitne 
snesørpen og gav sig til at stelle med gutten som laa 
i uvit. 


Utpaa dagen fandt de igjen den livgrisen som Ei- 
rik hadde sluppet ut i otten.. Den laa nede i gropen 
bakom uthusene i en sørpepyt, død. Olav trak paa 
skuldrene, da de kom og meldte ham ulykken. Han 
bet sammen tænderne: han hadde ikke tugtet Eirik 
for haardt imorges. 


Ingen saa mere til Eirik den dagen — der blev 
ikke lagt meget merke til det, saa travelt som folket 
hadde. Det var bare Tore gamle som hadde set at 
Olav slog Eirik. De andre husfolkene merket nok at 
nu var der igjen ufred mellem faren og sønnen, men 
det var der saa ofte. — 

Men i mørkningen, da Olav kom utenfra, stod en 
i forstuen; den anden fulgte efter husbonden ind i 
den tomme stue og lukket døren bak sig. Det var 
Eirik. Det brandt litt i nogen stokker paa aaren — 
i det usikre flaggreskjær skimtet Olav at den unges 
ansigt var forslaat og hovent. 

Olav satte sig i bænken. Paa bordet laa en brød- 
leiv med en smakepølse, rykende varm. Manden tok 
og bet av maten, tygget og aat langsomt — men 
Eirik blev staaende ret og rank og taus ute i den 
tusmørke stue. 


157 


«Hvad vil du?» spurte faren tilslut, uvillig. 

; «Jeg undres om du trodde selv det du sa —» så 
Eirik, saa rolig og jevnt, at faren kjendte undring ved 
det — og saa et fjernt pust av kold ængstelse: al- 
drig hadde han hørt gutten tale paa den maaten. 
«Tykker dig det var saa ilde jeg tok litt bort i den 
unge møen — da er du ikke meget rimelig, far. Men 
rimelig eller retvis mot mig er du sjelden.» 

Olav la fra sig maten. Han sat opret i bænken 


sin — en spænding grep om hans hjerte og krystet 
det — saa kom der over ham et koldt klarsyn som 
var som at erkjende et nederlag: Eirik hadde 


vist ret. 

Sønnen biet litt. Saa mælte han som før: 

E «Det er mest som du skulde ha lagt mig for hat, 
ar.» 

Men da manden i bænken blev sittende urørlig 
tok Eirik i, heftigere, mere lik sig selv som han pleiet 
være 

«Slik er du mot os, saa en skulde mest tro du 
har lagt dine egne børn for hat! Ingen ære og ingen 
myndighet under du sønnen din — som en unge 
holder du mig — jeg er da paa sekstende vin- 
teren —|»  Maalet hans hadde slaat om nu, var blit 
skrikende. å 

«Jeg skjønner at saan mener du,» sa faren. Og 
om litt la han til, noget spotsk i røsten: «Likevel er 
du svært ung, Eirik, til at dømme om dit eget 
værd.» 

Eirik snudde sig og gik ut. 

Eirik var alt krøpet under felden borte i sin seng 
— slik saa det ut — da Olav kom ind om kvelden 
og skulde lægge sig. Smaamøerne sov alt i den søn- 
dre sengen, Mærta styrte i ildhuset endda. Men om 
morgenen den næste dag, da fruen vilde vække Eirik, 
fandt hun at der laa bare en bylt under felden. y 

Vedskier og halmkjerver rauset ut'da hun tok den 
gamle kappen. Mærta blev sint — hun trodde at 

gutten hadde gjort dette for at ha hende til nar. Olav 
stod og saa det — første øieblik kjendte han skræk 
— meningsløs, sa han selv i næste nu; han snudde 
sig, ærgerlig: slike ynkelige barnestreker. Gutten 
hadde ikke været i sin seng inat, han skulde vel vise 
han kjendte sig krænket, men slikt tull som denne byl- 
ten! Saa för det gjennem manden: han hadde nu 
vel aldrig gaat til Aasta, for at trasse — ja var det 
slik, saa skulde han faa hugg som han aldrig hadde 
drømt om. E 

Spørre vilde han ikke. Men ved nonstid var det 
blit klart for hele huslyden at Eirik var ikke paa 
gaarden. 

Ingen av baatene manglet, og hesten hans stod 
paa stalden. Den samme tykke vaate taaken laa idag 
og — det var faafængt at ville lete efter gutten, og 
ikke hadde Olav folk heller som han kunde avse til 
at sende ut. Men han grundet paa, hvor Eirik hadde 
tat veien — til Rynjul eller Skikkjustad eller kanske 
til denne Jørund Rypa? 

Om natten blaaste det op fra syd og tok til at 
regne. Utpaa dagen var alle jorderne et speil av 
haalke, luften et ulende brus og marm fra sjøen og 
skogene. 

Endda hadde ikke Olav mælt ett ord til sine hus- 
folk om saken. Mærta Frue vilde til at tale om det, 
men Olav viste hende kort av. 

Stundimellem suget angsten igjennem ham. Gut- 
ten kunde ikke ha tat dette slik at han — han kunde 
nu vel ikke ha gaat sig utfor et sted i natten og 
skodden. Tanker kom indpaa ham som han strævet 
for at drive væk. Det var urimelig —. Han hadde 
erinde ned til baatene — tok mod til sig, saa under 
sjøbodene og bryggen, gik en vende indover langs 
viken — alt imens han sa til sig selv, Eirik er sik- 
kert paa Rynjul; — han hadde altid været Unas ynd- 
ling —: 

Søndag traf han baade Rynjulsfolket og de fra 

Skikkjustad ved kirken. Efter messen gav han sig i 
snak med Jørund Rypas frænder. Han skjønte snart 
at de visste ingenting om Eiriks rømning. 

Han gik bort i prestens gaard. Der hadde været 
flere folk indom for at tale med presten — og det 
var blit sent ar messen denne dag, for nu var vei- 
ene næsten ufremkommelige efter s veiret. Si 
Hallbjørn hadde ikke faatt dk re pr 
endda — han var blek kring næsen av den lange faste. 

Olav sa at sønnen hans var rømt. G 

«Ja det var ikke for tidlig», sa presten. 

Den utgamle nøklekvinden hans kom haltende med 
grøtfatet, mændene seg frem og stillet sig ved bordet. 
Presten og djaknen sa bordbønnen, Olav stod taus ved 
2 og biet. Taus gjorde sira Hallbjørn tegn til 
en, em han vilde sætte sig indtil og bryte fasten 

Olav takket, men sa han maatte hjemover nu. 
Men han bad presten bli med bort i utdøren — han 
maatte faa tale tre ord med ham. Han fulgte uvillig. 

«Du vet ingenting om Eirik du da, sira Hallbjørn? 
Du har ikke spurt noget om hvor han har tat veien?» 

«Jeg —?» 

Olav gik ut, harm. Ute i regnet stod hesten 
med lutende hode; vandet eg av manen er 
bækkevis i det mørknede, skilte haarlaget.. Det 'drev 
i skyller av kappen som han hadde dækket over sad- 
len Se hestelænden, da han tok den om sig. 

aa veien var han indom Rundmyr, og her sj 
han ut Anki og Liv; han talte bent er om ur 
De negtet at vite noget, og Olav saa at de sa sandt 
for engangs skyld. 

Om kvelden spurte han Aasta — bet i sig stolt- 
heten og spurte den unge ternen: 

«Du vet vel du, Aasta, hvor Eirik er strøket av 
— siden dere var saa gode venner?» 

Piken blev rød, fik taarer i øinene. 


H 
ræd paa hodet. un: ryseg 

«Han var vel hos dig og bød levvel, før han 
drog avgaarde?» 

Aasta brøt ut i hulken: 

«Der var ikke noget venskap mellem mig og Eirik, 
Olav bonde.» Eirik hadde bare skjemtet litt med 
hende nogen ganger, Eirik var godlynt, kaat, men snil. 
Da hun saa husbondens lille skjæve smil, graat hun 
rent overlydt, svor høit og dyrt at hun glemte nok 
ikke sine hæderlige forældres raad, hendes ære og 
gode ry var uten flek eller skaar —. 

«Ja lar du de unge sveinerne haandfare dig slik 
som jeg saa hin morgenen, saa blir du ikke længe 
eiendes hverken det ene eller det andet,» sa Olav 
barsk. «Men gaa nu og tut ute.» 


Saa var det bare at gaa og stirre ind i sin egen 
fortvilelse. Dagen igjennem brøt Olav sit hode med 
at finde ut rimelige forklaringer — hvad Eirik kunde 
ha gjort. Han hadde gaat avsted i sin store hætte- 
kappe, sit sverd og spyd hadde han tat med. En 
liten guldsprette i skjortelinningen og en stor sølje i 
trøiebarmen, fingerringen med en rød agat i bar han 
altid, og hadde han søkt ind til kaupangen, kunde 
han nok skaffe sig herberg ved at sælge ett av disse 
smykkerne. Han kunde ha søkt ind til Claus Wie- 
phart eller til platemesterens — eller til ett av klo- 
strene. Eller hvis han hadde kunnet faa skyss ut 
over fjorden til Tunsberg — gutten kunde godt ha 
faat i sinde at søke sin lykke der hvor saa mange 
høvdinger færdedes til og fra. Indimellem fristet Olav 
puste til live sin egen første forbitrelse over Eiriks 
flugt. 

Men om nætterne laa han vaaken — og da vilde 
hans tanker ikke andet end kredse om hvad Eirik 
kunde være kommet til. Han kunde ha gaat sig 
vild i taaken den natten, være stupt utfor noget sted. 
Sønnen i Hestviken var da saa vidt kjendt av mange 
folk — det var ufattelig at han kunde bli borte som 

han var søkket i jorden eller —. Borttat, indkvervd 
hildret av vondemagterne — nu kom Olav i hug alt 
det Eirik hadde snakket om, da han var liten, om at 
han hadde hat samfar med hint folket. Der kunde 
ha været noget sandt i det likevel, om han saa løi 
ihop en del av det. — Eller, hvis han hadde været 
paa fjorden den anden dag efter han strøk hjemmefra 
— flere baatlag var blit paa fjorden den dag. — 
Tryggere var ikke veiene indover bygderne heller end 
at det kunde være usikkert for en slik gutunge, vel- 
klædd og væbnet, bærende dyre smykker, at færdes 
alene. Nordover, i skogene ved Gerdarud var der 
spurt til stimænd. — Eller, eller —. Olav visste like- 
vel ikke saa litet om Eiriks braa lynne, heftig og fort 
var han til at bli tungsindt saa vel som kaat. Men 
han kunde da ikke ha tat denne tugtelsen slik at han 
hadde gaat paa fjorden — 


Ingunn, Ingunn, Ingunn min — hjelp mig, hvor 
er gutten — 
Jesus, Maria — hvor er Eirik —. 


Olav reiste sig paa knæ i sengen med hodet i 
de sammenflettede hænder. Han lutet panden mot 
fotgjerdet. Jeg ber jo ikke om miskund for mig selv. 

Hellige Maria, jeg har selv lært gutten disse bøn- 

nerne da han var liten — husk paa det nu! 
EF -— Men det var aar og dag siden — han visste 
ikke om Eirik kom i hug noget av det nu. Det var 
aar og dag siden han hadde tænkt paa at lære bør- 
nene sine noget slikt. Cecilia aldrig et ord — det 
hadde han latt Mærta om. Det var blit saan at han 
kunde ikke og turde ikke. Men Gud, Gud, de 
skal vel ikke svi for det. Han bad Gud ta Biriki sit 
vern, han bad Guds mor be for sønnen, han bad 
Sankt Olav og Sankt Eirik, som han aldrig hadde 
brukt at be til — 

Sommetider blev han litt roligere efter dette. Med 
ham selv kunde det være det samme nu, men den 
unge gutten, Ingunns søn —. 

Paa Cecilia tænkte han aldrig saan — at hun var 
Ingunns datter like fuldt som hans. 

Han kunde ikke hindre det nu, at tjenestefolkene 
snakket om Eiriks rømning. Selv sa han næsten 
ingenting. Men han lyttet stivt og spændt — om de 
andre skulde ha faat spurt op noget. 


Søndenveiret blev staaende. Trækvinden pep gjen- 
nem kirken julenat, saa kjerteflammerne i det lysfyldte 
kor la sig flatt nedpaa stundimellem, naar stormen rig- 
tig tok i — rummet deroppe mørknet, og saa skaket 
de tunge hurderne, og lemmerne for vindusgluggerne 
slamret — som om uveirsvætterne la sig av al magt 
mot lukke og stængsel, raste for at hindre den hellige 
handling som skred frem i koret. Det ulte og fløitet 
om hjørnerne, det bruste dovt og vældig i asketrærne 
paa de gamle gravhauger utenfor kirkegaardsgjerdet. 
Gjennem stormens brus og ulyd tonet messesangen 
underlig stille og sterkt — som en blank strømstripe 
i urolig sjø — 

1 det samme sølvklokkerne kimet og kirkelyden 
knæbøiet, mens Sanctus, sanctus, sanctus tonet fra 
koret, blev det stille. Lysflammerne rettet sig op og 
straalte; de malte liknelser paa sanghusets kalkvægger 
syntes at springe frem lysende i blaa og gule og rust- 
røde farger. Sira Hallbjørns høie skikkelse i drivende 
hvite linklær med all-gyldent messehagl over tedde sig 
som en engels, steget ret ned fra Sankt Jons himmel- 
syner — en bærer av godt budskap og Guds doms 
herold —. 

Saa kom et nyt stormstøt, buldrende og tutende 
mot kirkevæggene: koret blev lagt i tusmørke, i det 
samme presten lutet sig ind over patenen og hvisket. 
Klemtene av klokken i takrytteren over folkenes hoder 
blev druknet i uveirets rasen. 

Da kirkelyden reiste sig op efter Agnus Dei, blev 
Olav Audunssøn liggende fremoversunken. Baard 
Paalssøn fra Skikkjustad som stod ved siden av 

ham bøiet sig ned og fristet se ind i hans ansigt i 
mørket: 

«Er du syk, Olav?» 

Olav rystet paa hodet og stod op. 


Efter messen stred Olav og Baard sig side om 
side over kirkebakken bort paa tiendelaaven. Den 
store skjaalygten under loftet svaiet hit og dit. Over- 
alt skimtet de borte i mørket folk som laa i halmen 
og vilde hvile litt inden hyrdingsmessen. 

Olav hegtet av sig kappen, ristet av den vandet. 

«Er du syk?» spurte Baard igjen. «Du er blek som 
et naae » 

«Nei,» sa Olav. Han gik bort og la sig ned i 
halmen, hvor nogen mænd tukket sig sammen for at 
gi plads til de to som kom. 

«Nei jeg tænkte det,» sa Baard, «siden du ikke 
fulgte Eirik ind selv. Jeg saa, du blev saa blek inat, 
jeg tænkte du hadde kanske været ufrisk, Gunnar og 
Arne nævnte det, det tykte dem underlig at du lot 
sønnen din fare alene slik, bare med et jertegn —> 

«Hvad mener du?» fik Olav frem. 

Baard svarte ikke — han skjønte ikke hvad Olav 
mente, 

«Gunnar og Arne — er det Arne i Haugsvik du 
taler om?» Da Baard ikke sa noget, tok Olav paa 
igjen, saa likesælt som han kunde. «Det var ikke 
med mit samtykke at Eirik drog hjemmefra — ikke 
mot min vilje heller. Han mente han var gammel 
nok til at raade sig selv nu — saa tænkte jeg, la 
ham friste det da. Saa gav han sig ivei til Oslo,» 
vaaget Olav sig til at si, paa en von. «Han kom vel 
frem da?» spurte han da han ikke fik svar. 

Ja han kom vel frem, svarte Baard søvnig — det 
var stormdagen. Og han hadde været ved godt mod, 
sa Arne, da gutten skiltes fra dem, Men ute i Haugs- 
vik hadde han talt om, da han kom dit og bad sig 
skyss med frænderne, at det var en overenskomst 

mellem Olav og en av stormændene i kaupangen at 
Eirik skulde træde ind i tjenesten hos denne for at 
lære hærmandsfærd og hovmandsseder. Nei, hvem 
hans nye herre var, hadde ikke Eirik villet si — han 
var jo slik, skulde altid late saa løndomsfuld —. 


Olav laa med hænderne knyttet indi kappen. Gud, 
min Gud jeg takker dig — Maria, du mildeste, du 
søteste, hvad skal jeg gjøre for at syne dig at jeg 
takker —. Minder om utbrændte tanker rørte sig som 
asken fyker for et-vindpust. Nei, det fik være slut 
— men han skulde gi noget til hendes fattige, en ku 
til Inga som hadde den spitalske sønnen —. 


Men da han red hjemover efter dagmessen, i si- 
lende regn — vinden hadde stilnet av nu — vokste 
harmen i ham igjen. Maken til færd hadde han da 
aldrig hørt om heller, — og skrytt og skrønt hadde 
han ogsaa ute i Haugsvik, kunde han skjønne. — 
Jertegn, kom Olav paa, hvad var det for jertegn — 
han hadde nu vel aldrig tat noget, seglet eller segl- 
ringen til døme — var strøket hjemmefra som tyv —? 

Han sat taus og mørk over bordet, sanset neppe 
huskarlerne sine som faldt over de rykende kjøttfat. 
Indimellem husket han saavidt at han løftet ølbollen, 
drak dem til og lot skaalen gaa rundt. 

Bakefter var han inde, rotet i sine gjemmer. Men 
intet manglet. 

Vreden kom i bølger, la sig og veg for uro. Eirik 
hadde søkt ind til Oslo, mere visste han ikke endda 
— og han kunde raake bort i baade ett og andet 
der. Han blev vel nødt til at reise ind og ta rede 
paa gutten — saa ulempelig som det faldt ham at fare 
hjemmefra nu. 


Endelig, trettendedag jul traf Olav oppe i bygden 
en bonde, som hadde talt med Eirik i kaupangen. 
Han hadde været inde i Nonneseter i julen — kloste- 

ret eiet part i gaarden han sat paa, og der hadde 
han støtt paa Eirik i gjesterefektoriet; han sat og 
biet mens hans herre, herr Ragnvald Torvaldssøn, var 
til tals med abbedissen. 

Dagen efter seilet Olav indover til Oslo. Indenfor 
Sigvaldasteiner hadde fjorden lagt sig. Der var fuldt 
op av baater som var blit latt igjen ved iskanten og 
ikke hest at faa laant paa nogen av gaardene derute. 
Saa lot Olav Tore gamle bli igjen ved baaten deres 
og gik indover isen til byen alene. 

Han fandt Tomas Tabor og sendte ham ut i den 
gamle kongsgaarden paa Øren — herr Ragnvald sat 
der som høvedsmand. Men Eirik kom ikke til farens 
herberg den første dagen; det led utpaa kvelden den 
anden dag, og endda sat Olav hjemme og biet. 

Færdesfolkene, saa mange som var inde, laa under 
felden i rummene sine — det var koldt. Raadskonen 
sat og halvsov indtil aaren, diger av skindplagg; bun 
biet bare paa at det skulde bli tid at skore over ilden 
og stænge døren. Olav sat paa sin seng, med hæn- 
derne hængende utover knærne — benene hans var 
som is opover til knæs av gulvkulden, og han var 
sløv av venting. 

Konen stod op, stelte med de to skjaalygtene 
som hang og brandt øverst og nederst i den lange 
skytningsstue:: 

«Skal du ikke lægge dig, bonde?» — saa blev 
der banket paa døren. Det var Eirik. 

Olav gik ham imøte etpar skridt og rakte ham 
haanden til hilsen. De traf til at møtes like under 
lygten. Paa en maate hadde nok faren lagt merke 
til det før og, at Eirik var blit høiere end ham selv, 
og at han hadde tat til at faa skygger av mørkt dun 
om munden — men aldrig før hadde han helt ut 
sanset forandringen — Eirik var blit voksen. Han 
var velklædd — bar en glat staalhue, og under den 
en mørkeblaa uldkveif som rammet ind det smale, 
mørklette aasyn saa det syntes endda smalere. Kappen 

hans var brun, sid og av godt stof, under den var 
han klædt i en trang lærtrøie og han bar sverd 
ved beltet, til tegn paa at han nu hørte til høv- 
dingens borgsveiner. Lange jernsporer klirret, naar 
han gik. 

«Ikke faar du mig med dig hjem i Hestviken, far,» 
sa han straks, da Olav slap hans haand. 

«Nei det er ikke min mening heller,» svarte Olav. 
«Har du stedt dig i herretjeneste, saa vet du vel, jeg 
vil ikke du skal rende fra den i utide.» Til raads- 
konen som kom bort og spurte om hun skulde bringe 
drikke til ham og gjesten, svarte han ja, det bedste 
tyske øllet. 

«Nei,» sa Olav, idet de satte sig paa hans seng, 
«jeg vilde ha likt det bedre, om du hadde talt med 
mig, før du strøk — men det er ulønt at snakke om 
nu —.> 

Eirik rødmet litt, spurte forlegent: 

«Du er her i erinder nu da?» 

«Det er mit erinde at gi dig saa meget som du 
trænger — du skal være slik budd, naar du drager 
ut i verden, som det sømmer sig for min søn.» Olav 
fandt frem i sengen en sæk med klær, en god strids- 
øks og bladet til et hugge-spyd. Saa rakte han søn- 
nen en pung: «Her er fire merker sølv i gode, gamle 
penger. Det er min vilje at du faar dig hest selv, 
det snareste du kan — du blir mere vyrdet da. Det 
sømmer sig ilde for en svein av vaaben at ride sin 
herres hester som en tjenestekarl av kotkarls slegt. 
Mere end dette faar du nu ikke av mig, Eirik, saa 
længe du blir ute. Du har valgt at raade selv for 
din færd — saa gjør det og gjør det slik at du vinder 
hæder ved den.» 

Eirik reiste sig og takket faren med haandkys. 
Det gik varmt og godt igjennem ham, fordi faren 
talte til ham som til en voksen; det var ikke ofte 
hans far hadde vendt saa lang en tale til ham. Og 
likevel var det en liten skuffelse — at dette møtet 

blev ikke slik som han hadde malt det ut for sig 
like siden Tomas Tabor bragte ham Olavs bud: han 
hadde ventet at faren skulde være storlig harm, byde 
og true for at faa ham hjem med sig, men da skulde 
han faa svar — Men det saa ut som faren hadde 
tat hans rømning med stor ro, slet ikke tænkte paa 
at faa ham med sig hjem. 

«Tak, jeg er ikke sulten —» men Eirik tok da 
for sig av farens nistebomme og drak godt, saa ofte 
Olav bød ham kanden. Han blev igrunden svært kry 


om litt — det var uvant og næsten høitidelig at han 
nu sat slik, aat og drak med far sin i en skytnings- 
stue og spurte og hørte nyt hjemmefra — han og 


faren to voksne mænd. 

«Men hvordan fik du vite at jeg var her i Oslo, 
med ridder Ragnvald?» 

Olav smilte sit lille knepne smil: 

«Aa. — Jeg faar vite det meste som jeg vil vite, 
Eirik. Naar du kommer i min alder, saa har du kan- 
ske faat saavidt til vett, saa du lar dig ikke merke 
med alt du vet.» 

Eirik blev blusrød — minder om alle mulige hem- 
melige store og smaa misgjerninger fra hele hans unge 
liv svev gjennem hugen hans og gjorde ham usikker 
et øieblik. Faren merket det og smilte igjen som 
før. Men han talte rolig videre, gav sønnen gode 
raad om hvordan han skulde føre sig, nu han var en 
ridders mand, nævnte litt om sin egen ungdom. 

De sisste gjester i herberget kom ind. Fra kirke- 
taarnene ringte det til ildslukning og Eirik sa, han 
maatte gaa. 

«Jeg tænker mig utover imorgen ved middagsleite — 
jeg ser dig vel ikke forinden?» spurte faren. 

Eirik trodde ikke han kunde komme. 

«Nei nei.» Olav fulgte til dørs. «Hold dig hæ- 
derlig og vel, Eirik. Gud selv og Hans sæle mor 
være dit vern.» Han kysset den unge paa begge 
kinder og nikket litt, da Eirik holdt paa at stanse i 

døren — gutten var blit saa underlig ved denne høi- 
tidsfulde avsked og kyssene av farens smale, haarde 
mund mot sit ansigt. 


Olav var et erinde bortom Claus Wiephart næste 
dag, og tyskeren fulgte med ham nedover almennin- 
gen. Ret i syd stod solkulen inde i den lette frost- 
taaken, gyllet isspeilet utover. «Fint veir, Olav.» 

De dreiet ind i en trang gate mellem sjøboderne 
— den førte ned til en strimmel fjære mellem bryg- 
gerne, derfra gik veien ut paa isen. Oppe fra almen- 
ningen lød daan av et rytterfølge, klirringen av vaa- 
ben og ridestel. — Olav og Claus maatte klemme sig 
ind til bodvæggen, da skaren dundret ind i smuget 
og red forbi. I brodden för en lavvokset, bred herre. 
— Olav kjendte herr Ragnvald Torvaldssøn av utse- 
ende. Hans sveiner fulgte, en efter en, for smuget 
var trangt. Saa var der en hest som holdt paa at 
bli trængt mellem to andre, der blev nogen uro i ræk- 
ken, etpar hester steilet. Olav saa Eirik indi flokken, 
han sat rank og ledig i sadlen — men han saa ikke 
faren, han hadde nok med at styre hesten sin som 
syntes at være svært skvætten; han lo og ropte til 
sin formand inde i trængselen av rykende dyre- 
kropper. 

«Men — var det ikke sønnen din?» sa Claus 
Wiephart. 

«Det var saa.» 

«Ja, tiden gaar. Før en faar sanset sig er en 
gammel mand. Hvor gammel er du nu, Olav bonde ?» 

«Firti vintrer.» 

«Da er du likevel yngre end du ser ut. Er det 
ikke fire vintrer siden Ingunn døde? Du er for ung 
endda til at la skjegget staa — og sove koneløs 
vinternatten » 

«Du ser, jeg raker av mig skjegget endda, Claus 
— og kone faar jeg vel, om saa er, at nogen er eslet 
mig.» Olav lo litt. 

Claus bød farvel og gik op til sjøboden sin. Olav 
vandret utover isen, der færdesveien ut mot iskanten 
drog sit spor i det kobberglinsende speil. Han saa 
rytterflokken langt utpaa — de stevnet over viken 
mot Akersnésset, hvor kong Haakons nye borg løftet 
sine murmasser inde i den fine frostrøk. 

Igjen kjendtes tanken paa Eirik som et snøre, drog 
sammen hans hjerte — men nu var det likt nag, fordi 
den anden var saa ung —. 


V. 


De næste tre aarene gik meget fortere — tiden 
kvarv bort som røk for Olav. 

Han var faldt til ro. Det var en slags liv som 
Olav Audunssøn aldrig før hadde prøvet. Inderst i 
sig kjendte han stilheten som tomhet eller som et 
savn. Men skulde han ha sagt hvad han tænkte 
om sit liv nu, saa maatte det ha været, at han var 
vel nøid. 

Hans kaar var gode i disse aar, og han kjøpte 
nogen gaardparter i nabobygdene — Olav kom aldrig 
fra det at han hadde mere tillid til jorden end til 
sjøen. Og han hadde held med gaardsstellet mere end 
nogen gang før. De første aarene da han sat her i 
Hestviken, da han var ung endda og fuld av mod og 
iver, hadde han manglet erfaring — og siden hadde 
han altid været bunden. 

Likevel maatte en si, der hadde altid været vel- 
stand i Hestviken. Men nu under Mærta Birgers- 
datters styre merkedes det mere. Aldrig mere var 
der ugreie med tjenestefolket. De gamle, som hadde 
været der, blev — raadsdrengen, Tore gamle, gik i 
sit arbeide, sindig og stille; Svein, gjæteren, Jon og 
Bodvar, huskarlerne, blev gaaende der ugifte alle tre; 
Ragna bodde i Torhildsstuen med børnene sine og var 
budeigje, Aasta hadde lagt av al letfærdighet og 

kunde endda nyte av sin ære og sit gode rygte. Saa 
var der en ung svein og en halvvoksen terne. Det 
faldt litt knapt med gammen og lystighet der i gaar- 
den, men folket levet godt, fruen var retvis og tilpas 
rundhaandet. —Fattighjon, som blev ført om i legd, 
glædet sig til de skulde ut i viken. 

Husbonden sa litet, og det var ikke frit for at han 
tynget ned folk omkring sig — men det var bare til 
en blev kjendt med ham, sa hans tjenere, en vænnet 
sig til ham. Olav var ikke værst likt av huslyden 
sin. Han lot Mærta frue styre med sit og tok gjerne 
mot raad av hende i alt som han selv hadde under 
sig. Det var mellem dem mest som hun skulde ha 
været mor hans — en saare myndig mor, og han en 
føielig søn. 

Selv borte i bølet, Rundmyr, var det stilt. Mærta 
Birgersdatter hadde faat skik paa Arnketil og Liv —. 
Han var blit noget krokrygget, skrukket og indtørket; 
hun æste utover — et barn kom der i heimen hvert 
aar utpaa vaarvinteren. Der blev altid borte noget 
smaatteri, matvarer, uld eller to, naar Liv hadde været 
fremme i Hestviken, men det var blit som en ret hun 
hadde faat, at hun kunde ta uten at be, bare hun 
passet maaten. Ellers nasket hun nu ikke andre 
steder end hos Una paa Rynjul. Arnketil stjal aldrig 
mere, siden en kveld da Mærta kom over ham; han 
stod inde paa en av boderne og strævet med at 
slaa ild: 

«Du trænger da ikke kveike lys, Anki — saa hus- 
kjendt som du er.» 


De to smaamøerne vokste til, saa vakre saa der gik 
ord av det. De var nu saa gamle, saa de kom med i 
gjestebud og gilder — mange var det ikke, for Olav holdt 
ikke omgang med andre end det faste laget av nær- 
meste granner som aarvisst gjestet hverandre. Men 
bygdefolket saa Hestviksmøerne ved kirken. Olav Au- 
dunssøn red frem først, og Bothild Asgersdatter sat 

bak paa hesten hans og holdt kring hans midje — 
for Cecilia red med Tore gamle; det var hans ret, og 
tok de den fra ham, saa blev han ikke i gaarden en 
dag, truet han skjemtende. Rikt og vakkert klædd 
var de to børnene altid, naar de kom til messen — 
fru Mærta gav dem kjortler av litklæde, sømmet med 
brogede bremmer, hun bandt deres utslaatte haar med 
guldstukne silkebaand. 

I hverdagslaget saa ikke Olav stort til døttrene sine. 
Olav hadde bygget en fruerstue ved siden av den 
gamle setstuen — Mærta mente at kvinderne burde 
ha et hus, der de kunde være med sine vævstoler, 
søm og slikt; Cecilia og Bothild maatte nu lære at 
nytte hænderne sine. 

Det nye huset blev vakkert; Bodvar var en dygtig 
træskjærer, og han prydet huset meget med vakker 
utskurd. Det var ikke hver maaned at Olav satte sin 
fot indom døren der. 

Men endda han saa saa litet til børnene, saa faldt 
der som en blek, vinterlig solglans over hans sind fra 
de to fagre unge liv som vokset op saa nær indtil 
hans eget frosne. 

Det saa ut som Mærta frue hadde faat held til at 
tæmme Cecilias ilterhet — eller hun hadde vokset 
den av sig, da hun fik bedre vett. Strid var hun nok, 
men hun hadde faat et rolig, litt mut lag. Husfol- 
kene lo, naar barnet svarte kort og ordknapt — hun 
var saa lik far sin, sa de, men de mente det klædte 
hende vel: hun var saa vakker, saa hvad hun sa eller 
gjorde, tykte folk at det klædte hende. 

Hun likte Mærta frue, det var let at merke, endda 
Cecilia viste det litet i ord eller kjærlige later. Paa 
samme maaten synte hun sin kjærlighet til Tore gamle, 
til Ragna og børnene hendes — en taus, trofast hol- 
den fast ved dem i tykt og tyndt. Bare overfor foster- 
søsteren Botbild viste hun et andet, mildere og mykere 
lag; saavidt en kunde dømme om slikt med denne 
rolige, indesluttede lille piken, saa elsket hun nok Bothild 

over alle andre i verden. Men alle i Hestviken gjorde 
sig litt blidere og lunere imot Bothild — hun blev 
ved at være som litt forsagt; der var noget ved hende 
som syntes at be folk fare varsomt og være snille. 
Selv Olav viste sin ømhet for fosterdatteren mere end 
sin kjærlighet til sin egen datter. Hændte det at et 
hugskott fik ham til at kjæle litt med børnene, blev 
det Bothild han tok over haaret eller klappet paa 
kind — det var likesom det faldt lettere med hende, 
for hun lysnet op av glæde ved det mindste kjærtegn. 
Naar børnene kom ned paa bryggen for at møte ham 
eller de fulgte ham ut paa jorderne, blev det Bothild 
han tok ved haanden og leiet, for han saa, at hun 
likte det. Hun saa op paa ham for hvert ord de 
talte sammen, og hendes blaa øine var saa fromme 
under det tykke, rødbrune haar. Cecilias klare, lyse 
øine saa bent og aarvaakent uti verden; det laa over 
hele hendes tætte lille skikkelse at hun kunde godt 
gaa alene. Hun var hans eget barn, Olav bar sin 
kjærlighet til datteren i sig som en trygt nedlaast skat 
han ikke trængte se efter. Sin godhet for fosterdat- 
teren kunde han meget lettere gi ut av i smaat, efter- 
som det trængtes. 

— Der var ikke den ting ved Cecilia Olavsdatter 
som kunde minde om hendes mor. Den sisste skygge 
av et minde om Ingunn Steinfinnsdatters lykkeløse, 
faafængte liv syntes svundet fra gaarden. Sira Hall- 
bjørn nævnte det en dag, han var kommet ut for 
at faa baatskyss med Olav: 

«Undres paa om der er nogen her i bygden som 
husker konen din uten du.» 

Han saa Qlavs ansigt i det samme han hadde sagt 
det. Uvilkaarlig vendte han sit eget bort, som naar 
han hørte skriftemaal. 

«Du husker hende da,» sa Olav litt efter, næsten 
uhørlig. 

«Du vet, det er ikke mange dagene siden jeg sisst 
læste messen for hende — det randt mig i hugen nu 

— jeg mindes alle de aarene jeg saa hende ligge der 
borte i sengen —. 
 — Jeg hadde ellers ventet at se dig ved kirken til 
sjælemesse?» sa presten. 

«Jeg husket ikke det var den dagen — før om 
kvelden.» 

«— Aanei,» sa Olav litt efter. «Der er vel ikke 
mange som husker hende. mere.» 


En kveld tidlig paa vaaren kom nogen mænd indom 
i stuen i Hestviken — det var folk fra bygden som 
hadde baatstø paa Olavs strand. De var kommet sei- 
lende fra et gjestebud længer nord i fjorden, og de 
var i bakrusen endda. 

Olav og Tore gamle sat sammen og bøtet noget 
redskap; de andre mændene var ikke kommet ind 
endda, og kvinderne var i uthusene. Bare smaamøerné 
lekte borte paa bænken. Saa sendte Olav Tore efter 
øl til gjesterne, og en stund gik samtalen fredelig, om 
bryllupet og slikt. Under dette sa en av mændene 
til Olav: 

«Denne Torhild, som du fik barn med da hun var 
her, hun var i gjestebudet hun og. Hun bad os hilse 
her i Hestviken.» 

Olav takket og spurte, hvordan hun levet. 

Bra, sa mændene, hun nød stor agtelse der over i 
bygden hvor hun nu var, og hun stod sig godt. Auken 
hadde hun drevet slik at folk kaldte nu gaarden for 
Torhildrud. 

Tore gamle spurte ivrig efter mere nyt om Tor- 
hild Bjørnsdatter; han hadde altid likt hende saa godt. 
Saa de snakket en stund om hendes stel. Olav lyttet, 
men blandet sig ikke mere i samtalen, uten en gang 
han spurte: 

«Hadde bun med sig gutten til gjestebudet?» 

Mændene sa ja, det var en vakker gut, lys og 
sterk «— ingen trænger spørre, hvem som er far til 
ham.» 

19 — 5,U. HI. 

Men da mændene fik skjøtet paa den vesle rusen 
de hadde, blev de først røret, og litt efter tok to av 
dem til at trætte og true hinanden. Tilslut maatte 
Olav be dem holde fred eller gaa ut. 

I det samme bar det ihop med de to. Smaa- 
møerne sprang op paa Olavs kiste og stod der. Nu 
blev en av mændene vår dem, snudde sig dit bort og 
vilde skjemte med dem. 

Olav reiste sig, saa alt han hadde i fanget ramlet 
paa gulvet — han vilde gaa imellem de to som slos. 
I samme laget tok den tredje av mændene bort i 
møerne. Olav saa Bothild sige sammen, med et av- 
mægtig litet kvink av rædsel. Noget blinket i Cecilias 
haand — barnet hadde trukket den lille kniven sin 
og støtte efter manden. Olav tok ham i herderne, 
satte knæet i mjaaryggen hans og brøt ham i gulvet. 
Tore var fremme hos husbonden nu, slog op døren — 
Olav tok gjesten under akslerne og i kluften, hev ham 
ut i forstuen og ut paa tunet. Saa sprang han tilbake 
for at ta paa de andre. 

Med brak og dunder i vægger og mot dørkarmer, 
vraal og eder, men ikke værst meget kamp, fik Olav 
og Tore ryddet stuen for de fremmede og dørene 
stængt. De brølte og bar sig ute i tunet, spændte i 
forstuedøren og slog i væggene. Olav og Tore hørte 
paa, leende og pustende, mens de rettet paa sine klær; 
de hadde ogsaa faat nogen dult, enten det var av de 
drukne mænds næver og hæler, eller de hadde tørnet 
imot ute i den mørke forstue. 

Smilende snudde Olav sig til børnene. Cecilias 
runde, melkehvite aasyn var sammenkrympet av raseri 
endda; øinene hendes gnistret lysegrønt. Men Bothild 
stod og hang indtil væggen, hun skalv saa hun hakket 
tænder. Da Olav rørte ved hende, skar hun i at 
graate saa forfærdelig, saa fosterfaren blev rent ræd. 
Han drog hende ind til sig, maatte sætte sig ned og 
holde om hende, mens han godsnakket som til et 
litet barn — endda hun var da ikke nogen smaamø 

længer, kjendte han, hun var en fremvokstring nu 
lemmet og tynd — tolv vintrer skulde ng vel Fr 
Saa strøk han over hendes hode og de lange flet- 
terne, mens han bød hende være uræd — det nyttet 
vel litet, visste han fra før, slik tok hun paa vei altid 
naar folk røk op i slagsmaal, der hun var hos, selv 
om ingen tænkte paa at gjøre hende noget. Hyver- 
gang baulingen og bulderet utenfor væggen øket paa 
rykket det igjen gjennem pikens spinkle krop. Å 

Saa skjøv Olav hende lempelig fra sig, stod op 
og gik ut. I det samme kom huskarlerne ind paa 
tunet, og de fremmede tok nu flugten. 

r Siden, da de sat ved bordet, og Cecilia skulde 

skjære sig en ostesnei, ropte en av mændene leende: 

«Kniven din er blodig, Cecilia!» Å 

Bothild satte i et skrik, men nu maatte Olav o; 
huskarlerne le av hendes frygtsomhet. De var ort 
port ape ren slagsmaalet før paa kvelden, og nu 
sat de makelig over bordet ; 
en er HE paa aaren. se 

ecilia spyttet paa kniven, tørket av den i i 
paa kjortelkanten, saa skar hun sig en ed 


rn og la mellem brødleiverne — hun mærlte ikke 


Olav lo: 

«Faar jeg se den kniven din — i 
spædt here OE datter min!» å ee 

«Saa gi mig en bedre kniv, far!» sa møen. 

«Det skal jeg,» svarte faren muntert som før. 

Efter kveldsverden hentet Olav ind den lille jern- 
bundne kisten som han gjemte dyrgriperne sine i 
Møerne hængte indover ham, mens han lette i den ME 
det var ikke mange ganger at børnene hadde faat se. 
hvad faren hadde i skrinet sit. De ropte og spurte 
for hver ting som kom til syne, og Olav, som var i 
godlaget ikveld, lot dem faa ta sakerne i haand og 
prøve smykkerne. Paa bunden laa fire vakre dolker 
— Olav bar dem aldrig. Cecilia grep den længste: 

«Vil du gi mig denne, far?» hun drog den ut av 
på var et velsk vaaben med trekantet klinge, 
skjeftet og sliren vakkert prydet med forgyldte ringer. 
Olav tok den fra hende, saa litt paa den: 

sDette er ikke en kvinde-kniv, Cecilia — den duger 
bare til at støte ned en fiende med. Denne vil du 
ha mere nytte av —» han rakte hende en stor norsk 
kniv med bredt, sterkt blad og skaft av utskaaret 
rossmaalstand. 

«Jeg vil hellere ha den anden,» sa møen. 

Olav tænkte sig om litt: 

«Det er ikke ofte du ber mig om noget — ta 
den da.» Han tok om hendes tykke hvitgule flette 
— den laa i bugter, saa krøllet var Cecilias haar. 
«Du skulde visst ikke ha været datteren her i 
Hestviken du, Cecilia.» 


Om Eirik hadde Olav spurt tidender i ny og næ. 
Og eftersom han vænnet sig til at gutten var borte, 
fik han sommetider den tanke: kanske Eirik aldrig 
kom hjem. Og det kunde hænde at han tykte det 
vilde være det bedste. Noget skulde han vel ha igjen 
fordi han hadde solgt sin sjæl. Blev hans svik slet- 
tet ut, slik at ætten og arvegangen ikke blev for- 
vrængt — saa syntes det ham selv, da blev det noget 
lettere at møte døden og dommen. Sit eget liv hadde 
han spildt — ved sin egen skyld; han tænkte paa det 
med en rar, klar fatning — det var næsten som en 
slags kjølig glæde i det at han kunde se, uretten var 
hans, Gud var retfærdig. Han hadde aldrig skjønt at 
nogen mand kunde finde trøst i at laste eller banne 
Gud. Han selv var da bare en mand; der laa ikke 
saa stor vegt paa hans skjæbne. Det tyktes ham 
godt at vite, verden var trygg | hænderne paa den 
milde Krist, hvor mange mænd som end gjorde 
opstand. 

Cecilias lykke — den trodde han fast paa. 

Samme aar, ved midtsommers leite, giftet Baard 
paa Skikkjustad og Signe Arnesdatter bort sin ældste 
datter. Brudgommen bodde i nabosoknet, og Olav 
Audunssøn var med og førte bruden hjem til ham, 
for han var hendes gudfar. 

Nogen god gudfar hadde han ikke været; han 
hadde tat sig litet av møen — hun het Helga. Hun 
var uanselig av utseende og gjaldt for at være litet 
for sig. Men paa sin bryllupsdag var hun vakker. 

Baard hadde fra først av ikke villet høre om dette 
giftermaalet; han hadde hat flere saker med brudgom- 
men — som var meget ældre end Helga — Men 
iaar paa midfastetinget var det kommet til forlik mel- 
lem mændene og saa fæstet Baard sin datter til Hos- 
kold Jonssøn. 

Olav var forunderlig grepet ved synet av den unge 
brud — Helga Baardsdatter var saa forandret som 
hun skulde ha skutt ham. Der var andre av bryl- 
lupsgjesterne som hadde kjendt det samme, skjønte 
han — de talte om det, da de sat sammen utpaa 
kvelden den tredje gjestebudsdagen i en liten skaale 
som stod paa bryllupsgaarden. Derinde var det stelt 
tilrette for de ældre og mere anseelige bønderne som 
var med i laget. Olav var blit sesset høit oppe, 
næst efter Torgrim fra Rynjul, brudens mostermand, 
ovenfor ham sat sira Hallbjørn i det øverste sæte. 

Talen kom fra Hoskold og Helga bort paa andre 
koner som hadde været særskilt vakre og glade bruder 
— eller gode og djerve husfruer. De gamle mændene 
mente altid, ingen av de som levet nu taalte at jev- 
nes med de kvinder de husket fra sin ungdom. 

Sira Hallbjørn hang indover bordet, streket i det 
spildte øl. Han hadde været i ulag under hele bryl- 
lupet, træt og tagall. Denne samtalen tyktes kjede ham: 

«Vil dere sitte her i hele kveld og røle om disse 
døde konerne? Mens de levet var vel mændene 
deres like lei dem som mænd er flest. Tykkes mig 
den fagre følgekonen som Olav Audunssøn har er 

mere værd at eie end alle de andre i flokk,» han lo 
slapt, litt drukken som han var, «hør du, Olav min, 
vil du fale mig den fagre venkonen som du har?» 

Olav rettet sig op, braatt, han blev rød og harm 
— han skjønte ikke hvad presten sigtet til. Torgrim 
av Rynjul skjønte det heller ikke, han spurte: 

«Hvad mener du, sira min?» 

Sira Hallbjørn lo som før, tok bakom ryggen paa 
Torgrim og strøk bortover bladet paa Olavs øks, som 
hang bak ham over hans sæte: 

<Hende mener jeg —» han lot haanden falde ned 
paa Olavs skulder. ik 

Olav rystet den av sig, lo uvillig : i 

«Nei, prest — sisst vilde du ha falken min — og 
denne øksen er ikke —> 4 

Da klang det i Ættarfylgja — alle i skaalen hørte 
det. Den dype tonen sang ut gjennem rummet, dø- 
ende bort langsomt. 

Sira Hallbjørn sprat op, grep øksen: 

«Er hun slik at hun synger, øksen din, Olav» spurte 
han livlig. 

«Saa er sagt. Men jeg trodde hun hadde tagnet 
forlængst — av ælde.» Han tok den fra presten, hængte 

tilbake paa væggen. 
enden tok tå at drøfte: om øksen hadde sunget 
av sig selv, eller det var fordi sira Hallbjørn hadde 
rugget paa den. Å TE AD 

Olav og presten hadde set hinanden ind i øinene 
et øieblik — saa lo de samtidig, like uglade begge. 
Det var som de hadde sanset et baand mellem sig — 
at av hjertet var ingen av dem medi lystigheten herinde. 


Olav brøt op fra bryllupsgaarden samme kveld, men 
sa til mændene sine at de kunde bli til dagen efter 
og følge Mærta Birgersdatter og børnene utover. 

al Hii meld var sløret av et høit, tyndt skydække. 
Under sommernattens farveløse tjeld graanet bøerne 
med uslaatt eng og lysegrønne akerteiger, der Olav 


179 


red frem efter stien som drog sig gjennem krattene i 
utkanten av gaardenes indmark. Alverden sov — 
bare akerriksen snerpet etsted ute i engen. 

Han kom ut i kirkegrænden, og hesten strakte 
bedre ut, vilde hjem. Oppe paa en liten høide laa 
kirken med stenvæggene lysende blekt og spontaket 
nedover de smaa vindus-øine. Olav vikte hesten ind 
paa raaket mot kirkevangen. Nattestilheten syntes 
at trænge imot ham som noget levende, da lyden av 
hestehovernes fald blev dæmpet paa den raalændte 
græsbakke. 

Indtil gravgaardsmuren laa nogen gamle hauger; 
den største helt ind til gjerdet, saa de gamle asketrær 
som vokste paa den skygget indover. Olav steg av 
hesten og bandt den ved en bom nær kirkegaards- 
porten. Staal maatte han vel ikke bære paa sig, kom 
han paa — han løste av sig beltet og la det ned 
sammen med øksen. Saa gik han bortover mot den 
største av gravhaugene. 

Selve lyden av de tørre kvister som brøtes under 
hans steg — de laa som et tæt teppe under askene, — 
isnet Olav med en spænding, saa haarene reiste sig 
paa hans hode. Han gik over haugen, ned til kirke- 
gaardsmuren og traadte op paa den. Indenfor laa 
likstenene nedsunket i det groende sommergræs ind- 
ved kirkevæggen. Olav stirret, til det drev som svarte 
flaker for synet, og hans hjerte slog, saa han merket 
blodsmak i gommen. Men svimlingen var bare som 
om verden fløt utenfor ham, og inderst i ham selv var 
der ro, som en urørt marg. Likevel lukket han uvil- 
kaarlig øinene ved lyden av sin egen stemme, da han 
kaldte klart og fast: 

«Ingunn Steinfinnsdatter — statt op!» 

Hesten ute paa kirkevangen sprat til, hørte han. 
Han vaaget ikke at snu sig og se dit, han saa mot 
kirkevæggen, hvor han skimtet likstenen like ved 
kvindedøren. Kold og stiv i kinderne av bleknen 
kaldte han igjen: 

«Ingunn Steinfinnsdatter — statt op! 

Ingunn Steinfinnsdatter — statt op!» 

Igjen hadde han lukket øinene, men han saa 
det — den graa sten som løftet sig langsomt, den 
hvite dødning reiste sig og rystet mulden av svøpe- 
klærne. 

Han bøiet hodet litt bakover, trak pusten og aap- 
net øinene. Ingenting var der at se andet end den 
graa, milde nat. Olav stirret — som om dette var 
mere utrolig end alt andet. Men kirkegaarden laa der 
sovende, med de nedsunkne stenheller halvgjemt under 
høit græs, like ind til kirkens graa vægg. 

Tilslut snudde ban, gik tilbake over haugen, ned 
til hesten sin. Idet han tok for at løse tømmeløkken, 
merket han at Blakken merket noget — den stod, 
med løftet hode, utspilte næsebor, la paa ørerne, sprat 
til to ganger, da han la haanden paa den — men 
Olav kunde ingenting se. Saa kom han sig i sadlen, 
lot hesten rende — det hastige ridt gjorde ham 
godt; lufttrykket og dønnet av hovslagene overdøvet 
den stygge lydløshet. ; 

dk logen da han kom ut i Hestviken — 
skylaget rødfarvedes svakt utover. Da Olav hadde 
sat ind hesten, gik han frem paa berget, saa efter vei- 
ret — av vane. En liten bris før solopgang mørknet 
vandet utpaa fjorden. ; 

kroen oapd øde og tom. Olav gik ind i kleven, 
slængte sig nedpaa sengen sin uten at klæ av sig. 
Men straks han hadde lukket øinene, för han sammen, 
lys vaaken. Han stirret mot det graa dørgap ind til 
stuen — men der var ingen — 

Tankerne steg i ham som bittre vande. Hun 
hadde lovet det engang — hvis de døde kan komme 
hjem til de levende. å 

Men nu var hun uendelig længer borte fra ham 
end før — i det første aaret, nei den første sommeren, 
efter hun døde hadde han merket, hvor nær hun var 
ham endda, i mørket som skjulte dem for hinanden. 

Nu var de kommet fra hinanden, saa langt at hun 
ikke hørte længer, naar han ropte. 

Mens han laa, blev ensomheten om ham litt efter 
litt til etslags syn. Han var oppe paa en kolle, en 
bat bergskolt, der grodde noget røslyng og stenen 
var graa av mose. Under ham til alle sider laa et 
skogland, graat av rim og nede i lavningerne var der 
gustne myrer med frosne vandhuller, men langt ute 
blaanet den graa, tætte himmel i ett med lave mørke- 
blaa aaser. Han stod og vilde hoje utover, men visste 
selv, det var unyttig —. Synet falmet langsomt av i 
drømmeløst søvnmørke, og han vaagnet ikke før Ragna 
kom ind ved dugurdsleite; hun hadde undret sig slik, 
sa hun, da hun hørte av Svein at hesten hans stod 
paa stalden, men ikke de andres —. 


VI 


Det hændte flere ganger denne høsten at Olav 
saa røk indpaa høiden over Hudrheimslandet. Han 
stanset i sit arbeide, saa litt ditover. Det var der 
at Torhildrud skulde ligge, saavidt han kunde skjønne. 

Der kom nogen blinkende blaa soldager, da selve 
sjøbruset mot bergene syntes mæt av lyset og vinden. 
Gult løv føk skinnende i luften, og selve rummet blev 
videre op fra fjordens mørkeblaa, skumdottede flate til 
det lyse, vindsopte hvælv, hvor smaa hvite skyrifler 
laa blaast utover uendelig høit oppe. Og en dag ved 
nonsleite gik Olav ned, tok en av de mindste baatene 
og seilte utover alene. 

Det blev som en lek idag at ligge og seile unda 
de fulde, gjennemlyste bølger. Skumsprøitet, som 
bløtte ham, var glittrende hvitt. Det var saa høit op 
til himmels saa det kjendtes som at være bortgjemt med 
denne vesle baaten her nedimellem bølgerne, og hver- 
gang baaten blev løftet høit paa en baarerygg, saa 
han at landet paa den anden siden var kommet nær- 

mere, blit tydeligere. Han var til mode næsten som I 
gutteaarene, naar han hadde rømt væk fra Fretta- 
stein for at leke i skogene. AM 

Kommet i land gik han fort opover stien I aasen. 
Det var alt blit lyst i løvlierne her. Gule blader 
hvirvlet og føk, indimellem drev de forbi ham som 
skurer av lysglitter, danset bortover stien. Den strøm- 
mende vind fyldte Olav med velvære. f 

Nu bare undret han sig over at han ikke hadde 
tænkt paa dette for aar og dag siden: han burde ha 
set over til hende, tat rede paa hvordan hun greiet 
sig med gutten. Ikke for det, han kunde nok være 
trygg for at hun berget sig, dygtig som hun var. 
Men han burde ha budt til at hjelpe hende, hvis hun 
vilde ta imot hans hjelp, — han som var far til søn- 
nen hendes. 

Nu skjønte han ikke selv, hvi det hadde tyktes 
ham saa umulig at møtes med Torhild — som om de 
to ikke skulde kunne møtes, uten det avlet nye van- 
skeligheter. De var da ikke unge folk længer, nogen 
av dem — men det hadde han aldrig før tænkt paa. 

Han kom til grinden i skogbrynet, fulgte stien mel- 
lem røisene. Her var meget mere aker nu — stub- 
mark. Hun hadde nok faat i hus al loen. Å 

Olav glædet sig, men uten spænding — til at se 
igjen hende, og Bjørn. , ; 

En hund tok til at gjø inde i huset. Døren gik 
op — bikkjen trillet ned imot ham, gnelrende. Efter 
den bøiet Torhild sig ut under dørkarmen. i 

Han kunde ikke tyde uttrykket i hendes ansigt, 
men det var likesom helt anderledes end han hadde 
ventet. Litt valent tok hun imot hans haand. 

«Er du ute og færdes — hitover?» 

«Ja — tykkes det dig underlig? 

«Aa nei. Det kan vel være rimelig og,» så Tor- 
hild sagte. ; 

Hun bød manden ind og bad ham sitte ned, bar 
frem en bolle med melk: «— øl har jeg ikke —». 

Saa knælte hun ned ved aaren, blaaste liv i glørne og 
gjorde op varme: «Du er vel vaat og kold — vil 
du ikke sætte dig borttil?» 

Olav takket og satte sig ned paa krakken som hun 
hadde rykket frem — han hadde nu ellers gaat sig 
tør. «Men varm nu føtterne dine,» mente Torhild. 

Borte fra sengen laat det smaat og sutret — et 
spædbarn, hørte han. Torhild saa sig fort tilbake over 
skulderen, men gav ikke mere agt paa det; hun hængte 
en gryte over ilden, slog melk i. De snakket imens 
om vinden og om godveiret; litt trægt gik det for 
dem begge. 

«Bjørn er ikke hjemme?» spurte Olav. 

«Nei han blev med Ketil — de skulde bort i gaar- 
den her med en ku.» 

«Ja jeg har hørt om dette at du har øket boet 
dit saa meget. Du maa holde ikke saa faa naut, skal 
du kunne hevde saa store akrer?» 

«Vi har fire som melker og tre ungdyr —». Spæd- 
barnet skrek mere og mere heftig, mens Torhild talte 
med Olav om feet sit. 

«Det var svært til nød han tykkes lide,» sa Olav 
smilende. Han vilde til at spørre, hvem som eiet det, 
men kom til at tænke paa Ranveig, den unge søsteren 
til Torhild og tok sig i det. 

«Det er en smaamø,» sa Tothild; hun reiste sig 
braatt. «Jeg faar vel stagge hende.» Med et heftig 
tak skilte hun kjortelfolderne over barmen og drog 
frem det ene spændte, blaa-aarede brystet. 

Olav saa paa hende med munden halvaapen av 
overraskelse. Saa bøiet han hodet — det hetet i pan- 
den over brynene, rødmen skyllet op i mandens aasyn. 
Han var ikke god for at se bort paa hende, maatte 
holde øinene stivt fæstet i gulvet. Det var det ene- 
ste han ikke en eneste gang hadde tænkt paa, at det 
kunde gaa slik! 

Torhild hadde sat sig paa sengetrinet, med barnet 
lagt til brystet. Olav kjendte at hun saa paa ham; 

og han harmet sig, fordi han ikke kunde la være at 
rødme. Saa sat de en god stund og taug. Men med 
ett talte Torhild, klarmælt og stilt: 

«Hellere vil jeg at du nu sier dit erinde, Olav — 
saa skal jeg siden svare dig saa godt som jeg kan.» 

«Erinde — jeg har ikke andet erinde end jeg tykte 
— jeg vilde spørre til Bjørn — se ham og høre, hvor- 
dan han maar — og du —> 

Torhild svarte, som om hun veiet hvert ord hun 
mælte: 

«Jeg skjønner vel, Olav, at du kan mene — at 
dette var ikke meningen din, da du gav mig gaarden 
her — jeg fik Auken for at jeg skulde kunne føde 
mig med barnet dit herover. Men som jeg sa dig, 
her er nu dobbelt saa stort bruk som dengang jeg kom 
hit. Og jeg mener, bedre at ha en mand her til at 
hjelpe sig — end om jeg skulde drive alene med leie- 
drenger. Saa skal du mindes, jeg er saa gammel nu 
— mange søskende kan ikke Bjørn faa. Kanske 
ikke flere end denne —» hun bøiet ansigtet kjærteg- 
nende ned mot sugebarnet litt, trykket det indtil sig. 

Da Olav endda ikke sa noget, tok Torhild paa 
igjen litt hettigere: 

«Jeg tænkte paa det ifjor, før jeg gav ham svar — 
om jeg skulde fare over i Hestviken, talt med dig om 
saken. Men saa tyktes mig det var saa længe siden 
jeg hadde hørt fra dig. 

Men jeg skjønner at du kan mene jeg har handlet 
anderledes end det var din vilje, da du gav mig hus 
og jord — endda det har aldrig været talt om mellem 
os, at jeg aldrig skulde gifte mig.» 

Olav rystet paa hodet: 

«Jeg visste ikke at du hadde giftet dig.» 

«Det er nu snart et aar siden,» sa Torhild kort. 

Olav reiste sig, gik bort og gav hende haanden: 

«Da faar jeg ønske dig god lykke.» Hun tok 
imot hans haand men saa ikke op fra barnet. «Det 
er datter du har faat — hvad heter hun?» 

«Borgny efter min rette mor.» Torhild tok batnet 
fra brystet, samlet sammen kjortelen over barmen, 
tørket den lille om munden med haandbaken og 
snudde hendes ansigt mot Olav. 

«Et vakkert barn.» Olav syntes han maatte si 
det. Ut av det ørvesle røde ansigt saa de mørke, 
grundende øine, som spædbarns er, syntes at møte 
hans. Saa lukket de sig langsomt; hun sov. Torhild 
blev sittende med hende i fanget. 

Olav tænkte paa at hun skulde nu vel si ham no- 
get om den manden som hun hadde tat ind her og 
giftet sig med. Men hun gjorde ikke det. 

«Brødrene dine,» spurte Olav da, «de var enige i 
dette ?» 

«Du vet, de har været vant til det fra barnsben 
av — naar bare jeg har dem under øinene mine, saa 
hører de paa mig.» 

Olav tænkte, da hadde hun gjort bedre i at holde 
ialfald en av dem her — men han svarte bare: «Nei 
det er vel saa — at du kunde mene her trængtes en 
husbond i gaarden nu.» 

«Ja, sakerne stod slik nu, at jeg maatte gifte 
mig med Ketil — han vilde ikke bli her længer paa 
andre vilkaar. Og hadde jeg ikke hat hans hjelp i 
alle disse aarene — han har vunnet mere.end mands- 
verk her paa Auken siden før han var fuldvoksen. 
Om jeg hadde latt gutten reise — tat ind en anden 
arbeidskar — ikke kunde jeg være tryg for at ikke 
han vilde komme en dag og kræve det samme, Da 
var det mere retvist at Ketil fik mig og fik nyte av 
de gode kaar som vi meget skylder ham. —» 

Olav svarte ikke. Da sa hun igjen: 

«Du mindes Ketil —? Du saa ham sidst du var 
her?» 

«Nei?» 

«Ja han var ikke fuldvoksen endda. —» 

Det dæmret for Olav: en halvvoksen gut med et 
maapet ansigt — et fundet barn -— som hadde været 

hos Torhild da. Mørkerød i ansigtet, uten at se paa 
hende, spurte manden: 

«Er det ham du har sat til at staa min søn i fars 
sted?» 

«Ja,» sa Torhild haardt. 

«Ja jeg har aldrig krævet at raade over dig.» Olav 
trak paa skuldrene. «End Bjørn?» spurte han. «Ja 
han var vel for ung til at ha nogen mening om 
dette ?» 

«Aanei. Ketil har han kjendt fra det første han kan 
mindes. — Der kommer de.» — Hendes storskaarne, 
graableke ansigt myknet og lysnet i et litet smil. 

Døren fløi op — den bar bent ut -- med vind- 
støtet bares ind lyden av unge, leende stemmer, et 
barns og en ung mands. Røken i stuen tok til at 
bølge blaa i lyset. Gutungen hadde en vindkvern i 
haanden, han løp ret mot moren og ropte, tindrende 
glad. Manden, lang og lys, fulgte efter; han sa noget, 
mens han lo og strøk det forblaaste gule haar tilside 
og tørket sig over ansigtet. Saa blev de to vår 
gjesten. — 

— Olav saa at Ketil kjendte ham. Han stanset, 
blev likesom litt slut i holdningen og saa forvirret ut. 

Torhilds husbond var høi, litt slænget, med store 
arbeidsnæver som hang sidt ned mot knærne, men hans 
ansigt var barnslig og litt taapelig med den lange 
flate haken som var overgrodd av lys skjegstub. 
Gult, flurret haar hang ned over panden hans. Like- 
vel var han langtfra styg —: 

Torhild reiste sig og la barnet i sengen, stelte med 
gryten. Hun gjorde tegn til Ketil, at han skulde sætte 
sig i husbondssætet. Saa gjorde han det. 

Gutten var blit staaende borte hos moren. Han 
var ikke høi for sin alder, men tæt bygget, fint og 
kraftig skapt. Olav saa at Bjørn lignet paa Hestviks- 
ætten — fivilblekt, lokket haar, store vandklare øine 
som sat litt langt fra hinanden under lyse, rette bryn. 
Han var hvit som melk i holdet, hadde nogen smaa 

mørke fregner over næseroten. Han stod jø- 
lig forskende paa den fremmede. pr 

Torhild talte til manden, spurte hvordan det hadde 
gaat med hans erinde bort i nabogaarden. Saa snakket 
de litt om veiret og aarveksten, hun fristet drage begge 
mændene ind i samtalen, men det gik smaat. Da kom 
en fremmed ung kone ind — det var en av granne- 
kvinderne som kom og hjalp Torhild med tjøsstellet; 
Torhild hadde ikke holdt sin kirkegang endda efter 
barnssengen. Torhild spurte om ikke Olav hadde lyst 
til at gaa ut med Ketil og se sig om paa gaarden. 

Bjørn fulgte med dem. Han tok sin stedfar i haan- 
den, og mens mændene var rundt paa den lille gaar- 
den, indom hus og ute, blev gutten snaksom — han 
samstemmet i alt som stedfaren sa eller føiet nogen 
ord til hans tale. Hittil hadde de laant hest, sa Ketil 
men blev de ved at ha det samme heldet med sig 
fremover nogen aar saa —. 

«Du vet det, Ketil,» sa Olav «at om Torhild tykker 
hun kunde trænge jeg skulde gjøre noget mere for 
hende —.» 

«Det vet jeg hun ikke gjør,» brøt han av. Og 
Olav, som møtte hans blik, saa at den unge saa ikke 


like dum ut altid. «Vi har nu hjulpet os selv i alle 
disse aarene.» 


De hadde spist grøten, og Olav talte om at han 
maatte vel gi sig av nedover nu. Da kaldte han paa 
Bjørn og bad ham komme bort til sig. 

Gutten kom, stod foran Olav og saa paa ham med 
det kjølige, aarvaakne uttryk i sit vakre, mutte gutte- 
aasyn. 

«Vet du hvem jeg er, Bjørn?» spurte Olav. 

«Ja jeg skjønner at du er denne Olav i Hestviken 
som er far min.» 

Olav hadde draget en guldring av fingeren sin: 

«Vil du ta imot denne ringen da, Bjørn — en gave 
fra far din?» 


188 


Gutten saa bort paa sin mor og dernæst paa sted- 
faren. Da de begge nikket, svarte han: 

«Det vil jeg, Olav — jeg sier dig tak for gaven |» 

Han prøvet ringen paa sin haand, saa paa den 
litt; saa gik han bort til sin mor og bad hende 
gjemme den. 


Olav brøt op snart efter. Han bad Torhild gaa 
med sig utenfor. Det skumret, og vinden hadde øket 
paa. Stormstøtene bendte de nakne rognetrær, saa 
grenene stripet den isnende grønklare himmel, men 
fra syd kom tykt skymørke togende opover. Tor- 
hild sa: 1 ; 

«Vil du seile hjem mot denne vinden — vi kan 
da laane dig hus inat.» p 

Olav sa han fik nok reise. Han kastet kappeskjø- 
tet bakover herden: «Siden du nu er gift og har faat 
et egte barn — kunde det ikke være likegodt at Bjørn 
flyttet over i viken til mig?» 

å I vinden kunde han ikke høre hendes svar, saa tok 
han op igjen sine ord. ) 

«Dette skal du ikke be mig om, Olav.» 4 Å 

«Hvi saa? Jeg gifter mig ras igjen — og jeg ska! 
holde gutten som det sømmer for min Søn.» 

«NÅ. Du har egtebørn du og. Jeg vil ikke at 
Bjørn skal være der hvor han blir regnet for mindre- 
mand. Bedre at være den ypperste paa Torhildrud 
end den ringeste i Hestviken.» Å 

«Eirik har ikke været hjemme nu paa fire aar. Sjel- 
den spørger vi til ham, og det er uvisst, naar han 
kommer tilbake.» VE 

. «Det vet jeg. Men der er Cecilia — og denne 
fosterdatteren din, og din maagkone, Mærta Frue. Saa 
vet du at brødrene mine har ikke et slikt navn der i 
bygden, saa det skal øke æren for gutten der borte.» 

«Du har god greie paa hvordan det staar til hos 

ig?» sa Olav skarpt. 1 
gti stor mand er du da, Olav, at slikt spørges.» 

Saa bød Olav levvel og gik. 

Han fristet ryste det av sig, mens han vandret ned- 
over gjennem mørket og stormen. Det var urimelig 
at han var saa harm. Torhild hadde hat fuld ret til 
at gifte sig. Men det var det eneste som han aldrig 
hadde tænkt kunde hænde, 

Det var sandt at hun kunde trænge til en husbond 
paa gaarden sin, og sandt det som hun sa om at lot 
hun Ketil fare, saa kunde den næste raadsdrengen hun 
fik gjerne stille samme vilkaaret. Men at hun netop 
skulde ta denne utbyrdingen —. Ketils aasyn kom for 
ham, barnslig ungt og lyst, den høie, kraftige ung- 
gutten — haand i haand med smaasveinen, lattermilde 
og lekne begge to. — Sisst han tok avsked med 
hende — det var vel syv aar siden nu — da hadde 
Torhild villet at han skulde ta hende tilbake. — Nei, 
han vilde ikke huse slike tanker; trælsk var det at tro 
smaat om nogen, naar en intet visste saa visst. 

Bjørn. Det maatte være besk som døden for en 
mand at miste en slik søn, hvis han hadde hat en. 

Bruset av brændingerne fyldte hele kvelden — 
gjennem det økende mørke hvitnet og levet brott- 
sjøerne. De sammenlagte stenene i den lille bryggen 
ramlet og maltes rundt med dovt dunder av bølgerne 
som brøt over. Olav stod litt og saa utpaa — vinden 
var sprunget ned ret i syd nu. — For det han hadde 
at gjøre hjemme, kunde han like godt være blit over 
paa Torhildrud til imorgen. 

Han hadde aldrig tænkt paa at ta op med hende 
igjen — men endda kokte harmen op i ham, hver 
gang han tænkte paa det han hadde set der oppe. 
Han var saa oprørt, saa han undret sig selv over det. 

Han hadde visst det hele tiden, at hans skulde 
hun aldrig mere være — men det hadde likevel været 
som han eiet noget, med det at han visste hun gik der — 

Sjøerne slog helt over ham da han gik ut paa den 
lille bryggen, hvor baaten laa paa læsiden og vippet 
i mørket. 

3 —8.U. M. 


Frosten kom tidlig det aaret. Uke efter uke holdt 
veiret sig koldt og stille. Dagene grydde pen 
over mørke aaser, jorden laa gusten og rimet, og van 
og myrer frøs til. Paa klarveirsdager gik fjorden 
mørkeblaa og kreppet — saa stilnet den lille vinden, 
og vandflaten syntes vide sig ut, idet den graanet 
under frostrøken som kom og la sig bitende raa over 
bygderne om Folden. En dag blev himmelen mulen; 
det lugtet sne i luften. Utpaa dagen tok det til at 
drysse nogen smaa haarde korn — det øket, og Fr 
rislet ned med en liten tør lyd — mot kvelden faldt 

i store flaker. 
de snedde etpar dager, pi blaaste det op 

vind, og saa blev det snefølke. i 
de hadde. gaat tidlig tilro i Hestviken den 
kvelden — det var to dager før Luciamesse. Olav 
blev vækket av at det dundret paa utdøren — han 
hørte en av huskarlerne staa op og gaa ut. Det 
hændte i slikt veir som ikveld at bygdefolk som var 
kommet sent ind til land bad sig natteherberg ber i 
viken, saa han la sig ned igjen; sanset I halvsøvne at 
folk kom ind i stuen; nogen grov 1 aaren, vækket 
varme. Da blev han vækket helvaaken av at en 
ropte hans navn høit — for hans seng stod Torhild 
Bjørnsdatter og lyste med en tyrispik — sneen laa 
drivhvit paa hætten hendes og over kaapeakslerne. 
reiste sig op paa albuen: å 
et Pr å Fominte du! — Er det Bjørn?» 
heftig. pl 

hin af ille om Bjørn. Men hertug Eirik kom 
over Vannsjø idag — med fem hundrede ryttere, sier 
de. Han vil vel til Oslo og si verfar sin tak for 
sisst.» É 

«Hvor har du spurt disse tidender?» å 

Torhild stak tyrilysen i en væggsprunge, satte sig 
paa hans sengestok mens hun talte. Brødrene hendes 

hadde faat sig part i en fiskeskute ihøst, og nu hadde 
hun fulgt med dem ut til Tesal, til sine mødrene 
frænder der. Dit var imorges kommet bønder som 
hadde flygtet for svenskerne — de för haardt frem, 
rante baade gods og fé. 

«Gud naade landsfolket,» sa Olav. «De kan ikke 
berge buskapen til skogs heller nu vintertiden.» 

«Hestviken ligger utav veien,» svarte Torhild, «like- 
vel har jeg, tænkt Olav, at det er tryggere for smaa- 
møerne dine og kvinderne paa vor side av fjorden. 
De sier der skal være tyske soldnerer med hertugen. 
Saa bød jeg Egil lægge ind her i viken, jeg vilde 
byde til at ta dem med hjem til mig.» 

«Du er trofast mot mig og mine, Torhild,» sa 
Olav sagte. «Og omtænksom.» 

«Jeg hadde det godt, mens jeg var hos dig — og 
Cecilia er da søster til sønnen min. Men hvad vil du 
selv gjøre, Olav?» 

«Fare nord til Galaby med budet.» 

Torhild gik ut i stuen til husfolket. Da Olav kom 
ut til de andre, var han klædd i en kort vadmelskufte 
som lærpanseret synte under, ulden sidbrok lindet 
om læggene; paa hodet hadde han en engelsk hjelm 
med kindskjermer og halsberg. Han bar sit skjold og 
øksen Ættarfylgja i hænderne. Torhild saa paa ham. 

«Mener du Reidulf skulde ville friste at reise 
bønderne til motstand ?» 

«Det skulde ikke være uraad,» sa Olav. «Der er 
baade Hullet og Aurebækdalen — trang vei mellem 
urer, der ryttere ikke kan komme ut til siderne. Her- 
tugen har vel ment han kunde lite paa at barfrosten 
skulde bli staaende til maanen snur ialfald, men denne 
sneføiken vil sinke hans færd.» 

Mærta Birgersdatter sa hun vilde bli paa gaarden. 
Kom svenskerne hit, var det ikke umulig at hun 
kunde finde frænder og kjendinger fra grænsebygderne 
imellem: «og da kan det hænde det kunde nytte 
om jeg taler med dem, — at de farer med lempe over 


192 


din eiendom. Jeg skylder dig saa meget, Olav saa 
jeg vilde gjerne tjene dig igjen, om jeg kan det.» 

«Tænk ikke paa det,» så Olav avvisende. Det 
voldte ham en uklar uro at disse fattige kvinderne 
kom nu og vilde syne ham tak for det lille, han 
hadde gjort vel mot dem — det var som det mindet 
om gamle og halvglemte ting han hadde set engang: 
En som hadde rakt ut sine hænder for at hjelpe ham, 
men han hadde snudd sig bort, takløs —- 

Han bad Bodvar ruste sig til at følge med ham 
nordover og gik ut paa boden sammen med Tore 
gamle. De la ned matvarer i sækker, for Olav 
tænkte paa at Torhild kunde umulig ha raad til kost 
for saa mange folk paa uviss tid. Mens han syslet 
med dette, kom han til at rive overende skierne sine 
som stod i buret. Han hadde brukt dem litet siden 
han kom hit syd — folket her omkring fjorden hadde 
lagt av at rende skier for en mandsalder siden. Nu 
kom Olav paa at de kunde være nyttige inat: veien 
fra stranden op til Galaby var vel nedføket med 
nysne. 

Sammen med mændene sine bar han godset om- 
bord i Bjørnssønnernes skute; den var ikke saa rent 
liten; der var syv mand ombord. Mens de holdt 
paa i mørket og snedrevet og stuvet kister og 
sækker, streifet lygteskjæret en svær bylt som laa 
godt teppet over nær masten, indimellem fater og 
andet gods. Gjemt indi aaklær og skindfelder laa 
Torhilds børn og sov; Olav saa et skimt av guttens 
lyse isse. 

Sildeskuten la fra bryggen, og Olav blev staaende 
litt og lytte efter den, efterat natten hadde slukt den 
op. Mulmet og den fykende sne var om ham som 
et tjeld paa alle kanter. Han følte fjeldet bak sig og 
heimen oppe paa det under Hesthammerens steile 
svarte væg i den svarte nat, og foran ham skvulpet 
det beksorte vand under bryggekanten, fnuggene sank 
vrimlende nedi det og blev borte. Han stod her med 

Bodvar og en fremmed unggut som hadde været om- 
bord i fiskeskuten; da han saa at bonden var hær- 
klædt, hadde han bedt om at faa bli med ham. — 
Medett bruste der op i Olav noget likt ubændig glæde 
— som om tjettrer var blit laast av ham: det var 
mørkt bak og mørkt foran, og her stod han mo alene 
med to vildfremmede væbnede mænd, og han visste 
ingenting om hvad som skulde ske imorgen. 

Bodvar sprang ned i baaten og tok til at øse den. 


Det var bortimot midnat da de tre mænd fra 
Hestviken kom frem til Galaby. Gjennem snedrevet 
merket de røklugt som slog ned fra ljorhullet, og 
fremkommet til døren hørte Olav at der var folk oppe 
i storstuen endda — drukne mænd som rølet og sang. 
Han maatte dundre en stund paa døren, før den en- 
delig blev lukket op. Den som aapnet var en høi, 
mager mand — han ropte lavt, forundret idet Olav 
og hans følge steg ind under dørkarmen. Olav 
kjendte igjen sira Hallbjørn. 

«Bærer du hærsagn, Olav — eller hvi er du hjelm- 
klædt, du og følget dit?» 

«Du tykkes være spaamand, prest —». 

Olav saa indover stuen — det stod to kjerter og 
brandt paå langbordet, og de otte—ni mænd som sat 
omkring det eller laa indover planken var drukne 
alle sammen. Olav kjendte de fleste — det var bøn- 
der fra bygden eller fra nabosoknet. Reidulf Jonssøn, 
sysselmandens lensmand, laa glidd ned mellem høi- 
sætet og langbordet saa langt han kunde komme for 
magen sin, det store brunskjeggede hodet hans var 
sunket ned paa brystet. Det var den yngste av brø- 
drene hans som sat paa gulvet og sang, med benene 
strakt utover i halmen og hodet i fanget til en anden 
unggut som sat skrævs over ytterbænken og tuklet 
med en liten harpe. Bare presten var næsten helt 
ædru — sira Hallbjørn led av den samme lyte som 
Olav Audunssøn, at Guds gaver bet ikke paa ham: 

han blev ved at være like mager, alt han aat, og like 
uglad, alt han drak. 

Han stod rank og spændt og hørte paa Olavs 
budskap. Olav hadde ikke før lagt merke til at pre- 
stens røde haar var blit svært graasprængt i det sisste, 
og det smale, bensterke og fregnede ansigt var ældet 
og furet nu. Men han blev ved at gaa glatraket, 
han som Olav — det hadde været bruk slik i deres 
ungdom. 

Det var ikke mange av bønderne som de kunde 
faa saapas klare og vaakne, saa det nyttet noget at 
raadslaa med dem. De var kommet til Galaby for et 
forliks skyld. «Baard, maagen din, drog hjem tidlig,» 
sa presten, «og ilde var det. Han var den mand vi 
bedst kunde trængt til at lede — Reidulf er der liten 
dygd i.» 

Olav sa, først maatte de nu faa sendt ilbud ind 
til kaupangen til høvedsmanden paa Akershus: «— men 
skal jeg si som sandt er, saa har jeg mere hug til at 
bli med her — om dere mener som jeg, at det blev 
stor skam for os, om vi lar hertugen fare med hær 
gjennem Aurebækdalen uten at friste paa, om vi 
kanske kunde volde ham litt bryderi.» 

«Femti mand skulde kunne holde kleven der mot 
en hær en dag tilende,» sa presten. «Og bymændene 
vinder tid — om ikke vi vinder mere.» 

Ung Ragnvald var nu blit saa ædru, saa han 
skjønte noksaa klart. Han bød til at fare indover 
med det samme. Presten fandt frem skrivegreier; 
imens gik Olav og nogen av bønderne til karlstuen 
for at vække mændene der. 

Snefoket hadde stilnet litt, da bondeflokken drog 
opover mot kirkebygden. Men hvert spor av veien 
var føket over. Presten og nogen av bønderne red; 
de kom da snart et stykke foran de andre som maatte 
trampe tilfots i snefonnerne. Olav gled stilt og let paa 
ski ved siden av rytterne — maatte stanse indimellem 
og vente. Han stod og biet i randen av en liten 

lysning, da sira Hallbjørn dukket op ut av mørket. 
Presten holdt an sin dampende hest, lutet sig utover 
mot Olav: 

«Jeg har tænkt paa dette — vi er nu to mænd 
her som kan rende skier — om vi strøk sydover inat 
og speidet?» 

Olav sa, at det hadde han selv tænkt paa. 


De kom ind i søkkmørkt og iskoldt hus i prestens 
gaard — sira Hallbjørn hadde været hjemmefra siden 
daggry, og hans husfolk var iseng. Langt om længe 
file kan slaat ild og tændt lys. Det var for Olav som 
det var mange døgn siden han gik i baaten i Hest- 
viken — natten hadde været god og drøi, færden op- 
over fjorden, og paa ski og indom i den ene frem- 
mede gaarden efter den anden monnet saa vel. Inde 
fra kleven ropte sira Hallbjørn, om han vilde hvile 
litt, før de la ivei, men Olav sa det var ikke raad at 
spilde tid. Han la ned i nisteskreppen frossent brød 
og kjøtt og en smørball som prestens dreng kom ind 
med — husket paa, at han selv var draget hjemme- 
fra matløs og pengeløs; han hadde tænkt han skulde 
ha været hjemom, før de drog ut. Men selve dette, 
at nu bar det bent ut i ufreden med det samme, gjorde 
ham let i sindet. 

Sira Hallbjørn traadte ut. Han bar en' glat, gam- 
meldags jernhat med sid nedfaldende skjerm og et 
beksværtet lerretspanser over den blaa prestekjortelen 
som han hadde styttet op, sverdet hang i en lærrem 
over akselen. I haanden holdt han en slik lang 
haandbue som engelskmændene og teledølerne bruker; 
pilene raslet i sækken paa hans ryg. Olav kunde 
ikke holde sig fra at si, med et litet smil: 

«Du er budd til at synge mange mænds requiem 
nu, fader min!» 

Det för som en sittring over den andens skarpe, 
høinæsede ansigt: 

«Tempus occidendi, et tempus sanandi — du så 


196 


engang, de lærte dig mangt og meget av læsten da 
du var paa Hamar i din ungdom. Lærte han dig 
ikke dette ordet, den stride herr Torfinn?» 

«Nei. Men jeg kan saa meget, saa jeg tror jeg 
skjønner det. Tid til at dræpe og tid til at læke?» 

Presten nikket — han bendte buen og kneppet 
strengen paa: 

«Tempus belli et tempus pacis. Salomon har 
skrevet det i den boken som heter Ecclesiastes — det 
er en av de gjæveste bøkerne i læsten. Men ta av 
dig panseret, Olav — det blir tungt at rende i det.» 

Olav drog av sig kuften og tok av panseret. Det 
var av elghud med tynde jernplater midt paa til dæk- 
ning av veklivet. Mens han la det ihop og spændte 
om remmene, spurte han: 

«Staar der mere slikt i den boken du nævnte — 
om krig ?» 

«Laudavi magis mortuos quam viventes. Et feli- 
ciorem utroque judicavi, qui necdum natus est, nec 
vidit malo quæ sub sole fiunt — staar der.» 

Olav rystet paa hodet: «Det var for lærd for 
mig IE 

«Sælere priste jeg de døde end de levende. Og 
sælere end begge dømte jeg den ufødte som ikke 
ser det onde som sker under solen.» 

«Er Salomons visdom slik —?» Olav slængte pan- 
serbylten paa ryggen, og mændene gik ut. Nu snedde 
det igjen saa natten flimret omkring dem. «Han så 
vel slik fordi han sat altfor trygg paa borgen sin der 
i Sion og hadde for makelige dager» sa Olav og lo 
stilt. Sira Hallbjørn lo ogsaa, idet han sprang og 
blev slukt av natten; han skulde bort og finde ski- 
erne sine. 


De hadde snedrevet ret i synet bortover jorderne, 
og Olav maatte ta i for ikke at miste den andens 
sorte skygge foran sig i föket. Sira Hallbjørn la ivei 
med lange spænstige tak, skibaugerne hans sank dypt 

i tungsneen for hvert slag. I blinde natten stevnet 
han blindt paa hul efter hul i gjerderne, der grinderne 
var om sommeren. Olav strøk sig over ansigtet tak- 
omtil og over hjelmen, der sneen la sig og tinte litt 
og sendte vandbækker ned i halsen paa ham, men 
stanse kunde han ikke et øieblik, skulde han holde 
følge med fællen. 

Inde i skogen blev det bedre. Hvor de gik, 
visste Olav snart ikke mere, men den anden syntes 
like sikker. De för, hvor granerne stod saa tæt saa 
skierne skrapte ned paa bare flekker, naar de dukket 
sig under den snetunge bar. Olav kom i hug hvad 
han hadde hørt sagt om presten — han skulde ikke være 
ræd for at veide i anden mands skog, men ingen gad 
tale om det; der fulgte ufred nok med sira Hallbjørn 
allikevel. Trolig nok at det var sandt; presten fær- 
dedes som han kjendte baade vei og sti foran sig her 
i mørket og sneen. 

En gang kjendte Olav sig igjen — de var kom- 
met ind i et trangt draag med en brat, bar bergvæg 
paa østsiden, ur i bunden, saa Olav blev ræd skindet 
under skierne skulde bli skaaret sund, saa ofte tok de 
nedpaa stener. Det klunket svakt av vand under 
sneen. Det var blit opholdsveir nu — høit oppe over 
kløften gløttet svarte raaker av himmel frem mellem 
de lyse skyer, og en stjerne blinket. Folk færdedes 
nødig her, efter det tok til at skumre — hver kveld 
kunde en høre berghunden gjø oppe i en hammer her. 
Uvilkaarlig hojet Olav dæmpet efter den anden som 
var et stykke foran. 

«Er du ræd, bonde?» spurte presten med en liten 
latter, da Olav seg frem ved siden av ham. «Ikke 
bergbuen engang lukker ute rakken sin inat.» 

«Ikke ræd heller.» Olav løftet av sig hjelmen og 
lot den hænge bak paa ryggen. «Jeg bare klør slik 
i haaret; jeg er saa svett.» 

Sira Hallbjørn ventet til den anden var færdig, 
saa satte han av igjen. 

De gik jevnsides over en hvit flate som mørknet 
flekvis av vand — det sivet op nu efter lindveiret. 
Sira Hallbjørn stanset litt, stod lutende over staven 
og pustet ut: 

«Du er træt nu, Olav?» 

Over deres hoder flaknet skydækket mere og mere, 
viste store brønder av svart og nogen faa, svakt ly- 
sende stjerner. Der gik sukk gjennem den nedsnedde 
skog rundt vandet, og nogen steder slap grenene byr- 
den fra sig med lav, gispende og raslende lyd. Å 

«Aa nei. — Jeg kjender jeg er ikke saa god ski- 
løper som jeg var i min ungdom.» , 

«Du er ikke vant til at ta dig frem nattens tider ?» 

«Jeg gik fra Hamarkaupang engang til Miklebø i 
Elfardal — jeg har gaat den veien mange ganger — 
men en gang gik jeg mest halve veien ved nat og 
tok mig frem — jeg visste ikke hvor jeg för.» 

«Var du alene?» spurte presten. 

Olav sa: Å 

«Jeg hadde følge — halve veien — med en ung 
gut. Men han var ufrist — dugde ikke stort til at 
rende skier.» 

Men sira Hallbjørn spurte ikke mere. De stod et 
øieblik endda og pustet ut, saa kastet presten sig 
fremover, og det bar ivei med dem igjen. De strøk 
indunder i skog og fulgte paany et bækkefar — Olav 
maatte gaa i den andens skislag, og de rendte og 
rendte. — Paa en maate var han nøid med at hin 
ikke hadde spurt — og han kjendte det som et gode, 
at han nu tok til at føle træthet: mere og mere gik 
kroppen som av sig selv. Naar han satte utfor bakke, 
merket han hjertets banking stilne litt, og luftdraget 
imot svalte godt, utsvett som han var. Der gik smaa 
støt av iltert sinne igjennem ham, hvergang grener 
tok fast i det han bar paa ryggen, døpte ham med 
vaatt sneklabb. — Han visste ikke hvor længe de 
hadde gaat, men natten tok til at falme og tyndes 
tilslut —. 

Det var lyst, graa tidligdags og himmelen snetung 
igjen, da sira Hallbjørn og Olav gik øverst i en hav- 
nehage som heldet ned mot en grend av gaarder paa 
en slette. Olav blev lysvaaken medett — der var 
fuldt av folk i alle tun, mænd med staalhuer og væb- 
net med lange glavind, hester stod ute. Op av alle 
ljorehuller volmet tyk, svart røk — i en gaard længer 
syd brandt et svært baal ute i tunet. 

Sira Hallbjørn stod og stirret, veirende mot røk- 
lugten. Saa stak han ind i oldersnarene, seg nedover 
i smaa slag, speidende. Olav fulgte, oplivet og yr- 
vaaken. 

De kom frem til en skigar. Foran dem heldet et 
stort, hvitt jorde nedover mot uthusene paa den nær- 
meste gaard. Ved fjøsnovet stod nogen væbnede mænd 
omkring to bønder som holdt og flaadde et naute- 
slagt. Olav og presten saa paa en stund. 

«Jeg mener —!» Sira Hallbjørn lo harm «de har 
truet ham, Sigurd selv, til at holde, og det er sønnen 
hans som flaar.» 

Olav kjendte sig igjen — disse gaardene laa syd 
og øst for Kambshorn. Rundt grenden var der skog 
som skilte den fra bygden i øst ut mot Jålund-sundet. 
Olav drog sig litt videre fremover langs gjerdet, mens 
han overveiet, hvor de burde gaa for at slippe i ly 
av holtene frem til storbygden, saa de kunde faa et 
syn av hertugens hovedmagi. 

Da hørte han bak sig at det klang av buestrengen. 
Han saa pilen fly og skjære sig ned i sneen bakom 
en av de mænd som stod og saa paa flaaingen. Sira 
Hallbjørn knælte ned paa den ene skien, tok ut efter 
en til av de pilene som han hadde stukket ned foran 
sig i sneen. Olav tversnudde, satte opover mot ham. 
I det samme svirret den første bolten tæt forbi ham, 
slog ind i kjerret, saa sneen rauset av grenene. Mæn- 
dene nede ved husene sprang ind paa jordet, men 
steg dypt i nysneen — da stupte en, sira Hallbjørn 
hadde skutt en pil til, men nu sprat han op, og han 

og Olav flygtet sammen opover gjennem hagen. Etpar 
bolter til kom susende efter dem, men for svenskerne 
var det faafængt at sætte efter de to skiløpere. 

De stanset et øieblik og lyet — paa en hvit slette 
et stykke inde i skogen, en utslaatt — der stod nogen 
gamle løer. f : 

«Uvislig skjøt du, sira Hallbjørn,» sa Olav ærgerlig. 

«Før har jeg raaket længre maal,» så sira Hall- 
bjørn koldt, «men jeg vrikket tommelen min her inat, 
derfor tok ikke den første pilen min.» , 

«Jeg mente ikke det,» så Olav utaalmodig. «Men 
nu fik vi ikke stort igjen for færden vor — Vi har 
ikke set mere end det vi visste forut. — Og det er 
ventelig at de vil hevne sig paa de fattige folkene der 
i grenden —.» å Å 

Sira Hallbjørn blev mørkerød i ansigtet av vrede, 
aarerne sprang frem som mørke snorer I tindingerne 
hans, men han taug til Olavs ord. Og saa gik de 
videre. 


De søkte ut paa tjodveien nu, og tidlig paa dagen 
kom de til de gaardene som laa sydligst i Saana sokn. 
Folket her hadde alt hørt om ufreden, og da de kom 
længere nord hørte de at der blev ringt med kirke- 
klokkerne. Nord for kirken ved broen kom de op i 
en stor flok bønder, og nu blev der en spørring om nyt. 

Det var svært mildt, og himmelen hang lav og graa- 
mørk over flatbygden, men isen paa aaen var sikker 
under snedækket, saa det vilde være faafængt at stanse 
svenskerne ved broen. Forresten hadde mange folk 
herfra drevet med buskapen sin østover op 1 skogbyg- 
den, Gardar; den laa vel unda veien. 

Sira Hallbjørn egget mændene til at bli med og slutte 
sig til bønderne nordenfor, alle vaabenføre karler i 
bygden. Men det merkedes nok at Saanasokningerne 
tykte det var godt som det var: nu ventet de at led- 
ingshæren skulde drage bent gjennem deres bygd 
og ikke volde dem stor skade. Og de lot end ikke 

til at ønske svenskerne skulde bli slaat tilbake — fik 
de fiendehæren veltende over sig, slaat og opirret, det 
blev det værste. 

«De rike bymændene, kjøpmænd og klerker, kan 
bedre bære brandskatting end vi —.» 

Olav saa, sira Hallbjørn var saa harm, saa det 
vilde være uklokt at la ham komme til orde. Saa 
steg han selv frem og mælte: 

«Skjønner dere ikke det, gode venner og frænder | 
Faar hertug Eirik sat sig til i borgen paa Akershus, 
da har vi denne haarde herren over os alle, uvisst 
hvor længe, mindst til vaaren, og da klipper han os 
alle ind i hold og skind. Han har med sig trehundrede 
tyske ryttere, vi vet alle hvad det er, og han skylder 
dem sold. Meget bedre var det om vi møter ham nu 
og ser om vi kan faa ham paa andre tanker.» 

Nogen mælte om at kong Haakon maatte vel snu 
hjemover nu og verge landet. 

«Kongen har hænderne fulde med at verge græn- 
sen ved elven. Vi bønder her om Folden hadde det 
ry i forn tid, at vi var fredsæle, mens vi blev fred 
undt. Mindes dere ikke, mere end en gang danset 
fædrene vore en slik dans med sine uvenner paa isen 
utenfor Oslo —.» 

«De bar ikke seier hjem paa den dansen, Olav 
Audunssøn,» brøt en mand-av. «Vet ikke du det?» 

«Likevel vandt de paa det i længden, Erling — tilslut 
gaar det altid værst for den som ikke vaager verge sig. 
Og saa tæt bygget som disse bygderne er, skulde vi 
være mange nok til at faa hertugen paa andre tanker.» 

Enden blev at Paal Kunt av Husaby og Bergljots- 
sønnerne fra Tegneby lovet, de skulde komme efter 
med saa mange mænd som de kunde faa med sig” 
Sira Hallbjørn og Olav drog da videre. 

«Visste du ikke,» spurte presten, «at kongen seilet 
til Bjørgvin før Marteinsmesse — herr Helge og grev 
Jacob. sitter i den nye borgen paa Baagaholm me: 
faa mænd —» : 

«Bedre at de tror her i bygderne de har hæren 
vor i ryggen.» 

«Hvor har du spurt det, at hertugen skylder de 
tyske sold?» spurte hin igjen. 

«Jeg har aldrig spurt andet om hertuger og sold- 
nerer —» Olav lo litt. «Tempus bellus, var det slik 
du sa?» 

«Tempus belli» rettet sira Hallbjørn og lo ogsaa. 


Kommet op i sin egen bygd fik de høre, at Baard 
av Skikkjustad og Reidulf, da han blev ædru, hadde 
git op at ta imot ledingshæren i Aurebækdalen og var 
gaat videre med mere end otti mand for at møtes 
med Aasbyggerne; de hadde ogsaa grepet til vaaben. 
Folk dømte, at paa dette føret kunde hertugen ikke 
naa længer første dagen end op i Kraakastad eller 
Skeidisbygd, og da vilde bønderne bie ham litt nor- 
denfor, hvor veien løper under en liten aas, og paa 
østsiden er der nogen myrer som aldrig fryser før 
over midtvinter, for der er fuldt av opkommer uti; 
der mente de at de skulde kunne elte rytterne ut i 
gormyren. Olav var ikke meget stedkjendt oppe i 
landet, men presten mumlet og rystet paa hodet, da 
han hørte om dette raad. 

De kom frem dit i mørkningen. I en liten dokk 
oppe paa aasen hadde vagtmændene gjort op baal. 
Speiderne sa sine tidender, slik de var blit enige om 
— det tyktes dem begge unyttig at si de hadde faat 
se litet til fiendehæren. De fik av sig støvlerne og 
hængte dem paa stænger ved varmen, kastet sig ned 
paa barsengene indtil den knittrende stokild, der nogen 
mænd hadde bygget op etslags tjeld av kvitler og kapper, 
og saa stupte de ind i søvnen, dødstrætte som de var 
begge to. 

Det var halvmørk morgen endda, da Olav blev væk- 
ket av opbruddet. Han trev støvlerne sine fra stangen 
over emmerne efter baalet, de var haardstekte, men 
varmet herlig, for han var frossen all igjennem. Pan- 

seret fik han støpt over sig utenpaa kuften, og saa 
løp han med øksen i haanden opover og frem paa 
kanten av rabben. 

Under ham skraadde berget glat ned i tre ganger 
mandshøide til den smale landevei i kanten av myren. 
Længer fremme svinget den op paa høiden — en ikke 
meget brat kneik, og det var det svake ved denne 
stilling, at øverst i kleven var det flatt til begge sider 
indover og aapent — moseberg og grissen skog. Her 
oppe laa Aasbygger og Saanasokninger, vel hundrede 
mand. I kanten av rabben var der bygget op tøm- 
mervelte. 

Nedefra hørtes alt det dumpe drøn av ridt og 
slaskelyden av hestehoverne paa den opbløtte vei, han 
skimtet de første ryttere syd i veien, de kunde ride 
tre i bredden her. Ute paa myren synte mørke klad- 
der av mænd i rend, der grunden bar; det var de 
bønderne som hadde ligget paa smaagaarder under 
skogbrynet derborte. I det samme drev den første 
skuren av piler og haandspyd, men de fleste av mæn- 
dene paa myren hadde sigtet for høit, saa skuddene 
fløi over hodene paa rytterne og raaket bergvæggen 
— en enkelt för ind i lyngen mellem føtterne paa dem 
som stod paa rabben. 

«For tidlig og,» sa Baard av Skikkjustad og svor 
— han stod like foran Olav. 

Likevel blev der uro i de ridendes rækker neden- 
under paa veien, nogen hester steilet eller vilde ut til 
siderne. De som red i brodden holdt an sine, der 
blev ropt bakover og svart. Saa sporet de forreste 
rytterne sine hester; de tyktes ville ride videre uten 
at ense bondeflokken ute paa myren. Store vatsdep- 
ler hadde dannet sig i nattens løp og røbet det vilde 
være uvislig at sætte ut mot angriperne tilhest — nei, 
nu var der nogen som sprang fra sadlerne, vilde nok 
utpaa og prøve en dyst likevel —. 

Saavidt Olav kunde dømme i graalysningen talte 
ryttertroppen bortimot et gammelt hundrede mand. De 


204 


trængte paa bakfra, nogen ryttere blev drevet uti 
myrkanten. Og nu var de forreste ryttere kommet op 
i kleven: der blev de møtt av bøndernes fylking, som 
tok imot dem med huggespyd, økser og sverd, og nu 
gjorde ogsaa skuddene fra flokken paa myren mere 
nytte — nogen herreløse og saarede hester skrek og 
vrinsket og voldte uorden, mens de fristet at trænge 
sig hit og dit i hærfølget, og saarede mænds rop lød 
gjennem vaabenlarmen oppe i kleven. 

Nede i veien ropte en høi, ung røst ut over tum- 
melen — en lang, rank mand i ridderrustning tvang 
sin urolige hest, mens han krævet lyd for sig. Da 
stridslarmen løiet av litt kunde mændene oppe paa 
rabben høre at ridderen var norsk. De kunde skjelne 
det meste av det som han ropte op mot bønderne i 
kleven. -— I stilheten som blev nu, merket Olav at det 
hadde git sig til at regne —. 

Den norske herre ropte, hertug Eirik kom ikke for 
at føre hærskjold mot landsfolket, uten de gik til aatak 
paa ham først. Det var kong Haakon som hadde 
brutt sættargjerd og avtaler baade med hertugen og med 
danskekongen — saa nu kunde de vente sig leding 
mot det landet til sommeren igjen — og han hadde 
gjort forbund med kong Birger og vilde føre norsk hær- 
magt ut av landet for at støtte den svenske stavkarls- 
kongen som øvet uret mot sine egne brødre. Kong 
Haakon hadde ilde sveget den mand han fagnet som 
dattermand fornylig — og hertugen søkte ikke andet 
her i Norge end at komme til tals med kongen, men 
saa ilde hadde kong Haakon krænket sit eget ridder- 
skap, og saa haardt og overmodig bød og raadet han 
i Norges rike, saa hertug Eirik hadde fundet støtte 
hos mange gode og ætstore norske herrer, og de ventet 
at landsfolket vilde støtte deres krav om opgjør —. 

«Det er herr Lodin Sighvatssøn dette,» sa sira 
Hallbjørn. «— Bjarnesfostre — ræv og drottsviker han 
som morbroren.» 

«La gaa nu,» ropte Baard bortover, og bønderne 

paa rabben vraket ned lunnerne med tømmer og stener 
— det lugtet svidd berg, der skreden dundret ned- 
over rytterflokken indunder. Olav saa indimellem de 
sprikende stokker hesteben som slog i luften, mens 
dyret rullet sig paa ryggen, det vrinsket, skrek og 
ropte nedi veltet, og mænd strævet for at komme løs 
av sadlerne og op — det kræket som naar gutter 
slumper sten op i en kop med agnmark. Saa rendte 
han med de andre fremover kanten av berget, stormet 
ut øverst i kleven, hvor nu den første troppen av 
bønderne blev haardt trængt og nogen mænd laa paa 
jorden — og flere av rytterne hadde alt hugget sig 
igjennem, snudde hestene sine og søkte ned paa nord- 
mændene bakfra. : 

Olav hadde kastet skjoldet om paa ryggen, førte 
øksen med to hænder, kjæmpende indimellem rykende 
hestekropper, skum valt i flaker nedover ham fra vrin- 
skende og steilende dyrs muler. Han grep tak i et 
bigsel og slog i det samme undav rytterens piggede 
kølle med øksehammeren, slog hesten, saa den brøt 
ned paa fremknærne, hugg til manden saa han raglet 
over til en side. Olav løp videre nedover forbi den 
kantrede hest og rytter, og flere bønder fulgte efter 
ham. Han fik et slag paa hjelmen, saa det gik svart 
for øinene hans, men det gled av noget, han blev 
staaende opret, kjæmpet, sanset at det var ulik strid, 
bønder til fots med ryttere mot sig foran og bak — 
stedet her var ilde valgt: nu brøt de svenske igjen- 
nem ute paa moen øst om veien, der bondeflokken 
stod tynd. Over drønnene av hugg og larmen av 
kampen hørte han en rope derute og byde mændene 
holde stand; det var denne aasbyggernes høvding som 
han ikke kjendte. Han kunde ikke se stort til siden 
for kindskjermerne paa hjelmen, men han sanset, flere 
og flere av fienderne red utenom øst over moen — nu 
stod den heteste strid derborte, og bak ham kjæmpet 
nu hans fæller med ryggen mot ham og de mænd 
som tok imot de kommende — de hadde det meste 

av fiendemagten i ryggen nu: bøndernes tiltak var 
brutt sammen, det skjønte han, og han gaulet ut av 
aapent gap, mens han brukte øksen som en rasende. 
Ute paa moen til venstre ante han at bønderne var 
begyndt at løpe, men den lille flokken i kleven som 
nu kjæmpet ryg mot tyg, med fiender tilhest baade 
nedenfor sig og ovenfor sig, verget sig i dødsens vild- 
skap, — ikke vige, ikke vige, sang øksernes fald. 

Da saa han fremme i veien under rabben en lang 
rad av ryttere, lansebærere som rykket frem; i det 
armodslige graa morgenlys glinset det vaatt bortover 
paa staalhuer og skulderplater, paa hestebrynjer — det 
var ingen nytte til mere —. 

Han fik slaat sig igjennem paa en gjerd, bort til 
den bratte høire veibredd, haket sig fast med øksen 
i en ujevnhet og kom op. Foran og efter ham kløv, 
krabbet og rendte hans fæller opover den bratte skrent 
— de fleste hadde greiet at komme sig undav hitop. 
Litt oppe i høiden stanset han og saa sig tilbake — 
paa den anden side av veien løp storparten av bonde- 
liden indover moen, forfulgt av ryttere, og blev borte 
i furuskogen. Ute paa veien som var svart oprotet nu, 
laa hester og mænd drysset, mørke kropperi sølen, nogen 
leet sig og nogen laa stille, og opover rykket hertugens 
hovedstyrke av jernklædte og tungt væbnede strids- 
mænd, saa det drønnet og klirret — og regnet silte 
ned nu. — Saa løp Olav videre indover den skog- 
klædde aas. 

— Olaåv för over et jorde; der laa nogen smaa- 
gaarder nede ved en bæk. Foran sig saa han en 
mand løpe, ravende, nu stupte han og blev liggende. 
Olav stanset da han kom bort til den liggende, løftet 
ham og snudde paa ham. Det var Baards maag, 
brudgommen fra isommer, saa han. Hoskold Jonssøn 
skjøv ham fra sig som i ørsken, sat halvveis opreist, 
støttet paa den ene haanden, med lutende hode, saa 
snudde han sig og veltet ned, blev liggende paa den 
anden siden — som en gutunge gjør, naar en vil vække 

ham, snur sig søvnør i sengen og sover videre 
Olav ihug. Sneen var blodig keg Hoskold. - 
lempet op den anden, fik ham med nogen møie op saa han 
hang over hans skuldrer. Det var søkk tungt at stampe 
med ham paa ryggen i vastrukken sne over det tuede 
jordet, men han fik ham ind i et av husene og la 
ham ned inde i en liten stue, der det sat to gamle 
kjerringer. — Bakefter kunde han ikke huske hvad 
han hadde sagt til konerne eller de til ham, mens han 
løp videre i sporene efter nogen andre, sammen med 
tre karer til som hadde sluttet sig til ham ved den 
der hytten. Nu først merket han at han maatte ha 
ÆR je spark i bukplaten; den hadde 
ulk ind i underli 3 
 -— ivet paa ham, som brydde ham 
Om en stund kom han op paa nogen høitligge 
moseberg og op i en flok avden: ve 
Han slængte sig ned i lyngen indved en granlegg og 
fik stukket til sig noget mat — flere av mændene 
hadde nisteposer og delte med de andre. Baard var der 
og sira Hallbjørn og en fire-fem andre som han kjendte — 
ialt var her samlet en flok paa nogen og tyve mand. 
En av bønderne gav et rop, han løp frem paa en 
pynt og saa utover. Andre fulgte. Herfra kunde en 
se en snip av Skeidisbygden i syd. Under skogen steg 
en svær, svart røk op og la sig utover i det tunge 
veit. Det var Hestbæk som brændte, mente de mænd 
hadde he der i bygden. Litt længer øst 
saa de en anden røk — 
len ø hertugens folk tok nok hevn 
«Du er haardt medfaret, Baard,» sa Olav lavmælt. 
Arne paa Hestbæk, Baards verfar og Olavs frænde 
levet endda, rask og rørig i sin høie alderdom. Nu 
maatte Olav ogsaa si Baard dette om maagen hans 
som han hadde latt efter, haardt saaret, i ett av de 
smaa kottene her nede under aasen. 


Men Baard, den tystlatne, godmodi 
lo bare lavt av vrede. fr "ge so 

Det silregnet med en dæmpet, puslende lyd i 
braanende sne. Landet hvor gaardene nu stod i 
luer, var ringet ind av en tæt mørk himmel som 
hvilte lavt paa de blaasorte skogtopper i synsranden. 
Mændene hadde krøpet ind under de bartætteste trær, 
tygget mat og suget paa sneklumper, mens de talte 
sammen. 

Nu kunde de alle se at der var blit valgt et ulempe- 
lig sted til aataket. Aurebækdalen hadde været meget 
bedre, med den smale ridestien mellem urerne i skaret. 
Men bønderne som bodde nærmest skogen der hadde 
nok nødig villet opirre fiendehæren før den var kommet 
længer bort fra bygden deres. — Saa talte de om at 
tømmervelten skulde ha været spart, til de brynjede 
rytterne kom under — og en mand spurte, hvi speiderne 
ikke hadde meldt at der var en slik skare med i liden, 
Olav hadde netop ligget og tænkt paa, at hadde de 
visst det, saa —, men det var sira Hallbjørns feil, 
saa kunde nu han faa svare. Men presten sa bare, 
disse soldnerne maatte ha ligget paa gaarder længere 
syd end han og Olav Audunssøn hadde kunnet fare. 
Mændene smaabandet, andre svor grovt: i det følget 
hadde vel hertugen selv været med. 

Saa kom det paa tale, hvad bønderne nu skulde 
gripe til. De fleste var stemt for at søke hjemover 
og se hvordan det stod til paa gaardene deres. Da sa 
sira Hallbjørn: 

«Utænkelig er det at hertugen skal faa sætte sig 
fast i Oslo uten at nogen frister uroe ham. Lægger 
han sig for Akersborgen — den tar han neppe saa 
fort, Munan Baardssøn er hverken dum eller ræd 
og har godt mandskap hos sig. Tykkes mig da at 
det bedste vi kan gjøre er, vi søker østover til Eyja- 
vatn og drager op til Sudrheim. Haftor Kongsmaag 
og brødrene hans er raske drenger og de nærmeste til 
at føre, om der blir opbud i bygderne. Haftor vet 
jeg graater neppe saa saart, om det nu ser ut som han 
skal aldrig faa kalde hertug Eirik bror og maag — 

paa Sudrheim var de maatelig glade, da kongen fæstet 
ham fru Agnes" lille søster.» 

Nede i skogen kom nogen unge gutter klyvende 
— mellem sig støttet de en ældre bonde som blødde 
som en stut. Mens nogen mænd og presten tok haand 
om den saarede, spurte en av guttene efter Olav 
Audunssøn i Hestviken, var han her? Først kjendte 
ikke Olav den unge, men saa saa han, det var denne 
sveinen som var sprunget iland fra Bjørnssønnernes 
fiskeskute og saa var blit med ham til Galaby. Nu 
spurte gutten hvad Olav vilde gjøre og om han kunde 
faa slaa lag med ham? Olav sa, det kunde han gjerne, 
men han hadde ikke faat med sig mere end det han 
gik og stod i, og han for sin del vilde følge sira Hall 
bjørns raad og søke op til Jonssønnerne paa Sudr- 
heim, se om raumrikingerne vilde friste at jage her- 
tugen ut. 

Den fremmede sa, det var han nøid med. Han 
het Aslak og var søn til Gunnar paa Ytre Dal i Rumu- 
dal, men han hadde tre brødre som var ældre, og saa 
vilde forældrene gjerne at han skulde gaa i kloster. 
Nu hadde han været i tre aar, fra han var tretten 
vintrer, hos hvitebrødrene i Tunsberg, for fader Sigurd 
Knutssøn var hans morbror. Men han var ikke emnet 
til munk — meste tiden hadde han ogsaa været ute 
paa en av klosterets gaarder i Andabu, og nu var han 
blit enig med morbroren om at han skulde reise 
hjem. 

«Saa da jeg hørte om ledingen og de sa paa skuten, 
de vilde lægge ind i Hestviken, og jeg saa du var 
budd til strid —. Morbror hadde talt om dig — dere 
er kjendt, vet jeg.» 

«Har fader Sigurd talt om mig?» spurte Olav litt 
mistroisk. «Jeg har set ham, naar jeg hadde erinde 
der, men det er ikke mange ordene vi har skiftet — 
jeg skjønner ikke hvi han skulde tale om mig —»- 

«Han sa du var en djerv mand og du hadde faret 
meget utenlands — han nævnte det at du var blit 


210 


fostret hjemme paa Oplandene, paa Frettastein, og 
hadde faat giftet dit der.» 

Olav svarte ikke paa det. Han likte aldrig at høre 
tale om sin ungdomstid eller træffe oplændinger som 
kjendte til ham fra dengang. At fader Sigurd Knuts- 
søn i præmonstratenserklosteret hadde skyldfolk paa 
Oplandene hadde han aldrig visst. Men det var like- 
som ikke noget at tænke paa nu —. Han spurte Aslak 
hvor han hadde været under kampen i kleven og lot 
gutten snakke, men sa ikke stort selv. Litt træt var 
han og, og gjennembløtt, hadde vondt i hodet, kjendte 
han nu, efter det slaget han hadde faat over hjel- 
men, og støvlerne hadde gnaget skindet av føtterne 
hans. 

Litt over middagsleite brøt bondeflokken op fra 
berget. De fleste vilde hjem — mellem dem var Baard 
av Skikkjustad; han vilde se efter maagen sin. Men 
elleve mand stevnet østover, ført av en Skeidissok- 
ning som skulde vise dem vei over skogene ind til 
Eyjavatn. Det var sira Hallbjørn og Olav Auduns- 
søn, Markus og Simon Alfssønner fra Berg, en kjæmpe- 
sterk ung bonde som Olav ikke kjendte; resten var 
huskarler, og saa var det denne gutten, Aslak. 

Indpaa skogen sluttet nogen flere mænd sig til 
følget, og der blev talt om kampen — men ingen 
visste noget visst: hvor mange av bondeliden som var 
faldt eller hvor mange mænd hertugen hadde mistet. 
En deling av rytterne hadde snudd tilbake, skjændt og 
brændt nogen gaarder, men de hadde ikke git sig tid 
til at fare vidt utover bygden. 

Snart tystnet al samtale. Det lille følget traakket 
i gaasegang op og ned i skoglendet, over og omkring 
lave granklædde høider, i dyp vaat lyng og vassen 
sne — paa vandene stod sørpen ankeldyp over isen. 
Og regnet silte og silte fra graa sky. I mørkningen 
naadde de frem til bygd — utenfor laa Eyjavatnet, 
en vid, graahvit slette under kveldens svartnende regn- 
himmel. 

Her hadde ingen spurt mindste nyt om ufreden, 
og folkene paa den store gaarden hvor de gik ind og 
bad sig nattely, lot straks gaa bud til ridderen paa 
Ormberg; hærpil blev skaaret op og mænd drog op- 
over for at tænde varden ibrand. Saa næste dag var 
de samlet, en flok paa vel otti mand som drog nord- 
over indsjøens vastrukne flate tilfots, tilhest og i slæder. 


VIL 


De utenbygds bønderne fik herberg paa gaarder 
utover bygden og laa der i julehelgen; de fleste steder 
blev de vel fagnet — raumrikingerne hadde svært god 
hug til at fare utover til Oslo og syne hertug Eirik 
skarpen. Men sira Hallbjørn blev bedt til at bo paa 
Sudrheim — han var skyldt til herr Jon Raud langt 
ute — og saa bad denne ogsaa Olav Audunssøn være 
sin gjest i julen. 

Han sat paa gaarden med sin yngste søn, Ivar; 
de to andre, herr Haftor Kongsmaag og herr Tore 
Tinghovde var med kongen i Bjørgvin. Sira Hallbjørn 
og Olav blev vist til en seng i en vakker skaale, hvor 
de to ugifte sønnerne bodde, og herr Jon lot sende 
dem sømmelige klær. 

Ikke paa aar og dag hadde Olav drukket jul av saa 
glad hjerte. Sendebud drog av gaarden og kom hjem 
med tidender; herr Jon hadde sine speidere ute. Kon- 
gens unge frænde, Munan Baardssøn paa Akershus, 
hadde faat budet om hærfærden i god tid. Han sat 
der faamændt, saa han kunde ikke vaage et utfald, 
men han hadde slaat tilbake den første storm. Der- 
efter la hertugen sig for borgen, men det langvarige 
regnet tvang ham til at bryte leiren i den myrlændte 
Akershagen og gaa tilbake til kaupangen. Der turet 
han jul i den gamle kongsgaarden paa øren, slog sine 
norske venner til riddere og holdt turniment — endda 
det het sig, han skulde ha faat koldfeber ute i leiren, 

saa han var ofte syk. Bygderne lot han brandskatte, 
og heller ikke bymændene gik fri, endda han för noget 
lempeligere frem der. Paa Sudrheim lo folk litt skade- 
glade — for der hadde ikke været maate paa Oslo- 
mændenes kjærlighet til hertug Eirik før, naar han 
gjestet byen som kong Haakons maag. Hertugens 
hær var paa tre hundrede tyske ryttere, halvandet 
hundrede svenske krigsmænd og hans norske tilbæn- 
gere hadde tilsammen litt mere end et gammelt hun- 
drede mænd, de fleste væbnet paa riddersveiners vis. 

Herr Jon Raud av Sudrheim var ikke saa svært 
gammel, men han var sykelig, saa det blev sønnen, 
Ivar Jonssøn, som maatte føre bønderne, og han var 
modig, klok og vel likt av folket — men han var 
svært ung, saavidt enogtyve aar. De holdt sit jule- 
gilde paa Sudrheim som sedvanlig, og her traf Olav 
flere mænd og kvinder som kunde regne frændskap med 
ham langt ute, fra den tid da hans æt sat paa Dyfrin. 
Ogsaa med Sudrheimsmændene var, han i slegt, viste 
det sig. 

«Hvordan kan det være, Olav?» spurte herr Jon 
en dag, «at du aldrig har villet gaa kongen til haande? 
Urigtig er det at en mand av saa god ætt, velstand 
og høvisk opseding ikke har sess og sæte mellem hans 
hirdmænd.» 

«Jeg har tjent kong Haakon, naar han bød ut le- 
ding,» sa Olav, «men I skal vite, herre, jeg var Alf 
Erlingssøns haandgangne mand i min ungdom, og jeg 
svor ved Gud og ved min vernehelgen da jeg spurte 
at jarlen var død en utleg mands død, aldrig skulde 
jeg sverge nogen anden mand troskap paa sverdhjaltet, 
og sisst da den som fik ham lyst fredløs.» 

«Da er du mere trofast end de fleste mænd,» sa 
herr Jon og sukket litt. Han hadde selv kjendt jarlen 
godt og siden talte han ofte med Olav om milde herr 
Alf — og det tyktes Olav, han hadde ikke været saa 
nær sin egen ungdom og den tid da han selv var fri og 
let om hjertet — ja ikke siden han kom hjem til Norge. 

Ogsaa sira Hallbjørn var som en anden mand, 
en omgjængelig og likende fælle. Med hele sin sjæl 
levet han op i ledingen og var med i alle Sudrheims- 
mændenes planer. Det var klart at han hadde meget 
lettere for at færdes mellem verdslige herrer og høvdinger 
end mellem prester og bønder. Nogen ganger var han 
og Olav med ung Ivar og hans venner paa jagt, naar 
det var veir til det. Paa helligdagene læste han messen 
i kirken og det hadde folk stor glæde av, for han 
førte sig vakkert ved alteret og hadde en klar, sterk 
røst, enten han talte eller sang — men soknepresten 
her var en tufs, og herr Jons husprest var saa gammel 
saa han gik i barndommen. Læse messen kunde han 
endda, men han kjendte ikke folk ordentlig længer; 
ofte tok han Ivar for at være herr Jon som hadde 
været hans fostersøn i opveksten. 

Herr Haftors unge frue, fru Agnes Haakonsdatter, 
var hjemme paa Sudrheim, for hun ventet det andet 
barnet — der var alt en søn, og frænderne tænkte 
vel sit for den gutten — om den vesle jomfru Inge- 
bjørg skulde dø uten arvinger. 

Det som Olav hadde hørt om fruens mor, kong 
Haakons frille, hadde altid rørt ham underlig ømt — 
endda folk talte mest spottende om det. Hun var en 
bondedatter inde fra Fjordene, og hun hadde været 
dronning Ingebjørgs badstueterne. En gang hun 
hadde redt badet for hett, hadde hendes frue slaat 
hende saa ilde, saa hun gik graatende og blodig ut 
av badstuen, og da blev hun møtt av den unge kongs- 
søn, hertug Haakon. Han talte til piken og spurte 
hvi hun graat slik. Vakker var hun ikke, og hun var 
meget ældre end han, tyve aar vel, men inden et aar 
var omme fik hun barn med kongssønnen. Dronningen 
blev ov-harm, men hertugen vilde ikke skille sig med 
frillen, og da han fik sit hovedsæte i Oslo, satte han 
hende paa en gaard i Bergheimsherad. Av børnene 
han hadde med hende levet bare jomfru Agnes op. 
Da han skulde gifte sig med den tyske frøken, tok 

han sin frilledatter hjem i sin egen gaard, men moren 
sendte han til Reins kloster; der blev hun nonne no- 
gen aar senere. En from, sedelig kvinde hadde hun 
altid været, god mot fattigfolk — men ved hirden 
tykte alle hun var ilde falden til at være en konges 
frille, liten og blek, smaalaaten og sky for fremmede 
folk; ofte skulde hun ha tigget sin herre om at vise 
miskund mot slike som vel kunde været streng refst 
værd. Fru Agnes tok efter sin mor, var liten og gusten, 
uten ynde, tung at tale med, men en mild frue. 

En dag Olav sat alene inde i skaalen og stelte 
med sine vaaben kom en kvinde ind, gik langs sengene, 
lettet paa overbredslerne og kjendte paa puterne. Da 
hun kom frem i lyset, saa Olav at det var fru Agnes 
selv. Han stod op og hilste, og da hun gik bort og 
rakte ham haanden, faldt han ned paa ett knæ for 
kongsdatteren, kysset hendes haand, mens han tænkte, 
hun lignet mere en sliten kotkarlshustru som er nødt 
til at gaa oppe i sit starv like til den time da hun 
maa lægge sig i kroken. 

«Jeg vilde se om her er stelt sømmelig for gjesterne 
vore,» sa fru Agnes. Hun sank ned paa kubbestolen, 
og Olav blev staaende foran hende med bøiet hode 
og en haand lagt paa brystet; takkende svarte han 
paa hendes spørsmaal, at de levet bra i alle maater her. 

«Dere mænd fra Folden vet vel litet om hvordan 
det staar til hjemme paa gaardene deres?» spurte fruen. 

Nei, sa Olav; de hadde hverken hørt eller spurt 
noget derfra, siden de drog ut. 

«Da har dere ikke hat en glædelig jul?» 

Olav maatte le litt — han hadde aldrig drukket 
fagrere jul, svarte han 

«Men du vet end ikke om gaarden din staar eller 
ligger i kolde kul?» 

«Hestviken har ligget i kul og aske tre ganger, 
min frue,» svarte Olav som før. «Er den brændt nu 
tjerde gangen, saa faar jeg gjøre som fædrene mine, 
ta lykken slik som Gud gir den og bygge op av nyt». 

«End frænderne dine?» spurte fru Agnes. 

«Sønnen min er med herr Ragnvald ved Elven, og 
døtrene mine hos venner paa vestsiden av fjorden, 
saa jeg har ingen jeg trænger sørge for slik.» 

«Ja du har ikke hustru i live?» 

«Nei, frue, dette er den ottende vinteren siden hun 
døde.» 

«Aaja, da er det vel lettere for dig, Olav, end for 
mange mænd. En hører saa mangt — de fattige bøn- 
derne sydpaa — Gud hjelpe dem |» 

«Amen, frue — men vil Han, saa varer det nu vel 
ikke længe heller før de blir hjulpet og hevnet. Ilde 
at vi ikke har eders herre her, men Ivar har god nok 
vilje —>» 

«Aa jeg vet ikke,» sukket fruen. «Jeg kan ikke 
si at jeg sørger saa saart heller for herr Haftor 
er borte. Bønder mot tyske soldnerer, det er ulik 
kamp, om bønderne er mandsterke —. Endda det er 
tungt for mig at min herre er borte fra mig i denne 
tiden.» 

Olav saa ned paa den vesle konen — han tykte 
hendes litillæte var vel meget av det gode og hendes 
ord sømmet litet for en kongsdatter. Men han syntes 
synd i hende. Hun hadde vakre brune øine som en 
hinds, men andet fagert var der ikke ved hende. 

Likevel kjendte han medynk med hende, underlig 
heftig, da han hørte en morgen nogen dager efter, 
at nu laa fru Agnes i barnsnød, og fruerne som var 
hos hende visste ikke hvordan det skulde gaa. Herr 
Jon og hans frænder vandret rundt med mørke miner, 
men de var nok mest rædde for at om fru Agnes 
skulde dø, saa var det sterkeste baandet bristet som 
bandt Haftor Jonssøn til kongen, og taptes barnet, saa 
var det en pil mindre i deres kogger. 

Men utpaa kvelden, kom der bud, at fru Agnes 
hadde faat en stor og vakker søn, og nu blev der 
glæde: herr Jon lot bære ind mjød og vin, og mæn- 
dene drak paa den nyfødtes vel. Bedstefaren fik hentet 

ind den ældste, aarsgamle sveinen, Jon, som frænderne 
sig imellem lot kalde junkeren — han blev hilset og 
sendt fra fang til fang, og herrerne drak, til det bar 
i gulvet med dem og paa mænds vis, som Ivar sa. 

Dagen efter blev den nyfødte døpt av sira Hall- 
bjørn — Magnus blev han kaldt. Gjesterne paa gaarden 
gik med frænderne og offret, og om kvelden drak de 
barnsøl og hadde god gammen, men Olav maatte 
tænke paa den unge mor, som alle syntes at glemme 
— en av fruerne hadde nævnt, hun var svært syk, 
laa i feberyrsel og jamret sig for herr Haftor ikke 
kom ind til hende; de kunde ikke faa hende til at 
skjønne han var i Bjørgvin. 


Men om kvelden to dager før tyvendedagen kom 
der bud til Sudrheim om at en bondehær paa vel 
totusen mand, lidunger og ringerikinger, drog mot 
Oslo. I kaupangen stod det til slik at hertug Eirik 
hadde været farlig syk i julehelgen, men nu var han 
bedre, og i glæden over det vilde hans venner ture 
utjuldøgnet med drikkelag. Lidungerne hadde faat 
nys om dette, og det var da deres mening at falde 
ind i byen om natten. 

Ivar Jonssøn og hans venner holdt straks raad, og 
næste morgen brøt de op med en flok paa vel tre- 
hundrede mand, men resten av raumrikingerne som 
bodde længer nord og vest skulde følge efter det sna- 
reste de kunde: Ivar blev ræd at lidungerne skulde 
komme ham i forkjøpet og ta hele æren. 

Mændene fra Folden var efterhvert blit bortimot 
femti i tal, og Olav Audunssøn var deres høvding. 
Det var ham som hadde reist bønderne til det første 
aatak paa svenskerne, og det var ham som hadde sendt 
varsku til slotshøvdingen paa Akershus i tide — 
dette hadde han ikke før tænkt noget paa selv, og 
han hadde ikke været mellem anførerne under kampen 
paa Osloveien. Men her paa Sudrheim fik han hæder 
for det, og det faldt likesom av sig selv, at her blev 

han holdt for den ypperste mand i sit følge, hus- 
bonden paa det gamle høvdingesæte i Hestviken og 
Alf Erlingssøns hirdmand tilforn. Og her tyktes det 
ham selv saa rimelig — han tænkte ikke andet ved 
det end at det var som det skulde være. De tre an- 
dre sveitehøvdingerne var meget yngre mænd, nær- 
mere Ivar Jonssøn i alder. 

I mørkningen kom de til Tveitsgrenden under 
Gelliraasen, og her fik de vite, at hertugen hadde vagter 
ute ved Hofvinsspitalen, ved Sinsen og paa Aker ved 
kirken, men faa folk hvert sted, for det traf saa vel 
at alle disse gaardene ved tjodveiene hørte til Nonne- 
seter, og abbedissen, fru Groa Guttormsdatter, hadde 
mælt imot og truet sterkt, hvis hendes underlydende 
led overfærd — og ikke hertugen heller vilde gjerne 
bli mere uvenner med den mandige nonne end han 
var nødt til. Overalt i herrederne hadde søstrenes 
bygselsmænd faat lempeligere kaar end andre bønder, 
baade selveiere og leilændinger; værst var det gaat 
kronens og stormændenes opsittere. Sira Hallbjørn lo, 
da han hørte det: han var ikke blid paa fru abbedissen 
ellers, for han laa selv i trætte med hende, men nu 
skjemtet han med dette og. Presten fulgte med Ivar 
rustet og væbnet. 

Efter samraad med nogen bønder fra grannelaget 
blev det avtalt, at raumrikingerne skulde gaa op i 
skogen før daggry og gjemme sig der til næste kveld. 
Saa vilde de drage videre nedover langs Alnaelven, 
overrumple vagterne paa Hofvin underveis og falde 
ind i kaupangen over Martestokker, samtidig med at 
lidungerne drog ind fra vest forbi nonneklosteret. 
Disse maatte gaa op om Akers kirke og over Frysju- 
bro, for isen paa Bjaarviken var usikker, og det nedre 
løp av Frysju hadde ikke lagt sig endda. Her oppe 
i høiden hadde det frosset litt, og der laa saa meget 
sne, saa de sendebud som Ivar Jonssøn sendte vestpaa 
kunde bruke ski, naar de holdt sig efter veiene og 
over jorderne. 

De slog sig til ro paa Tveitsgaardene, Ivar og 
hans høvdinger, og vilde hvile der til bortimot dag- 
ningen. Men en stund før midnat blev stuedøren 
revet op braatt, og ind kom en av de bønderne som 
de hadde talt med før paa kvelden, i følge med en 
gammel kone, mor hans. 

Hun bodde i kaupangen sammen med den gifte 
datteren, og de hadde øltap i en gaard nær kongs- 
gaarden.  Hertugens mænd hadde faat nys om at en 
stor bondehær drog mot Oslo fra vest, og derfor 
gjorde de sig rede til at friste et stormløp paa Akers- 
borgen imorgen. Konen hadde set sit snit til at slippe 
ut av kaupangen og bære bud — for i Oslo blev det 
hvisket mellem bymændene, at ogsaa Sudrheimsherrerne 
holdt paa at reise folk paa Oplandene, men det trodde 
de svenske ikke noget paa. 

«Det blir anden dans da, utjuldøgnet,» sa sira 
Hallbjørn. 

Nu var det ikke godt at vite, hvad raumrikingerne 
skulde gripe til. Da krævet sira Hallbjørn lyd for 
sig og sa, der var ikke mere end to raad at vælge 
mellem: «— og ingen er av de bedste. Det ene er, 
vi bryter op straks og gaar vest; samme vei som 
sendebudene för, over elven ved Sandakrar, falder 
over vogterne paa Aker gaard, og saa faar vi holde 
Frysjubro imorgen til lidungerne naar frem — om vi 
kan. Faar hertugen lykke til at ta Akersborgen, kan 
han rede et blodig bad for bondehæren som kommer 
vestfra og kjøpe forlik med kong Haakon til, en slik 
pris som han selv vil byde — han og hans norske 
venner. — Det andet raadet er at vi snur hjem igjen 
op paa Raumarike og skyller ned skammen med det 
sisste av juletønderne paa Sudrheim.» 

Ung Ivar og hans underhøvdinger drøftet prestens 
raad. Ulike kaar at kjæmpe under blev det, tre 
hundrede mand, og derav ikke mere end syv og firti 
tilhest og væbnet paa rytters vis, men resten bønder til- 
fots, mot hertugens soldnerer og stridsvante ledingskarer. 

«Hvad sier I, Olav Audunssøn?» spurte Ivar. «I er 
ældst og mest erfaren?» 

«Jeg sier, presten har ret. Her er ikke andre 
raad end ett av to. Ingen er gode — men det første 
raadet tykkes mig ikke være saa værst endda. Kan 
vi ikke holde broen, kan vi bryte den av og berge 
os ut i Akersborgen». 

Sira Hallbjørn mindet om at det gjaldt meget, 
hertugen fik ikke borgen i sin haand. De maatte 
gjøre rede til at bryte av broen, som Olav sa, og de 
hadde Akerskirken og kirkegaarden i ryggen, deroppe 
fra var det godt at verge sig, om fienden skulde faa 
over endel av sine folk, og blev de drevet tilbake fra 
kirkegaarden, fik de ty ind i kirken; der kunde de 
holde sig, til hæren vestpaa naadde frem. 

«Tror du selv det du sa?» spurte Olav mens han 
og presten rustet sig, «at lidungerne kan slaa sig frem 
til kirken, hvis ridderhæren naar op paa høiderne vest 
for Frysja?» 

; Sira Hallbjørn rystet paa hodet «— men vi kan 
ikke snu hjem uten at ha vaaget en dyst. Og dyrt kan 
det bli for landet, hvis hertug Eirik skal sitte paa Akers- 
borgen og tinge om fred med sin verfar skulde været —» 

«Nei, det er saa. — Tykkes mig denne færden 
har været noget hodeløst tat paa. Men Ivar er ung — 
og værre hjerteløs end hodeløs, og hjertelaget er godt nok 
baade hos ham og folket, stridshugen mangler de ikke.» 

«Nei. — Mindes du i sommer i bryllupet — øksen 
din sang? Nu vil det snart vise sig, enten den varslet 
for dig eller for mig.» 

«Jeg har aldrig hørt at slike vaaben klinger uten 
det gjælder ætten. Men slik som dette har laget sig 
til, ser det likest ut til det kan gjælde os begge,» 
sa Olav og lo litt, og sira Hallbjørn lo med: «det 
ser mest ut til det.» 


. Det var maanemørkt og himmelen fuldsaadd med 
stjerner. Sneen var ikke saa dyp, saa den hindret 

fremrykningen noget videre; det frøs ogsaa litt nu. 
Olav Audunssøn og sira Hallbjørn red foran foldin- 
gernes sveit — den var den sisste i liden. Olav og 
presten hadde faat laane hester paa Sudrheim, men 
Olav sa han vilde kjæmpe tilfots, for det var han 
mest vant til. 

«Holder denne kulden sig nogen dager,» sa presten, 
«saa kan hertugen føre pansrede ryttere over Bjaar- 
viken.» 

«Ja vi er sent ute,» sa Olav, «og vel, hvis ikke 
det er for sent.» 

«Paa Sudrheim skulde de bie over barnsøllet — 
og disse mændene vestfra hadde vel brylluper og 
gravøl og juletønder som de skulde ha tømt. Men 
kanske kan vi endda drive tilbake hertugen — som en 
bodfærdig synder driver fra sig djævelen i sisste liten.» 

Olav taug. Han saa ut for sig, hvor mylderet av 
stjernebilleder skred ned under skogaasens mørke rand. 
Det var underlig at tænke paa, han skulde ha lidt saa 
meget i alle de aarene for en død mands skyld, 
grundet saa tungt over døden og alt derefter — men 
naar det bar uti strid og krig, saa kvarv alle slike 
tanker bort og blev til ingenting. Og slik er det vel 
altid og for alle mænd, 

Veiviseren deres kunde ikke finde det vadestedet 
over elven, hvor fortroppen var gaat over — de maatte 
helt op til enslags dam, der det laa baater. Dette 
heftet foldingerne saa meget, saa det tok til at lysne 
alt, mens de drog nedover paa en sti som løp gjen- 
nem olderkrattene paa den høire elvbredd. Himmelen 
hvælvet sig vid og lys, gul som svovl ned mot aaserne 
i øst, da de fik øie paa Akerskirkens taarn over trærne, 
og under sig, paa hinsiden av Frysja, saa de hustakene 
paa Fors, hvite av sne paa det hvite jorde. I fjord- 
bunden laa taaken over Akersborgen og byen, et 
tyndt, flatt lag bredt ut som et sprede, og taarnene 
paa Hallvardskirken og kongsgaardens gavler raket 
op over taaketeppet. 

Det saa mere haabefuldt ut ved broen, end Olav 

hadde trodd — han hadde ikke faret denne veien, 
siden kongen lot bygge tømmerkastellerne over bro- 
hoderne. De var større end han hadde tænkt. Det 
østre, paa Oslo-siden av veien, var saa meget lavere, 
at mændene i vestkastellet kunde skyte henover det 
mot en hær som drog mot Akersnes østfra. 
Ivar hadde ikke ligget paa latsiden heller: han 
holdt paa at la heise op sten og kasteskudd i bro- 
taarnene, og midt paa broen, der den kuvet høiest, 
bygget de et vern — nogen mænd rev fra hverandre 
etpar smaa kot nær broen, nogen drog stokkerne og 
hurderne utpaa, nogen læsset paa stenslæder oppe 
i bakken og nogen kjørte ned. Saa de nykomne 
foldingerne fandt straks arbeide for sig. Av raum- 
rikingerne fik de vite, at vagtmandskapet paa Akers gaard 
var blit overmandet, hugget ned eller fanget. Sira 
Hallbjørn fik straks tak i to av de laasbuer som Ivar 
hadde tat fra svenskerne, til sig og til Olav Auduns- 
søn — de skjøt begge like godt med fotbue som med 
langbue. 

Det var alt ledet saa langt ut paa dagen saa 
nordmændene tok til at snakke om at enten hadde 
enken paa Tveit faret med tull, eller svenskerne hadde 
git op aataket paa borgen. Det tok til at lyse som 
varme i skogtopperne sydvest paa Eikabergaasen — 
solen var like ved at rende op — da hørte de den 
dumpe pulsen av trommer og hærbækkener like nede 
i skogbrynet under Fors. De hadde ramlet slik 
i sit eget arbeide, og fossen duret under broen, saa 
de hadde ikke merket daanet av hærens fremrykning 
før — nu steg det mangfoldige drøn av hovtramp og 
pansrede hester og rullet mot dem med tromme- 
hvirvlernes undertone. 

Bønderne var blit set. En stormstige svinget op 
over krattet og bikket ned igjen: de prøvet om den 
gik i gjængerne. 

Olav kastet skjoldet over paa bak og la paa sprang 

utover broen selv femtende; de kløv over hinderet 
midt paa. Han hadde budt til at staa i det forreste 
brokastel og valgte ut sit mandskap av unge og sterke 
drenger som han syntes saa kvikke ut. 

En ung gut — Olav kjendte hans ansigt fra gaterne 
i Oslo, men visste ikke hvem han var eller hvordan 
han var kommet hit — han kom bærende med et 
merke, og Olav svarte leende, jo de fik da reise 
det op. Det var et gult merke med Sankt Olavs billede 
paa — de hadde tat det ut av kirken; det hørte vist 
til et gilde i Oslo. 

Solhjulet trillet lysende og lavende over toppen 
av aasen, da han stod paa det flate tak i kanel 

saa og hørte paa at fienden brøt ut av risene bort- 
la Å øke dd jernskjællede række som klirret 
dovt og glinset mat i kaldskyggen paa det hvite jorde, 
merkernes lysende flekker, stormstigerne og jerngalterne 
som de førte — og nu skrattet et horn, og korte rop 
lød derutefra — Olav kjendte sit hjerte hamre: det 
var fiendehær, men likemeget, glæden over synet løp 
i ham som en dyp drik av koldt, sterkt øl. 

Han ropte løsenet, løftet skjoldet skraat op over 
sig i det samme uten at tænke — gamle vaner 
vaagnet op av sig selv i hvert lem og ledd av hans 
krop. I det samme de to smaa valslynger som han 
hadde paa taarnet knaket, drev ogsaa den første skur av 
skudd og bolter fra vestkastellet bortover hoderne deres, 

Mændene paa østporten huket sig ned med skjoldene 
over hoderne og saa ut av skotgluggerne. Nogen 
hester hadde faldt ned, brutt rækkerne og bragt uro. — 

«Har de bare fire stiger —?» ropte Olav til sin 
sidemand, Oslogutten. 

«De mistet nogen opunder Akersnes.» 

En skuddregn fra fiendehæren kom flyvende, slog 
mot taarnets væg, smeldte i broen bak dem, men 
bare nogen faa faldt ned paa taket, og ingen ramte, 
Hojende av overmod samlet nordmændene dem op. 
Nu drønnet det i bakken av de tungt pansrede hester, 

en flok red i trav mot porten; de førte en jernskodd 
slagbrand mellem sig. 

«Hvad er det for dukkeleker de farer med — 
tænker de ta Akersborgen med slikt?» 

«Du vet de kan ikke føre frem de store mur- 
brækkerne denne veien,» brølte Oslogutten tilbake, 
«— bortover høiden. — De hadde regnet paa frosten —.» 

«De har været mest like stuttænkte som Ivar vor da—». 

De skjøt svenskernes egne haandskudd tilbake mot 
flokken — de gjorde ingen skade mot de gode dæk- 
vaaben — satte skuldrene under stangen og løftet 
kjedlen med kokende vand op paa brystvernets kant. 
I det samme det første støt av slagbranden tørnet mot 
portfløien, saa hele taarnet rystet, hvælvet nordmæn- 
dene vatskjedlen ned over flokken. 

Skrikene av de skoldede mænd og hester og drønnet 
av hovslag, og av plater som klirret, druknet næsten 
straks i braket av de nye ryttere som trængte paa og 
trængte undav den første veltrende klump. «Far rolig» 
skrek Olav til mændene, «spar paa stenene» —. De 
hadde ikke for mange, maatte friste at ramme bent 
ned og hindre i længste laget at de fremrykkende fik 
tat op slagbommen som de første hadde sluppet ned, 
da de fik vandet over sig. Imens slog bolter og piler 
fra bueskytterne ute paa jordet ned paa skjoldene 
deres, og bakfra drev raumrikingernes skudd fra vest- 
kastellet over deres hoder. 

Olav saa en rytter som var blit drevet utover for 
langt til høire — hesten skred under ham; sittende 
paa baken næsten akte den utfor aabredden. Dens 
hvinende vrinsk skar over bulderet og fosseduren, idet 
den för utfor det mørke faldende vand, med rytteren 
hængende efter stigbøilen. Den bratte bredd var 
overiset under sneen paa begge sider av taarnfoten, 
og det var en god hjelp for nordmændene: fienden 
kunde ikke komme mot porten saa mange om gangen, 
og hittil hadde det ikke lyktes dem at faa frem stiger. 
Men længe kunde det ikke vare —. 


Der blev brølt op til ham fra broen — otte-ti mand 
lempet kurver med sten over forbygningen og kom 
dragende med dem utover. Ivar Jonssøn hadde tænkt 
paa at kasteskytset kunde snart tryte i det forreste 
brotaarn — tankeløs var den ungeikke. Olavs hjerte 
lo av glæde i brystet — Ivar hadde trukket mændene 
tilbake fra forbygningen, stod med dem i den vestre 
broport og biet, og det var ret: længe kunde det neppe 
vare før svenskerne brøt porten under her og trængte 
ut paa broen. Ivar hadde latt bryte av rækverket 
langs broen paa utsiden av hinderet. 

De hadde saavidt faat vundet op stenkurverne, da 
den første stormstige faldt indtil brystvernet. Saa nu 
blev det øksernes tid. Det var godt han hadde faat 
kurvbærerne op til sig, tænkte Olav, ellers hadde han 
nu været vel faamændt. Mand efter mand fik de vraket 
ned eftersom de yret op av stigerne. Et par av hans 
egne laa, og gulvtiljerne var blodige — men blodig 
var sneen og foran taarnet — hvor der var igjen noget 
av sneen. 

Længe kunde de ikke holde taarnet — Olav saa 
op paa solen — kampen hadde varet knapt en halv 
time. 

Nu brast porten under dem med et brak, og det 
kjendtes som hele taarnet vaklet. Olav løp til den 
anden side, saa indover, hvordan dette skulde gaa. 
Bønderne var sprunget frem og stod paa forbygningen, 
Ivar midt i flokken. Rytterne kunde ikke komme frem 
mere end to i bredden. Slagene av bøndernes strids- 
hamrer og økser og klangen av sverdhugg drønnet 
over rop og hestetramp — en stund kunde dette gaa 
godt. Flere ryttere, mand og hest, var faret utfor og 
paa fossen — nu sendte svenskerne mænd til fots ut 
paa broen. 

Sira Hallbjørn saa han oppe paa kanten av vernet, 
han hugg med det store tohaandssverdet sit; presten 
slos som en djævel. 

Olav slængte resterne av sit skjold; det var bare 

splinter igjen mellem jerngjorderne, han fattet Ættar- 

fylgja med begge hænder og snudde dit stigen hadde 
været, men nu var den borte, hang over et fremstik- 
kende fjeldstykke i issvullen over elven, og der kjørte 
de op en ny. Bak ham støtte hans mænd ned de 
fiender som fristet trænge op i trappen — den burde 
ha været trukket op —. 

Nu sprang Ivar og hans mænd over vernet, frem 
paa broen. De fik ryddet den i en fart — for denne 
gang. Og svenskerne drog sig tilbake, utenfor skudd- 
hold ned paa jordet. 

Olav løftet av hjelmen for at faa kjøling et øieblik 
— ogsaa stilheten kjendtes svalende, med fosseduren 
som hadde været overdøvet under kampen. Og nu 
merket han det var ikke bare av svette klærne klisset 
til kroppen hans, for elghudspanseret var skaaret op 
like i kanten over bukplaten, og der var det blodig, 
men det kjendtes ikke som det var store rispen han 
hadde faat. 

En stormhat tedde sig i trappehullet — sira Hall- 
bjørn kløv op: ; 

«Hvor mange er i live av dere? — Gaa tilbake nu, 
dere, saa skal vi ta imot det næste støt, friske mænd.» 

«Her er ikke stort at ta imot et støt med, sira Hall- 
bjørn.» 

Ute paa jordet saa de mænd komme fra husene 
paa Fors; de bar noget. 

«De vil friste at lægge ild til kastellet,» sa Olav, 
«Vi faar holde os det længste vi kan.» 

«Ivar har lagt tilrette ildsemner indi vernet,» sa presten. 

«Saa blir vel enden at broen blir brændt. Da kan 
de staa paa hver sin elvebredd og stevjest,» lo Olav. 
«Og da har dette gaat bedre end det var von.» 

. Ute paa jordet blaastes der til samling. Olav bøiet 
sig, tok op det gule Olavsmerket som var blit revet 
ned, reiste det igjen — duken var blodflekket nu: 

«Nu faar vi syne dem hvad vi duger til med laas- 
buerne, sira Hallbjørn!» 


Rytterne kom i bred fylking, og bak fulgte mænd 
med ildgryter, bekpander og riskjerver. En bolt fra 
sira Hallbjørns bue ramte saa vel at den ene ildgryten 
blev sluppet, faldt i bakken og veltet utover. 

Ivar Jonssøn og hans mænd hadde faat stablet 
sammen hurderne og vraket nede i porten; de stod 
bakom med lange huggespyd, klubber og slagstokker 
med ljaablad, og bak dem biet mændene, broen fuld, 
for at gaa frem, eftersom den første raden av bøn- 
derne skulde bli fældt ned. 

Det tredje aataket dundret mot porten og kastel- 
lets skjælvende vægger. Endda engang greiet Ivar 
Jonssøn og bønderne at slaa tilbake stormen, og den 
vesle sure varmen som laa og røk indved taarnfoten 
slukket mændene oppe paa taket med vandgryten som 
stod paa det kolde ildsted i taarnet — ingen hadde 
rukket at passe varmen. 

Igjen trak svenskerne sig litt tilbake, og larmen 
løiet av. Fra taarnet kunde de se høvdingerne ride 
omkring skarerne, samle sig og raadslaa. Da, medett 
ropte presten: «Sel» 

Olav snudde sig, saa dit ut hvor den anden pekte: 

«Ja nu kan vi hæve op og synge «Nunc dimittis —> 
sa sira Hallbjørn. 

Ut av smaaskogen derborte brøt nu hesteforspand — 
de drog de store valslynger, murgalter og stormbukker. 

Ivar Jonssøn lot blaase i luren. Han stod nede 
paa broen og ropte til mændene oppe i kastellerne 
— silkekjortelen hang i filler utenpaa hans harnisk. 
De kunde ikke gjøre mere nu, uten gaa tilbake og se 
om de kunde faa brutt av broen efter sig. 

Da ljomet det bak dem oppe fra bakken — lur- 
toner som svarte Ivars. Det løp som blanke, klin- 
gende baand, slynget sig ut i vinterdagens blaa og 
hvite lys. Olav tversnudde — oppe bak kirkegaards- 
garen lynte morgensolen paa spydsodder i tæt fylking. 

Fryderopene fra den lille bondehæren om broen 
blev møtt med et nyt følge av lurtoner. Det var en 

gammel lokk — folk kaldte den Andvaka-slaatten eller 
kong Sverres dans: saa litet villig som Olav Auduns- 
søn ellers var til at prise gamle kong Sverre, saa var 
det likevel ingen laat han heller vilde ha hørt i denne 
stund. 

Sira Hallbjørn hadde grepet tak om Olavs arm — 
prestens haand var blodig. Undrende saa Olav, at 
den anden var blit graahvit om kinderne, hans ansigt 
som fortrukket av vild, smertenssøt vellyst: 

«Det er luren vor! Far mins, mener jeg — jeg 
skulde kjende den over alle —, Da maa de være 
med, brødrene mine — Finn eller Bystein —» 

Og da luren tok paa igjen og lekte Andvaka-slaatten, 
satte sira Hallbjørn i og sang med sin store, skjønne 
røst det urgamle stevet som gik paa den tonen: 


«Dør fé, 

dør frænder, 

dør manden selv, 

ett jeg vet 

som aldrig dør: 

dommen om hver en død!» 


De tok op og sang med, saa mange som kjendte ste- 
vet, mens raumrikingerne rev unda hinderet for den 
første flok som kom ridende — det var ialfald femti 
mand tilhest og væbnet paa hirdmandsvis. De red over 
broen, og efter myldret fotfolket, bønder, men de fleste 
vakkert væbnet. Olav saa sira Hallbjørn rende nede 
paa jordet ved siden av en høi, brun hest, holdende 
i sadelbuen — manden paa den bar lukket hjelm og 
en flagrende blaa silkekjortel over rustningen. 

Hvad de nykomne mente skjønte han ikke rigtig 
— det saa ut som de vilde prøve at drive tilbake fien- 
den i aapen kamp ute paa jordet. De hadde alt kring- 
sat den flokken av svenskerne som var fremme paa 
vei mot broen, og med de ridderne som førte dem i 
spidsen fylket nu vestmændene ute paa marken langt 
borte og gik mot hovedstyrken som stod ved val- 
slyngerne i skogbrynet, 

Ivar Jonssøn var kommet op i kastellet med Markus 
av Lautin, en av underhøvdingerne: 

«Greier de det — drive hjem tyske soldnerer med 
en bondemug — da kan alt hændel» 

«De maa være totusen mand, mindst,» sa Olav. 
Det blev ved at strømme nedover bakken under kir- 
ken og over broen. 

«Og tilbake over broen kan ikke en av tyve komme, 
om de blir slaat,» sa Markus. 

De norske ridderes aatak var alt brutt sammen — 
to av herrerne blev dradd av hesterne, ført bort som 
fanger. Men lidungerne bare gik paa — blev en del 
kastet tilbake, stormet nyt mandskap frem. Gang paa 
gang red de tyske soldnerer ind i svermen, traakket 
ned og brukte fanserne, men nordmændene løp indpaa 
dem fra siderne, hamret paa mænd og hester med 
klubber og økser, slog og stak med skjeftede ljaablad 
og spyd. De hadde trængt op under skogbrynet saa 
tæt og greiet at binde fienden der, saa han hadde 
ikke stor nytte av valslyngerne mot dem — men mæn- 
dene paa brokastellerne kunde heller ikke støtte lidun- 
gerne noget videre — de kjæmpet utenfor skuddhold. 

Fremme foran broen var det stilt — nogen hester 
og mænd laa strakt i den brune og blodige sørpe, 
og den ene hesten rørte sig og slog med hoverne av 
og til. En ung gut kom gaaende tilbake mot broen, 
med venstre arm bar han den høire armen sin oppe 
som blodet silte av, og han ruslet hjemover underlig 
fredelig og alene, som han kom bærende med en ting 
han hadde været ute og kjøpt. 

Men nu blev de første flokkene drevet tilbake over 
Forsjorderne. Olav grep laasbuen — da han satte 
foten i bøilen og spændte, merket han først at han 
var støl i kroppen av træthet. Er 

Endda engang samlet de flygtende lidunger sig til 
motstand ute paa jorderne, og endda engang red fien- 
derne frem. I det samme ramte noget Olav paa den 
høire kindskjerm av hjelmen — det kraste indi hodet 

hans, og han stupte baklængs over i Ivars armer; et 
øieblik gik alt rundt for ham. Da han rettet sig op 
og tok igjen buen, kjendte han munden sin fuld av 
blod og bløtt kjøtt; han spyttet ut blod og tand- 
splinter og skjøt igjen med laasbuen. 

Nu var lidungerne kommet saa langt tilbake saa 
svenskerne kunde naa dem med valslyngerne, stener 
og kasteskudd faldt ned i deres klynger, og de første 
flygtninger tok til at søke, nogen tilbake mot broen 
og nogen nordover jorderne mot skogen. Qlav hadde 
holdt op at bruke buen — han stod og stirret spændt 
paa slutten av kampen, mens han hele tiden tanke- 
løst maatte kjende med tungen paa det skarpe jernet 
som stod ind gjennem kindet og paa den knuste jek- 
selen i overkjæven, men snart blev tungen tyk og stiv 
og saaret fyldte hans mund som blodig svamp. Men han 
sanset det litet, mens han saa kampen paa jordet ta slut. 

Valdresridderens lur kaldte til samling, utrættelig, 
og hovedmassen av vestmændene fylket paany like 
opunder brokastellet. Raumrikingerne i taarnene hadde 
faat undsætning nu, av friske mænd med sækker og 
koggere fulde av bolter og skudd. Olav vilde snakke 
til dem som var kommet op og stod omkring ham, 
men det blev bare blob-blob-blob i blodspyttet som 
fyldte hans mund og ulyder i halsen hans: han kunde 
neppe tro sine egne øine, men svenskerne rykket ikke 
ut, det saa ut som de brøt op og drog tilbake i sko- 
gen — hadde de faat nok av leken! 

En stund efter gik han tilbake over broen, som i 
drømme, saa tungt var hans hode — midt i strømmen 
av fremmede mænd som vendte tilbake. Øksen sin 
hadde han da husket at ta op, før han gik ned av 
taarnet; som i drømme husket han at han hadde 
skrævet over døde kropper som laa i bunden av taar- 
net omkring trappen, og som i drømme hørte han 
ropene fra folk oppe i kastellerne — de gjorde sig 
rede til et nyt forsvar, om det skulde trænges. Han 
maatte vige tilside for to mænd som kom bærende 

en tredje under skuldrer og knær — sløvt merket han 
at broplankerne var mørke og glatte av blod, og han 
blev litt svimmel av at se paa det svarte elvevand som 
strømmet under broen og dundret utfor fossefaldet. 

Kommet litt op i bakken mot Akerskirken stanset 
han, la ned øksen — han vilde ha av sig hjelmen 
som hodet kjendtes saa vondt indi, og det var ekkelt 
med denne staalsplinten indi mundens masser av bløtt 
og saart. En mand stanset og hjalp ham med det 
— svetten sprang ut paany over hele hans svettvaate 
krop og taarene kom i hans øine, inden den anden 
hadde faat av ham hjelmen, kindet blev flænget op 
endda mere. Den fremmede gjorde mine til at ta 
ham under armen, men Olav rystet paa hodet, han 
vilde le, men kunde ikke, for ansigtet hans var blit 
saa stivt og likesom uhyre stort — da tok hin op 
øksen og hjelmen og rakte ham, sa noget, leende, og 
gik videre. Olav fristet tørke litt væk av blodet som 
silte nedover hans hals — han blev saa ekkelt vaat 
indunder klærne. 

Solen stod høit paa himmelen nu, la han merke 
til — det var over middagsleite, og det var blit den 
klareste, vakreste vinterdag, trækronerne oppe omkring 
kirken lyste mot blaa luft som det skulde været utpaa 
vaaren, men lyset skar i hans øine. 

Han kom op til en gaard paa høiden og gik ind 
jet hus. Der var søkkfuldt av mænd, men han saa 
ingen som han kjendte. Flere snakket til ham, da de 
saa hans oprevne ansigt, men han kunde ikke faa 
frem et ord. Nogen tukket sig sammen, saa han fik 
sitte paa gulvet foran en bænk, og en som sat paa 
bænken tok hans hode paa sit fang, og saa overvæl- 
det trætheten ham. Han sov ikke rigtig, for smerterne 
i hodet tok til og blev sterkere, brøt likesom i selve 
benhausen, og han kjendte at han frøs nummen efter- 
hvert, mens han sank i enslags dvale —. 

Engang blev han vækket op av den — en tyk- 
falden ældre kone tok i ham. En halvstor smaamø 

med alvorsfulde stirrende øine stod like ved og holdt 
en skaal som det dampet av, og konen dyppet en 
haandduk som var lysebrun av bruk, vasket blodet 
av hans ansigt og hals med lunkent vand. Ør og 
utaalmodig av træthet og smerter maatte han la sig 
hjelpe op, saa han sat paa bænken — imens stirret 
han længselsfuldt bort til det store baalet paa aaren, 
for han frøs svært nu. Konen og en mand flettet av 
ham elghudspanseret, flaadde ned trøien og skjorten 
som sat fastklæbet til holdet; naken til midjen frøs 
han, mens de vasket ham og stelte med saaret, et 
skaar opover til under den venstre brystvorten, og 
saa drog de op paa ham igjen plaggene, som nu var 
drivvaate, 
å Han reiste sig ravende, vilde gaa og sætte sig ind- 
til varmen, men en kvinde som lignet Torhild tok 
ham i armen og leiet ham bort til en seng som var 
redt paa gulvet. Da han først hadde faat lagt sig 
ned, var det svært godt at strække ut lemmerne og 
faa læne ryg og nakke mot de digre høisækkene — 
hun som lignet Torhild la en skindfeld over ham og 
bød ham en lunken drik, men han kunde ikke faa 
stort ind i munden, og det var for vondt at svelge. 
Men snart kjendte han varmen av felden, og det var- 
met ogsaa godt av en svær, svartskjegget mand som 
han laa indtil, og varmen var en usigelig lindring, 
endda hodet var som det skulde sprænges av smerte, 

Om en stund var der igjen nogen som vækket 
ham av døsen, de vilde ha ham med op og ut. Han 
fulgte. Det var næsten mørkt ute nu, luften grøn- 
gul i syd; store hvite stjerner lyste i frostkvelden. 
Oppe ved kirken brandt store røde baal som svarte 
folk færdedes omkring — staldene og kirkelaaven var 
mætte av folk. Kirkens hovedport stod paa vid gap, 
og han saa at der var mange lys tændt oppe i koret, 
toner av sang strømmet ut, men hans følgesvein førte 
ham videre, frem til nogen huser. — 

Han kom ind i en stue, og der var flere folk sam- 

let — han kjendte Ivar Jonssøn og etpar mænd hjem- 
mefra. Nogen syslet om en bænk, og der laa et 
nakent lik som de holdt paa med og vasket. Olav 
traadte borttil og kjendte sira Hallbjørn. 

Han laa paa ryggen, lang og hvit, med armene 
hængende ned saa hænderne hvilte paa jordgulvet 
med indsiderne op. Den ene armen var brukket, saa 
benpiperne stak ut ovenfor albuen. De vasket netop 
blodet ut av hans røde, graasprængte haar, og det 
knastret let av knuste ben — hjerneskallen var slaat ind 
ovenover den venstre tinding. Ved siden av bænken 
stod en stamp med dampende rødt vand. 

Ivar Jonssøn kom bort til Olav. Hviskende fortalte 
han at de hadde fundet liket av presten i et klunger- 
kjerr helt borte ved der hvor svenskernes valslynger 
hadde staat, — halvnakent og plyndret: hans vaaben 
var borte og seglringen og det forgyldte agnusdei 
som Olav husket at sira Hallbjørn bar om halsen altid. 

Bror hans, ridderen Finn Erlingssøn, var mellem 
dem som svenskerne hadde tat til fange, men søn- 
nerne Eindride og Erling var her, snakket Ivar videre. 
Olav saa paa de to slanke, rødhaarede unggutter som 
stod ved farbrorens lik, og nikket at han hadde skjønt. 
Ivar blev ved at tale — det hadde været lidunger, 
ringerikinger og modheimssokninger med i bondereis- 
ningen, og en liten skare fra Valdres under herr 
Finns anførsel. 

Den dødes ansigt var graat og rolig som et sten- 
billede. Mændene som stod omkring drøftet hvad 
det kunde være for arr presten hadde paa kroppen: 
paa den venstre skulder og overarm som om kjøttet 
hadde været flænget, og paa den venstre brystmuske- 
len fire smaa dype groper — derfra løp sølvbleke 
arrfurer ned og utover maven. Men de var gamle, saa 
det var ikke godt at si, hvad det var for slags rov- 
dyr han hadde været i kast med. 

Olav knælte ned sammen med nogen andre, men 
det verket slik i saaret og i hele hodet, saa han kunde 

ingenting be. Da han reiste sig op, hadde de klædd 
liket, og flyttet det bort paa baaren. Nu laa sira Hall- 
bjørn som en prest, klædt i alba og et gammelt messe- 
hagl, sandaler paa føtterne og en tinkalk mellem de 
foldede hænder: nogen av presterne ved Akerskirken 
hadde skaffet frem det som sømmet for den døde 
broder. 

Olav fulgte med, da de bar baaren ned i kirken; 
der stod alt flere baarer foran korbuen. Men han 
orket ikke bli og høre paa vigilien. Den manden som 
hadde fulgt ham op til likstuen tok ham under armen 
og leiet ham tilbake til den gaard hvor han hadde 
faat herberg; det var Lille Aker, sa den anden. 


Legemlig smerte var en helt ny erfaring for Olav 
Audunssøn. Saar og risper hadde han nok prøvet 
mange ganger, med svie og feber, men det hadde 
altid været slikt som han ikke regnet for noget — 
kjøttsaar som heledes fort og tent. - 

Men dette saaret i ansigtet var slet og ret pine- 
fuldt vondt; det brøt og sprængte i skallen, og det 
verket ulitelig i kjakebenet og i roten til den knuste 
jekselen. Men det værste var ekkelheten — usmaken 
av saaret og verken fyldte hans mund altid. 

Indimellem hadde han sterk feber, og da var det 
som sengen han laa i steg op og op, og han kjendte 
sin krop flat som en tom hit, mens noget rundt tungt 
som hadde været inde i hans hode rullet ut og over 
ham, og syner svævet langs brynaasen — skapninger 
som hverken var dyr eller mennesker, ansigter som 
han drog kjendsel paa uten at han visste hvem de 
var — især var der en benløs tigger som akte forfær- 
delig fort med fjæler under hænder og knær; det 
plaget han værst, naar det synet kom. 

En nat saa han Ingunn — hun stod litt oppe paa 
væggen over sengefoten og lutet sig frem over ham, 
saa det gulbrune haaret svøpte utover hendes tynde, 
nakne armer og faldt frem som en kaape. Hun var 

vist klædt bare i en serk som er utsydd paa opluten med 
smaa grønne blomster, saa det flimret for øinene hans 
av alle de brogede prikker. Olav løftet hænderne og 
vilde ikke at hun skulde komme nærmere, for akkurat 
i de dagene var saaret saa stygt og stank fælt, men 
hun sank ned over ham som en bølge av varme og 
sødme, han blev likesom overskyllet med godhet fra 
hende — saa tapte han sans og samling, faldt i en- 
slags uvit. 

Om morgenen fik han spyttet ut en hel masse 
vaag og splinter som hadde verket ut av kjaken; ko- 
nen som stelte ham kunde vaske saaret taalelig rent, 
og han hadde det bedre. Han var mat og han frøs, 
og fordi han bare kunde ligge paa den venstre side 
kjendtes det som om knoklerne holdt paa at bryte ut 
gjennem holdet der, saa mør var han. Utsultet var 
han ogsaa — han hadde næsten ikke kunnet svelge noget 
av det som de kom og vilde ha ham til at drikke. 

De hadde været og set til ham næsten hver dag, 
en eller anden av hans vaabenfæller, men han hadde 
ikke orket at gi videre agt paa det de talte om. Men 
denne morgenen kom Ivar Jonssøn selv og nogen 
flere: de kunde neppe skjule sit overmod. Hertugen 
hadde brutt op fra Oslo ved daggry; han hadde nok 
mistet lysten til at prøve tænderne sine en gang til 
paa Akersborgens murer, syk som han selv var, og 
med bondehæren paa tretusen mand liggende bort- 
over høidedraget — og Munan Baardssøn hadde 
faat forsterkninger og skulde ha sat borgen i ypperlig 
forsvarsstand. 

Hertugen hadde ikke mistet stort over halv hun- 
drede mand i kampen ved Frysjubro; av bønderne var der 
faldt tohundrede, og mange hadde faat store og smaa saar. 
Men hertug Eirik syntes altsaa det kunde være nok 
likevel; han hadde slet ingen motstand ventet, snarere 
regnet paa at mesteparten av de norske stormænd 
skulde være saa misnøid med kong Haakon, saa 
de vilde gjøre fælles sak med ham. 

Olav laa og kjendte, efterat hans venner var gaat 
fra ham, hvor den nu strømmet ut og bredte sig 
gjennem hele hans væsen, den skjulte sikkerhet og 
glæde som hadde ligget dypest i hans sjæl, alle 
disse lange døgnene mens kroppen hans var som en 
masse av pine og urent verk og feberbrand. Likevel 
hadde denne glæden været i ham hele tiden som en 
glo paa aaren i et brøstfældig hus. Ingen smerte 
kunde ta fra ham glæden ved at ha faat reise sig og 
handle og kjæmpe for bygden og hjemjorden mot de 
fremmede som veltet sig ind over den. Om det 
ingenting hadde nyttet, saa kunde det ikke ha ugjort 
glæden ved at de hadde reist sig til motverge, han 
og bønderne hjemmefra. Men nu, naar det til og med 
hadde nyttet, nu laa han her og kjendte sit forpinte 
legeme som en tynd, bristefærdig skurv utenom sundt, 
groende hold. 

Han var glad, dypt og hjertelig, som han ikke 
hadde været det siden han var ung. Mens han gik 
hjemme alle de mange aarene og det syntes som om 
livet hadde laget sig slik for ham, saa det i andre 
menneskers øine saa ut som om han intet hadde at 
lage over — hadde han ikke velstand, helse og ro — 
da hadde han hemmelig hat det som om ormene 
hugg og slet i hans hjerte, saan som paa Gunnars- 
iknelsen hjemme paa klevedøren. I sin sjæl hadde 
han kjæmpet uten haab, herjet av forfærdelig angst, 
mot magter som ikke var av kjøtt og blod. 

Han skjønte nu, det var ikke det at han led som 
a øde lykken i hans liv — en mand kan være lykke- 
jgere mens han lider end naar han har gode dager. 
Og lidelser som nytter noget, de er lik spydsodderne 
som løfter skjoldet, det unge kongebarn sitter paa 
under hyldningen. 


Nogen dager efter kom Claus Wiephart med slæde, 
— han vilde at Olav Audunssøn skulde flytte ned til 
ham og gi sig ind under hans lækekunst. Olav sa ja 

til det — han kunde saa allikevel ikke bli liggende 
her paa Lille Aker. Claus pinte og plaget ham svært 
den første tiden, brøt ut tandstumpen, plukket ut ben- 
splinter, skar og brændte i saaret. Olav bar det alt 
med taalemod; ingenting bet paa denne underlige 
stille glæde over at ha kjæmpet og set at det nyttet. 
Ikke tanken paa at Claus skulde nok se til at ta sig 
betalt for kuren, og ikke alt han hørte om sven- 
skernes herjinger i bygderne, da de drog tilbake ut 
av landet. Han fik ikke greie paa, hvordan det stod 
til i Hestviken — om gaarden var blit brændt — men 
det rørte ham saa litet. Hadde han hat kvinder og 
børn hjemme, saa hadde det været anderledes. 

Græsset var grønt i Claus Wiepharts hage, og løv- 
trærne stod med store gulsprækte knopper, da Olav 
omsider kunde bu sig til at reise hjem. Saaret var 
da næsten lægt og kindet grodd utenpaa. Dagen før 
han skuide drage bort bad han Claus' frille, om hun 
vilde laane ham sit speil Han sat med det en 
stund, aandet paa den blanke malmskive, pusset av 
den og saa igjen paa sit eget ansigt. 

Hans lyse haar var blit allgraat nu og lokket sig 
slapt, uten brus, og det firkantede, renskaarne ansigt 
var furet ög falmet. Den høire siden var utskjæmt, 
kinden indsunket saa ansigtet blev skjævt, og det svære 
røde arret saa stygt ut; det trak ogsaa munden ned 
litt i den ene siden. 

Paa sæt og vis hadde Olav Audunssøn altid visst 
om sig selv at han var en ualmindelig vakker mand. 
Ikke slik at han hadde været forfængelig av det, og 
i ungdommen hadde det brydd ham, naar nogen 
snakket om det eller kvinderne lot ham merke, de 
vilde gjerne ikast med ham, fordi han var saa lys og 
frid. Selve sin legemsskjønhet hadde han paa en 
uklar maate følt som en del av det baand av kjøtt 
og blod som bandt ham til Ingunn — siden han ikke 
hadde været fuldt utvokset endda, da han gav sig 
hen til sin make. Men det hadde været som en del 

av hans viden om sig selv, at vakker, det var han nu 
engang, snarere liten end stor, men lyteløst velskapt 
og sterk, uten en ufrisk plet paa hele den tætte, fin- 
lemmede krop, hvitlett og lys av haar og hold og øine, 
som det laa til den æt, han var rundet av. 

Det var som enslags ydmykelse at nu var det 
forbi — men han tok det med taalemod, som en dom, 
at nu var han da gammel. Han var heller ikke saa 
mange aarene fra de halvhundrede, saa han fik bøie 
sig for det. - 

Saa kom han da hjem i Hestviken en vakker vaar- 
dag til grønne volder og sprettende løv i lundene. 
Husene stod, men det var tomt i alle hus — sven- 
skerne hadde hugget ned og ranet alt de fandt. Paa 
fjøset stod en ku og en kvige som Mærta frue hadde 
kjøpt av Torhild Bjørnsdatter, da hun hentet hjem 
smaamøerne og ternerne. 

Men Mærta Birgersdatter var like rolig som hun 
pleiet være, og Olav var like rolig som fruen, og de 
sat og taltes ved om kvelden, men Olav sa svært 
litet; for han talte litt klusset av dette saaret i mun- 
den og blygdes da for at snakke. Han var glad for 
at børnene var blit hentet — Torhild Bjørnsdatter 
var den eneste som han helst vilde ikke skulde se 
ham, nu han var blit slik medfaret. 

ae en kveld gik Olav Audunssøn ned til sjø- 
boderne sine for at se om alting var gjort fast 
og stængt. Det hadde blaast sterkt om dagen og det 
var høivande, og vinden øket nu mot nat. Kommet 
ut paa bryggen blev han vår at en liten seilbaat hadde 
lagt til inde i læ. Der var bare en mand i baaten, og 
Olav gik da bortover for at se om den fremmede skulde 
trænge en haandsrækning med noget. 

«Nu hadde jeg lykken med mig,» sa kommeman- 
den og ristet av sig vandet, mens Olav hadde tat imot 
hans vaaben og tørket av dem det værste. «Jeg skulde 
ha talt to-ene med dig, Olav, det snareste ske kunde, 
og nu kommer du mig selv til møtes.» 

Han snakket som om de to skulde være gamle 
kjendte, og Olav syntes at han hadde set denne unge 
sveinen før, men han kunde ikke ta igjen ansigtet — 
det var vakkert, storskaaret, med fin, smallæbet mund; 
det skjæmte ham litt at de lyseblaa øinene var noget 
fremstaaende, men likevel saa han godt ut. Haaret 
klisset i panden under den voksede linhat som vandet 
silte av, men det saaes at det var rødlig. Den frem- 
mede var høi og velvoksen. 

Olav tok manden med sig ind paa den ene av 
boderne, bad ham si sit erinde. 

«Ja jeg faar si det slik det er, bonde, jeg er kom- 
met i mandsskade, og saken er ikke forlikt endda — 
det kan dra ut med det. Og saa visste jeg ikke bedre 
raad end jeg tænkte jeg fik søke hit til dig: jeg vet 

at du er den mand som ikke vil negte at gjemme mig, 
mens frænderne mine handler om fred for mig.» 

Olav taug. Det var blit meget mere vaagalt at 
hæle med utlegdsmænd i de sisste aarene, nu da det 
var blit mere rolig i landet og kong Haakon lot lovene 
hævde strengere. Men han kunde ikke sende fra sig 
den unge heller — det hvitnet utpaa fjorden, og det 
led mot natten alt. 

«Hvor hændte dette da?» spurte han. «Og hvad 
var det for en mand som du dræpte?» 

«Det hændte hjemme, og manden var Hallvard 
Bratte, sysselmandens søstersøn.» 

«Ja hjemme — hvor er det?» spurte Olav litt utaal- 
modig. 

«Jeg skjønner — du kjender mig ikke igjen,» sa 
den unge og syntes krænket. «Endda jeg fulgte dig 
som din fuldtro fælle baade til kampen ved Skeidis 
kirke og til Frysju bro —.» 

«Jo, jo — nu mindes jeg hvor jeg har set dig før 
— Aslak Gunnarssøn fra Yttre Dal. Du er nu vokset 
meget siden den tid, Aslak, det er snart fire aar siden.» 

Aslak blev ved og snakket. Det var slik at Aslaks 
far hadde tat med paa sommerhavn nogen kjyr for fru 
Signe, Hallvard Brattes søster, og to av disse hadde 
bjørnen slaat ned. Da Dalsmændene kom tilbake til 
Hamar med fruens fé, hadde hun været meget urime- 
lig, og saa hadde det ene ordet tat det andet. Hall- 
vard, fruens bror, som ogsaa stod hos, hadde da til- 
slut sagt noget om Gunnar paa Yttre Dal, som Aslak 
ikke kunde sitte kyrr og høre paa. Han hadde kom- 
met sig unda efter drapet, hadde redet sydpaa og 
var først tydd til hvitebrødrenes kloster i Tunsberg. 
Men da han kom dit, fik han vite at hans frænde, 
Sigurd prior, vat nylig død, og han skjønte snart at 
munkene vilde nødig huse ham: de hadde maattet gi 
op sit krav om at den asylret, som Mariskog kloster 
hadde, gjaldt ogsaa ordenens hus i Tunsberg. Abbeden 
sa han kunde jo drage til Mariskog — men det var 

snart vel mange av kong Haakons fiender som hadde 
tat sanctuarium der, og Aslak hadde merket paa mun- 
kene at de var litt urolige fordi nu kongen saa noget 
surt til dette kloster som hadde asylret. Nei, saa 
mistet Aslak lysten til at reise dit: «og da kom jeg 
i tanker om dig, Olav. En urædd mand vet jeg at 
du er og vant til at gjøre det du selv vil. Selv har 
du flakket om, en fredløs mand i din ungdom — saa 
tænkte jeg du vil ikke negte mig hjelp.» 

Olav hadde ikke faat mere lyst til at gjemme draps- 
manden ved dette som han nu hadde hørt — at gutten 
var oplænding og syntes vite mere om Olavs ungdom 
paa den kanten av landet end Olav gad bli mindet 
om; hvor meget var ikke godt at vite. Han hadde 
nu ellers trodd at folk der nord hadde glemt baade 
ham og hans saker for længe siden; det var saa 
mange aar nu siden han selv hadde vist sig i de byg- 
derne, Eirik hadde været der en stund for to aar 
siden og vistet hos Steinfinn Haakonssøn paa Berg; 
Olav var ikke blit glad, da han hørte det, og ikke alt- 
for sorgfuld da han spurte, at systrungerne var blit 
usams nogen maaneder efter, saa Eirik hadde ikke blit 
længe paa Oplandene. — Men negte at ta imot Aslak 
Gunnarssøn, det orket han ikke heller. 

Saa sa han de fik gaa opover til husene; Aslak 
kunde vel trænge til at faa varmt i livet og tørre klær. 

Det var endda held i uheldet, tænkte han, mens de 
gik opover, Olav bærende noget av den andens reise- 
gods, — der var ingen paa gaarden som vilde grave 
efter, hvem gjesten var. Siden Mærta Frue døde ivaar, 
styrte Bothild Asgersdatter og Cecilia hans hus, og de 
to ungmøerne var saa vel opfostret saa de talte aldrig 
uspurt til faren i utrængsmaal. 


Aslak Gunnarssøn slog sig til ro i Hestviken. Det 
hadde ikke været Olavs mening at han skulde bli der, 
men han fik sig ikke til at si noget om det, og da 
vaaren kom, gik Aslak der endda og lot i ett og alt 

som han hørte til huslyden. Han blev kaldt Jon Tores- 
søn, — navnet var Olavs paafund, og av det skulde 
ingen kunne gjette, hvem han var. 

Tøvrig var Olav fuldt villig til at indrømme, Aslak, 
eller Jon, var den mest likende husfælle, og han hadde 
lag til at gjøre sig nyttig. Han var sterk og arbeid- 
som, desuten utrolig nethændt — en ypperlig smed 
baade i træ og i jern, og altid fandt han noget at ta 
sig til. Olav selv hadde aldrig været mere end passe- 
lig dygtig haandverker — han kunde greie alt som 
trængtes gjort paa gaarden, men ikke noget slikt som 
krævet særskilt kunstfærdighet eller fint øiemaal og 
fingernemhet. Og siden Bodvar kom bort, den hus- 
karlen som faldt ved Frysjubro, hadde han heller ikke 
hat nogen mand som var øvet i slike idrætter. Og 
saa var Aslak altid munter og godlynt; han hadde en 
vakker sangstemme, men især kunde han plystre saa 
fint og rent, saa det var en lyst at høre paa ham — 
han plystret næsten altid, naar han arbeidet. Læse 
litt kunde han ogsaa, saa Olav lot ham se paa nogen 
av de brevene han hadde om sine eiendommer og 
retter — der var ett og andet som Olav ikke var viss 
paa at han husket helt nøie. 

Med alt dette var Aslak rolig i sit lag, saa han 
brøt ikke altfor meget den døyvde tonen som raadet 
i Hestviken. 

Stille levet de paa gaarden. Folket talte litet 
sammen, og alle blev lavmælte: husbondens taushet 
la sig dæmpende over hele denne huslyd som hadde 
levet sammen med ham saa længe — det var mest de 
samme folkene. Likevel var der kommet som en 
friskere daam over livet ute i viken, siden Mærta 
Birgersdatters hvasse røst var forstummet og hun lukket 
de skarpe øinene. De to unge fostersøstre, som nu 
delte husmorstjornet mellem sig, var de mest stilfær- 
dige og høviske møer nogen mand kunde se — like- 
vel fulgte der lys og glæde med deres ungdom, saa 
vakre som de var, og vel likt av alle. 

Bothild Asgersdatter var paa attende aaret nu, 
ferm og dygtig fremfor sin alder, men ikke sterk 
av helse, blid hjemme, men svært sky og blyg mot 
fremmede. 

Det fandt ingen paa at tro om Cecilia Olavsdatter, 
at det var av blyghet eller frygtsomhet hun holdt sig 
tilbake, naar hun kom ut blandt folk: hun saa alle 
bent ind i ansigtet med sine klare og kjølige, lysegraa 
øine. Olavs unge datter var like faamælt som faren, 
og hun var like lyslett som han hadde været i sin 
ungdom. Det skinnende lingule haar bruste bløtt om 
pikens hode, naar hun bar det utslaat paa hellig 
dagene; hun var hvit i holdet som nøttekjerne, og 
huden syntes saa tæt og fast, saa sol eller vind bet 
ikke meget paa den, og den unge, fulde mund var 
saa skjært rød som bleke nyperoser. Hun var liten 
av vekst til at være femten vintrer gammel, og litt 
bredbygget, men rund og velskapt, med smaa hænder 
og føtter, men sterk i hænderne og fotsikker. Det 
var sjelden at Cecilia Olavsdatter smilte og endda 
sjeldnere at hun lo, men saa hadde heller ingen hørt 
hende graate. I gjerning var hun snild mot sine egne 
og god mot fattige og syke, men litt mut av væsen 
og kort i ord. 

Fostersøstrene var altid venner og vel forlikte og 
syntes at være bundet sammen i inderlig kjærlighet. 


Ut kom Hestviksmøerne bare til de aarvisse gjeste 
bud indenfor Olavs eget bederlag, men saaes aldrig 
ved slike stevner, hvor ungdom ellers møttes. Men 
de kom til kirken hver messedag, saasandt veiret ikke 
var altfor stygt. Da var de saa vakkert klædt og 
smykket, saa ingen kvinder hadde bedre klær eller 
tyngre sølvbelter og spænder end Olavs møer — slik 
kaldte folk dem begge — de red, en paa hver side 
av faren, paa gode, velstelte hester med nyklippet 
staamån. 

Olavs hjerte randt fuldt av stum og inderlig glæde, 

naar han fulgtes med døttrene sine op gjennem kirken. 
De farvede kaaper av kjøpeklæde slæpte efter dem, 
under de tynde kirkeslør skimret jomfruernes utslaatte 
haar, Bothilds glatte kobberbrune og Cecilias sølvlyse 
silkefaks. Han stod under messen, saa aldrig en ene- 
ste gang bort efter dem paa kvindesiden, likevel var 
det som alle hans tanker var samlet om det ene, at 
de stod der. 

Han tænkte aldrig mere paa sig selv og sit eget 
— han var en gammel mand nu, tyktes det ham, 
hadde valgt for sig selv hvad det skulde bli til med 
ham. Men netop derfor blev det som alt han endda 
virket og vandt, indtil kvelden skulde komme for ham, 
det fik bare ett maal at live om disse to unge. 
Hvordan fremtiden skulde falde for dem, det tænkte 
han ikke stort paa — det laget sig nok paa bedste 
maate: med tiden skulde han vel gifte dem bort, og 
det maatte være en altfor forunderlig mand som ikke 
vilde bære slike skatter paa strakte armer gjennem 
verden, først han hadde hat lykke til at faa dem. Men 
endda hadde han tiden for sig til at se sig om med 
dette — de var saa pur unge endda begge to. 

— Der var Eirik. Men det var som Eiriks skik- 
kelse var smeltet bort i uvirkelighet for Olav; han 
tænkte sjelden paa ham. Han hadde ikke set ham 
siden hin dagen i Oslo. Olav hadde ikke været 
hjemme den eneste gangen Eirik hadde gjestet Hest- 
viken siden — det blev nu fire aar til sommeren siden, 
og da hadde faren været med Ivar Jonssøn paa hint 
krigstog til Sverige, hvor denne djerve ungherren faldt. 
Og efterhvert var det blit som en visshet for Olav, at 
Eirik skulde aldrig sitte her i Hestviken efter ham — 
den synd hadde Gud tat fra ham; det blev ikke den 
falske arvingen som tok den gamle gaarden. Gud selv 
vilde verge Cecilias ret. 


Saa var det en morgen, tidlig paa forsommeren. 
Olav og en av mændene hans gik i fjæren nede ved 

bryggen, stelte med nogen garn som skulde hænges 
op. Det var det vakreste veir — solskinnet fløt i store 
hvite flaker paa sjøen; indover langs viken lavet det 
lysegrønt av volder og akrer, og olderkjerret hadde alt 
tat til at mørkne sommerlig i løvet, men barskogen 
hadde lange, friske aarsskud. 

Paa det solbakte berg indved bryggen knælte Ceci- 
lia og hadde en haug med blank, spratlende kokefisk 
ved siden av sig. I morgensolen lyste pikens gamle 
rødbrune hverdagsklædning saa den saa rent vakker 
ut, de tykke lyse fletterne hang fremover hendes skul- 
drer — de var ikke svært lange, og haaret hendes var 
saa krøllet saa fletterne vridde sig om de røde baand 
de var gjennemtvundet med. Det blinket av kniven 
hendes, da hun løftet den og prøvet eggen mot fin- 
geren. 

Sommerlig godveirsmildt lød det uti morgenstillen, 
da Aslak flyttet varerne i baaten, vandet skvalpet og 
klunket, mens han rørte sig i den og la til rette det 
gods som han skulde ha med — Olav hadde sendt 
ham et ærind syd til Saltviken. 

«Jon,» kaldte Cecilia sagte. Manden saa op — 
Olav saa hans friske unge aasyn lysne i et stilt smil 

- da piken vinket mot ham med kniven, drog han 
sig med baaten langs bryggekanten ind til hende, som 
nu stod op paa berget. 

Det var kniven som hun vilde han skulde hvæsse 
for hende. Hun satte sig ned, mens han gjorde det, 
saa ut over vandet, med hænderne hvilende i fanget. 
De snakket ikke sammen, det Olav kunde sec — men 
da han var færdig og satte sig i baaten igjen, lekte 
det samme stille, varme smilet over Aslaks ansigt. Og 
idet Cecilia gik tilbake til sit arbeide igjen, laa der 
som en atterglans av det samme smilet over hendes 
lyse drag. 

Hun tok til at sløie fisken. Idet Aslak rodde forbi 
utfor berget, slap han aaren et tak og hilste med haan- 
den ind til møen. Og Cecilia løftet en haand litt mot 

ham. Saa bøiet hun sig over sit arbeide igjen med 
et dulgt litet smil. 

Olav stirret — det hadde gaat som et støt igjen- 
nem ham: her hændte noget, som han ikke hadde hat 
anelse om —. 

Cecilia slap den færdige fisken op i karret, rettet 
ryggen et øieblik. Hun vendte sit hvite, yndige aasyn 
opad mot solen, sat med lukkede øine. Og det smil som 
nu gjød sig over barnets mutte lille ansigt lignet ingen 
ting som faren hadde set før i sit liv; det straalte slik 
av søt og hemmelig glæde, saa Olav hadde aldrig set 
saa fagert syn —. 


Bakefter prøvet han at faa det fra sig. Gaa bort 
og huglægge en mand som gik her i Hestviken som 
en tjenestekarl, nei det kunde da hans datter aldrig 
gjøre. Hun visste vel ikke engang hvem denne Jon 
Toressøn var. 

Likevel fattet Olav det forsæt at bli kvit Aslak, 
det snareste ske kunde. Landsvist hadde gutten faat 
alt i vinter engang; der hadde været bud om det til 
ham gjennem munkene i Tunsberg. Saa nu var der 
ingen grund til at Olav skulde holde ham hos sig læn- 
ger end han hadde bruk for Aslaks tjeneste. 


Men der gik en ukes tid uten at Olav fik leilighet 
til at si noget om saken til Aslak. I smug holdt han 
øie med de to unge. Men han kunde ikke merke 
noget tegn til at de var venner med hinanden fremfor 
gaardens folk ellers. Han trøstet sig med at han hadde 
vel tat feil da, den morgen ved bryggen. 

— Til lørdagskvelden, Olav og mændene skulde 
gaa i badstuen, men kvinderne vilde ta karlaug i ild- 
huset idag; de hadde kokt briskelaag til sig. Olav og 
mændene gik opover tunet; da ropte Cecilia fra ild- 
husdøren paa Aslak. 

Det slog ned i faren at hun visste gjestens rette 
navn —, 

Aslak var borte hos møen, tok imot to bøtter og 
strøk forbi Olav. I det gyldne eftermiddagssolskin løp 
han letfotet nedover volden mot ilen. Han var stor, 
slank og ledig, en vakker og gladlynt mand; det rød- 
lige krushaaret hans skinnet saa muntert i kveldssolen. 

Olav stanset. Nu kom Cecilia frem igjen i ildhus- 
døren. Hun hadde lagt av sig kjortelen og stod i 
underklædningen, den var blaa, rikt og rynket faldt 
den ned om hende like til de smaa bare føtterne som 
hun flyttet, den ene oppaa den anden, for hellen var 
iskold der i skyggen. Mens hun ventet paa vandet, 
løste hun op fletterne sine, ristet ut haaret og kjæm- 
met det, saa det stod i brus om ansigtet og armene. 

Aslak kom med vatsbøtterne. De to unge vekslet 
nogen ord som ikke Olav kunde høre, men igjen straalte 
Cecilias ansigt av det nye, yndige lys. Og Aslak gik 
og smilte, da han kom nedover. 


Mandags kvelden gik Olav ut i -smien til Aslak og 


sa ham det: 

«Du vil vel hjemover nu, Aslak — saken din er 
forlikt. Og da mener jeg du burde kanske nytte god- 
veiret mens det staar —. Du regner vel fire dagers 
ridt ?» 

Aslak la ned det han hadde i hænderne, saa paa 
den ældre mand: 

«Det har jeg tænkt paa selv, Olav, at jeg skulde 
se hjem med det første. Hvis jeg ikke sætter dig i 
beit — vil du la mig fare herfra før høionnen da?» 

«Det kan du vite at jeg vil. Jeg mener da ikke 
du skal gaa her som min tjenestedreng, nu da du ikke 
mere trænger at jeg herberger dig.» 

«Nei, nei,» sa Aslak, «jeg er da ikke slik heller; 
du vet vel at jeg skal bli, saa længe som du har bruk 
for mig.» 

Olav rystet paa hodet. Aslak flyttet paa nogen 
ljaablader som han hadde tyndet; han syntes at være 
noget bevæget. Saa snudde han sig fuldt mot Olav. 

Han saa alvorsfuld ut: han var en vakker kar, det 
storskaarne, rødlette ansigt klart og redelig, det skjæmte 
merkelig litet at øinene var noget utstaaende. 

«Om jeg nu kom tilbake, Olav, saasnart far min 
eller ældste bror min kan bli rede til at følge syd med 
mig — du skjønner vel hvad jeg mener mine frænder 
skulde tale med dig om?» 

Olav svarte ikke. Aslak tok paa igjen: 

«Du skjønner, hvadfor ærinde vi kommer i da? 
Hvordan vilde du ta imot os, og hvadfor svar kunde 
min far vente at faa av dig?» 

«Hvis du mener det som jeg tror,» sa Olav svært 
sagte og utydelig, «saa vil jeg si dig, du skal ikke 
bry frænderne dine med at gjøre den lange færden til 
ingen nytte.» 

Det støkket litt i Aslak. 

«Kan du si det saa visst, Olav — før du har hørt, 
hvadfor vilkaar vi kunde byde dig? Det er sandt, du 
kunde faa en rikere maag, men du kunde faa en som 
var fattigere og. Og de rikeste mændene er sjelden 
de som er bedst byrdige eller mest vyrdet — ikke slik 
som tiderne er nu — uten du søker dem mellem disse 
stormændene eller ridderskapet, som du selv ikke har 
villet søke samkvem med i al den tid du har sittet her 
i Hestviken. Jeg er ættet fra saa gode og gamle sleg- 
ter i alle grener, saa i det stykke kan jeg være jevn- 
gifte for datter din, og der er ikke mange mænd paa 
Heidmark som nyter slik vyrding som far min.» 

Olav trak paa skuldrene litt. Han kunde ikke finde 
svar paa dette med det samme — han hadde det neppe 
helt klart for sig, hvi han ikke for nogen pris vilde 
gifte Cecilia med en oplænding. 

«Der er ogsaa det,» sa Aslak igjen, «det kan være 
godt nok at gifte barnet sit til rikdom, men det hjælper 
litet, hvis en faar en maag som er slik at han ikke 
vet at holde hus med godset og øke velstanden. Det 
tænker jeg at jeg tør love dig — under mine hænder 
skal det ikke minke, saa sandt Gud under mig helsen 

og sparer os for store ulykker, — Ja nu har jeg været 
her hos dig mere end ett halvaar, og du kjender mig.» 

«Jeg sier ikke andet end jeg liker dig, Aslak — 
men det er ikke grund nok til at gi den eneste datteren 
sin bort til den første mand som spørger om hende; 
jeg vet ikke stort mere om dig end at dere er mange 
søskende, og selv har du talt om at Gunnar sat ikke 
let i det — la være, at ellers har jeg aldrig hørt andet 
end godt om folket dit, det lite jeg har hørt om det. 
— Ellers er det da slik, at saa ung som du er saa har 
du alt været en mands bane — og det var som en 
fredløs mand du kom hit i gaarden til mig» — Olav 
kjendte sig underlig lettet for hver grund han fandt til 
at gi gutten avslag — «tykkes mig ogsaa, du er altfor 
ung til at tænke paa giftermaal uten du har spurt dine 
frænder til raads —.» 

«Synden har jeg angret og bøtet,» sa Aslak, «og 
med det at jeg blev drapsmand i saa ung alder — 
mere grund er det da til at tro jeg har lært at styre 
mig bedre, saa jeg steller mig ikke slik en anden gang, 
uten jeg blir haardt egget. — Men du skulde da være 
den sisste mand til at laste mig for det, du Olav 
Audunssøn; — og du kan vel ikke mene jeg er for 
ung til at fri. Jeg er da fulde nitten vintrer gammel 
— du var femten eller seksten, har jeg hørt, da du 
tok en frue med vold og hugg ned brødrungen hendes 
som vilde negte dig at nyte hende —». 

«Det ene er ikke det andet likt, Aslak.» Olav 
greiet at tale ganske sindig. «Den møen som jeg tok 
til mig var min fæstemø og jeg var hendes fæstemand; 
det var lovlig bundet handel mellem hendes far og 
min far alt mens vi var to spæde børn, og siden bød 
hendes frænder til at skiple retten for os to farløse 
unge. Du mister hverken ære eller ret, om du ikke 
kan faa den første unge møen du har kastet dine 
øine paa, uten at dine frænder saa meget som vet 
hvad du har i tankerne —. 

— Nei nei,» sa Olav heftig, «det skal aldrig far 

din faa si mig paa, at jeg tok imot dig da du kom 
hit, utleg og frændeløs, og saa handlet jeg med dig 
umyndige unge svein om giftermaal med datter min, 
uten jeg visste engang, om frænderne dine har hug til 
at tenge maagskap med mig.» F 

«Du vet selv,» svarte Aslak kjølig, «det er litet 
rimelig at far min skulde ha imot, jeg fik datter til 
Olav Audunssøn i Hestviken. Jeg vet ikke hvad du 
mener? Er det for disse rygternes skyld som för om 
dig den gangen det stod paa om giftermaalssaken din 
med hende Ingunn Steinfinnsdatter? Der er rendt saa 
meget vand i fjorden siden den tid, saa ingen gidder 
bry sig med det mere, hvad du har gjort eller ikke 
gjort i dine unge dager — siden den tiden har du da 
levet fredelig i mere end tyve aar og vundet ry for 
hæderlig færd baade i fred og i ufredstider.» 

Olav kjendte sit hjerte hamre forfærdelig haardt. 
Men han brøt av, iskoldt: 

«Det er vakkert slik, Aslak — men faafængt at 
du taler mer om dette emne. For Cecilia har jeg 
tænkt paa et andet raad. —» 

«Det vet hun ingenting om!» brast Aslak ut 
heftig. 

«Er det slik» — Olav kjendte befrielsen ved at 
kunne fare op i harme og med skjellig grund — «at 
du har gaat her og giljet datter min bak min ryg?» 

«Det tror du vist ikke selv om mig. Ikke et ord 
har jeg talt med Cecilia som du kunde tat til mistykke. 
Men at jeg liker hende, det har hun set, og jeg har 
set at hun liker mig — det kan ingen av os hjelpe 
for, slikt kan ikke skjules. Vilde du høre paa os, 
Olav, saa samtykket Cecilia uten sorg, det har jeg 
skjønt. —» 

Olav sa: 

«Det blir vel ikke saa stor sorg for dere heller, 
om jeg ikke vil høre paa denne beilingen. Møen er 
bare barnet — og du er ikke saa gammel du heller. —» 

«Sier du slik! Du selv og mor hendes holdt fast 

ved hinanden i ti aar eller mere og vilde ikke taale 
at frænderne hendes skilte den kjærlighet som var 
mellem dere — jeg har hørt dere nævnt hjemme, 
Olav, til døme paa trofast elskov» 

Olav taug litt. Guttens ord gik ham forunderlig 
til hjertet — samstundes kjendte han endda mere urok- 
kelig visst, at aldrig vilde han ha Cecilia gift med 
en oplænding. Saa svarte han lavt og usikkert: 

«Det var anderledes det, Aslak — jeg hadde ret 
til hende. Og vi var vokset op sammen som to bær 
paa en kvist — elsket hverandre som søskende fra 
barnsben av. Cecilia og du, dere har kjendt hinanden 
en viner, og ingenting er avtalt. — Saa stor hjerte- 
sorg kan det nu vel ikke bli for nogen av dere, om 
dere nu maa skilles.» 

Aslak rødmet dypt. Han stod litt med sænket 
hode, haanden paa brystet, fingrene hans plukket paa 
bringesøljen. 

«For datter din kan ikke jeg svare,» så han 
saa kort. «Jeg —» han trak paa skuldrene — saa 
snudde han sig om paa hælen og gik ut. 

Allerede næste dag var han reisefærdig. Han tok 
det som en høvisk mand, takket Olav for hjelp og 
vist venskap, i vel valgte ord, og bød levvel. Han 
gik rundt og gav alle sine husfæller haanden til avsked 
I smug vogtet Olav spændt paa de to unge, da de 
sa farvel til hinanden. Men de tok det vel: de saa 
ikke paa hinanden, og deres hænder faldt underlig 
løst ned efter haandslaget, ellers kunde ingen merke 
noget, som intet visste. 

Saa red Aslak Gunnarssøn fra Hestviken. 


Olav gik og vogtet hemmelig paa datteren. Men 
Cecilia var ikke anderledes end ellers, og faren fristet 
faa sig selv til at tro, hun sørget ikke efter Aslak, 
ikke meget ialfald. Hun var da bare femten aar. — 

Femten aar hadde Ingunn været. Men det var 
anderledes alt sammen —. 

Han hadde ingenting at angre. Den yngste søn- 
nen fra Vtre Dal — Cecilia Olavsdatter i Hestviken 
kunde vel vente at faa andet gifte end som saa. Det 
var rimelig at hun hadde likt Aslak; hun hadde set 
saa faa unge mænd ellers, og gutten var vennesæl, men 
hun kom nok til at glemme ham, naar hun traf andre —. 

Det hadde rørt op i Olavs sind, et ulitelig velte 
av stridende kjendsler, dette at der nord var der endda 
folk som husket hans og Ingunns kjærlighet, talte om 
dem. Som et døme —. Og rygter — han visste ikke 
hvad det kunde være for slags. Han hadde trodd 
de var glemt deroppe, baade han selv og hun. Her 
var der ingen som husket Ingunn uten han selv, og 
han husket hende ikke slik at han tænkte paa hende 
ofte nu længer; han visste bare om alt som hadde 
været, om utspringet til sin egen skjæbne. 

Synden og sorgen og skammen, og under alting 
minderne om en sødme som kunde bryte op som 
vand bryter op over isen og overflomme hele hans 
sind, straks der blev slaat brist i hans størknede sindsro. 
— Og der nord levet alt dette mellem folk som sand- 
sagn — rette eller urette. — Ikke for alt i verden 
vilde han ta op igjen samkvemmet med mennesker 
som kanske talte bak ryggen havs om hans ungdoms 
eventyr —. 

Og det bare for en smaamøs hugskott som hun 
sagtens hadde glemt igjen om ett aar, bare hun ikke 
blev mindet om det. For to børns barnagtighet skulde 
han gaa levende tilbake igjen mot en slik skjærsild — ! 
Aldrig vilde han det. 


II. 


En maaneds tid senere kom Eirik Olavssøn hjem 
til Hestviken. 

Han hadde sendt bud i forveien at han bragte 
med sig en ven, Jørund Kolbeinssøn fra Gunnarsby, 
og han lot be, at faren vilde ta vel imot gjesten. 

Den solhete luft indi dalen var mæt med høilugt 

og duften av blomstrende lind, da Eirik red nedover 
langs Hestvikselven. I Rundmyr laa høiet paa skaar 
endda, mørkt og litt skjæmt alt, utover de smaa slaatt- 
enger; rundt om den fattige heimen stod skogen dyp 
og stille og drak ind sollyset. Anki kom ut da han 
hørte rytterne, skygget øinene med haanden, og saa 
la han paa trav, med den tynde halsen fremstrakt, 
krøkt i ryggen, svingende med de altfor lange armene. 
Efter fulgte hele hurven av halvnakne, barbente børn, 
og sisst labbet Liv selv, bærende den sisste ungen 
sin paa armen og den næste under stakken alt; hun 
var blit saa gammel i ansigtet saa hun lignet med 
det hakeløse fjæset sit en høne som har mistet alle 
fjær paa halsen. 
Eirik blev sittende paa hesten, saa de rigtig kunde 
faa se paa ham. Men da de første hilsener var vekslet, 
maatte han likevel stige av, og Anki synte dyret og 
haandfor det, mens Liv skrøt av Eirik og hans fælle. 
Han maatte bli med dem op i kojen. 

Selve den sure og raatne lugt derinde kjendtes 
jær og fortrolig. Den runde jordstuen uten vægger 
spids opunder taket som et telt, var delt i to paller 
med en gang imellem, og gangen var vaat paa bunden 
som en grøft med stinkende gjørme i: folk maatte 
sitte med benene trukket op paa pallen. Inde rundt om i 
mørket var rot og skrammel dynget op. Eirik kom i 
hug alt som var underlig og ulovlig: her hadde han 
ligget og lyttet sig langøret efter farende folks snak 
om livet som seg mørkt og lønlig, lik gjørmevandet i 
Livs husgang, utenom bondebygdernes lovteglede og 
dagklare færd, i barhytter og under berghamrer som- 
merstiden, indom storgaarderne — bøndernes, bymæn- 
denes, presternes liv, slik det saa ut fra stavkarsbriken. 
Om smughandel med varer som kongen hadde lagt 
ban paa fik han høre, om ran og om hemmelig kunst, 
om sedesløst samfar mellem karler og koner som gik 
i følge en stund og saa skiltes de, om Olavsfesten og 

om kirkevigselsmesser og om skjær hedendom, hellige 
stener og trær. Her hadde han vundeti spil en sølv- 
bunden kniv som han gav bort, for han turde ikke ha 
den. Og der borte i kroken fandt de engang en død 
unge — moren hadde ligget den ihjel om natten, og 
saa var hun bare gaat videre. Liv fik liket ut av 
veien. Eirik hadde gaat syk av spænding — om far 
bans fik vite slikt hadde hændt i en heim som hørte 
under Hestviken! Det var fælt at tænke paa, men det 
var hugnad ogsaa! Det var som en opreisning for 
hans evige, ulykkelige nederlag hos faren — faren 
skulde bare vite hvad han turde se og høre og gjøre 
her i Rundmyr. Endda faren visste ikke noget om 
at han trodset paa denne maaten. Selv den første 
gangen han misgjorde med en kvinde var det mest 
for at hevne sig paa faren. Han var kvalm av skam 
og skræk efterpaa, da han maatte liste sig hjem i mør- 
ket og stjæle ut av boden det kjøtlaaret som han 
hadde lovet hende, og han visste ikke selv hvad som 
var sterkest, hans anger eller enslags glæde, fordi han 
hadde vaaget dette som faren vilde bli utav sig harm 
for — hvis han hadde visst det da. 

Eirik plukket op fluer av den gamle sköpen og 
drak — melken var saa eitrende sur og besk, men 
det var den kjendte, egne smaken paa melken hos 
Liv. Siden sat han med hænderne foldet om de op- 
trukne knær og hørte paa Anki og Liv som snakket: 
ja nu hadde de det bra, nu da Cecilia og Bothild 
stod for styret — nei Olav selv, han la sig aldrig 
op i det, ikke i at Mærta hadde negtet og ikke i at 
døttrene gav. Flettet ind i deres tale faldt nyheter 
om dødsfald og fødsler og gjestebud utover i bygden, 
om Hestviken og om svenskernes herjinger — eftersom 
det hadde rørt ved deres liv. 

Eirik hørte efter med et halvt øre. Litt søvnig 
sat han, lot minderne svive gjennem hugen, undrende 
med et halvsmil, hvordan det skulde bli nu? Han 
hadde tumlet om i verden saa længe saa han kjendte 

sig gammel og usaarlig. Utenfor døren lyste sol over 
stenet og mosebunden vold, nedenfor glitret myrhul- 
lerne mellem vierkjerret, og bakom stod granskogens 
mørke mur. Det var hans jord og hans skog, 
kojen her var hans, og disse folkene var hans: hans 
hjerte blev varmt mot dem i al deres usselhet til krop 
og sjæl. Han skulde være snil mot dem, for de 
hadde været tro mot ham, da han var barn — 

Jørund Rypa ropte utenfor — han laa og drog sig 
i græsset, hadde ikke villet gaa med ind i dette fæle 
hullet. Anki og Liv og hele ungeflokken fulgte i hæ- 
lene paa ham, da han gik ut. 


Elven, kvernbækken, silret tynet og liten mellem 
stenene. Eirik kjendte igjen høl efter høl, hvor han 
hadde brukt at ta auren. De glinsende grønne flu- 
erne som gnistret hit og dit under løvhanget kunde 
være de samme gamle, og de samme tufserne av 
vendelrot og klynger av blaabjeller stod hvor han 
husket at de hadde pleiet være. Han red forbi utslaatt 
efter utslaatt; nogen steder stod høisaater ute endda. 
Duften blev døvende sterk: her var ur og upser dæk- 
ket av linden som klænget sig fast ind mot fjeldvæg- 
sen med de honninggule blomsterdusker skimtende 
frem under det mørke, taklagte løv. Hvor en tunge 
av granskogen skjøt ned paa ridestien teppet naarisle- 
græsset bunden fuldsat med blekrøde tvillingklokker. 

Der var det utoverlutende lille berget hvor han 
hadde fundet tordenstener i sandbakken under — fin- 
nepiler kaldte faren dem. Han red vadet nær elve: 
oset og kom ut av krattet, og den gamle viken laa 
foran ham, glitrende i solen. Paa opsiden steg Oksen 
med atterglansen fra vandet som et lysende net over 
den blankslitte, røde bergside, paa sydsiden skraanet 
indmarken opover, slaatte volder og bølgende lyse 
akerteiger, op under Hestens bratte, svartblanke berg- 
væg, og mot den sommerblaa luft synte hustakene 
av gaarden paa fjeldets knæ under hammeren. Røk 

hvirvlet av takene deroppe; utenfor skimtet fjorden, 
mørkeblaa i solgangsvinden. Hver sten paa stien og 
hvert straa i akeren var hans og han elsket det. 

Der laa badstuen, litt for sig selv nede i engen, 
og den store laaven ovenfor. Han red opfor den lille 
bratte kneiken som var saa vond at vinde op over 
med slædelass, naar der ikke var sne. Og nu slog 
hestehoverne mot tunets svaberg. ; 

Ut av setstuens dør traadte hans far, fulgt av 
søsteren. Faren var helgeklædd, i fotsid grøn kjortel 
med sølvbelte om midjen, han gik sønnen imøte rank 
og værdig. Han var nyraket og nykjæmmet, om det 
firskaarne, stengraa ansigt med de blodsprængte lyse- 
blaa øinene bruste hans vakre haar. Det var fuld- 
kommen isgraat nu, med drivende gulhvite flaker op- 
paa i lokkernes myke bølgefald. Eirik hadde altid 
tænkt sig Gud Fader den Almægtige i sin fars lignelse. 

Han var den vakreste og mandigste mand i verden. 
Han var det nu og, endda han var blit graakollet, og 
den høire siden av ansigtet var som indslaat og kindet 
krympet og furet paa kryss og tvers av det svære 
arr. De to unge mænd sprang av hestene, Eirik tok 
imot og kysset paa farens fremstrakte haand. 

Saa hilste Olav paa Jørund og bød ham velkommen. 

Cecilia traadte frem. Hun bar det gamle drikke- 
hornet i begge hænder, og hun ogsaa var klædt til 
fest med utslaat haar som skinnet om det lille tætte 
ansigt. Hun stod der, uviss saa hun fra den ene til 
den anden av de to unge mænd, saa nikket faren: 
sønnen i gaarden skulde hun byde først. 

Det strømmet ind over Eirik som den sisste, fuld- 
komne fryd — dette var hans søster! Rank og ung, 
fager og frisk og skjær som de unge ridderdøttrene 
han aldrig hadde kunnet nærme sig — og her møtte en, 
den vakreste, lyseste av alle ætstore ungmøer ham i 
stuedøren hjemme; det var hans egen søster. 

«Gjesten først, søster min,» sa Eirik glad, og Cecilia 
hilste Jørund, drak ham til. 

Inde var der tændt op ild paa aaren, luen lekte 
blek i solskinnet som silte ned og blaanet røken op- 
under rafterne. Gulvet var strødd tykt med løv og 
blomster; paa den nordre sengen som hadde været 
Eiriks i opveksten var et nyt rødt og gult aaklæde 
bredt over felden. Bordet stod dækket med gjeste- 
budskost, og paa begge sider av Olavs høisæte laa de 
to sølvbeslaatte gamsklør som han og Jørund skulde 
drikke av; aldrig før hadde Eirik faat drikke av disse 
horn. 

De sat borte paa utsigtsberget efter solnedgang, de 
tre unge. Eirik laa i den lille tørre lynggropen mellem 
stenene, søsteren sat litt høiere oppe, rank i ryggen, 
med de smaa korte hænderne foldet i fanget. I stille, 
henrykt munterhet lyttet Eirik til hendes snak — hun 
brukte faa ord og talte saa gammelklokt forstandig 
om alting. N 

Det 0 blikkende stilt nu; smaabølgerne slikket 
og rislet nede under berget. Himmelen var aldeles 
klar, bare litt rødfargede skyer nede i sydvest. Det 
vældige lys fra fjorden og under det bleke hvælv 
skinnet paa søsterens hvite ansigt, naar hun snudde 
det opad for at se, om de kunde se nogen stjerner 
ikveld. ve 

Jørund sat litt ifra, han sa uvanlig litet han og 
iaften, hørte efter de to søskendes samtale og saa paa 
Cecilia. å 

Nei, sa Cecilia, det var nok Bothild som husmor- 
stjornet mest hvilte paa, Bothild var meget dygtigere. 
Og hun hadde latt alt efter sig i saa god skik og 
orden, saa det blev let for hende, Cecilia, at greie 
det alene en stund. Jo, Signe Arnesdatter tok altid 
en av dem med sig, naar hun för til de gifte børnene 
sine, denne gangen var det Bothild som skulde med 
— mei hun kom visst ikke hjem paa en stund endda; 
Helga hadde ikke ventet sig før omkring Margret- 
messedagen, og Signe blev altid saa længe hos den 
datteren. 

Nei, Bothild var ikke bortfæstet endda, men faren 
vilde vel snart se sig om efter en mand til hende. 
Jo Bothild kunde nok vente at gjøre et godt gifter- 
maal; hun eiet ikke litet i løsøre efter farmoren, og 
Olav vilde øke hendes hjemmefølge, og saa dygtig 
og snil som Bothild var, og vakker — ja vakker? 
Der var ikke mange ungmøer som var saa vakre som 
Bothild Asgersdatter her omkring fjorden, det sa alle. 
Haaret hendes var saa fint som silke og saa langt og 
tykt, «saa hun kan vanskelig kjæmme det selv; jeg 
gjør det for hende; vi er vant til det at vi fletter 
hinandens haar.» 

Eirik laa og smilte for sig selv av bare glæde. 
Han var glad ogsaa for at Jørund fik se, hvad hans 
fædrenehjem var likt: stor gaard og stormandsligt folk 
og stellet paa stormands vis — efter de gamle seder 
da; husene var smaa og gamle, der var intet av slikt 
nyt hovmandsvæsen her, men dette var igrunden mere 
anselig. Det nye kunde høve for folk av de nye 
ætterne som hadde kommet frem fra ringe kaar, men 
slikt trængtes ikke her i Hestviken; det trængte ikke 
Olav Audunssøn og hans børn. 

Nede i tunet saa Eirik at faren kom ut fra stalden. 
Olav stanset, saa op mot berget der de unge sat, 
men han ropte ikke eller sa noget, gik videre og ind. 
Likevel reiste Cecilia sig straks: 

«Far tykker visst det er paa tide vi gaar ind og 
gaar iseng. Og du kan vel være træt du og, bror.» 


Eirik vaagnet næste morgen av bjeldeklang og bøl- 
jing, för op, i klærne og ut. 

Solen var saavidt oppe over aasen i nordøst og 
skinnet paa hammerens bratte væg; det lyste og 
lavet av det grønne som hadde bitt sig fast i bergets 
sprækker. Sjøen laa speilende stille og lys utover; 
paa voldene indover mot dalen faldt skyggen av busker 
og trær morgenlig lange i det første solskin. 

Straalerne kjendtes søtt og svakt lunkne i det 

kjølige gry. Eirik kom tidsnok til at se det sisste av 
bølingen bli borte i skogen. Cecilia stod oppe ved 
grinden og hegtet paa vierhanken, ropende efter gjæterne. 
Nu kom hun gaaende nedover paa den høie akerrén, 
for hun var barbent og det var sølet i raaket. Hun 
var klædt som en arbeidskone, i en gammel blaa serk 
som hun hadde styttet op til over smalleggen, og 
hendes føtter var røde av kulde i det duggvaate græs. 

«Er du oppe alt?» hilste hun broren. Jo, hun var 
altid tidlig oppe: «de første timerne om morgenen er 
de drøieste.» Det lugtet fjøs av hende, og hun var 
skitten efter melkingen opover de hvite armer; haand- 
leddene var saa runde som de var svarvet. De to 
stramme fletterne som laa fremover brystet hendes var 
korte og tykke, og de vred sig i snørerne, saa krøllet 
var hendes haar. 

Cecilia maatte et erinde bort paa blekevolden. 
Eirik sat paa laavebroen og saa paa at hun stelte med 
linet sit. Hun var indom melkeboden og talte med 
Ragna, han stod i døren imens — hun var saa ferm 
og rask i alt sit lag. 

Broren fulgte i hælene paa hende, sat paa terske- 
len til fruerstuen, mens hun vasket sig i vandtønden 
utenfor og skyllet av føtterne sine. Hun steg over 
terskelen forbi ham, og ropte inde fra stuen om han 
vilde komme ind og se. 

Kvindernes bur var det største rummet paa gaar 
den; med de ferske gule vægstokker var det meget 
vakrere end den mørke setstuen, og bohavet var rikt 
utskaaret; galgebjelken over aaren endte i et gapende 
vildt hestehode. Langs væggen stod vævrammer, 
garnvinder og kister; over biten hang sammenlagte 
tepper og bænkedyner. Cecilia, som nu hadde faat paa 
sig sokker og sko, tok ned de bedste stykker og viste 
frem. 

Ut av et utskaaret skrin hentet søsteren en sten- 
dunk og et litet sølvstaup, hun fyldte i og drak 
broren til: 


ar gav or os å — vi skulde ha det, sa han 
om det kunde falde slik at vi i jest, 
— Du er nu den første —.» EE 

«Tak. Det var god vin ogl» 

«Men sterk? Vi blev drukne av den en kveld her 
sisste høst, Bothild og jeg og ternerne.» Hun saa op 
paa broren og lo litt undselig, som om hun var uvant 
med at fortælle fremmede om sit eget. «Det var en 
som het Yngvild, hun er ikke her mere, hun fandt 
paa det — vi danset herinde. Der skulde være leik 
paa volden her nord ved stranden, og saa vilde de 
ha os med da de kom hitover og skulde gaa i baatene 
sine, Gaute Sigurdssøn og Jon Tasall og nogen flere 
var med, men far sa nei, endda de var med to fra 
Rynjul — det nyttet ikke. Yngvild blev harm, hun sa 
far holder os strengere end fru Groa holder de børnene 
som er i klosteret og skal lære —. Saa fik hun os 
til at lægge bort saks og søm, og vi danset her inde 
og saa drak vi av den vinen som vi skulde ha at 05 
gjesterne vore av —.» 
«Hvad sa far om det da?» smilte Eirik. Han sanset 
ingenting uten sin lyse, nyvakte kjærlighet til den unge 
søte søsteren. Hvert ord hun sa og hver av hendes 
rørsler fyldte hans sind bredfuldt med glæde. 

«Far? Ingenting sa han om det, kan du vel vite 
Men to dager efter kom han og bød vi skulde flytte 
ind i setstuen og sove paa loftet der; det var for 
uttygt for ungmøer at sove alene i et bur som laa 
Saa nær ved stranden. Før laa vi her om natten og 
Og næste gang Yngvild bød til at mæle imot ham 
svarte han, det blev bedst hun drog hjem til sin egen 
far, for ham lystret hun vel —.» ; 

«Er han saa streng mot dere, far?» 

Cecilia hadde faat paa sig kjortelen; den var rød 
vakkert sydd. Beltet la hun om sig og hængte i 
det saks og kniv, pung og nøkleknippe. Den vesle 

«Streng er han med det at han holder saa haardt 
paa sømd og seder, slik som det var før i verden — 
vi maa ikke lukke op munden eller se til den kant 
fremmedfolk staar. Ellers vet du han under os vel.» 
Hun hentet ut av kisten sin og bredte ut paa sengen 
en ærmeløs, utskaaret kjortel av brunt fløil, indvævet 
med ringer og kors av gul silke. Den langærmede 
serken som hørte til var av rød silke i opluten og 
hadde forgyldte hekter nedover brystsplitten. «Slike 
klædninger gav han baade Bothild og mig — det var 
efter den gangen han ikke vilde la os faa reise ind 
til Oslo og se paa jomfruernes bryllup med de svenske 
hertuger. Tykkes mig det kunde være paa tide vi 
fik komme ind til kaupangen engang — til marknaden 
eller til Halvardsvaka. Men far vil ikke.» 

«Har du aldrig været inde til Oslo?» 

Cecilia rystet paa hodet, pakket stasen ind i vad- 
melsduken igjen. «Gud vet naar vi skal faa bære 
disse skrudene.» 

«Det blir vel naar vi skal drikke dit fæstensøl.» 

Cecilias ansigt blev forandret medett — hun snudde sig 
til kisten og gjemte stasen: «— Jeg vet ingenting om det.» 


Søsterens skjønhet og ynde gik Eirik til hodet som 
en let rus. Han skjønte ikke selv, at han aldrig hadde 
tænkt paa hende i alle disse aarene; hadde han det 
gjort, saa skulde han vel ha holdt sig mere fra baade 
ett og andet, svir og spil, slagsmaal, fale terner og 
raaskap. Nu angret han at han saa litet hadde tænkt 
paa at hegde sig — han hadde aldrig tænkt paa at 
hegde sig — han hadde git efter for alt som lokket 
og gjort alt han fik lyst til i øieblikket. Saa kom 
han bort i slikt som fort blev vaner, og saa fik han 
ord paa sig for at være en mand av sedesløse vaner, 
en som holdt til i tavernshuser og værre huser. Det 
var ikke ufortjent heller. Men dermed fulgte at han 
blev ikke agtet stort anderledes end andre leiede 
tjenestemænd, en svein i høvdingens rytterfølge. 

Nu bakefter saa han, at han burde ha fulgt sin 
fars raad — da kunde han ha hævdet sig slik at alle 
husket altid han var sønnen til Olav i Hestviken, 
Hvis han hadde holdt sig mere fra terninger og øl- 
koners boder, kjøpt sig klær og vaaben istedet, holdt 
sig selv med hest. Men da skulde han ogsaa blit 
inde, der ældre og vyrdede mænd var, sittet stille og 
sedelig og hørt paa deres tale. Saa kunde han ogsaa 
faat ha sin gang i fruerstuen, der høviske møer sat 
inde, han kunde faat følge dem til dans og til messe. 

Han hadde holdt sig langt borte fra slike kvinder, 
drømt om dem ogsaa, bleke, harmløse drømme. Men 
han var for blyg overfor slike, og altfor lat og litet 
hugfast til at øve vold mot sig selv og bryte med 
sine vonde vaner. 

Paa sæt og vis trodde han nu heller ikke paa 
det at de var saa fine og skjære som han likte at 
tænke de var. Jørund sa noget andet, og han var 
like velkommen i deres bur som andre steder. Og 
Jørund talte om at han fjaset frit og nærsøkent med dem 
— der var bare ett de var rædde for, sa han haanlig 
— ellers likte de gjerne at en svein tok djervt i dem. 

— Dette var en av de tingene som Eirik ikke 
likte ved vennen — at han skulde snakke slik om 
møerne sine. Da mistet Eirik selv hugen til at prøve 
sin lykke her — han visste ikke selv at det var sine 
egne gode tanker om gode kvinder som han ikke vilde 
sætte paa spil. Der var nok av andre til det andet. 

Men det var slik at alle møer vilde gjerne giftes 
med Jørund — Jørund visste altid at minde folk om 
hvem han var: en av sønnerne paa Gunnarsby, og han 
hadde bare stedt sig i herretjeneste for at se sig om 
i verden litt, før han slog sig til ro hjemme og blev 
bofast mand. Han var ikke bedre av seder end Eirik 
Olavssøn, han var ikke mere nøie paa det, hvem han 
drak med, og kom han nær terninger og slike leke- 
saker, blev han gal — men han hadde oftest held 
med sig i spil — men likevel glemte ingen at Jørund 

var ikke mindre mand end kongens unge hirdsveiner, 
om han hadde valgt at tjene en herre, hvor følget 
hadde friere liv — Men Jørund hadde hellerikke reist 
hjemmefra i uvenskap med sine frænder. 

Under Eiriks tanker laa nok tanken paa at han 
skulde bryte op en dag fra dette ribbaldiske livet. 
En dag skulde han vende hjem til sin fædrenejord og 
forlike sig med faren, faa igjen sin stilling som odels- 
sønnen i Hestviken. Og da skulde han vel ogsaa gifte 
sig — det fik bli farens sak at finde en passende brud 
til ham. 


Eirik hadde været et ridt rundt i bygden, hilst 
paa sin frændekone Una Arnesdatter og truffet andre 
kjendinger. Om kvelden nævnte Eirik hjemme, at 
imorgen blev der dans paa denne leikarvolden nord 
paa stranden, hvor ungdommen sydfra og nordfra brukte 
at møtes sommetider. 

«Cecilia faar vel lov til at følge med os til leiken?» 

Olav svarte: 

«De er uvant med at færdes i slikt lag, børnene 
her. Ikke heller orker vi være oppe saa sent her i 
gaarden lørdags kvelden — vi har lang kirkevei —.>» 

Eirik gjorde indvendinger: der var mange andre 
gaarder som hadde like lang vei til kirken, og de 
kunde hvile, naar de kom hjem fra messen — Olav 
mumlet noget, et avslag, og lot som han ikke merket 
at Cecilia saa paa ham. 

Jørund som skjønte at det nyttet ikke snakke mere 
til husbonden om dette emne, tok op et andet. Men 
litt efter sa Eirik medett: 

«Hvad er dette, far, som Una mælte om, at denne 
Aslak Gunnarssøn fra Yttre Dal har været her i vinter 
— han kaldte sig med et andet navn, og du holdt 
ham skjult, saa lensmanden visste ikke end, at du her- 
berget en utlegdsmand?» 

«Gjorde han ikke det?» spurte Olav og drog paa 
smilebaandet. 

«En kan ikke si far din skjulte ham saa meget,» 
sa Tore gamle leende. «Reidulf liker ikke bryderi. 
Og siden ledingsvinteren er han visst mere ræd for 
at Olav skal volde ham uro end han har hug til at 
uroe Olav —.» 

«Likevel var det umandig at velte sig indpaa frem- 
'mede med en slik sak,» sa Eirik. «Men disse raud- 
kollerne paa Yttre Dal er slike — kaute trass i armo- 
den sin, men hjelp tar de imot, der de kan faa den, 
naar det kniper. Bror hans møtte jeg, den tiden jeg 
var paa Oplandene, og kry og ulikendes var karen —.» 

«Da er ikke Aslak lik ham,» sa en av huskarlerne 
ivrig «ham likte vi alle —» da brøt Olav av, bød 
manden gaa ut efter noget og tok til at tale med 


Tore om en hest som hadde faat nogen bylder indi 
manet. 


Olav var nedom bryggen en vende, før han gik 
til ro. Da han kom opover, saa han at Cecilia stod 
ute paa utkiksberget. Faren gik utpaa til hende: 

«Du faar bli med ind nu, Cecilia — det er sent.» 

Piken snudde sig mot ham. I det hvite lys un- 
der sommernattens himmel saa faren at hun var som 
løst op i ansigtet — de mutte drag veke av raadløs- 
het. Men hun sa ingenting, fulgte lydig med manden 
nedover til husene. 

Næste morgen, da Cecilia bar ind mat, sa Olav til 
datteren: 

«Du vet, har du hug til at bli med og lyde paa 
dansen engang, saa vil jeg ikke negte dig — nu da 
du kan faa følge med bror din.» 

Cecilia saa litt uvisst paa ham. 

«— men du har kanske ikke hug til at fare dit —?» 

«Aa jo. Jeg vil da gjerne komme dit engang,» sa 
Cecilia. 


Nymaanen svam tynd og sommerlig hvit i den rød- 
graa luft over Hudrheimslandet, da Olav kom roende 


under Oksen. En atterglans av dagskjæret dvælte endda 
opover forbergets stenvægg. Olav rodde med var- 
somme aaretak i kveldsstillen. Han la indtil i en liten 
kløft, hvor der var en stripe tjære i bunden, drog 
baaten op og vandret opover gjennem den skoggrodde 
revne i berget. 

Han bar bue og piler, og han listet stilt. Men da 
han kom op paa høiden, der skogen grisner og mose- 
bergene falder nedover til Otersteinen, stod han litt, 
men saa gik han videre indover mellem furuerne igjen 
og tok nordover. — Om en stund hørte han sangen 
op til sig og kjendte røklugten. 

Da han kom frem paa en liten knaus, saa han baa- 
let dypt nede — under sig hadde han bugten med sand- 
fjærens lyse bue, og indenfor mellem flatbergene laa 
leikarvolden, svidd blek av sommerens solstek. Kring 
det store baal drev kjeden i ring, svart mot ilden; 
det dunset i den tørre bakke av de dansendes steg, 
og sangen lød op saa vakkert i den stille kveld. Olav 
kunde ikke skjelne ordene, for han kunde ikke denne 
visen, men han kjendte tonen, visste at det var kva- 
det om Karlamagnus og Roland. Han som sang for 
hadde en mørk, varm røst; Olav undret paa om det 
skulde være Eirik — han hadde sunget altid, da han 
var gut. Det var for langt ned til at Olav kunde 
kjende nogen av de dansende nu i tusmørket. Der 
var nogen som sat og hvilte utenfor ringen. 

Olav strakte sig ut paa den knistrende hvitmose 
som kjendtes lun endda efter dagens solstek. Danse- 
viserne steg op til ham, og trampingen i takt med 
tonen: 

Det var dam dam damdelideia 

dam-dam dam-delidei — 

Indimellem hørte han den knitrende lyd av ilden, 
og dypt nede mullet fjorden og slikket smaat omkring 
berget. Maanen var gaat ned for længe siden; som- 
mernatten gjordes dunkel over ham. Der var heller 
mange stjerner fremme inat — det var ogsaa et stykke 

over midtsommer alt. — Omsider reiste manden sig, 
tok op buen og pilene og gik stilt tilbake, nedigjen- 
nem skogen. 


Han laa i sengen inde i den mørke kleven, durmet og 
vævet i et spind av uklare drømmesyner, men hver gang 
han var paa nippet til at sovne ind, vaagnet han med 
et støkk. Men hver gang var det ingen ting, bare en 
kjendsel som han var blit vækket av noget utenfra. 
Men der var ingen inde i aarestuen, og det blev lysere 
og lysere derinde — de hadde glemt at lukke over 
ljoren. 

Endelig hørte han dem i tunet — de tok avsked 
med de andre unge som skulde indover i bygden. 
Saa kom hans folk ind, Fra kleven kunde Olav høre 
de snakket, gjespet og mændene tok av sig fottøiet. 
Cecilia stod nede endda, hun lo litt nogen ganger. 

«Det er morgen alt,» hørte faren hende si. «Om 
tre timer maa vi ride avgaarde til kirken. Jeg mener, 
jeg gidder ikke gaa op paa loftet — lægger mig bare 
nedpaa herinde.» 

Det knirket litt i den søndre sengen, da hun steg 
op i den, saa knaket det av at mændene la sig i den 
anden. De laa og snakket nogen ord bortover til 
hverandre — Cecilias stemme blev søvnsløret, saa holdt 
hun op at svare, og litt efter snorket en av mændene. 

Olav stod op om en stund; han vilde gaa ind i stuen 
og stænge ljoren. I den nordre sengen saa han skol- 
tene av de unge sveiner; de hadde rullet sig ned un- 
der overbredslet. 

Cecilia laa i den anden sengen og sov; hun laa 
ret paa rygg, med det fine blomsterhvite ansigt lysende 
indi haarets opløste masser. Olav kom til at tænke 
paa, slik hadde mor hendes ligget i den samme sen- 
gen, aar efter aar, kastet ned lam som et lik til midjen, 
visnende langsomt tildøde. 

Men det sovende barn lyste av sundhet; hun var 
hvit i ansigtet men det var rundt og friskt som perler; 

litt mutt og egensindig saa hun ut, selv nu naar hun 
sov, og de lyslette lange øienfrynser skygget ned paa 
kindens runding. Den korte, rette næsen og hakens 
brede bue talte om stivsind eller hugfasthet — hun 
var for ung til at en kunde si, om det var det ene 
eller det andet. 

Den ene haanden hendes hang utenfor over senge- 
stokken — det saa umakelig ut. Varsomt tok Olav 
datterens haand, la den opunder barmen. Brysterne 
hendes rundet sig fast og fint under kjolens røde uld 
saa splitten gapte og det syntes, hun hadde utsydd 
bringeduk under snøringens sølvlænke. OQgsaa paa 
ærmerne var denne klædningen blit for liten til hende 
nu — et langt stykke av haandleddet stak frem. 

Olav stod og saa paa sin datter, til han kjendte 
han frøs i morgenkjølen med bare en kappe om sig. 
Han bøiet sig, gjorde korstegnet over hende. Saa 
tok han op de smaa røde skoene; de var mørke av 
væte, av bundvandet i baaten vel — faren satte dem 
op paa kanten av den iskolde aare. 


III. 


Eirik og Jørund för ute i bygden meget, paa gje- 
sting og til stevner, og ofte var Cecilia med dem; Olav 
sa ingenting om det. 

Vennerne var vakre mænd, ialfald var de et vak- 
kert par, naar de færdedes sammen; der fulgte liv og 
lystighet med dem,og de blev vel likt. Naar folk traf 
Olav, sa de han hadde da faat ære av sønnen. 

Eirik var blit svært høi, nu han var utvokset, lang- 
lemmet og storlemmet, men velskapt, hoftesmal og 
tynd i midjen, men overkroppen syntes vel bred og 
tung — han var blit saa herdebred, og han lutet litt 
forover i skuldrene, saa folk sa for skjemt, han var 
noget fremtung — men hodet hans var heller litet. 

Meget mørk var han blit i hud og haar, og han 
hadde et langt og smalt ansigt; anletsdragene var ikke 

saa vakre: næsen kroket eller snarere bulket, først 
oppe mellem øinene, og saa en bulk til oppaa næse- 
ryggen, munden saa stor og overkjæven sterkt buet, saa 
de store blanke tænderne mindet om en hests tandgar; 
den lange flate haken manglet søkk i. Men han var 
saa makeløst fagerøiet, sa folk — Eiriks øine var store, 
gulbrune og syntes fulde av lys indi bunden. Og 
saa hadde han ungdommen — saa blev han kaldt for 
at være en fager svein, endda ansigtsdragene ikke var 
saa vakre, saa de ikke godt kunde ha været bedre. 

Jørund Rypa var slik som folk flest kalder vakker, 

1øi og velvoksen, med glat gult haar, blaa øine, rød- 
lett ansigt og stor, litt spids næse, frisk mund med 
noget tykke læber. Han var noksaa stille og holdt 
sig tilbake mellem bygdefolket her — Eirik var meget 
mere vindende av lag. Saa tyktes den ene være vak- 
ker fordi han var livlig, og den anden tyktes være saa 
vakker, saa det gjorde ikke stort om han var litt dorsk, 
eller hovmodig. 
Det var dette Jørunds døivde lag som gjorde at 
Olav likte ham, saa længe han var i stue med gjesten. 
en kom han til at tænke paa Jørund Rypa, naar 
han ikke hadde ham for øinene sine, kjendte Olav en 
dyp og uklar uvilje mot sønnens ven. 

Urimelig klart husket han en styg liten ting som 
han hadde set denne mand gjøre, mens han var gut — 
engang de slos med sneballer i tunet her, nogen frem- 
vokstringer; Jørund hadde synt troløshet mot Eirik da. 
Det var litet at lægge saa megen vegt paa, en barne- 
strek under barneleken, men dengang var Olav kom- 
met i oprør ved det, som om han skulde ha set det 
styggeste forræderi, men indtrykket var blit sittende, 
slik at Olav kunde ikke tænke paa Jørund, uten mot- 
vilje. 

Men naar han var sammen med Jørund svandt 
denne motviljen næsten helt — han kunde se selv, det 
var uretvist at lægge denne voksne mand tillast en 
slik gammel guttestrek. Jørund førte sig sømmelig og 

vel, var rolig av væsen, saa folk frit i øinene, og 
førte ikke unyttig tale. Olav saa da at han var ikke 
retfærdig naar han tænkte paa den unge som der skulde 
være noget lumsk ved ham, for der var intet som 
var lumsk ved Jørund Rypa, hverken ved hans tale 
eller hans miner eller hans blik. 

Engang kom Olav til at høre litt av en samtale 
mellem bror og søster. Han syslet inde i smien, da 
kom Eirik til døren i følge med Cecilia. De blev staa- 
ende utenfor. g 

c«— alle møer vil gjerne giftes med Jørund Kol- 
beinssøn,» sa Eirik. ! Y 

«Da blir det vel ikke vondt for ham at finde jevn- 
gifte.» 

«Men hvad volder, at ikke du liker Jørund, søster?» 

«Jeg har ikke sagt at jeg ikke liker ham,» så 
Cecilia. 29 

«Du svarte det nu nys, da jeg spurte dig?» 

«Jeg har da ikke sagt at jeg ikke liker vennen 
din,» — Cecilia var lattermild i stemmen, «fordi om 
jeg svarte nei, da du spurte om jeg likte ham!» 

«Ja blir ikke det ett og det samme? Naar ikke 
du liker ham, saa liker du ham vel ikke?» 

«Nei det er ikke det samme!» Nu lo -ungmøen. 
Olav hørte hun løp videre nedover jordet; Eirik 
aapnet døren og kom ind, smilende efter søste- 
rens ord. 


Den tindrende nye forelskelse i søsteren fyldte helt 
Eiriks hjerte. Det var som alle barneaarenes ulykke- 
lige kjærlighet til faren, hans angstfyldte og bræn- 
dende lidenskap for Hestviken, smeltet i disse sommere 
dages solvarme og fredsæle velvære; det vonde i det 
randt væk, og det gode blev tilbake, omsmeltet til en 
varm og gylden fryd over denne vesle søsterens lyse 
vénhet og knipske piketække. Han fulgte efter hende 
hjemme, han maatte ha hende med sig, hvor han fær- 
dedes ute, han øste over hende gaver — de bedste 

smykker og klær som han eiet, som han aldrig hadde 
tænkt paa at skille sig med. E 

Han glædet sig over alt, hvor han gik og stod. 
paa sin odelsgrund — han holdt endda mere av dette 
som skulde være hans altid, fordi han mindedes vagt 
sine rare tanker, i barndommen, om at han kanske 
skulde gaa mist om det tilslut. Det var likesom med 
viken herinde, naar solen kom igjen efter en lang 
styggveirstid — aldrig lyste og glitret voldene og 
gaarden saa vakkert som da. 

Det var næsten likeens med hans kjærlighet til 
faren. Det var grundvolden under Eiriks hele liv, at 
ingen mand i verden var som hans far; bare at Eirik 
tænkte aldrig mere paa det. Nu tok han sig ikke 
mere nær av at faren var tagall og umulig kunde 
kaldes for at være glædesmand — "de var likevel 
altid venner nu. Eirik merket ikke, at det gik ut 
over noget menneske, om faren var tung og tver; nu 
var han selv vokset ut av skyggen som Olav kastet 
om sig. 

Han selv strakte sig og spillet i glansen av sin 
egen ungdom. Hans søster var blit voksen og vén; 
hans livsglæde hadde faat en fælle i hende. Han 
hadde sin bedste ven hos sig, og de tre nød sammen 
hver dags goder. 

Saa han hadde halvveis tænkt det selv, det som 
Jørund ordet om, en kveld de to laa sammen paa fjorden 
og fisket. 

«Jeg har tænkt paa det, Eirik, om vi to bandt 
venskapet mellem os i maagskap —? Mener du at 
Olav vilde ta det vel, om jeg lot spørre efter søster din?» 

«Du kan vel vite,» svarte Eirik glad, «far maatte 
nu vel skjønne paa saa godt et tilbud — og jeg vet ikke 
andre end dig som jeg skulde unde at faa hende, saa 
kjær som jeg har hende; aldrig vilde jeg raade til at 
hun blev fæstet til en mindre mand end dig. Og far 
hører meget paa mine raad —»; ikke før hadde han 
sagt det, før Eirik selv trodde paa det. 

Derefter stod det for Eirik, som det var en viss 
sak, at Jørund og han skulde bli maager. Og uvil- 
kaarlig kom han straks til at se litt anderledes paa 
sin ven. 

Det kvarv bort for ham aldeles, at endda han 
hadde elsket Jørund Rypa helt siden han blev kjendt 
med ham i barndommen, saa hadde det likevel været 
slik, at han hadde aldrig likt Jørund helt, og han 
hadde aldrig trodd Jørund saa langt saa han ikke var 
vår om sig — hvor langt han skulde vaage sig utpaa 
med ham. Usikker som Eirik selv hadde været i ett 
og alt, droges han til den anden gutten som vår saa 
urokkelig sikker. Men hele tiden hadde han visst at 
Jørund var saa trygg, fordi han hadde den fasteste 
vilje til at berge sig, hvad det saa skulde koste alle 
andre. Jørund Rypa vilde hverken blunke eller skjælve, 
om han maatte gi en ven paa baaten. Jørund var 
ikke ræd av sig, ikke ræd heller for hvordan folk 
dømte om ham. 

Men dette at Jørund altid var sig selv nok hadde 
rent forgjort Eirik, da de var gutter. Og da Jørund 
Rypa dukket op i Ragnvald Torvaldssøns sveit, hadde 
Eirik trængt sig ind paa ham, krævende som sin ret 
at hete Jørunds bedste ven fra barndommen. Der var 
ingen i liden som han var blit bedre venner med end 
de andre endda, skjønt han hadde strævet saa svært 
med at tækkes sine kompaner — de likte ham nok 
— han var tjenstvillig, rask, en vaagehals paa mange 
maater, skjønt han var underlig og uventet smaalaaten 
paa andre maater igjen. Men de lo litt av ham og 
—— han var dem altfor trolynt, og han krævet for 
store ting av jevne folks godtroenhet, naar han be- 
rettet —. 

Jørund tok imot dette at han skulde gjælde for 
Eiriks bedste ven, og Eirik pruttet ikke om prisen; 
han hadde maattet ta en og anden. støit for Jørund i 

tidens løp. Men Jørund lot som han aldrig ante det, 
naar Eirik tok skylden for det som den anden hadde 

gjort galt, og naar Eirik saa vennens troværdige blaa- 
øiede mine, tykte han selv at Jørund maatte vel være 
i god tro — det var uværdig at tænke andet. Han 
var saa godmodig av lag, Jørund, lun i stemmen, 
smaalo saa redebon, naar Eirik pratet tull for ham. 
— Likeglad var han paa mange maater, saa Eirik 
kunde bli rent fælen — for Eirik selv var nøie paa 
at gjøre sin pligt, endda han var for stutthugsen til 
at gjøre alt vel altid, og saar var han for et nedsæt- 
tende ord om sin færd. Jørund hadde næringsvett, 
mere end Eirik likte eller selv vilde staat ved at han 
hadde, Jørund talte om kvinder mere raatt end Eirik 
var god for at tale selv om de løse terner som var 
alt han hadde kjendt endda. Men trass i alt dette 
elsket Eirik Jørund. 

Paa denne maaten hadde de holdt staldbroderlag 
i flere aar nu. Indimellem hadde de været skilt, for 
Eirik hadde det med at bryte op fra tid til anden 
og søke til en anden herre, men altid endte det med 
at han kom tilbake til herr Ragnvald, og Jørund 
blev der. 

Der var bare ett ved vennen som Eirik ikke kunde 
vænne sig til og det var Jørunds sang. Jørund førte 
sig vel i en dans, og han hadde en sterk stemme — 
saa blev han ofte fordanser; det var hans ærgjerrighet. 
Men han sang ikke rent. Eirik selv hadde et fint øre 
for toner, og hans sangrøst var ikke saa stor som 
vennens, men varm og bløt — og naar Jørund stemte 
op og kvad, blev Eirik rent ilde ved av skamfuldhet 
paa vennens vegne. 


Allerede dagen efter talte Eirik til Olav om at 
Jørund tænkte nok paa Cecilia. De to gik i følge 
over aasen ned til Saltviken. 

Olav hørte paa sønnen i taushet, gik videre uten 
at svare. 

«Du skjønner vel det,» drev Eirik paa, «at Jørund 
er en mand som der følger trivsel med. Og gjet- 

ord om Gunnarsby-folket maa nu vel du og ha 
hørt —:> ER, 

«Jeg vet de skal være rike.» Olav gik litt. «Har 
du været der du — paa Gunnarsby?» 

Med det samme gik det op for Eirik at det kunde 
gjerne Jørund ha gjort — bedt ham slaa følge en 
eller anden gang, naar han drog hjem for at se til 
sine frænder. Det gav som et litet sting i ham: «det 
høvet aldrig slik at jeg kunde, naar Jørund vilde at jeg 
skulde være med ham hjem.» 

«Hvad mener du om manden selv,» spurte Olav. 
«Er ban slik at du mener Cecilia og hendes velfærd 
vilde være trygg i hans hænder?» Å 

Uvilkaarlig meldte den gamle uro sig, vagt og 
fjernt. Men alt dette hadde han jo tænkt over, Jørunds 
feil var slike som en mand maa lægge av, naar han 
sætter bo; og naar de kom i maagskap, saa maatte 
de jo holde trofast sammen. Saa svarte Eirik ja — 
og tok til at synge Jørunds pris i høie toner — sin- 
dig, godlynt, gladlynt, spræk, ja faren hadde jo 
selv set —. 

«Nei jeg har ikke set andet end godt av ham.» 
Olav drog et suk. De gik en stund, saa så faren: 

«Jeg skal tale med Baard — om han vet =—. Baard 
kan vel faa greie paa folket derborte; han har frænder 
selv der i bygden. Saa længe venter jeg, at der ikke 
blir sagt mere om saken. — Jørund er gjest hos os og 
vet vel saapas til sømd, saa han bringer ikke dette 
maalet paa bane mere, før brødrene hans kan ta 

> ; 
pe «Da kan vite det.» Eirik blev livende rædd i 
det samme for at Jørund skulde velte hele planen — 
hvis han ymtet om saken overfor faren som var Saa 
streng med det, at alt skulde føres frem paa sømmelig 
vis. Eller at han skulde skræmme bort Cecilia, hvis 
han nærmet sig hende med det paagaaende, litt 
haardhændte godlune som Eirik hadde set ham vinde 
andre møers velvilje med. Men Cecilia vilde ikke 


like slikt, det skjønte han klart med en eneste gang; 
hun som var fostret av denne faren var meget mere 
stolt og blyg ogsaa. Han fik si det til Jørund. 


Dagen før Lavransmesse hadde Eirik været et erinde 
opover fjorden. Det var blikstille, da han rodde hjem- 
over — i nord og øst kvellet blaa heteskyer med lysende 
rander op over aaserne; speilingen dunklet fjordens 
lyse blaanen og gjorde vandet blymørkt mens sol- 
flakerne utpaa blev sølvbleke. Eirik rodde sterkt — 
han hadde sin bedste kofte paa, saa han vilde gjerne 
hjem, før uveiret brøt løs. Varmt var det, og sol 
lyset stak, naar det brøt gjennem skyerne, og atter- 
glansen paa vandet blendet. 

Han saa sig tilbake over akselen — nede i syd 
var himmelen klar og blaa, og lyset glittret paa sjøen. 
Hestviken laa i sol — de modne akrer og stubb- 
akrerne, hvor kornet var skaaret alt og stod i rauk 
skilte sig hvitnende fra alt det grønne. Eirik tænkte 
han fik se til at faa ind den loen som var nærest paa 
tørr ialfald — faren og Tore var ikke hjemme — han 
husket paa uveir som hadde tresket kornbaandene ut 
over bakkerne. 

Himmelen var blaasort indover mot Oslo, og tordøn 
rullet langt borte over landet — det saa ut som uveiret 
kanske skulde gaa længer nordpaa. Eirik gik opover 
fra bryggen, stien langs god-akeren; han sprang over 
gjerdet, kjendte paa kornbaandene og rispet av en 
haandfuld av det hvite bygg, gned det mellem hæn- 
derne og stappet de søte kjerner i munden. Da hørte 
han at nogen sang ovenfor, ute paa utkiksbergene 
en sagte, sløret kvinderøst. Cecilia kunde det ikke 
være, hun eiet ikke sangstemme. 

Eirik gik opover og skulde se. Nede paa berget 
laa en fremmed ung kvinde; hun laa med ryggen til 
ham og ansigtet vendt utover mot sjøen, et svært. 
vætemørkt haar bredt utover til tørk paa den røde 
sten. Slik som hun hvilte helt utstrakt paa siden, 

med den ene hoften kuvende i veiret, var der noget 
ved hende som rørte Eiriks sanser, saa han stoppet 
op, som han var blit vår vildtspor. 

Lat og urørlig laa kvinden og lullet for sig selv 
utover mot sollyset og fjorden. — Saa faldt det 
Eirik ind, hvem hun monne være. Han gik ned- 
over. 

Da hun hørte steg paa berget, reiste hun sig halv- 
veis og snudde sig — kom sig op paa knæ. Eirik 
saa at hendes legeme var fyldig i alle former, men 
uten fasthet, likesom overmodent til at være en ung- 
møs, og da hun reiste sig helt op og stod paa føt- 
terne, var hendes rørsler tungvinte, uspænstige. Sterkt 
rød i ansigtet blev hun, idet hun saa op paa ham, et 
usikkert vigende blik av de store mørke øine, hæn- 
derne fomlet med at faa det svære, tjæremørke haar 
slaat tilbake over skuldrene. 

Eirik gik helt ned, gav hende haanden. 

«Er du kommet hjem nu, Bothild — velkommen > 

Hun gjengjældte ikke hans haandtryk, fort og sky 
drog hun sin haand ut av hans; hun stod med sænket 
hode og saa ned, og stemmen hendes var klangløs 
og sløret. * 

Eirik selv kjendte sig forvirret og likesom tung 
om hjertet, fordi han saa braatt blev uroet ved synet 
av denne piken — selve hendes utrygge, hodebøiede 
holdning og hviskende mæle varslet ham om at nu 
var det slut med det uskyldige og sorgløse samliv 
han hadde nydt i hjemmet. Det skræmte som var 
over Bothild, slik hun stod og lutet med de runde 
skuldrer, fuldbarmet og bredhoftet, den sterke lugten 
av hendes sjøvaate haar — det var som om baade 
hans og hendes samvit var mørknet alt. 

De snakket litt om hendes reise, og saa talte de 
om veiret som saa saa truende ut; Eirik talte om at 
han vilde faa ind det han kunde av loen, før torden- 
skuren brøt løs. Bothild hvisket ja — fik de ikke veiret 
før, saa fik de det vel til natten. Ett og andet svakt 

blikt av lyn glippet langt i nord, og det dundret dovt 
i det fjerne. 

Eirik skottet stjaalent bort paa hende, mens de 
side om side gik opover mot gaarden. Hun var høi, 
men holdt sig ikke rank, haaret var mægtig svært og 
langt men syntes stridt nu av sjøvandet. Men hendes 
ansigt var vakkert, rundt og hvitt med røde roser i 
kinderne; hun hadde en bred, blankhvit pande, sorte, 
buede bryn, og de mørkeblaa øinene saa op med et 
skraa, dulgt blik under fyldige, hvite øienlokk, munden 
var stor, og haken liten og eplerund. En gang smilte 
hun av noget han sa, og da saa han at hun hadde 
smaa korte tænder med rumt imellem, som et barns 
melketænder, og hun viste tandkjøttet naar hun smilte 
— da fik han lyst til at ta og kysse hende, men 
haardhændt, uten godhet. 

Han fik ind alt kornet fra god-akeren den efter- 
middag; veiret trak rundt inde nord over fjorden, men 
det kom ikke over Hestviken. Det var alt mørkt ute 
og fjerne lyn blinket gjennem kvelden, mellem hvert 
tordøn hørtes fjordens stilhet nede under bergene 
underlig uhyggelig i den lumre sensommeraften. Mændene 
gik ind. Bothild bar frem maten, like duknakket som 
hun gjorde alt andet. Men det var let at se Cecilia 
var storglad, for hun hadde faat igjen sin fostersøster. 
Dette øket det fiendtlige drag som var i Eiriks uro- 
kjendsel overfor Bothild — det var ikke en sømmelig 
lekefælle for søster hans, syntes Eirik — en kvinde 
som vakte hans attraa paa den maaten. 

Utpaa natten vaagnet han av tordenbraket — nu 
høljet regnet ned: det trommet dumpt paa taktorven, 
randt ute og plasket paa tunets svaberg, suste ned 
over løvtrærnes kroner. Fra et sted ved ljorekarmen 
løp det ned i stuen. Glimtene av de svære lyn lyste 
op væggfarene i gavlen; de var blit utætte der i den 
lange tørken. Og tordøn paa tordøn braket og ramlet 
like over husene. 

Eirik husket Bothild samme nu han var vaaken — 

at nu laa hun oppe paa loftet over kleven. Jørund 
sov som en sten indenfor ham ved væggen; Eirik laa 
ytterst i sengen. Han var fristet til at staa op og 
gaa bort til stigen — rope op, om møerne var vaakne 
de og; kanske de var rædde i dette veiret — Men 
han blev liggende. 

Han prøvet tænke paa andre ting — paa akrerne 
indover dalen og kornet som stod der næsten skjært, 
tro hvordan det för i dette veiret? Han kunde ikke 
huske at han hadde lagt merke til Bothild Asgers- 
datter sisst han var hjemme, ledingssommeren, for tre 
aar siden var det nu vel —. Cecilia var bare en 
unge dengangen, faren med Ivar Jonssøn i Sverige, 
Bothild gik sin farmor tilhaande i huset; det gjorde 
begge møerne. Han hadde ikke set stort til dem, og 
ikke spurt noget efter dem heller. 

Han visste ikke hvor han hadde faat den tanke 
fra, at Bothild var ikke ren og skjær som Cecilia —. 


IV. 


Det var slut for Eirik med freden i hjemmet og 
de skyldløse, rene sommerdager. Nu var de fire unge 
som skulde være sammen — for det faldt ikke Cecilia 
ind at hun kunde røre sig noget sted uten hun skulde 
ha med sig søsteren. Men for Eiriks opjagede sanser 
tedde det sig som om Bothild klænget efter den yngste. 
Altid var hun likesom litt efter, sakket efter med sine 
dvælende tunge og vellystige rørsler og det evige 
stjaalne sky blik op paa skraa — det var ham hun 
hængte efter med disse øiekast, saa han kjendte det 
som hun hadde rørt ved ham med en haand, men 
straks han saa paa hende, gled hendes blik bort. Det 
vakte et slags raseri i manden — at han aldrig kunde 
faa gaa i fred for hende; han skjæmtes for sine egne 
tanker, — han gik her mellem sin far og sin søster, 
men uro og attraa herjet ham for Bothilds skyld. 


Han hadde lyst til at fare haardt og grumt med 
hende, naar han fik hende i sin vold — sende hende 
fra sig graatende og brutt ned. Det var et menings- 
løst hugskott, denne viljen til ondskap som var sprun- 
get op fra et ukjendt dyp i hans sind — det vettløse 
og blinde lune hos en herre som blir ond mot trællen, 
fordi trællens rædde miner og ydmyke forsøk paa at 
skjule sin sorg tirrer ham —. 

For en trælkvinde var det hun lignet, en hærtat 
kone. — Selve de to digre fletterne som hun bar 
hængende nedover det fulde, litt slappe bryst mindet 
om lænker; de naadde næsten til knæs, og det var 
som deres vegt tynget hodet fremover og fik hende 
til at gaa kuvrygget. Bothilds haar var forresten ikke 
svart og stridt som han hadde trodd, første gang han 
saa hende, da det var vaatt — det hadde en mild 
brun farve, skar litt i rødt og stod vakkert til hendes 
hvite og røde let og de mørke blaa øinene. Men ikke 
hendes fagerhet heller gjorde Eirik mere mild tilsinds. 

Han snakket næsten ikke med hende — det blev 
bare i tankerne hans, alt med Bothild. Gjøre en 
kvinde noget som gik i hans fars gaard, det kunde 
han ikke. Desuten var han ræd for faren — nu da 
renheten og freden i hans sind var blit grumset til, 
vaagnet hele hans barndoms angst for faren ogsaa —. 


Enten skjønte ikke Olav og Cecilia at der hændte 
noget i løndom mellem Eirik og Bothild Asgersdatter, 
eller de tydet det de merket anderledes end det var 
— de to likte ikke hverandre, eller de var blyge for 
hverandre. Hverken faren eller søsteren viste ialfald 
med et tegn, at de tænkte noget —. å 

Jørund hadde fort skjønt hvad som feilte Eirik, 
men han nøiet sig med at ymte skjemtefuldt om det 
nogen ganger. 

«Ikke skjønner jeg,» sa han engang, med den 
fliren som Eirik ikke kunde like, «at du tykker saa 
svært om hende. Hun svetter slik —.» 

En anden gang sa han — det var en kveld efter 
. p r 

3 eie pg du kan ikke faa hende til din 
frille — siden Olav er hendes verge — 08 hun å 
vel ikke saa rik, saa du kan tænke paa at egte hende |» 
Eirik taug, overvældet av sindsoprør. Egte Bent 

-— hun var den sisste i verden som han vilde ta ti 
hustru! Det var ikke slik han tænkte paa Bothild —. 


forde sig rede til bortfærd — han skulde 
rele til Sn fødselsmesse. Baard 5 
Skikkjustad hadde hørt sig for om Jørund. DE 
maatte kaldes for at være et godt gifte, sa pi 
Der var rikdom paa Gunnarsby, og mere arv De 
Gunhild Rypas sønner i vente; Kolbein hadde vet 
som en høvding der i bygderne og en hædret meg 
Sønnerne som sat paa gaarden nu var ikke saa godt 
likt, men det som folk hadde at si om dem var er 
slikt som avindsmænd altid sier, naar rike mænd pe 
der paa sin ret. De to ældre brødrene var gift meg 
døttre av ærtstore og navngjetne mænd — «saa jeg 
vil ikke raade dig fra at høre paa dem, hvis e 
ellers tykkes dig Jørund kunde være værd at binde 
il sig aard til Olav. Gad 
p (4 lot å nogen ord falde om det til Eirik: 
hvis Jørund hadde hug til det, og Gr bee 
vilde tænke paa det, saa kunde de jo altid tales vei 

ken —: 

Firik blev litt forstemt med det samme. Han 
visste ikke hvad det kom av — nu syntes han me 
at det hastet ikke slik med at faa Cecilia gift. un 
var ikke stort mere end barnet, vesle gode søsteren 
hans —. 


En morgen sa Cecilia til faren, at nu fik hun og 
Bothild flytte ut og ligge i fruerstuen en stund å pr 
maatte til at stelle med vintertøiet for gaardens folk, 
og da blev det at sitte oppe sent utover kvelderne. 

Før Eirik skulde gaa iseng den kvelden, fandt han 
frem de klæsplagg som han vilde ha paa næste mor- 
gen paa fjorden — Olav og huskarlerne vilde ut efter 
makrellen i graalysningen. Da saa han at den uld- 
skjorten han vilde bruke var fillet paa albuerne. 
Eirik tok skjorten og gik ut, han vilde be søsteren 
bøte den — de var oppe endda, hadde han hørt, 
møerne, da han gik forbi deres dør isted. 

Det var stuv mørkt i forstuen. Indenfor den tynde 
bordvæg hørte han søsteren ramle med kister og 
skrin; hun ropte til Bothild om at lukke op, da Eirik 
banket paa stuedøren. 

Saa blev døren aapnet, der var lys i rummet bak 
hende. Den mørke kvindeskikkelse i døraapningen 
syntes at synke sammen av skræk, da hun saa hvem 
som stod utenfor. I sit tonløse hviskende maal sa 
hun at Cecilia hadde travelt med at rydde: «Jeg 
skal sy dette for dig jeg —.» 

Hun rakte haanden ut efter plagget — «Kom hit» 
— bød Eirik sagte og grep hende om haandleddet. 
Med et litet gisp som av angst lystret piken: hun 
dukket under dørkarmen og lot sig drage uti for- 
stuen. Næste nu hadde han tat og klemt hende op 
mot væggen, han knuget sig indtil hende og lette 
med sit ansigt efter hendes der i mørket, kom nær 
fletterne hendes og fandt kindets iskolde, myke rund- 
ing; med sine kys naglet han hodet, som kjæmpet 
for at komme undav, iud til væggen. 

«Bli med mig ut,» hvisket han, «kom ut med 
mig —>» 

Hun gulpet av rædsel, han hørte at hun hakket 
tænder og hendes myke, kolde hænder strævet av- 
mægtig — hun søkte verge sig, men eiet ikke kraft. 
Eirik samlet dem begge i sin ene og klemte, som han 
vilde vri blodet ut under neglerøtterne paa hende. 
Saa vettskræmt var hun, saa Eirik visste neppe om 
hun skjønte et ord av hans vilde og skamløse hvi- 
sken —. 

Da ropte Olav ind av forstuedøren. De hadde 
ikke hørt ham komme. Han ropte paa Cecilia. Eirik 
slap Bothild, han skalv selv — da kom Cecilia i 
inderdøren: å 

«Staar dere her?» spurte hun undrende, og forbi 
de to «hvad vil du, far?» 

Olav spurte efter den lille stampen som han hadde 
bragt op sisste uke for at faa lutbakt den. 

«Det har visst Inga glemt — jeg skal finde en 
anden til dig, far.» Me 

Hun var indom efter en lygt og kom ut igjen, 
«— har dere trættet?» spurte hun halvt smilende, da 
lysningen faldt over ansigtene til de to i forstuen. 
Saa løp hun —. Å ; : 

Eirik hørte lyden av farens hæljern fjerne sig over 
tunets berg. Han hadde set et skimt av Bothilds 
dødsbleke ansigt, idet hun smøg indom stuedøren 
Nu gik han bort og saa ind —. å 

Hun var sunket ned paa knæ over klæskisten, 
hodet hadde hun dukket ned i de foldede hænder. Det 
gjorde ham rasende at hun laa slik — som hun bad —. 

«Staa op,» så han, han blev raa og haard i stem- 
men «— før Cecilia kommer. Du vil vel ikke at hun 
skal faa nys om dette?» saa gik han ut. 


Da han kom nedover mot bryggen næste morgen 
i graalysningen, saa han hende foran sig i bakken, 
hun bar en stor tine. Hun hadde været ombord med 
den, gik netop tilbake over landgangsplanken, da han 
kom til baaten. Eirik rakte hende en hjelpende haand 
— hun seg helt sammen i overkroppen det lille øie- 
blikket han holdt den, og han saa hun var snehvit i 
ansigtet, men under øinene hadde hun dype blaa 
ringer. Det hadde hun forresten ofte, kom han paa 
i det samme — det er visst derfor øinene hendes 
syntes saa store. 

Men neppe var Eirik kommet ombord, saa kommer 
Olav og sier til ham, han fik heller bli iland. Det 

kunde hænde de blev ute til tredjedagen, og han 
ventet halvveis at Reidulf, lensmanden, kom hit imor- 
gen om en sak. Olav gav Eirik besked om hvad han 
skulde si og gjøre, hvis lensmanden kom. 

Eirik blev staaende og saa efter baaten til den 
blev utydelig i morgentaaken. Han kunde saavidt 
skimte tversover viken — de smaa løvtrærne i berg- 
skorterne derover var gule alt — det hadde han neppe 
lagt merke til, ja det var jo et stykke utpaa høsten 
alt. Lyden av aareslagene inde i taaken lyttet han 
efter; den lille skuten skimtet endda som en skygge. 
Eirik hutret litt — det var kjølig — han snudde og 
vilde gaa op til husene. 

Idet han kom forbi sjøboden, hørte han en var 
derinde. Samme nu stod han stiv, spændt og lyttet 
— kunde det være hende —? 

Han smøg sig bort til døren, tittet ind. Bothild 
stod med ryggen til og tok ut tørfisk av en bundt. 
I to sprang var han over hende, slog armene om hende 
bakfra. Han kjendte hendes legeme segne, som om 
hvert ben i det smeltet, hun hang magtesløs over hans 
armer, som krystet under hendes bryst. Da slængte 
han hende, saa hun stupte i gulvet — Eirik løp til 
døren og stængte den. 

Da han snudde sig, stod hun op foran ham, ret og 
rank, flammende rød i ansigtet: 

«Hvad gjør du!» Hendes øine var kulsvarte og 
store «— du farer frem som en — du farer ikke frem 
som en mand — aa!» Bothild skrek en gang, høit 
og skarpt, og saa kom taarerne styrtende. 

Det løp kolde kaarer over Eirik — han blev ædru 
medett ved synet av møens forbitrelse. Men hendes 
graat styrtet ham hodekuls ned i et nyt sindsoprør — 
skammen og ulykkeskjendslen forvirret ham — og 
hun graat slik at han blev ræd!: 

«Graat ikke slik —» mumlet han rystet. 

Men Bothild blev ved at hulke, saa taarerne skyllet 
nedover de forvridde anlitsdrag. En gang slog hun 

hænderne for ansigtet, men lot dem straks falde tungt 
ned igjen. 

«Hvad har jeg da gjort dig,» ropte hun, «hvad 
er du blit for en mandl» 

«Bothild!» bad Eirik ulykkelig. «Du kan nu vel 
ikke tro jeg mente paa alvor — det var bare skjemt —». 

«Skjemt |» Gnistrende av harme saa hun ham fuldt 
ind i øinene. «Er det slikt du kalder for skjemt —» 
saa tok graaten overhaand igjen. Hun graat saa hun 
maatte sætte sig -— sank ned paa en kiste og snudde 
ansigtet fra ham. Med panden støttet mot væggen 
graat hun nu sagtere, mere saart og klagende. 

Eirik stod stille. Han kunde ikke finde et ord at 
si. Langt om længe snudde Bothild sig halvveis imot 
ham igjen; hun drog et langt, skjælvende suk: 

«Aaja —| Det var ikke slik jeg hadde ventet det 
skulde bli, naar du kom hjem til os igjen —> 

«Naar jeg kom hjem?» spurte Eirik svakt. 

«Vi tænkte, engang maatte du nu vel komme hjem 
igjen,» sa hun næsten haanlig. «Vi talte om det ofte, 
Cecilia og jeg —>» nu graat hun igjen. 

«Graat ikke slik,» bad Eirik tilslut. 

Bothild reiste sig op, strøk sig -med hænderne 
over det forgraatte ansigt. 

«Luk op døren for mig,» bød hun kort. 

Eirik gjorde det, men han blev stadende foran 
døren. 

«Gaa tilside,» sa hun som før. «Slip mig frem 
nu!» 

Eirik traadte tilside. Bothild gik ut forbi ham. 
Eirik blev staaende — kjendte forundringen i sit sind 
som en lysning, først svak, saa øket den mere og 
mere. Nu skjønte han ikke selv at han hadde kunnet 
fare at mot hende slik som han hadde gjort. 

Et stykke oppe i bakken tok han igjen Bothild. 
Hun stod og holdt store duggvaate blader mot sit 
forgraatte, rødøiede ansigt. Han stanset foran hende, 
da bad hun uten at se paa ham: 

«Gaa —» han nølte litt. Bothild sa utaalmodig: 
«Gaa da — jeg kan ikke te mig for folk slik, utgraatt 
-— det maa du vel skjønne!» 

Eirik svarte ikke, gik videre. 


Nu skjønte han ikke hvad som hadde feilt ham. 
Samme stund som den vergeløse hadde snudd sig til 
motverge var det som en djævel veg tra ham. Han 
var forvirret og skamfuld, men ikke meget, for allerede 
stod hans egne onde tanker for ham selv som uvirke- 
lige, — en styg drøm bare. 

Det blev straalende solskin utover dagen og varmt 
som om sommeren. Eirik og den huskarlen som var 
hjemme holdt paa i nybrottet oppe under skogen. 
Eirik tok i svært — han gjorde det, naar han først 
gav sig til med et arbeide. Men samtidig var han 
dypt nedsunken i tanker — det var Bothild som han 
hadde i hugen hele tiden. Han maatte huske paa 
hendes dirrende harme og paa hendes bitre graat. 
Og nu først sanset han rigtig det som hun hadde 
sagt — hun og Cecilia hadde ofte talt om, naar han 
kom hjem —. 

En saar stiltærdig skam skar gjennem ham ved 
tanken. Hadde de to stakkars smaamøerne gaat her 
og ventet paa bror sin —. Bothild hadde vel ven- 
tet, han skulde holde ogsaa hende for en søster —. 

De oprørte og raa tankerne han hadde tænkt om 
hende laa døde paa bunden av hans sind som det 
tørkede gjørmefar efter flombækken. Og som nyt fint 
grønt pipler op gjennem det størknede graa slam, 
brøt nye tanker om Bothild frem i ham ustanselig. 

Den dagen saa han hende ikke igjen, før han kom 
ind til kvelds. Hun syslet stilfærdig, bar det vakre 
hode bøiet som altid under fletternes vegt, men det 
kuede og dulgte som hadde været over hende, som 
hadde egget ham til ond vellyst, det var borte nu. 
Hun var bare en stilfærdig ung husmor som færdedes 
rolig i sit embede. 

Selve hendes fagerhet rørte ham paa en anden 
maate nu — nu saa han bare sødme og mildhet i 
hendes rundladne, hvite og røde ansigt, værdighet i 
hendes langsomme later og skikkelsens fyldighet. 


Lensmanden kom ikke næste dag, og dagen efter 
ved middagleite var han endda ikke kommet. Eirik 
gik ned ved nonsbil for at faa sig en matbete. Han 
kom ut, med brødet i haanden, hørte at Inga ropte 
mot hende — Bothild sat ute under den nordre stue- 
væggen, mot sjøsiden. Han gik dit — hun sat i sol- 
væggen og sydde paa den skjorten han hadde git 
hende hin kveld. 

Hun saa op et blik, da han kom — men der var 
ikke noget av det angstfulde og klæbende i hendes 
øiekast nu. Bothild bøiet sig over sømmen sin igjen; 
hun saa tungsindig ut, men rolig og yndig. 

Eirik blev staaende, lænet indtil novet. Da han 
hadde spist op brødet, og hun hverken hadde talt 
eller set op endda, maatte han til selv: 

«Er du harm paa mig endda, Bothild?» 

«Harm —,» sa hun sagte, sydde tiende en stund. 
«Jeg vet mest ikke selv, hvad jeg er, Eirik — for 
jeg skjønner ikke. — Nei jeg skjønner ikke, hvi du 
skulde være slik mot mig |» 

Eirik stod raadvild. For da han skulde til at 
svare, han hadde trodd hun vilde lokke ham til sig, 
saa skjønte han selv, det maatte han ikke si — da 
blev det hele meget værre. 

«Det kan jeg nu love dig,» sa han lavmælt og 
sukket litt «jeg skal ikke oftere krænke dig.» 

Bothild lot sømmen synke i fanget, vendte lang- 
somt sit ansigt opad mod ham. Og nu rørte det 
Eirik paa en helt ny maate: det runde hvite ansigt 
med to klare roser i kinderne, de mørke, grundende 
øinene, den fine munden som saa liten ut, naar hun 
var bedrøvet. Nu fik han bare lyst til at klappe 
hendes kind, stryke snilt og godt nedover strupens 

lange, hvite hvælving — han tyk i 
å a t 
saa hjertelig vel. å ee 
«Er det for min farmors skyld,» 
G yld,» spurte h - 
vorlig, «at du var saa — hatefuld mot Gigls Å 
grep det begjærlig: 
«Ja — men nu skjønner jeg ikke at j 
synes du var lik Mærta —>» ee TE 
«Likevel vilde farmor aldri å 
å ' g andet end Olavs vel- 
færd,» sa Bothild sagtmodig. «Altid la hun mig hr 
sinde, hvor stor tak vi skyldte din far — Gud maa 
lønne ham, vi kan ikke. Og jeg vil da ikke andet 
end hans bedste jeg heller — jeg er ikke raadelysten 
rieid men ae alt i samraad med Cecilia —.> Å 
iri ev betat av en heftig glæde og lettel 
Gud være takket for hendes uskyld — hun hodRe 
ikke skjønt mere end hun trodde, han var styg mot 
hende fordi han var skinsyk paa søsterens vegne eller 
å re for hur gamle gygremoren hendes 
yld —. un trodde sikkert han hadd! 
ke hender n hadde bare ment 
Å Han hadde hørt at der kom nogen ridende nede 
EE men og nu syntes han at han maatte gaa 
frem og se, hvem som kom tilgaards E et hj 
ikke, han fik rive sig løs. bee 
Rytterne var alt i tunet. Det v 
å ar Ragnvald Jons- 
søn, lensmandens unge bror paa Galaby, og pr Si- 
gurdssøn som folk kaldte Virvir; Eirik hadde ofte 
oter ee disse to maaneder han hadde været 
jemme. an ropte paa Bothild 
jor. pte p othild, og hun kom frem 
«Hei,» sa Ragnvald leende, «sat du ikke ene! Da 
er Sn uvelkomne, er jeg ræd -» 
kj o du skjorten til Eirik, Bothild,» gjønet Gaute 
Og nu blev hun straks duknakke i 
; S t, flakkende 
blikket. Hun skyndte sig bort, som om hun veg. å 
; Ragnvald og den anden var kommet landeveien 
or de hadde været et erinde oppe i kirkebygden, og 

rent fastende var de ikke, saa Eirik skjønte det var 
bedst at faa opgjøret fra haanden, inden de gik' til- 
bords. Søstrene hadde duket og dækket, da de kom 
tilbake fra bursloftet, og nu var de fremmede baade 
sultne og ikke litet tørste. Mens mændene aat og 
drak, sat de to ungmøer ute i stuen. Ragnvald vilde 
i kast med Cecilia hele tiden, og Cecilia svarte snapt 
og spidst; men Eirik skjønte denne ordleken moret 
Cecilia — ban hadde merket det før og, søsteren 
likte ikke værst at faa yppe sig. Men Bothild hadde 
faat igjen sit usikre og sky lag og syntes at bli rent 
ulykkelig, da Gaute frittet hende ut om en viss Einar 
fra Tegneby som hun skulde ha truffet i sommern, da 
hun var med Signe Arnesdatter hos datteren. Firik 
likte ikke at høre de ertet hende med en anden mand, 
og han likte ikke at hun saa ut som hun hadde vondt 
samvit. 

Ragnvald og Gaute brøt ikke op før en stund efter 
soleglad. Saa vilde de at Eirik og møerne skulde 
følge dem et stykke paa vei. 

«Nei jeg tør ikke følge med dig, Ragnvald,» så 
Cecilia Olavsdatter «jeg kunde komme ut for den 
samme ulykken som hændte Tora Paalsdatter — du 
skjemtet med hende saa længe til hun gjespet kjaken 
ut av ledd. — Det kan vel være at far og mændene 
kommer ind snart, jeg kan ikke gaa fra husene. Men 
du Bothild kunde gaa op til Liv, nu da Eirik kan 
følge dig tilbake.» 

Saa gik de fire. Ragnvald og Gaute lot hestene 
sine gaa foran, de tre unge mænd gik og snakket, og 
Bothild fulgte et stykke efter med knyttet og laupen. 
Det tok til at skumre alt; en tynd hvit dimme stod 
over de høstbleke jorder, og det gulrøde paa himmelen 
falmet og blev rustrødt. Det lugtet bittert og vissent 
indi olderskogen langs elven, og stien var vaat av 
duggen som dryppet med det faldende løv. 

Ved Rundmyr tok Bothild av fra stien — den 
svarte bøiede skikkelse pilte alt høit oppe over jordet, 

før mændene blev vår det. Eirik vilde følge videre 
med de andre, men de bad ham leende ikke være 
brydd med det. Nu steg de tilhest. 

«Hustre kaldt at leke sig i lunden med sit blome- 
kind,» sa Ragnvald leende. «Men dere kan vel ikke 
vælge tiden selv — dere har gamlingen gaaende over 
dere derute —» 

«God nat,» bød de begge. «Agte dig, Eirik, saa 
ikke troldene tar fra dig dit vene viv inat?» 

Eirik blev staaende og lyttet efter de to som red 
bort i kvelden. Saa snudde han sig opover til kojen. 

Der brændte det en god varme i gruen ved døren, 
og et lys stod i en jernklype nær leiet til Liv paa 
den ene pallen. Bothild sat ved morens føtter og 
svøpte barnet. Paa den anden pallen sat Anki og 
de seks ældre børnene og aat av Cecilias sending, og 
den gode lugt av en kjøtgryte som stod og kokte 
døivet næsten hyttens vanlige vonde lugt. Hygge og 
sorgløshet midt i armoden slog mot Eirik, idet han 
dukket ind ute fra den raakolde høstaften. 

Han sat en stund og snakket med Anki, mens 
Bothild stelte — hun somlet med det, indtil Eirik mante 
utaalmodig: nu fik hun komme, ute var svarte natten alt. 

De fulgtes, han foran og hun bakefter, over Rund- 
myrsjorderne som graanet svakt i mørket, ned paa 
ridestien gjennem skogen. De gik langs elven som 
rislet og klunket ganske sagte indi kjerrene; der var 
næsten ikke vand i den ihøst. 

Indimellem hørte Eirik at hun blev hængende 
efter — saa stanset han og ventet, til hun kom. Og 
for hver gang han maatte staa slik og bie paa hende 
i mørket under trærne var det som hans, vonde vilje 
blev mere uimotstaaelig. 

Tilslut, engang han stanset, kom bun ikke efter. 
Eirik holdt pusten, mens han gik tilbake, trædende 
saa lydløst som han kunde. Han tørnet mot hende 
i mørket — da han tok hende i skulderen, kjendte 
han at hun skalv som en febersyk. 

«Hvad er det?» Blodet pulset i ham, saa han 
kunde knapt faa magt over sit mæle. 57 

«Jeg orker ikke gaa længer,» hvisket hun i jammer. 

«Saa faar vi hvile os litt —» han tok hende, drog 
hende med sig mot veikanten, der en liten lysning 
skimtet mellem trærne, «du vil det selv!» hvisket han 
ruende. 
| Med en gang slet Bothild sig fra ham. Det varte 
et øieblik inden Eirik fik sanset sig — han hørte 
hendes flygtende fotefald fremme 1 sten, la paa 
sprang efter, saa et dumpt døn — Eirik hadde nær 
snublet over det liggende legeme. Han var nede ved 
siden av hende — hun hadde stupt næsegrus. Eirik 
tok om hende, la haanden over hendes mund og fik 
den fuld av det vaate, skoldhete som boblet og strøm- 
met ut —. Først visste han ikke hvad det var, ek- 
kelhet og raseri kokte op i ham — laa den tiken og 
brækket sig —! Saa med et søkk av gru skjønte han 
at det var blod —. i Hod 

Han fik snudd hende, laa paa knæ i veisølen 
og støttet hende ind mot sit bryst. Det var saa 
mørkt saa han ante bare saavidt ansigtets bleke run- 
ding og det mørke som støtvis vældet ut av hendes 

d. ( 
"1 «Bothild — hvad er det — bar du slaat dig 
slik?» Å 

Han kunde ikke faa svar, men under sin haand 
kjendte han pikens hjerte hamre omkap med sit eget. 
Faafængt blev han ved at tigge: «Kan du ikke svare, 
Bothild — Bothild, har du skadet dig —>» | 

Sisst maatte han lægge hende ned. Han brøt gjen- 
nem buskene. Sten ramlet under hans føtter og grus 
knaste, mens han tullet i mørket og lette efter en 
vatskulp i elveleiet, saa han kunde faa fyldt hatten 
sin. Vandet silte gjennem filtpullen; han hadde bare 
en skvæt, da han fandt hende igjen — han dynket 
hende med den. Nu kjendte han lugten ogsaa av 
blodet; hans egne klær var blit fulde av blod, og han 


54 


kjendte sig syk av rædsel og væmmelse. Og Bothild 
laa og taug som hun var død alt —. 

Saa skjønte han der var ikke anden raad — han 
tok og løftet hende op i sine armer. Han var nødt 
til at faa hende i hus — men tung var hun, hang 
som livløs i hans favn. Den vesle veien, i søkkmørke 
over stok og sten, blev saa lang som evigheten. Og 
han selv var som slitt sund indvendig — det vilde 
begjær som var bristet mot denne grufulde gaate. 

Langt om længe — syntes det ham selv — 
naadde han op til gaarden med sin byrde. Han fik 
op døren til fruerstuen, fandt frem til sengen og la 
hende nedpaa. Saa gik han ut, skulde søke hjelp — 
Cecilia, hvor var hun? 

I setstuen — da han traadte ind, saa han at faren 
og de tre baatmændene sat over bordet og langet 
til grøtfatet. Søsteren og ternen holdt paa at hænge 
op klærne ved aaren. 

«Bothild er visst syk —» 

Cecilia snudde sig braatt — saa broren staa der i 
utkanten av lysskjæret, med blod paa sit ansigt, hæn- 
derne som neddyppet i blod. Med et høit støn slap 
hun det som hun skulde til at hænge op paa slinden, 
för forbi ham og paa dør. 

Men ogsaa Olav var sprunget op. Han løp over 
bordet og ut efter datteren. 

Og mændene hadde reist sig, kom frem paa 
gulvet. 

«Jesus, Maria,» sa gamle Tore klagende, «Jesus, 
Maria — hun har faat det igjen da!» 

Inga, ternen, sukket erfarent: 

«Var andet at vente da — tørkesotten er slik, 
den slipper aldrig, der den har faat tak i en ung krop. 
Dette har jeg tænkt hele tiden — for Bothild, armin- 
gen, er der nok ikke botesvon —» 

«Dette vil Cecilia ta tungt,» sa en av mændene. 
«Olav og da — de holder av hende som hun skulde 
være deres eget kjøtt og blod.» 

«Altfor hvit og rød,» mente Tore «jeg har nok 
tænkt det — hende var ikke langt liv laget. Som en 
fremmed gik hun her — ingen nytte til, alt det Olav 
lot messer læse for hende og var mot hende som 
en far.» 

Eirik var sunket ned paa stavkarlsbriksen ved dø- 
ren. Han visste ikke av at han hadde gjemt ansigtet 
i armene sine. Det var som dække efter dække blev 
dradd fra hans syn — tørkesotten sa de, hun hadde 
hat det saan før med blodspy — hun hadde været 
syk hele tiden, og ingen hadde nævnt det for ham 
med ett ord. Hele tiden, mens han hadde tænkt slik 
om hende, lekt den grumme leken med hende, hadde 
hun været et sykt barn —. 

Slik sat han da en tok ham paa skulderen. 

«Hvordan bar det til — at hun fik det saa ilde 
haardt?» Olav hadde talt sagte. Eirik saa op. Faren 
saa ut som han allerede hadde glemt, hvad han hadde 
spurt om. Han stirret frem for sig, bittert forgræm- 
met. Eirik orket ikke se paa ham mere end et øieblik. 

Nu kom Cecilia ind. Husfolket stimet om hende 
med spørsmaal. Møen bare rystet paa hodet — hen- 
des ansigt var som sammenkrystet; hun vilde ikke 
graate. Fort fandt hun frem av kisten sin et skrin, 
vilde gaa ut igjen. 

«Jeg skal vaake med dig inat,» sa Olav lavt. 

Datteren stanset, nikket. Da tok Olav hende i 
sine armer, holdt hendes ansigt indtil sit bryst et 
øieblik. Saa fulgte han ut med hende. 

— Eirik var utenfor fruerstuedøren men vaaget ikke 
gaa ind. Han husket paa forleden kveld, da han stod 
med hende der inde i forstuen — han hadde ikke 
skjønt det var en syk. — Inga kom ut et erinde. Det 
var ilde med Bothild, svarte hun paa Eiriks spørs- 
maal. Blodlugten av hans egne klær holdt paa at 
kvæle ham. 

Han gik ind og gik iseng. Han hadde ikke skjønt 
at hun var syk — og nu tok han til at skjønne, hvad 


som hadde ligget under hendes underlige væsen — 
saa han blev ræd, stred imot og vilde ikke bli tvun- 
gen til at se alt. At ikke troldet tar dit vene viv, 
hadde de sagt, Ragnvald eller var det Gaute —. 
Han hadde syntes, hun var ikke som hun skulde 
være skjær og urørt mø —. Men han hadde aldrig drømt 
om at den som hadde rørt hende, det var Døden —. 


Cecilia kom rødøiet ind i stuen næste morgen. 
Nei, Bothild hadde ikke sovet stort, svarte hun — 
nei hun hadde ikke talt heller, det orket hun nok 
ikke — hun hadde visst mistet mere blod denne 
gangen end nogensinde før. 

Cecilia tok de klærne som broren hadde baaret 
kvelden før: «jeg skal ta vare paa dem, faa dem 
vasket rene.» 

«Jeg faar vel heller gi mig ivei nu,» sa Eirik usik- 
kert «— tilbake til herr Ragnvald — naar dere har 
faat sykdom i gaarden —.>» 

«Det trænges da ikke?» mente Cecilia undrende. 

Eirik sa det samme til faren, da han traf ham 
utpaa dagen. Olav studset — saa paa Eirik saa 
rart, saa den unge kjendte al sin gamle angst for 
faren kvikne og røre sig. Hvis han hadde skjønt 
noget — eller Bothild sa noget til ham —. Eirik 
blev rød, og rasende paa faren fordi han fik ham til 
at rødme. Olav svarte ikke et ord, men gik. 


To dager efter var Eirik reisefærdig. 

Han vilde avsted tidlig paa dagen. Saa maatte 
han gaa ind til Bothild — han maatte byde hende 
levvel, før han drog fra gaarden. E 

Hun laa og hadde røde roser i kinderne, men da 
han kom bort til sengen, saa han, at hun var indsun- 
ket i ansigtet, under øinene især. Hun hadde ligget 
med et paternosterbaand mellem hænderne, nu gjemte 
hun det fort under aaklædet. Eirik kjendte en smerte 
som strupte ham, da han saa det. 

Den skarpe syrlige svettelugten som hadde hidset 
ham slik — aa nu visste han hvad det tydet, med 
tørkesotten svetter de sterkt for den tærer dem op 
med indvendig hete. Og den lille hosten hendes som 

dde ærgret sig over —. 
pt stod Gille, vidd med begge hænder paa 
sverdhjaltet. Det blev umulig at si noget — skulde 
han nu be hende om tilgivelse, saa blev der ikke 
ende paa det. Helst vilde han ha kastet sig ned, lagt 
sit hode paa hendes syke bryst. 

«Du faar ikke tro værre om mig end — —: Jeg 
mente ikke saa ilde som du sagtens tænker om mig. 
— Jeg er ikke slik likevel, som du tror nu» ; 

Den syke laa og saa paa ham med store, mørke 
97 ly faar si det da, Bothild — om du kan tilgi 

å * 
er svarte hun bare. Eirik ventet endda litt. 

Saa gik han helt frem til sengen, tok hendes haand 
— den var kold og klam. DE 

«Saa faar du leve vel.» Han vaaget sig til at 
stryke over hendes kind — men hendes ansigt var 
glohett. «Gud bedre dig — saa du er frisk, naar VI 

ees 18jen.» 
KG rer vel, Eirik. Gud være med dig.» 


i d op 
Faren og søsteren fulgte ham ikke længer en 
til laaven. Alene maatte han ride fra hjemmet. Og 
han kunde ikke ryste av sig tyngselen — han var til 
mode som han skulde ride bort fredløs og for- 
bandet. 


V. 


Bothild blev liggende tilsengs utover høsten. Det 
ik op og ned med hende. ; 
5 Olav pr den unge datteren sin færdes tyst og 
alvorlig mellem den syke søster og hele husmor- 

stjornet paa den store gaard. Hun var tapper og fast, 
Cecilia. Faren saa at hendes hjerte var knuget av 
angst og sorg, ofte var hun ikke langt fra graaten, 
men hun gav sig ikke over — flittig og dygtig skjøt- 
tet hun det arbeide som de før hadde været to om. 

Saa sa Olav at Cecilia skulde sove om nætterne. 
Han vilde selv vaake hos den syke. 

Bothild fik litet sove for hosten og feberen — de 
nætter det var værst med hende sat Olav oppe og 
sat ved hendes seng. For første gang i sit liv faldt 
Olav paa at savne, han kunde intet slikt som der er 
tidkort i — ikke kunde han leke og ikke synge, ikke 
berette. Og tale om døden og Himmerike til sin 
fosterdatter kunde han ikke. 

Han hadde ikke kjendt tausheten som en tyngsel, 
da han vaaket over sin hustru. Mellem ham og Ingunn 
hadde der været et liv — barnelek og ungdomsglæde 
og sorg og skam og kjærlighet sterkere end døden, 
tausheten mellem dem levet og dønnet som havet. 
Men barnet her var baade kjendt og fremmed for 
fosterfaren — han hadde ikke andet end set hende 
vokse op i sin gaard, bli vakker og yndig saa det 
var en glæde at se hende; han hadde vernet hende 
saa godt han kunde — nu døde hun som et ungt træ 
gaar ut. 

Hun hadde latt ham merke, tydeligere end de 
andre børnene, at hun trængte hans vern; derfor 
kjendte han det saa bittert at hun nu maatte dø. 
Skjønt han visste det hadde været endda værre, om 
det hadde været hans egen datter som laa her. 

Saa sat han i kubbestolen mellem aaren og sengen, 
halvsov og dubbet, stod op og støttet den syke, naar 
hostetogterne kom, drog sengespredet opover hende til 
haken, saa hun ikke skulde bli kold, gjennemsvett som 
hun var, han holdt øsen for hende, mens hun drak, 
og satte sig ned igjen. 

Han var træt, og han var tung om hjertet — og 
kjendte selv at denne sorgen var i hans sind som en 

fremmed gjest i et øde hus — bare atterljom og skyg- 
ger av den sorg som han hadde baaret for sin make. 
Det hadde været saa meget værre, Og likevel hadde 
det været tusen ganger bedre dengang da hun blev 
skilt fra ham som om levende baand av kjøtt og blod 
blev slitt sund — end nu da han sat og ventet paa 
at det svake og fine baand mellem ham og dette 
fremmede barnet skulde bli løst op. , 

Hun hadde spyttet blod nogen ganger — ikke saa 
meget som hin kvelden da hun blev syk paa hjem- 
veien fra Rundmyr. Men det var let at se, det bar 
nedfor bakke med hende, og det gik fort — 

En morgen først i adventstiden fik hun igjen en 
haard hosterid og blodspy. Utover dagen skjønte 
Olav at nu var hun meget svak. Hun faldt i søvn 
om kvelden; faren blev sittende oppe. Og da Bothild 
vaagnet igjen ved midnatstid, og han hadde stelt om 
hende, saa hun laa godt, så han det som det tyktes 

at han nu maatte si: 
pe det nu blir lyst, Bothild min, blir det vel 
st at jeg henter prest til dig.» 
eg aanei 2 hun grep med begge hænder 
om mandens arm, tryglet angstfuldt, «— aanel, SI da 
ikke slik! Fosterfar, tror du da at jeg skal dø?» 

Olav hadde aldrig andet tænkt end at det maatte 
da vel barnet selv ha skjønt for længe siden. , 

«Barn, barn,» sa han dæmpende, «hvi skulde ikke 
du dø? Du er ung og god — du trænger vel ikke 
frygte døden. Dig vil Guds hellige engler møte og 
leie frem for Guds høisæte, til de sæle møer som tør 

e Guds lam, hvor det gaar —» å 
or taarerne vældet frem under Bothilds sunkne 
øienlaag: f 

«Jeg er ikke budd til at dø, fosterfar jeg læng- 
ter bare efter at leve længer her i denne heimen —. 

g er ræd for at dø!» 

13 Rad maa ikke du være. — Det er bedre at bo 
i Himmerike og følge Maria som hendes mindste terne, 

end om du eiet hele jordens runde bold og raadet 
over alt som er paa den —» 

«Det sier du fordi du er en retvis mand og god 
kristen,» graat Bothild. 

«Det tror folk om mig,» svarte Olav, sterkt oprørt. 
«Datter, kjære min, jeg er ikke det; Gud vet hvad 
jeg er. Og likevel, Bothild — jeg kunde si dig slike 
ting om Guds miskund, om hans taalemod med syn- 
derne vore og om den kjærlighet som Vor Drottin 
syner os i sine fem hellige saar, i sine blodige striper 
og slag —. Nu er aar gaat, siden jeg selv veg ut 
av den veien, og min egen vei er grodd igjen med 
græs og vilde ris —. Kunde jeg bare si dig det som 
jeg selv har set og lært engang — det er værst for 
mig selv at jeg ikke vaaget leve slik som jeg vet det 
var ret — fosterdatter, jeg vet at du skulde være 
glad du dør nu, før du har faat større skyld i Vor 
Herres død og saar —» 

Bothild saa undrende og skræmt paa fosterfaren. 
Men saa tok hun paa at graate igjen: 

«Synder har jeg nok at svare for, om jeg er ung —» 

«Dem sier du imorgen for sira Eyvind og siden 
kan du hvile trygt —> 

Olav satte sig paa sengestokken, holdt Bothilds 
haand i sin; hun graat stille og ynkelig: 

«I Himmerike er det bedst at drikke jul,» sa han 
sagte. 

«Du faar gjøre det da,» hvisket hun omsider, ned- 
brutt, og saa graat hun igjen. 


 Næste dag hentet da Olav presten. Bothild gjorde 
sit skriftemaal; derefter lot hun fosterfaren, søsteren 
og hele huslyden kalde ind til sig, bad dem tilgi, hvis 
hun hadde gjort dem imot, med vilje eller uvillig. 
Saa gav sira Eyvind hende den sisste salvelse og van- 
dringsbrødet. 

Efterat presten var redet bort, gik Olav ind og 
satte sig hos den døende: 

«Nu, Bothild min, skal du snart samles med far 
din. Da faar du be Asger, min ven, forlate mig at 
jeg ikke har holdt mit ord til ham saa vel som jeg 
skulde — som jeg gav ham den dagen jeg tok imot dig 
av hans hænder og lovet at staa dig i fars sted. Mindes 
du den dagen — du sat utenfor døren til det rum, der 
far din laa inde, det regnet og snedde; du var frossen 
og blaa. Et godt, lydig barn har du været altid, foster- 
datter — Gud give du ikke maa ha aarsak til at klage 
for bittert over mig, naar du gaar ind i domssvalen —» 

«Mot mig har du alle dager været den kjærligste 
far.» Hun laa litt, da hvisket hun som hun frygtet 
for at tale om det nye emnet: «Var du bare aldrig 
haardere mot nogen anden —» 

«Hvad mener du?» spurte faren litt kjølig. 

«Eirik,» sa Böthild meget sagte. «Ham tyktes mig 
ofte du var haard mot.» 

«Det tror jeg ikke,» svarte Olav avvisende. «Ikke 
vet jeg av at jeg har været strengere mot Eirik end 
det trængtes.» 

Bothild taug en stund. Saa tok hun mod til sig: 

«Saa er det Cecilia, far. Jeg vilde ønske du ikke 
vilde gi hende til Jørund Kolbeinssøn, hvis det er alt- 
for haardt imot hendes vilje.» 

«Er det det da?» spurte Olav om litt, uvillig. 

«Aslak likte hun bedre,» hvisket søsteren. 

Det svarte ikke Olav paa. 

«Jeg har ikke tænkt,» så han omsider, «at tvinge 
Cecilia. Ikke vil jeg gifte hende med en mand som 
hun nødig vil ha. Men derfor kan jeg ikke love at 
gi hende til hvilken mand som hun finder paa at 
like, om jeg ellers maa dømme, han er ikke et godt 

gifte for hende.» 

Olavs stemme var ikke slik at den syke vaaget tale 
videre om dette emne. 


Olav var blit ilde ved, fordi fosterdatteren hadde 
ordet om dette. Eiriks bortfærd fra Hestviken hadde 

været alfor lik en flugt til at ikke Olav skulde ha un- 
dret sig. Og der var et og andet som han hadde 
set — mistanken dæmret. Bare at Olav vilde ikke 
gi den rum. Nei, slikt skulde en ikke tro om nogen 
mand, ikke om Eirik heller: at han kunde ta op en 
hemmelig handel med en ungmø som sat i hans egen 
fars vern, hans fostersøster. Det var sandt at foster- 
søsken — men det med ham og Ingunn var noget 
andet; de hadde hett fæstemand og fæstemø fra de 
var smaa; at der blev elskov mellem dem, ja selv det 
at de glemte sig bort i hinandens favn, — det maatte 
komme, naar der ingen var som vogtet paa dem og 
ledet dem ret, saa uavvendelig som at to unge telnin- 
ger der vokser op jevnsides blander sine kvister og 
løv til en krone. — Hverken Eirik eller Bothild hadde 
nogensinde hørt om slike planer for sig. Det var 
sandt at han hadde tænkt paa det sommetider: Blev 
det slik at Eirik kom hjem, og det ikke blev Cecilia 
som fik Hestviken efter ham — saa kunde han gifte 
hende som ikke var ham stort mindre kjær end hans 
egen datter med Eirik. Det kunde være som en slags 
trøst at den nye ætten blev hendes børn. Men disse 
tankerne hadde været rent paa det løse, han hadde ikke 
talt om dem til nogen — saavidt han husket hadde han 
bare nævnt Bothilds ungdom og armod som grund, 
da han lot Ragnvald fra Galaby vite, han skulde ikke 
umake sig med at sende ivei beilere hit —. 

Saa var der dette med Cecilia. Fra Jørunds fræn- 
der hadde han hverken hørt eller spurt, og i sit hjerte 
var Olav bittert krænket; det var ikke likt til noget 
at Jørund først hadde følt sig for i en slik sak, og 
naar han fik vite, at han kunde jo prøve sin lykke, saa 
gjorde han ikke mere —. Hemmelig følte Olav vrede 
baade mot Jørund og mot Eirik som var skyld i 
dette. 

Det med Aslak var ikke værd at tænke paa en- 
gang nu længer. Han kunde ikke merke at Cecilia 
tænkte mere paa gjesten —. 

Men nu var Olav blit urolig likevel. Han var slet 
ikke saa sikker paa at der ikke hadde været noget 
mellem Eirik og Bothild, som han ikke visste — han 
kunde ikke vite hvad der hadde været. Utrygheten 
listet sig ind paa ham i de lange vaakenætter. 

Cecilia —. Folk sa, det gaar altid slik, at har en 
kvinde faat risunge eller løsunge, saa rammer den 
skjæbne døttrene hendes ogsaa i tre ættledd. Ingebjørg 
Jonsdatter, Ingunn —. Det var bort i væggene galt 
at tænke paa slikt — med Cecilia, saa kjølig og kysk 
som dugg om daggry: utænkelig at nogen mand kunde 
lokke det hugfaste unge barnet bort fra den rette veien. 
Ingenting ved hende som mindet om mormorens hete 
egensindighet eller morens vergeløse svakhet. Men 
Gud, min Gud, kan et menneske nogensinde svare 
for et andet i slike saker —! Han trængte bare huske 
paa sig selv —. 

Han skulde ialfald være glad den dag han hadde 
faat Cecilia gift og sat i en tryg stilling — det visste 
han nu! 


Om kvelden, da han sat hos den syke, spurte 
Bothild om sin far — en liten ting som hun trodde at 
Olav kanske visste. 

Olav hadde aldrig faldt paa at tale om sin ven til 
hans datter. Undrende merket han nu at Bothild 
hadde trofast husket paa sin far i alle disse aarene. 
Olav blev glad fordi han hadde fundet et emne tilslut, 
som han kunde snakke med den syke pike om. Nu dukket 
det op, det ene ungdomsminde efter det andet — og: 
saa fra den tiden da han var i Danmark hos sin mor- 
bror. Det blev slet ikke saa litet han visste at fortælle 
Bothild om Asger Magnussøn og deres fælles frænder. 

«Hvor nærskyldte blir vi da, Eirik og jeg — og 
Cecilia?» spurte Bothild engang. 

Olav greiet ut slegtskapet. Det var svært langt 
ute. Med Eirik var Bothild jo forresten slet ikke slegt, 
tænkte han ved sig selv. 

Hun kunde nu vel aldrig spørre for at faa vite, om 
der var slegtskap i de forbudte grader — hun hadde 
jo forlikt sig med tanken paa døden nu. 

Aldrig mere kom han sig til at si noget slikt som 
han hadde talt om den natten da han første gang 
skjønte, det arme barnet vilde ikke dø. Om Guds rike 
og Kristi kjærlighet og om de veier han hadde færdedes 
paa engang men latt græsset gro over. 

Ti nætter før jul døde saa Bothild Asgersdatter i 
sin fostersøsters arm. 


Herr Ragnvald Torvaldssøn sat paa sin gaard nær 
Konungahella denne vinteren. Han blev litt forundret 
da Eirik Olavssøn vendte tilbake, for han hadde ikke 
skjønt andet end at denne gangen hadde sveinen ment 
at ta avsked av hans tjeneste for godt. Men han tok 
vel mot den unge — nu var han vant til Eiriks usta- 
dighet og flakkelyst, men manden var tapper, trofast 
og dygtig, naar han var i tjeneste, og herr Ragnvald 
likte hans væsen. 

Saa fik Eirik igjen sin gamle plads i herr Ragn- 
valds borgstue. Og saa gik han mellem sine gamle 
fæller som en mand der er kommet ut av berget. 
Der var hverken laat eller lek i Eirik denne vinteren. 

Jo mere han kjæmpet for at slite sig ut av sine 
egne tanker, jo værre blev det — han var som fisken 
i garnet, alt han stred og slog for at slippe løs, saa 
blev han bare sittende fastere i det. 

Prøvet han at tænke paa den første glade, men- 
løse tiden hjemme, med Jørund og Cecilia og lystig- 
het og sommerarbeide paa den elskede gaarden, saa 
stinget smerten bare endda værre: dette-hadde han selv 
lagt øde for sig for alle tider. Bothilds sorgtunge skikkelse 
kom for ham — det rædde barn som han hadde skjæn- 
det og forraadt og jaget som en ulv, endda han elsket 
hende — hun var den første og den eneste som han 
hadde elsket. 

Nu skjønte han ikke selv at han hadde kunnet 

være slik mot hende. Han var da ikke saan ellers —. 
Men uklart kjendte han det som noget gammelt ilt 
hadde oset op mot ham fra overalt hjemme, da han 
kom til Hestviken isommer — fra de gamle husene 
og vandet og jorden og fra Livs koje — som det 
svarte vand oser op i fotefarene efter en paa myr- 
mark. Og som dunsterne av stille, raattensvangert myr- 
vand hadde det gjort ham febersyk og Ør — 

Men nu var da det slut — til Hestviken kunde 
han aldrig mere komme. Nu var han en banlyst 
og fredløs mand fra sit hjem. For nu hadde vel faren 
faat vite alt. Og tanken paa at møte faren efter dette, 
bli dradd til regnskap av ham — det skræmte Eirik 
meget mere end tanken paa dommedag. 

Faafængt, faafængt at Bothild holdt av ham. Nu 
visste han at det gjorde hun, og hun hadde gaat og 
biet paa ham i alle disse aarene han færdedes ute i 
verden. Det var hendes bange, trofaste, ventende kjær- 
lighet som han hadde set i de ydmyke øiekast, i hen- 
des hjelpeløse undergivenhet, naar de var sammen. 
Og nu hadde han spildt alt — 

Indimellem fristet han mande sig op. For det 
første var det jo ikke slik at han hadde skjændet og 
forraadt sin elskede ven. Gjort hende noget vondt 
hadde han da aldrig — og tanker er vel toldfri her 
paa jorden. Han hadde tedd sig ubøvisk og raatt 
nogen ganger — det var ilde nok, men værre var det 
da ikke. 

Det nyttet ikke at han sa slik til sig selv. Den 
kvelden i fruerstugangen, rædselen fra hin nat i skogen 
— det var ikke til at stige over. Han kunde ikke faa 
fra sig følelsen av at der var hændt meget mere end 
det som han visste var hændt. Og det var som at 
synke i et sluk av rædsler. 

Og saa kom fristelsen til at faa slut paa det. Sætte 
sverdhjaltet mot en sten og vende odden mot sit 
hjerte — saa kunde det kolde jern læske den bræn- 
dende kval i brystet. Det var indunder jul da denne 

tanken jaget ham, han hadde ikke ro hverken om 


dagen eller om natten — det maatte være saan lise 
at ta livet av sig. 


Men utpaa myaaret vaagnet han en morgen og 
kjendte sig saa anderledes tilsinds som en skodde var 
blaast bort. Med engang var det blit ubegripelig 
for ham selv at han hadde kunnet tænke slik pe 

Bothild, hans arme søte viv —, skulde hun vente 
forgjæves! Visst ventet hun nu paa at han skulde komme 
tilbake til hende. Han hadde været grum og vond mot 
hende — men krænket hende hadde han da ikke. Gud være 
lovet! Og da de skiltes — da hadde de skiltes som 
venner; han hadde lovet at komme tilbake til hende —. 

Faren — nu skjønte han ikke at han skulde ha 
været saa livræd for ham! Han var da voksen mand 
— vilde faren slaa sig olm, saa la ham! Desuten 
hvi skulde Bothild ha sagt noget til faren — der var 
ikke hændt noget mellem ham og hende som hun 
kunde ha grund til at klage til sin fosterfar over —. 
Om han hadde tat hende litt haardt i armene sine 
en gang eller to, git hende et kys — det blev ingen 
mø stedt i vaande av! 

. Cecilia hadde sagt at faren vilde sørge for et godt 
giftermaal til Bothild — han holdt av Bothild som hun 
skulde være hans eget barn. Og selv om han skulde 
synes, til at bli hans sønnekone var hun ikke rik nok 
— han skulde faa faren paa andre tanker! 


å Det var blit straalende vinterveir ute, sneen lyste 
i solen, og himmelen var saa blaa som det bar mot 
vaaren. Eirik gik og nynnet og sang høit indimellem. 
Og om kvelden, da han fulgte sin herre tilsengs, bad 
han om orlov av tjenesten. Paa herr Ragnvalds spørs- 
maal, hvad nu dette var, svarte Eirik at han hadde 
faat bud, han maatte komme hjem og holde bryllup. 

Herr Ragnvald var litt fuld og i godt lune; han frit. 
tet og spøkte, og Eirik berettet da: 


Det var hans fostersøster — datter av den Asger 
Magnussøn som hadde faat Eirikstad med Knuthild 
Holgeirsdatter — herr Ragnvald visste da om ham og 
at han dræpte Paal Galt og blev lyst utleg —. Ja 
Olav i Hestviken hadde tat til sig baade den gamle 
binnen og smaamøen — Olav og Asger badde været 
vaabenbrødre — nu var hun voksen, fin og frid, et 
speil for alle kvinder, men hun eiet jo hverken jord 
eller rike frænder; saa vilde Olav ikke høre tale om 
giftermaalet. Det var derfor at Eirik hadde søkt til- 
bake til herr Ragnvald ihøst — han syntes faren 
kunde faa tid til at tænke sig om, for det hadde han 
sagt, i Hestviken fik de ikke se ham mere, før faren 
sa sig villig til at gi ham Bothild. Og Olav visste 
det fra før, at Eirik var ikke den som gav sig —: 
Og faren var jo oppe i aarene nu; det blev tungt for 
ham at sitte alene med gaarden og hele stellet; han 
trængte sønnen hjemme nu. Saa hadde han sendt 
bud: Eirik fik komme hjem, Bothild skulde han faa 
til hustru, og nu vilde faren det skulde ske saa snart 
raad var til — saa blev det vel fæsterøl med det samme 
og bryllupet like efter at fastetiden var til ende. Jo, 
sa Eirik, budet hadde han faat igaar ved kirken; en 
mand fra Maastrand som hadde været hos minorit- 
terne, og han hadde talt med ham efter messen. Det 
var folk hjemme fra bygden hans med i sildefisket 
ved Maastrand altid. Derfor vilde han nu helst fare 
straks, saa kunde han følges med denne manden ut 
til Maastrand og faa baatskyss hjemover med en av 
fiskeskuterne. 

Herr Ragnvald ønsket ham lykke til og gav ham 
i avskedsgave den hesten som Eirik hadde pleiet at 
ride, med sadel og seletøi, en rød kappe med kap- 
run av sort silke. 

Allerede den anden dagen red Eirik nordpaa; han 
vilde ut til Maastrand. Han tænkte ikke selv paa at 
det var ikke sandt som han hadde fortalt herr Ragn- 
vald; der pleiet ofte være folk hjemmefra mellem silde- 

fiskerne om vinteren, saa han var viss paa at han 
traf vel nogen som kunde ta ham med opover til 
Folden. 


Fisket var i fuld gang, og Eirik vilde desuten ha 
med sig hesten sin ombord, for nu hadde han faat 
den tanke at han vilde gi Bothild den i brudegave. 
Saa det varte over en uke, inden han fandt skyss — 
nogen mænd fra Drafn, som hadde været ved Maa- 
strand og solgt salt. 

De fik haardt veir paa færden opover langs kysten, 
og da de kom til Stavern, maatte saltkræmmerne lægge 
til land og bli liggende der. Folden var fuld av drivis 
nordover, og den var frosset sammen lange veier; det 
var ikke til at komme over fjorden nu hverken med 
baat eller tilhest. 

Eiriks utaalmodighet hadde tat til fra time til time 
paa hele reisen. Bothild, Bothild lekte i hugen hans, 
han tænkte paa hende som gik hjemme i Hestviken 
og ventet. For ingen turde hun klage sin sorg —. 
Eller de sat sammen i fruerstuen, hun og Cecilia, 
spandt og sydde, og talte om ham. Han saa hendes 
ansigt for sig og øinene hendes, saa hun steg ind i 
stuen — naar det var blit ropt ut over hele gaarden, at 
Eirik var kommet hjem. Og naar han tænkte paa at 
han skulde holde hende i armene sine, første stund 
de blev to-ene, saa titret og lo hver blodsdraape i 
han av frydefuld længsel — det vonde huglynne mind- 
tes han bare som en forgjørelse han var blit løst 
ut av. Nu blev ogsaa hun forløst fra sorg og syk- 
dom, og de skulde leve sammen i venskap og glæde 
alle sine levedager. - Han tvilte ikke paa at faren gav 
sig nok, naar han først hadde faat gaa og snerre og 
vise den mørke minen sin en stund. Men naar han 
saa, at sønnen gav sig ikke —! 

— Saa sadlet Eirik Olavssøn sin hest og tok lande- 
veien fat nordover langs vestsiden av Folden. I Tuns- 
berg mente folk det samme — det var uraad at komme 

over til Hestviken for is. Saa red han videre. Helt 
op i Skogheimsherad maatte han; det inderste av 
Oslofjorden laa med fast is. Eirik hadde ikke stunder til 
at snu opom kaupangen; han vendte sin hest mot syd. 

Det var en eftermiddag at han red gjennem kirke 
bygden hjemme. Der møtte han Ragnvald Jonssøn 
med et slædelass; de stanset og hilstes. Eirik spurte 
om Ragnvald hadde været ute i Hestviken nylig? 

«Ikke siden gravøllet,» sa Ragnvald. 

Da Eirik ingenting svarte, syntes Ragnvald han 
maatte bryte tausheten: , 

«Far din og Cecilia har jeg ikke talt. med siden 
— jeg har ikke set dem andet end ved kirken. Det 
var tungt for dem — endda det kom ikke uventet, 
men hun var ung og god, Gud glæde sjælen! — Han 
kunde ikke gjort vakrere gravøl, om det hadde været 
efter sit eget barn — og han talte vakkert, Olav, da 
han talte liket ut av gaarden —» 

«Jeg visste ikke at min søster var død —» 

Eirik holdt og stirret ut i lutten. Ragnvald blev 
forlegen, for han skjønte at her hadde den anden faat 
en stor sorg. Saa tok han et tak i tømmen, smattet 
paa hesten — ; 

«Nei skal jeg naa hjem før det blir mørkt saa —. 
Far vel, Eirik — vi møtes vel igjen, om du blir hjemme 
en tid utover —> 

— Eirik kom dit hvor han saa de nedsnedde smaa 
husene i Rundmyr bortom den hvite slette. Et gys 
av motvilje og kvalmende skræk brøt gjennem hans 
lamslaatte sind. 

Den evige graa frostrøken fra fjorden tætnet over 
de røkfarvede skylag i vest; solen var gaat ned bakom 
der. 'Der laa ikke mere sne end at stener og røtter stak 
op bare i raaket under oldertrærne; mørke buster 
efter sommerens mjødurtflor, og gult vissent græs kantet 
stien langs det frosne elveløp. 

Lyst, nakent og aapent var det nu i skogen. Men 
et sted her paa denne veien hadde det hændt — og 

Eirik husket selve høstnattens klamme, ramme mørke 
som en vondskapens nat de to hadde været fangne 
inde i —. 

Det mørknet, da han red ind paa tunet hjemme. 
Olav selv stod ute. Han gik gjesten imøte; da han 
kjendte sønnen, hilste han undrende, men venlig: 

«Kommer du —?» 

Farens tætte, ikke meget høie skikkelse ruvet bred 
i saueskindskuften ; han var barhodet. I tusmørket 
skimtet Eirik hans haar og ansigt, graat altsammen, 
de rene drag som var slaat ind og sønderflænget paa 
den ene ansigtssiden. Eirik visste ikke selv om hans 
fortvilelse blev værre eller bedre ved synet av den 
anden. Et slags haab sprang op i ham om at der 
skulde bli hjelp at faa for ham hos faren, men han 
holdt det, som en holder en sporhund i kobbelet: det 
var saa mange ganger han faafængt hadde haabet 
noget av Olav. 

Saa kom Tore gamle, hilste ham og tok imot hans 
hest. Olav bad sønnen gaa ind. 

: Det gik ikke mere end maatelig med Olav og 
Eirik utover vinteren. 

Eirik hadde hverken rist eller ro. Han holdt ikke 
ut i Hestviken — han hadde glemt hvordan faren var 
i dagliglaget — tiende, fjern i øinene; snakket nogen 
til ham, saa var det ofte som en maatte rope til ham 
over sjø og daler. Og saa kunde det hænde at Eirik 
kjendte faren stirre paa sig — og aldrig kunde Eirik 
vite om faren saa paa ham eller om han ikke visste 
selv at han sat slik og glante. Eirik orket ham ikke —. 
Og søsteren gik saa tyst og fremmed —. 

Saa för Eirk ute paa bygden, og naar han kom hjem 
var han oftest i bakrusen. Olav visste at de mænd 
som den unge søkte lag med dugde ikke til andet 

end drikke og doble, sedesløse paa anden maate var 
de og. De fleste var yngre sønner paa de store gaar- 
dene, slike som gik hjemme og ikke vilde gjøre det 
som kunde holdes for tjeners gjerning. Men Olav sa 
ingenting til Eirik om det selskap han søkte — han 
tiet ham ned. 

Det var Ragnvald Jonssøn, lensmandens bror, som 
var blit Eiriks bedste ven mu. Fra først av hadde 
Eirik sluttet sig til Ragnvald, fordi han paa en uklar 
maate haabet eller ventet Ragnvald skulde si noget 
mere — siden det var av hans mund han først hadde 
spurt hendes død. Selv om Ragnvald ikke hadde 
kjendt søstrene hans meget, saa hadde han da set 
mere til dem end de fleste andre unge i bygden. 

Siden, eftersom pinen gnog og gnog i Eiriks sjæl, 
dukket der op i ham en syk lyst til at fritte den anden 
ut: om der nogensinde hadde gaat rygter om Bot- 
hild —. Saa dypt var han efterhvert blit kvernet ned 
i elendigheten, saa han trodde selv, det skulde bli let- 
tere at leve, hvis han fik høre, hun hadde hat ord 
paa sig for at være let eller kjælen —. For han orket 
ikke bære det, hvis han hadde spildt uskyldig blod —. 

Men aldrig nævnte nogen Bothild Asgersdatter. 
Og tilslut svelget ban skamkjendslen, en nat han 
skulde sove paa Galaby og han delte seng med Ragn- 
vald. Da spurte Eirik vennen: 

«Hvad mente du med det du sa, da du var ute i 
viken hos os ihøst? Om Bothild?» 

«Jeg mindes ikke jeg sa noget —>» 

«Jo. Du talte om hende, saa vyrdsløst —» 

«Er du fra vettet — har jeg talt vyrdsløst om 
søster din?» 

«Hun var da bare min fostersøster — Du snak- 
ket, saa jeg kom paa den tanken, Bothild var kanske 
ikke mere fast i hugen end folk mente om hende, hun 
kunde let la sig friste av en mand —» 

«Han maatte kunne skape sig om til en fugl, like- 
som ridderen i visen, den mand som vilde friste en 

av Olavsdøttrene — saa vel som de blir gjætet! Jeg 
mener du er fra vettet, Eirik! 

Kanske jeg sa et skjemtord eller to — nu du 
sier det, tror jeg at jeg mindes. — Sandt at si, selv 
likte jeg Bothild saa godt, saa jeg fik Reidulf til at 
høre sig for hos Olav engang — Men da fik han 
slikt svar, saa vi kunde ikke tyde det anderledes end 
vi trodde Olav hadde eslet dig bruden.» Ragnvald 
lo litt: «— Hvis ikke han agtet at faa hende selv, 
saa gammel som han er.» 


Nogen dager senere, da Olav og Eirik sat alene 
sammen i stuen, spurte Eirik medett: 

«Far — er det sandt som folk sier ute i bygden 
— at du skulde ha giftet dig med Bothild?» 

Olav saa op braatt, fra det hudreipet han sat og 
flettet. Han saa litt paa sønnen, saa tok han til 
med arbeidet, svarte ikke. 

Eirik tok op igjen, næsten bedende: 

«Dette har jeg hørt for visst —?» 

«Jeg undres,» sa Olav stilt, «hvad du skulde faa 
høre, som var saa taapelig at ikke du trodde det!» 

Eirik hvisket: 

«Du — eller jeg. Folk mener, at slik som du 
talte om hende, maatte de dømme, du vilde at hun 
skulde bli husfruen her i Hestviken engang.» 

Igjen saa Olav op. Han sa ikke noget nu heller, 
men Eirik saa skiftningerne i den gamles herjede 
aasyn — undring, eller smerte, eller begge deler. 

«Far — er det sandt — hadde du tænkt at Bot- 
hild og jeg skulde sitte her sammen?» 

«Kanhænde,» sa Olav lavmælt «— jeg hadde tænkt 
noget slikt. At det vilde bli til gavn for gaarden her 
— efter min tid — at du fik den konen som jeg 
visste var dygtig og ikke lat, naar du skal raade en- 
gang —> 

«Hadde vi visst dette!» Eirik slog sine hænder 
sammen, krystet dem. «—Hadde vi visst dette! Men 

vi tænkte begge, du vilde aldrig høre om slikt — 
siden hun var et fattig, frændeløst barn, ikke eiet en 
fotsbredd jord — det var faafængt at tænke paa —» 

Olav lutet fremover, sat med albuerne paa knærne 
og hænderne hængende fremfor sig. 

«Dette har dere talt om?» spurte han tilslut sagte, 
uten at se op. 

«Vi talte om det, den sisste kvelden vi fulgtes 
hjem fra Rundmyr.» 

«Ja, ja,» sa Olav tilslut og sukket. «Men syk var 
hun nu før og. Saa hvordan det hadde gaat, det 
vet Gud alene.» 

De sat en stund, tiende. 

«Det er ikke let heller, for en kvinde,» så Olav 
sagte og indtrængende, «hvis hun er helsesvak — at 
skulle staa for styret i en stor gaard som her, dele 
omsut og raad med bonden sin, bære frem og føde 
det ene barnet efter det andet kanske, endda hun er 
træt og syk. Jeg saa det med mor din, Eirik — tunge 
kaar fristet hun her —» 

Eirik reiste sig op og stod foran faren: 

«Det kan være, far. Men nu har jeg mistet al 
hug til at handle og dele med denne verdens saker. 
Saa nu tænker jeg paa at gi mig i kloster.» 

Olav løftet hodet — stirret overvældet paa den 
unge. 

Eirik sa: : 

«Jeg skjønner, far — dette blir tungt for dig. Du 
har bare én søn som kan arve dig — og han blir 
munk. Men du skal ikke sætte dig imot dette |» 

«Sætte mig imot — Men det kommer uventet.» 

I det samme sanset Eirik at det var kommet uven- 
tet for ham selv. Han hadde ikke tænkt paa det, 
før i det samme han sa det. Men da var det vel 
Gud selv som hadde lagt ordene i hans mund. 

«Over helgen hadde jeg tænkt mig ind til kaup- 
angen, tale med gardianen.» 

«Er det dit du vil — bli tiggermunk?» 

Eirik nikket. 

«Vet andre om dette — venter de dig i klosteret?» 

Eirik rystet paa hodet. 

«Da faar du gi mig stunder — til at tænke over 
saken,» sa Olav. 

Eirik nikket. Saa talte de ikke mere sammen, og 
litt efter kom Cecilia ind med ternerne. 


Ikke før var Olav gaat ind i kleven, før Eirik 
kastet sig ned foran krucifikset. Han var tilmote som 
en mand der har gaat sig vild i myr og ulænde og 
medett støter paa sterk sti — og han bad som en 
vildfarende mand iler mot bygden. Det kom for ham 
næsten som et jertegn — for aldrig før i sine leve- 
dager hadde han et eneste øieblik tænkt paa at gi 
sig i kloster — og jo længer han bad, desto tydeligere 
syntes han at han saa raaket foran sig, og desto ly- 
sere blev det om ham. 

Han tænkte ikke paa hvad ordene tydet nu heller, 
ikke mere end han gjorde ellers naar han læste dem 
morgen og kveld og hver gang han kom ind i en 
kirke. Men de bar hans sind som en strøm, og han 
seilte paa den videre og videre ut mot nye egne —. 

Litet hadde han lært av kristendom, og av det 
som han hadde lært, husket han ikke stort nu længer. 
Men da han nu fristet at kalde frem for sig hvad han 
engang hadde visst — om Vor Drottins liv og død, 
Marias saga, ord av spaadommene og Davidsdigtene, 
messebønnerne — saa tyktes det ham som han vandret 
ind i en herlig loftssal, og der stod digre, fagert 
skaarne kister og skrin i hver krok. Selv var han nu 
den unge arvingen, som staar derinde første gang og 
har nøklene i sine hænder. Fuld av utaalmodig iver 
orket han neppe bie paa den stund, han skulde til at 
laase op og eie og haandfare alt som laa gjemt i tro- 
ens løndommer. 

Kanske kom han til at bli prest — han var ikke 
mere tungnem han end andre mænd, saa det maatte 

han vel kunne. Eirik skimtet som et syn av en mand 
staaende foran et alter, skrydd i lin og gudvev løftet 
han hænderne for at ta imot himmerikes dypeste 
mystér, ufattelig forenet med Kristus selv i messens 
under. — Det var som om Herrens engel hadde grepet 
ham i haaret, løftet ham op og ut av hans vante ver- 
den, stillet ham der — som han husket han hadde hørt 
om en av de jødiske vismændene: han gik ut med 
grøtspandet og skulde bringe mat til sit slaattefolk, 
da kom Guds engel, grep ham i haaret og för med 
ham til Babylon —. 

De skulde bli forbauset, brødrene i Konungahella, 
naar de fik vite, at Eirik Olavssøn var traadt ind i 
deres orden — det hadde nok hverken de eller han 
drømt om, at han en dag skulde bli barfotmunk! 
Nu kom han i hug at dette ogsaa var blit indgit ham, 
uten han selv trængte tænke eller vælge — til minor- 
itterne i Oslo skulde han gaa. Og han var nøid 
med Guds valg i det stykket og. Han hadde altid 
skriftet hos minoritterne, baade naar han var i Oslo 
og i Konungahella — folk sa de bad meget mere for 
sine skriftebørn end lægpresterne gjør. Han hadde nu 
sjelden fundet fremfærd til at skrifte mere end den 
ene gangen om aaret, før paaske — uvarsomt hadde 
han stelt med sin sjæl, det saa han nu. Men han 
hadde altid likt disse brødrene, og han glædet sig til 
at se deres glæde, naar han kom og bad om at bli 
tat op i deres lag. 


Olav laa vaaken. Og mens han strævet for at faa 
greiet op i det væld av tanker som sønnens ord hadde 
vakt i ham, hørte han den hastig hviskende strøm av 
bønnerne — Pater, Ave, Credo, Laudate Dominum —. 
Den unge stemme steg og faldt, ordene randt fortere 
og langsommere, eftersom strømmen gik i Eiriks sind. 

Gutten hadde tændt et lys, da han gik til sine bønner. 
Det stod slik at Olav kunde ikke se det fra der han laa. 
Men indenfor dørgapet fløt rummet i det milde guldlys. 

Olavs hjerte var som sammenknuget. Endda han 
sa til sig selv, at det var en stor lykke, naar Eirik 
nu saa rent uventet og av sig selv hadde fundet kald 
til klosterlivet. En lykke var det for sveinen selv, en 
lykke for Cerilia. Og han trængte ikke nages av tan- 
kerne paa den uegte arvingen som han hadde sveket 
ind i ætten. 

— Saa stor en uret som han hadde gjort, da han 
gav ut en anden mands barn for sit, — hadde han 
ikke gjort det, men latt gutten bli værende der hvor 
moren hadde gjemt ham bort ute i ubygden — ja saa 
hadde vel Eirik aldrig faat andre kaar end fattigfolks 
børn. Det og hadde været uret — uret av hende. 
Nu blev han Guds tjener — og han kunde komme til 
klosteret med rik medgift — vilde han gi hele mors- 
arven sin dit, saa skulde ikke Olav sætte sig imot. 
Saa var da den synden ugjort. Og dette ulykkes- 
barnet hendes var blit et liv til Guds ære og til gavn 
for mange — for i tider som disse, da saa mange 
mennesker syntes likesæle, ukjærlige og trodsige mot 
Gud, var det vakkert og nyttig at se en ung mand i 
Eiriks kaar gi op alt for Himmerikes rikes skyld. Og 
nu kunde han bli til hjelp for sin mor ogsaa, kanske —. 
Kanske for ham ogsaa —. 

Likevel var farens hjerte tungt. 

Han kunde ikke bli kvit tanken paa det som Eirik 
hadde sagt om sig selv og Bothild. Et uforstandig 
giftermaal vilde det ha været — Olav var ikke viss 
paa om han vilde ha samtykket i det. Men han maatte 
tænke paa de to unges sorg — paa alle de nætterne han 
hadde vaaket over sin fosterdatter. Hadde barnet lig- 
get der og hat en slik sorg —. Saa han var nær ved 
at ønske de hadde talt til bam. Endda, sykdommen 
hadde vist faat for godt et tak paa hende — det hadde 
vel bare blit elendigheten med Ingunn op igjen. Og 
Eirik hadde faat en bedre arvelodd. Det var bedre 
at det gik som det gik —. 

Men, men, men —. Saa mange ganger som han 

hadde tænkt, at om Eirik aldrig: kom tilbake til Hest 
viken, saa vilde det være bedst slik —. Saa inderlig 
som guttens væsen hadde tirret ham ofte, saa mange 
tusen ganger som han hadde kjendt vrede, ringeagt, 
raadvildhet bent imot den fremmede fuglen som han 
hadde faat i boet til sig — der hadde været blandet 
saa meget andet ind i ogsaa, mens han vernet om 
fosteret av den ulykke som skiplet hans eget og Ingunns 
liv. Han hadde tat haand om Eirik fra gutten var 
barn, hat omsorgen for ham mens han vokset op til 
mand. Og naar han nu skulde gi slip paa Eirik, saa 
var det som om den unge skulde ha været hans 
egen søn. 


Stemmen derinde hadde tystnet — men lyset brandt 
endda — og nu hørte han en og anden snorkelyd. 
Olav stod op og saa ind i stuen. Eirik laa paa knæ 
endda, sunket ned over kisten med hodet begravet i 
armene. Det brændende lys stod like ved hans albu. 
Let kunde det være blit veltet ned i gulvhalmen. 

Faren tok i Eirik, rusket ham vaaken saa lempelig 
som han kunde. Halvvaaken bare, drømmende søvnør 
i øinene, klædde Eirik av sig — det laat ikke i ham 
— halvsovende la han sig i sengen og sov med en 
gang. Som et barn hadde han været, mens han lydig 
og dypt inde i søvnørsken gjorde alt som faren sa til 
ham. 

Olav blaaste ut lyset, kløp tanen mellem vætede 
fingrer og listet sig stilt tilbake til kleven. Liggende 
vaaken i mørket tok han paa igjen med sit stræv for 
at tale tilrette sit uforstandige hjerte. 


VII. 


En kveld uken efter, da Eirik var ved sine bønner 
— nu syntes det ham selv som det hadde været slik 
siden umindelige tider, at naar hans husfæller var gaat 
6—8.U. I. 

til ro, gav han sig hen hver kveld i timelang bøn — 
blev han vækket op av en skarp hvisken: 

«Eirik —?> 

Han snudde sig. Halvveis nede paa stigen som 
førte op til rummet over kleven og forstuen skimtet 
søsterens lyse skikkelse frem. å 

Eirik sluttet av braatt med «In nomine —», tegnet 
sig med korset, som han slog en kappe om sig. Saa 
sprang han op og gik borttil: 

«Holder jeg dig vaaken, Cecilia —?» 

«Ja —jeg er ræd du skal sovne fra lyset. Du har 
gjort det flere kvelder — og igaarkveld maatte Jeg ned 
og slukke, for da sov far ogsaa.» 

Ungmøen huttret av kulde i den tynde natdragt. 
Eirik stod foran hende, saa op paa den lyse skikkelse: 
han tykte hun liknet en engel, og han bøiet hodet litt 
fremover, aandet kjærlig paa de nakne, kulderøde tær 
som stak frem under det side, folderike plagg, klam- 
rende om stigens trin. å 

«Gaa op nu, Cecilia, og læg dig,» sa han muntert. 
Og der kom over ham en lyst til at tale med sin 
søster om alt det nye som fyldte ham. «— Saa kom- 

r jeg op til dig litt.» å 
EE Hag AG ne under felden hos hende, krøkte 
en arm om hodegjerdet og tok fat, ivrig i røsten: 

«Nu skal du høre nyt som vil undre dig, Cecilia — 
jeg vil gi mig i kloster.» 

«Ja dette har jeg hørt.» 

Eirik taug litt, overrumplet. AG 

«Har du hørt det —! Har far sagt det til dig?» 

«Nei, Ragna sa det.» ; 

Ragna, budeigjen —: Naa ja, han hadde kommet 
til at nævne det for hende og. Det gik op for Eirik 
at han hadde alt nævnt det til ikke saa faa. Men 
Ragna hadde været snild mot ham altid — og saa 
hadde han sagt til hende, at naar han blev munk 
skulde han be særskilt meget for det ældste barnet 
hendes, den syke jentungen. Alle tre børnene til 

Ragna var blit saa gode venner med Eirik sisste 
sommer. 

«Ja —» sa Eirik. «Har aldrig du tænkt slik, Cecilia 
— har aldrig du hat hug til at bli nonne og tjene 
Maria mø?» 

«Nei,» sa Cecilia. Det lød som en laas knepper 
igjen, og Eirik tagnet. 

«Nei nei,» sa han litt efter spakt. «Jeg har ikke 
tat denne tanken av mig selv heller — den er blit 
sendt mig av Guds miskund.» 

«Dette er kommet over dig heller braatt?» spurte 
Cecilia tøvende. 

«Ja,» svarte Eirik lystig. «Som et slag paa døren 
nattens tider og en ropende røst som bød mig staa op 
og gaa ut. Jeg har aldrig tænkt paa slikt før jeg 
heller. Saa det kan ske med dig og, søster?» 

«— Jeg vet ikke,» sa Cecilia sagte. «Jeg kan ikke 
tro det —. Men stilt blir her nu —» hvisket hun, og 
røsten hørtes ynkelig liten og spæd i det samme. 
«Først mistet jeg Bothild — og nu gaar du fra os —» 

Eirik blev liggende stille, slaat av søsterens ord. 
Sommeren deres hadde han næsten glemt over alt det 
som fulgte efterpaa; mindet om Bothild hadde han 
likesom vandret en lang vei bort fra i disse dagene. 
Men nu kom han til at tænke, her hvor han laa nu 
hadde hun pleiet at sove ved Cecilias side. Alle min- 
derne som brøt op med en gang fyldte ham med sørg- 
modighet uten grænser. Han kunde ikke faa frem ett ord. 

«Graater du?» spurte han omsider, da ikke Cecilia 
heller brøt tausheten mellem dem. 

«Nei,» svarte søsteren like knapt som før. 

Ja nu sov Bothild under mulden, og hans føtter 
var sat paa en vei som førte langt bort fra alt dette. 
Men Cecilia, hun skulde bli igjen her, ensom som en 
fugl naar de andre er draget av landet, alene med 
den tunge, tause faren. 

«Har dere ikke spurt mere til Jørund ivinter?» 
kom han paa medett. 

«Vi har ikke det.» Han hørte paa hendes stemme 
hun var i oprør. 

«Det var underlig. Han lot om til mig at han 
vilde se ut hit engang i vinter.» E 

Det gav et rykk i Cecilia; hun snudde sig braatt 
mot væggen. Eirik merket at piken skalv. Han løftet 
sig op paa albuen, lutet ind over søsteren: : 

«Hvad er det med dig?» spurte han ængstelig. 

«Ingenting er det med mig,» hvisket hun halvkvalt. 
«Ikke spørger jeg efter, hvor Jørund Kolbeinssøn farer. 
Jeg har ikke huglagt ham.» 

Eirik sa usikkert: 

«Jeg skjønner ikke dette? Du taler som du skulde 
være harm paa ham.» 

«Harm?» Hun kastet sig igjen, snudde sig mot 
broren. «Kanske jeg er det. For jeg er uvant med 
at en mand taler til mig som Jørund gjorde. Og jeg 
svarte ham slik at — slik at —. Jeg er uvant med 
at taale svivyrding.» k 

«Nu faar du si mig hvad dette er,» bad Eirik stilt. 

«Nei, jeg vet ikke — kanske regnes det ikke stort 
mellem folk mere, og det er bare mig, hjemmeføding 
som jeg er, som mener at en adelig møs ord er saa 
dyrt værd. Men han kom ind til mig i fruerstuen, 
kvelden før han skulde ride bort. Og da sa han — 
ja han talte om at han vilde komme tilbake med sine 
frænder og spørre om mig. Saa spurte han om dette 
var imot min vilje. Det sa jeg nei ti. — Han bad 
ogsaa om han fik kysse mig,» hvisket hun næsten 
uhørlig. «Ikke det heller sa jeg nei til. Gud vet at 
jeg heller vilde faat være u ysset. Gud vet at jeg hadde 
ikke huglagt ham, Men han talte slik at jeg maatte 
tro far ønsket dette — og du. Og da vilde ikke 
jeg sætte mig imot det. Den gangen tykte jeg saa 
vel om Jørund saa jeg tænkte han kunde være bedre 
end de fleste andre. — Siden det er slik som jeg 
skjønner, far vil litet la mig faa raade med om mit 
giftermaal selv. 

— Men Jørund regner vel ikke et ord og et kys 
for stort —» 

Braatt bøiet Eirik sig ind over søsteren og kysset 
hende paa munden. Saa la han sig stille ned igjen. 

«Kanske Jørund ikke kunde raade selv,» sa han 
med ett undskyldende. «Kanske hans frænder alt 
hadde talt om et andet gifte for ham, uten at han 
visste om det.» 

«Han skulde vel ikke ha talt da,» svarte Cecilia 
harmfuldt. «Hvis ikke han visste, enten han var kjøpt 
eller solgt.» 

«Det kan saa være. Men — ja han talte til mig 
om denne saken som om det laa ham svært meget 
paa sinde — at han fik dig, mener jeg. Men du vet, 
han maatte jo hjem og raade med brødrene sine —» 

«Skulde de mene vi var ikke gode nok til Jørund da?» 

Eirik laa og var raadvild. Søsteren hadde grund 
til at være vred. Og nu syntes han mindes, han 
hadde sagt det til Jørund, og Jørund hadde lovet ham, 
han skulde ikke nævne noget om saken til Cecilia før 
han kom som beiler. Men han skjønte jo, Jørund 
hadde let kunnet komme til at glemme det løftet, saa 
vakker og søt som Cecilia var. Saa tok han hendes 
haand, la den paa sit bryst og kjælte for den, mens 
han faldt tilbake paa det første som han hadde fristet 
at aarsake sin ven med: 

«De har vel raadet om et andet gifte for ham, uten 
at han visste det.» 

Cecilia svarte ikke. Eirik laa og klappet hendes 
haand — men nu merket han at han blev saa søvnig. 
Hun sov visst alt. Endda engang bøiet Eirik sig ind 
over hende, kysset varsomt den unge søsteren, saa 
listet han ut av sengen og ned. Han var alt paa 
stigen; da spurte den lille kjølige pikerøsten oppe fra 
mørket: 

«Du skal vel ikke si flere bønner ikveld?» 

«Nei,» svarte Eirik inderlig, «nu vil jeg gaa og sove.» 

«Da slukker du vel lyset nu?» 

Eirik saa gjorde. — Han laa og var harm paa 
Jørund som hadde vist hans søster og dem alle saa 
liten agtelse. Men paa samme tid var det som han 
hadde faat imot den tanken at Cecilia skulde gis til 
Jørund. Denne eneste uken som han hadde levet med 
hele sit sind vendt anderledes end før hadde alt æn- 
dret hans syn paa mangt og meget. Nu tænkte han 
paa hele sit liv siden han rømte hjemmefra med 
motvilje, ja med sorg. Han angret sine synder, det 
var vel nok — men han ønsket likevel, nu da han 
vilde vie sit liv til Gud, at det hadde været mindre 
utsulket. 

— Men Jørund, som ikke hadde faat noget slikt 
kald — av ham kunde ingen mand kræve han skulde 
være bedre end andre mænd. Og værre var da 
Jørund ikke. Men Cecilia — hun var saa god. 


Olav hadde ikke ment saa meget med det, naar 
ban talte som om han ikke satte minoritternes orden 
videre høit. Han var blit litt lei av dem, han som saa 
mange andre folk her i bygden, i sira Hallbjørns tid 
— fordi presten drog dem til huse hos sig tidlig og 
sent. Graakutterne hadde ligget i strid med dom- 
kapitlet og presterne i Oslo baade vel og længe, men 
det var nu uvisst om brødrene hadde hat mest skyld 
i ufreden. Og der hadde været noget styg snak om 
en av minoritterne og Eldrid Bessesdatter paa Neset 
— men styg snak om Eldrid hadde der gaat altid, 
helt siden far hendes gav den motvillige ungmøen til 
gamle Harald Jonssøn, og syn for sagn hadde folk nu 
aldrig faat; hun var ubyrdig som en gammel skosaale. 
Hun var forresten brorsøns datter av den salige sira 
Benedikt og tremenning av Arnesdøttrene, men fræn- 
derne nævnte hende aldrig; hun var kommet helt ut 
av gode folks lag. Den unge munken, broder Gunnar, 
som hadde været altfor meget hos hende paa Neset, 
hadde de sendt ut av landet, til en lærd skole, blev 
det sagt. 

De eneste mænd i ordenen som Olav kjendte litt til 
var Rikardssønnernes bror, Edvin billedmester, og saa 
broder Stevne, som pleiet at komme ut i Hestviken 
en gang hvert aar, i fasten — han hadde gjort det 
siden han var hos Ingunn i hendes dødsstund. Olav 
likte ikke broder Stevnes utseende: han var liten og 
krokrygget og lignet en vond i ansigtet, en ventet 
uvilkaarlig at han skulde kunne røre paa den lange 
myke næsen sin. Men Olav hadde aldrig hverken 
hørt eller set andet end godt av manden. 

Og naar Eirik selv syntes at vite saa visst, han 
vilde træde ind i denne ordenen, saa var faren fuldt 
villig til at gi ham til minoritterne med sømmelig 
hjemmefølge. 

Olav tænkte endel paa dette med Eiriks byrd. 
Men han hadde aldrig hørt at dispensationen fra uegte 
fødsel var blit negtet nogen mand som ellers var vel 
falden til munk eller prest. Og han selv hadde alt 
læsset saa meget paa sig, saa han kunde gjerne ta 
paa sig dette og — at tie med sin hemmelighet. 
Hans byrde var vokset ind i holdet og i sjælen 
paa ham — han kjendte han orket ikke at skille sig 
med den. 


Eirik fornam farens forandrede væsen mot sig som 
en del av sin nye lykke. Endda Olav ikke sa stort 
mere til sønnen end han pleiet, saa kjendte Eirik den 
nye varme som strømmet mot ham, hver gang han 
var sammen med den ældre mand. Det meste som 
Eirik hadde hørt i disse aarene av fromme menneskers 
tale og prædikener hadde syntes at gaa ind av det 
ene øre og ut av det andet paa ham. Men nu dukket 
det likevel op, baade et og andet, som han husket. 
«Søk først Guds rike og Hans retfærdighet, og siden 
skal alle andre gode ting bli git eder atpaa —» noget slikt 
skulde Kristus ha sagt til læresveinerne sine engang, 
hadde han hørt. Det kom Eirik i hug nu. Saa længe 
han hadde levet syntes han at der var ett han hadde 


84 


attraaet mere end alt andet i verden — at tvinge sin 
far til at kjendes ved ham med kjærlig stolthet. Nu, 
da han vilde sælge sig alle denne verdens goder ut 
av hænder for at vinde Himmerike, fik han til av- 
skedsgave med paa veien det som han hadde tigget 
om helt fra barnedagene av. 

Saa var det bare tanken paa søsteren som voldte 
Eirik uro. Han sa til sig selv, det var nu heller ingen 
andre end faren og søsteren som kunde fundet paa at 
ta denne saken med Jørunds beiling saa tungt, kalde 
slikt for løftebrudd og svivyrding. Nu for tiden tok 
da ikke folk det saa nøie med hvert ord som blev 
sagt paa det uvisse — han selv hadde aldrig gjort 
det. Men nu syntes han det var faren som hadde 
ret — det vilde været meget bedre at leve i verden, 
hvis folk holdt mere paa sine egne ord. 


Men en dag Olav og Eirik holdt paa nede i fjæ- 
ren og tjæret en baat, og Cecilia hadde bragt ned 


nonsbiten til dem, sa broren, da hun var gaat: 

«Det blir ødt for hende, naar jeg reiser.» 

«Kanske.» Olav saa tankefuldt efter den unge pike 
som gik oppe i bakken. 

Eirik sa: 

«Det er den eneste sorg jeg har, at jeg maa gaa 
bort, før hendes kaar er trygget.» 

«Det kan du vel la mig raade med.» Olavs mund 
drog sig til det lille skjæve smilet som han før i 
verden hadde hat saa ofte, naar han svarte sønnen. 
«I mange aar merket vi nu ikke noget til at du brydde 
dig om din søsters velfærd.» 

«Nei nei. — Men jeg maatte da se mig om i 
verden først, jeg som andre mænd. Og jeg visste hun 
sat trygt i dit vern.» 

«Skulde ikke det være godt nok nu længer?» 

Eirik stod, trykket skavjernet mot baatsiden og 
saa ned. 

«Du vet, far, du tar til at bli gammel, saa —» 

Eirik skottet bort paa faren, forlegen. Olavs mine var 
kold og uvenlig nu. Likevel sa han: «Hun er ikke 
saa glad og let i sindet, min søster, som hun skulde 
være — efter alderen.» 

Olav kunde ikke bare sig, endda det bød ham 
imot at spørre om det: 

«Har hun klaget sig — for dig?» spurte han mis- 
troisk. 

Det var Aslak han hadde tænkt paa. Men Eirik 
svarte: 

«Jeg tror hun undrer sig over det at hun ikke har 
hørt mere til Jørund.» 

Olav tok haardt i det han holdt paa med, men så 
ikke noget. 

«Har du ikke hat noget bud fra dem?» spurte Eirik 
tilslut. 

Olav sa: 

«Vet hun at Jørund —? Ikke rettere end jeg 
mindes bad jeg dig si til vennen din, jeg krævet at 
han ingenting ymtet om saken til barnet, før den var 
meget længer fremkommet. Umandig og litet hæder- 
lig vil jeg kalde det, hvis han har talt til saa ung en 
mø, inden frænderne hans og jeg var kommet til 
enighet.» 

Olavs tone var saa fuld av foragt, saa noget av 
Eiriks gamle staldbroder-kjærlighet til Jørund kviknet 
i ham: 

«Sagt noget har han vist ikke. Men har to unge 
faat godhug til hinanden, saa kan det vel ikke skjules, 
saa ikke den ene vet om den anden —» 

Olav arbeidet i taushet. 

«Jørund —l» sa han med ett, saa barsk og saa 
haanlig, saa Eirik turde ikke spørge om noget, da 
faren taug igjen. 

— Ikke ett aar var det siden at Aslak sa de 
samme ordene — slikt kunde ikke skjules. Da 
hadde han gaat og holdt øie med sin datter, ræd for 
at hun skulde sørge formeget efter Aslak. Men det 


86 


hadde han da trygt kunnet spare sig for. Det var jo 
godt og vel at hun ikke hadde tat det tyngre end at 
det nu var Jørund — saa kom hun vel over den 
sorgen med. Hun var jo næsten bare barnet ogsaa — 
Og likevel kjendte Olav det som en skuffelse at hans 
datter kunde være saa snar til at glemme. 


Eirik vilde seile ind til klosteret før paasken — 
nu kunde han ikke finde ro i sin sjæl, før han hadde 
faat ta op sit munkeliv. 

Det hadde været Olavs mening at følge sønnen 
ind. Men saa blev han syk. Han hadde faat et ind- 
vendig mén i kampen ved Frysjubro; dengang hadde 
han lagt litet merke til det, men fra tid til anden 
meldte det sig med blodgang og brækninger av svarte 
blodlevrer. Denne gangen maatte han lægge sig 
tilsengs. Men Eirik kunde ikke bie. Saa lovet han 
at sende faren bud i god tid, naar dagen blev fastsat, 
da han skulde indklædes. 

Den morgen da han stod reisefærdig gik han ind 
i kleven for at ta avsked med sin far. Han knælte 
foran sengen og bad sin far om hans velsignelse. 

Olav sa: 

«Det vil jeg be dig om, Eirik, at du nu lærer of- 
ficiet for de døde og sier det hver uke for din mors 
sjæl og for far din.» 

«Det lover jeg dig. Saa meget som jeg kan, skal 
jeg be for mor og for dig.» 

Olav svarte sagte: 

«For far din skal du be. Men mit navn skal du 
ikke nævne.» 

Inderlig bevæget over farens ydmyghet kysset Eirik 
hans haand. 


Hos minoritterne fik Eirik Olavssøn den kjærligste 
mottagelse, Og saa ivrig var han nu, saa han kunde 
ikke bie til over helgen; han tok paa med det samme 
at søke undervisning hos brødrene om det nye liv, og 


87 


han fulgte med dem til koret og tok del i sangen saa 
meget som han kunde. 

Men i uken efter paaske gik han til gardianen og 
sa, han hadde en ven som han vilde ta avsked med, 
før han forlot verden. Og han vilde ride dit straks, 
saa kunde han kanske likevel bli indklædt allerede paa 
Sankt Eiriks dag, som de hadde talt om. 

Eirik var blit viss paa at søsterens sindsoprør den 
natten han hadde ligget og snakket med hende maatte 
komme av at hun bar kjærlighet til Jørund. Og nu 
vilde han ialfald se sig for, om han kunde gjøre sin 
elskede søster en tjeneste, før han gik i kloster — 
ialfald friste at faa rede paa hvor landet laa. 

Paa Gunnarsby blev han godt tat imot, men Jørund 
var noget tilbakeholden. Men da Eirik sa at han nu 
vilde gaa i kloster og at han nu var kommet hit for 
at si farvel til sin ven, syntes baade Jørund og brø- 
drene hans at undre sig storlig. 

Natten før den næstsisste dagen, inden Eirik skulde 
drage tilbake til klosteret, gik han og Jørund ut sam- 
men for at se paa en tiurleik. Mens de fulgtes at 
gjennem skogen, sa Jørund Rypa til sin ven: 

«Tykkes mig likevel, Eirik, du skulde bie litt, 
prøve dig selv, før du sier fra dig Hestviken og alt 
godt i verden.» 

Han hørte paa stemmen, at Eirik gik og smilte ut 
i mørket: 

«Hvi saa? Tænker du det skulde nytte jeg prøvet 
mig selv, naar jeg vet det er ikke kommet fra mig 
selv. Den som har kaldt mig skal jeg vel ikke la 
vente?» 

«Denne og skal du lægge ned,» sa Jørund like- 
som spøkende og slog bort i buen som Eirik bar. 
«Du var altid ivrig veidemand, Eirik.» 

«Jeg bytter den med en bue som skyter høiere.» 

«Ja det er vel saa. Vil du da ikke bie bare saa 
længe som til vi faar talt med far din om den saken du 
vet; lægge ind et ord for mig hos Olav og Cecilia.» 


Eirik kunde neppe skjule sin glæde. Og nu så 
Jørund at han hadde gaat hele vinteren i uro og 
længtet efter Cecilia. Men ban hadde ventet fordi 
det hadde været paa tale at Steinar og Brynhild 
skulde flytte til Norderheim, og da vilde han heller 
vente, saa blev kanske den unge Cecilia spart for at 
bo i bu med Brynhild som var et trold. Men nu var 
den sak paa det rene. 

Eirik boldt likevel fast ved sit forsæt; brøt op til 
den tid han hadde avtalt med gardianen. Han gav 
Jørund en sølje med til Cecilia som jertegn. 


VII. 


Olav Audunssøn var saavidt oven senge efter sin 
sykdom, da brødrene fra Gunnarsby kom ridende til 
gaards. 

Olav tok vel imot dem. Han trodde ikke de 
fremmede skulde merke at han var ufrisk endda 
og taalte ikke mat — og det var likesom han var 
træt i sjælen ogsaa: han orket vanskelig komme til 
klarhet over hvad han skulde svare, naar hans gjester 
kom frem med sit erinde. 

I harmen over denne Jørund Rypa som først hadde 
lokket fra ham et halvt løfte og saa latt tre tjerding- 
aar gaa hen, før han gav lyd fra sig, hadde Olav 
ment — nei, han likte ikke karen, han trodde ham 
ikke længer end han saa ham; Cecilia kunde faa ti 
mænd for en som var bedre end Jørund. Men nu 
var Rypungerne kommet, og han kunde ikke negte 
de var høviske og stormandslike mænd. Aake, den 
ældste, var gift med Lucia Toresdatter fra Leikvin 
og Steinar med Brynhild Bergsdatter fra Hof i Lautin 
— saa det blev vanskelig for ham at finde noget paa- 
skudd, hvis han vilde gi Jørund avslag. Han hadde 
ingen anden grund end den, at han hadde ikke lyst 
til at si ja — 

Saa sendte han et lønbud til Baard paa Skikkju- 
stad, stevnet møte med ham paa et sted i skogen sin 
langt fra gaarden. 

Baard kom og tok op igjen alt han visste om 
Gunnarsbyfolket. 

De gamle ekene stod med ørfint, rødbrunt smaaløv 
mot den milde blaa luft, og græsset yret op gjennem 
den hvite skorpe av vissent løv, overalt hvor solen 
kunde komme til. Indtil de store jordfaste stener som 
samlet varmen blaanet store tufser av violer. Olav 
hadde strakt sig ut paa bakken, og Baard, som sat og 
saa ned paa vennen, tænkte den anden saa ut som 
han godt kunde være feig. Han var graa og sunken 
i ansigtet, øinene saa bleke som melkeblande og gule 
i hvitøiet, den vakre sølvagtige glans i haaret og 
skjeggroten likesom anløpet. Saa sa Baard: 

«Du vet det, maag, Torgrim og jeg vil verne 
Cecilia og godset hendes saa godt som vi evner, 
skulde det gaa slik at hun blir alene. Men nu blir 
alt du eier hendes, siden Eirik gaar i kloster. Og en 
husbond styrer likevel bedre end andre —» 

Olav nikket. 

Han visste det. Det er det samme, hvor vel et 
barns verge mener det — gods farer likevel bedst i 
en eiers haand. Hvis Jørund fik Cecilia, kom de til 
at flytte ut i Hestviken saa snart han døde eller blev 
for gammel til at styre alene; paa Gunnarsby sat alt 
to gifte sønner. Sagtens var det vel rygtet om at 
odelssønnen blev munk som hadde faat brødrene til 
at komme frem med frieriet nu. Men siden de to 
unge hadde fattet kjærlighet til hinanden alt i som- 
mer, som Eirik sa, saa vilde vel Jørund neppe elske 
hende mindre nu, naar han fik gaarden med hende. 
Og alle Rypungerne hadde ry paa sig for at være 
driftige og kloke husbondsfolk, sa Baard —. 

Olav selv hadde tænkt — barnet kunde bli latt 
alene før en visste ordet av det; han hadde været 
ussel denne vaaren. Cecilia vilde nok være i gode 


90 


hænder hos Baard og Signe, og saa ung som hun 
var, saa var hun forstandig nok. Men det hadde sat 
sig til hos faren likevel som en ængstelse — det som 
hun hadde at slegte paa, mor sin, og ham selv, Gud 
bedre —. 

«Du raader til da, skjønner jeg,» sa Olav sagte. 

«Mm — ikke det heller,» sa Baard. «Men som 
sakerne staar nu da Eirik er borte, saa vil jeg heller 
ikke raade dig fra, Olav|» 


Saa da Aake Kolbeinssøn førte frem brødrenes 
erinde, hørte Olav velvillig paa ham og viste sig 
medgjørlig. Den endelige avtale blev at fæsterøllet 
skulde staa i Hestviken kvelden før Sankt Columbans 


messedag, og bruden skulde føres til Gunnarsby fire. 


dager før Lavransmesse. 


Olav Audunssøn hadde ikke været inde i minorit- 
ternes klosterkirke, siden den blev færdig. 

Nu var det lys og frisk maimorgen, og vaaren var 
kommet saa tidlig iaar, saa heggen stod i fuld blomst 
langs veikanten, da Olav gik opover bakken fra broen 
til klosteret. Han var tidlig ute — først i det samme 
han traadte ind paa kirkebakken, tok klokkerne i 
støpulen til at ringe. De rungende malmtoner like over 
hans hode sendte kolde kaarer nedover ryggen hans. 

Inde i kirken stod sollyset skraat ind av vinduerne 
som brede bjelker, og støvet danset i lyset. Olav 
kastet et fort blik omkring sig, men det lignet ikke 
noget saan som han husket fransiskanernes kirke — 
fra hin kvelden, mørk og kold og øde, uryddig endda 
under bygning, med korbuen gapende ind til svart 
nat. Nu laa koret i broget sollys — der hadde de 
alt faat ind malte ruter i vinduerne — væggene var 
malt ut med billeder paa kalken, og hovedalteret var 
meget rikt og vakkert budd. Bakom det, længere 
inde i koret, skimtet han de brune brødre staaende i 
stolene, de var endda ved tidebønnen. 

Der ved væggen tilvenstre for korbuen, hvor han 
husket det underlige levende krucifiks hadde staat, 
var der nu to smaa sidealtere med vævede tepper 
bakom paa væggen. Krueifikset var vist det samme 
som nu stod paa en tverbjelke over korbuen, men det 
saa anderledes ut ved dagslys. 

Kirken var næsten folketom endda, saa Olav satte 
sig paa pallen nede ved døren og ventet paa at det 
skulde bli messetid. Ørkesløs saa han omkring sig 
— det var sandt som folk sa, barfotbrødrenes kirke 
var blit vakker. Over ham kaldte klokkerne, og 
gjester drev ind, flere og flere. Hans eget følge kom, 
Baard i sin bedste stas; Anki og Tore i de nye klærne 
som han hadde git dem til byfærden. De snæbøiet 
en stund; da de reiste sig, gik ogsaa Olav frem og 
fulgtes med dem opover mot korbuen. Signe og Una 
knælte alt øverst oppe paa kvindesiden med Cecilia 
mellem sig. Den unge var tæt tilsløret. Kirken tok 
til at fyldes — det drog altid mange folk til, naar en 
novice skulde indklædes. 

En munk kom ind med den lange lysstangen og 
tændte alterkjerterne, og de fleste folk som stod fremst 
i kirken knælte ned. Olav følte sig brydd av at staa 
op, være maal for alles øine, saa knælte han ogsaa og 
tok en snip av kappen op foran ansigtet. Silketøiet 
kjendtes saa uvant bløtt og svalt — uvånt, for i de 
sisste aarene var det ikke ofte at han hadde baaret 
sin høitidsdragt. 

Av vane tok han til at mumle bønnerne, fordi han 
laa i denne stilling — han gjorde altid det, naar skik 
og sømd krævet han skulde gjøre som han bad. Han 
hadde enslags mening med det og — ban gjaldt for 
at være en from kristen, og han vilde gjælde for 
det. Sit frafald vilde han gjemme som sit eget hjertes 
løndom — aapenlyst vilde han ikke tælles mellem dem 
som bød Gud trods eller haan. Det var ikke dem 
han ønsket seier eller fremgang — han visste selv, 
endda han var som han var, saa ønsket han Kristi 


92 


seier og ære — som en landraadsmand, utleg i frem- 
med land, hemmelig kan glæde sig over sine lands- 
mænds seirvindinger, hemmelig haabe paa fremgang 
for det merke han aldrig mere selv skal stride 
under. 

Men han visste ogsaa at disse ord som randt over 
hans læber var lik saakorn som spireevnen er dræpt 
i, og han kastet dem bare ut allikevel, fordi han ikke 
vilde hans granner skulde vite om hans armod. 

Men nu da han kom i hug, at til vinteren skulde 
han sitte alene i Hestviken —! Saa kunde han ikke 
længere døive lydløsheten og tomheten i sig med at 
tænke paa han starvet for andre, alle disse hvis ve 
og vel det gjaldt at han gik der og strævet. For 


Cecilia vilde det bli en vinding, det skjønte Olav 


godt, om hendes husbond kunde ta over alt han 
skulde faa med hende, og det jo før jo heller. Og 
Eirik var borte, og Bothild var borte —. 

Saa kom han til at bli alepe med sin egen sjæl 
som en fange i det dypeste hul under taarnet er latt 
alene med liket av sin medfange. 

Olav kjendte, at med disse tanker var han kommet 
som ind i hvirvelgropen i en strøm — rivende hurtig 
blev han suget under. En slags svimlen ved synet 
av den ensomhet som nu skulde raade derute i viken 
— saa stilhet, som han var sunket ned paa en havs- 
bund, et klart og urørlig mørkedyp, og saa vissheten 
om at heller ikke paa dette dyp var han alene. Naar 
alt som han hadde kunnet hefte sine tanker ved blev 
rykket ut av hans rækkevidde, vilde han igjen være 
alene med selve Den Levende, som han hadde søkt 
at rømme for og gjemme sig for —. 

Gud, min Gud, har Du jaget mig op under sky 
og ned paa havsens bunde —? Engang hadde han 
været stedt alene for Guds aasyn under en blaablek 
vinternats hvælv — da han mistet sit halve liv —. 
Nu da han mistet alt han hadde fristet sætte i stedet 
for hende, blev han nu tvunget til at kjende Guds 

øine paa sig som ut av tangskogene i mørket paa en 
sjøbund. 

— Om saakornet som hadde syntes dødt ikke var 
dødt allikevel, og det myrdede barn rørte paa sig i 
sin seng av vissent løv og vaagnet —. 

Olav visste ikke om det var rædsel mest eller haab. 
Men i dette klarsyn som nu igjen overvældet ham saa 
han — han hadde aldrig været ræd for at bære 
rædsler og smerter naar han hadde trodd han kunde 
berge et liv fra at ødes eller spildes. Det eneste han 
hadde været ræd for altid, det var at se liv gaa 
til grunde, raatne op — Og forunderlig klart saa 
han med en gang, at den samme drift som hadde 
tvunget ham til at ta haand om alle som blev ført i 
hans vei, den vilde nu tvinge ham til at ta haand 
om sin egen sjæl. At en mand skulde elske sin jevn- 
kristen som sig selv hadde han altid hørt og skjønt, 
jo det var ret, og jo mere en kunde leve efter det 
ordet, des bedre var det. Men som en billedrute blir 
gjennemlyst av solen saa en kan skjelne hvad der er 
malt paa den skjønte han medett hvad det tydet, som 
Gud hadde budt, klart og ret frem, at en skulde 
ogsaa elske sig selv —. 

Han blev vækket op av at en tok ham paa skul- 
deren. En av munkene viste med fingerpek og tegn 
at Olav skulde gaa frem — han hadde ikke sanset 
hvor langt messen var skredet frem, men presten var 
alt ved Orate, fratres — og nu saa han Eirik; han 
hadde ikke merket at sønnen var kommet —. 

Men der under korbuen laa Eirik, med hænderne 
strakt ut til siderne, panden mot gulvet. Den mørke- 
røde fløilskappe fløt ut over den liggende skikkelse, 
spredte sig ut over gulvets graa sten, under skimtet 
sverdet — for idag, da han kom for at byde sig selv 
og alt han var og eiet frem til Gud, turde Eirik alene 
av alle mænd bære sine vaaben ind i Guds hus. 

Olav stod op og gik de skridtene frem, knælte 
ned paa sin plads ved den unges venstre side. Og 

kjærligheten til sønnen brøt alle baand tilslut. Det var 
sin egen søn han gav bort idag —. Olav gjemte sit 
ansigt i kappens folder igjen. 

Sin datter hadde han lovet bort — hende skulde 
ban gi til en mand som han bare halvveis trodde, til 
alt som var uvisst og skiftende i verden, men derfor 
tyktes det ham nu, Cecilia gav han da ikke helt ut av 
sine hænder, han kunde endda bli nødt til at gripe 
ind i hendes lagnad. Men Eirik skulde han gi til 
Gud, til alt som er fastere end alle berg, vissere end 
døden og dommen dette var den fulde skilsmisse, 
for alle tider, for evigheten kunde det bli — 

Min søn, min søn, som gjør fyldest, der jeg sveg —: 

Olav sanset ikke at følge messen — han sanset 
ingenting utenom sig før han hørte stemmen like over 
sig. Gardianen stod midt under korbuen, foran ham 
knælte nu Eirik rank og ret, det unge aasyn vendt 
opad, kaapen slaat tilbake, saa søljerne og brudgoms- 
kjeden lyste paa hans silketrøie. Eirik var helt klædt 
i rødt, for klærne skulde ofres til alteret, og de 
trængte mest til et sæt nye røde messeklær —. 

Olav hørte Eirik si svarene — saa høit og klart 
saa det lød utover hele rummet. Bak i kirken graat 
nogen kvinder høilydt — men det er der altid nogen 
koner som gjør, fristet Olav at si til sig selv, for ikke 
at bli overmandet. — Eirik var fuldmyndig, såa Olav 
skulde ikke svare paa noget. 

Han saa Eirik reise sig ved gardianens haand. 
Eiriks sporer ringlet svakt og fint, mens den unge 
fulgte munken op til hovedalteret. Olav saa bylten 
av grovt, askegraat vadmel som laa paa alteret — nu 
blev novicens dragt velsignet — nu blev den git Eirik, 
som tok den og knuget den mot sit bryst. 

Den snørende smerte i strupen blev ulitelig — og 
saa kjendte Olav sine brændende øine bli blændet. 
Han tok kappen op for ansigtet igjen. Da han igjen 
saa op, var Eirik borte. 

Olav reiste sig, gik tilbake til sin plads ved Baards 

side. Han skjønte ingenting av de læsninger og 
bønner som nu fulgte. Veni creator hadde de sunget 
færdig uten han merket det —. 

Og tilslut kom de tilbake. Olav syntes ikke han 
kjendte denne unge munk . Den fine, smale skal- 
len lyste nyraket blank over haarets tætklippede svarte 
rand, og var dette Eiriks mørklette, urolige aasyn 
som var blit slik, blekt som bast under brunheten; 
hans store gule øine straalte som stjerner. Han saa 
endda høiere og mere herdebred ut i den askegraa 
kutte med knuterepet om den smale midje. Under 
kuttekanten saa Olav sønnens føtter nakne i san- 
dalerne. 

Et øieblik stod han der, stille og straalende, Saa 
snudde han sig — rundt koret gik han, blev hilst av 
sine nye brødre med fredskysset. Da faren atter saa 
op, forsvandt de sisste av munkene ut av døren til 
klosteret. 

— Utenfor paa kirkebakken traf Olav sit følge. 
De tok ham i haand, en efter en, ønsket ham hilsæl 
med sønnen. Flere av bymændene, som kjendte Olav 
Audunssøn, kom borttil og hilste. 

Arnesdøttrene tørket sine forgraatte ansigter i 
skautflikene. Cecilia bar sit slør nedfældt — hun 
hadde vist ikke løftet det en eneste gang i kirken. 

«Hvad tykkes dig om det, datter min?» spurte 
Olav hende, mens de gik rundt til gjestehuset; de 
var alle blit budne dit til at bryte fasten. 

«Jo,» sa møen bare. 

Åanei, men hun hadde nu ogsaa set saa litet til 
broren i mange aar, tænkte Olav. 


IX. 


Å Olav hadde ingenting spart, da han skulde holde 
sin datters fæstensøl, og folk som hadde været i gjeste- 
budet talte vel om det efterpaa. Gammen og lystig- 

het faldt det jo altid litt knapt med i Olav Audunssøns 
gilder, men alt hadde gaat til vakkert og værdig. 

Signe og Una blev igjen med to av døttrene sine 
og nogen terner, og nu kom en travi tid i Hestviken. 
Cecilias rike hjemmefølge skulde synes og lægges 
sisste haand paa, og gjestebudsklær sættes istand til 
saa mange av huslyden som Olav vilde ta med i 
brudefærden. 

En morgen kom Signe og så til Olav, nu maatte 
de se over det som barnet skulde ha efter sin mor. 

Ingunn Steinfinnsdatters brudekiste hadde staat 
inde i kleven hos Olav i alle disse aarene; han hadde 
aldrig svart, naar nogen talte om at faa den bort 
paa boden. Saa da nu han og Tore gamle bar den 
ind i lyset, var kvinderne rædde for at tøiet skulde 
ha tat skade. Olav hadde nok hat den staaende paa et 
par bjelkeender, men der var altid saa raa luft i kleven. 

Olav saa at Cecilia var fuld av forventning, endda 
hun lot rolig som altid. Datteren hadde aldrig set 
det gods som hun skulde ha efter moren; kisten 
hadde ikke været aapnet siden den dag, da Olav tok 
ut sin hustrus likklær av den. 

Olav gav nøkkelen til Signe. Men kvinderne 
raadde ikke med laasen — han maatte til selv. Saa 
blev han staaende og saa paa at de tok ut av kisten. 

Det første hans øine møtte var et sammenlagt 
teppe paa rødbrun uld. Endda han saa det paa vran- 
gen kjendte han det straks: de hadde brukt det i hans 
barndom paa Frettastein, naar de tjeldet hallen. Det 
var sydd ut med den nye Jorsalborg og hellige som 
dyrket Lammet, efter Sankt Jons syn. Over og under 
billederne var der border av ranker med dyr og 
jægere imellem. 

Kvinderne rystet det ut, saa det drysset med 
tørre blomster som var lagt nedi mot møllen. Skade 
hadde det ikke faat, 

«— men vakkert er det ikke,» sa Una, «ældgam- 
melt maa det nu vel være?» De hellige var korte 

og brede og alle mændene skjeggete. «Dette er nu 
vel ingenting at sende med Cecilia til Gunnarsby ?» 

«Det er bare lagt over til dække.» Olav tok imot 
teppet, viklet det ihop og la det paa bænken bak sig. 

Stykke efter stykke blev løftet frem i dagen og 
rystet ut, saa de som stod omkring kom til at nyse 
av krydderurterne som støvet omkring. Høgender og 
tepper, kjortler og kaaper, kaprun av fløil og flamsk, 
serker med utsydde opluter av silke og lin; endda 
flere opluter som underdelen ikke var blit sydd paa. 

«Flink med hænderne sine var Ingunn,» så Una og 
rakte frem en slik oplut til Cecilia. «Har du nogen- 
sinde set saa vakker søm?» 
; Cecilia fingret det dyre stykke: 
silke, utsydd med sort og guldtraad for hænderne og 
halsen; «Nei dette har jeg aldrig set maken til. Mor 
har været dygtig |» 
Faren nikket — han hadde ikke hug til at blande 
sig i samtalen. Ellers saa var det ikke Ingunn som 
hadde sydd dette serkeliv — han hadde kjøpt det 
da han var i Stockholm med jarlen, av en mand 
som sa det var kommet fra Myklegaard. Ingunn 
hadde aldrig gjort det færdig til at brukes. 

Kvinderne tok op det utskaarne skrin og la smyk- 
kerne utover bordet — fingerringer knyttet sammen 
med et baand, hvite og gyldte søljer, men mørknet og 
grønsket av ubruk, et morkent lærbelte klædt med 
drevne plater. En ringsprette av purt guld — den 
hadde han selv git hende, han hadde arvet den efter 
sin far. Omkring ringen stod skrevet Engelens hilsen 
og Amor vincit omnia. Saa rakte Signe Olav et fal- 
met grønt fløilsbaand, tæt sat med forgyldte roser — 
Ingunns garland, tegnet paa ukrænket mødom og 
fri byrd. 

«At du ikke gav Cecilia dette til fæsterøllet,» undret 
Signe. Å 

«Det andet garland som jeg gav hende er bedre,» 
svarte faren avvisende. «Dette veier knapt det halve.» 

Kvinderne løftet frem i lyset en kjortel av grøn 
silke, indvævet med guldgule blomster og fugler. Ind- 
nil midjen var den maatelig trang, men vid nedefter 
og overmaate sid. Alle kvinderne skrek over sig av 
fryd over det skjønne stof — stor synd at de maatte 
skjære av den, hvis Cecilia skulde staa brud i den. 

Olav husket at Ingunn hadde maattet løfte op i 
den, da hun gik for bordet og skjænket — hun hadde 
snublet i den, da de løp haand i haand over det regn- 
vaate tun hin sommernatten — og i det mørke bur 
hadde han kjendt den myke silke om hendes spæde 


krop som en del av selve eventyrets lovløse sødme. 


Hjertet blev hett i ham ved tanken om at denne 
manden skulde ta omkring hans datter i dette 
skrud —. 

«Det vilde være synd at skjære sund og øde saa 
dyr silke,» sa han. «Cecilia er ikke ældre end hun 
kan vokse i høiden endda — mor hendes var en høi 
kone. Bedre at la denne kjolen ligge nogen aar 
endda» —- 


Olav hadde avtalt med Aake Kolbeinssøn at han 
skulde komme til Gunnarsby før høionnen for at se, 
hvordan det saa ut hos Rypungerne, inden han førte 
datteren ind dit. Han la veien om Oslo for at bringe 
endel smykker og bordkar til guldsmeden — nogen 
nye stykker maatte Cecilia ha med i boet, men der var 
saavidt meget av slikt i Hestviken, saa han trængte 
bare la gjøre om av det gamle. Der fulgte utgifter 
nok med datterens giftermaal, uten han skulde kjøpe 
nyt sølv til hendes hjemmefølge. 

Den sisste dagen han var i kaupangen gik han ut 
paa løkkerne og hørte vespersangen i minoritternes 
kirke. Derefter gik han til porten og bad om at faa 
tale med sin søn. 

Broder Eirik kom ned i porten — igjen gav det 
et sæt i Olav da han saa den unge munk — han var 
saa ulik sig selv hjemme fra viken. Klostersvipen hadde 

han alt faat, men paa en slik maate at det klædte 
ham. Hjemme hadde det altid været slik at Eirik 
syntes aldrig vite, hvordan han skulde tå sig — saa 
var han for braakende, og saa var han for tver, saa 
for høvisk og saa for brysk, men hvordan han saa var, 
saa strævet han for meget med alt. Nu syntes han 
ha lært at føre sig rolig, og han snakket som om han 
nu tænkte før han talte. 

Han hadde liten tid, sa han — det var denne om- 
gangssyken, de hadde den her i gaarden og. Fader 
Einar sa det kom av vandet; det raatnet i denne 
heten. Saa nu maatte baade han og broder Arne 
holde paa i hagen. Men han skulde spørre om han 
ikke kunde faa ta faren med dit, saa kunde de tales 
ved mens han arbeidet. 

Det var svalt indi løvskyggen under de store 
bjerketrær, og græsset grodde høit og frodig i dryppet 
fra de hule tømmerstokker som førte en bæk oppe fra 
Eikaberg ned til klosterhagen. Olav sat og lot hvilen 
falde paa sig, mens han saa paa de to unge brødre 
i graa kutter som gik og bar vand paa bønnereiter og 
selleribed. Bortenfor i blomsterteppet var en og anden 
rose alt sprunget ut, og omkring bugnet gule liljer og 
nogen blaa blomster som Olav ikke visste navnet paa. 

Indimellem naar Eirik var borte ved vandtønden 
talte han nogen ord med faren. Fader Einar, novice- 
mesteren, hadde alt tat paa med at lære ham læse i 
bok og skrive, det faldt let for ham, 

I ett og andet kjendte Olav igjen sønnen fra før 
— han hadde altid hat saa god tro til sig selv, naar 
han skulde gjøre noget — før han var kommet rigtig 
igang med det. Men sønnen hadde ikke været her 
mere end seks uker, og Olav merket saa stor forand- 
ring paa ham allerede. Han sat og lot kjærligheten 
til Eirik tine og varme sit hjerte: paa sætt og vis hadde 
han likevel altid holdt av dette barnet, og det var godt 
at kjende, denne haardt medfarne og krøplede kjærlig- 
het turde nu vokse sig sund og sterk. 

Paa Gunnarsby blev Olav fagnet saa vel og vist 
saa megen hæder av Kolbeinssønnerne, saa han kunde 
umulig andet end like sig der. 

Gaarden var stor og vakker, og slik den laa sol- 
vendt i bakken op fra en liten sjø, med brede akrer 
og slaatteng omkring og mange Ny6, velbyggede huser, 
kunde vel tre brødre føde sig paa stormandsvis av 
den, Husskikken var mere efter de nye hovmands- 
seder her — som ventelig kunde være, her var unge 
herrer og større stel. Mellem husbondsfolket selv og 
arbeidsfolket i bugaard og verkmandsklever løp en 
flok av husterner og sveiner — nogen av disse var 
Rypungernes fattige frænder. 


Olav hadde ikke set nogen av kvinderne fra Gun- 


narsby før. Gunhild Rypa, Kolbeinssønnernes mor, var 
skrøpelig og gik i barndommen. Saa Cecilia fik ikke 
nogen vermor over sig. Aakes og Steinars husfruer 
hadde netop ligget i barnsseng begge to, da fæster- 
øllet stod i Hestviken. Dem likte Olav mindst av alt 
folket paa Gunnarsby. Brynhild saa haard ut, men Lucia 
var altfor blid — hun lovet Olav at Cecilia skulde faa 
melk at vaske sig i og vin at drikke som en sier for 
et ord. Olav smilte for sig selv — Cecilia greiet sig 
nok mot dem — barnet hans manglet hverken vett eller 
vilje, og hun førte sig like saa høvisk som disse to ridder- 
døttrene. Forresten var det bare rimelig at disse 
brødrehustruerne var glade for at den yngste maagen 
deres egtet en odelsdatter, saa kunde han flytte ut fra 
Gunnarsby med kone og børn, naar den tid kom. 

Saa Olav var ikke misnøid med det han hadde 
set, da han red fra Gunnarsby. 


Sommervarmen holdt sig dag ut og dag ind. Frem 
imot nonsleite trak det gjerne op — en mørkeblaa vægg, 
toppet over med skinnende rødgule skyer reiste sig 
bak skogaaserne; inde i blaamørket glimtet det av 
fjerne lyn som naar en flytter et lys indi et tjeld, og 
torslaatten rullet dovt langt oppe i landet. Somme 

ganger trak en snip av veiret og en regnskur over de 
tørstekte bygder, men uveiret som skulde rense luften 
lot vente paa sig. Og hver kveld klaret det op, og 
hver morgen grydde med blaadiset himmel som budet 
varme utpaa dagen. 

Stekende hett var det ogsaa alt fra midtmorgen den 
dag da Olav og Tore red hjem over skogene som skiller 
bygderne om Eyjavatn fra Folden. Og frem mot nons- 
tid, da de red oppe i en aasli, kvellet atter torden- 
skyerne op i nord og øst, skyggende over de solmætte 
skoger, mørknende vandene utpaa de bleke myrstrøk 
som drog sig nede i alle lavninger i lendet. 

Raaket førte frem over nogen sætervolder paa top- 
pen av aasen, og her vilde de da sadle av hestene og 
hvile nogen timer. Utenfor en av boderne fandt de 
en ung kone som sat og spandt, mens hun holdt øie 
med bukjedlen som stod like ved over en grue i bakken. 
Da hun saa at kommemændene var fredelige veifarende, 
blev hun storglad for at faa gjester; hun vilde endelig 
byde dem baade fersk melk og dravle til nisten deres. 
Da de hadde taltes ved en stund, kom det op, at Tore 
gamle hadde kjendt nogen frænder av bonden hendes. 
Saa blev de sittende og snakke, mens Olav gik ned- 
over mot bækken som de hørte risle like ved i skogen 
— han vilde finde et svalt sted, der han kunde lægge 
sig og sove. 

Han maatte gaa et stykke nedover; oppe ved sæt- 
rerne var der optraakket omkring buskapens vandings- 
steder, og der hvor han først hadde slængt sig ned 
paa mosen under granerne krydde mauren. Men saa 
kom han til en liten tør bakke med snaut græs, timian 
og harelabb, og der strakte han sig ut i kanten av 
skogen. 

Han var ikke saa søvnig — laa og saa op, hvor 
store blaa og sølvbremmede skyer drev op over gran- 
toppene, saa skygger skiftet med stikkende gult sol- 
lys. Tordøn brumlet langt borte, og nedenfor bakken 
klunket bækken og surlet mellem store stener. 

Paa den anden side av bakken steg skogen brat 
opover kollen, men midt imot ham var der en ur, og 
rød blomstrende gjeitskor grodde i mængder mellem 
stenene. Og med engang kom det for Olav, at her 
hadde han været før — han kjendte igjen uren og 
blomsterskredet og disse blaa, tyst stigende skyer, 
og bækkesurlet og torslaatten i det fjerne — alt hadde 
været engang før. 

Saa svandt hildringen like braatt som den var kom- 
met. Her saa ut som det ser ut ved alle andre vats- 
far i en skog. Olav la sig til, blundet med halvaapne 
øine mot solskinnet og kjendte krydderlugten fra bak- 
ken som flødde op over ham og gjorde ham døsig. 

— Da blev han vækket lysvaaken medett, av en 
liten lyd som kvarv, før han fik stunder til at fatte, 
hvad den var — en skygge kippet forbi ham braatt 
som skyggen av en flyvende fugl. Han aapnet øinene, 
saa omkring sig og blev vår at Ingunn stod borte i uren 
paa den anden side av bækken mellem de røde blomster. 

Olav kjendte ingen undring — idet han reiste sig 
op paa knæ, saa han i et blink alle de ting som han 
siden husket om synet. Der gik et gust av varme- 
vind gjennem skogen i det samme, og de høie røde 
blomsterdusker derborte vaiet, trærne leet sig med et 
sygende svigt i toppene og Sus gjennem baren, men 
ikke et haar rørte sig i hendes kaape av utslaatt gul- 
brunt haar. Urørlig stod hun, med de lange bleke 
hænder lagt korsvis over barmen. Ogsaa hendes hvite 
ansigt var aldeles urørlig — hun stirret paa ham med 
et rart, bønlig blik ut av de store, vidaapne øine. 
Endda han var saa langt borte fra hende kunde han 
se, hendes hud var blek og likesom dugget — slik den 
altid blev, naar heten tok paa hende. 

Han kom ikke i hug at undre sig, fordi han saa 
hende som hun hadde været ved den tid de blev 
voksne. Han kom ikke i hug at han selv hadde nogen 
alder heller, da han reiste sig og sprang utover bakken. 
mot synet. Tiden var likesom ikke til mere, — 

I det samme han satte over bækken rakte hun 
hænderne frem mot ham — han skjønte ikke om det 
var for at ta imot ham eller banne ham at komme 
nærmere. Men nu læste han stor angst i hendes sne- 
hvite aasyn —. 

Da skred en sten under foten hans. Olav gik i 
knæ, og bak ham plumpet det i bækken. Da han 
løftet hodet igjen var synet borte, men de høie vaiende 
gjeitskor opigjennem uren rørte sig som om nogen 
hadde flygtet den vei —. 

Et øieblik blev han liggende slik, halvveis ned- 
stupt, fristet samle sig — Saa kom det, som om hans 
hjerte maatte briste av blodbølgen og hans hjerne 
sprænge skallen — og uren tok til at hvirvles opover, 
mens flak efter flak av mørke fældtes ned tor hans 
øine, og han seg fremover i uvit. 

— Regnspruten vækket ham — det første han saa 
var at stenene opover var tætprikket, men ikke all- 
vaate, han saa der var blod paa stenene der han hadde 
ligget, og han kjendte han var stiv og vaat i ansigtet 
av blod. Han saa det graahvite slæp av skuren som 
sopte opover gjennem bækkefaret, mens løvskogen 
hvitnet av at et vindstøt vrængte bladene. 

Olav reiste sig op og merket at han var som om 
margen skulde være blaast ut av benpiperne paa ham. 
Han hadde forfærdelig vondt i hodet — og det var 
ikke efter slaget, men indvendig, og i hjertet — da 
han skjønte at hun hadde været her, og var borte, og 
synet hadde været som en aapenbaring fra andre tider 
end disse, stunder som han hadde trodd at der laa mere 
end en mandsalder av aar over. Det skar gjennem krop 
og sjæl med en smerte, som var ulik alt andet han 
hadde kjendt, og han tænkte, det er Døden —. 

Saa ebbet smerte-rien, han fik igjen pusten, og han 
rystet sig litt under det høljende regn. Da han hop- 
pet tilbake over bækken, merket han at han var skjælv 
og kraftløs i hele kroppen. 

Regnet suste i bakken, da Olav litt efter ilte op 


over sætervolden. Tore og konen kiket ut mot ham 
under boddøren: «— hvad har du gjort dig, Olav?» 
spurte huskarlen undrende. 

Olav hadde glemt at han var blodig. Nu svarte 
han at han hadde rendt panden mot en granlegg. 
Han slængte sig ned paa leiet inderst i selet, laa grue 
med hænderne for ansigtet, mens han fristet skjønne 
dette. De to andre stod i boddøren og saa ut paa regnet. 

Solen skinnet igjen, og skoglandet lyste grønt og 
blaat og fint efter laugen, da Olav og Tore red videre 
utpaa eftermiddagen. Olav red i dype tanker. Men 
inderst i hans sjæl, dypere end tvil og uro, sat glæden. 
Han hadde set, endda hadde ikke døden skilt ham 
fra hende, og hans egen ungdom var levende etsteds 
i tiden og rummet, trass i det han selv hadde gjort 
for at dræpe den. 


Til Hestviken kom de først paa natten. Olav hjalp 
Tore med at sørge for hestene — de satte dem ind 
paa stalden, om det skulde bli tordenveir igjen til 
natten. Da hændte det, idet Olav rakte over og vilde 
klappe den unghesten som stod paa spiltauget ved 
siden av hans ridehest — dyret kastet sig, saa det 
dundret og ramlet — den skydde og rygget ut. Da 
Olav undrende vilde gaa ind til den, skapte den sig 
rent gal. 

«Jeg mener hesten er ræd dig!» sa Tore. 

Olav maatte komme sig ut av spiltauget dens; 
han sa ikke noget. 

Han sovnet straks han la sig ned. Om morgenen 
var mindet om synet halvvissent, eller som det hadde 
hændt for længe siden. Men da han skulde klæ paa 
sig, gik han frem i klevedøren for at se efter i skjor- 
ten sin — han var ræd han hadde faat paa sig saue- 
flott der i skogsæteren. Da skimtet han med øiesnippen 
at han blødde bak paa skulderen — der var merke 
efter et bit. Idet han saa paa det tytet frisk blod ut 
av de smaa tandgroper. 

Igjen kom den kvælende og sprængende smerte å 
hodet og i hjertet, og Olav maatte holde sig i dør- 
karmen, indtil han hadde mestret vissheten om at 
dette ufattelige var sandt — hvordan det nu kunde 
hænge ibop —:. 

Han hadde hat et litet arr der. Ingunn hadde bitt 
ham i herden engang av kaathet en nat da han 
var hos hende i buret hendes paa Frettastein. Det 
var evig længe siden han hadde tænkt paa det, for 
merket var blit næsten usynlig med aarene, og det sat 
saa langt tilbake paa akselen, saa han kunde ikke se 
det uten han snudde hodet. Men nu piplet blodet 
rødt og friskt i de smaa groper efter hendes tænder 

Olav gik som en søvngjænger i sin egen gaard, 
mens Arnesdøttrene og hans frænder og venner gjorde 
rede til den store brudefærd. Hele hans sind var 
vendt indover, mot mindet om synet. Han maatte 
ea ut hvad det tydet, at hun var kommet tilbake 
slik —. 

Merket paa skulderen blev ved at blø om morge- 
nerne. Han kjendte ingenting til det ellers, men hvis 
hans tanker nogen stund blev vendt bort fra møtet med 
den døde, mindet det sig med en liten stikken eller svie. 

Hin fortid laa saa langt tilbake for ham selv nu, 
saa han visste ikke længer hvad han husket ret og 
hvad som var drøm. Men nu syntes han, at han 
husket hun hadde ledd den natten og sagt, at hun 
skulde bite merke i sit eie —. 

Og var hun nu kommet for at minde om det? 

Nu blev han snart alene igjen. Alt som han hadde 
ment at han ikke kunde gi ut av sine hænder, var nu 
snart glidd fra ham. Snart stod han like alene i ver- 
den og fuglefri som den gang han selv bandt sig til 
sin barnebrud —. 


Det var en lang og tung vei han hadde vandret 
bort fra deres ungdom. Og naar han nu tænkte efter, 
saa var den tiden de hadde levet sit liv sammen som 
mand og hustru heri viken bare den mindste delen 
— i tolv aar hadde de bodd sammen, men hans ut- 
legdsaar i ungdommen hadde varet bortimot ti, og nu 
var det over tretten aar siden hun døde. Aldrig før 
hadde han kommet til at tænke paa det — den tiden 
de hadde kunnet leve sammen som gifte folk hadde 
været kort igrunden. Det hadde staat for ham som 
de hadde hørt til hinanden fra det første han kunde 
huske, og det sluttet ikke med hendes død. Det var 
først da hans eget liv tok til at tørke op og vissne, 
som et træ blir gammelt, hult og fausket, med færre 
og færre grener som spretter i løv hver vaar, at han 
holdt op at kjende de var bundet sammen, meget 
dypere og videre end han selv nogensinde hadde kun- 
net se — men de korte tiderne de hadde kunnet nyte 
hinandens elskov, paa Frettastein den høsten og de 
første aarene her i Hestviken, de hadde bare været 
som synlige tegn paa den hemmelige samhørighet 
mellem dem. 

Og hadde hun nu faat lov til at løse ind sit løfte, 
komme til ham — den levende til den døende — og 
hadde hun faat lov til at vække op det merke hun 
hadde merket ham med engang i iltert pikemod, saa 
hadde det vel været for at minde ham om, baandet 
mellem dem var ikke brutt endda, og deres pagt gjaldt 
endda, og endda kunde hun kræve ham som sin? 

Saa kunde de vel ikke skilles, uten Guds dom 
skilte dem fra hinanden saa langt som der er mellem 
Himmerike og Helvite — naar de var blit saa ulike 
hinanden tilslut, som de frie og sæle aander i Guds 
følge er ulike Djævelens bundne træller. 

En anden ting saa han ogsaa, endda han visste 
ikke hvordan det hadde gaat til at han fik se det, at 
sjælene har ingen alder. Synd og naade skaper paa 
dem og danner dem, men det var paa en anden maate 

end aar og arbeid og sykdom merker hamsen. Ingunns 
herjede legeme og hans veirbitte, vaabenarrede krop 
var bare som ilde medfarne arbeidsplagg; det var dette 
billedmesterne mente med at male sjælene som nakne 
smaabarn, og engler og djævler tar hver sine, naar de 
farer ut av munden paa de døende. Alderdom overlever 
ikke døden; men baade de salige og de fortapte skal 
ta imot sin evige skjæbne med ungdommens fulde 
kraft og vårhet. Det hadde ogsaa broder Vegard lært 
dem — i evigheten er alle unge altid. 


De blev femti i følge, med huskarler og gridkoner, 
da Cecilia Olavsdatters brudefærd tok ut av Hestviken. 
Med kløvhester og buskapen blev det et vakkert tog 
ind gjennem bygderne. Olav saa paa det, velnøid: 
paa den maaten som folk dømmer hadde han hat med- 
gang i de sisste aarene. Siden svenskeledingen hadde 
han nydt hæder i bygden, alle visste at han kunde 
hat magt her, hvis han hadde giddet bruke den, vel- 
stand hadde han, og børnene hans hadde artet sig saa 
han fik ære og glæde av dem. For ingen hadde han 
klaget sin sorg i de tunge aarene, og ingen hadde set 
ham hovmode sig i de gode dager — denne verden 
hadde aldrig kunnet vinde paa ham. 

Saa fik han nu følge sit hjertes maning i alle disse 
aar — falde Krist den korsfæstede tilfote og lyse, han 
hadde levet hele tiden i hemmelig kamp mot Gud, og 
for Ham laa han nu her i knæ, overvunden. 

Hvad siden kom til at ske kunde han ikke vite. 
Den utgamle drapssaken gad vel ingen drage frem for 
lyset nu. Den var bare som brodden han hadde tryk- 
ket ind i sit eget hold — verket ut igjen og glemt for- 
længst, men saaret aat sig utover og fortæret ham. 

Snarest vilde det vel bli lagt paa ham at gjøre en 
valfart som kom til at vare til hans død, saa gammel 
som han nu var. Og han tænkte paa det med fritt 
mod, netop naar han saa omkring sig paa sin velstand 
— han skulde gjerne gaa fra det alt nu, la sig slaa 


jern om haand og fot, vandre som en bodfærdig pile- 
grim fra helligdom til helligdom, tiggende sin føde —. 

Men hver gang han tænkte paa Eirik dirret spæn- 
dingen gjennem ham. Nu husket han bare sønnen 
som han knælte under korbuen i klosterkirken, rank 
og skinnende i sin brudgomsdragt. Eirik hadde git 
sig til Gud, urædd og uten smaalighet. Og da han 
traadte frem i barfotmunkens kutte for at hilse verden 
farvel — for faren, som nu tilslut turde la kjærligheten 
til sønnen folde sig ut uhemmet, hildret alt lysglansen 
om Eiriks smale, blanke hodeskaal. ; 

Til ham skulde han nu si: «Jeg er ikke din rette 
far — din fars drapsmand er jeg.» 

Tok Eirik ham op efter dette — da var alt vel. 

Hvad Cecilia vilde mene om det tænkte han ikke 
meget paa. 


Bryllupet paa Gunnarsby gik vakkert; baade Ryp- 
ungerne og Olav fik ære av det. Cecilia Olavsdatter 


var saa væn en brud, saa det lyste av hende, da hun 
bar guldkronen over sit utslaatte, flurrede linhaar. 

Det slog Olav, da han næste morgen saa den unge 
hustru klædt med linskautet — haaret hadde været det 
vakreste ved Cecilia, og nu da hun hadde faat det 
gjemt væk, synte hun meget mindre, saa blek og lys- 
øiet som hun var, og liten av vekst. Men hun var 
paa et fremmed sted, i uvante kaar — sagtens frisknet 
hun til, naar hun blev vant til at være gift og være 
paa Gunnarsby. Jørund syntes storglad over bruden. 

Den sjette dag i bryllupet — Olav vilde fare hjem 
dagen efter — skulde Kolbeinssønnerne vise ham og 
nogen av hans nærmeste de dyrgriper som deres mor 
eiet og som de engang skulde dele mellem sig. Det 
var svære skatter hun eiet, Gunhild Rypa, og mange 
skjønne saker. 

Kolbeinssønnerne og de unge husfruer, Aakes og 
Steinars koner, blev svært opspilte efter hvert. Og 
igjen kom det over Olav at han likte ikke disse 

folkene helt. Ham tyktes det ublygt og litet stormands- 
ligt at de ikke kunde haandfare godset mere rolig og 
værdig — stemmerne deres bikket op og ned; de blev 
høirøstede og skarpe og straks efter smiskende søte, 
mens de vogtet paa hverandre med mistænksomme og 
graadige øiekast. Fredelig kommer neppe disse fræn- 
der til at skifte arven naar moren er borte, tænkte 
Olav. Det i det mindste hadde de da kunnet, de høv- 
dingerne som han var fostret mellem, og han selv og 
vel, — late som om hverken tap eller vinding rystet 
deres sindsro —. 

Han kom til at se bort paa sin datter. Hun stod 
taus ved sin mands side. Olav læste i hendes øine 
hun tænkte som han, og han kjendte et litet agg da 
han kom i hug, at imorgen skulde han ride bort og 
late hende efter sig her hos disse folkene. 

Om kvelden gik han ute og drev med datteren 
paa en sti som bar nedover mot sjøen. Han hadde 
selv bedt hende gaa med sig — han vilde gjerne faat 
vite, hvordan hun trivdes i det nye hjemmet. Men 
Cecilia sa ingenting om det, og Olav fik sig ikke til 
at spørre om noget. 

Først da de gik opover mot gaarden igjen sa 
manden: 

«Nu er det slik, Cecilia — du vet at den dagen 
kommer, og det kanske før nogen venter det — at du 
vender hjem i Hestviken, og da er alt der dit. Husk 
dette, om det skulde gaa slik for dig saa du kommer 
til at længte hjem en og anden gang nu i den første 
tiden.» 

«Gud unde dig et langt liv, far,» sa bruden fort. 
«— Har dere aldrig talt om det, at Jørund skulde 
flytte til Hestviken, mens du lever?» spurte hun saa. 

Det hadde Olay aldrig tænkt paa, saa han blev 
taus. Det var som der ikke var nogen ret hugnad 
ved tanken: bo i bu sammen med maagen sin trodde 
han ikke han vilde like. Saa svarte Olav bare: 

«Men det kan være rimelig og at det gaar slik, 

naar du har været her paa Gunnarsby en tid, saa vil 

du ugjerne drage herfra. Her er ungdom i gaarden» 

— han vilde ha sagt noget om jevnaldrende unge 

koner, men greiet likevel ikke at nævne Cecilias maag- 

koner som en vinding — «store, folksomme bygder. 

Og du faar færdes fritt og raade over meget —» 
Cecilia svarte ikke noget paa det. 


Næste morgen gik Olav fra dugurdsbordet før de 
andre gjesterne; der var mange som skulde ride hjem- 
over i følge med ham, saa han tykte han maatte se, 
hvordan det gik med at faa hestene sadlet og kløverne 
pakket. Da han kom ut paa laavebroen — sadlerne 
og seletøiet deres var blit lagt ind paa en laave — hørte 
han Cecilia snakke derinde; hun var sammen med 
gamle Tore. Hans datter sa: ; 

«— at du skal skilles fra mig —. Kan du ikke 
komme hit og bli hos os paa Gunnarsby? Brynhild 
og Lucia har sine egne skosveiner og terner; da vil 
de vel unde mig og at ha en mand som kan stelle 
hestene mine og tjene mig —> 

«Gud naade os, Cecilia» — gamlingen lo — «kan 
du ikke finde nogen som er endda værre falden til at 
være en frues skosvein paa Gunnarsby.» 

Olav maatte smile ved tanken. Tore saa underlig 
ut, for han var saa ov-diger og bred i overkroppen, 
men benene hans var korte og krokete, og han hadde 
et kulerundt höde med langt og stridt hængende graat 
haar omkring, hans ansigt var smaaskrukket, fetladent 
og rødt, og øinene matte som en kokt fisks. Han var 
troldsterk og likte selv bedst tungt arbeide, faamælt 
og paalitelig; en kunde ikke si han var uhøvisk av 
væsen, men han var sig selv nok og kunde vist aldrig 
ha lært sig slik mykhet som tjenerne paa Gunnarsby 
trængte øve sig i — og nu var han vel tre snes aar 
gammel. GÅ 

«Jeg skulde bli saa snil mot dig!» tagg Cecilia. 

«Du er god som guld, det vet jeg. Men nu har 

jeg tjent far din i tyve aar og mere, og skal sandt 
sies, saa vilde det falde tyngre for Olav at greie sig 
mig foruten i Hestviken — end manden selv eller nogen 
skjønner —» 

«Det blir tungt for mig og at være dig foruten. Ingen 
ven har jeg hat saa tro som du, siden jeg var saa 
spæd saa du lot mig ride paa herden din —» 

«Naar jeg blir saa gammel saa jeg ikke duger til 
andet,» sa Tore gamle leende, «skal jeg komme og 
bli barnfostre hos dig, Cecilia —» 

«Ja lover du det visst da?» 

Olav gikk ind. Cecilia sat i fanget til den gamle 
huskarlen og hadde lagt en arm om nakken hans; 


hun saa ind i hans stygge ansigt som et barn tigger 
om noget. 


Olav nikket til de to: 
«Du er uglad for du skal skilles fra Tore, skjønner jeg ?» 
Cecilia hadde reist sig braatt, og nu var hendes 


ansigt like mut og rolig som det pleiet være. 

«Jeg har spurt Tore, far, om han ikke vil flytte 
hit til os paa Gunnarsby.» 

«Det er ikke visst, Cecilia, at han vilde trives her 
— gamle folk har vondt for at vænne sig til nye 
skikker.» Tore samstemmet med husbonden. 


Østover hadde brudefølget maattet færdes efter de 
bedste veiene som var, men paa hjemveien tok Olav 
og nogen av gjesterne som vilde fort frem, den samme 
snarveien over skogen, hvor han hadde redet, da han 
drog fra Gunnarsby forrige gang. 

De rastet paa den samme sæteren som sisst. Og 
mens hans følge laa og hvilte oppe paa volden, sneg 
Olav sig fra dem og gik nedover langs elven. 

Solen skinnet, og ingenting var anderledes end sisst 
— bare gjeitskoren var avblomstret og blek; frøet 
hadde tat til at flyve av den og drev som sølvdun 
for vinden. Olav stod en stund og stirret bort mot 
uren, men idag blev han ikke var noget underlig. 

Første gang faldt det ham ind, at synet kunde ha 
været blendverk — eller noget andet: «a negotlo 
perambulante in tenebris, ab incursu et dæmonio 
meridiano». En ber om det i kveldsbønnen, om 
hjelp mot den ting som gaar omkring i mørke, 
mot aatak av onde aander ved middagstid. Og det 
hadde han ofte kjendt selv, at netop i solstekende 
hete middagsstillen er der ymse fremme som en 
ikke ser —. 

Eller om det hadde været hende, men hun hadde 
villet ham noget andet — be ham se sig vel for, før 
han gav bort det eneste barnet deres —. å 

Saa rystet Olav det av sig. Han vilde bli ved at 
tro det som han først hadde trodd. 


Oppe i kirkebygden fik Olav vite at der hadde 
været varme løs i Hestviken. Den store gamle 
laaven østligst i gaarden og høihjalmerne hadde 


brændt op. , 

Skogen hadde tat til at brænde borte paa nord- 
siden av viken — fiskere hadde gjort op baal over 
ji Oksen — og saa hadde det fatet i lyngen og 
furuskogen brandt op, men varmen stanset ved den 
kløften som skjærer indover og er gjengrodd med lind 
og hassel. Men en stund hadde det blaast nordenvind, 
og ild var faldt i høihjalmerne utenfor laaven, saa strøk 
høiet og laaven — det hadde spøkt for husene utover 
bakken en stund ogsaa. 

Det var merkelig hvor ugodslig her var kommet 
til at se ut i viken, tænkte Olav, da han stod ute 
næste morgen og saa over mot Oksen — med de 
svartbrændte og rødsvidde trær som sprikte eller laa 
veltet ned paa den brændte mosebund. Kul og sot 
fløt i en fet brem langs stranden hele veien indover. 

Laaven var det eneste huset i Hestviken som hadde 
staat her siden gaardens storhetstid. Saa Olav var kjed 
for han hadde mistet den. Og nu kom her til at bli 
svært vanskelig for för ivinter. 

Han maatte nu tænke paa nybygning og paa at 
berge ind förbot. Saa kom sel-veidet og fisketiden. 
Olav hadde hænderne fulde med mangt og meget ut- 
over høsten og vinteren. Husfolket merket at han la 
uvanlig megen omtanke i alt han gjorde denne vinte- 
ren. Til Tore hadde han latt falde nogen ord som 
var slik, saa mændene trodde, han vilde visst fare 
utenlands igjen til sommeren, og det var kanske hans 
mening at Jørund Kolbeinssøn skulde komme hit med 
sin hustru. 

Olav likte sig hjemme som han ikke hadde gjort 
i alle aarene. Han likte ensomheten og han likte 
travlheten — for han kjendte det som travlheten før 
opbrudd. Selv synet av Oksens rygg med den brændte 
skogen paa kom han til at like, da han var blit vant 
til det, især efterat høststormene hadde gjort det lysere 
borti der, og der faldt sne. Det saa likesom mere 
aapent ut. 


Denne vinteren var Einar og Valgard, Bjørnssøn- 
nerne, Torhilds brødre, nord i Haugsvik. Olav hadde 
ofte ønsket, han kunde faat vite noget om sin søn, 
Bjørn, og om guttens mor. Nu sendte han Tore ivei 
— han var jo godt kjendt med Einar og broren fra 
før i tiden. 

Tore kom hjem og kunde melde, at Bjørn var 
draget hjemmefra sisste vaar, han vilde ut i verden 
og prøve sin lykke. Morbrødrene sa, han skulde være 
draget avgaarde for at lære bli jernsmed — fra barn- 
dommen av hadde han været hagere end de fleste 
andre sveiner — han skulde ha talt om at gaa til en 
mand paa Dovrefjeld som folk sa om, at mor hans 
var en jotundatter — men det var kanske ikke sandt; 
han skulde være den ypperste smed. Hos ham vilde 
Bjørn Olavssøn stede sig i tjeneste. 

Torhild og Ketil levet vel, de hadde tre børn sam- 
men, en datter og saa en søn og datter som var tvil- 
linger. Nei Bjørn hadde skiltes vel fra sine forældre, 

og moren hadde raadet ham sadel og hest og al ut- 
rustning til færden, saa prægtige efter deres kaar, saa 
folk talte om hendes overmod. 

Olav svarte ikke stort til Tores beretning. Denne 
sønnen hadde han jo aldrig hat ret over. 


XI. 


I løpet.av den næste forsommeren fik Olav op ny 
laave og fik den under tak til høibergningstiden. Han 
holdt paa med husfolket og høiet i engene nede ved 
elveoset — det var en eftermiddag nogen dager før 
Margretmesse — da kom en fremmed mand bort til 
ham der mellem saaterne, hilste ham og sa: 

«Jeg har et erinde til dig, Olav, som er slik, saa det 
duger ikke jeg venter med at si det. Vil du gaa 
med mig bortover litt, saa vi faar tales ved to—ene?» 

Olav gjorde det, og da de var kommet et stykke 
vei bort fra folkene, sa manden: 

«Jeg kommer fra Gunnarsby. Datter din er stedt 
i barnsnød og lider den værste vaande; vel var det 
om du kunde komme til hende og det saa raskt som 
den raskeste hesten din kan rende.» 

«Er det slik,» spurte Olav, «at de venter, det skal 
gjælde hendes liv?» 

«Der er fare for det,» svarte hin. 

Olav løp tilbake til jordet, fandt Ragna og Tore 
og sa dem hvad som stod paa. Han bød Tore finde 
Brunsvein i hagen og Ragna hente frem mat; saa 
gik han ned til den fremmede og bad ham følge med 
op paa gaarden. Mens de gik, spurte Olav medett: 

«Men hvor har du hesten din, mand?» 

«Nei jeg har gaat fra Gunnarsby.» ? 

«Har du gaat?» Olav saa mistænksomt paa gjesten. 
Han var en mand i tredveaarsalderen, saa ut som en 
jevn tjenestesvein, — Olav kunde ikke mindes han 
hadde set ham før, men det var ikke sætende, saa 

mange folk som de hadde hos sig der paa Gunnarsby; 
han saa troværdig ut. «Sender Jørund dig hit med 
et slikt bud, og sender dig ikke ridende?» 

«Sandt at si, Olav, det er ikke Rypungerne som 
har sendt mig. Men Cecilia hjalp mig, engang jeg 
var ilde ute — da lovet jeg Gud og Sankt Halvard, 
jeg skulde gjøre hende godt igjen, om det nogensinde 
skulde træffe slik at jeg kunde. Jeg mente jeg hadde 
høve til det nu — hvis hun nu faar se dig og tale 
med dig, før hun maa dø —» 

Olav tænkte, noget lettere tilsinds allikevel, at kan- 
ske stod det nu ikke saa ilde til med datteren, siden 
det hverken var hendes husbond eller maagkonerne 
som hadde sendt ivei budet. Noget underlig tyktes 
det ham at der var ved hele saken, men ihvorsom 
var, saa var han glad til at han hadde faat bud om 
datterens sykdom, og han vilde straks ride til Gunnarsby. 
Han gjorde ikke kommemanden — Finn var hans 
navn — flere spørsmaal, men kommet op paa gaarden 
bød han at den fremmede skulde huses og stelles vel 
med, og naar han var uthvilt skulde de laane ham 
hest til hjemfærden. 

En time senere steg Olav tilhest og lot Brunsvein 
strække ut — det var den rappeste folen han eiet, 
men han pleiet ikke ride den selv, for den var ikke 
staselig at se paa slik som Røde Roland, hans egen 
ridehest. Kommet op i Skeidissokn stanset han nogen 
timer hos sine frænder paa Hestbæk og lot Brunsvein 
hvile, men Olav sat i sadlen igjen længe før solen 
randt, og utpaa dagen kom han til Gunnarsby. 

Men der fik han straks høre at det stod vel til 
med Cecilia; hun hadde født en frisk og vakker søn; 
det var alt halvandet døgn siden. Nei, svarte fru 
Lucia paa hans spørsmaal, Cecilia hadde ikke hat saa 
haard sengefærd, hun hadde ikke været i livsfare mere 
end alle andre unge koner. Olav merket grant, de 
undret sig storlig over hans komme, og mere end 
maatelig velkommen var han ikke paa Gunnarsby 

denne gangen. Her stak noget under — han kunde 
ikke skjønne hvad — men for ikke at røbe denne 
Finn svarte han Lucia, da hun spurte hvor han hadde 
hørt det fra, at Cecilia laa syk, at han hadde truffet 
nogen folk ved kirken hjemme, og de hadde frænder 
her i bygden; de hadde sagt at hans datter som blev 
gift til Gunnarsby sisste sommer ventet nok barn ved 
Margretmesseleite. 

«Men det var jo ikke ventendes før Mariamesse —» 
saa blev fru Lucia forvirret, som om hun skulde ha 
forsnakket sig, og ogsaa de andre saa rare ut. Bryn- 
hild sa, det unge barnet hadde været saa ræd hele 
tiden mens hun var paa vei; kanske hun hadde snak- 
ket om det og sagt hun var ræd for det og, at bar- 
net skulde komme før tiden —. 

Det var nu merkelig ulikt Cecilia at være ræd, 
tænkte faren. Men slikt kan en jo aldrig vite med 
kvinder, og i det hele var dette ting som en mand 
ikke skjønte sig paa. Han fik være glad det stod 
vel til med Cecilia, og siden han nu engang var 
kommet hit, var han ogsaa glad han skulde faa se 
igjen datteren. 


Det var temmelig mørkt i det loftet, hvor Cecilia 
laa, da Lucia førte Olav op til hende om kvelden. 
Jørund var ogsaa med. Olav blev glad, for han mer- 
ket at datteren blev glad, han var kommet; hun så 
at alt var vel med hende nu, og hun hadde det godt 
i alle maater. Rummet som de hadde lagt hende i 
var ogsaa stort og staselig budd, og der var fuldt op 
av hustruer og terner om hende til at stelle hende og 
barnet. 

Jørund talte meget kjærlig til sin kone og lot over- 
maate stolt over det, at nu hadde han ogsaa en søn. 
Og kvinderne skrøt svært av barnet. Olav tok det i 
sine armer, da de rakte det til ham, saa paa det — 
dette var den sveinen som engang skulde sitte i 
Hestviken efter ham, om Gud vilde la den leve op 

— men han hadde altid syntes at nyfødte barn var 
nogen stygge utinger at se paa, alle uten Cecilia, hun 
hadde været vakker fra sin første levedag. 


Næste morgen sat Olav oppe hos sin datter igjen, 
de snakket mest om kjendte hjemmefra. Det var 
svært litet Cecilia sa om hvordan hun trivdes her i 
sit nye hjem — bare at her var jo mere urolig end 
hjemme i viken — og Gunnarsbyfolket för meget ute 
i gjestebud og slikt — det hadde letet paa hende til- 
slut; men nu kom hun vel til at sitte mere hjemme, 
da hun hadde sugebarn. 

«Ja ja,» sa faren, «men slik en svein vokser nu 
til fort, og du blir fri igjen.» 

«Jeg mente ikke slik,» svarte konen fort. «Jeg 
slegter vist paa dig, far — jeg liker bedre at færdes 
der det ikke er saa folkfængt.» 

Det sisste ordet tyktes faren underlig spotsk; han 
vilde tale barnet tilrette, be henne nyte sin ungdom, 
mens hun hadde den. 

I det samme kom en av nærkonerne med barnet, 
skulde lægge det til morens bryst. Cecilia hadde bare 
paa sig en liten oplut som dækket bryst og armer; da 
hjelpersken løftet barnkonen høiere op mot hodedy- 
nerne, saa faren et glimt av hendes bare krop i mid- 
jen, og han saa at hun var blaa og brun bortover 
mot siden. Solen lyste ind paa sengen i det samme 
— det var gløtteveir ute, og han blev var, hun hadde 
ogsaa merker i ansigtet som efter slag. 

«Har du skadet dig?» spurte faren da den frem- 
mede kone var gaat. 

«Ja, jeg faldt og slog mig,» sa Cecilia. 
derfor han kom før tiden.» 

Olav tænkte, det var endda vel, det var et slikt 
uheld som hadde voldt det — han hadde været ræd. 
det skulde været morens svakhet hun hadde arvet, og 
det var vel dette faldet som hun hadde tænkt kunde 
bli farlig. 


«Det var 

«Det var da du kom paa den tanken at sende 
denne Finn efter mig?» 

Cecilia taug litt, som hun tænkte sig om: 

«Jeg bad ham ikke heller — Men han mente vel, 
han skyldte mig tak —. Saa kom han kanske paa 
den tanken, at han skulde gjengjælde dette — da han 
hørte jeg hadde faldt og skadet mig —» 

«Jeg undres forresten,» sa Olav, «om han er 
kommet tilbake nu — vet du det? Han skulde 
faa laane hest hos os, saa kunde jeg ta den med 
tilbake.» 

«Finn sørger nok for at faa hesten tilbake til dig. 
Men sandt at si far, saa tror jeg ikke han kommer hit 
til Gunnarsby. De er strengere mot tjenerne sine her, 
end vi er vant til, og naar Finn er strøket herfra 
uten at spørre om lov —» 

«Er han det da?» 

Cecilia nikket. «Jeg skulde ønske jeg visste,» så 
hun saa, «hvor han vil gjøre av sig nu. Han har 
været en trofast mand mot mig.» 

«Kanske du vil,» spurte Olav, «at jeg skal ta ham 
til mig i Hestviken?» 

Cecilia laa litt, saa ned paa barnet hun hadde ved 
brystet. 

«Nei det vil jeg slet ikke,» sa hun saa med sin 
lille knappe stemme. 


Dagen efter blev gutten døpt, og derefter vilde 
Olav vende hjem næste dag. Men om kvelden, da 
han skulde byde sin datter godnat, kom han til at 
bli alene med hende et øieblik. Da tok han sig sam- 
men til at spørre hende: 

«Si mig det nu Cecilia, mens vi er to-ene — 
har du noget paa hjertet som du vil si til mig?» 

«Nei det har jeg ikke,» sa den unge kone fast. 
Da hun saa at faren syntes skuffet, rakte hun ham 
haanden: «men glad er jeg likevel, at du kom 
hit, far!» 

Dagen efter tok Olav paa hjemveien. Han hadde 
lagt selve bygden bak sig og red nu opover langs 
en liten elv; paa begge sider av elven laa nogen smaa 
gaarder paa grønne volder. Han red i sine egne 
tanker, da hesten skvat medett — en mand hadde 
reist sig braatt fra under nogen busker i kanten av 
ridestien. Det var denne Finn. 

De hilstes. Men da manden ikke sa noget, syntes 
Olav, saa fik vel han —: 

«Det gik da ikke saa ilde som du spaadde, ven,» 
sa han venlig. «Datter min maar vel nu, og igaar 
døpte vi Kolbein Jørundssøn.» 

«Ja dette har jeg hørt.» 

«Er du paa vei nedover til Gunnarsby ?» spurte Olav. 

«Nei nu agter jeg mig sørover,» sa manden. Han 
hadde ligget hos nogen kjendte borte i en av de smaa 
gaardene paa den anden side av elven. 

Olav kom i tanker om at det var denne Finn som 
hadde bragt ham tidenden: om dattersønnens fødsel, 
kunde en si. Det sa han -og takket. Han hadde 
bragt med sig ti engelske floriner som han hadde 
hat liggende siden sin Englandsfærd — for at ha en 
sømmelig offergave, om det skulde bli bruk for slikt. 
Nu tok han og gav Finn de to som han hadde til- 
bake. 

Manden tok imot dem, litt nølende. Saa stod 
han og saa paa Olav, og Olav sat og saa ned paa 
ham. Ingen av dem talte. Tilslut sa Olav, han fik 
vel videre: «kanske vi skal samme veien?» 

Det skulde han, sa manden. Saa lot Olav Brun- 
svein gaa fot for fot opover, og Finn vandret ved 
siden av, og der var ikke en lyd uten bækken som 
klunket nede i torven og hestehoverne som slog i 
stein nu og da, og det sagte sommerlige sus gjennem 
grantoppene, og solen stekte og glittret paa løv og 
bar — og begge mændene tidde. 

En gang spurte Olav, om den anden hadde faat 
laane hest i viken, og Finn svarte nei, han hadde 

heller villet gaa. Om en stund spurte Olav om Finn 
var her fra bygden, og Finn svarte nei, han var fra 
Nes paa Raumarike. Dermed var den samtale ute. 

Da de hadde faret i følge en times tid, sa Finn, 
at her skulde han ta opover — han pekte indover 
en liten sti som tok op i en kolle. Saa takket Olav 
for følget, og Finn svarte, selv tak, og borte var han 
i skogen. 

Bakefter angret Olav at han ikke hadde fristet faa 
rede paa noget. Men han hadde ikke kunnet faa sig 
til at spørre ut sin datters tjenestesvein —. Saa red 
han raskere paa. 


Olav hadde maattet love at se indom Hestbæk paa 
hjemveien igjen. Og nu fik han ikke slippe av gaarde 
med det samme — det var seks aar siden han sisst 
hadde set ind til sine frænder her, sa Arne, «og 
det blir vel seks aar til du kommer igjen, — og da 
er jeg under torven.» 

Arne Torgilssøn var vel otti vintrer gammel nu, 
men ikke værst avfældig. Han lignet sin far, Torgils 
Dritskjegg, som denne kunde ha været, om ikke han 
hadde været vetløs; Arne var heller liten, men vel- 
skapt og vakker; haar og skjegg var hvitt som myr- 
uld, og ut av alt det hvite lyste hans rødsprængte 
kinder og sjøblaa øine. Torgunn, hans yngste datter, 
drev gaarden sammen med sine sønner; hun hadde 
sittet enke i mange aar allerede. 

Arne gryntet, da Olav sa at Cecilia hadde faat 
en søn. 

«Det blir som her da — en dattersøn bare til at 
følge efter dig i Hestviken! Mig vilde ikke Gud unde 
sønner, endda jeg lovet og jeg bad — du hadde en, 
og han er blit barfotmunk. Kunde ikke du, Olav, 
som er saa rik og har været saa god ven med pre- 
sterne altid, ha sendt bud til Rom og faat dispens — 
saa kunde du ha giftet dig med Torgunn og ført 
Fivlunge-ætten videre i den gamle heimen vor?» 

«Kunde du ikke tænkt paa dette før, frænde,» sa 
Olav leende, «inden Torgunn og jeg blev gamle folk!» 


Olav maatte bli paa Hestbæk til tredje dagen; ved 
soleglads leite kom han ridende ut i Hestviken. Luften 
var fuld av skyer som lyste og brandt og speilet rødt 
og gyldent i tjordens vand — den faldende sol skjøt 
sine straaler ut lavt paa skraa, og de lange skygger 
faldt urolige utover voldene, saa Qlav kunde ikke 
kjende tydelig, hvem det var som kom nedover imot 
ham mellem akrerne, men der var noget baade kjendt 
og fremmed ved den høie og herdebrede skikkelse, 
og dragten hadde noget hovmandslig i snittet som 
ikke hørte til her i viken. Ved siden av den kom- 
mende gik en kjæmpestor kulsvart gjetebukk med 
digre horn. 

Saa saa Olav at det var Eirik — Eirik som kom 
imot ham i en tviskiftet trøie, halvten rød og halvten 
gul, saa kort og trang saa den syntes Olav usømme- 
lig, han hadde lærbelte om livet med lang dolk, kniv 
og taske i. Det mørke krøllede haar var ikke vokset 
ordentlig til, anderledes end at tonsuren lyste igjen- 
nem endda. Det første indtryk av noget djævelsk 
ved synet blev ikke Olav helt kvit, selv da han hadde 
kjendt igjen bukken, det var gamlebukken, deres egen. 

Olav holdt an sin hest. Eirik kom springende de 
sisste skridtene, han la sin haand paa farens sadelbue, 
spurte opover mot den gamle: 

«Far — er hun død?» 

«Cecilia? Nei, hun maar vel.» I taushet blev de 
to ved at se paa hinanden, Eirik mere og mere rød 
og forpint. Men det nyttet ikke, han maatte ta til 
orde selv: 

«Jeg er kommet hjem, far,» sa han bønlig. «Som 
du ser.» 

«Jeg ser det.» Olav rykket i tømmen, saa Eirik 
maatte gaa tilside, men han blev ved at gaa ved siden 
av farens hest opover til husene. 

Olav steg av oppe i tunet, svarte paa Tores og 
Ragnas spørsmaal om Cecilia. Saa snudde han mot 
stuedøren, der Eirik stod utenfor og biet. Sønnen 
fulgte efter faren ind. Olav hivde av sig kappen, la 
bort sine vaaben, og saa først vendte han sig mot 
Eirik: 

«Hvor er du kommet fra?» 

«Det vet du vel» sa Eirik sagte. «Jeg drog 
hjemmefra — fra klosteret, mener jeg — igaar morges 
— fik laane baat av Galfrid —» 

«Har du mistet modet til klosterlivet. Eller — 
har brødrene sendt dig bort? Har du misgjort, slik 
at de vil ikke ha dig?» spurte Olav haardt. 

Eirik var blit mørkerød i ansigtet; der gik en 
sittring som av smerte over hans drag. Men han 
svarte svært sagtmodig: 

«Brødrene mente, jeg er ikke eslet til det livet. 
Du vet da, far — derfor har en prøveaaret — det er 
nu to maaneder siden det var omme for mig. Jeg 
vilde ugjerne skille mig fra mine brødre; de lot mig 
faa bli der endda en stund. Men saa sa de til mig, 
de trodde at jeg var ikke ment til munk — jeg kunde 
tjene Gud bedre, om jeg levet i verden —» 

«Du skulde leve i verden og tjene Gud?» Farens 
stemme var isnende haanlig. «Da maa de brødrene 
kjende dig litet|» 

Han saa at sønnen krympet sig litt. Men saa 
svarte Eirik like sagtmodig: 

«Nei, far — mine brødre kjender mig bedst av 
alle — min fader broder Einar og gardianen —. Jeg 
skal ikke glemme det som de har lært mig. Tro ikke 
at jeg er kommet hjem for at ta op det — sedesløse 
— livet jeg levet før. Jeg — jeg — de har tat mig 
op som sin bror -— som broder ab extra. Det vet du 
da selv bedst, en mand kan leve i verden og likevel 
komme i hug sin Gjenløser og tjene ham.» 

Olav stod taus og saa paa den unge: 

«Hvad er det for — hvordan ser du ut?» 

. Eirik rødmet igjen, nuppet og tuppet i den latter- 
lige stastrøien som var for kort og for trang til ham 
paa alle leder og ender: 

«De gav mig den i klosteret,» sa han bedende. 
«De hadde faat den til gave, og saa tok de ved alle 
sammen at gi den til mig — saa jeg skulde slippe 
at gjøre gjæld i kaupangen for at faa klær til at fare 
hjem i.» 

«Saa.» 

Nu kom Ragna med maten, og huslyden fulgte ind 
efter for at spise. Olav snakket med folkene sine, 
men sa ikke mere til Eirik, saa neppe paa ham. 

Efter maaltidet lot Olav bære ind øl og mjød — 
bød husfolket drikke paa Kolbein Jørundssøns velfærd. 
Eirik tok imot skaalen, drak til sin søstersøns ære, og 
sendte den videre. Men næste gang hornet kom til 
ham, lot han det gaa sig forbi, og litt efter listet han 
stilt ut av døren. 

Han skulde vel læse sine tider, sa Ragna rørt — 
han bad dagtiderne og gik med et stort paternoster- 
baand om halsen under trøien. 

Olav blev bare endda mere oprørt av ringeagt og 
harme, da han hørte det. 


XII. 


Olavs forbitrelse hadde likesom sat sig til ved det 
første syn av den hjemkomne. Han hadde vænnet 
sig til at tænke paa Eirik som den unge var en halv 
helgen alt — og helt uventet kommer sønnen drivende 
mot ham over akeren hjemme, latterlig opstaset, med 
en stinkende svart bukk til følgesvein. 

Og saa meldte sig tanken om alle de vanskelig- 
heter som Kiriks vægelsind kom til at volde. Et op- 
gjør med disse barfotbrødrene maatte han ogsaa ha. 
Efter sin regel kunde de vel ikke ta imot nogen med- 
gift av de mænd som søkte optagelse i brødrelaget, 

alt det de hadde faat, da Eirik kom til klosteret, 

at ar som almisse; det kunde Olav ikke fordre til- 
bake. Men fristet de at kræve noget av det som oe 
hadde lovet dem, naar Eirik blev munk, saa —! pa 
var harm paa hele bølet derinde nu; først nede e 
styrket Eirik i hans forsæt alt de orket, og si pr 
hadde de — hvis han da kunde fæste nogen lid ti 
det som Eirik selv sa — ogsaa git ham medhold, då 
han fik skrupler og tok til at tvile paa sit kald ti 

ivet. 
En der var noget som var værre. Det var 
Eiriks forsæt om at forlate verden som hadde faat 
Jørund Rypa til at komme frem med sin beiling pi 
det var ikke mulig at tvile paa det. Og trass i al 
var ikke Olav saa sikker — ikke efter sin sisste Mr 
til Gunnarsby heller — paa at Cecilias lykke var å , 
trygget hos Rypungerne. Naar de da fik ret Ei P 
mene, hendes frænder hadde ikke handlet helt ærlig 
mine noget om det til Eirik en dag. Han 
lev ulykkelig. 
E ve PE ev ikke svarte Eirik spakt, på 
en klosternovice blir fundet uskikket til at leve efter 
» 
el svarte ikke paa det. Det var sandt som 
Eirik sa, men de fleste som traadte ind i kloster blef 
da munke og nonner i sin tid, og Eirik hadde vet 
saa ivrig, da han tok imot klædningen ifjor, og han 
hadde fattet sit forsæt om at bli munk uten nogen 
raadet til eller trykket paa for at faa ham den veien. 
«Det er da ikke visst jeg kommer til at gifte mig 
» han saa. Dr ; 

Ma regar Har du tænkt at ta op igjen dit gamle 
før da?» N 
ga flammende rød. Men han svarte rolig 
(8 pi far, har da levet som det sømmer en kristen 
mand i alle disse aarene siden vor mor døde — 

endda du hverken giftet dig igjen eller tok nogen 
frille til dig.» 

«Jeg?» sa Olav oprørt. «Jeg var en halvgammel 
mand. Og ikke i min ungdom heller kjendte de mig 
i portkoners huser eller der hvor terningerne render 
over bordet —» 

Endda mælte Eirik med fatning: 

«Jeg lovet fader Einar, da jeg skiltes fra ham, at 
jeg skulde holde mig fra terninger og ovdrik. Vil du 
ikke tro det, far, at jeg har lært noget godt og 
nyttig dette aaret som jeg har bodd under Sankt 
Fransiskus' tak og bedt hver dag foran Gud selv i 
Hans høieste helligdoms mystér?» 

«Ja, ja,» mumlet Olav, noget skamfuld. «Tiden 
vil vise det, Eirik — hvor længe du holder fast ved 
disse forsætter.» 


«Slikt skulde du ikke sil» Eirik sprang op og 
gik ut. 


Men det var som om det tirret bare Olav endda 
mere, at Eirik syntes nu være blit from og sagtmodig. 
Aldrig lot han sig egge til at svare vredt igjen, han 
hverken skrønte eller skrøt. Faren holdt ham saa 
strengt nu, saa Eirik eiet ikke noget han kunde kalde 
for sit. Olav selv hadde altid været almisségod, men 
intet av det som han gav til fattige og syke fik gaa 
gjennem Eiriks hænder. Men Eirik fandt paa raad 
— gjorde sine husfæller og folk som för ind og ut 
av viken mange tjenester som synte hans litillæte og 
gode vilje. Det og ærgret faren, og det ærgret ham, 
hver gang han merket at Eirik drog sig bort fra folk, 
gik ned i bergene ved vandet eller ind i uthusene for 
at læse sine bønner alene. Han bad dagtiderne paa 
sit paternosterbaand og Vor Frues smaa timer som 
han kunde det meste av nu. Efterhvert opdaget Olav 
at Eirik hadde sat op smaa kors her og der i utmar- 
ken omkring gaarden, paa de steder hvor han brukte 
at gaa bort og holde sin bøn. 

9—S8.U. IV. 

Utpaa høsten fik Olav høre der gik det rygte at 
Eirik Olavssøn badde forlatt sit kloster, fordi han følte 
kald til et liv i endda strengere bodgjøring. Det 
skulde være hans agt at bygge sig en kove paa kirke- 
gaarden og bli einsetesmand. Der hadde aldrig været 
nogen slik her i soknet før, saa folk snakket svært 
meget — nogen gjønet med det, men andre mente 
at det maatte da bli en storvinding for bygden. Til- 
slut skjønte Olav at Eirik selv paa en eller anden 
maate maatte være ophavsmand til disse rygterne, og 
han tok da sønnen for sig. Eirik blev ilde forvirret 
— og det var første gang siden han kom hjem fra 
klosteret at faren saa ham usikker og klipøiet. Men 
han svarte, han hadde aldrig sagt at han selv vilde 
bli einsetesmand; han hadde bare talt om noget som 
var blit læst op i refektoriet i vinter, en bok som 
kaldes Vitæ Patrum. 

En dag kom Eirik til Olav og spurte om han 
kunde faa ta det ældste barnet fra Rundmyr uti 
Hestviken. Gutten var blit vanfør efter en sykdom, 
da han var i syvaarsalderen; naar han blev lagt uten- 
for paa bakken om sommeren, kunde han saavidt 
skyve sig litt bortover paa armene, og tale ordentlig 
kunde han ikke heller. Før han blev syk hadde han 
været et kvikt og vakkert barn — han lignet hverken 
Liv eller Anki men en ung og lystig, rødhaaret og 
brunøiet huskarl som hadde været i Hestviken vinte- 
ren før de to blev gifte. Men det gjorde ikke skaar 
i Ankis farsstolthet, og nu ogsaa, da gutten laa hen 
slik, sa baade Anki og Liv, at de vilde heller miste 
alle de andre børnene sine end denne gutten. Men 
endda de elsket ham slik, og endda de altid fik saa 
rikelig i Hestviken, saa de trængte ikke lide nød, laa 
det syke barn fuldt av saar og lus og holdt paa at 
raatne op i sin egen urenslighet. Forældrene stelte 
nok med ham, stappet i ham de bedste matbiterne, 
men skidten raadet de ikke med. — Olav tykte ikke 
at han kunde si nei til Eiriks bøn, for barnet var 


127 


hans. gudsøn og het Olav efter ham. Saa sa han bare 
at Eirik fik ikke ta ham ind i stuen, uten han kunde 
faa av ham lusene og holde saarene saa rene, saa de 
ikke stank altfor fælt. Eirik hadde da Olav Livssøn 
paa laaven, indtil kulden satte ind, men saa maatte 
de la ham faa ligge i setstuen. Eirik hadde nu faat 
ham taalelig ren, og gutten hadde lært at slænge sig 
frem nogen steg mellem to krykker. Utover vinteren 
folket han sig saa vidt, saa han kunde stelle med litt 
smaaarbeide, bløte vier og senetraad, glatte grove 
træsaker og slikt. Han blev ogsaa bedre til at tale 
men stam og tungelam var han. Likevel fulgte der 
mange ulemper med at ha ham inde. Husfolkene var 
dog aldrig uvenlige mot ham, og hændte det at Olav 
Audunssøn vendte sig til sin gudsøn, var det altid for 
det gode — i og for sig var ikke Olav misnøid 
ra at armingen på blev stelt med som et kristent 
arn — men naar han ærgret sig over de på 
den syke voldte dem, fik Eirik eds farsag onde LNL. 

Endda visste Olav ingenting om hvordan de paa 
Gunnarsby hadde tat den tidende, at sønnen i Hest- 
viken var kommet tilbake. Men han kunde ikke verge 
sig mot onde anelser, hver gang han tænkte paa det, 


og det var aldrig længe mellem h kom i 
5 pndell gi em hver gang det kom i 


Senhøstes fik Olav stunder til at gjøre en Oslo- 
færd. Han gik da ogsaa ut til minoritterklosteret 
Men han merket fort, at der vilde han ikke faa vite 
mere om grunden til Eiriks frafald. Brødrene regnet 
nok dette til klosterets indre saker, og konventets taus- 
het var som en mur at tørne mot. De talte bare vel 
om Eirik, sa at de hadde faat sin unge broder inderlig 
kjær, men siden det var blit klart baade for ham selv 
og for dem, at Gud vilde føre denne sjæl ad andre 
eve, saa —. 

«Var det da han skamslog denne b: "vei 
at dere blev klare over det?» spurte Su Gr 

Det hadde han hørt hos Claus Wiephart. En from 
enke paa en av Tveitsgaardene hadde sendt bud til 
klosteret, at hun vilde gi dem noget vadmel og mat- 
varer. Broder Stevne skulde hente gaverne og tok 
broder Eirik med; han skulde hjelpe med at bære 
bjem. Men da de stod færdige med hver sin bør paa 
ryggen og skulde gaa av gaarde, kom enkens AR 
søn hjem, og han hadde ikke saa stor kjærlighet ti 
tiggermunkene som sin mor, saa han skjeldte de to 
brødre ut — og tilslut kunde broder Eirik ikke styre 
sig, han slængte sækken, sprang indpaa bonden og 
drev til ham, et slag under kjaken, saa manden dat i 
koll. Vel hadde broder Stevne sat ham i rette paa 
flekken, og Eirik hadde ydmyket sig for bonden — 
og hjemme i klosteret hadde han nok ogsaa maattet 
gjøre bod; det duget ikke for barfotbrødrene at min- 
det om deres stridbarhet før i tiden blev frisket op 
paa denne maaten. Men eventyret var blit spurt ut- 
ka Olav hadde ventet at raake maal her. Men 
gardianen blunket ikke. Nei, sa han, de kunde ikke 
sende fra sig en mnovice for et slikt feilstegs skyld, 
naar han selv viste sand anger over synden. Eirik 
hadde ikke fristet aarsake sin hidsighet, men bøiet sig 
under pønitensen paa en slik maate saa han kunde 
kaldes et foredøme paa lydighet. 

Eiriks far smilte vantro. dr ; 

Saa sa endelig gardianen — Eirik var jo kommet 
hit fordi han trodde han var blit kaldt til prest. Men 
siden der var en hindring for dette — ; ; 

«Hindring?» Olav blev braatt rød i ansigtet. 
«Hvem har sagt det, fader, at der skulde være en 

indring ?» 

- på er den hellige kirkes bud, Olav. Ingen 
mand som er lytt paa krop eller lemmer kan tjene 
for alteret. Saa med den lemlæstede haanden sin kan 
G leste 

År taug. Det hadde han ikke husket paa, at 

Eirik manglet to ledd paa venstre haands veslefinger. 
Han hadde straks tænkt paa Eiriks byrd. 

Gardianen tok op igjen, fort og sikkert nok nu: 
Eirik hadde søkt om at bli tat op i deres lag, fordi 
han mente Gud hadde kaldt ham til at bli prest. 
Men siden Gud aldrig gir en mand et kald som han 
ikke kan følge, saa var det klart at Eirik Olavssøn 
hadde tat i mist her. Men da stod saken straks an- 
derledes.. Under resten av prøveaaret hadde Eirik 
strævet for at faa paa det rene, om han da var 
eslet til at tjene Gud i klosteret som lægbroder, men 
tilslut var de alle blit visse paa, det var ikke slik —. 

Dermed maatte Olav la sig nøie. Brødrene talte 
ingenting om de gaver som de hadde faat, da Eirik 
kom til dem, men heller ikke om det som var blit lovet 
dem siden. Saa disse saker kom slet ikke paa bane. 

Men Olav Audunssøn skiltes fra minoritterne bare 
maatelig blid. Og siden efter talte han altid med uvilje 
om disse munkene. Og da han ellers var kjendt for 
at være en from mand og saa føielig mot klosterfolk 
og prester, saa ikke engang sira Hallbjørn Erlingssøn 
hadde kunnet bli uvenner med ham, saa mente folk 
at han maatte ha skjellig grund til at klage over bar- 
fotbrødrenes fremfærd i denne sak. 


Det var sandt at det første som hadde rokket ved 
Eiriks forsæt var at han fik vite, prest kunde han 
ikke bli. 

Han hadde kastet sig ind i det nye liv med slik 
brændende iver saa mnovicemesteren, broder Einar, 
maatte hellere holde igjen paa ham. Mange av mun- 
kene pleiet at bli igjen i kirken efter ottesangen for 
at be indtil prim. Eirik vilde straks ha lov til at 
gjøre dette hver morgen, og broder Einar maatte 
byde ham at gaa tilbake til dormitoriet og lægge 
sig igjen. 

Eirik selv syntes han trængte ikke mere søvn end 
en fugl paa nattekvisten. Om han var aldrig saa 

træt, naar han blev vækket til mattin — det første 
drag av sommernattens svale luft som møtte ham 
naar han kom ned i klostergaarden, gjorde ham lys- 
vaaken. At træde ind i den kolde, halvdunkle kirke 
var næsten som han hadde kjendt det, da han var 
barn, naar han sprang i sjøen for at lægge paa svøm. 
Under ottesangen blev det litt og litt lysere i det 
lyse, høithvælvede rum. Ved midtsommer rydde de 
første straaler av morgensol øverst paa aaserne inde i 
Akersbygden, naar brødrene gik av koret og traadte 
ut i det grønne tun for at vende tilbake til søvnhuset. 

Men to morgener i uken fik han lov til at bli 
igjen i kirken efter ottesangen. Mens han laa og bad, 
blev billederne i korruterne tydeligere, fargerne tok til 
at lyse — saa tændte solen i glasset og det røde og 
det gule glødet og funklet, indtil koret laa i ujordisk 
lys og varme av de spraglede solstraaler som over- 
stænket væggenes billeder og alterets kors og staker 
med blaa og violette og gyldne lysflekker. Naar brø- 
drene vendte tilbake for at si prim var kirken fyldt i 
hver krok av solskin og atterglans av solskin — og 
saa tok det til at lyde op fra kirkeskibet og gjenlyde 
under hvælvene av folk som kom ind for at høre messen. 

Hver gang han skulde være med og synge kjendte 
han den samme svulmende fryd: han glædet sig hver 
dag til han skulde synge under messen, han glædet 
sig til søndagene og festdagene, for da sang de og- 
saa dagtiderne, han glædet sig til alle sjælemesserne, 
for da var han med og sang vigilien kvelden før. 
Altid hadde han været glad i sin egen skjønne stemme. 
Nu tænkte han paa hvad han hadde nyttet denne 
dyre gave til, og det var med hellig ærefrygt han lot 
sig lære op til at bruke den i Guds lovsang. Da 
maatte han tænke paa et ord, ett av de første som 
han hadde lært her i huset: «Eructavit cor meum 
verbum bonum: dico ego opera mea Regi.»* Hele 

I Ps, 44: Mit hjerte flyter over av et godt ord, min sang — 
sier jeg — gjælder en konge. 

den salmen som tar til med disse ord valgte Eirik da 
ofte til emne for sin eftertanke, naar han fik bli i 
kirken om morgenen — ordret kunde han ikke alt av 
den endda, men der var rikdom nok i det som han 
hadde lært, 

Det første billede som var kommet for ham da 
han gav sig til bøn — at hans kristendom hadde været 
for ham som et loftsrum fuldt av laaste kister, dem 
han aldrig hadde tænkt paa at lukke op blev ved 
at staa for ham, Nu la hver dag nye nøkler i hans 
hænder og han skjønte, en mands liv i denne heimen 
blir aldrig saa langt, saa han rækker at lægge haand 
paa mere end en ørliten del av det gods som er gjemt 
i troens hemmeligheter. 

En dag var der blit læst op i refektoriet av en 
bok om Paradisus, Eirik husket paa dette stykket, 
da han knælte i koret næste morgen og tænkte paa 
Gethsemani. Han saa Paradisus for sig: en hage lik 
deres egen, der karten nu knyttet sig tæt i tæt paa 
frugttrærne, mens mat-urter yret op av teppernes fete 
muld og blomsterne tok til at springe ut fremme langs 
husvæggen. Slik hadde Gud plantet og saadd til 
odelsgrunden for de første mennesker. Ett eneste træ 
hadde han bannet dem at røre, men derfor trodde de 
Ormen, straks han lokket dem og sa, dette træet var 
det ypperligste — og straks var de rede til at røve. 
Det var den hagen som Gud gav mandsætten til 
morgengave. Men i Gethsemani strittet oljetrærnes 
magre, fortørkede ris mot maaneskinnet — i klosteret 
hadde de nogen grener av oljetrær som var kommet 
fra den borgen der deres far, Sankt Fransiskus, var 
født, de var stygge og grove med seige, skrumpne 
blader. Slik hadde menneskene plantet sin hage for 
at ta imot Gud i den, naar Han steg ned mellem 
dem og vilde løse dem av synden. Mellem disse 
bitre, visne busker hadde Han ligget paa sit aasyn 
og svedt blod, mens Han saa paa bunden av kalken 
alt det onde som Adams og Evas ætt hadde øvet og 


skal øve fra tidernes gry til dommedag. Alt blod 
som er blit spildt, og rov og mord og mened og svik 
og utugt og falsk venskap var i kalken, og alt skulde 
nu Han ta paa sig og sone — og fremme ved porten 
laa hans læresveiner og sov, men oppe i kleiven fra 
borgen kommer alt Judas, førende overprestens hus- 
karler og Pilatus' hærmænd med bluss og med sverd 
og spyd for at binde og slaa og dræpe Gud. 

— Der var ingen andre i kirken denne morgen. 
Paa knæ krøp Eirik frem til sakramentshuset, løste sine 
klær og lot dem gli ned til midjen. Saa tok han 
knuterepet som han bar om livet, hudflenget sig med 
det, til det blev rødt av blod. 

Om dagen blev han sendt ut i hagen og skulde 
luke. Det var stekende hett solskin. Først kjendte 
han ikke meget til sin saare rygg, men efterhvert som 
han laa og krøp langs sengene, og den grove tunika 
grodde fast i det brutte hold og blev revet løs igjen 
og skrubbet i saarene, og solen stekte ret ned paa 
ham, blev det som en brændende ild over skulder- 
bladene. Men smerten fyldte ham med dyp og blyg 
sælhet, for han syntes, næsten slik maatte det kjendes 
at ha et kors hvilende paa ryggen — og da syntes 
han at han var saa uværdig og han blev saa ydmyk, 
saa han skulde gjerne kastet sig flatt ned med ansig- 
tet i mulden. Første gang tok han rigtig til at skjønne 
meningen med alle bodsøvelser og al vold mot selvet 
— at slikt var ikke maal, men midler: kroppen trængte 
tugtes og læres til lydighet som en lærer op en hest, 
og han skimtet litt av de veier som lægges aapne 
for sjælen, efterhvert som den blir herre over kjøttet. 

Men da han talte til fader Einar om dette i sit 
næste skriftemaal, sa denne alvorlig, at dette var veier 
hvor en nykommer let kan fare vild, og han bød at 
novicen maatte ikke ta disciplin en anden gang uten 
efter samraad med ham. 

Hele formiddagen indtil dugurdstid arbeidet de i 
korsgangen, saa mange av brødrene som var hjemme. 

Bare kirken med østfløien — konventshuset og skriver- 
stuen — var muret op av sten endda, med fliselagt 
søilegang utenfor. Vest og syd om gaardsrummet stod 
træhuser med svalgangen utenfor av tømmer. I kors- 
gangen utenfor stenhuset sat de brødrene som læste 
eller skrev, men utenfor sydfløien hadde gamle broder 
Arnstein Antonius sin vævstol, og der stod broder 
Sigvard og broder Johannes med svarvbænken og blok- 
ken. I disse formiddagstimerne hadde broder Eirik 
sin plads hos broder Hubert, en gammel tysk munk 
som var av det første kuld brødre fra den tid da dette 
hus blev grundlagt. Han skulde lære novicen boklist 
og latin, og for at ha det stille sat de da i den inderste 
krok av korsgangen helt oppe ved kirkedøren. 

Der var bare en ungbroder til i klosteret denne 
sommeren, broder Arne, men han hadde været her 
siden sit syvende aar, da hans far, broder Sveinke, 
traadte ind — moren med to døttre var gaat ind i 
Gimsøy, og den ældste av disse søstrene var alt død, 
atten aar. gammel, i ry for hellighet. Broder Arne 
var bare sytten aar gammel, men fuldlært klerk alle- 
rede, saa Eirik fik lære alene, og han viste saa let et 
nemme, saa baade hans læsemester og novicemesteren 
undret sig. Og saa var det en dag da Eirik hadde 
ristet fuld tavlen igjen, og skriften stod saa vakker og 
sikker i det grønne voks, saa broder Hubert maatte 
vise den frem til nogen av de andre, før alt blev 
glattet ut igjen: «— stor skade er det at broder Eirik 
skal være lytt slik, saa han ikke kan bli prest.» 

Det var det første gust av graat som drog sig 
over Eiriks lyse sommerhimmel. Han hadde været 
saa liten, da han mistet denne fingeren, han hadde 
vænnet sig til at være den foruten — og det var aldrig 
kommet i hans tanker at det kunde stænge ham ute 
fra altertjenesten. Novicemesteren merket at den unge 
tok det tungt — saa talte han med ham om det og 
mindet ham om at det var meget større hjelp frem 
mot fuldkommenhet at han bar med taalemod de kors 

som blev lagt paa ham end om han selv søkte op 
aldrig saa mange efter sit eget tykke. Og det kunde 
like godt trænges at han blev god klerk, om han 
skulde være lægbroder; deres far, Sankt Fransiskus 
selv, hadde aldrig villet være andet end lægmand, og 
fra først av hadde han ment at stifte sin orden som 
et lag av bare lægbrødre. 

Eirik hørte sagtmodig paa novicemesterens tale, 
nævnte aldrig siden saken, men sturet længe efter. 
Og saa tok det til at høstes. 

Der var ikke mere de kunde gjøre i hagen. Erte- 
halmen laa i vaser paa de frostskrumpne graa senger, 
og det nedfaldne løv under frugttrærne blev hvittet av 
rim. For længe siden hadde munkene tat i bruk de 
smaa lygter, naar de gik til ottesang i kirken. Fra 
den vesle smule varme som fandtes under leiets tynde 
tepper var det at staa op i dormitoriets kulde og ned 
i korsgangen, hvor den raa frostrøk bet i næsen, isnet 
opover de nakne lægger. Tæt som uld Jaa vinter- 
skodden over klosteret; straks en kom uti den, syntes 
den trænge sig indpaa og dimme den lille haandlygt. 
Men inde i kirken var det koldere end koldt. 

Eirik frøs, saa han syntes hjernen klaket inde i 
skolten paa ham. Han skjønte ikke ett ord av det 
som han læste i officiet, for han frøs, saa han 
orket ikke tænke paa, hvad det tydet. Taaken 
trængte ind i kirken og; lysene ved korstolerne lyste 
i skodde, og brødrenes aande stod ut av deres mun- 
der som hvit røk. Men nede i skibet ruget nidmørke. 

Nu gruet han sig til de to morgener han hadde 
faat lov til at bli igjen efter ottesangen for at be 
alene, Stivnet av kulde laa han med øinene stivt 
fæstet paa den lille lampen som lyste foran sakraments- 
huset. Bak sig sanset han det øde, mørke kirkerum 
med gravhellerne i gulvet. Like utenfor korbuen laa 
sira Hallbjørn — og Eirik kunde ikke bli kvit den 
tanken: hvis den døde prest skulde vise sig for ham 
en morgen. Om han snudde sig nu og fik se sira 


135 


Hallbjørn staa bak sig med blodet silende fra den 
knuste hodeskallen nedover det bleke, bensterke 
aasyn, messehagelet som han var blit lagt ned i flek- 
ket av blod —. 

Indimellem hørte han en sagte mumling fra en 
en eller anden av de brødrene som var blit igjen her- 
inde sammen med ham. Men for det meste laa de 
aldeles stille. De hadde levet dette livet i aarevis, 
sommer som vinter, og det var som om baade sommer- 
morgenernes underfulde herlighet og vinternætternes 
øde gru neppe rørte dem længer. 

Han fristet at holde sig fast med alle tanker sam- 
let om sakramentshuset. Men selv denne løndom 
skræmte ham nu mere end den trøstet ham — at 
Gud selv hadde latt sig slutte inde i dette vesle malte 
trætaarn og var der. Vidvaaken, med legemlig sub- 
stans, aand og sjæl fyldte Han kirken, saa ind i hans 
eget syndige hjerte og saa hans mod som sank, saa 
alt som rørte sig i alles hjerter — og i sin Guddoms 
almagt vaaket han over hele dette vinterland, fyldte 
alle rummene: det iskolde kloster — og kaupangen 
og fjorden og heimene langs de frosne strender — og 
Hestviken, Rundmyr, Konungahella — alle steder 
han kunde tænke paa. I sommer, naar han knælte 
her og kjendte den fulde sødme ved det at kunne 
tale med Gud saa nær, da hadde det været fryd 
efter fryd at vite, fra Guds legemlige nærvær i sakra- 
mentet gik han ut i Hans usynlige nærvær alle ste- 
der — i solskinnet som fyldte korsgangen utenfor, 
bakte mulden borte i hagen saa de unge skudd tøiet 
sig fra morgen til kveld, silte ned gjennem løvkro- 
nerne — mens byfjorden og øerne utenfor og skog- 
landet omkring laa svøpt i solyl. Men nu da vinte- 
ren knuget verden, blev det bare uhyggelig — som 
han ante den vældige og lydløse kamp mellem Krist 
og Satan, livet og døden i beltespænding. Alle syn- 
lige og sanselige ting blev til bare livløse smaasaker 
som rugget under den rasende kamp. 

Han vilde ikke be om at faa slippe disse vaake- 
timer som han selv hadde tigget sig til at faa holde. 
Men da det led utpaa, merket broder Einar at Eirik 
fik ingen nytte av dem længer, og saa bød han at 
den unge nu en tid utover skulde gaa ind igjen hver 
morgen efter ottesangen og lægge sig. 

Men Eirik hadde vondt for at falde i søvn igjen. 
Han kunde ikke faa varmen i kroppen paa det smale 
leie med bare en halmsæk under sig og to tynde 
overbredsler. Kulden gjorde ogsaa at han sovnet 
sent om kvelderne — saa var han træt og uuthvilt 
altid, og mange ganger kunde han ikke falde i søvn 
igjen om morgenen, bare fordi han gruet slik til at 
staa op igjen til prim. Og hændte det at han blev 
litt opvarmet i sengen, saa tok frostknuterne paa 
fingrer og tær til at brænde og klø utaalelig. 

Han var fortvilet selv over sin modløshet, og han 
fristet mande sig op: hadde ikke han prøvet mangt 
som var meget haardere, og det hadde han da aldrig 
vyrdet det fnugg! Han fristet tænke paa ridt i storm 
og snedrev slik at stundimellem hadde han knapt 
kunnet skimte hodet paa hesten han selv red. Eller 
i baat om vinteren — den natten itjor, like efter han 
var kommet hjem, da de seilet til Tunsberg og der 
røk op en storm. Ret forut i mørket dundret det og 
tordnet gjennem stormnattens brus og brøl — den 
hvite væggen som levet derinde maatte være Rakke- 
baaerne, og de drev indover; for hver bølge som 
løftet baaten deres høit tilveirs tyktes det ham at 
brændingen var nærmere. Alt paa dem hadde været 
overiset da de endelig sent ut paa morgenen 
kunde smette ind i havn et sted langt syd ved fjor 
den — Knut, den ene av sønnene til Ragna, hadde 
han trodd skulde ikke slippe fra det med livet. Og 
var han nu blit saa blaut saa han sytet for frostknu- 
terne klødde, han som hadde sprettet støvlerne av 
sine frosne føtter mere end en gang, var vant til at 
kjende sjø og salt bite i hændernes blodige kjøtt —. 

Men slike herdsler var saant som kom, og en tok 
det som det kom. Og efterpaa — hvis ikke det gik 
paa livet løs — fulgte den søte vellyst som det var at 
komme i bus, faa tinet op den frosne skrotten, faa 
æte sig mæt og drikke sig utørst, krype ind mellem 
skindfelder ett eller andet sted, to-tre mand i en seng, 
saa de hjalp til at varme hverandre, og faa sove 
som en kampesten.. Og altid var friskheten der: 
en visste ikke hvordan det skulde gaa, og en visste 
aldrig hvad næste dagen kunde bringe —. 

Men her gjaldt det et valg for hele livet fremover 
— efter hver sommers varme og fryd i sjælen gik det 
mot vinteren, det var at fryse sig gjennem den, 
vaake, bede, faste fra korsmesse om høst til paaske- 
dag, bundfrossen saa ikke hviletimerne paa den haarde 
seng og ikke den lille stunden ved varmen i refekto- 
riet monnet mere end et pust. Bare ikke tænke paa 
det, ta døgnene som de kom, for det blev ikke an- 
derledes, før Gud sendte varmen i luften igjen. 

Og det gik op for Eirik hvad som virkelig var 
offeret og haardheten i munkelivet — at en mand 
skulde ville det selv og ville det en gang for altid, 
si fra sig leken med lagnaden og vælge et liv hvor 
det uventede var stængt ute og alt var villet. Selv 
viljens underkastelse var en viljeshandling. Men da 
tyktes det ham at han maatte gi sig over — det 
kunde ikke han! 

Tilslut maate han si fader Einar, hvordan det var 
med ham. Munken svarte, lagnaden fulgte nok en 
mand ind i klosteret med, eller rettere, mangt og 
meget uventet kunde Gud sende ham, sykdom eller 
reiser til døme. Eirik maatte be om styrke til at 
vinde over denne fristelse. 

Og Eirik bad. Men han visste selv at fra dypere 
i ham end der han fandt ordene til sin bøn, tagg 
en stemme: «Ikke gi mig denne naade som jeg ber 
om nu! Send mig hjem — |» 

Sommetider tænkte han, det var kanske netop 

deri at Djævelen viste sin dypeste raadslughet — at han 
fristet ham aldrig med noget av det som hørte til 
hans ungdoms sedesløse liv. Han hatet tanken paa 
det og hatet sig selv fra den tiden. Selv om han 
maatte vende tilbake til verden, saa kunde han ial- 
fald aldrig bli slik igjen. 

Det var mindet om Hestviken som brøt op og 
overvældet ham, som han laa om natten og husket, 
husket med hele kroppen og alle sanser. Ingen ste- 
der i verden lugtet det akkurat som i deres egen 
fjære, kornet deres naar det stod i rauk og naar det 
hadde rimet om natten var anderledes end kornet paa 
andre akrer — han laa og syntes han sanset angen 
av deres egne høisaater og linden i bergene omkring 
viken. Under hans lukkede øienlokk yret syner av 
det land han hadde skilt sig fra: stargræsengene inde 
i Kverndalen, den lille tørre bakken hvor han fandt finne- 
piler, hver spræk i berget hjemme, Hestens svarte 
vægg bakom husene og Oksens rødlige rundslipte side 
op av sjøen, brændingen under den, frisk og hvit paa 
blaa godveirsdager — men høstkvelderne buret det der 
borte i mørket, og gjennem natten skimtet det dan- 
sende brott og flyvende hvitt skum. 

— De fleste kalvene som blev født i Hestviken 
var hulderbrandede og oftest med hvite avtegn — 
hjerte i panden eller litt hvitsidede eller med hvite 
føtter. Han husket hvordan det saa ut, naar de gik 
og beitet det salte græs indover paa den store flate 
strandengen i Saltviken og paa braaterne hvor skogen 
var blit hugget og brændt kul av. Men de store enerne 
stod igjen, mørke og toppede. Saltpanderne husket 
han, og gaarden et stykke indpaa, med huser som stod 
til nedfalds, bare ett blev holdt istand slik at salt- 
kokerne og slaattekarerne kunde ligge i det. Faren 
lot gaarden ligge som utslaatter og beite, men Eirik 
selv hadde altid tænkt, naar hans tid kom, vilde han 
ta den op igjen — den kunde bli meget bedre korn- 
gaard end hovedbølet i Hestviken var. 

Og dette som lokket og drog selve hans legeme 
og blod, det var jo ikke synd — det var et hæder- 
lig og kristent liv det og. æÆttledd efter ættledd 
hadde der levet mænd i Hestviken som viste Gud 
ærefrygt og lød Hans bud, de hadde hat en aapen 
haand mot fattige og fremmedfolk, de hadde hat 
baade magt og vilje til at verge enker og smaamænds 
ret — hadde været de første til at gripe vaabnene, 
naar bondefreden blev truet av fiender i landet eller 
utenlands fra. Blev det Jørund Rypa som skulde 
sitte der efter faren, saa kom mangt til at bli ander- 
ledes der i gaarden end det hadde været fra gam- 
melt av — han kjendte maagen sin saa vidt. — Og 
han selv, som hele sit liv bare hadde tænkt paa, at 
naar han engang fik Hestviken —. 


Det var som han ikke kunde komme nogen vei 
fremover med læsningen og skrivningen heller nu. 
Desuten var de nu to novicer sammen hos broder 
Hubert — tidlig paa høsten hadde en fattig toparssøn 
utenfra Eiker tat klædningen. Meget blev det da op 
igjen det som Eirik alt hadde lært, og det gik trægt 
med det nye, for denne broder Torbjørn var noksaa 
tungnem. 


Litt efter litt tok mnovicemesteren, broder Einar, 
til at tape troen paa Eirik Olavssøns klosterkald. Han 
var blit glad i den unge, tvilte ikke paa at det var 
Gud selv som hadde rørt ved denne mand og vakt 
ham op fra tankeløshet til eftertanke. Eiriks varme 
i den første tiden, hans iver for at bøie sig under 
ordensregelen, det hadde været meget mere end et 
hugskott. i 

Men der var nu for det første det at det var sorg 
over en kvinde som hadde drevet ham til kloster- 
porten — selv om det var meget andet ogsaa. Men 
novicemesteren hadde lært det, at det blev sjelden 
de bedste munke som kastet sin kjærlighet paa Gud, 

fordi de ikke kunde faa den de hadde huglagt i ver- 
den. Og hvad der egentlig hadde været mellem 
Eirik og denne fostersøsteren hans visste han ikke — 
nu sa manden at der hadde ikke hændt noget syn- 
derlig, og nu var han ræd det var Djævelen som fri- 
stet ham til at gjøre det værre end det var for at 
skræmme ham ind i klosteret uten klosterkald — saa 
skulde han bli en daarlig munk og hin Vondes visse 
bytte. Broder Einar hadde nok sat ham haardt i 
rette for denne tale: Djævelen hadde ikke større 
magt over en mand end Gud under ham og manden 
selv gir ham, og Guds tjenestemænd kan han ikke 
røve ut av Guds huslyd, uten de selv lukker op døren 
for ham. Men der var noget i det som Eirik sa; 
novicemesteren skjønte at Eirik sa aldrig usandt med 
vilje, men det var klart at manden husket ikke selv 
hvordan denne sak virkelig hang sammen. Og det 
samme hadde han alt set mange ganger. — Eirik hadde 
vondt for at huske nogen ting slik at han kunde be- 
rette det samme likt to ganger i træk. Men var 
dette en lyte ved mænd i alle kaar, saa var det en 
storlyte ved en munk. 

Og Eirik var omskiftelig av sind og vilde sagtens altid 
bli ved at være det. Det var et lynne som broder 
Einar hadde set nok og mere end nok av, og det 
var altid en ulykke for et kloster at faa ind en bro- 
der som altid stundet efter forandring — altid ønsket 
sig et andet embede eller et andet arbeide end det 
som han var blit sat til, længtet efter at bli flyttet til 
et andet hus, til han hadde prøvet alle sin ordens 
klostere i tre-fire kongeriker. Hadde ikke broder 
Edvin Rikardssøn været et kors for brødrelaget, from 
og renhjertet som manden var, med den uros-aand 
som bodde i ham. Med ham var der endda enslags 
raad for flakkelysten — han stod i et slikt ry som 
billedmester saa der blev sendt bud efter ham herfra 
og histfra hvor folk vilde ha ham til at komme og 
arbeide. Men en slik uros-aand smittet gjerne utover 

i et kloster, Broder Einar selv hadde været svart- 
munk hos benediktinerne i Bjørgvin i ti aar, før han 
fik kald til at gaa over i en strengere orden, og 
nu hadde han været minorittermunk i mere end 
tredve vintrer, men det sat i ham endda, at en munk 
skal ikke uten tungt veiende grunde forlate det klo- 
ster, hvor han først avla løftet. 


Med vaaren vaagnet Eiriks kjærlighet til sit klo- 
ster op igjen — men ogsaa længselen efter Hestviken 
tok til, og nu var han rent ulykkelig, for han syntes 
ikke han kunde se vei for sig, og alt han bad og 
tugtet sig selv, saa blev længselen ved at slite ham like 
heftig begge veier. Da hans prøveaar var ute, blev 
det da slik at han skulde vente til høsten med sin 
profession — da skulde de to andre novicer, broder 
Arne og broder Torbjørn, avlægge løftet. 

Saa var det han glemte sig og slog denne sønnen 
paa Tveit saa han laa der. Hadde det været ham 
selv som denne gapen æreskjeldte — det trodde han 
at han kanske kunde taalt nu. Men det var det hus 
som han elsket endda heftigere nu, da han halvveis 
var besluttet paa at forlate det, og brødrene som han 
holdt av, og ordensdragten som han hadde strævet 
for at bære hæderlig og vel. — Han ydmyket sig for 
manden paa det første ord av broder Stevne, han 
ydmyket sig hjemme i konventsstuen — men det var 
likevel dette som tilslut gjorde utslaget. 

Men den dag da alle brødrene gik til broder Bjarn- 
vard, haarskjæreren, for at bli raket i kronen, og han 
skulde ikke — det sved i ham. Og den morgen da 
han stod klædt igjen i hoser og sko, med den altfor 
trange røde og gule trøien paa sig og knivbeltet om 
midjen, faldt han rent sammen — i kirken kom han 
til at graate; han graat av skam og av anger, ønsket 
han hadde valgt at bli. Men han visste selv, nu vilde 
han ha kommet til at angre, enten han valgte den ene 
veien eller den anden. 

10 SU. IV. 

Brødrene tok kjærlig avsked med ham, lovet ham 
forbøn — han skulde jo bli ved at høre til deres lag 
som broder ab extra. Saa gik han nedover mot 
broen — han kjendte sig skamfuld og blottet i den 
uvante dragten, han skammet sig for hvert menneske 
i platemestergaarden. Og hans hjerte var som briste- 
færdig av sorg da han satte seilet og stevnet utover 
mellem øerne, alene i den lille baaten som Galfrid 
hadde laant ham. 

Men da han var kommet saa langt som ut av 
Haaøy-sundet, saa igjen de kjendte stederne langs 
stranden — nei, nu angret han ikke. Og da han saa 
den hvite brændingen om Oksens fot, da han rundet 
forberget og stod ind i viken — nei nu angret han 
ikke. 

Og da han gik opover fra bryggen, tomhændt og 
bar — sjøbrisen løp lekende foran ham, saa kornet 
paa god-akeren neiet sig som flammer, solen glinset 
paa det silkeblanke snerp — Eirik hadde lyst til at 


hoppe over skigaren og stryke bygget som vinden 
striglet. 


Farens kulde gjorde ham mere godt end vondt. 
sDet kostet paa at skulle gaa her hjemme og være saa 
anderledes end han hadde været før. Men det at han 
ikke uten kamp fik lov til at leve som han nu tykte 
var værdig og ret for en kristen mand, det gjorde 
ham tryggere: han hadde valgt ret. Han var ikke 
flygtet fra klosteret tilbake til det gamle tankeløse og 
makelige livet — der var endda en tredje vei, og den 
hadde han fundet, det styrket hans mod hver dag, at 
han fik føle det var ikke bare let at gaa den. 

Saa vinteren gik uten at Eirik viste mindste tegn 
til lunkenhet. 


En ukes tid før paaskeuken drog Olav og Eirik 
sammen op til Galaby. Utpaa eftermiddagen, da sakerne 
var gjort op og Olav sat ved drikkebordet med lens- 

manden og nogen flere av de ældre bønder, blev der 
larm i tunet — saa rev en gut døren op og ropte ind 
til mændene, at Eirik Olavssøn laa ute og hadde vist 
faat banesaar. 

Olav sprang op og løp ut. Borte ved stalden stod 
flere mænd om en som laa paa siden i sneen og blødde 
saa det var rødt under ham, høire haanden holdt endda 
dolken. Eirik laa i uvit. Olav og en mand til bar 
ham ind og i en seng, saa efter saarene, Han hadde 
faat et knivstik i ryggen og et fremme nær nøkle- 
benet, i ansigtet bar han merker efter slag. Saarene 
var stygge, men ulivssaar trængte det ikke bli, uten 
uheldet var ute. Mens faren stelte med ham, slog 
Eirik op øinene. 

«Kunde du ikke styre manddommen din længer?» 
spurte Olav, men ikke uvenlig — han smilte litt. 

Eiriks øienlokk sank ned igjen. 

Saa fik Olav vite hvordan dette hadde baaret til. 
Det var to huskarler som var kommet i trætte, da de 
skulde sadle hestene — de var nok gamle uvenner — 
og saa blev det slagsmaal; deres vaaben laa inde i 
huset endda siden tinget blev sat, men saa tok de til 
knivene sine. Da Eirik hadde villet lægge sig imellem, 
vendte de sig imot ham begge to, og saa drog han 
dolken, men han hadde fristet bare at bøte for sig; 
ingen av huskarlene hadde faat mere end nogen risper. 
Nu laa de bundne i en jordkjelder. 

Eirik kom til samling en stund først paa natten; 
han hvisket, at blev dette hans bane, saa vilde han 
ikke der skulde reises sak mot de fattige mændene, 
men han tilgav dem som han haabet Gud vilde tilgi 
ham. 

Det svarte ikke Olav paa. Hverken han eller Rei- 
dulf agtet at spare mændene, hvis det skulde ta en 
vond vending med Eiriks saar. Men det gik godt; 
Reidulf hadde latt budsende en gammel mand som 
kunde stemme blod og var god saarlæker. En uke 
efter kunde Olav flytte sønnen hjem i Hestviken, og 

der pleiet han selv og Ragna den saarede saa godt, 
at Eirik kom paa føtterne igjen før Hvitesøndag. 

Efter dette var freden gjenoprettet mellem far og 
søn, Men mens han laa syk var Eirik kommet ut av 
det med tidebønnerne og alle sine øvelser; da han 
kom op, tok han nok paa med det igjen, men enten 
holdt han det nu ikke saa nøie, eller han skjulte det 
mere for sine husfæller. Og kom Olav over ham, 
mens han bad sine pater noster, eller han merket at 
Eirik la paa sig nogen slags selvtugt, fik sønnen høre 
for det senere paa dagen engang: 

«Det er da vel, Eirik,» sa faren og lo stilt, «at vi 
har set haanden din vet vei til dolken endda. Ellers 
var det ikke godt for os andre at bo i bu med saa 
from en mand som du er blit.» 

Eirik blev rød. Det plaget ham at faren skulde 
tale slik, men Olav sa det saa godmodig, og han 
hadde aldrig kunnet staa sig mot faren, naar denne 
viste ham det mindste gran av velvilje. 


XIII. 


Eirik laa vaaken i sengen en morgen paa Gun- 
narsby. Jørund klædde paa sig borte i det andet 
hjørne av stuen. Cecilia kom ind utenfra med noget, 
vekslet nogen ord med manden. Saa sa han: 

«Vil du ikke mæle til bror din nu om dette vi har 
talt om?» 

«Nei. Jeg har sagt dig at jeg vil ikke det.» 

Jørund mumlet noget som i vrede. Saa fulgte han 
efter sin kone ut. 

Eirik stod op og klædde paa sig. Da han kom ut, sat 
Cecilia paa muldbænken utenfor stuen med sønnen sin 
i fanget. Barnet krafset opover paa moren og vilde 
kjæles med; Cecilia klemte gutten indtil sig, men saa 
ut som hun tænkte paa andre ting. Eirik hilste sin 
søster, blev staaende og saa ned paa hende. 

«Hvad vilde Jørund at du skulde si til mig?» 

«Siden du hørte det» — Cecilia saa op med sit 
klare, kjølige blik — «saa hørte du vel ogsaa hvad jeg 
svarte.» 

«Er det det at jeg kom tilbake fra klosteret?» spurte 
Eirik. «Har det gjort det værre for dig at være her 
paa Gunnarsby?» 

«Aa — det er ikke bare det.»  Hendes blik blev 
ved at dvæle paa brorens høie og vakre skikkelse, 
han stod foran hende i morgensolen som lyste paa 
det bøiede, brunlokkede hode. Han var klædt i en 
knækort, mørkerød kofte som sat godt over de brede 
herder, lærbelte med sølvspænde om den smale midje. 
Hun likte ham bedre slik — hende hadde det oprørt, 
da hun saa sin vakre, livlige bror i barfotmunkens 
kutte, aldrig hadde hun kunnet tro det livet var for 
Eirik. «Det er mangt andet og —» 

Eirik sa: 

«Selv med en søsterlut i Hestviken faar Jørund 
mere med dig end brødrene hans med sine koner. 
Brynhild har fire brødre, og Lucias far maatte bøte 
tungt til kongen for det dumme spillet han spillet da 
hertugen laa foran Akershus.» 

Cecilia nikket: 

«Jørund vet det — det vet de alle. Men det gjør 
det ikke lettere for Jørund nu — vi gaar her, de yngste 
i denne folkefængte heimen, og skal bøie os for de 
andre i ett og alt.» 

«Er det fru Brynhild?» spurte Eirik. 

«Brynhild liker jeg bedst. Hun sier det hun me- 
ner —., Men det er sandt at hun og Jørund har aldrig 
været venner. Og Aake og Lucia liker ikke mig.» 

Eirik saa ned paa den unge mor. Han hadde 
skjønt det disse dagene han hadde gjestet her — hver- 
ken Jørund eller Cecilia hadde lette kaar. 

«Si nu likevel det som Jørund vilde at du skulde 
si til mig,» mælte han. «Si det,» tok han op igjen, 
da søsteren rødmet, men ikke vilde svare. 

Braatt, som utaalmodig, satte Cecilia det pludrende 
barn ned paa bakken. Aarsungen veltet overende 
laget sig til at skrike — da tok Eirik ham op paa 
sin årm. 

«Ja det blir ikke længer til end før Clemensmesse 
— saa har jeg vel en slik en til.» Cecilia tok nogen 
tunge aandedrag. «Jeg tør ikke negte -- jeg skulde 
gjerne gi meget til, om jeg kunde slippe at føde det 
barnet mellem mine maagkoners hænder — 

— Selv om du blir den som eier Hestviken — om 
vi kunde bo der sammen? —- Han og Aake, de har 
aldrig taalt hinanden. Dette har Jørund villet like 
siden vi blev gifte — han bad mig, det var en av de 
første nætterne vi sov sammen, da bad han mig be 
far om vi kunde faa flytte ut til ham. Men naar han 
kunde ville det da — hellere bo sammen med far som 
er saa tver og tung at trives sammen med, hellere 
hos ham end hos brødrene sine — saa maa det da bli 
endda lettere naar far er borte engang og du blir den 
som raader der, du og han har været fuldtro venner 
saa længe —» 

«Er det det du vil,» spurte Eirik, da Cecilia maatte 
stanse for at dra pusten, «at jeg skal tale med far — 
om dere kan flytte ut til os alt i høst?» 

«Ja,» sa Cecilia og rødmet igjen. 

Eirik rakte hende barnet som nu kavet og vilde 
til moren igjen. Saa snudde han sig og gik for at 
finde Jørund. 

Hele formiddagen var de to venner sammen oppe 
i utmarken — de gik og drev og sat og laa paa bak- 
ken, og Jørund talte i ett kjør. Han svor paa at han 
hadde ikke tat det saa ilde da han fik høre Eirik blev 
ikke munk allikevel; han hadde da hele tiden husket 
paa at prøveaaret er et prøveaar — men Aake og 
Steinar og konerne deres hadde sagt ord som egget 
Cecilia til motmæle — og Eirik visste vel selv, hun 
var strid og bøiet sig aldrig, naar hun mente ander- 
ledes end andre —. Det gjorde hun ofte her i gaarden, 

og det var gjerne slik, at hun hadde nogen ret i det 
hun sa. Men det var ulitelig for dem at være her 
— uenigheten mellem ham og brødrene var blit ti 
ganger værre siden han fik Cecilia. Men hvis de kom 
til Hestviken, var han viss paa han skulde kunne leve 
godt sammen med hende. Saa tok han til at snakke 
om dette bordsølvet i Cecilias hjemmefølge — Aakes 
hustru hadde faat vite hos Magnus guldsmed i Oslo 
at det var det gamle som Olav hadde vist frem under 
fæsterøllet; det hadde Olav latt gjøre om, men det 
kaldte de at Olav hadde sveket sin dattermand paa 
arven, — og Cecilia hadde git dem svar —. Eirik var 
ør i hodet av at høre paa Jørunds klagemaal, da de 
omsider gik nedover til gaarden igjen. 


Da Eirik red hjemover, var han fast besluttet paa 
at faren skulde gi efter — selv om det vel blev vanske- 
lig at faa gamlingens samtykke. Det eneste som han 
ikke hadde ventet hændte — Olav sa ja med det samme. 
Saa flyttet Jørund og Cecilia til Hestviken samme høst. 
De fik fruerstuen til at bo i. 

Kort tid efter fødte Cecilia sin anden søn. Han 
blev kaldt Torgils — av vanvare: gutten kom til ver- 
den halvkvalt, og kvinderne hentet ind Eirik; han gav 
den nyfødte nøddaapen. I skyndingen nævnte han 
barnet med det første æt-navnet som kom i hans tan- 
ker. Olav blev harm — gutten burde hett Audun efter 
hans far og den vesle døde sønnen hans, og Dritt- 
skjeggs navn hadde han ikke villet skulde tas op igjen 
i slegten — skjønt mandens eget avkom hadde gjort 
det og to av Årne Torgilssøns døttre hadde kaldt op 
farfaren. 


En dag sa Eirik til fåren: 

«Kunde du ikke være mindre ordknap, naar du 
taler med Jørund? Han tror du liker ham ikke.» 

«Nei jeg kan ikke det,» sa Olav barsk. Saa la 
han til, litt medgjørligere straks: «Jørund kan vel ikke 

vente jeg skal bli ved at være mot ham som han var 
vor gjest, nu da han er flyttet hit for at bo.» 

Olav var kommet dit at han orket ikke længer 
holde oppe sin illvilje mot Eirik. Den unge hadde 
tvunget sig til en viss vyrdnad hos faren: det var nu 
paa andet aaret at han gik her hjemme, og den for- 
andring som var kommet over ham siden klostertiden 
varte endda. Olav merket at Eirik fristet altid gjøre 
det som var rettest, og han hadde faat et herredømme 
over sig selv, slik som Olav skulde svoret paa at Eirik 
aldrig evnet vinde. Faren kjendte noget likt til skam, 
naar han husket paa at den første tiden hadde han vist 
ventet og næsten ønsket, Eirik skulde falde tilbake til 
sit gamle uvæsen —. 

— Uten at nogen av dem vilde det eller saa meget 
som klart visste om det, drog de sig nærmere til hver- 
andre, alle disse mennesker som hadde været en hus- 
lyd saa længe. Siden Jørund Rypa flyttet hit kjendte 
de at de hadde levet sig sammen, og han var en 
fremmed —. 

Han gik og drev husimellem, som litt bortkommen 
— gjorde ingenting. Der var heller ikke noget av det 
arbeide, som faldt fore paa denne gaarden, som han 
var vant til, Han gik ut om morgenen, stod i stald- 
døren og saa paa at hans mand stelte de hestene som 
var hans; hvis veiret ikke var altfor surt, slængte han 
ned paa bryggen en vende, stod der og saa ut over 
og spyttet i sjøen. Han hadde været med baatene ut 
nogen ganger, men saa vilde han ikke det mere. Saa 
laa han paa bænken inde hos sig selv og durmet — 
det blev saa litet nattesøvn med de to smaa børnene, 
klaget han. Naar Olav og Eirik kom ind med baat- 
folket — dette var i fisketiden — drev han ind i gamle- 
stuen og sat der, men mændene var trætte og sultne 
og tænkte ikke paa at korte tiden for Jørund Rypa. 
Den tiden alkefangsten stod paa levnet han op litt og 
blev med de andre ut — men saa kom der en ukes 
tid med forrykende nordenstorm, og saa var det forbi, 

Cecilia saa de andre paa gaarden litet til — hun 
holdt sig i fruerstuen eller med ternerne i ildhus og 
uthus. 

Förnøden blev haard i Hestviken dette aar, da de 
hadde Jørunds buskap ogsaa, og de hadde maattet ta 
i bruk et gammelt fjøs som hadde staat til nedfalds 
aldrig saa længe. Der var blit bøtet litt paa det, men 
de utsultede dyrene led styggelig vondt i det. Det 
hændte at Cecilia kom graatende ut, naar hun hadde 
været med og git buskapen — det var ikke ofte at 
nogen hadde set hende graate for det som hændte 
mellem folk, men en kveld hun kom fra fjøset og møtte 
Eirik i forstuen, slog hun armene om hans hals i mørket: 

«Eirik — du som ber saa meget til Gud, kan du 
ikke be om at det maa bli tidlig vaar iaar!» 

«Jeg gjør det, det vet du vel.» 

Da Olav hadde lagt sig den kvelden, gik Eirik ind 
til ham i kleven, og nu sa han faren det som han 
hadde tænkt, at de skulde ta op igjen gaarden i Salt- 
viken. Olav mente de hadde mere nytte av jorden, 
naar de brukte den som nu, til slaatt og til beite, end 
om de bygslet den bort for en landskyld. Eirik svarte 
at han mente ikke de skulde ta ind bygselmand der, 
men de skulde drive den med folk herfra: «skal Jørund 
ha ti kjyr og fire hester her i gaarden, saa maa vi 
selv sætte paa meget mindre end vi har hat før, eller 
flytte ut med noget.» 

Tilslut fik han enslags samtykke fra faren. Eirik 
tok med sig Knut og Svein, Ragnas unge sønner, rodde 
sydover alt etpar dager senere, to baatlaster med 
gjerdefang. De drev en hel uke dernede med at gjøre 
rede hvad de kunde. Ikke før var tælen av bakken 
før han tok ivei igjen, dennegang med noget av féet, 
og før Halvardsmesse hadde Eirik faat gjerdet ind det 
meste av det som hadde været indmark, om ikke med 
andet saa med buskegjerder. — Med tiden skulde 
faren selv bli nødt til at gi ham ret — her kunde bli 
en god gaard — 

Til vintermarknaden hadde Olav Audunssøn selv 
været inde i Oslo. Som sedvanlig hadde han da og- 
saa sluttet nogen handeler som skulde gjøres op til 
Hallvardsmesse. Han vilde nu sende Eirik indover, og 
Eirik bad Jørund slaa følge. 

Maagerne blev i kaupangen et par dager over 
helgen; de hadde truffet kjendinger, og om kvelderne 
drak de rundt om i gaardene. Eirik tok sig i vare — 
han vilde ikke ind paa nogen av de stederne hvor 
han før hadde været altfor godt kjendt; det var en av 
grundene til at han hadde bedt Jørund bli med: naar 
han var sammen med en gift mand, faldt det mere av 
sig selv at han ikke fulgte med til almands-skytninger, 
men holdt sig i gildeskaalerne og bymændenes gaarder. 
En anden grund var at han skjønte Jørund kjedet sig 
grumt i Hestviken. 

Kvelden før Sankt Eiriks dag kom de begge sent 
hjem til platemestergaarden og de var drukne, saa 
Eirik sov over sig næste morgen. Denne dagen ialfald 
hadde han da ment saa visst at han skulde hørt messen 
hos sine egne brødre — han hadde ikke naadd at 
komme ut i klosteret siden første dag han var i byen 
— men igjen var det blit for sent. Nu var messerne 
slut i alle kirker uten Hallvardskirken; han fik gaa dit 
og saa ut til brødrene til vesper. 

Mens han bad under messen, fik han den tanke at 
han vilde be i klosteret om nogen runner av det store 
kirsebærkjerret borte under tjeldet. Nær husene i 
Saltviken var det en dokk langs et solvendt bergflak, 
netop et sted hvor frugttrær kunde trives. Der var 
mange steder i Hestviken og — men faren hadde ledd 
av ham, da han slog paa det: her var ikke en ridders- 
gaard, saa de skulde plante fruerlund eller rosenhage. 
Men Saltviken syntes Eirik alt var hans egen gaard. 

Da han kom tilbake til herberget, fik han vite av 
Galfrid, at Jørund var gaat ut med nogen mænd som 
bodde i Brandsgaarden. Han gik efter og fandt maagen 
i et hus inderst i denne gaarden, sammen med nogen 

mænd som hadde haner der. Først saa de paa hane- 
kampen, og siden gik de op i et loft og drak. Om 
en stund kom der ind nogen kvinder — en som het 
Gyda Paradisgryn hadde Eirik kjendt før i tiden; hun 
satte sig i fanget hos ham, og han drak med hende, 
kjælte ogsaa litt med ternen, mens han tænkte paa at 
nu gjorde han klokest, om han gik sin vei — men han 
undsaa sig for de andre mænd. Saa stod bægeret med 
terningerne der. Eirik hadde ulyst til at doble, siden 
han hadde lovet at holde sig fra slikt — men det var 
ikke altid mulig — han hadde ogsaa ulyst til at und- 
slaa sig for de andres skyld. Da var der en mand, 
en som Eirik ikke kjendte, som sa han gad ikke slaa 
terninger, men var her ingen som vilde spille skak? 
Her blev han fridd ut av to fristelser med en gang, 
siden han ikke kunde spille skak med Paradisgrynet i 
fanget — saa meldte Eirik sig villig og satte ned piken, 
ikke uten en hemmelig ulyst til at slippe hende. Men 
den fremmede, Helge, var saa god skakspiller, saa 
snart glemte Eirik alt andet over leken. Han hadde 
mest lyst til at bli borte fra vesperen ogsaa, men da 
det tok til at ringe fra kirkerne, kom han i hug kirsebær- 
trærne, og nu vilde han endelig ha dem. Saa brøt 
han op; Jørund blev tilbake — Eirik saa at han var 
svært drukken alt; han selv var blit ædru av iver straks 
han merket, hvor dygtig en motstander han hadde 
fundet over tavlbrettet. Jørund doblet hidsig, men 
Eirik slog det fra sig: manden hadde altid held i spil, 
og desuten var han nu gift, han kunde vel selv passe 
maate —. 

Saa glemte han det alt igjen, da han atter stod 
i sin egen kirke og sang med, Ave Maris Stella og 
Magnificat. Efter tjenesten kom flere av brødrene ned 
til ham, og han blev med dem ind i klosteret; nu skulde 
han snakke med dem alle, det blev kveldsmaalstid — 
og saa blev det til at Eirik skulde ligge der i gjeste- 
stuen inat; efter dagmessen imorgen kunde de ta op 
disse rotskuddene til ham. Frugttrærne var langt frem- 

kommet, men fader Einar mente, naar de viklet godt 
med mose og næver om røtterne og han seilet like ut 
i Saltviken og fik dem i jorden om kvelden, saa skulde 
de vel slaa rot. 

Eirik var i kirken til kompletorium og sov i gjeste- 
rummet, og i den lyse vaarnat blev han vækket av 
munken som stod med hætten trukket op over hodet 
og hvisket: «Benedicamus Domino.» Og han gik til 
ottesangen, og tilbake tilsengs igjen, og til messe. Da 
først kom han i tanker om pungen med de pengene 
som han hadde tat imot for sin far — den laa paa 
bunden av sengen hans nede hos Rikardsønnerne — 
men der maatte den vel ligge trygt nok —. 

Da brødrene først hadde faat op kirsebærtelningerne 
til ham, vilde de gi ham baade ett og andet ellers fra 
hagen. Eirik bar hele børen ned i baaten, fik tak i 
et gammelt seil og svøpte alt ind imot solen. Det 
var høgstdagsleite før han kom tilbake til platemester- 
gaarden. Der fik han vite at Jørund hadde været hjem- 
om en vending igaar kveld, men inat hadde han ikke 
været der. 

Eirik vandret nedover i kaupangen for at lete op 
svogeren. I Brandsgaarden traf han Helge, og av 
ham fik han vite at han hadde været sammen med 
Jørund Rypa sent igaaraftes i en gaard, hvor ingen 
mand gjerne vilde ha truffet sin søsters husbond. Han 
hadde sittet der endda, da Helge gik. Eirik bad Helge 
bli med sig ditop, men da de kom der i gaarden, fik 
de til svar, at Jørund hadde gaat hjem for litt siden. 
Saa gik Eirik tilbake til herberget deres. 

Der fandt han Jørund, som holdt paa at pakke sam- 
men sakerne deres. Han saa ut som han skulde være 
noget haardt medfaret. Eirik kunde ikke faa sig til at 
si ett ord. Han la sammen det sisste av deres reisegods. 
Da han tok ned i sengen efter pungen, var den borte. 

«Den har jeg tat vare paa,» sa Jørund. «Jeg kunde 
ikke vite, hvor længe du hadde tænkt at lægge dig 
fore ute hos disse brødrene dine —» 

Eirik braasnudde mot maagen. Men saa svelget 
han det svar han hadde paa tungen alt. Det var 
ilde nok som det var — blev ikke bedre av at det 
taltes om — 

Saa gik de nedover til baaten. Under seilasen ut- 
over vekslet de ikke et unødvendig ord. Eirik var 
bare glad til de hadde ikke hat med nogen av hus- 
folkene, saa Cecilia ikke kunde komme til at faa vite 
noget om mandens færd. Nå ør 

Efter kveldsverden om aftenen gjorde Eirik faren 
rede for hvordan han hadde røgtet sit erinde: «pungen 
med pengene har Jørund hos sig.» 

Jørund Rypa reiste sig op: ! 

«Kjære verfar min — sandt at si saa har jeg nok 
ikke pengene her. Det bar til slik at jeg møtte en 
mand som krævet mig — jeg var blit ham skyldig 
halvanden mark sølv — en døl var det, og det er ham 
som solgte mig Graagaasen, men han var reist hjem, 
da jeg vilde faa ham pengene — saa aante jeg nu 
disse pengene dine, saa jeg kunde bli kvit den gamle 
gjælden —>» ; 

Olav stirret paa dattermanden, saa Jørund blev litt 
forvirret: : 

«Ja vi lekte med terninger litt og — jeg er saa 
vant til at heldet følger mig naar jeg kaster; jeg hadde 
ventet jeg skulde vinde saa meget, saa jeg kunde git 
denne Simon det jeg skyldte ham —. Men her er dette 
staupet som er værd meget mere end det sølvet jeg 
har laant av dig —» Jørund tok et vakkert litet staup 
ut av kjortelfolderne, stillet det paa bordet foran sin 
verfar. «Du faar ta dette —» 

Olav grep staupet, krystet det i haanden — saa 
kylte han det ret i synet paa Jørund Rypa. Er 

«Jeg har ikke bedt om staupet dit. Sølvet mit vil 
jeg ha — og ikke mere og ikke mindre |» : 

Eirik hadde sprunget op. Et nu saa han noget i 
Jørunds ansigt — og han blev gjennemisnet av angst 
— dette skulde ikke ha hændt! 

Jørund saa ned paa det skakklemte staupet som laa 
foran ham. Saa satte han foten paa det og traakket. 

«Ta staupet dit,» sa Olav, slik at maagen lystret. 

Saa gik Jørund ut —. 

Eirik og Olav stod tause og saa ikke paa hin- 
anden. Saa spurte faren lavt og vredt: 

«End du — var du med og spillet —?» 

Eirik rystet paa hodet. 

«Han maa ha gjort dette,» sa han saa «den sisste 
kvelden vi var i Oslo. Da gik vi hver paa vor kant. 
Han gik til en av sine frænder, og jeg var ute hos 
brødrene paa løkken, laa der om natten.» 

«Kunde du ikke visst bedre,» spurte Olav skjærende 
«end ligge derute og leke dig med paternosterbaandet 
— mnaar du hadde ham med dig? Du maatte vel 
kjende vennen din. Det er ilde naar sauen skal gjæte 
ræven —> 

Eirik stod taus. — Likevel skulde du ikke gjort 
det, far — men det vaaget han ikke si. 

Eirik laa og kunde ikke falde i søvn, Han skulde 
ikke ha gaat fra Jørund — det hadde faren mere ret 
i end han selv kunde vite; han visste jo ikke hvad det 
var for et lag som han selv gik fra og Jørund sat efter 
med. Han kunde fristet at faa Jørund med sig utover 
til kirken, men det hadde han ikke hat lyst til; han 
hadde villet faa være i fred med de vennerne sine 
derute som han holdt av paa en anden maate end han 
holdt av Jørund. 

Likevel skulde ikke faren gjort det — slængt staupet 
i ansigtet paa ham og talt til ham som til en tyv. 
Eirik stønnet sagte — Jørund kom ikke til at glemme 
faren dette. Og naar de nu skulde leve sammen her 
i gaarden —. Han kjendte det paa sig, som forbud 
paa, han visste ikke hvadfor ulykker —. 

Saa faldt hans tanker paa det som han hadde lig- 
gende nede i sjøboden, svøpt i en seilfille. Han maatte 
faa det i jorden det snareste det var raad til, hadde 
baade fader Einar og broder Hubert sagt. Eirik vilde 

like gjerne slippe at møte enten faren eller Jørund eller 
Cecilia til morgens. Han stod op og listet sig stille ut. 

Fjorden laa blek og stille under vaarnatten som 
lysnet mot dag alt. Dønningen slikket i den gule 
tarebrem under bergene, maaserne sat som hvite prik- 
ker i den — en enkelt lettet og fløi utover. Men 
oppe fra furuskogen som fyldte alle søkk i de mose- 
graa tjeld langs stranden, tok fuglesangen til at vaagne 
saa smaat. De bleke graa skyer i syd blev rødgraa 
og himmelen rødgul i nordøst, da han rodde langs 
Saltvikens brede, buede hvite sandstrand. Indover 
land var der en stor slette, mager eng med nogen 
faa oldertrær som saltkokerne hadde spart, og svære 
gamle enertrær paa skapning som kjæmpestore spyds- 
odder. Eirik rodde forbi — han fik lyst til at se efter 
garnene sine som han brukte at ha staaende under 
nogen berg syd for bugten — om guttene hadde gjæ- 
tet dem, mens han var hjemmefra. Da han rodde 
opover igjen, spratlet en snes kokefisk i bunden av 
baaten. 

Husene laa et stykke oppe fra stranden, halvgjemt 
fra sjøen bakom et stort og lavt rødt bergflak som 
liknet ryggen paa en kjæmpestor hval. Indover bredte 
marken sig omkring flere slike hvalsrygger, op mot 
kanten av skogen. 

Da Eirik gik forbi stuedøren sin, hørte han sine 
hunder — de var blit vår ham. Han lukket dem ut, 
tok imot deres glæde. Men guttene, huskarlerne sine 
kaldte han dem, de sov tungt — Knut og Svein i 
den ene sengen og Olav Livssøn paa bænken; Eirik 
hadde flyttet ham hitned, for i Hestviken var de 
noksaa leie av sjælebotsmanden hans, hadde han 
skjønt; han kunde ialfald stelle litt med tøiet deres, 
mens de laa kvindeløse her i viken. 

Men han maatte stænge hundene inde igjen mens 
han plantet — de vilde rote op igjen, like fort som 
han fik sat ned noget. Han var næsten færdig med 
sit arbeide, da han hørte guttene gaa til fjøset. Da 

hadde solen alt været oppe en stund, fjorden og lan- 
det paa hin siden laa i den friske, bleke morgenglans. 
Da drengene bandt ut kjyrne og slap dem ind paa 
det indgjerdede jordet hvor han vilde ta op aker til 
næste aar, var han færdig. 

Han gik ned, hilste godmorgen og sa fra om fisken. 
Saa kastet han de jordede plagg til Olav Livssøn, 
hvælvet i sig en øse av den spenevarme morgenmelk 
og veltet sig ned i sengen, kjendte at nu skulde han 
sove like til kvelden. 


XIV. 


Eirik holdt sig mest i Saltviken om sommeren. 
Det var som han hadde flyttet hele sin kjærligbet til 
fædrenegaarden over paa dette sted; han likte sig 
ikke længer i Hestviken, og naar han var nødt til at 
være der nogen dager, stundet han bare nedover til 
ødegaarden igjen og tænkte paa det næste, han skulde 
ta sig til derute. 

Faren gav ham vondord for det: 

«Jeg har snart ikke mere nytte av dig end av 
maagen min.» 

«Ja ham har du vel ikke stor hjelp av —>» 

Olav lo av vrede. 

Eirik strævet med at faa uthusene istand saavidt 
at nogen kunde ligge her i vinter med en ti naut. 
Han hadde bare de to unge guttene og krøplingen 
hos sig, men han fik det da til. Olav hadde to salt- 
brændere i viken isommer, og de laa oppe i gaarden. 

Endelig, da Eirik alt var færdig med høionnen, 
kom Olav utover en dag for at se til saltvindingen. 
Han lot ilde over at det saa slik ut i tunet — ett rot 
av bygningsemner og flis — i stuen var det som en 
kunde vente, hvor fem mænd og en hjelpeløs vanfør 
holder til uten et kvindfolk til at stelle; han mumlet 
om de stygge visne buskegjerderne helt oppe omkring 

husene — og Eirik vilde han ha med sig hjem nu, 
til hjelp i slaatten. Han sa ikke stort, da Eirik fulgte 
ham omkring og viste ham, hvad han hadde gjort, sa 
hvad han videre vilde gjøre. Men da de vandret 
nedover til baaten, stanset Olav en gang: 

«Du hadde ret, Eirik. Gaarden her kan bli meget 
bedre end jeg trodde. Jeg ser nu at det som du har 
gjort er velgjort.» 

Eirik rødmet av glæde. Han sa med et litet smil: 

«Vet du, far min, at dette er første gangen, saa 
længe som vi to har kjendt hinanden, du har git 
mig ret?» 

Olav svarte tankefuld: 

«Jeg vet ikke det? Jeg gav dig vel ret, dengang 
du vilde gaa i kloster — — Da du rømte hjemmefra, 
fordi du vilde drage ut i verden og friste din lykke 
— jeg mindes ikke andet end jeg gav dig ret i det 
og, endda jeg ikke likte du hadde gaat fra mig paa 
den maaten. Og hadde du talt til mig om Bothild 
— kanske jeg ikke hadde sagt nei da heller —» 

Eirik taug forvirret. Han saa, det var sandt som 
faren sa — men han visste, det var nu ikke hele 
sandheten —. 

«Har du helt slaat klosteret av tankerne?» 

Det var ikke let at svare paa. Paa en maate læng- 
tet han tilbake til det livet altid — og sommetider 
hadde han tænkt, naar gaarden her i Saltviken var 
kommet i hævd igjen. Hvis han hadde kunnet faat 
avlægge løftet med en gang, trodde han at han vilde 
ha gjort det. Men han visste at han maatte gaa 
igjennem mnoviciatet engang til, og han orket ikke 
endda engang faa et helt aar til at vælge i. 

«Ustadig er du, søn min,» sa Olav lavt, idet de 
tok til at gaa nedover, «og jeg undres paa om ikke 
den dag kommer, da du ikke længer har hug til at 
sitte i Saltviken heller.» 

Eirik spyttet ut enebærene som han gik og tygget 
paa. Men saa tok han sig i det og svarte ikke faren. 

u-S.U. WV. 

Ustadig det hadde fader Einar sagt og. Det var 
underlig — 

«Siden du ikke tænker mere paa klosteret,» så 
Olav, «burde du nu vel snart gifte dig.» 

Da Eirik ikke svarte, tok Olav paa igjen: 

«Du er otteogtyve vintrer gammel, Eirik; det kunde 
være paa tide. Og jeg over halvhundrede — i min 
alder vet ingen mand om han er over torven næste 
vaar. — Jeg vil gjerne vite hvordan det skal bli her 
i Hestviken naar jeg er borte.» 

«Cecilia har to vakre sønner,» så Eirik. 

«Halvtredje, er jeg ræd,» sa Olav kort. «Ja det 
er vakre børn, hører jeg kvinderne sier. Men musøret 
er de — som far sin.» 

Eirik sa: 

«Har du tænkt paa nogen —? Som du vil jeg 
skal gifte mig med, mener jeg.» 

«Berse paa Eiken har en datter —» 

«Gunhild? — Men der er uvenskap mellem dig 
og Berse?» 56 

«Ikke værre end vi kunde nok bli venner igjen» 
— Olav smilte litt. «Kunde han faa sønnen i Hest- 
viken til maag saa —> 

De snakket ikke sammen mens Eirik rodde hjem- 
over i sommerkvelden. Først da de var ved bryggen 
sa faren: eg 

«Tore gamle faar vel være i Saltviken da til vin- 
teren med det feet, som du vil ha der?» 

«Tore? Kan du være ham foruten her da?» 

«Bedre ham end dig.» Olav ventet litt. «Gaa her 
alene med Jørund vil jeg nødig —>. Eirik saa det 
kostet faren ikke litet at si det. 


I dugurdshvilen næste dag gik Eirik ind til sin 
søster. Da hun reiste sig, skjønte Eirik at det var 
nok med hende som faren hadde sagt. Det synte 
ikke større paa hende andet end slik at hun rørte sig 
som hun hadde vondt for at bøic sig — og det faldt 

broren ind medett, at ingenting syntes likesom paa 
Cecilia anderledes: hun blev bare ubøielig og stiv i 
ryggen. 

Hun hentet kande og bæger og stillet foran ham; 
saa satte hun sig til at sy igjen. Øllet hadde staat 
inde; det var saa ufriskt, saa Eirik drak bare for ikke 
at krænke sin søster. 

Han visste neppe hvad han skulde tale med hende 
om. Hun sat aldeles ret og holdt sømmen høit op 
under sit ansigt; den fine bleke mund syntes stivnet 
i en fast, ben linje, og kinderne hendes var blit indhule 
saa de sterke kindben og den firskaarne hake traadte 
frem. Han saa at de lyse øinene hendes var uklare 
nu, lignet smaa lysegraa sten i tjæren. 

Kolbein, den ældste gutten, kom stabbende med 
noget han hadde fundet — en barkeflis — la den paa 
morens knæ. Hun sa tak, alvorlig, men rystet paa 
hodet da han vilde op i fanget hendes; hun sydde 
travlt. 

Saa tok han flisen sin igjen og bar den bort til 
Eirik. Eirik løftet gutten op og lekte med ham, han 
hadde altid hat barnetække. Kolbein var tyk og vak- 
ker — Eirik för med fingrene gjennem det lyse, fug- 
tige barnehaar. Det var sandt, han hadde musører; 
likevel var han oprørt over at guttens egen morfar 
skulde si det. Han hadde ikke tænkt paa at Jørund 
hadde det — han bar sit haar kringskaaret slik at en 
saa ikke ørene hans. Det skulde være tegn paa at 
trælleblod var kommet ind i en æt, sa folk —. 

Eirik hadde lyst til at spørre Cecilia om Gunhild 
Bessesdatter — de var jevnaldrende — men fik sig 
ikke til. Han hadde set Gunhild ved kirken mange 
ganger, men kunde ikke huske tydelig, hvordan hun 
saa ut — hverken stygg eller vakker vist, og rødhaa- 
ret, trodde han —. 

Han ønsket at søsteren vilde tat op børnene sine 
i fanget, lekt og ledd med dem, skrytt av dem som 
han hadde hørt andre unge koner gjøre. Men Cecilia 

gjorde det aldrig. Hun stelte dem vel, men uten smil 
eller skjemt. Hun talte til Jørund og om Jørund — 
det litet han hadde hørt hende tale — som en god 
hustru skulde. Men altid like kjølig og tung. Han 
vilde hellere hat at hun skulde klaget — for han 
visste, var det slik at hun hadde noget at klage over, 
saa var ikke Cecilia slik at hun gjorde det. Han var 
urolig for Jørunds skyld og — det var ikke med et 
slikt væsen hun kunde holde Jørund Rypa i godt 
lune og snil, og naar nu Jørund ogsaa var uvenner 
med deres far —. 

Svogeren kom ind i det samme, hilste Eirik og 
skjænket sig en øldrik: 

«Hvor er Magnhild — bed hende hente friskt øl 
til osl» 

«Jeg vet ikke hvor Magnhild er.» Cecilia la ned 
sin søm, tok kanden og gik ut. 

«Han har budsendt dig for du skal hjelpe i høiet?» 
Jørund strakte sig litt. «Ja — jeg har ikke rørt en 
haand — jeg gjør ikke det før Olav byr til at bøte 
for det han forløp sig mot mig ivaar.» 


Om kvelden spurte Eirik faren: 

«Har Jørund faat dig igjen det sølvet som han 
laante av dig ivaar?» 

Olav blaaste haanlig, svarte ikke engang. 


Om søndagen, da de fra Hestviken gik ut av 
kirken efter messen, kom Torgrim av Rynjul bort til 
dem : 

«Una sier, Olav, at du kunde gjerne gi ungefolket 
dit orlov idag — det er saa længe siden hun har 
talt med Eirik, sier hun.» 

«Det kan de gjerne —» Olav svang sig i sadlen. 
Han og tjenestefolket red bort. 

I det samme Eirik gav Una Arnesdatter haanden, 
saa han, at Gunhild stod like ved sammen med bør- 
nene fra Rynjul. Hun hegtet netop av sig kaapen, 

gav den og sløret til Torgrims søn: «det er saa varmt 
idag,» sa hun til gutten. Hendes stemme var frisk 
og god — Eirik likte den. 

Han stjal sig til at se paa hende, mens Una hilste 
paa Jørund og Cecilia. Rødhaaret, som han hadde 
trodd, var hun ikke — fletterne hendes var askefarvede, 
men hun hadde saan fin, rød og hvit og fregnet 
hamlit som gjerne følges med rødt haar, og huden 
glinset som silke. Hun var høi av vekst, rank og 
mjaa — og den rødbrune klædningen sluttet tæt om 
kroppen ned til sølvbeltet om hofterne, derfra faldt 
den i rike folder som spredte sig paa græsset om 
hendes føtter. Kjortelens ærmer tok næsten i bakken 
og de var splittet op til albuen, saa de rynkede lyse- 
blaa serkærmer vistes. 

Hun saa ikke anderledes ut end saa mange friske 
og høviske kvinder som er fostret i sorgløse kaar 
ansigtet var avlangt og fyldig, næsen ret og litt tyk 
i tuppen, øinene graa. Men Virik saa paa den mø 
som var eslet ham, og han tok alt til at skille hende 
ut fra alle andre kvinder. Torgrim og Una maatte 
være inde i saken, skjønte han. 

Saa da de skulde til at ride bort, løftet Eirik Gun- 
hild Bersesdatter i sadlen. Hun takket ham frimodig 
venlig, saa ned i hans smale, mørklette ansigt, saa at 
mandens store gullige øine var sjelden vakre, og saa 
smilte hun ganske litt og takket en gang til, idet hun 
tok tømmerne. 

Han fik ikke talt noget med hende mens de var 
sammen paa Rynjul, men det fyldte likesom hele dagen 
for ham at hun var der. Utpaa kvelden vilde de 
unge i gaarden, Astrid og Torgils og Elin, faa en lek 
igang. 

Først vilde Eirik ikke være med — han var saa 
meget ældre end Unas børn og deres venner. Og 
han hadde mest holdt sig borte fra lek og dans siden 
han kom hjem. Men han var glad i at danse — og 
hans unge frændekoner vilde endelig ha ham til at 

synge for. Da han kom bort til kjeden, slap Astrid 
Gunhilds haand og tok ut efter hans. Saa kom han 
til at staa mellem de to ungmøer. 

Solen holdt paa at dale, og i det varme gule skin 
faldt skyggen av de dansende lang over græsset. 
Sangen klang saa vakkert ut i sommerkveldens ro, og 
Eirik følte den fine, rusende vellyst ved at høre sin 
egen skjønne stemme. Hele tiden sanset han Gun- 
hilds haand som laa i hans — den var varm og litt 
fugtig, og sødme og godhet strømmet fra den op i 
hele kroppen hans. Han glædet sig til at kjende 
hvergang kjeden dreiet den anden vei, — da streifet 
hendes flagrende ærmesnipper og kjortelens folder bort 
paa ham. 

Engang, mens de dansende stod og pustet, kom 
han til at se ditbort hvor Cecilia sat hos Una og saa 
paa de unges lek. Søsteren hadde hyllet sig helt ind 
i sin blaa kaape; hendes ansigt synte gult som ben 
indi husfrulinets hvite foldekast. For hende var det 
slut med lek og dans, og hun var litt yngre end Gun- 
hild —. Eirik slap Astrids haand og gik bort til de 
to koner. 

Han strakte sig i græsset foran deres føtter, laa og 
snakket opover til Una. Litt efter kom de unge ogsaa 
borttil. De andre gik straks igjen, men Gunhild satte 
sig ned hos Cecilia, og de to talte sagte sammen. 
Eirik hørte hendes friske stemme bak sig, mens de 
yngste danset og sang fremme paa volden og han 
selv snakket med Una. 

Søskendene brøt op da mørket tok til at falde. 
Torgrim sa at Jørund var redet avgaarde for en stund 
siden — han hadde erinde et sted, hadde han sagt. 
Da de kom ind i skogen, steg Eirik av hesten, gik og 
leiet søsterens. Han burde ikke ha blit paa Rynjul 
saa længe, kom han i tanker om — det var ikke 
ufarlig for hende at fare ute efter mørket faldt paa. 

Ved Rundmyr tok han den lille stien som løp 
rundt paa opsiden av myren; han skulde ha git Arn- 

ketil et bud, turde ikke gaa fra Cecilia, men tænkte 
at kanske saa han folk ute mellem husene. I det 
samme de var nedenunder bakken der husene laa, gik 
det i døren deroppe — det lyste av varmen paa gruen 
indenfor — og nogen kom ut, karler og kvinder, han 
hørte paa stemmerne deres at det var straak, 

Da skimtet han i flokken en i en tvibyttet kjortel 
som han trodde han drog kjendsel paa. Han hadde 
solgt til Jørund den klædningen som minoritterne hadde 
git ham til avsked; den passet maagen. 

Eirik blev ilde ved — var Jørund i Rundmyr nu —! 
Het om ørerne husket han alt han selv i gamle dager 
hadde fortalt Jørund om sine eventyr der — mere even- 
tyrlige end de var. Men han sanset uklart at skulde 
nu Jørund ta til at søke tidkort der, saa kom det til 
at bli værre. Uten at han selv hadde gjort sig rede 
for det nogen gang, saa kjendte han saa meget til 
kulden i den andens sind saa han visste, naar Jørund 
sølte i sølen, saa hadde ikke han noget i sig selv som 
speilet i putten og fik den til at glinse. 

Cecilia hadde ingenting set, Gud ske lov — hun 
sat vendt den anden veien. 

Hjemkommet i gaarden satte Eirik hestene ind paa 
stalden, der alle spiltaug stod tomme nu i sommer- 
natten. Saa satte han sig ned paa en kiste som stod 
fremme ved døren — han vilde ta imot Jørund naar 
han kom, se om han kunde faa manden ind uten at 
Cecilia blev vækket. 

Gunhild, Gunhild — hun gled ind og ut av hans 
tanker hele tiden. Han hadde neppe kommet nær en 
kvinde med hænderne sine, siden han drog fra kloste- 
ret. I mere end tre aar hadde han vogtet paa sig 
selv, i gjerning, i ord, i tanker. Naar han var blit 
fristet av djævelen, verden og sit eget kjøtt, saa hadde 
han kjæmpet — 

Nu var han blit fri til at se paa en, tænke paa en. 
Han var fri til at huske hvordan det hadde været at 
ta hende og løfte hende tilhest, til at huske paa hen- 

des haand som han hadde holdt i sin — en sødme 
og et løfte om mere, mere —. 

Under mindet om disse sisste aarenes alvor, da han 
hadde lært at ville og bruke viljen mot sig selv, drev 
skyggen av minder fra hin ungdomstid med fale ter- 
ners favntak og drømme om høviske møer — drømme 
som han ikke vaaget at sætte paa spil ved at bli kjendt 
med nogen av dem. Og Bothild — bent frem tænke 
paa hende turde han aldrig, men skammen og rædselen 
og smerten efter det hun hadde tydet i hans liv laa 
opløst og bundfældt i ham og hadde farget alle 
strømme som var gaat gjennem hans sind i disse 
aarene. 

Nu tok Gunhild Bersesdatters lyse billede til at 
fæstne sig paa denne mørke purpurbund. Han hadde 
alt git sig til at elske hende. 

Det led over midnat, og endda var ikke Jørund 
kommet. Eirik sat og ventet, ængstet sig for maagens 
skyld, tænkte paa Gunhild og blev glad —. 

Saa vaagnet han og merket han hadde sovet længe 
— det var lyst ute. Han saa ut — oppe ved skigaren 
gik Jørunds vakre lysborkede ridehest, og utenfor i 
skuten hang hans sadel og seletøi paa plass. Saa 
kunde han da ialfald ikke ha været ov-drukken —. 


Faren nævnte ikke saken med ett ord, før en ukes 
tid senere: 

«Har du tænkt paa det vi talte om forleden? Om 
et gifte til dig?» 

«Dermed faar det bli som du vil, far.» 


Etpar dager efter gjorde Eirik sig erinde til Rynjul 
igjen. Gunhild var der endda. Det var ikke mange 
ordene han kom til at tale med hende, men hun sat 
inde hos Una mens han snakket med sin frændekone. 

Berse paa Eiken var søskendebarn til Arne paa 
Hestbæk, Baards og Torgrims verfar. Men han og 
Torgrim paa Rynjul hadde været uvenner i mange aar 

— Torgrim var hidsig og flaakjeftet; folk flest brød 
sig litet om hans braalynne, for han var den mindst lang- 
sinte mand og høimodig, men Berse taalte ikke et 
uvørrent ord, for han holdt svært paa det som han 
kaldte sin vyrding. Ogsaa Olav Audunssøn var blit 
uvenner med ham i sin tid: de to var blit valgt til 
opmænd engang i en sak, men hadde ikke kunnet bli 
enige, og Olav hadde da sagt sin mening i ordelag som 
var skarpere end Berse mente at hans vyrding taalte. 

Eirik hadde aldrig før skjænket dette uvenskap 
mellem tre gamle mænd en tanke. Men nu, da kvin- 
derne var gaat ut av stuen, spurte han Torgrim: 

«Er dere frænderne blit forlikt nu — siden datteren 
fra Eiken er paa gjesting her?» 

Torgrim lo og drak Eirik til: 

«Ja, nu har jeg vist gamlingen jeg turde være uven- 
ner med ham i syv aar. Men nu skal jeg Guds død 
vise ham at jeg er meget djervere end som saa — jeg 
tør være venner med ham i syv aar ogsaa, om det 
trænges — 

— Men saa længe lever han nu vel ikke — han er 
sytti vintrer gammel, vel saa. Og Gunhild ligner paa 
moren — som vel er for hende,» nikket han til Eirik. 

Saa skjønte Eirik at det var Torgrim som skulde 
gjøre det første skridt til at ta op maalet. 


Nogen dager efter Bartolomæusmesse kom Una ut 
i Hestviken for at se til Cecilia; hun hadde med sig 
de to unge døttrene sine og Gunhild Bersesdatter. 

Alle de unge sat inde i fruerstuen hos konerne, da 
Una sa til Cecilia, at det nu var hendes første erinde, 
hun vilde byde til at fostre Torgils i vinter: «naar du 
nu faar barn igjen før han er aarsgammel, det blir for 
meget for dig, og nu har jeg fostermor til ham; Ingrid 
fødte sit igaarkveld, og det var dødt, arme unge konen. 
Hun vilde gjerne faa Torgils din og lægge til brystet —» 

«Nei nei —. Jeg vil ikke sende fra mig sønnen 
min —» 

Da sa Jørund: 

«Det skulde du heller si husfruen tak for. Du 
trænger selv at faa nattero nu, Cecilia, og kanske 
Torgils kunde bli mindre utrivelig, hvis han faar suge 
en frisk mor.» 

Una sa Jørund hadde ret. Saa tok hun til at tale 
om Ingrids ulykke. Hun hadde været Unas terne i 
mange aar og mest som en fosterdatter paa Rynjul; 
derfra blev hun gift itjor med en god, djerv mand 
som tjente hos Gunhilds morbror, Guttorm paa Draum- 
torp i Skeidissokn. Guttorm og hans kone hadde 
været til et bryllup paa Raumarike, og de hadde 
hat med sig en sæk med dyrgriper som var blit 
laant ut til gjestebudet. I skogen ved Gerdarud var 
de blit kringsat av stimænd — bonden og hans tre 
huskarler hadde verget sig vel, men Jon, Ingrids 
mand, døde av sine saar en tid efter. Enken blev 
som vetløs av sorg, og saa rømte hun fra Draum- 
torp en nat; alene med en smaasvein som hun hadde 
faat til at følge sig kom hun gaaende paa sin fot 
til Rynjul. 

De sat og snakket en stund om stimændene og 
om overfald som det var spurt til baade her og deri 
bygderne omkring Oslo. Men saa sendte Una de unge 
ut; hun vilde tale to-ene med Cecilia litt. 

Igjen følte Eirik den hjerteklemmende medynk med 
sin søster som maatte bli sittende igjen, falmet og tung, 
med den ældre kone, mens alle de andre gik ut hvor 
luften flimret lysfyldt over bergene og det straalte hvitt 
op fra fjorden under solgangsvinden. 

Astrid og Elin, de var like lyse som moren hadde 
været i ungdommen, bare seksten og fjorten aar gamle. 
Elin hadde baaret Torgils med sig ut, verget sig 
leende mot søsteren som ogsaa vilde faa bære ham — 
det var et vakkert, lyslokket litet barn, men blekt og 
slapt i lemmerne. «Du faar fire fostermødre du, naar 
du kommer til Rynjul,» lo den vesle Elin og krystet 
ungen tæt ind til sig. 

«Du har aldrig været utover her i viken før?» 
spurte Eirik Gunhild; de stod side om side og saa paa 
ungmøerne som slos om barnet. 

«Nei. Jeg kunde nok ha hug til at gaa ned og 
se paa vandet —» 

«Kanske du vil jeg skal ro dig utpaa?» vaaget 
Eirik sig til at spørre. 

«Det vil jeg gjerne.» 

Jørund var blit borte for dem, saa Eirik blev alene 
i baaten med de tre unge piker. Gunhild sat helt 
fremme i stavnen, litt høit mot den blaa luft, og lyset 
var bak hende saa hendes smekre, lyse skikkelse var 
litt utydelig, men hun rørte sig saa vakkert naar hun 
snudde sig og saa sig omkring. Paa toften midt imot 
ham sat de to unge søstrene; Astrid som snakket og 
spurte og Elin med det lille barnet som hadde sovnet 
indtil hendes bryst; alt i ett la hun kaapen sin bedre 
til rette omkring det og tok den litt tilside igjen og 
tittet paa gutten. — Eirik kunde hat lyst til at ro ned- 
over saa langt saa de kunde set ind i Saltviken, men 
det var der ikke tid til. 

«Hestviken er vakrest fra vandet,» sa Gunhild da 
de gik opover fra bryggen. 

«Men bo ved fjorden — det vilde du vel kanske 
ikke like?» 

«Aa jo. Jeg tror jeg vilde like det godt,» sa Gun- 
hild, og igjen tænkte Eirik at hendes stemme var god 
og frimodig. 

«Du vilde ikke si nei da til en beiler — bare fordi 
han kom til at føre dig utover paa disse kanter?» 
Han syntes selv det hørtes tafatt ut. 

«Aa nei —» Gunhild smilte litt. «Ikke hvis ikke 
der var værre ting at si paa ham.» 

«Hvad da? — At han — at du maatte bo i gaard 
med de gifte søskendene hans, til døme?» 

Gunhild rystet paa hodet. 

«En mø som har hat stedmor fra hun var tolv aar,» 
sa hun alvorlig, «har nok faat lære at lempe sig efter 

folk. Saa det tror jeg ikke skulde skræmme mig, om 
jeg ellers likte manden.» 

«Jeg skulde ønske jeg visste,» hvisket Eirik «— om 
du mener du kunde komme til at like mig?» 

Gunhild svarte klarmælt og smilende: 

«Jeg har aldrig hørt andet om dig, Eirik, end at 
du skulde være en vennesæl mand.» 

«Saa vilde ikke du sørge, om far min kunde bli 
forlikt med Berse?» 

Nu lo hun: 

«Nei! Jeg kunde da ikke finde paa at sørge, om 
far blir forlikt med en uven?» 

Saa lo Eirik ogsaa. 

Denne kvelden vaaget han sig til at trykke sit brys 
mot hendes knæ litt, da han hadde løftet hende op i sadlen 

«Undres paa naar jeg ser dig igjen?» 

«Det vet jeg ikke. Jeg skal reise hjem imorgen.» 

Cecilia og Eirik fulgte gjesterne paa vei et stykke 
nedover jordet. Den vesle Torgils sov, godt indtullet, 
i Unas rummelige fang. Idet de skulde skilles, rakte 
moren armene op: 

«Jeg vil holde ham litt, Una!» Hun kysset gutten, 
varsomt saa han ikke vaagnet. «Jeg vet vel, at du 
vil stelle med ham like godt som jeg vilde selv —.» 

Langsomt gik bror og søster opover mot gaarden. 

«— Men det er vel det bedste at Una fostrer ham 
i vinter —,» sa han mildnende. 

«Ja det er det; jeg vet det. Men —» 

Eirik gik og ønsket at han kunde tatt hende ind 
til sig — eller han kunde gjort hende noget som hun 
blev glad for. Det skar ham i sjælen at hun ikke 
skulde være glad, nu da han selv var det. Efter den 
hjertebankende samtalen med Gunhild var han rent 
uvanlig glad —. 


Da han kom ind i stuen sat faren, der og aat — 
han hadde ikke lagt av sig hverken hat eller kappe 
endda. Eirik stod litt. 

«Far — kan du ikke forlike dig med Jørund? Det 
blir ulitelig for Cecilia, at dere gaar her og ikke taler 
ett ord til hverandre.» 

«Har hun bedt dig be mig om dette?» 

«Cecilia? Kan du tænke slikt! Men det kan du 
vel se —> 

«Hm. Hun taler ikke til mig hun heller, mere 
end hun er nødt til. Hun holder med Jørund, tror jeg. 
Og det er vel ogsaa bedst slik —. 

— Vi faar nu bie litt, Eirik, se hvordan det gaar. 
Jeg har liten hug til at byde Jørund haanden først. Det 
er ikke det at jeg ikke kan forlate en uven — men 
Jørund. Har jeg gjort det en gang — git mig, naar 
han har uret — saa er jeg ræd for at det blir ikke 
længe før han vaager sig frem igjen.» 

Saa nyttet det ikke. Usandt var det heller ikke 
som faren sa. Han fik bie — 

Kort tid efter saa Eirik Berse paa Eiken paa et 
ting i Haugsvik. 

Han var en kjæmpe paa veksten og diger, med 
svært sølvhvitt haar og skjegg, store og vakre ansigts- 
drag men arret og blind paa ett øie efter kopperne. 
Han sat for sig selv paa pallen; i den staselige kjor- 
telen syntes han at ha bryst som en gammel kone, 
og magen hans valt frem paa knærne. Olav og Tor- 
grim sat paa sidebænken, og for første gang faldt det 
Eirik ind, at der var likevel stor forskjel paa sytti aar 
og femti. Hans far saa liten ut imot Berse, men trass 
i det hvite haaret og det herjede ansigt virket han 
ung og spænstig, rank og tæt vokset av legeme. Men 
Torgrim med den magre og ranglede skrotten og hele 
hurven av graatt og brunspraglet haar over de livlige, 
kantede ansigtsdrag syntes Eirik næsten som en jevn- 
aldrende mand. Saa kaldte Olav Eirik borttil. 

Eirik stod da foran Berse, svarte ærbødig og høvisk 
paa de ord som gamlingen med saare stort alvor og 
værdighet talte til ham. Saa gav Berse et tegn, at han 
kunde gaa. 

Vel var det, tænkte Eirik. Ute i gaarden løp 
han paa Ragnvald Jonssøn: 

«Hvi gaar du og flirer slik?» spurte Ragnvald 
undrende. 

Eirik gav Ragnvald et slag mellem herderne, saa 
vennen maapet — saa greiet han det ikke længer; 
han kom til at le, saa han maatte holde sig i Ragn- 
vald. 

Da de rodde hjemover, spurte Olav: 

«Hvad tykkes dig om Berse paa Eiken, min søn?» 

Eirik bet sig i læben og kjæmpet for at se alvorlig 
ut. Olav sa: 

«Du vet, ætten er gammel og god, mange gjæve 
mænd — stor rikdom er der ogsaa. Og møen ligner 
paa mor sin; Helga var en djerv kone. Noget er der 
ved alle handeler, som en kunde ønske anderledes. — 
Her er nu Berse —.» 

Da han skjønte at faren smilte, turde han ogsaa le. 

«— Men han er steingammel nu, Berse, og det er 
langt fra Eiken ut i Hestviken.» å 

«Ja det samme sa Gunhild.» 

«Har du talt med Gunhild?» spurte faren litt 
skarpt. 

«Ikke meget. Vi taltes ved litt, da hun var ute 
hos os med Una. Da nævnte hun det — hun tykte 
det var trivelig ved tjorden, og Eiken laa langt oppe 
i landet, sa hun.» 

«Ja ja. Men får nu ikke uvislig frem, Eirik — tal 
helst ikke mere med hende, før alt er paa det rene. 
Berse kommer — saa meget er visst — men vi maa 
la ham faa komme langsomt, puste i hver kneik, Du 
skjønner, det er mest sømmelig —» 

De saa paa hinanden og lo litt. 


Omkring Mikalsmesse var det koldt nogen dager, 
bakken rimet og isen kravet sig paa alle vandhuller, 
en og anden sneiling sopte indover. Saa blev det 
godveir igjen — aaserne stod blaasvarte og gulsprængte 

av løvskogen, fjorden gik tindrende blaa i soldagen. 
Voldene indover langs viken laa grønne av haaen 
mellem hvite stubbakrer; det var blit lyst i alle lun- 
der, der de gule blader drysset nu og olderen stod 
med det sisste falmet grønne løv i toppen endda. 

Eirik var kommet seilende ind fra Saltviken en 
morgen. Veiret var saa vakkert, saa han blev staaende 
en stund utenfor stuedøren. Den hulderbrandede 
buskap som beitet ute paa det grønne jorde var som- 
merfet endda, mange ypperlige dyr imellem. De kunde 
godt ta en fem—seks til ut i Saltviken. 

Han fik se Cecilia oppe i trappen til det buret 
som Jørund hadde faat overlatt til sit bruk. Hun 
bar en diger bør av skindkapper og klær i favnen. 
Eirik ropte til hende, sprang op og tok alt fra hende. 

«Jeg tænkte jeg skulde faa gjort istand vinter- 
plaggene vore, før jeg blir liggende — kulden kan 
sætte ind for alvor snart —» hun snudde sig mot 
loftsdøren. 

«Skal du ha med mere, saa find det frem — jeg 
skal komme op og bære det ind for dig.» 

Eirik kom tilbake, løp plystrende opover lofts- 
trappen og traadte ind i buret. Solen lyste ind av 
den aapne dør, paa søsteren som knælte foran en 
opslaat kiste. I et sprang var Eirik borte hos hende: 

«Cecilia! Blir du syk —?» 

«Nei —» hun satte i et høit skrik av smerte; hun 
hadde smeldt igjen kisten saa braatt, saa hun fik 
lokket over fingrene. 

Eirik lettet paa kistelokket — saa et glimt av det 
som laa nedi og skinnet. Saa la han armen om 
søsterens liv, støttet hende bort til et sæte. Han tok den 
klemte haanden hendes og fingret den varsomt, om den 
hadde tat skade. Hun pustet og pustet, tungt og pint. 

«Er der mere du vil jeg skal bære ned for dig?» 
Rask slog han op kistelokket. 

Cecilia sendte ham et eneste angstfuldt blik. Han 
saa hun forsøkte at reise sig op, men hun orket ikke. 

«Det er et underlig sted Jørund gjemmer sølvet sit?» 

Han merket sine egne hænder skjælve, mens han 
tok op av vadmelsduken stykke for stykke: et stort 
sølvstaup som der laa en klump smeltet sølv i, to 
mindre bægere. 

«Disse tingene har jeg ikke set før?» 

«Ikke jeg heller,» hvisket Cecilia. Saa tok hun 
sig sammen: «Dette maa være noget han har kjøpt 
for nylig.» 

Eirik nikket uvilkaarlig. 

Cecilia sa fortvilet ivrig: 

«Han har altid ment brødrene hans gjorde uret 
mot ham — to ganger da de skiftet en arv — derfor 
er Jørund blit slik saa han synes han aldrig kan faa 
sølv nok. De er gladere i dyrgriper der paa Gun- 
narsby end —. Saa Jørund vil altid kjøpe alt 
han kan —.» 

Eirik nikket igjen. Jørund hadde været efter sølv 
som en ravn — endda han ofte spillet det bort igjen. 
Men aldrig hadde han tænkt at det kunde føre til 
slikt som —. Som det han var ræd for, men han 
visste jo ingenting endda —. 

Saa tok han de plaggene som Cecilia hadde tapt 
ned foran kisten, rakte søsteren haanden. Hun skalv 
over hele kroppen. 

«Eirik — i Guds navn — hvad vil du gjøre?» 

«Tale med Jørund. Ikke vær ræd, Cecilia,» bad 
han bønlig. 

Broren hjalp hende ned av burstrappen, fulgte 
hende ind i stuen og fik hende lagt ned paa sengen. 

«Skal jeg finde Magnhild til dig?» 

Cecilia rystet paa hodet. 

«Det er ikke uraadelig at du blir værende alene 
nu da?» 

«Nei jeg kan godt være alene.» 

Ute i tunet løp Kolbein like i benene paa ham. 
Eirik løftet op søstersønnen; med barnet i armene gik 
han til fruerstuen, bøiet sig ind under døren: 

«Kolli vil til mor sin, sier han — faar vi komme 
ind ?» 
«Jeg vil heller være alene.» 


Han gik og tullet med gutten, sang for ham og 
søkte at døive sin egen hjerteangst. Til han saa Jø- 
runds baat utpaa; da bar han Kolbein ind til kvinderne 
i ildhuset. Eirik stod oppe ved skigaren om god-akeren, 
da Jørund kom opover fra sjøen. 

«Du er kommet hjem —?» 

«Ja, jeg kom imorges. Jeg blir her vel nu utover —. 
Det er en sak som jeg maa tale med dig om.» De gik 
sammen over tunet. «Vi kan gaa op paa buret dit.» 

Jørund rygget. Eirik saa den anden ind i an- 
sigtet, til han fik bundet det flakkende blik et nu: 

«Mindes, Jørund, at jeg har været din ven siden 
vor ungdom — mange ganger før har jeg berget dig 
ut av en klemme. Og nu er vi i en baat; din vel- 
færd er vor velfærd. Har du nu stelt dig taapelig, 
saa blir din ulykke min søsters og vor. — Nei, du 
kan gaa foran,» sa han, da de kom til burstrappen. 

Jørund tok haanden fra dolkskjeftet og lystret. 

Indkommet i buret gik Eirik like bort til kisten 
og aapnet den. 

«Hvad har du gjort i kisten min?» 

«Ingen ting. Cecilia skulde finde frem noget tøi 
og jeg hjelpe hende at bære ned.» 

«Cecilia — !» 

«Ja. Men hun voldte ikke dette — jeg tænker 
Gud selv styrte dette slik, saa vi kunde bli frelst ut 
av denne fare. Og lar du nu Cecilia lide vondt for 
dette, saa bør du gaa bort og gjøre dit skriftemaal 
med det samme.» 

«Truer du mig?» 

«Ja.» 

«Tænker du jeg er ræd dig? Slik en hellig-hund 
som du er — du snur da det andet kindet til, om en 
mand slaar dig under øret —» 

12 —8.U. IV. 

«Ja jeg har styrt mig nogen ganger i de sisste 
aarene, naar jeg blev egget. Men du vet selv, før i 
verden likte jeg ikke ilde at raake i slagsmaal — det 
har aldrig du gjort. Mig har du aldrig trængt at 
være ræd — men jeg vet vel, at du er ikke av de 
modigste mænd.» 17 

«Hvor har du gjort av fromheten din idag?» Jørund 

istet gjepe. 
De ee ikke tor den du. Nu maa vi tale om hvad 
vi skal gjøre med dette sølvet.» 

«Sølvet har jeg kjøpt —:» f 

«Ja det tænkte jeg. Du har kjøpt det av de fol- 
kene som du møtte i Rundmyr om kvelden Suscipimus 
Deus søndagen?» ; i 

«Ja jeg burde husket paa det er dine træller,» för 
Jørund op, «og du vil vel ha det reiret alene for dig 
selv med alt som er i det av tyver og horer —» 

«Ti nu,» sa Eirik rolig. «Sandt er det at du burde 
husket paa, disse folkene er os tro, og er du slikt 
naut, at du har trodd alt jeg vævet ihop for moros 
skyld før i tiden — kunde jeg vite du skulde være 
saa godtroende; det er ikke likt dig. Men nu var det 
slik, at jeg red forbi og saa dig staa ute med nogen —. 
De har ingenting sagt; det raader jeg dig til at 
huske! 

— Var det ransmændene selv, eller var det deres 
hælere?» spurte han møisommelig. 

«Det var en kone,» sa Jørund kort. 

Trodde du den bruden hadde arvet det sølvet 
hun för efter veiene med — men han sa det ikke. 

«Jeg har tænkt paa et raad, Jørund. Vi skal grave 
disse sakerne ned i marken ved Rundmyr. Og saa 
faar vi finde dem igjen, naar de har ligget der en tid, 
og føre dem til Guttorm paa Draumtorp.» 

«Jeg har kjøpt dem,» sa Jørund vredt. ; 

«Jeg gir dig Agnar i vederlag» — han angret i 
det samme at han ikke hadde fundet paa noget andet; 
Jørund för ikke altid vakkert med hestene sine. «Jeg 

vaager han er værd mere end det som du gav denne 
konen,» sa han litt haanlig. 

«Skjønner du ikke, mand, det er din egen ære og 
velfærd som du berger paa denne maaten,» bad han 
indtrængende. «Hvad nytte har du av sølv som du 
ikke kan syne frem?» 

Han svøpte skatten ind i vadmelsduken igjen, tok 
det indunder kappen, bar det ned og gjemte det i 
sengen sin. 

Utpaa eftermiddagen, da han hadde set Jørund gaa 
ut, strøk han ind i fruerstuen for at høre, hvordan det 
var blit med Cecilia. 

Hun sat og sydde paa noget av det tøiet, han 
hadde baaret ned for hende om morgenen. Eirik var 
ræd for at spørge, men tilslut sa han allikevel: 

«Har Jørund talt med dig om dette som vi snakket 
om imorges?» 

«Ja. Du skal ha tak, Eirik, fordi du vil hjelpe 
ham, Han skjønner ikke selv, sier han, at han kunde 
være saa tankeløs, la dem narre paa sig disse sakerne. 
Men det var saan at han vilde gjerne skaffe far igjen 
det som han skylder ham.» 

Det er vel løgn, tænkte broren. Han lutet sig ind 
over hende, strøk nogen ganger det linskrydde hodet 
som hun holdt bøiet over sømmen. 


Om kvelden, da han og faren skulde gaa iseng, 
sa Eirik: 

«Nu har jeg en bøn til dig, far, og det er det samme 
som jeg har bedt dig om før — forlik dig med Jørund I» 

«Det har jeg alt svart dig paa.» 

«Ja. Men nu sier jeg dig — dette er værre for 
Cecilia end du tror. Saa sandt Gud gik i døden for 
os alle — gjør som jeg ber dig denne gangen |» 

Olav saa paa sønnen, men svarte ikke. 

«Ja der er mere som jeg vil be dig om nu. Naar 
Cecilia nu har holdt sin kirkegang — la hende ta 
husfrustjornet over hele gaarden her!» 

«Hvad sier du! Nu da du selv skal føre en hustru 
ind her til Jonsmesse —! Det blir kort tid for 
Cecilia at bære nøklerne —» : 

«Aa jeg vet ikke —. Jeg har tænkt at Gunhild 
og jeg kunde kanske være i Saltviken det meste av 
tiden.» 

«Nei Eirik! Saltviken, det er altfor smaat for 
datteren fra Eiken.» ) I ? 

«Jeg vet ikke det. Engang skal jo Hestviken bli 
vort allikevel — og da blir vi ikke regnet for ringere, 
om vi holder os paa ødegaarden under det i nogen aar.» 

«Jeg har sagt dig,» sa Olav langsomt, «sisst Vi 
talte om disse ting —. Jeg tror at Jørund er en farlig 
mand at gi ret, naar han har uret.» 

«Far!» Eirik reiste sig, stod foran Olav og talte 
voldsomt indtrængende. «Jeg ber dig om dette, alt 
jeg kan! Tænk paa vor mor! Har du nogen gang 
tykt synd i hende, de aarene hun laa her lam og 
brutt — og det har du vel — har du angret paa det 
at du gjorde kaarene tyngre for hende —. Far, Krist 
vet at dette sier jeg ikke for at gaa i rette med dig, 
jeg vet at du hadde vonde kaar du og —jeg vet, du 
vilde ikke hat hende, men de tvang paa dig giftet 
dit, før du var voksen. Men om du nu ikke holdt 
av hende, saa maatte du da vel ynke hende likevel, 
og stel det nu ikke slik, saa Cecilia faar det like vondt 
som mor hadde det!» 

Olav hadde hørt paa sønnen — med et uttryk 
som gjorde Eirik forvirret. ER 

er er du kommet paa dette fra? At jeg ikke 
holdt av mor din?» Det rare skjære smilet som 
bredte sig ut over hele mandens ansigt, idet det døde 
hen, fik sønnen til at tænke paa ringer som sprer SIg 
over en vandflate. «Jeg gjorde da det. Og for hen- 
des skyld skal jeg gjøre som du ber om.» 

Da Eirik var kommet iseng — han laa paa sølvet 
og tænkte, han vilde hellere hat et hugormbøle i senge- 
halmen — kom faren i klevedøren: 

«Blir du hjemme nu?» 

«Jeg tænkte at seile utover imorgen med Tore, 
vise ham tilrette der. Saa kommer jeg vel hjem anden 
eller tredje dagen.» 

«Det var vel.» 

— Midt i al elendigheten som han laa og ruget 
paa, gik det op for Eirik medett — det var nok blit 
slik at han raadet ikke litet her i Hestviken nu, Og 
tanken gjorde ham ikke uglad. Og til Jonsmesse, 
hadde faren sagt. Han laa søvnløs den natten, i en 
feber av angst og motvilje over de andres saker, i en 
feber av fryd over sine egne —. 

Ved midnatstid sneg han sig ut og stak opover 
mot Rundmyr. Han fandt det gjemslet som han hadde 
tænkt paa, begrov Draumtorp-sølvet der. Da han 
kom hjem, vækket han Tore, og da Olav gik ut i 
graalysningen, hadde de lastet baatene og var færdige 
til at seile nedover. 

Ute i Saltviken blev de møtt av Olav Livssøn. 
Med de to krykker og de tynde, slatne lemmer min- 
det krøplingen om en diger edderkop som kom kry- 
pende. Men hans ansigt var vakkert, fint og smalt, 
med store brune øine. Eirik husket med uvilje paa 
Jørund som hadde spurt, om han var far til gutten. 
Da Eirik leende svarte, at han var vel en tolv—tretten 
aar dengang, smilte Jørund fult: «ja?» Nu skjønte 
ikke Eirik selv, at han nogen gang hadde likt Jørund 
Rypa. Men likevel holdt han da av ham —. 

Han fik en trav! dag. Her ute maatte han selv 
ta haand med i alt. Lauvkjerverne laa stablet op ute 
endda, men nu var de tørre; det lugtet bittersøtt og 
godt av dem lang vei. Til vaaren, naar de hadde 
faat møkk her og kunde ta op aker, skulde de stygge 
briskegjerderne bli byttet med skigar. Han var borte 
og saa til kirsebærtrærne sine ogsaa —der var ikke 
bær, det var ikke at vente heller, men bare fire av 
de ti trærne var døde, og to av rosenbuskerne levet. 
Han plukket en kvist av mentha-kjerret, knuste den 

mellem fingrene og lugtet paa den. Der var ogsaa 
kommet op nogen fine, blaagrønne blader — det var 
vist det græsset som broder Hubert kaldte acquilegia; 
der hadde vel været nogen frø med i mulden om røt- 
terne. Der kom store, skinnende blaa blomster paa 
det — mon Gunhild hadde set slike før —. Hun 
skulde bli forundret naar hun fik se, han hadde hage 
paa gaarden sin ogsaa. 

Før han sovnet den kvelden kom han til at tænke 
paa, det var ikke nær saa langt herfra op til Eiken 
som hjemme fra Hestviken. Og næste morgen sadlet 
han Rauden og red indover bygden. 


Han hadde aldrig før set Eiken andet end langt 
borte fra — der gik ingen færdselsvei nær forbi den. 
Nu vikte han hesten sin ind paa en sidesti som bar i 
retning mot gaarden. 

Den laa ensomt oppe paa en bakke som gik ned 
i en tunge mellem to møtende bækkefar — tæt oppe 


under et høidedrag med mørk skog. 

Eirik red opover og forbi. Det var ikke folk ute 
mellem husene. Gaarden laa som utdødd under sko- 
gen, med mange hus, og utenfor nogen store eketrær 
med brunsket løv mot luften. 

Ovenfor gaarden bar veien opover ind i skogen. 
Veiret var vakkert, og det moret Eirik at ride slik paa 
det uvisse — han fik lyst til at se, hvor dette raaket 
førte hen — om han kanske skulde komme op paa 
høiden et sted, hvor han kunde se ut over denne 
kanten av bygden — han var litet kjendt bortover her. 

Saa kom han ut paa nogen store bergflak, der 
skogen stod grissen, granerne brukket i toppen av 
vind eller snetyngde. Graamose og lyng grodde tykt 
indover marken, og mellem knauserne var der myrsøkk 
med døende, hvitskjeggede trær og gulnet kronglebjerk 
omkring speilende blaa tjern. 

Her oppe laa rimen hvit overalt i skyggen, og 
nogen smaa snekorn i mosen viste at en iling hadde 

gaat over skogen. Men nu var himmelen klar og blaa, 
riflet av hvite godveirsskyer, og solen lyste over den 
høstlige skog. Kirik lot hesten faa puste ut, sat vel 
til mode og tænkte ikke paa noget — 

— da lokket det bortom myren, et høit, klart 
kvindemaal. Hun lokket paa gjeit, ropte noget, et 
navn vist, sørgende og klagende, og saa lød lokkingen 
igjen. 

Eirik lyttet spændt. Saa korset han sig — var det 
ikke folk, saa hadde det ikke magt over ham mot hans 
vilje. Men det kunde ogsaa være nogen fra Eiken —. 

Lokkingen kom nærmere. Nu hørte han: «Blaalin, 
Blaalin,» kaldte hun — nu skimtet han en grønklædt 
kvinde; hun kom frem paa rabben hitenfor tjernet, 
stanset ved nogen gule smaabjerker. 

— Nu hadde hun set at der holdt en fremmed 
mand til hest borte paa berget — hun stanset, uviss. 
Da snudde han sin hest, idet han tok op lokketonen 
saa det klang, og saa ropte han hendes navn: «Gun- 
hild, Gunhild —» og red indover mot hende. 

«Skræmte jeg dig?» ropte han, da han kom saa 
nær, saa hun kunde kjende ham. 

Hun kom frem og møtte ham, litt nølende: 

«Er du her? Paa denne kanten?» 

«Ja jeg hadde erinde —» han tok sig i det. Det 
var det vanskeligste at holde av alle hans gode for- 
sætter, at han altid skulde si sandt istedetfor det første 
som faldt ham ind. «Jeg fik hug til at se mig om 
engang indover her. Jeg har aldrig været østenfor 
Kambshornsveien.» 

Hendes kjortel var grøn, kantet med rødt, men 
simpel paa snittet som en tjenestekones arbeidsserk: 
ærmene naadde ikke til haandleddet, og den var saa 


kort, saa anklerne syntes; hun gik i grove sko som 


var svarte av væte og utsulket av myrgjørme. Tørre 
kvister og lav hang fast i klædningen og i hendes 
fletter som halvveis var opløste. Eirik syntes at hun 
saa yngre og likesom nærmere uti denne enkle dragt. 

«Men er det ikke vaagalt av dig Gunhild, at 
du flakker ute slik alene i skogen?» Han visste, her 
var meget bjørn indover denne aasen — og der skulde 
bo bergfolk ogsaa —. 

Gunhild saa op i hans ansigt; han saa at hun 
hadde været ræd!: 

«Gjeiten min kom ikke hjem ikveld — en som jeg 
har hat siden hun var killing.» 

«Da skal jeg bli med dig og lete?» Den er vel 
blit tat av klodyr, tænkte han, men det kunde jo 
hænde de fandt spor —-. 

«Tak, vil du? Da var det kanske bedst du slap 
hesten din ind paa volden ved sommerfjøset vort — 
det er ret frempaa her —» 

«Men du faar gaa med? Jeg tykker litet om at 
du er alene her i skogen.» 

Han gik med tømmen over armen, og hun fulgte 
ved hans side. De laa heroppe endda med nogen 
ungnaut og gjeiten, sa hun, og da faren og sted- 
moren drog bort iforgaars, var hun gaat op hit for at 
se hvordan her stod til, Igaarmorges hadde der været 
litet melk i Blaalin; hun hadde ikke tænkt noget ved 
det, men siden sa gjæteren at hun hadde gaat saa rart, 
mest som hun var drukken — og saa var hun ikke 
med hjem tilkvelds. Og Gunhild hadde næsten ikke 
faat sove inat for ank — Blaalin, armingen som laa 
ute —. Eirik slukte hvert av hendes ord — hun talte 
til ham som de skulde ha været venner aldrig saa 
længe. 

Stien endte paa en utslaatt, der nogen svarte gamle 
huser stod og faldt sammen. Siden han hadde bøtet 
de gamle husene i Saltviken kunde ikke Eirik se stuer 
som stod til nedfalds uten han maatte tænke paa hvad 
han vilde ha gjort ved dem — saa ogsaa her. Nu var 
husbygning det som han hadde mest lyst til at stelle 
med av alt i verden, 

«Men vi faar heller gaa nedover til den kanten, 
Gunhild — det blaaste sydvest igaar.» 

Det visste ikke Gunhild — at gjeiten gaar mot 
vinden altid. 

Saa gav de sig ivei paa den anden lei. De holdt 
følge paa den maaten, at de gik hver for sig, men 
ikke længer imellem end saan at de saa og hørte hin- 
anden; de svarte paa hinandens lokking hele tiden. 

De høie, granne toner ljomet ut i den klare, 
høstdag. Eirik sprang over knistrende hvitmose, ned 
gjennem ur, hvor ormbunken krøllet sig vissen og 
bringebærriset bar blodrøde bær endda, men løvet laa 
nedfældt mellem stenene og lyste med de sølvhvite 
indsider op. Han hoppet i myr, saa gjørmen skvat 
og spydstaken sank dypt i tuen, naar han vilde støtte 
sig paa den, han kom ind paa frosne strøk, der tynd- 
isen brøt sund under hans fot for hvert steg, ind i 
tykke granskogen, der han tapte hende av syne. Saa 
lokket han: 

«Er du, er du, er du der, Gunhild, Gunhild, Gun- 
hild min Gunbild —» 

Og hun lokket imot ham: 

«Er du, er du, er du der, Eirik, Eirik, Eirik — » 

Han hørte paa hendes maal, hun hadde glemt sin 
sorg nu over leken, og av fryd sprang han og lot sin 
rene, myke røst klinge ut under den blaa himmel. 
Engang kom de til et sted, hvor dvergemaalet svarte 
tilbake saa sterkt, saa de blev staaende og ropte og 
lalet mot berget og glemte sig bort —, 

De gik oppe i en li, der store vindfald laa veltet 
nedover med den opflængede mosebund tafsende om 
røtterne, og tyttebæren lyste rød indimellem. De gik 
saa de saa hinanden — da samlet hun kjortelen i 
begge hænder, gav sig til at springe og klyve over 
stokk og sten utover paa skraa mot ham. I det 
samme hørte ogsaa han det svake, ynkelige skrik — 
ogsaa han løp efter lyden. De møttes ved den lille 
gropen — nedi laa rimen tykk paa mose og visne 
blader, og der fandt de den vesle blaasadlede gjeiten; 
hun laa med benene stivt ut fra sig og halsen rettet 

tilbake; der var ikke stort liv i kræket. Men Gun- 
hild kastet sig ned hos den, fik den halvveis op i 
fanget sit, mens hun klappet og kjælesnakket. 

Eirik løftet op Blaalin og bar den og Gunhild tok 
det lille lette spydet hans, mens hun fulgte ved siden 
av. Det hadde været meget bedre at dræpe det arme 
dyret, det holdt paa at selvdø — og tung at dra paa 
blev gjeiten efterhvert. Men han var altfor glad for 
at faa gaa slik med hende til at han skulde si noget 
slikt; ret som det var maatte Gunhild kjæle for Blaa- 
lin i hans armer. 

Langt om længe fandt de da tilbake til sommer- 
fjøset. Eirik hentet et fang høi, for hun vilde strø 
under Blaalin; hun hadde ogsaa fundet en gammel 
aaklæfille som hun la over den. Saa: 

«Men du faar komme ind, Eirik, og hvile. Jeg 
har ikke andet her jeg kan byde dig end gjeitmelk 
og en ostesnei —» 

«Har du ligget her inat?» spurte han sagte — de 
kom ind i et litet kulsvart sel, der dagen lyste ind av 
alle stokkefar. Gruen var et hul i gulvet, og leiet en 
pall av kløvede stokker med høi og nogen kvitler paa. 
Da var hun ikke hovmodig — mild var hun, fuld av 
omsut for alt hun hadde under sine hænder, trofast 
og flittig —. Eirik saa paa hende fuld av øm for- 
undring, mens han sat paa kanten av hendes fattige 
leie og drak den røksmakende gjeitmelk. 

Han gjorde op varmen for hende, og hun fik over 
bukjedlen. Mens hun ventet paa at melken skulde 
bli passe til at sætte i løipen, sat de side om side paa 
pallen, snakket sammen som gamle venner. Til Gun- 
hild sa medett — og blev rød i det samme: 

«Jeg undres, Eirik — budeigjen kunde komme til- 
bake snart — hun kunde finde paa at undres over 
det, jeg har en fremmed gjest i selet —» 

Eirik reiste sig litt motvillig: 

«Men følg mig nedover volden da, Gunnhild, hvis 
du tør gaa fra kjedlen —» 

Han tok hesten sin, leiet den frem gjennem staur- 
ledet i skogen. Saa maatte de vel si farvel —. 

«Du har sotet haanden din —» han holdt den 
indi begge sine. De stod og saa paa hinanden, 
smilte litt. Hun gjorde ikke motstand, da han drog 
hende tæt hen til sig, og saa slog han armen om 
piken og kysset hende paa munden. 

Hun lot det ske; da kysset han hende over hele 
ansigtet, krystet hende fast ind til sig — til han 
merket hun stred imot: 

«Eirik — nu faar du slippe mig -» 

«Aa nei —?» 

«Jo — slip nul» 

Han slap: «Er du vred nu, Gunhild —?» 

«Aa jeg vet ikke.» Saa tok han hende indtil sig 
igjen. Fort slog hun sine armer om hans nakke et 
tak: «Men nu maa du ride — nei, nei, hvad gjør 
du —» 

Han hadde stukket en haand ned under halsring- 
ningen paa hendes kjortel, klemte den mot hendes 
silkeglatte bryst et øieblik. Halvveis leende og halv- 
veis forvirret støtte hun ham fra sig, fisket op den 
haarde og kolde ting han hadde sluppet ned under 
hendes klær: 

«Nei Eirik — denne skal du ta tilbake — saa 
stor gave før jeg ikke ta imot av dig endda —» hun 
rakte frem guldspretten som han hadde tat ut av 
skjortelinningen sin. 

«Jo.» Han svang sig i sadlen; da hun kom bort, 
rakte ham spydet hans med den ene haand og vilde 
tvinge paa ham guldspretten med den anden, bøiet 
han sig og streifet endda engang med sine læber 
hendes glatte, kjølige pande. «Du skal ha den — 
og du skal gjemme den, til du kan bruke den!» 

Saa lot han hesten gaa. Gang paa gang snudde 
han sig, nikket til hende. Idet han saa det sisste av 
hende, da stien svinget ned i tykningen, løftet Gun- 
hild sin haand og vinket til ham. 

Eirik smilte ut for sig, lo sagte ret som det var, 
mens hans red utover mot fjorden. Indimellem hullet 
han lokketonen, men ganske sagte, og synge ut navnet 


hendes turde han ikke. Dette var den gladeste dag 
han hadde levet —. 


XV. 


Næstsisste søndag før advent holdt Cecilia Olavs- 
datter sin kirkegang, og da de kom hjem i Hestviken 
gav faren hende i hele huslydens paasyn nøklerne til 
sine gjemmer, idet han bad hende gjøre vel og ta paa 
for sig husfruens stræv i Hestviken. 

Olav og Jørund taltes ved nu — ikke svært meget, 
men Olav var ialfald ikke uvenlig mot dattermanden. 
Og han hadde været inde hos Cecilia flere ganger for 
at se paa det sisste barnet hun hadde faat; folkene 
mente, han var vel glad, at der var en Audun i Hest- 
viken igjen. Det var ogsaa et vakkert og stort barn. 
Cecilia var blek og mager, men syntes da frisk — hun 
tok op styret som en dygtig kone, og de gamle tje- 
nestefolkene, som hadde kjendt hende fra hun var barn, 
føiet sig ivrig efter den unge husfrue og elsket hendes 
smaasønner. 

i Eiriks glæde var slik, saa der var ingen av alle disse 
stille mennesker i denne stille huslyd som ikke blev 
livet litt op av den. Endda han selv var rolig nok 
nu. Siden den dagen i skogen hadde han bare talt 
med Gunhild en eneste gang — ved kirken — og da 
fik han ikke sagt andet end han spurte efter Blaalin 
— Blaalin var død. 

Men Olav hadde sagt ham at nu hadde Torgrim faat 
Berses svar: de kunde komme til ham og tale om 
saken efter utjuldøgnet — han fandt det ikke sømme- 
lig at slutte en slik handel i advent, og ikke i helgen. 
Fæsterøllet kunde da gjerne staa før fasten, og hvis 
Olav Audunssøn ønsket at bryllupet skulde holdes 


185 


alt paa forsommeren, vilde ikke Berse sætte sig imot 
det, siden Eirik ikke var saa ung og Gunhild alt hadde 
fyldt de tyve aar. 

— Og Una sa, baade hun og Signe vilde stelle det 
slik, saa han kunde faa træffe Gunhild Bersesdatter i 
julen: «dere bør da faa tales ved nogen ganger, før 
dere blir bundet sammen i fæstemaal — siden det nu 
er avtalt at du skal ha Gunhild.» 

Han var nok hugsyk for det som han hadde gravet 
ned oppe i Rundmyr. Der var andre end ham som 
kjendte det gjemslet. Vel hadde han i sin tid forbudt 
Ärnketil at herberge uærlige folk, men her var da syn 
for sagn, at det budet holdt de i Rundmyr bare saa som 
saa. Jørund hadde ogsaa gaat paa ham etpar ganger 
— vilde vite, hvor han hadde gjort av skatten. Eirik 
slog det hen — mindet om at han hadde jo kjøpt 
sølvet av ham for en god hest, og sa at det laa paa 
et sted hvor det var farlig at færdes selv lyse dagen. 
Ellers søkte han at holde Jørund i godlaget paa alle 
maater — fik ham med sig paa jagt og ut i baat og 
gjorde sig erinder med ham til alle de gaarder hvor 
han hadde venner eller frænder. Det var ikke rigtig 
efter hans sind længer at flakke omkring saa meget, 
men han skjønte at det stille livet i Hestviken var 
farlig for Jørund: manden var lunefængt som en okse, 
og blev han olm, saa var Eirik ræd for at det skulde 
gaa ut over Cecilia, 

Men han var for glad selv til at noget av alt dette 
rigtig kunde gaa ind paa ham. Naar han” fik Gunhild 
hit ut til sig, saa trodde han at ogsaa de andres sor- 
ger og vanskeligheter skulde minke paa en eller anden 
maate. Der fulgte slik glæde med hende —. 


Saa en morgen fjorten dager før jul, da Eirik kom 
ut i gaarden, saa han at der var faldt et tyndt lag 
sne. Morgenmaanen skimtet som en lys flek under 
den drivende, tykke luft og lovet mere. Eirik besluttet, 
at idag vilde han finde igjen sølvet — ellers kunde 

sneen tvinge ham til at vente, uvisst hvor længe, og 
han stundet efter at bli kvit det. 

Han bad Jørund bli med sig ut paa jagt om dagen, 
og da de to kom hjem i mørkningen, hadde Eirik 
veidet en ræv og bar med sig en liten bylt i en 
muldet vadmelsklut —. 

Nu visste han ikke, enten han skulde si det til 
faren eller ikke. Men han hadde ikke lyst til at lyge 
mere end han var nødt til i denne usle sak. Og han 
var ræd for at det skulde uroe og pine Cecilia, hvis 
der nu igjen blev tale om dette sølvet herhjemme — 
hun strævet nok allikevel nu opunder jul og fik liten 
nattero med spædbarnet. 

Saa sa han bare til faren, at Jørund hadde et erinde 
nordpaa i nabobygden og han hadde lovet at følge 
med maagen. Saa red de til Draumtorp. 

De kom dit utpaa kvelden, og Eirik blev ilde ved 
da han fik vite, at Berse paa Eiken var der med to 
av sønnerne sine, Gunhilds helbrødre. Det hadde hele 
tiden øket hans oprør over saken at Guttorm paa Draum- 
torp var hendes morbror. Men at han skulde bli nødt 
til at si sin lygesaga saa de hørte paa, som snart 
skulde bli maagerne hans, det hadde han ikke ventet. 

Men det gik vel. Da Eirik først hadde tat til 
orde, berettet han glat og troværdig om rævejagten 
og om hunden som hadde rendt sig fast i et jordhul 
og om fundet som Jørund og han straks hadde tænkt 
kunde være en del av Draumtorp-skatten. 

Guttorm blev glad fordi han fik tilbake noget av 
sølvet sit, saa Eirik og Jørund fik den bedste velkomst. 
Overfaldet i Gerdarud-skogen blev nu drøftet vidt og 
bredt. Maagerne fra Hestviken hørte paa de gamle og 
svarte ikke mere end de var nødt til — dette tyktes 
Berse like; han blev svært venlig mot dem; han 
skjemtet til og med med Eirik og sa de kom kanske 
til at bli bedre kjendt med tiden — og tilslut fik Eirik 
nyte den ære at følge Berse til sengs. Nu da han var 
kvit sin stygge hemmelighet, blev Eirik fort let og glad 


187 


til mode, og han hadde drukket saa meget som han 
trængte — saa det var med stor indre munterhet at 
han hjalp sin verfar skulde bli. Selv naar han blev 
overvældet av sin naturs skrøpelighet, greiet denne 
gamle Berse at redde sin værdighet paa et vis under 
kvalerne. 

Guttorm av Draumtorp talte en lang stund med 
Eirik næste morgen. Han tyktes være en vetug og 
sindig mand. Han snakket om Berse — mindet om 
at den gamle hadde været hædret som bøndernes høv- 
ding i mange aar, og med fuld ret; han hadde været 
en storlynt, modig og kyndig mand i sine yngre aar. 
Nu var han jo blit litt egen med alderen — og den 
unge konen, hans tredje, som han hadde egtet da han 
alt var seksti vintrer gammel, raadet noksaa meget 
over ham, men det vilde han ikke være ved. Og med 
børnene efter sin første hustru hadde han hat store 
sorger — sønnen, Benedikt, hadde git faren skylden 
for søsterens ulykke, og han var redet fra Eiken i 
vrede; Berse saa ham aldrig siden, for han faldt aaret 
efter i Danmark. Men Eldrid døde ikke, det gik ikke 
saa vel —. 

«Men alle de børnene han fik med Helga, søster 
min, er fagnadfolk, Eirik — og nu er jeg glad Gun- 
hild blir saa godt gift.» ; 

Eirik skjønte da at alle møens frænder visste om 
avtalen; ogsaa hendes unge brødre, Torleif og Kaare, 
møtte ham som den der snart skulde bli maagen deres. 

Guttorm hadde møtt Olav Audunssøn paa Hestbæk 
engang, og han bad da ved avskeden Eirik hilse sin 
far. Saa da Eirik kom hjem, maatte han si til Olav, 
at han hadde været paa Draumtorp, og fortælle om 
sølvfundet. Olav blev harm da han fik høre at slikt 
var blit fundet i hans skog. Eirik svarte han hadde 
alt selv refset Anki og Liv, og han skulde nok holde 
utkik i fremtiden, nien han bad faren spare dem denne 
gang. 

I julen traf Eirik folket fra Eiken, og nu møtte de 

ham slik, saa alle kunde skjønne hvad som var i gjør- 
ningen, Da de red til kirken fra Skikkjustad ottende- 
dag jul, og føret var haalket og regnen drev, bad Berse 
Eirik ride hos Gunhild og holde øie med hesten hen- 
des, og paa Rynjul fik de sitte alene sammen over 
tavlbordet en hel kveld. Det blev et underlig spil, 
for Gunhild var det dummeste en kunde tænke til den 
leken, men det og tykte Eirik klædte hende vel — 
han hadde aldrig før lekt skaktavl med andre kvinder 
end sin søster, og hun spillet skak bedre end de fleste 
mænd. 

Samme kveld talte Olav i Hestviken og Berse paa 
Eiken længe sammen i et andet hus paa gaarden — 
endda det var i helgen — og frænder og venner paa 
begge sider var tilstede, Efterpaa sa Olav Eirik hvad 
som var blit avtalt om brudens hjemmefølge; Olav 
skulde komme til Eiken Agnesmesseaften med sin 
søn og sine vidner, og næste dag skulde Eirik Olavs- 
søn fæste Gunhild Bersesdatter med ring og gaver. 

Morgenen efter blev Gunhild sendt hjem sammen 
med stedmoren og den ældste, gifte broren, men Berse 
blev igjen paa Rynjul med de to yngste sønnerne. Det 
var den vakreste, klareste vinterdag, og saa fandt Eirik 
paa at de skulde ride ind til kaupangen, saa mange 
som hadde hug til at se paa den store processionen, 
naar kongen kom til Maria-kirken epifania-dagen — 
det het sig at kong Haakon skulde være i Oslo. 

Alle de unge vilde være med — Berses sønner, 
Jørund Rypa, unge Torgils Torgrimssøn og systrungen 
hans, Sigmund Baardssøn fra Skikkjustad. Saa sier 
Torgrim, bonden selv, at han kunde ha hug til at fare: 
«hvad mener du, Olav, skal vi to slaa lag med ung: 
dommen for en gangs skyld?» 

Olav Audunssøn lo og rystet paa hodet. Han fik 
nok hellere snu hjemover: «Cecilia har sittet alene længe 
nok ute i viken nu.» 

Da meldte sig Berse selv. Han hadde været kong 
Eiriks hirdmand og siden kong Haakons, og nu vilde 

han hilse sin konge en sisste gang, og han vilde ta 
sin plads i processionen, 

De för da ikke saa fort, og da de kom til byen 
var det saa sent, saa Hirik kunde ikke gaa til sit 
kloster og be om herberge der, som han hadde ment 
at gjøre, men han fulgte med skaren indover til en 
gaard, der Guttorms dattermand eiet hus. 

Saa sent som det var saa var der fuldt av mænd 
i det loftet som de kom op i, og fuldt av mat og 
drikke paa bordene. Mændene stimlet sammen om 
Guttorm for at melde ham den nye stortidende som 
var ute over hele kaupangen: for tre nætter siden 
hadde Akersbønder hjemsøkt bølet til disse ildgjernings- 
mændene som hadde gjort skogene omkring Oslo 
utrygge saa længe. I høst hadde umenneskene kom- 
met ned til en liten rydningsgaard ved Elivaag, der 
to brødre bodde med sine koner og en ung søster; 
de hadde ranet og hugget ned féet, skjændet kvinderne 
som var alene hjemme — men en av røverne hadde 
nok likt den unge piken saa godt, saa han hadde gaat 
til hende siden. Hun lot da vel mot ham og fik lok- 
ket ut av ham tilslut, hvor tyveborgen var, og saa 
hadde brødrene hendes ført bønderne dit; seks av 
røverne var blit dræpt eller indebrændt, men fire kar- 
ler og en kone sat i kjælderen i den gamle kongs- 
gaarden og biet paa at hente løn for sine gjerninger 
ute paa Stegleskjæret. Kvinden hadde krævet i løn, at 
hun skulde faa holde voldsmandens haar unda bøddel- 
øksen. 

Langt om længe, da mændene var utsnakket og 
hadde drukket sig utørste, kom folk iseng. Eirik laa 
ytterst i en seng med Jørund Rypa og Kaare Berse- 
søn; de to sovnet med det samme, men han laa vaa- 
ken, oprevet av forfærdelse, og fristet si til sig selv, 
han trængte da ikke være ræd, før han visste, om der 
var noget at være ræd for —. 

Han tok paternosterbaandet av sin hals, laa og 
holdt det mellem hænderne. Men i alle disse aarene 

hadde han aldrig brukt at be om noget — han hadde 
bare bedt for at kjende, Gud var der og han kunde 
tale til Ham, men han hadde været nøid med at ta 
alt som det kom fra Guds haand —. Ja han hadde 
bedt for Cecilia —. Men nu visste han ikke, hvad 
han turde — var det galt, det som han hadde gjort, 
saa maatte han vel ikke nu be Gud hjelpe til at skjule 
sandheten, hvis det var saan at det skulde frem for 
dagen —. 

— Han stod klemt inde i folkemugen nede ved 
kongsgaardsbryggen, saa han kunde næsten ingenting 
se av processionen — lyttet til folks snak rundt om 
sig; han kunde likesom ikke tænke, at de skulde tale 
om andet end stimændene —. 

Kirken var saa fuld av folk, saa det var ikke plads 
til at knæle ned, og han kunde ikke følge med i mes- 
sen, for hans hjerte var for urolig. Men han blev til- 
bake, da rummet tok til at tømmes. Nu saa han at 
han hadde staat like ved et sidealter, og paa væggen 
like ved det var malt Maria med sin hird av jomfruer: 
Margret, Lucia, Cecilia, Barbara, Agatha — ytterst i 
skaren stod Agnes med lammet sit. Det var hende 
som skulde ha været vitne til at han gav Gunhild sin 
tro; det hadde han været glad for, for han hadde hat 
en særskilt kjærlighet til dette barnslig unge blodvitne, 
like siden han hørte hendes saga. Saa gik han dit 
bort, bad hende: «Bed for mig om det som er 
bedst —.» Han blev roligere straks; det var som 
han hadde raadet med en liten søster —. 

Da en tok ham paa skulderen, reiste han sig straks 
— det var Guttorm fra Draumtorp; Eirik hadde ventet 
det, syntes han. De gik ut av kirken sammen, men 
da de stod utenfor portalen og saa opover strætet, sa 
Guttorm medett: 

«Vi kan like gjerne tales ved derinde. Der er 
kommet op noget som jeg mente, jeg vilde like gjerne 
tale to-ene med dig om, Eirik Olavssøn. Du gjetter 
kanske hvad det er?» 

Eirik saa paa den anden, men svarte ikke. 

«Jeg vilde gjerne høre om der var kommet noget 
mere for dagen,» sa Guttorm, «om sølvet mit, resten 
av det. Saa gik vi utover til kongsgaarden imorges 
mellem ottesang og messen — Berse skulde jo dit 
ihvorsom var, og saa gik jeg med ham. Herr Tore lot 
da fangerne føre op i borgstuen, saa vi fik tale med 
dem —» 

Eirik klemte sin hat mellem hænderne, men svarte 
ikke. Nu stod de fremme ved det samme sidealteret 
igjen — og paa væggen over sig saa han billedet av 
de hellige møer; smale og svaie i sine lysende kjortler 
stod de i ring om dronningen og smilte mot kongs- 
barnet paa hendes fang. Firik kom til at huske paa 
verset: Ego mater pulchrae dilectiönis, et timoris, et 
agnitidnis, et sanctae spei,» og svaret «Deo gratias.» 

Guttorm klødde sig i hodet. 

«Sandt at si, Eirik — jeg tykker selv det er uhyg- 
gelig at maatte tale om disse tingene —. — Og jeg 
mener — kunde ikke likegodt du?» 

«Jeg —> 

«Du kan vite jeg spurte dem ut om dette gjemslet 
deres ute i Hestviksskogen.» Han saa forskende bort 
paa den unge som stod med hvitt, stille ansigt og saa 
ned i gulvet. «For at si det kort — det tykkes være 
slik, at da du fandt sølvet mit, saa visste du hvor du 
skulde lete?» 

Eirik nikket litt. 

«Jeg har faat dig igjen sølvet dit, Guttorm,» sa 
han sagte. «Kan du ikke være nøid med det?» 

«Er det sandt at du hadde kjøpt det?» 

«Ja. — Men du tror nu vel ikke at jeg har kjøpt 
det av en som jeg ikke kjendte,» tok han til orde, litt 
mere levende. «Det stedet hvor — der hvor jeg fik 
rede paa denne saken — der bor nogen fattige, faa- 
vetuge folk — manden har været som en fosterfar for 


Ego mater o. s. v. Jeg er mor til fager kjærlighet, og frygt, 
og kundskap og hellig haab, (Visd. bok 24.) — Gud være tak. 

mig, da jeg var gut. De har litet vett — og alle slags 
tiggere og slikt færdes der i heimen hos dem, nogen 
er vore egne almissehjon og bra folk, slike som har 
været med baatene vore, alle slags folk, stavkarler og 
straak og —. Guttorm — kunde du ikke la være at 
forske mere i denne saken, men være nøid med det 
at jeg har sat mig i kostnad for at skaffe dig tilbake 
godset dit — og la mig selv holde dom hjemme mel- 
lem mine egne folk?» 

«Nei, Eirik — det nytter ikke at du nu vil late 
som det var en av folkene dine —» 

Eirik brøt av: 

«— I Guds navn, vet du mere, saa vet du vel ogsaa 
jeg hadde skjellig grund til at fare med saken saa — 
dulgt — som jeg har gjort —» 

«Det kan saa være.» Guttorm stod litt, tygget og 
tygget paa noget. «Du vet ikke om mere av sølvet 
skulde findes derute?» 

«Nei —. Det har jeg ikke tænkt paa. Jeg kan 
ikke tro det heller — men vil du, saa kunde du komme 
utover til os, naar sneen gaar av bakken, jeg skal 
gjerne hjelpe dig at lete.» 

Guttorm saa skarpt paa den unge — han blev rød 
selv da han talte: 

«Bedre vi faar ende paa det,» sa han saa. «Jørund 
Rypa sier det var fire bægere — det store staupet og 
fire smaa —» 

Eirik saa paa Guttorm, forvirret. Sølvklumpen, 
tænkte han, saa var det Jørund selv som hadde smeltet 
ned noget av kosterne — dette blev værre og værre. 
Han rystet paa hodet: 

«Jeg har ikke set det anderledes end det var da 
jeg gav det til dig. Saa jeg vet ikke hvem som har 
smeltet sølvbægrene dine.» 

«Der skulde være fire bægere og sølvklumpen, sier 
han,» sa Guttorm sagte. 

Eirik stirret — langsomt krøp rødmen utover hans 
bleke ansigt. 

«Da husker ikke Jørund ret.» 

«Den hesten du gav ham i bytte,» spurte Guttorm 
forsigtig, «den var nu mere værd end det sølvet som 
du bragte mig — det var den han red igaar?» 

«Siden du vet hvem det var,» sa Eirik heftig, 
«kan du tænke at jeg var huget paa at prutte om 
prisen?» 

Guttorm taug litt. Saa spurte han langsomt: 

«Du vet ikke om mere da end det sølvet som jeg 
fik igjen av dig —. Du svarer mig her hvor vi nu 
staar, og jeg tror dig paa dit ord.» 

Uvilkaarlig saa Eirik op mot væggen — det fløi 
gjennem hans sind hvad han hadde hørt om billeder 
som fik mæle: Maria selv og hendes Søn hadde vitnet 
ut av malte læber og stenmunder for at la sandheten 
gaa frem. Men de blide aasyn under guldkronerne 
forandret sig ikke, og de hellige møer stod urørlige 
og viste frem hjulene og sverdene som hadde slitt sund 
deres legemer engang. 3 

«Nei. Jeg vet ikke om mere,» sa han saa bare. 

Guttorm rakte haanden frem. Da Eirik ikke gjorde 
mine til at ta den, grep han den unges, klemte den 
haardt. 

«Jeg tror dig, sier jeg. — Men at jeg maatte faa 
greiet ut denne saken — det kan du vel ikke ta mig 
til mistykke?» 

«Nei. Du maatte vel det —.» 

«Her blir koldt at staa,» sa Guttorm. «Kom, la 
os gaa ut.» 

Ute danset røk op av alle de hvite hustak — det 
var mildt, og solen skinnet og himmelen var blaa. 
Det lille lag av nysne som hadde faldt om natten, var 
blit traakket ned, saa det var glat i strætet: «Jeg faar 
ta dig under armen,» bad Guttorm. 

Eirik orket ikke svare. Han skjønte den ældre 
mands mening, men det var besk at skulle ta imot 
en slik opreisning, naar han uskyldig hadde maattet 
taale saa umaatelig en krænkelse. Arm i arm gik de 

to opover Vestre Stræte. Paa pladsen utenfor Halvards- 
kirken traf Guttorm nogen mænd som han kjendte; 
han lænet sig tungt paa Eiriks arm, mens han talte 
med dem. Eirik stod stum som en stok. Men da de 
var kommet op til den gaarden ved Krosskirken, der 
de bodde, sa han til Guttorm: 

«Før vi gaar ind — vilde nok jeg gjerne spørre 
dig om ett og andet?» 

«Det kan være rimelig.» 

De var kommet ut bakom gaarderne, hvor elven løp 
nede mellem lerbakker. Eirik bad Guttorm fortælle, 
hvad som hadde hændt i kongsgaardens borgstue om 
morgenen, og hvem som hadde været der. 

Guttorm sa Berse hadde været der med begge 
sønnerne, Torgrim fra Rynjul og Jørund Rypa, han 
selv med dattermanden, Karl. Av folkene i kongs- 
gaarden hadde der ikke været andre inde end 
herr Tore og saa de sveinerne som førte ind fangerne. 

Ingen av disse hadde været med da Guttorm og 
hans følge blev fanet — de røverne var enten blit 
dræpt eller de hadde forlatt flokken før i vinter. Men 
kvinden hadde været villig til at tale om, hvor der 
var blit av Draumtorp-sølvet; det hadde hun solgt til 
den manden som stod der, Jørund Rypa. De to var 
kjendt fra før av. Da hadde Jørund straks sandet 
hendes ord, men han sa, til ham hadde Aasa sagt 
det var arven sin som hun hadde været hjemme og 
hentet, og han hadde trodd hende, for han visste at 
hun var kommet av god æt. Han kjøpte sølvet av 
hende fordi hun sa, da vilde hun se til at komme 
bort fra bonden sin — gift med ham var hun ikke — 
og nu vilde hun ændre sit levnet. 

Til dette hadde kvinden svart, at der var ikke 
blit talt noget om hvor sølvet var kommet fra, og hun 
hadde ikke merket noget den natten til at Jørund var 
ivrig for hun skulde bedre sine seder. 

Saa sa Jørund at hun løi, og han hadde ikke tænkt 
andet end at sølvet var hendes arv efter Aasmund 

paa Haugseter. Dette sisste var sandt, hun var denne 
mands datter, men hun hadde misgjort, og siden var 
hun rømt hjemmefra. Det var først da Jørund hadde 
vist Eirik sit kjøp at maagen hadde talt om det kunde 
være ranet gods. Da vilde ikke Jørund ha det, men 
Eirik bød til at kjøpe det av ham for den svarte jal- 
ken som han red nu — og det var et stort staup, 
fire mindre bægere og en klump smeltet sølv. Men 
siden her i vinter hadde Eirik sagt han turde ikke 
ha det længer — nu da han skulde fæste Guttorms 
søsterdatter mente han det var tryggest at faa git det 
tilbake til Draumtorp-bonden forinden. 

Eirik stod og hang med ryggen støttet til skigaren. 
Qpover de hvite jorder paa den anden side av elven 
gnistret det av sneen, saa det skar i øinene; det blaa 
og det hvite blendet saa — og saa han ned, hvor 
aaen randt mørk mellem de snedækte lerfaldsbakker, 
blev han svimmel. Han hadde faat slik en rasende 
hodeverk medett —. 

«Hvad sa Berse?» spurte Eirik. 

«Berse — aa det kan du vel tænke dig —. Men 
si mig, Eirik, hvad slags mand er denne maagen din, 
Jørund Rypa?» 

«Rypungerne fra Gunnarsby har du vel hørt om. 
— Han og jeg har været venner i mange aar —» 

«Er dere ikke det nu —? Det kom mig i tan- 
kerne, da han sa dette om at du hadde ikke tænkt 
at gi mig sølvet tilbake, før der blev tale om maag- 
skap mellem os — du vet han hadde ikke trængt at 
si det; det hadde været rimeligere at han ikke 
hadde sagt det om sin hustrus bror. Hvis ikke han 
hadde den mening med det at han vilde hindre dit 
giftermaal med Gunhild —?» 

Eirik saa en stund paa den anden — 

«— slikt er vanskelig at tro —» hvisket han svakt. 
Saa rettet han sig op, rystet sig litt og slængte kap- 
pen tilrette: «Men nu vil jeg gaa og finde Berse,» sa 
han raskt, 

Guttorm rettet ut en haand som for at hegde ham: 

«Det skjønner du vel, Eirik — det som vi hadde 
i tankerne, for dig og Gunhild, det kan ikke bli av nu?» 

«Du vil da tale for mig du, Guttorm,» spurte den 
unge ivrig, — «si til Berse at du tror jeg er en hæder- 
lig mand?» 

«Det vil jeg, vær viss paa det. Men der er — 
den anden, Eirik. Jo vissere vi tror paa det, at du 
kunde være god nok mand, du og far din og alle 
frændene dine ellers, jo ræddere maa vi være for at 
tenge maagskap med hin —» 

Eirik stirret paa Guttorm — han var blit hvit kring 
munden som en syk mand. 

«Likevel vil jeg finde Berse,» sa han saa, gav sig 
til at gaa raskt tilbake mot bygaten. 


Men da de kom tilbake til herberget, fik de vite, 
at Berse var redet sin vei med hele følget sit. Og 
straks efter hadde Jørund reist. — Det var Torgrim av 
Rynjul som hadde tat Eirik i forsvar, sa Karl, Gut- 
torms dattermand, men da Berse ikke med en eneste 
gang vilde tro at Eirik var saa uskyldig som barn i 
morslivet, blev Torgrim ut av sig av sinne, og da han 
sa det var ilde at Berse aldrig hadde eiet vett, for nu 
kunde han saa godt trængt at ha hatt litt — saa var 
gamlingen strøket av gaarden i stor vrede. Torgrims 
samtale med Jørund hadde endt med at bonden trev 
en oksepeis som laa der, med den slog han til Jørund 
over ansigtet —. 

«— Og kunde ikke Gud og Sankt Olav ha styrt 
haanden min, saa jeg hadde faat tak i et spyd istedet 
og lagt igjennem ham,» jamret Torgrim, da de talte 
om det. 

Saa vendte han sin vrede mot Eirik som ikke 
svarte paa Torgrims harmfulde utbrudd : 

«Du sitter saa stur som en barntung brud — eller 
en erkeengel som djævlerne har ribbet al fjæren ut av 
vingerne paal Stryk hellere ut til brødrene paa løk- 

ken med det samme og tigg dem om at faa tilbake 
kutten din! Saa har Jørund naadd det som han 
vilde» 

Karl plystret — Guttorm saa braatt op. Men Eirik 
svarte rolig: 

«I hvad som sker — det blir ikke paa den maa- 
ten jeg gaar tilbake til klosteret — hvis jeg gaar.» 

Det var Torgrim som sa de burde nu ride utover 
med det samme — sætte Olav ind i sakerne: «du er 
en retsindig mand, Guttorm, saa du følger med 08.» 
Guttorm lovet det. 


«Det hadde været bedre du hadde spurt far din 
til raads,» sa Guttorm til Eirik, mens de red indover 
isen i Botn, «med en gang du var kommet op i dette |» 

»Du som kjender ham,» svarte Eirik heftig, «hvor- 
dan tænker du far vilde tat det? Det hadde blit ulitelig 
for os at leve sammen alle efterpaa i Hestviken. Gud 
hjelpe min søster og børnene hendes nu —» 

Et stykke fra Draumtorp møtte de en av Guttorms 
huskarler; han meldte at Berse var kommet tilgaards 
og maatte endelig tale med husbonden, før han drog 
videre til Eiken. 

«La ham bie,» sa Torgrim, og Guttorm svarte han 
skulde komme hjem imorgen. 


Det: var mørkt da de kom ut Hestviken. Idet 
flokken red op foran stuedøren saa Eirik, der stod en 
oppe paa utkiksberget, svart mot den sisste grønne 
klare langs himmelbrynet. Idet faren kom nedover 
mindedes Eirik En som blev slæpt fra domsmand til 
domsmand — jeg orker ikke, Gud, min Gud, hjelp 
mig saa jeg orker! 

Det var saa mørkt saa de kunde ikke se Olavs 
ansigtsuttryk, da han kom, men Torgrim var sprunget 
av hesten og för imot ham: 

«Er han kommet hjem, han Jørund, og hvad har 
han sagt —> 

«Ikke ett ord som jeg tror paa,» svarte Olav haan- 
lig. «Men kom ind!» 

Det var mørkt i stuen, bare et litet rødt øie gløste 
paa aaren. Men saa kom lys i forstuen — Cecilia 
Olavsdatter traadte ind, bærende en kjertestikke med 
tændt lys paa i hver haand. Eirik stod nede ved 
døren, støttet til sit sverd, i yttertøiet endda: dette er 
det værste, tænkte han da han saa søsterens stenrolige 
ansigt. Hun stillet lysene paa bordet, knælte ved 
aaren og tok til at mate glørne med næver og tyri- 
fliser, mens Olav hilste paa Guttorm. 

«Disse mændene skal vel sove her inat?» spurte 
hun, da hun hadde faat tændt varmen, «og vil dere 
tales ved først eller vente til dere har faat mat?» 

«I Guds navn, la os faa sagt det som skal sies,» 
ropte Torgrim. 

Da faren nikket, snudde hun sig mot døren. I det 
samme dukket Jørund frem indunder og gik bort i 
lyset. Han saa omkring sig paa de nykomne: 

«Eirik møter mandsterk, ser jeg — med vennerne 
sine, unge og gamle. Nu skal vel han si sit sagn — 
og god til at digte ihop og finde paa tidkort det 
vet vi alle at han har været altid, saa jeg venter ikke 
andet end at dere skal tro ham, du Olav, og alle 
hans frænder. Jeg har ikke slike gaver, saa jeg vet, 
jeg kommer til kort — jeg kan ikke finde paa det 
som synes rimeligere, naar sandheten tykkes urimelig —» 

Bak sig hørte de et smeld — Cecilia hadde skutt 
stangen for døren. Nu traadte hun frem, stillet sig 
ved sin husbonds side: 

«Da blir det bedst at jeg først sier det som jeg 
vet — siden det var mig som fandt sølvet, og det 
var min skyld at min bror blev blandet op i vore 
saker.» 

Jørund snudde sig rasende mot hende: 

«Du vitner mot din egen husbond —» 

— og Eirik var ved søsterens anden side: 

«— nei, Cecilia — du skal ikke si noget —> . 

Cecilia skjøv begge mændene tilside: 

«Jeg vitner det som er sandt — det duger os alle 
bedst,» sa hun rolig, «dig ogsaa Jørund! Men først 
ber jeg dere alle, dere tier med denne saken, som 
dere vil at englene skal tie paa dommens dag med 
de synderne deres som dere nødigst vilde høre ropt ut 
paa sjælenes stevne» 

«Vi skal gjøre det som vi kan, husfrue,» så Guttorm 
«for at denne vonde saken kan bli tystet ned.» De 
andre samstemmet, 

Saa berettet hun om fundet av sølvet. Torgrim 
spurte: 

«Du er viss paa at der var ikke mere i kisten end 
disse tre bægere?» 

«Ja jeg hadde utav alt — den kappen som jeg 
lette efter laa underst. Men nu faar jeg gaa ut og ta 
vare paa mit — dere maa være baade sultne og tørste, 
som har redet saa langt idag.» 

Jørund snudde sig, vilde følge, da hans kone gik 
ut. Olav sa: 

«Nei bli inde, Jørund — vi har ikke talt ut endda 
om dette.» 

Cecilia snudde sig i døren: 

«Mindes, far, det som jeg har sagt dig — Jørund 
fik lære fuld ung at han kunde ikke stole paa sine 
egne nærmeste frænder. Ilde er det at det er blit 
slik, saa han nu tror du og Eirik er ogsaa hans uven- 
ner, og han mente, han hadde somt at hevne.» 

«— og en drengelig hevn tok han dal» skar Torgrimi. 

«Du ogsaa, frænde, kan ha været med til at volde, 
min husbond fik den tro at her vil dere ham alle ilde. 
Det er vanskelig for den som ikke kjender dig, at vite 
du mener saa litet som du gjør med alt du sier, naar 
braasinnet tar dig.» 

Det blev et uhyggelig maaltid — mændene aat 
og drak av alt det gode som Cecilia og hendes terner 
bar paa bordet, mest i taushet. Olav hadde næsten 
intet sagt — ikke ett ord hadde han vendt til Eirik, 

og Eirik og Jørund sat der og taug som væggen. 
Cecilia blev inde, gik selv og skjænket. Men da ter- 
nerne hadde baaret ut maten og mere øl var sat frem, 
vendte husfruen sig til Guttorm bonde: 

«Jeg har en bøn til dig, Guttorm, og det er meget 
jeg ber om, men ingen anden kan jeg vende den til 
end til dig — Torgrim min frænde vil der ikke være 
nogen hjelp i. Vil du ride med mig til Eiken imorgen; 
jeg vil tale med Berse selv.» 

«Berse er paa Draumtorp hos mig, husfrue.» 

«Saa la mig faa ride med dig hjem? Sigmund 
Baardssøn her vil gjøre saa vel saa han blir med og 
følger mig tilbake —» 

«Jeg rider med Guttorm selv imorgen,» sa Olav. 

«— desto bedre —» 

«Nei,» sa faren, «vi kan ikke ta dig med, datter 
min. Det har aldrig været sed her i Hestviken at 
vi lot konerne vore føre maalet for mænd.» 


Eirik listet sig ut en stund efter at søsteren hadde 
forlatt stuen. Han fandt hende i ildhuset — hun hadde 
like slukket ilden paa gruen og skulde til at gaa ut. 
Eirik tok hende i armene sine: «Cecilia |» 

Hun stod stille en stund, med hænderne oppaa 
brorens skuldrer. Saa gjorde hun sig fri: 

«Jeg skal stænge her, Eirik — jeg maa gaa ind 
og lægge mig.» 

«Kan du ikke ligge inde — paa loftet i stuen,» 
bad han heftig. «Cecilia — du kan da ikke gaa ind — 
ligge hos ham inat |» 

«Jeg faar nok det,» svarte hun med enslags latter. 
«Dere skjønner ikke stort — Kunde dere endda la 
Jørund faa være ifred,» sa hun heftig. «Jeg vet ikke 
om jeg kan stagge ham, men —. Husk da paa, jeg 
har tre børn med ham —» 

Eirik knuget hende taus ind til sig. 

«— jeg er ikke ræd,» sa Cecilia med en liten tørr, 
forfrossen stemme og rev sig løs. 

Torgrim med de to unge sveinerne, Torgils og 
Sigmund, tok hjemover næste morgen, straks de hadde 
faat morgenbiten. Dernæst sendte Olav bud ut, at 
de skulde sadle hestene til Guttorm og ham. Eirik 
bragte mændene deres ytterplagg og vaaben. Guttorm 
gik ut først, Olav vilde følge, da bad sønnen: 

«Far —|> 

Olav saa op i den unges hvite, fortvilede ansigt. 

«Du faar mindes, far — det var ikke jeg som kastet 
mine øine paa hende — Gunhild, Det var dere, du 
og Berse, dere vilde dette. Vi visste begge to, da vi 
blev kjendt, hvad deres vilje var — at vi skulde fatte 
godvilje til hinanden. Husk paa det, naar du taler 
med far hendes —» 

Olav rystet paa hodet: 

«Det du tænker paa, Eirik — det kan aldrig bli.» 

«Aa jo!» Han knuget sine hænder sammen. «Nu 
vet hele bygden det skal bli gjestebud til Agnesmesse. 
Vinder dere noget paa det, dere, om dere sætter alle 
folk paa gang med snak, fordi det ikke blir av —. 
Tænk paa det, far, om ikke du vil tænke paa andet! 
Vær ikke for strid, naar du taler med Berse —» 

«Det er meget du ber mig om, Eirik,» sa Olav 
sagte. 

«Det gjælder ogsaa meget for os —» 

«Kan jeg, saa skal jeg tænke paa det,» sa Olav 
som før. 

«Det er ikke stort du lover,» hvisket Eirik. 

«Ingen anden vilde jeg love saa meget, søn —» 
Olav gik ut, og Eirik fulgte. 

Guttorm sat alt i sadlen. Eirik gik bort for at 
holde farens hest, mens han steg op; da traadte 
Cecilia ut av fruerstudøren. Hun var klædt i sin 
mørke, skindbremmede hættekappe. Spædbarnet bar 
hun i armene, og Kolbein gik ved siden av og holdt 
moren i kaapen. 

«Vil du lægge sadel paa Brunsvein til mig, Eirik,» 
bad hun. «Graaen min er blit halt paa den ene bak- 

foten, saa jeg imorges. Jeg skal bare faa børnene op 
til Ragna —» 

«Nei, Cecilia,» sa Olav. «Jeg har sagt dig, du 
faar ikke gjøre dette.» 

«Jo far. Det gjælder mere for mig end for alle 
dere andre. Vil ikke Berse høre paa dig — mig maa 
han høre, saasandt han er en kristen mand — naar 
jeg ber for min husbond og tre unge sønner.» 

Olav stod og saa paa datteren. Da sa Guttorm 
fra hesten: 

«Jeg tror konen har ret. — La datter din ride 
med; jeg mener hun er klokest.» 

«Du orker ikke, Cecilia.» Faren traadte tæt hen 
til hende. «I denne kulden. Og det er uvisst om vi 
kan naa hjem til kvelds. Kanhænde jeg maa bli paa 
Hestbæk inat. Det blir for vondt for dig som har melk 
i brystet nu —» 

«Aa jo, jeg orker —» hun smilte flygtig, gik saa 
med børnene opover til Ragnas stue, og Eirik gik til 
stalden. 


Da de red ind i skogen ved elveoset, snudde Eirik 
sig mot fruerstuen. Hans hjerte hamret ved tanken 
paa møtet med maagen; selv nu syntes han ikke at han 
turde tro han skjønte Jørunds handlemaate — det 
var Cecilias mand, og saa længe som de levet alle, 
var han en av deres —. 

I det samme kom han til at huske, her i forstuen 
var det at han hadde staat med Bothild hin kveld. 
Han hadde halvveis glemt — den som han selv hadde 
været i de besatte dagene da han intet andet hadde 
villet end krænke det arme barnet, han var en frem- 
med for den mand som han nu var blit. 

Braatt, som glimt efter glimt av kornmod, lyste det 
gjennem Eiriks sjæl — hvad som var blit tilgit ham 
og git ham i disse aar. Og selv om det nu skulde 
times ham at han gik mist av sin lykke i dene heimen, 
saa blev det ikke mindre værd, det som Gud hadde 

gjort imot ham: aldrig mere kunde han bli lik sig 
selv fra den tid da han jaget hende — undrende 
skjønte han hvor meget hans raa og melkede sind var 
modnet til kjerne. Og idet han tok i inddøren, kjendte 
han en brændende medlidenhet med Jørunds ære- 
løshet — 

I det samme han steg over terskelen hugg Jørund 
efter ham — Eirik veg litt bakover, saa hugget 
kom i dørhurden.  Næste nu var han fremme, tok 
maagen om livet og over armen; han vristet fra ham 
sverdet og slængte det bortover gulvet. Jørund hadde 
staat gjemt bakom døren. 

«La være nu, Jørund — du har ugjort nok for dig 
selv, mand!» Den anden stod og pæste og skulte, og 
for første gang saa Eirik rigtig, hvor forandret Jørund 
var blit paa de sisste aarene — fetlagd, ogsaa i ansigtet, 
dragene løse, øinene gjengrodde, og det var som han 
ikke kunde se folk bent i synet. Eirik blev fælen — 
saa gik han bort, tok op sverdet og rakte det til 
maagen: «Du har været dum nok — gjør det ikke 
værre. Du har været altfor glad i livet dit altid — 
jeg tror neppe du hadde tænkt dig om da du vilde 
vaage det for at ta hevn over mig — om du mener 
du har aarsak til at søke hevn — saa dyrt vil neppe 
du kjøpe den likevel.» 

«Endda kom jeg dig da i forkjøpet,» haante Jørund 
Rypa, «tænker du ikke at jeg skjønte hvad du pønset 
paa — jeg hørte du stod her utenfor døren og lurte —» 

«Som du ser er jeg vaabenløs — men sæt dig hel- 
lere ned —» 

Jørund sendte svogeren et rart, uvisst øiekast. Saa 
løftet han sverdet truende. Firik smilte litt og rystet 
paa hodet. 

«Jeg kunde hugge dig ned der du staar — rømme 
til skogs —» $ 

«Det kan være det. Men det blir stridt at berge 
livet i skogen denne aarstid — for en som ikke er 
kjendt her omkring. Uvisst er det vel ogsaa om du 

kom saa langt. Det kunde hænde du slap ikke ut av 
gaarden —» 

«Er jeg vogtet paa som en fange —> skrek Jø- 
rund. Eirik saa medett, han liknet i øinene en rotte 
som er jaget ind i en krok. 

«Nei da. Men det kunde volde nogen støi — fol- 
kene er utenfor —» 

Jørund kastet sverdet fra sig, gik bort og slængte 
sig op paa sengen. Støttet paa albuen laa han og 
stirret paa Eirik: «Hvad er det du vil da?» 

«Si dig,» mælte Eirik, «at du blir ikke kvit mig paa 
denne maaten — hvis det er det du mener. I hvad 
jeg gjør eller ikke gjør, saa maa du vel kunne skjønne 
— far er en gammel mand, Cecilia har ikke andre 
nærfrænder end mig. Saa længe du farer at slik, saa 
jeg maa være ræd hun ikke har gode dager med dig, 
kan du vel tænke jeg gaar ikke bort og blir munk!» 

«Cecilia er en hore!» sa Jørund indætt. 

«Vogt dig for at si det en gang till» svarte Eirik, 
rolig endda. «Jeg tror hin vonde er reist med vettet 
dit —». I det samme han hadde sagt det, blev han 
ræd — Jørund saa ut slik, saa en kunde tro det 
var sandt. 

«Ikke er jeg far til Kolbein,» hylte Jørund, «det 
har jeg faat vite av hendes egen mund! Jeg tagg 
hende om at si, at jeg var det — ikke ett ord fik 
jeg ut av hende til svar!» 

«Det kunde du neppe vente at en hæderlig kone 
skulde svare paa.» Han kjendte sig kvalm av skræk 
og lede — da tok Jørund til at tute som en hund, 
tutet og tutet — saa skar han i og hulkegraat, mens 
ordene strømmet og boblet ut av hans mund: mot 
ham hadde alle været troløse, brødrene hans, konerne 
deres, alle hans venner og frænder i verden, Cecilia 
og Olav og alle her — Eirik skjønte neppe ett ord 
av 

«Tror du ingen du, Jørund?» spurte Eirik, da 
den anden holdt op at rase en stund. 

Til svar gav Jørund et gaul, som han var blit 
sparket. 

«Jørund,» sa Eirik indtrængende, «konen din er 
reist for at be Berse paa Eiken tie og tyste ned denne 
sak, saa dit ry kan reddes. Det falder ikke hende 
let at be for sig — det er jeg ræd at du vet bedst 
av os alle. Aldrig har hun klaget med ett ord over 
dig til os sine frænder —. Du gjør klokest i at tro 
det som jeg sier dig — her hos os har vi aldrig brukt 
at fare med svik eller bakhold, vi kan ha nok at svare 
for uten det — men vi har altid hat ord for at holde 
vor tro —» 

Jørund Rypa boret hodet ned i sengklærne, graat 
og hivet efter pusten. Saa, med en eneste gang tok 
han paa at snorke. Eirik blev ræd, han skulde være 
blit syk — tok i ham og vilde lægge ham bedre til- 
rette. Jørund gløttet litt paa øinene i det røde, graat- 
svulne ansigt, men lukket dem med det samme — 
det var søvn. 

Eirik blev sittende litt ved sengen, men Jørund blev 
ved at sove. Saa listet han sig ut, hjerteklemt og opskaket. 


En time før nonsleite kom Eirik ut, klædt til at 
ride bort. Han var indom fruerstuen — Jørund snorket 
saa det ljomet. Saa gik han til stalden, leiet ut Rauden 
og sadlet den. 

Solen stod saa lavt at straalerne rødnet og gyllet 
jorderne og den nedsnedde skogaas bakom gaarden, 
da Eirik kom, saa han saa over til Eiken. I en liten 
gaard ved storveien bad han om at faa sætte ind 
hesten sin. Kom det Berse for øre, han fik vaage 
det likevel —. 

Til fots gik han veien over jorderne op mot gaar- 
den, forbi tungaten som førte op til husene. Nu var 
solen gaat ned og den hvite jord fargedes graablaa, 
men himmelen var rødgul med nogen svømmende 
gyldne skyer nede i syd, og oppe paa hvælvet piplet 
alt nogen stjerner frem. 

y Sv. 

Den veien som han hadde tat, da han var her 
sisst, op I aasen, var brøitet — der var slædespor og 
høidryss opover. Et stykke fulgte den det gjerdet 
som skilte tunet fra skogen. Han vasset ind til ski- 
garen, stod og saa ind mellem husene. Det kom for 
ham at det var et vondt varsel: han hadde aldrig været 
inde der. 

Han blev staaende, visste ikke om han skulde gaa 
ned og be om at faa Gunhild i tale. Saa gik det i 
en husdør — en kvinde og en mand og en hund 
kom ut. 

Med halv stemme gav Eirik sig til at lokke — 
tonen fra ihøst. Hun för sammen, hunden satte i at 
gnellre og opover som en pil mot der han stod, manden 
efter: 

«Er det dig, Kaare —?» ropte Eirik. 

Kaare Bersessøn kom bort til ham: 

«Er du her —?» 

«Ja. Vil du be søster din om jeg faar tale med 
hende. Jeg venter her oppe i veien.» 

Det var alt meget mørkere nu — solnedgangen 
falmet til gult og grønklart, og mange flere stjerner. 
Hun kom opover, svøpt i en sid hættekappe; broren 
og hunden fulgte. 

«Du faar la Gunhild og mig tale alene sammen 
en stund, Kaare,» bad Eirik. Søsteren sa noget til 
den unge, og gutten snudde nedover igjen, fulgt av 
hunden sin. 

Saa gik han bort og tok hende i sine armer. Da 
brast hun i graat: «Jeg skjønner ikke, Eirik, hvad 
er det?» 

Han stod og holdt hende ind til sig og blev ulykke- 
lig — han var saa litet vant til graatende kvinder. 
Men om en stund slap han piken og tok til at be- 
rette, ganske rolig, hvordan det hang ihop, dette som 
hun alt hadde hørt om av brødrene sine. 

Gunhild hadde stagget sig: «Nei det skjønte jeg, 
at det kunde ikke være sandt som de sa, brødrene 

mine tror det ikke heller. — Men hvad mener han, 
Jørund Rypa?» 

Eirik talte litt om Jørunds underlige tanker og dette 
at han mente de vilde ham tillivs i Hestviken — «men 
det er dette som jeg vilde si dig, Gunhild. Ja — jeg 
har da trodd — jeg tør vel tro det er ikke dig imot, 
det som jeg ønsker — at denne avtalen om os to 
blir opfyldt?» 

«Det har jeg vist latt dig merke — kanske mere 
end jeg burde» — hun bøtet for sig, da han vilde ta 
omkring hende igjen, men lot ham faa holde haan- 
den sin. 

«Nu blir det vel ikke noget til Agnesmesse, Vi 
maa sagtens vente. Men jeg kan ikke tro andet end 
at naar far din faar tænkt sig om, saa vil han selv 
skjønne dette giftermaalet er saa høvelig paa alle maater 
ellers, saa —» 

Gunhild klemte hans haand: 

«Jeg ønsker det ikke blir for længe vi maa vente,» 
sa hun med en liten motløs stemme, som sendte et 
støt av fryd gjennem manden. «Det er ikke godt at 
bo med en stedmor, naar en er voksen mø —. Og 
det har jeg trodd om dig, helt fra første gangen jeg 
talte med dig — du blir god mot den som skal leve 
med dig!» 

Da kunde hun ikke hindre, at han tok hende ind 
til sig igjen. 

«Ellers saa er der endda ett som jeg vil si dig,» 
mælte han litt efter. «Du vet, det var en gang da 
jeg vilde været munk — jeg var i kloster mere end 
ett aar. Saa jeg vet litt om kirkeloven og slikt —. 
Skulde det gaa saa ilde, at Berse kommer frem med 
en anden beiler, saa vit at egteskap er ikke egteskap 
efter Guds orden og kirkens lov, uten du selv har sam- 
tykket i det. Tør du holde fast og negte at si ja, 
saa kan de ikke tvinge dig — og det er biskopens 
pligt at ta dig i sit vern, om du klager til ham.» 

«Nei tvinge mig til at ta en som jeg ikke vil hal» 

sa Gunhild heftig. «Før skal jeg rømme hjemmefra 
før tyr jeg til Eldrid min søster —» 

Det för gjennem Eirik — nei ikke det likevel. 
Gunhild hans, ren og stolt, hos den gamle —. I syv 
kirkesogn var der ikke en kvinde som hadde styggere 
rygte end Eldrid Bersesdatter. Det maatte aldrig 
ske —. Men han sa bare: 

«Nu gaar det vel ikke saa ilde — jeg tænkte bare, 
om det skal dra ut saa længe, saa noget andet gifte 
kommer paa tale. Gud signe dig, Gunhild — det 
skal nu vel ikke bli slik at din trofasthet prøves saa 
haardt.» 

«Jeg fryser,» sa hun litt efter; hun stod og traakket 
saa smaatt og huttret. 

«Kom — skal jeg lægge kappen om dig —» han 
drog hende med sig, satte sig paa nogen tømmer- 
stokker som laa ved veikanten og fik hende op i 
fanget sit. «Fryser du endda?» hvisket han litt efter. 

«Føtterne mine er som is —» 

Han tok under hendes knæ, løftet hende, saa hun 
laa helt sammenbøiet oppe i hans fang, svøpte sin 
kappe om hendes føtter. Hele tyngden av hendes 
unge sunde legeme kjendte han mot sit eget, hun fyldte 
saa godt i hans armer, og med sit ansigt søkte han 
hendes bløte, vinterkolde kind indi kaapehættens skind- 
brem. Og han kjendte sin egen ungdom og livskraft, 
og at de to var varme av varmt blod i vinternattens 
friske kulde. 

Litt skræmt av hans haarde tak og de hete kys 
stred hun imot, vilde ned nu: «Eirik — jeg tør ikke 
bli ute længer —> 

Saa maatte han da slippe hende ned tilslut — litt 
skjælv og forpustet av den sisste ubændige omfav- 
nelse. Han fulgte hende saa langt som op i tungaten: 

«Nu blir det kanske længe til vi møtes igjen —?» 

Gunhild rakte ham haanden: 

«Vær ikke ræd, Eirik — mig skal de ikke faa 
kuet I» 

«Signe dig Krist og Maria mø — bare jeg vet 
det, saa blir der nok en raad|» 

Det var alt mørkt og tusen stjerner fremme, da 
han skyndte sig nedover mot tjodveien. Bitende koldt, 
saa sneen skrek under hans føtter vintergaten drog 
sig saa lys over det svarte, stjernegnistrende hvælv. 
Men kulden var god — han kjendte sin egen styrke 
og varme imot den. 

Det holdt paa at gaa til ro i den vesle heimen, da 
han kom og tok igjen hesten sin. Og det var langt 
paa nat, da han naadde ut i HMestviken. Han saa 
indom til Jørund — det var iskoldt i fruerstuen, ilden 
dødd ut paa aaren. Eirik hørte den sovende pust 
— han var indom hos sig selv, tændte i en lygt, gik 
tilbake og saa paa maagen. Jørund saa ut som han 
ikke hadde rørt sig, men hans søvn syntes sundere nu. 

Eirik bredte paa ham, rasket sammen nogen hyen- 
der og tepper og laget et leie til sig paa bænken. 
Han fik støvlerne av sine stivfrosne ben, spændte av 
sig beltet, svøpte sig ind i sin rimede kappe og sovnet 
snart efter. 


Han vaagnet ikke før Jørund rusket i ham: «Vil 
du ikke komme og faa dig mat?» 

Eirik satte sig overende. Jørund var helt ander- 
ledes idag — sky og stille, svært myk i stemmen. 
Da de hadde brutt fasten, spurte Jørund om litt, idet 
han saa til siden: 

«Du — Eirik — er det slik at — fristet jeg gjøre 
dig noget — slos vi igaar?» 

«Mindes du ikke selv det vi taltes ved igaar?» 
spurte Eirik alvorlig. 

«Jeg vet ikke ret — hvad som jeg har drømt 
eller ikke. Sommetider har jeg slik ulitelig hodeverk, 
saa jeg husker ingenting bakefter —» 

«Er det bedre med dig idag da?» 

«Jeg har vondt i hodet nu og — men det er paa 
en anden maate —» 

Og straks de hadde spist, gik han bort og la sig 
paa sengen igjen, sovnet atter. Eirik saa ind til ham 
flere ganger. Ved middagsleite kom Olav og Cecilia hjem. 

ik gik ut og møtte dem. Han speidet i farens 
ansikt — Olav lest ikke se ham, hilste ikke — han 
steg av hesten og gik bent ind i sin egen stue uten 
at se til nogen kant. Eirik fulgte med Cecilia op i 
Ragnastuen. Da hun hadde faat Audun lagt til det 
melkesprængte bryst, drog hun et litet suk av lindring, 
Eirik tok op hendes kaape, som var faldt paa gulvet. 

«Du venter vel paa at høre, hvordan det gik med 
vort erinde?» Hun saa ned paa spædbarnets hode. 
«Det kunde gaat bedre — men det kunde ogsaa gaat 
værre. Berse lovet at tie. Men jeg vil ikke dølge 
for dig at han sa slike ting til os —. Ja far — far 
styrte sig paa en gjerd. Men jeg ønsker — jeg ønsker 
han kunde blit spart for dette — nu da han er en 
gammel mand og — og —. Det er ikke værd at du 
gaar nær ham —.» 

«Jeg faar da det —» Eirik strøk søsteren over 
kindet. «Du tror visst at jeg er mindre modig end 
du er, Cecilia,» sa han sørgmodig. 

«Jeg vet ikke det.» Hun la barnet over ved det 
andet bryst. «Der er vel somt som en mand orker 
bedre end en kvinde. Og andet som en mand orker 
mindre —» 

Men da han kom ned i setstuen sat Olav der i 
ytterplaggene endda med hænderne om sverdhjaltet 
og haken hvilende nedpaa. Han saa flygtig op paa 
Eirik, men sa intet, og saa vaaget ikke Eirik ta til 
orde, 


XVI. 


Den gik da, den vinteren og — en dag efter den 
anden. 

Aldrig med ett ord hadde Olav nævnt sit møte 
paa Draumtorp med Berse, og Eirik tok sig i vare 

for at spørre. I det hele talte de to litet sammen — 
nu var det mellem dem som det hadde været da han 
var gut: faren sat og stirret, og Eirik visste ikke om 
manden saa paa ham eller tvers gjennem ham paa 
noget andet; maatte han tale med Olav om en sak, 
saa var det som faren bare hørte paa med et halvt 
øre, og et gufs av kald uvilje og uvenlighet slog mot 
ham fra den gamle. Eirik husket — en gang i tiden 
hadde dette farens væsen kunnet drive ham rasende, 
Nu tænkte han — Gud vet, kanske hadde faren alt 
dengang baaret en hemmelig byrde. Og han følte, 
ogsaa kjærligheten til faren hadde fastnet, som alt 
andet i ham i disse aarene — fra enslags skvalpende 
melk til marg. 

Det var ilde for Cecilia og Jørund at han skulde 
være saa litet omgjængelig, men det var der ingen 
raad med. 

Saa meget som han kunde holdt Eirik sig sammen 
med de unge egtefolk i fruerstuen. Eirik hadde git 
op at grunde over maagens væsen — trodde snarest 
at manden maatte ha været forvirret her i høst og 
i vinter, og nu var det som han hadde faat tømt ut 
av sig edderen for denne gang. Utover hele efter- 
vinteren var Jørund Rypa i godlaget, munter og prat- 
som, lik sig selv fra gamle dager. Han lekte sig med 
smaabørnene sine, var kjærlig mot sin kone — under- 
tiden paa en maate som fik Eirik til at blyges; han 
kunde heller ikke tro andet end at Cecilia mislikte 
det, men hun røbet ingenting. Hun skjøttet sin del 
av gaardens styre med ypperlig dygtighet, og Eirik 
saa at husfolket vilde gjerne gaat gjennem varmen tor 
sin unge frue, Ogsaa faren kunde Cecilia tvinge til 
at vaagne op, naar hun vilde raadføre sig med ham. 

Aldrig kunde Eirik merke at Jørund skjænket det 
en tanke som var hændt ved juletider, eller at han 
brydde sig med hvor meget som var kommet utover 
blandt folk om saken. Rygter gik, det kunde Eirik 
si sig selv, men ingen lot ham merke noget. Det og 

visste han, — hadde det været to fattige mænd som 
var blit indviklet i en sak om hæleri av ranet gods, 
saa vilde de ikke være sluppet fra det uten et svie- 
merke paa sig for levetiden, mindst —. Men nu var 
de sønnerne fra Gunnarsby og Hestviken, og maagerne 
deres var Baard paa Skikkjustad som var en av de 
mægtigste mænd i bygderne her omkring, især siden 
han nu hadde faat giftet bort alle fire døttrene sine 
saa forstandig, og Torgrim paa Rynjul som kunde si 
og gjøre hvad han vilde — folk flest likte ham allikevel 
og fandt sig i bans uvorne mund; selv den som det 
gik ut over trøstet sig gjerne med at imorgen fik en 
anden sit —. 

— Eirik sandet hvert ord av de hellige fædre 
som han hadde hørt — folks dom, og velmagt i verden 
og alt slikt, det tok til at ruve saa smaat for ham, 
saa han maatte undre sig over at nogen gad stri 
saa haardt for slikt som de gjorde — med sut og 
sorg og med list og svik og vold. Hadde det ikke 
været for Gunhild og den kjærlighet som var mellem 
dem, og saa det at Cecilia og Jørund trængte hans 
støtte — saa skulde han gjerne ha git slip paa alt 
andet i verden hellere idag end imorgen. Men han tok 
til at skjønne ordet om at være i verden og likevel 
ikke i verden nu — han syntes ikke der var den ting 
mere som kunde undertvinge hans inderste, frie sindsro. 

En dag tidlig paa vaaren fulgte Eirik sin søster 
op til Rynjul; hun vilde se til det barnet sit som blev 
fostret der. Han sat med Una inde i hendes vævstue 
og saa paa Cecilia som leiet sin søn paa gulvet — 
Torgils Jørundssøn hadde lært at gaa siden moren saa 
ham sisst. Da kom Torgrim ind. Om en stund sa 
bonden: 

«Du har vel hørt det, Eirik, at Gunhild har faat 
en ny beiler?» Han nævnte en mand som Eirik ikke 
kjendte av navn engang, en fra Agder. «Berse blir 
ikke klok av skade heller. Han fik sin vilje med 
Eldrids giftermaal, og det gik som det gik. Likevel 

vil han nu sælge Gunhild i hænderne paa et til slikt 
gammelt bergtrold.» 

Søskendene red hjemover i skumringen; bakom 
olderkrattets rakletætte kroner lyste de første store 
stjerner paa den lyse himmel. Det var en mild kveld 
— raa muldlugt anget op fra de brune bare bakker, 
og fuglene sang i alle lunder. De hadde redet og 
tiet længe, da spurte søsteren: 

«Eirik — det som Torgrim sa om Gunhild —. 
Det er vor skyld, at du mister hende —» 

«Gunhild lar sig ikke tvinge» sa Eirik. 

«Tvinge — der er saa mange maater,» mælte 
Cecilia. 

Litt efter sa Eirik: 

«Siden vi to nu er kommet til at tale om slike 
ting — og la være at svare hvis ikke du vil — har 
Jørund nogen gang plaget dig med dette at han tror 
vondt om alle —?» 

«Hvorfra vet du det?» spurte hun heftig. 

«Den gangen her i vinter — da han var som fra 
sig selv, lastet alle — du gik ikke fri du heller —». 

«Aa, jeg har nu nogen skyld i det selv og,» så 
Cecilia. «Jeg var saa ung den gangen. Jeg hadde 
ikke bedre vett end jeg tirret ham med at tie og tirret 
ham med det jeg talte.» 

Ung, tænkte Eirik — hun er ikke saa gammel 
som Gunhild. Cecilia sa om litt: 

«Jeg hadde vel gjort uret og. De andre skulde 
til gjestebud; jeg undslog mig for at fare med. Mest 
var det for jeg var saa langt fremkommet med Kol- 
bein da — men jeg visste det og, at de hadde en 
gjest paa den gaarden, en som jeg ikke hadde hug 
til at møte nu. Men om kvelden kom han til Gun- 
narsby, og da gik jeg ut likevel, talte med ham ved 
grinden. Ja vi sa ikke ett ord som ikke gjerne 
Jørund selv kunde hørt paa — han er ikke slik. 
Men Jørund fik vite det, og han visste manden kjendte 
mig hjemme fra Hestviken. — Du kjender ham ikke —. 

Saa var jeg strid — og Jørund tapte sans og sam- 
ling. Men han har aldrig gjort slikt siden — det 
satte skræk i ham at far kom. Jørund er ogsaa en 
rimelig mand indimellem disse rierne sine.» 

— Men synd kan det nu aldrig bli, tænkte Eirik 
— om jeg egger Gunhild til at stride imot —. 


Nogen dage efter strøk Eirik ned i Saltviken. 
Hele vinteren hadde han glædet sig til han skulde 
gjøre vaaronn derute. Nu gik han og arbeidet, men 
hans tanker var spredt utover paa andre ting ogsaa. 
Han hadde vondt for at komme over det som søste- 
rens ord hadde latt ham skjønne — det ogsaa var 
blit budt Cecilia, hende som vist ingen hadde lagt 
haand paa mens hun var barn engang. Og saa var 
der tanken paa Gunhild. 

Det var det vakreste veir hver eneste dag. Nu 
laa gjødselen finspredd og nedmuldet i de nye brun- 
sorte akerteigerne hans, blandet sin gode varme lugt 
med den syrlige ange av groende græs i engen. Hvor 
jorden var skrinn over bergene blaanet det alt av 
natt-og-dag. De første musører paa løvtrærne var 
klare og lyste som gulgrønne flammer mot solskinnet 
— nu var det alt blit til smaa grønne blader. Kirse- 
bærhagen hans stod med grenene perlet av knopper, 
men en og anden kvist som laa ind mot det solhete 
berg var sprunget ut med hvite blomster. I middags- 
hvilen gik Eirik ned til bugten, klædde av sig og 
svømmet ut. Vandet var koldt endda, men ellers var 
det som om sommeren her nede i fjæren. 

Den dag han var færdig med at saa sluttet han 
arbeidet ved nonstid og byttet klær — han hadde en 
blaa klædning liggende her ute, saa han kunde fare 
til kirken uten at maatte hjemom i Hestviken. Saa 
red han indover mot Eiken. 

Der hadde været en braate med unger i den hei- 
men hvor han satte ind hesten sin da han sisst var 
paa denne kanten. Nu vendte han sig dit, fandt en 

halvstor smaamø som stod og vasket klær i bækken. 
Han tok frem nogen sølvpendinger, spurte om hun 
vilde gaa et erinde for ham. 

«Saa spring bort paa Eiken, se om du kan faa 
tale to-ene med Gunhild. Du skal spørre hende om 
hun har noget bud til den som eier dette jertegn.» 

Han tok ut av barmen et utsydd skjorteerme; Gun- 
hild hadde git ham det, da de var sammen paa Ryn- 
jul i julen, og lovet han skulde faa maken til paaske. 

Han laa paa volden ovenfor den lille gaarden og 
ventet. Konen kom op og gav sig i snak med ham. 
Av hende fik han vite at Berse og hans hustru var 
ikke hjemme; de var reist sydover fjorden for en uke 
siden, men paa gaarden blev der gjort rede til at ta 
imot gjester, naar husbondsfolket kom tilbake. ti 

Saa var det allikevel godt han hadde git sig ivei 
hit, tænkte han —. ? 

I solrenningen kom jentungen springende nede paa 
veien. Eirik gik og møtte hende; hun rakte ham 
pantet tilbake: 

«Gunhild bad mig hilse og si, du skulde be den 
som eier dette jertegn ride til Neset det forteste raad 
var til og bie der, saa skulde det bli git ham i hæn- 
der der, det som han skal ha efter avtalen —» E 

Eirik stirret paa barnet — han syntes han mistet 
pusten. Det hadde han likevel aldrig kunnet tænke 
sig — 


Eirik red sydover, mens kveldens dæmring litt efter 
litt tætnet til lys graa vaarnat og fuglene jublet over 
hele skogen. Det var svalt og godt at ride saa sent, 
og ræd for at færdes ute om natten hadde han aldrig 
været. — Og visst var han glad —. 

— Men ikke litet forfærdet var han samtidig. At 
Gunhild skulde gjøre alvor av en slik vild trusel — 
kunde nogen mand tænkt det! ; 

Han skjønte fuldt ut at de nu begge kom i en 
vanskelig stilling. Kom det ut, hvorhen Gunhild hadde 

tat veien og at de to hadde været sammen der, saa 
vilde vel det værste bli sagt. Han maatte føre hende 
bort fra den søsterens hus saa fort som han kunde. 
Men hvor de da skulde søke hen —. 

. Loven var slik som han hadde sagt — det var en 
biskops pligt at verne kvinder mot tvangs-giftermaal. 
Men det var en pligt som det faldt i de færreste bi- 
skopers lodd at opfylde, selv om de hersket længe. 
Han kunde saa omtrent vite, hvor velkommen Gunhild 
Bersesdatter vilde bli i biskopsborgen eller hos den 
strenge fru Groa i Nonneseter, om hun blev sendt dit. 
Be nogen av farens venner i kaupangen eller hjemme 
i bygden ta imot en kvinde som han hadde voldført 
det kunde han ikke. Torgrim og Una vilde nok 50 
men han kunde ikke bringe dem op i slike vanskelig- 
heter. Og Rynjul var for nær baade Eiken og Hest- 
viken. For hans egen far vilde neppe like dette bedre 
end hendes. 

Det bedste raad han kunde finde paa var at han 
bragte hende til sine frænder paa Oplandene. Han 
hadde ikke skiltes fra Steinfinn Haakonssøn paa Berg 
i venskap, men han visste om systrungen sin, at søkte 
han støtte hos ham under slike vilkaar, saa vilde han 
finde en fuldtro frænde i Steinfinn. 

Der var vanskeligheter nok ved denne planen og 
— veien var lang; de kunde bli sat efter, og da kunde 
møtet i Guds navn neppe løpe av uten der blev skiftet 
hugg. Men hvis de fik forsprang, og de för efter øde- 
veiene —. Der var mere — han visste det godt nok: 
her han red i vaarnatten og kjendte den syrlige gro- 
lugt av løv og græs og varmen og ungdommen i sin 
egen sunde krop. Alt hildret det for ham, de høve han nu 
skulde faa til at kysse sin fagre brud og kryste hende 
i sit fang, naar de to skulde færdes sammen alene dag 
og nat i fem-seks døgn, skogleies og gjennem avsides 
bygder. Men det var like godt at han var saa gam- 
mel saa han visste han trængte være paa vagt. Hvad 
der kom til at bli sagt — det visste han, men det 

maatte ogsaa hun vite, og endda hadde hun villet 
vaage dette eventyr. Men trænge at graate over en 
hemmelig sorg, som han hadde voldt hende, — det 
skulde ikke Gunhild —. 

Hjertet støkket i ham ved mindet om tanker han 
selv hadde tænkt engang — i Jesu navn, nei, Bot- 
hild var nok —. 

Det var klart, det hadde været klokest om han 
hadde sendt hende bud tilbake, hun maatte ikke tænke 
paa at holde et slikt ubesindig løfte.— Men det vilde 
vel ha været at krænke hende. Og hvad slags mand 
monne han være som orket vise saa stor klokskap. — 

Hvis han endda hadde visst hvor dette Neset var 
henne! Et sted paa grænsen mellem Saana og Garda 
sokn. Han hadde redet forbi der engang med Tore 
gamle, da han var halvvoksen — en saa gaarden paa 
den anden side av et vand. Nu visste han ikke en- 
gang om han var paa ret vei — han red gjennem 
tykke skogen, der sneflekkerne skimtet indover og bjer- 
ken ikke hadde sprettet endda og det aandet kulde 
og tidligvaarens raalugt av det mugne slim som dæk- 
ker skogbunden med det samme sneen viger. Det 
var over høgstnattes alt, og fuglesangen som hadde 
tystnet en stund tok til igjen saa smaatt, men nat- 
fuglene lot sine laater høre endda, natravnene svarvet 
— og ute paa nogen myrer som han kom forbi hadde 
tiuren tat paa med leiken. Eirik var søvnig — og 
Rauden gik træt og haltet litt paa den ene bakfoten. 

Han sprang av og leiet hesten nedover en klev, 
hvor vandet randt i bækker i stien, forbi nogen smaa 
gaarder — og straks efter var han ute paa en større 
vei. Litt til, saa førte veien frem forbi en liten sjø. 

Skogen stod svart rundt hele vandet, og bare paa 
nordsiden laa en ensom gaard paa et nes som stak ut 
i sjøen. Taaken eimet av vandflaten og av de sid- 
lændte enger om gaarden, saa bare de grønne hustak 
stak op av disen. Fra vatsenden tok et raak ut fra 
veien og ned paa myren. Eirik red indover — der 

var lagt kavlebroer over de værste gjørmehuller; det 
dryppet vaatt og lugtet sterkt og besk av bjerk i løv- 
spret. Han kom forbi flere steder, der det hadde 
været eng før, men nu hadde unge grønne graner 
rundet op. Det hadde lysnet saa meget saa himmelen 
var hvit og vandflaten som staal indimellem de dri- 
vende taaker. Paa volden opover mot gaarden stod 
græsset høit og frodig alt, graat av væte under skod- 
den, og her var ogsaa løvet langt kommet paa bjerk 
og olderkjerr. 

Vække folk paa et fremmed sted denne tid paa 
døgnet kunde han ikke, men der laa en liten laave 
nede i skogbrynet. Han slap hesten utenfor, gik ind 
og la sig i den tomme laave. 

Da han vaagnet, skinnet sol ind av alle stokkefar 
— utenfor laavedørens gap lyste alt glitrende grønt 
og solgylt, og i døren stod en kvinde og holdt Rauden 
hans i pandeluggen. Eirik sprat op, rystet ut sin 
skrukkede kappe, gik frem og hilste: 

«Kan du si mig, husfrue, om denne gaarden er 
Neset, der Eldrid Bersesdatter bor?» 

Han var viss paa med det samme, dette maatte 
være Eldrid: Hun var klædt som en arbeidskone og 
saa ut som — han visste ikke hvad som, men det var 
ikke en kone av almugen —. 

Hun var ikke svært høi — ikke saa høi som Gun- 
hild, og mager, bredere over skuldrene end over de 
mandig smale, tørre lænder, og hun holdt sig rank 
som en klinge. Det veirbitte, brune aasyn var som 
skrapet for kjøt under huden — panden blank, blanke 
de sterke kindbensbuer og den fine, rette næsen. Men 
jo mere Eirik saa paa denne herjede og ældede kvinde 
saa han at hun maatte ha været skjøn engang — saa 
skjøn, saa ikke en eneste av alle de vakre kvinder han 
hadde set vilde kunnet taale at maale sig med Eldrid. 

«Jeg er Eldrid paa Neset — har du erinde hit?» 

«Jeg har det — et som vil tykkes dig underlig, 
er jeg ræd.» Saa sa han hvem han var. 

«Er du søn til Olav Audunssøn i Hestviken?» 
Stemmen hendes var vakker den og, mørk og klin- 
gende. «Du er ikke lik far din. Jeg mindes ham — 
han kom hjem til bygden aaret før jeg kom bort fra —» 

Hun bad ham gaa med opover til husene, og Eirik 
saa at her var vakkert, nu da solen skinnet, engen og 
løvskogen næsten like langt kommet som hjemme ved 
fjorden. Men underlig øde og ensomt — og stængt, 
med den mørke skog bakom, som holdt paa at løpe 
indover de gamle slaatteland, og den smale indsjøen 
foran, hvor speilingen av den høie graneli paa syd- 
siden mørknet halve vandflaten selv nu paa lyse mai- 
morgenen. 

Neset som husene laa paa var næsten skilt fra 
stranden — der var et eid saa lavt, at vandet stod 
indover engen til begge sider. Naar det var flom, 
gik det helt over, sa Eldrid. 

«Dere maa bruke baat da?» 

«Baat?» Eldrid lo spotsk. «Vi har ingenting at 
gjøre ute av gaarden, vi som er her.» 

Husene laa uordentlig paa den lille haugen, som 
det hadde været plads til at bygge dem op. De var 
smaa og kunde ha været holdt bedre istand. En gam- 
mel kroket kjærring med skautet dradd sidt ned over 
de sure øinene skottet efter de to, da de gik forbi. 

Stuen var bare tre omfar høi; der var en skut av 
stavverk foran som enslags forstue, og bare et eneste 
rum indenfor. Istedetfor aare var der et ildsted nede 
ved døren, og væggen i hjørnet klædt med stenheller 
og lerklint; paa den anden langvæggen var der et 
uryddig sengested i hver ende. Andet bohave fandtes 
ikke i rummet, men paa bænken som løp langs stuens 
vægger var alt mulig av kopper og kjørrel, klæsplagg 
og gryter og en smørkjerne stablet op om hverandre. 

Eldrid ryddet et sæte til ham under gavlen: «Du 
er vel sulten —» 

Det var han — nu kom han i hug, at siden han 
red hjemmefra igaar middag hadde han ikke smakt 

andet end en drik melk i den lille heimen nær Eiken. 
Saa han syntes det smakte godt, det som Eldrid satte 
bort til ham i bænken: skyr, havrebrød og gammel 
ost. Saa maatte han frem med sit bud: 

«Jeg kommer fra søster din, Eldrid — Gunhild paa 
Eiken —» 

«Søster min|» Eldrid saa underlig paa ham. Saa 
tok hun en ten fra rotet paa bænken, stak den ind i 
beltet sit og tok til at spinde. «Den søsteren min 
som du nævner har jeg hverken set eller hørt fra før. 
Og jeg undres paa, hvem som har talt til hende om 
mig. Det er neppe forældrene hendes. Hvad vil hun 
da — Gunhild min søster?» 

«Hun ber du maa frelse hende. De vil gi hende 
til en gammel mand, enkemand, som hun aldrig har 
set. Og nu tænkte hun — kanske du vilde ynke hende. 
Der er ingen anden i verden hun tør haabe paa mis- 
kund av.» 

Eldrid saa paa ham, med skyggen av et smil om 
de brune, brustne læber: 

«Hm. End du — kanske du er den, som hun 
vil ha?» 

«Det var avtalen at jeg skulde fæstet Gunhild her 
i vinter. Men saa brøt far hendes med os.» 

«Og det var kanske forsent?» sa Eldrid som før. 

Eirik skjønte hendes mening; han ærgret sig fordi 
han blev rød, men han svarte jevnt: 

«Ja — saa længe vi trodde vi maatte bare vente 
ett aars tid eller saa, — de gamle skulde komme til 
enighet, det vilde vi føiet os i. Men vil Berse nu igjen 
gi sin unge hind til en gammel bukk, saa skal han 
finde at det er for sent, hvis han vil raade slik for 
Gunhild. Gunhild vil ikke bøie sig, og jeg vil ikke la 
hin manden faa hende.» 

«Men hvad er det dere venter for hjelp av mig da?» 
spurte Eldrid. «Skal jeg gaa til Berse og banne ham —> 

Eirik hadde sittet og set paa hende. Endda hun 
saa ut som hun hadde været tørket over mange ilder, 

var der noget saa vakkert ved hende nu og: strie- 
skautet dækket ikke haaret hendes helt, det var mørkt, 
graastripet og vokste forunderlig yndig ned i en snip 
midt over den brede blanke pande med de to skarpe 
tverfurer. Saa indhul som hun var i kinderne saa 
hadde han aldrig set noget skjønnere end rundingen 
av hendes kjakeben og hakens bue. Øinene var dypt 
sunket ind i de store øienhuler, og der var tæt med 
rynker omkring, men de var store, mørke og graa. 
Men munden var brun og skorpet, med en dyp, blodig 
brist ned gjennem underlæben. Og hænderne som 
spandt var røde og sprukne og knutet av gigt. 

Likevel kunde han ikke tro det var sandt alt som 
han hadde hørt om hende. Og selv om hun hadde 
misgjort — meget — saa hadde de vel først øvet 
grum uret mot hende. Og ihvorsom var, saa var det 
et ynkelig syn at se denne skjønne og høvdingslike 
kvinde sitte, halvgammel og utskutt, i et slikt usselt 
hybøle. 

Saa tok han paa og fortalte hende fra ende til 
anden alt om sin giftermaalssak. 

«Det er hende da, som har sendt dig hit?» 

«Ja.» 

«Og du venter hun vil holde ord og komme hit?» 

«Ja. Men hvis du vil si os et sted, der vi kan faa 
herberge til hun er uthvilt, saa skal vi gjerne søke dit, 
om du hellere ønsker det?» 

«Hvis jeg er ræd for at ha noget med denne saken, 
mener du?» Eldrid lo. «Snarere blir Gunhild ræd, 
naar hun kommer fra Eiken og faar se hvordan det 
er hos søster hendes.» 

«Hun vil mene som jeg,» sa Eirik sagte. «Slik 
skulde det ikke være. Og det bør bøtes paa.» 

«Vil du lokke mig med løn?» spurte Eldrid spot- 
tende. 

«Jeg vet ikke om du vil kalde det løn at jeg gjør 
hvad jeg kan for at skaffe min maagkone hendes ret. 
Jeg har hørt at bror din fristet, men han faldt —» 

Eldrid lot hænderne synke i fanget. Men saa sa hun: 

«Du tykkes ikke være ræd du, Eirik, for at sværte 
dig, om du tar i bek. Men vil du komme til forlik 
nogen gang med Berse, saa faar du nok gi paa baaten 
baade den maagen din som er hæler og maagkonen 
din som er hore. Ja, Berse kaldte mig med det navnet 
først av alle mænd, og han løi ikke paa sin bedste vens 
kone da. Bedst at ingen faar vite om det, hvis det 
gaar slik saa du kommer til at ligge med din unge 
brud paa Neset nogen nat.» Å 

«Jeg tænkte paa at be en bøn til,» sa Eirik. «Jeg 
vil be dig at du gjør saa vel mot Gunhild at du rider 
nordover i følge med os. Ingen vil tro om dig at du 
solgte din unge søster til uære.» 

Langsomt fargedes Eldrids ansigt rødt. Men saa 
lo hun: p 

«Jeg maatte ride paa den graa oksen min da — 
jeg har ikke hest!» p 

«Rauden bærer nok baade Gunhild og mig,» sa 
Eirik uforstyrrelig, «til vi faar en til dig underveis.» 

Eldrid bare lo igjen. 

«Maa du gjøre vaaronnen her uten hest da,» spurte 
Eirik litt efter, «Eller laaner du hos grannerne dine?» 

«Jeg har grev og spade,» mælte Eldrid kort. «Og 
møkkurv og meis.» 

Nu fik han vite at hun levet her alene med den 
gamle kjerringen som han hadde set, en verkbrutt 
gammel mand som var hendes frænde — ham hadde 
hun tat imot fordi han var Berses uven — og en halv- 
voksen pilt som gjætet og ellers hjalp til med det som 
faldt fore. 

«Men da skal vi nu nytte høvet mens jeg er her 
med hest,» bad Eirik. Og da hun ikke vilde høre om 
det, lo han og sa, nu skulde hun ta det som hun 
hadde faat en bror tilgaards. Saa sprang han op og 
løp ut. 

å Da hun kom ut en stund efter, fandt hun ham nede 
ved den akeren, hvor der bare var arbeidet litt i det 

ene hjørne. Han hadde draget frem sen gammel ard 
og holdt paa at færde noget rask som han hadde 
fundet sammen, saa han kunde faa spændt Rauden 
for. Den side kappen og den blaa helligdagskjortel 
laa paa bakken, og Eirik stod i bare en rød vadmels- 
skjorte, lendebrok, men lange hoser og ridestøvler. 

«Skal du pløie i de støvlene?» spurte Eldrid. 

«Nei, kunde du laane mig noget andet at ha paa 
føtterne, saa var det bedre.» 

«Hvor gammel er du, Eirik Olavssøn?» spurte 
Eldrid. 

«Aa — jeg er ikke ung — niogtyve aar.» 

«En skulde ikke tro du var nitten.» 

«Da jeg var nitten,» mælte Eirik leende, «var jeg 
meget mere klok — som folk regner.» 


Sent paa eftermiddagen sa Eirik at han vilde ride 
nordover — om han skulde se noget eller møte nogen. 
«Hvordan har du tænkt at hun skulde komme hit,» 


spurte Eldrid. 

Eirik sa, han visste ikke — kanske hun hadde 
nogen paa gaarden som var hende tro. 

«Jeg tror at du tror, hun kommer!» Saa sa hun: 
«Det blir sent før du kommer tilbake da?» 

Nei, sa Eirik, Rauden var træt saa — «— men jeg 
kan gaa ind og lægge mig paa laaven, der jeg laa inat.» 

«Nei,» sa Eldrid kort, «det er ikke ofte vi har 
gjester her, men siden du nu er kommet hit, saa vil 
jeg ikke at du skal ha det anderledes end det er 
sømmelig. Jeg gjør rede til dig den nedre sengen og 
stænger ikke døren —» 

Det blev allikevel senere end han hadde tænkt, 
før han kom tilbake. Det eimet hvitt av vandet og 
myrerne, da han red utover fra vatsenden; paa gaar- 
den var alt stilt. Eirik listet sig ind. Inde var det 
lunt og mørkt; han skjønte at Eldrid var iseng. 

Han hadde ikke faat sagt sine tider siden prim, 
saa knælte han ved sengefoten og bad — syv pater- 

noster for hver av de smaa tider, femten for vesper 
og syv for komplét. De sisste så han for hende som 
han var gjest hos: han hadde skjønt litt av hvor en- 
som hun var, og han svor, naar det stod til ham, 
skulde det bli anderledes for hende. 

Han hadde tat av sig ytterplaggene og vilde stige 
op i sengen; da sa Eldrid inde fra det øverste hjørne 
av stuen: 

«Jeg hadde sat melk og mat til dig i gruen — du 
strøk fra kveldsverden.» 

«Tak, jeg er ikke sulten. Det er ilde hvis jeg 
har vækket dig?» 

«Gjør du slik hver kveld — læser saa længe?» 
spurte hun igjen. 

«Ja. Men jeg har sagt dig det, jeg vil like gjerne 
ligge paa laaven. Saa jeg ikke uroer dig med mine 
vaner.» 

Hun lo litt. 

«Nei for min skyld kan du gjerne faa ha dine vaner 
i fred.» 


Dagene gik. Naar Eirik tænkte paa Hestviken og 
Saltviken og paa folkene sine der, saa tyktes det ham 
underlig langt borte og længe siden. Han undret sig 
sommetider, hvad mon de trodde der var blit av ham. 
Og han undret sig litt paa, hvordan Gunhild vilde 
bære sig at med at komme hit. Nu var snart en uke 
gaat —. 


Men det syntes ham, som det skulde saa være, at . 


han gik her paa denne underlige og ensomme gaarden 
dypt i svarte skogen. Hver morgen naar han kom ut 
laa neset som en ø i en sjø av hvit taake, og over 
den raket aaserne op, mørke av graner. Saa kom solen 
og jaget bort skodden, og dagen lang skinnet den paa 
disse vaarnæme bakker; de akrerne, som hun hadde 
faat saadd til før han kom hit, grønnedes alt. og løvet 
tætnet i krattene, og græsset i engen blev langt og 
glinsende. Han tok sig til at gjøre alt det arbeide 

han kunde finde paa for hende — og her var nok at 
ta haand i. Hendes armod overvældet ham — hun 
eiet knapt mel i huset, og av kjyrne hendes melket 
de tre ikke og de to litet endda, skjønt de var i bedre 
hold end vaarkjyr pleier være — hun kunde fødd meget 
mere her end hun eiet. De fleste av sauerne hendes 
hadde udyr tat ifjor, og kornet hadde frosset; huser 
og redskap var som en kunde vente det et sted, hvor 
der ikke fandtes en mand og ikke hest til at tøre 
frem emner av noget slag. For at bøte paa matknap- 
heten i huset hadde hun garn i sjøen og snarer i sko- 
gen, og Eirik tok paa sig at røgte begge deler for 
hende. 

Det gik op for Eirik at dette stedet kom for ham 
saa underlig kjendt — som han skulde ha levet her 
engang for længe siden. Det var den første heimen 
han mindedes i verden, som han nu kom i hug — det 
var længe siden han hadde tænkt paa den, men nu 
dukket det op; det hadde ogsaa været et slikt sted, 
langt av lei og dypt inde i skogen, men han visste 
ikke om der hadde været noget vand. Og Eldrid gik 
paa en underlig maate sammen med en drøm som 
han hadde drømt da han var barn — om en kvinde 
i en blaa kaape, halvt menneske og halvt fugl; han 
hadde været rædd for hende, men hun hadde været 
vakker og, og han hadde kaldt hende Frille, for han 
var saa liten saa han visste ikke hvad det ordet tydet, 
men han hadde trodd det var enslags flygende. — 
Ja han hadde blandet dette drømmesynet sammen 
med mor sin og — han visste ikke — men nu 
bares det for ham at Neset lignet det første stedet 
han husket i verden, og Eldrid mindet om Frille i 
hans drøm. 

Men hver kveld red han ut, tilbake den veien han 
var kommet, for at møte Gunhild, og hjem kom han 
over myrerne, naar kvelden var graanet til lys vaar- 
nat og den hvite taake fra sjøen og engene eimet op 
om Eldrids gaard, 

Den syvende dagen skyet det over — der hadde 
gaat nogen skurer, men mot kveld gløttet aftensolen 
ind over Neset. Eirik stod og saget op nogen stok- 
ker som laa borte paa vedbakken — fra der hvor han 
stod saa han Eldrid i fjøsdøren : hun lokket ind kjyrne 
sine. Sisst kom den vesle raggete elggraa stuten, det 
sa svæp! i den opbløtte fjøsbro. Eldrid tok imot den, 
la sine hænder paa kinderne dens og bøiet panden 
kjælende ned paa oksens hode. 

Eirik gik ind for at ta paa sig kjortel og kappe. 
Der stod mat til ham paa sengetrinet — hun gjorde 
det slik nu, saa han fik litt, før han red ut. Han 
hørte ikke at der kom folk, før hestene var like uten- 
for stuen — da för han op og sprang uti ytterdøren. 

Utenfor, der nu skurer av solregn glitret i luften, 
hadde to mænd steget av hestene. Den anden, en 
ung svein, svang sig op paa sin, tok husbondens ved 
bigslet og sprængte nedover i jordet, men den første, 
det var en storfeldt, staselig ældre mand, det var 
Guttorm fra Draumtorp, han skyndte sig i hus for 
regnet. 

«Det er næsten mere end jeg hadde ventet,» sa 
han idet han steg ind i Eldrids stue, «at du skulde 
være her!» 

Eirik var blit hvit i ansigtet: 

«Kommer dul» 

«Ja det er mig som kommer. Saa vel vil Gunhild 
dig endda —. skjønt Gud vet hvad du var værd! — 
saa hun vendte sig til mig og hverken til sin far eller 
brødrene sine. Du kan vel tænke det selv, de hadde 
ikke møtt dig uten dragne sverd i hænderne —.» 

«Jeg vilde likt det bedre —» Uvilkaarlig førte 
Eirik haanden til sverdhjaltet. 

«Ti med slikt snak! Kan du vente vi skulde tro 
stort paa manddommen din — er det mandsfærd at 
du vilde lokke det unge barnet ut av hendes frænders 
vern — til et slikt bøle som dette —.» 

«— det er søster hendes gaard —.» 

«Trodde du det, at Gunhild skulde la sig raate av 
dig, fordi hun er søster til Eldrid — men de er nu 
ikke døttre av samme moren —,» 

«Kan du ikke si det du har at si, Guttorm, uten 
ukvemsord mot en kvinde —.» 

«Du kan ha ret i det. Der gjøres ikke mange ord 
nødige heller. Gunhild bad mig gi dig tilbake denne 
— det er vel nok.» 

Eirik tok imot det som Guttorm rakte ham, saa 
saavidt paa det. Saa slap han guldspretten ned, saa 
den faldt for hans fot. 

Da sa Guttorm sørgmodig: 

«Ja jeg blev harm, da jeg hørte dette, Eirik Oluvs- 
søn — aldrig vilde jeg trodd slikt om en saa retsindig 
bondes søn som Olav er. Jeg holdt dig for en hæder- 
lig mand — jeg trodde dig paa første ordet, endda 
skinnet var imot dig.» 

«Du gjør ikke det nu?» 

«Det vil vi ikke tale om nu,» sa Guttorm heftig. 
«Jeg har sagt mit erinde og nu gaar jeg. — Hvad vil 
du jeg skal dømme om din færd mot min søsterdatter,» 
bruste han op, «du har ligget og lurt ved gjerdet som 
en hønsetyv, lokket det unge barnet ut til dig sent om 
kvelden, gaat til hende paa sæteren og sittet alene 
med hende i selet som hun kunde været en fehus- 
kone — du hører hun maatte ut med det, hvor hun 
hadde faat spændet av dig. — Og fordi hun er god- 
troende og barnslig, tænkte du du kunde faa lokket 
hende til dig — hit!» 

«— Skal du ikke hilse paa husfruen, mand |» skrek 
Eirik rasende. 

Eldrid var traadt ind — klædt som hun kom fra fjø- 
set. Rolig og hovmodig gjengjældte hun Guttorms hilsen. 

«Du har faat bud fra søster min nu, Eirik?» spurte 
hun blidt. 

«Ja, jeg har ført ham bud nu.» 

«Men saavidt jeg skjønte dig, bonde, saa har denne 
søsteren min sagt til dig det var Eiriks paafund at de 


skulde ty til mig? Eirik sa til mig det var Gunhild 
som hadde bedt ham fare hit, saa skulde hun komme 
efter til ham —.» 

«Han har sagt det!» 

Eirik svarte selv, han var blek helt ut paa læberne: 

«Ja.» 

«Tvi vorde dig dal» Guttorm spyttet. 

Eldrid mælte: 

«Saa sa Eirik — og han sa det var hans agt at 
drage videre med hende, straks hun hadde hvilt litt, 
til sine rike frænder paa Oplandene, gi møen i deres 
vern, til han fik forlikt sig med Berse. Jeg tror han 
tykte ikke det han heller at Gunhild hadde valgt klokt 
det stedet, der hun stevnet ham til møtes med sig.» 

«Gunhild har ikke hørt noget om hans rike frænder 
paa Oplandene, det jeg kunde skjønne. Men det er 
jo vel, hvis han siden er kommet paa bedre tanker.» 

Eirik sa rolig og indtrængende: 

«Tykkes dig det saa underlig, Guttorm — det vet 
hvert mandsbarn i bygderne her omkring at Berse 
solgte ældste datteren sin til — til — Jeftas datter i 
Jødeland fik bedre kjøp end fruen her. Jeg hadde 
faat Gunhild kjær — og jeg vet at hun likte mig godt. 
Da jeg saa fik spurt ut at Berse hadde eslet hende 
samme lagnad — vilde gi hende til en utgammel styg- 
ging som har slitt op en kone ialfald før —.» 

«Hvad er dette for snak,» brøt Guttorm sint av, 
«gammel — han er ett eller to aar ældre end du er, 
høvisk og fin. Ja, han blev gift før han var myndig, 
men fru Hillebjørg levet bare et aar eller to —.» 

«Var det da hun fik vite dette om den nye brud- 
gommen sin,» spurte Eldrid, «at søster min gav op 
sit udygdige forsæt og tok dig med paa raad?» 

«Nei,» sa Guttorm lavt og uvillig, «jeg fik nys om 
at barnet pønset paa ulykke —. Men siden hun har 
set herr Magnus tør hun ikke negte, faren har tænkt 
paa at raade vel for hende i alle maater —. Men nu 
kan der være talt nok om dette. God nat —.» 

«Nei, bi nu, bonde —» Eldrid gik efter Guttorm ut. 

Om litt kom hun ind igjen; Eirik stod paa samme 
flekken. 

«Nei, han vilde hverken hvile eller ha mat,» snakket 
hun. Hun saa op paa den høie, mørke mand, som 
ruvet svær i stuens halvmørke. «Nu blir det vist længe 
til du tror en kvinde paa hendes ord?» spurte hun 
næsten haanende. 

Eirik snudde sig fra hende og gik ut. 

Nu regnet det stilt og stridt — og vaarens gro- 
lugt kjendtes endda tungere i den vaate kveld. Eirik 
tænkte paa at nu fik han vel ride bort herfra — men 
han var saa rar, tom og mat, næsten som den gangen 
han var blit stukket med kniver oppe i Haugsvik, da han 
holdt paa og skulde ha blødd ihjel. Han drev langsomt 
nedover en sti gjennem engen, nedover mot sjøen. Han 
hadde en tanke om at ta baaten og ro noget sted hen. 

Da kom Eldrid løpende fort nedover efter ham, 
grep ham bakfra i armen: 

«Eirik — hvor skal du av —. Mand, du vil da 
vel ikke gaa paa sjøen for slike taapeligheters skyld 
som dette» 

«Nei, nei.» Han rystet sig fri av hendes haand. 
«Det har jeg ikke tænkt paa.» 

«Kom op nu,» bad Eldrid. «Gaa ikke her i regnet 
og maap.» 

Eirik saa paa hende; saa fulgte han litt motvillig 
med konen opover. 

Hun hadde lagt godt paa gruen — ildskjæret lekte 
over vægger og tak i den lave stuen med de digre 
aaser som en voksen mand ikke kunde staa opreist 
under, andet end under mønsaasen, Eirik drak litt 
av melken hun bød ham — tænkte aandsfraværende, 
at det var noksaa bra med ildstedet nede i et hjørne 
slik — saa regnet det ikke ned i varmen, naar ljoren 
stod aapen saan som nu. 

«La os gaa til ro,» sa Eldrid saa. «Nu har du 
da ikke mere at ride ute efter om nætterne.» 

Eirik klædde av sig saa meget som han pleiet at 
ta av sig om nætterne. Men saa blev han sittende i 
bænken ved fotenden av sin seng, med armen omkring 
hesthodeplanken, stirret bort i varmen som sank sam- 
men paa ildstedet. Eldrid laa alt under felden oppe 
i sin seng. «Læg dig nu,» bad hun etpar ganger, og 
Eirik svarte «ja,» men blev sittende. 

Saa för hun ut paa gulvet igjen og kom bort til 
ham, barbent, i den grove, mørke underkjortelen. Hun 
grep ham i skuldrene, tvang ham til at sitte opret, 
saa braatt saa nakken hans klask i stokken bakom: 

«Sit ikke slik og stir!» sa hun utaalmodig. «— Du 
har visst ikke litet at lære du, Eirik!» 

«Lære —» han tok op om hendes haandledd. 
«Skal jeg lære av dig kanske?» 

Hun saa ned i hans forvridde ansigt. Hendes næse- 
bor videt sig ut, og øinene blev store: 

«Aa ja — jeg kunde lære dig mangt —» 

Saa rykket han hende ned til sig, knuste hendes 
brustne mund med kys. 


XVII. 


Like siden han var i klosteret hadde Eirik pleiet 
at vaagne hver nat ved den tid, da brødrene stod op 
for at gaa til ottesang. Og det gjorde han nu og, 
han sov i Eldrids arm. 

Nu gik vækkeren gjennem dormitoriet, hvisket «Bene- 
dicamus Domino», og mændene svarte sit sagte «Deo 
gratias», idet de gled ut paa gulvet. Han hadde selv 
været en av dem, som nu toget stilt ned i det lyse 
kor for at synge lovsangen mot dagsprettet; han hadde 
selv knælet og bedt fra det første skjære gry av 
morgen indtil solen raadet i al sin magt og alle men- 
nesker var kommet ut til sit yrke. — Og nu var han 
streifet hit, og det som denne kvinde hadde lært ham 
var slik, saa han hadde kjendt et gufs av Helvites 

hete —. Og endda syntes han, med en underlig 
stivnet smerte — det som var hændt ham var en 
lagnad som hadde været lagt paa ham fra han blev 
født, og nu var den fuldbyrdet. Klarere og klarere 
kjendte han sig igjen her i skog-ødet: alt hadde været 
i hans drøm — selv den lille akeren med det visne 
buskegjerdet omkring; i sin drøm hadde han redet 
paa Rauden, da Frille kom flyvende paa brede blaa 
vinger, rev ham av hesten og kastet sig over ham 
med de hete og vilde kjærtegn som forfærdet ham. 
Ja nu hadde hun ham under vingerne sine, hadde klør 
og nebb i ham, hugg i hans hjerte og drak ham ut. 

Han visste ingen vei tilbake. Denne gang kunde 
han ikke slite sig fra Frille og fly saan som i drøm- 
men — det hadde han ikke kraft til nu. Hun var 
den første kvinde han hadde eiet, som han elsket — 
og den første som hadde villet ham og ikke en penge 
i løn. Og saa — ride bort fra hende en dag og la 
hende sitte efter her alene i ødet og nøden, det kom 
han aldrig i evighet til at orke. 

Og midt i ulykken dæmret det for ham — dette 
var ikke enden. Han hadde været draget under i 
det onde før, men han var blit frelst, og hans føtter 
var blit sat paa fast fjeld, og han var blit gjort til 
en friere mand end han hadde været. Qg Den som 
hadde frelst ham da, vilde frelse nu og. ra sin lag- 
nad kan ingen mand fly, men over lagnaden er Gud. 
Og saa var det vel ikke meningen med det som var 
skedd, at Frille skulde hugge sit nebb i hans hjerte og 
drikke ham tom og tør, men han tok til at tænke, 
det var kanske for at han skulde løse Frille ut av 
hammen. 

Det hadde varet i mere end en uke. Han blev 
ved at gjøre arbeide for Eldrid om dagene, og han 
var blit kjendt med sine tre husfæller, kjærringen, 
gjæteren og Holgeir, Eldrids gamle frænde. De lot 
ikke til at undre sig — folk undret sig vist aldrig 
over noget her hos Eldrid. Han selv undret sig ikke 


heller, paa en maate — alt som laa mellem dengang 
han var barn i skogen og nu da skogen hadde tat 
ham tilbake, det blev som en drøm. 

Et par ganger hadde han tat bue og piler — der 
var fuldt op av vaaben paa gaarden; da han spurte 
Eldrid, hvem som eiet dem, svarte hun bare «jeg». 
Saa gik han paa jagt. 

Han kom hjem utpaa formiddagen den tiende dagen 
efter at Guttorm hadde været paa Neset, bragte Eld- 
rid to tiurer. Saa spurte han hende braatt, uten om- 
svøp: 
«Vil du gifte dig med mig, Eldrid?» 

Eldrid lo litt: «Nei det vil jeg ikke.» 

«Hvi saa?» 

«Vet du hvor mange mænd jeg har hat?» spurte 
hun haanende. 

«Vel neppe saa mange som hende Maria av Mag- 
dala.» 

«Haahaa! Er det slik ment —. Du kan spare 
dig møien, Eirik. — En munk har jeg ogsaa hat — 
da jeg hadde faat ham dit jeg vilde, saa blev han 
den værste av alle.» 

«Ja det kan være rimelig det,» sa Eirik. «Siden 
han hadde brutt et hellig løfte. Det kan nu ingen si 
om mig — en maa vel holde for at Gunhild har løst 
mig fra ord og alle eder.» 

Eldrid hadde sluppet sit arbeide, stod og stirret 
paa sin unge elsker. 

«Ja hvordan har du da tænkt at dette skulde ende?» 
spurte Eirik. 

«Aa — nogen drev jeg fra mig, da jeg blev lei 
dem — nogen blev lei mig først og strøk selv. Hvad 
det skal bli med dig, har jeg ikke tænkt paa.» 

«Eldrid,» sa Eirik, «det har jeg set i øinene dine, 
hver gang jeg tok buen og gik tilskogs var du ræd 
jeg skulde ikke komme tilbake.» 

Hun stirret paa ham, stum og rød, Men saa för 
hun imot ham; 

«Ræd! Ja det er sandt — og tænker du jeg er 
ræd for at være ræd! Visste du — jeg lærte hvad 
det er at være ræd, mens du suget mor dins spener 
endda — Rædl» Eldrids store øine luet: «Reis 
herfra naar du vil, vesle svein, og ta op igjen at læse 
dine tider og kryp til korset og gjør bod — det blir 
ikke mig! Jeg bad, den dag jeg red brud til Haralds 
gaard — vi fik uveiret over os paa veien, jeg bad 
Gud sende ut et lyn og frelse mig. Jeg bad Maria 
mø — vårkunne mig —jeg og var mø og fjorten aar 
som hun var da engelen gjestet hende, jeg bad hende 
sende engelen med flammesverdet og frelse mig 
Det hadde slaat ned i den store asken i Borgskleven, 
vi saa færderne efter lynilden i græsvolden da vi red 
opover, men der var ingen naade for mig —. Og du 
snakker om ræd til mig —.» Hun för hit og dit i 
den vesle stuen. 

«Du sier ræd til mig — jeg tænker jeg skræmte 
dig vetløs, skulde jeg si dig alt om den hevn jeg tok 
over Harald, med hans egne huskarler, for øinene hans, 
da han blev liggende lam og maalløs —. Det kunde 
været nok — det andet har jeg angret, kanske, det 
var dumt, ikke værd møien — efter Harald var død 
og børnene hans jaget mig ut og jeg sat paa Sigurd- 
stad og ødte mig selv og godset mit — men jeg 
glæder mig saa ofte som jeg husker paa Harald, han laa 
der og bablet og glante —» 

Eldrid stod foran Eirik, vrængte de brune, tørre læber: 

«Reis! — Du er ræd mig nu -— melkeskvalp, 
vesalmand som du er — du er hvit og graa i synet 
som en ulddot!» 

Eirik rystet paa hodet: 

«Jeg er ikke ræd.» Han smilte litt. «Og jeg 
tænker at bli her og gifte mig med dig.» 


Nogen kvelder senere, da gamle Holgeir var inde 
i stuen hos dem, sa Eirik til ham: 
«Jeg har spurt Eldrid om hun vil gifte sig med 


mig. Hun er enke og kan fæste sig bort selv, men 
hun skulde helst handle i samraad med en av sine 
frænder. Derfor vilde jeg nu spørre dig?» 

Holgeir svarte, at dersom Erik vilde love ham 
vidnefast, han skulde faa bli boende her og ikke faa 
daarligere kaar, selv om Eldrid tok ind en husbond, 
saa skulde han raade til. Dette sa Eirik ja til. — 
Da Holgeir var gaat ut, snudde han sig til Eldrid: 

«Si nu ja du og — det blir kjedt baade for dig 
og mig at snakke om det samme støtt og stadig.» 

Eldred svarte heftig: 

«Som de vetløse dyrene er du, Eirik, hest eller 
stut — faafængt at ville berge dem ut av branden 
— de flyr bent tilbake paa varmen.» 

«Kan jeg ta dette for et samtykke?» spurte Eirik 
og lo litt. 

«Ta det for hvad du vill» 


Saa solgte han til Holgeir den lille sølvkjeden med 


kors i, som han hadde baaret om halsen under klærne 
fra han var gut, kjøpte mel og malt. Eldrid brygget 
og bakte og de slagtet en kalv; hun laget til fæsterøl 
med mørke miner og underlige ord, men hver gang 
han holdt hende i armene sine skjønte han at hun 
var slik, fordi det nu var ham som hadde magten 
over hende: hun mente endda, dette giftermaalet var 
galskap, men hun kunde ikke miste ham. En nat 
spurte hun ham: 

«Hvor vil du gjøre av mig da, naar du flytter 
hjem igjen i Hestviken ?» 

«Det er vel ikke visst, vi kommer til at bo der, 

saa længe som far lever,» sa Eirik. «Men du har da 
styrt større gaard før end der er.» 
i Hun var saa mager, naar han knuget hende ind 
til sig, saa han kom til at tænke paa storfugl som 
han hadde veidet somme ganger — de var blit vinge- 
brutt en gang, men hadde levet og fristet livet paa en 
gjerd længe efter. 

Like før folk skulde til med slaattonnen bad da 
Eirik grannerne til gilde, og saa drog han avgaarde 
til soknepresten ved Saana kirke. Eirik hadde laant 
Holgeir Rauden og gik selv bakefter med de to bøn- 
derne fra smaagaarderne oppe i skogen. 

Holgeir førte ordet, Eirik nævnte sit navn og sin 
fars navn og sit heimsokn. Sira Jon lovet at lyse 
egteskapet paa lovlig maate og lovet ogsaa at komme 
til fæsterøllet. 

Det stod tre dager før Knutsmesse, og ålt gik vel. 
Eirik fæstet Eldrid med sin ring; for sikkerhets skyld 
føiet han sine ord slik at han sa: «jeg tar dig til min 
egtehustru,» saa han kunde være sikker paa, at egte- 
skapet nu var stiftet, siden han alt levet sammen med 
konen. Eldrid brukte de samme ordelag, da hun 
svarte. 

Sira Jon læste da nogen bønner, signet dem med 
vievand og signet laget og matbordet. Gildet gik 
rigtig vakkert. De fattige smaabønderne som hadde 
været vidner kjendte nok ikke meget til sin underlige 
grannekone fra før av, men de tyktes like sig ved 
hendes bord. Presten sat bænket i høisætet; nu da 
han og hans to medhjelpere hadde faat av sig hvit- 
klærne blev han svært snaksom og svært glad. Han 
var selv søn av en fattig bonde fra nabobygden, og 
han hadde været meget her paa Neset i sin barndom, 
for det var av hans morsøsters mand at Benedikt 
Bersessøn hadde kjøpt gaarden til sin søster. Han 
skrøt svært av det som Neset hadde været dengang 
og gav Eirik gode raad, hvad han nu burde gjøre, 
naar han blev husbond her, la ham ogsaa paa hjertet 
at vise Gud sin taknemlighet, naar han nu kom til 
en slik velstand. 

Det gik op for Eirik at presten tok ham for en 
lauskarl som hadde stedt sig i tjeneste her, og nu fik 
han gaarden og en kone som var kommet av storfolk, 
selv om hun var noget ilde medfaret. Det gjorde 
alle gjesterne — de hadde set ham gaa her og vinne 


i en arbeidskufte som Eldrid hadde gjort ham og 
hudsko som han selv hadde laget sig. Ingen andre 
end Eldrid og Holgeir visste mere om ham. Dette 
vakte hele hans gamle lyst til at tænke om paa alle 
ting — saa blev han svært kaat, og han sa ikke et 
ord som kunde bringe nogen paa andre tanker, men 
talte og førte sig som han skulde være en fattig 
tjenstesvein som nu blev tat op i de boende mænds lag. 

Presten sa blandt andet, at saa god fisk som i 
dette vandet fandtes neppe noget andet sted i landet, 
især aborren da —. Eirik lovet at svare fisketienden 
redelig og vel, og saa sa han, at fik han nogen fine 
aborrer i garnene en dag, saa skulde han nu komme 
bort til presten med en liten gave —. 


Der var blit lyst to ganger for Eirik og Eldrid. 
Men en morgen i uken før den tredje lysning skulde 
læses fik Eirik svært meget og vakker fisk i garnene, 
og saa faldt han paa at nu skulde han holde sit løfte 
til presten og bringe ham litt ferskfisk til fastedagen. 
Han trædde de største aborrer en hank, tok hesten 
og strøk ivei. 

Men han var ikke før kommet ind av døren i pre- 
stens stue, før sira Jon för løs paa ham og han saa 
ut som om øinene skulde sprette ut av hodet hans; 
han tok fiskehanken og kastet den, som det skulde 
været huggormer: 

«Ulykkesmand er du — har du narret mig ut i 
det værste og drevet gjøn med mig — du er jo eneste 
sønnen til selve Olav Audunssøn i Hestviken!» Han 
slog sine hænder av skræk. 

«Nei sira min, har jeg narret dig —? Jeg sa mit 
navn og min fars navn og hvor jeg er fra —» 

«Ja Eirik og Olav — det heter saa mange —. 
Saa sender jeg bud til din sokneprest, skal ta rede paa om 
du er ugift og uskyldt til konen — og spørger slikt |» 

«Ja du kan da umulig ha spurt noget som kan 
være hindring?» 

«Eneste sønnen hans desmere, og odelssøn — og 
saa vil du giftes med Eldrid Bersesdatter|» 

«Ja,» smilte Erik, «jeg mener da selv jeg skulde 
være jevngifte for hende.» 

Da skrek sira Jon, at aldrig i verden vilde han 
læse den brudemessen, og han førte ikke frem den 
tredje lysningen. 

«Det har du ikke ret til at negte os, sira min!» 

«Ret — ja jeg vet at du har hat næsen indenfor i 
et kloster og lugtet litt paa bøkerne de hadde der — 
du kan klage til Peter Profast eller biskopen, om du 
tørl» 

Det nyttet ikke, hvad saa Eirik sa — at han var 
myndig forlængst og Eldrid var enke og hadde fæstet 
sig til ham med en frændes raad, og deres samliv var 
alt bundet egteskap efter Kirkens lov og kunde ikke 
brytes uten dødssynd, og hverken Olav eller Berse var 
da faar av hans flok, saa han skjønte ikke, hvad pre- 
sten var saa ræd dem for. Det hjalp ikke engang at 
han fristet lokke sira Jon og lovet at huske ham, naar 
han engang blev herre i Hestviken. 

Saa blev der ingenting av bryllupet. Eirik var like- 
sæl — siden Eldrid ikke syntes at ta sig nær av det. 
Det som var skedd var nok til at gjøre fyldest efter 
Guds lov, efter den var de husbond og hustru, og hvad 
deres samliv var efter landsloven laa der liten magt 
paa, endda ialfald. 


Men efter sit møte med presten var han likevel 
blit nødt til at huske paa, der var en verden utenfor 
Neset i Langvatnet. Og en dag utpaa høsten sa han 
til sin kone, at han fik nok ride hjem og se til far sin. 

Den morgenen han drog avsted fulgte Eldrid ham 
et stykke bortover myrerne. 

«Se ikke slik paa mig», smilte han brydd, da de 
skiltes. «Jeg er hjemme igjen senest tredje dags kvel- 
den, men det kan gjerne gaa slik at jeg kommer før.» 

Det var over middagstider da han kom ut ved elve- 

oset og saa igjen viken og tjorden utenfor og de rød- 
graa berg mot sjøen. Han red opover jorderne. De 
var færdige med skuren her, og buskapen sluppet paa 
indmarken. Han kjendte hvert naut, og han kjendte 
hver fotsbredd jord; der var ikke et kjerr eller en røis 
eller en tue i engen som ikke han hadde faret om- 
kring med ljaa og stuttorv. Og likevel syntes han 
ikke at han var hjemme her længer, ikke saan som 
han var hjemme paa Neset, paa den gaarden der han 
stadig kom bort i kroker han ikke kjendte, paa sjøen 
som han endda aldrig hadde rodd helt op i den øverste 
enden av, i skogene omkring, der han altid raaket ind 
paa spor som han ikke visste hvor bar hen — og like- 
vel syntes han overalt, at her var han født og her var 
han baaren, og alle steder hadde han set før, enten 
da han var barn, eller han hadde drømt om dem —. 

Da hestehovene slog i tunets svaberg kom Ragna 
i ildhusdøren. Hun ropte høit og løp ut mot ham. 
Saa kom nogen flere av folkene, stimlet om ham, og 
sisst kom Cecilia med et litet barn paa armen. Det 
gav et sæt i Eirik da han sanset det var Audun og 
han var ikke blit stort større siden sisst, ikke aars- 
gammel endda. Ikke ett aar var det endda siden den 
dagen paa bursloftet —. 

Da saa han faren komme ut i stuedøren. Olav 
stod der et øieblik, saa paa sønnen, saa veg han ind 
igjen. 

Eirik kysset den tause søster paa munden: «Jeg 
kommer ind til dig, naar jeg har talt med far.» 

Han gik efter Olav ind i setstuen. Faren sat i sit 
sæte. Eirik blev staaende nede ved døren med hatten 
mellem hænderne. 

«Jeg er kommet hjem, far —.» 

«Ja jeg tar til at bli vant til det nu.» 

«Ja far — jeg vet du har god grund til at klage 
over det at jeg drog hjemmefra uten at varsku og 
blev borte saa længe —.» 

Olav brøt av: 

«Straak er du, og aldrig blir du andet end straak 
og farende fugl. Jeg klager ikke over dig — du er 
som du er alet til. En taape var jeg som trodde gang 
efter gang, at det sisste hugskott som kom over dig 
skulde vare —. Jeg trodde dig da du sa du vilde 
være munk, jeg trodde dig da du sa du vilde bo i 
Saltviken og bygge gaarden der, jeg trodde dig da 
du tyktes ha sat din hug til Gunhild Bersesdatter — 

— Men ett hadde jeg ikke trodd om dig — at du 
vilde ta en slik ussel hevn over Berse. Som du strøk 
avsted og frilletok datter hans som sat slik i det saa 
du visste, ikke en mand vilde verge hende —.» 

«Jeg har giftet mig med Eldrid, far.» 

Da faren ingenting svarte, sa Eirik igjen: 

«Det trodde jeg dere hadde hørt — siden presten 
vor maatte spørre sig for om mig her i mit eget sokn —>» 

«Jeg hørte om det. Men jeg tænkte du vilde vel 
gjøre som du pleier — som du gjorde da du skulde 
gi løftet i klosteret. Men det er værst for dig selv. 
Gud vet hvordan du vil fare at den dag da du tar til 
at trykkes av et baand som du ikke kan bryte.» 

Eirik stod stille og saa paa faren. Igjen syntes 
han undrende — det var jo sandt alt som faren sa, 
og likevel visste han, men sandheten er nu ander- 
ledes —. 

«Jeg laster ikke hende», sa Olav bittert. «Ikke vilde 
jeg ha gjort det som Berse gjorde — git et ungt og 
fagert barn til en gamling som hadde to koner under 
mulden alt — og fæl saa han ut med de digre hvite 
kulerne paa skallen som grinte ut av tuvsehaaret hans, 
og aldrig har jeg hørt at han gjorde vel mot noget 
mandsbarn. Andre koner hadde kanske gjort like ilde 
som Eldrid, hadde de ikke været ræddere av sig end 
hun —. 

— Og rimelig er det at hun vilde giftes med dig, 
naar hun kunde faa det til. Men likevel vil jeg ikke 
at en slik kone skal sætte sig her i mor dins sæte 
eller gaa foran søster din her i Hestviken — ikke saa 

længe jeg er husbond her. Naar jeg er død eller ufør 
til at raade for mig selv — da kan du komme hit, 
og da er det vel hæderligere at du fører med dig den 
hustru du selv har valgt end du skyver hende i kro- 
ken — hvis du ikke alt har gjort det før den tid. 
Men saa længe faar dere holde dere borte fra mine 
gaarder.» 

«Som du vil, far.» 

«Ja det er ikke slik ment», sa Olav kort, «at jeg 
vil jage dig hjemmefra. Du kan bli her, saa længe 
du vil — du skal vel hente med dig de saker som er 
dine, hilse paa frænder og venner. Det vil jeg ikke 
negte dig. Ikke heller at du kommer hit og gjester 
søster din — men da faar du komme alene. Men bo 
her skal du ikke mere i min tid. Jeg er træt av dette, 
at bedst som vi tror du er i ro et sted, saa har vi 
dig her — og naar vi tror du skal bli hjemme, saa er 
du væk en dag —. 

«Men læg av dig kappen nu», sa faren, som han 


talte til en anden gjest, «og hvil dig.» 


Cecilia hadde latt bære ind mat og øl til broren 
inde hos sig. Jørund var draget til Gunnarsby for at 
se til brødrene sine, sa hun. De snakket sammen, 
først om børnene hendes — de trivdes alle tre — og 
siden om gaarden og sommeren og om folk, frænder 
og kjendinger, men ikke om hans saker. 

Eirik spurte om Jørund og deres far kom bedre 
overens nu. 

«Uvenner er de ikke,» svarte konen. Hun blev 
rød: «Han har tat sig til at gjøre mere her paa gaarden 
nu — Jørund har ikke hat den vonde hodeverken saa 
meget isommer. — Far taler om at flytte ut i Salt- 
viken,» sa hun saa, «la Jørund styre her.» 

Eirik løftet Kolbein op i sit fang: 

«Du vet,» sa han sagte, «konen min har aldrig hat 
barn — og nu er hun ikke saa ung heller —. Jeg 
vilde mæle om dette for dig — saa dere vet, Jørund 

og du, hvis dere nu skal ta over alt starv her, — det 
er mest rimelig at det blir denne vesle sveinen her 
som engang faar Hestviken efter mig.» 

«Eirik — at du kunde ugjøre slik for dig selv,» 
sa Cecilia sagte og forfærdet. 

«Det er ikke slik som du tror,» sa Eirik, og det 
rystet søsteren mest, at hun kunde ikke tyde uttrykket 
i hans øine, men sorg eller anger var der ikke i det. 


Eirik brøt op sent paa eftermiddagen den tredje 
dagen. Han hadde pakket en tversæk med slikt 
av sakerne sine som han trængte mest; endel andet 
vilde han ha sendt efter, og hjem vilde han ride 
alene, og nogen kløvhest kunde han ikke føre med 
sig — mere end en hest var det uraad at fore paa 
Neset. Men Gisti, den ene av de gamle hundene 
sine, skulde han ha med tilbake — den hadde fulgt i 
hælene paa ham hvor han stod og gik disse dagene, 
hoppet op og nafset efter ham, bare han knipset til 
den. Han var glad, for han hadde savnet saa en hund 
paa Neset. 

Cecilia vilde ride med et stykke, se bort til barnet 
sit paa Rynjul med det samme. 

Faren sa farvel til Eirik ute i tunet. De skiltes i 
venlighet, men Eirik visste at nu var han en frem- 
med her. 

Bror og søster red sammen opover; Knut Ragna- 
søn, som nu var Cecilias skosvein, fulgte et stykke 
bakefter. Da de kom forbi Rundmyr, bad Eirik Cecilia 
ta sig av Olav Livssøn, den syke unge gutten: «Litt 
kvindfolkarbeid kan han nok orke.» Cecilia lovet det. 

De kom bort til dit hvor veien tar av bortover til 
Rynjul. Eirik vilde ikke bli med bortover og hilse 
paa der. Saa tok de farvel. Han var steget av hesten. 
Da la søsteren sin haand paa hans hode, trykket det 
braatt ind mot sit fang: 

«Eirik, Eirik,» hvisket hun fortvilet; «tykkes mig, 
det er som du maatte tilbake til berget!» 

Eirik gjorde sig lempelig løs: 
«Du snakker! Jeg er nøid med det, slik som det 
er gaat.» 


Det var mørkt, da han kom frem i vatsenden. 
Neset skjøt ut svart i sjøens bleke speil. Han skimtet 
en som kom gaaende imot ham paa veien. Eirik 
sprang av hesten: 

«Her er jeg, Eldrid.» 

Hun tok ikke hans haand, han hørte at hun pustet 
tungt, og saa brast hun i graat. Hun satte sig ned i 
veikanten, bøiet sig helt tvekroket i mørket og stor- 
graat nedover sit fang. Eirik stod stille, lænet til 
hesten, og biet. Tilslut gik han bort, tok hende ved 
haanden og reiste hende op: 

«Nu skal du ikke graate mere, Eldrid» 

Saa fulgtes de ind over myrerne, hjem mot gaarden. 
Rauden gik foran og Eiriks hund fulgte ham i hælene. 

«Jeg har ikke sat frem mat,» sa hun, da de var 
kommet ind i stuen sin. «Jeg hadde gjort det igaar- 
kveld — du mindes du nævnte, kanske kom du alt 
da. Men jeg blev saa lei av at se det staa der til 
unytte. Nu skal jeg gaa og hente —» 

Eirik saa tankefuld etter sin hustru. 

Mens han spiste og pakket ut av tversækken sin 
efterpaa, talte de litt om hans reise. Eirik sa at faren 
hadde ikke tat saa værst ilde imot ham. Men det 
var blit avtalt, han skulde ikke flytte hjem i Hestviken 
med det første. 

Men ikke før var Eldrid kommet op i sengen, saa 
tok hun til at graate igjen. Og hun graat og graat 
— hun graat ved mandens kjærtegn, hun sovnet med 
ansigtet indtil hans skulder og higstet i søvne og 
vaagnet og graat igjen. Eirik laa stille og lot hende 
faa graate. Z 

«Gid jeg var død,» klaget hun engang, «før du 
møtte mig!» ' 

«Slikt skal du ikke si,» bad han alvorlig. «Ønsk 

ikke at du var død, mens du hatet Gud og alle men- 
nesker.» 

«Jo! Hellere det end at du ligger her, jaget ut 
fra din arv og æt.» 

«Du er den som var eslet mig fra først av. Her 
er jeg kommet fra, og hit skulde jeg tilbake.» 

Saa fortalte han hende sin drøm om fuglekonen, Frille. 


Men næste morgen, da Eirik kom ind til dugurds, 
spurte Eldrid tørt: 

«Hørte du noget om denne søsteren min, Gunhild 

— hvad det er blit med hende?» 

Eirik saa op. 

«Nei,» sa han overrasket, «det glemte jeg rent at 
spørre om!» 


XVIII. 


Olav flyttet ut i Saltviken. 

Sjøbruket maatte drives fra Hestviken; her nede 
var der ikke anden brygge end den vesle baatbryggen 
av sammenlagte store stener, ikke naust eller boder, 
men bare de smaa skurene ved saltpanderne. Og det 
vilde bli et stort arbeide at faa istand havn i den 
aapne og langgrunde bugt. Saltviken kunde bli en 
god korngaard. Eirik hadde set ret i det. 

Olav seilet op i Hestviken, gik ombord i sine egne 
baater, talte med Cecilia mørke vintermorgener paa 
bryggen, men saa ikke opom til gaarden. Endda 
visste han at maagen hans rev av sig vondord om 
denne gamle draugen som laa og rotet nede i taren. 

Han visste at dattermanden greiet ikke styre med 
noget av alt det som han hadde lagt i hans hænder. 
Han maatte lite paa de gamle prøvede folkene og paa 
Cecilia. Men det var kommet dit at han tykte, han 
maatte late som han hadde tillid til Jørund Rypa, selv 
om han ikke hadde det. 


Hvad folk sa om det hele — det var klart at han 
selv var den sisste som vilde faa vite det. Men det 
kunde umulig være nogen hemmelighet at han hadde 
valgt ilde, da han valgte husbond til sin datter. Og 
om Eiriks færd hadde Jørund latt ham høre, hvad alle 
mente: han hadde villet ta hevn over Berse — og 
en niddings hevn — saa det var løn som forskyldt 
han fik, da han maatte lære, den gamle horkonen var 
for snu, og det blev ham selv som gik i hendes 
gildrer. 

Olav var træt som en sten av alt i verden. Det 
oprør som han var kommet i, først da han hadde 
maattet taale Berses krænkelser — og han hadde styrt 
sig, for Eiriks skyld hadde han styrt sig mere end 
han selv hadde trodd han evnet — og saa för Eirik 
at som ustyrlig, æreløst, uten en tanke for andet end 
sit eget lune — da det oprør stilnet omsider, tykte 
Olav at nu gad han ikke noget mere. Nu kunde al- 
ting være slikt slag. —. 

Men han vilde ikke gi op allikevel; han fik bli ved 
at slaas mot skammen og ulykken. Al den vyrding 
han hadde vundet i bygderne heromkring vilde han 
sætte mot bygdens dom om Cecilias husbond, late som 
han mente at Jørund duget og Jørund var en mand 
med blankt skjold. Og samstundes søkte han her tra 
ødegaarden hemmelig at holde øie med alt, lede og 
raade — det fik ikke hjelpe om ikke Jørund likte det. 
Det kunde vel gaa slik, saa der kom bedre tider for 
Cecilia og børnene hendes. Nu da Jørund likesom 
skulde være herre i Hestviken hadde han fundet ven- 
ner; det var ikke bygdens bedste mænd, og ufredelig 
og ulikendes var han selv — det kunde gaa saa vel, 
saa han fik nogen tommer koldt staal i sig —. 

Og Eirik som hadde stelt sig slik at hans færd 
kunde ikke aarsakes — han fik være bannet fra hjem- 
met. Det var bedst slik ogsaa — gid han nu fik slippe 
at se dette mennesket mere i sit liv. Han skulde anet 
det, den gangen han kom hjem og fandt Ingunn med 

en spillevende ulykke under barmen — at han skulde 
faa følge av denne utburden hele livet igjennem og 
aldrig faa fred: han hadde hatet ham, foragtet ham, 
forhærdet sig imot ham, ønsket ham død — og længtet 
efter ham, trodd paa ham, naar hin narret ham, villet 
ham vel, straks han hadde latt sig narre, denne frem- 
mede gjest var blit hans mere end selve de børnene 
som han var far til; gang paa gang hadde han trodd 
at forbandelsen var blit vendt til — ja noget andet 
— utbyrdingen til en søn som han holdt av — og 
altid saa gjorde byttingen et rundkast — og han selv 
stod der sveket, til haan — og til det som var værre 
og sved skarpere —. 

Men nu var det slut. Og vel var det. 

Endda grep han sig selv i at gaa og tænke paa 
Eirik ret som det var. Han længtet efter at si Eirik 
sin mening, uten at hegde sig. Han længtet efter at 
se ham —. 

Tiden faldt ham lang ute i Saltviken en hel vinter. 
Han sat der alene med Knut Ragnasøn og den unge 
konen som sveinen netop hadde giftet sig med. 


En dag utpaa vaaren kom Galfrid Rikardsøn uven- 
tet ut i Saltviken til ham. Om kvelden sa han Olav 
sit erinde. 

Der var en mand som beilet til Galfrids yngste 
datter, Alis, og Galfrid selv vilde nok ha manden til 
maag, men han vilde tale til Olav om det først: «For 
det er denne Bjørn, søn av Torhild paa Torhildsrud 
— saa det er du som er far hans.» 

Olav svarte, han hadde faat denne sønnen, mens 
hans hustru var i live endda, saa nogen tet over 
manden hadde han ikke, men hvis Bjørn trængte hjelp 
til at sætte bo, saa skulde han ikke undslaa sig —. 

Det var ikke slik ment, sa Galfrid — han vilde 
bare vite om Olav hadde noget imot giftermaalet. 
Bjørn greiet sig godt — og moren og stedfaren var 
nu velstaaende. Han var blit kjendt med den unge 

ihøst, da Bjørn leiet smien i deres gaard. Han skulde 
gjøre jernene til de nye dørene ved Laurentiuskirken; 
det var nogen av herrerne ved hirden som vilde koste 
denne gave til kirken. Bjørn hadde skilt sig fra dette 
arbeidet slik, saa en av herrerne vilde nu han skulde 
smi to lysekroner og et jernbundet skrin til høgendes- 
kirken som stod paa hans gaard, Men da Bjørn bragte 
disse tingene til herr Arne og krævet sin løn, tykte 
ridderen at det var altfor meget og vilde prutte. Bjørn 
svarte, at hadde ikke herr Arne raad til at gi det 
som smeden krævet, saa hadde han raad til at skjænke 
ridderen baade kisten og kronerne, men hvad hans 
arbeide var værd, det mente han ikke at andre end 
han selv kunde dømme om. Saa gav herr Arne ham 
det som han krævet. Nu hadde Bjørn Olavssøn kjøpt 
sig de hus som han trængte i den gamle Gullbringen 
— Olav visste, gaarden nedenfor Fluga-gaarden, 
mellem Sigridsgaard og Elven. 


Efter dette fik Olav en heftig lyst til at se Bjørn 
engang. Til Margretmesse fandt han ut at han hadde 
erinde til kaupangen. Og om søndagen, da han kom 
fra messen i Halvardskirken, gik han nedover mot de 
gaardene som laa under lerbakkerne nede ved aabak- 
ken. Gullbringen var den største, med tre tun, det 
ene indenfor det andet. 

Husene om den inderste gaard laa helt ut til Alna. 
Der var smie, stald og lofter og et vakkert stuehus. 
Indtil stuevæggen grodde en stor rosenbusk; der stod 
en ung mand sammen med to kvinder som bøiet sig 
og lugtet paa roserne. Olav kjendte igjen den unge 
slanke med de lange rødlige fletterne, det var Alis 
Galfridsdatter, han hadde set hende i farens gaard. 
Den anden var en av de gifte søstrene hendes. 

Alis hadde set ham; hun hvisket noget til den 
unge mand. Saa snudde hun sig og gik, hilste sky 
paa Olav Audunssøn, idet hun smat forbi. Hun hadde 
et fint og friskt, fregnet ansigt, bar en rose i brystet 

og roser i haanden. Manden kom langsomt bortover, 
hilste paa Olav: 

«Kommer slike store fremmede?» 

Hans smil var gutagtig overmodig — det er tyve 
aar han er nu vel, tænkte faren. 

«Jeg fik hug til at se dig igjen —» 

«Det er ogsaa længe siden sisst. Og aarene tyk- 
kes ha faret haardt med dig — du er blit gammel, 
Olav Audunssøn! Men gaa ind —» 

Saa sat han i bænken i smedens stue, og i hjørnet 
skraat overfor ham sat den mand som var hans 
eneste søn 

Gutten var vakker — som han selv hadde været i 
ungdommen — en god del større paa veksten, men 
ikke saa tæt og fint skapt. Men fivlunge-liten hadde 
han, den lyse sølvglans i haaret og over øienbrynene, 
den hvite hud og de vandklare graa øinene som laa 
litt langt fra hinanden. 

Olav merket snart det faldt ikke let at tale med 
Bjørn — han hadde intet usnakket med ham. Moren, 
stedfaren, søskendene, de levet godt og vel i alle maater; 
det gjorde ogsaa Bjørn selv. Stuen hans tydet ogsaa 
paa at den unge stod sig godt. 

«Du er ung til at være gaardbonde og drive dit 
yrke paa egen haand?» 

«Aajeg har raadet mig selv siden jeg var femten aar.» 

Olav sa han vilde gjerne se prøver paa Bjørns 
kunst — han hadde hørt sterke lovord om den. Bjørn 
svarte han hadde ikke noget her som var værd at 
syne frem: «men du kan gaa op til Lavransspitalen, 
se paa jernene paa den søndre kirkedøren og de tre 
lyskranserne som hænger i skibet. Det er det største 
arbeidet jeg har gjort indtil nu. Jeg har ikke stunder 
idag, ellers skulde jeg ha gaat med dig — 

«Er det sandt,» spurte Olav og lo litt, «at den 
mesteren som du var i lære hos er halvjotun?» 

«Det sa han ingenting om. Og jeg spørger aldrig 
folk om det som de ikke selv byder til at si mig.» 

Det skulde være en tilrettevisning, skjønte faren, og 
han fik lyst til at smile. Aldrig hadde han set en 
mand være sig selv nok saa inderlig som denne 
sveinen. 

«Men god smed var han — den ypperste i Norge,» 
sa Bjørn. Han gik bort til en kiste, kom tilbake og 
rakte Olav en laas og nøkkel til et skrin: «Denne gjorde 
jeg, da jeg var hos ham. De laasene jeg smier nu er 
mere kunstige. Tykker du om den, kan du gjerne faa 
den, Olav.» 

Olav takket og roste arbeidet. 

«Det er ikke fra farsætten du har disse evner,» 
prøvet han sig frem. «Haandfærdige har vi aldrig været 
i vor slegt.» 

«Farsætten min kjender jeg intet til,» svarte Bjørn 
klarmælt. 

«Og det er du harm for?» sa Olav likeens. 

Bjørn saa ham bent ind i øinene, han smilte sit 
unge kry smil: 

«Nei Olav, det er jeg ikke. Du avlet mig — og 
det kalder jeg at du gjorde vel i. Og har du ikke 
gjort andet for mig siden — saa mener jeg du har 
ikke gjort ilde mot mig med det.» 

Olav saa paa sin søn — undres paa om gutten vet 
hvad han sier — eller om disse ord blev lagt i hans 
mund —. 

Bjørn reiste sig, gik bort og tok ned fra hylden 
over døren: 

«Men du maa tro jeg er ugjestfri.» Han skjænket 
i bægeret, drak faren til: «Hilsæl, Olav Audunssøn. 
Tykkes mig likevel det er gammen du har sittet i 
bænken hos mig engang.» 

Olav tok imot skjænken, han smilte litt: 

«Det kan jeg ikke si jeg har merket, Bjørn!» Det 
var vin, og den var god. 

«Jo jeg mener det. — Og jeg vil at du skal ha et 
minde om det.» Igjen var han borte og hentet. Denne 
gang var det en sølje, helt forgyldt og temmelig stor; 

midt i var der et billede av Maria med Barnet og 
utenom en krans av boler med en englemaske i hver. 

«Nei, Bjørn — det er altfor stor gave, denne vil 
jeg ikke hal» 

«Jo ta imot den nu. Mindes du ikke jeg fik en 
guldring av dig engang?» 

«Er det fordi du vil vi to skal være kvit da?» 

«Nei nei, det er ikke det heller. Jeg kan si dig, 
Olav, at det er med den ringen jeg skal fæste Alis 
Galfridsdatter foran Klemenskirkedøren Lavransmesse 
aften.» 

«Den kommer til hæder da?» 

Idet Bjørn fulgte ham ut, spurte Olav: 

«Mor din — hun er vel nøid med det giftet du 
nu gjør?» 

«Mort —,» første gang var Bjørns smil bare lystig, 
uten utfordring i. «Mor er nøid med mig, ihvad jeg 
gjør, hun —» 

«Det er vel,» svarte Olav. «Da vet jeg at du altid 
har gjort det som er rettest og mandigst.» 

De trykket hinandens haand til avsked, og Olav gik. 


Olav vandret nedover mot sit herberg, halvsmilende. 
Denne Bjørn kunde han være nøid med. Ung og ov- 
kry — men det var veiler som livet læker i en 
mand — og Gud give det vilde kviste drengen fint, 
uten at bryte noget av toppen. Saa manden kunde 
holde hvad gutten lovet, naar engang det gule gik av 
nebbet paa ham. 

Det var sandt som Bjørn sa — han kunde gjort 
mere for denne sønnen sin. Andre mænd tok slikt 
anderledes — lot sine horsbørn fostre hjemme hos sig 
selv eller hos kjendte. Det var nu forresten han som 
hadde git moren Torhildrud, men det tyktes ikke 
Bjørn regne for noget — naa, sin velstand skyldte hun 
sig selv og denne manden. Og hvis ikke Torhild 
hadde giftet sig, saa hadde kanske han og Bjørn set 
mere til hinanden — Skjønt, grunden var og blev, 

han tykte ban kunde ikke taale at gaa og se en søn 
i øinene, som han ikke hadde magt til at lede til sess 
og sæte i ætten — og da var alt andet han kunde 
gjøre ingenting værd. 

Og hvad saa gutten hadde ment, da han sa det — 
var det sandheten som han hadde sagt, at hadde han 
ingenting gjort for Bjørn siden han avlet ham, saa 
hadde han ikke gjort ilde mot ham med det. Den 
sønnen som stod utenfor ætten og ikke vilde kalde 
ham med farsnavn, han stod ogsaa utenfor ulykken. 


XIX. 


For tredje gang kjørte Eirik ind loen frossen og 
halvmoden. Det frøs her nede ved vandet først av 
alle steder i bygden. Det var ikke saa stor ulykken 
heller — det blev altid saa de fik vellingmel av det, 
og korn til malt og brød kunde de kjøpe. Kjøtt og 


fisk var de matemner som de hadde fuldt op av, og 
i fastetiden var det bare godt om de maatte svelte litt. 

Han smilte, da han tænkte paa fastetiden det første 
aaret. Han holdt: den som han hadde brukt siden 
han var i kloster, drak ikke andet end vand en gang 
om dagen, men ellers tok han en isbete i munden, 
naar han blev for tørst. Om nætterne laa han paa 
en straasæk ute i forstuen. Han spurte ikke efter 
hvad Eldrid gjorde. Men en morgen han kom ind 
saa han at hun laa paa gulvet — hun sov endda. Saa 
sa hun at her la hun sig hver nat, naar han var gaat 
ut til ro, og naar hun saa at han gik barbent i skoene, 
gjorde hun det samme. 

«Det skal du ikke, du som ikke er vant til det.» 

Eldrid sa hun hadde gaat til skrifte hvert aar i 
fasten og tat imot Corpus Domini paaskedagen — men 
hun hadde bare gjort det for ikke at bli saket. 

«Det er vel at du ikke vil fare frem saa ilde mere,» 
sa manden. 

«Nei jeg lovet et løfte den natten jeg gik nede i 
veien og ventet paa dig — da du hadde været ute i 
Hestviken.» 

«Saa var det godt for noget da, at du kunde tænke 
saa taapelig. Men jeg hadde jo sagt dig at jeg skulde 
være hjemme igjen tredje kvelden.» 

«Hadde du ikke holdt ord,» sa Eldrid, «saa vet 
jeg ikke, hvordan jeg var blit.» 

«Gud hjelpe dig, Eldrid — du skulde da vite det 
bedre end de fleste, ingen mand er stort værd, slik 
som han er i sig selv.» 

«Du er ikke som andre folk.» 

«Jo det er jeg. I det meste har jeg ikke været 
bedre end folk er flest, og i somt har jeg været værre.» 

Men han hadde aldrig nævnt Bothilds navn til sin 
hustru. 


Nu kjendte han vandet fra ende til anden; og 
skogene omkring, stier og ulænde. Der var ikke meget 
at gjøre paa den lille gaarden, saa han hadde rikelig 
tid til at streife ute av hjertens lyst. Da han fik se, 
den første vinteren, at Eldrid hadde ski — det var 
lettere at færdes for hende da mellem utlaaverne, saa 
længe hun ikke hadde hest — saa skulde han ogsaa 
lage sig et par. Da han blev vant til at bruke dem, 
likte han saa godt at fare paa denne maaten, saa han 
rendte skier mere end han red. Saa kom der gjerne en 
tid, da han var ute fra morgen til kveld; ofte kom 
han ikke hjem før utpaa natten. Til det blev slik 
at der var et eller andet arbeide, som han ikke kunde 
opsætte længer. Da fandt han med det samme en 
hel del mere som det kunde være godt at faa fra 
haanden, og saa veg han ikke fra husene, hadde 
knapt stunder til at sluke maten og slet ikke tid 
til at hvile; om kvelderne sat han ved ilden med 
kniv og huggjern, syl og senebundter og haandar- 
beidet, og Eldrid sat like taus som manden, sydde 
og spandt. 

De talte aldrig stort sammen, utover det nødven- 
dige om arbeidet. Den ene visste ikke meget mere 
om den andens liv før de blev kjendt, end de hadde 
gjort, da de møttes. Men han sanset at hans liv 
hadde tat op hendes, hun dreves med ham, som en 
baat med strømmen, og begge var de nøid med at 
leve slik. 

Det var to aar siden han kom til Neset, da kom broder 
Stevne ut for at præke ved Saana kirke nogen dager 
i bimmelfartsuken. Den sisste dagen fik Eirik ham 
til at bli med sig hjem paa Neset og overnatte der, 
og næste morgen fulgte han broder Stefan skogleies 
en snarvei over til nabosoknet. 

De sat længe og talte sammen oppe i en aas, der 
de saa ut over skog og smaavand, men ikke en heim 
under den vide himmel, og Eiriks hunder laa i mosen 
for hans føtter. Eirik fik sagt broder Stevne alt det 
som han ikke hadde kunnet føre frem i skriftemaalet, 
fordi det ikke var om synd eller naade, men om det 
Alt som alt rører sig i. 

Broder Stefan talte om engang, det var en vinding 
at Eldrid ikke længer gik som en trælkvinde, bundet i 
sit eget hat. «Men du kommer ikke til at leve her 
paa Neset alle dine dager — har du tænkt paa, hvordan 
det skal bli, naar dere engang flytter ut i Hestviken?» 

«Nei,» svarte Eirik. «Det gaar som Gud vil — 
om vi kommer dit nogen gang. Far kan leve til han 
blir otti aar. Forresten er Eldrid en forstandig kone, 
og rimelig. Den fineste folen og den bedst emnede 
kan en skjæmme ut med grumhet og uvettig færd.» 

«Du tør ikke likne en kristen sjæl med et ufor- 
standig dyr,» sa broder Stefan. 

«Denne gamle Ragnhild du saa hos os — hun sa 
mig —. Harald Jonssøn bandt Eldrid engang til stol- 
pen i loftet, før han red hjemmefra, han vilde hun 
skulde staa der til føtterne hendes trutnet, saa hun 
ikke orket mere — om han kunde faa sin kone saa 
myk, saa hun vilde late venlig mot ham. Ragnhild 


løste hende den anden natten, stelte med hende — 
hun var seksten aar da, Eldrid. — Hun hadde været 
Haralds frille, og han sendte hende bort, da han fik 
Eldrid, men. siden tok han hende tilbake til Borg igjen, 
hun skulde hjelpe han med at faa brutt Eldrid — 
denne Ragnhild.» 

De sat tause en stund begge to. 

Broder Stefan sa de hadde sørget. alle brødrene, 
da de fik vite ifjor, hvilken vei Eirik hadde tat: broder 
Arne hadde lovet, hver torsdags kveld skulde han 
piske sig, til han stod med føtterne i sit eget blod, 
like til han hørte at hans bror var vendt om. 

Broder Arne, som hadde været ungbroder sammen 
med ham, var den som Eirik hadde brydd sig mindst 
om av alle i klosteret — den anden var ogsaa saa 
pur ung og hadde været hos minoritterne fra han var 
barn. Nu bad Eirik broder Stefan hilse Arne og 
bringe ham hans tak. 

Da de kom ned i nabobygden, ved den første 
skigar om et grønt jorde, sa Eirik farvel til sin ven. 
Broder Stefan signet ham; saa gik munken videre ned- 
over mot bygden, og den ensomme veidemand med 
buen over skulderen og hundene ved sin side tok op- 
over aasen igjen. 


Den sommeren gik for folkene paa Neset, og det 
meste av en vinter til. I lysmesse-uken blev det streng 
kulde. Eirik var oppe i aasen om dagene og hugg 
tømmer. Men en nat vaagnet han av at Eldrid laa 
og skalv ved hans side. Hun sa hun hadde faldt ut 
i ilen idag, da hun bar vand til fjøset, og saa var hun 
vel for gammel nu, saa hun taalte ikke længer at gaa i 
klær som klaket. Eirik fik nu vite at den gamle tje- 
nestekonen, Ragnhild, var slik, saa sommetider blev 
hun arg paa husfruen, satte sig ind i Holgeirs stue og 
blev der til sinnet gik av hende igjen. Saa længe 
gjorde Eldrid selv alt arbeide paa gaarden. De hadde 
ikke gjæter om vinteren. 


17 —8.U. IV. 


Litt efter blev hun het som en glo over hele krop- 
pen, fik nogen stygge hosterier, og saa tok hun til at 
mumle i ørsken, jamre sig og kaste sig hit og dit. 
Nogen dager fremover laa hun og var svært syk. 
Den første kvelden, da hun var litt bedre og hun saa 
at manden kom ind med melken, spurte hun efter 
Ragnhild. Eirik lo og sa at kjærringens vrede gjaldt 
dem begge — ingen visste hvorfor — saa hun sat i 
sin krok, og han hadde stelt. 

«Nei Eirik, nu blir det for ilde — melke og maake, 
det er ikke karlmands yrke.» 

«Hvem trodde du melker i klostrene?» spurte Eirik 
leende. 

Dagen efter kom Gaute Virvir, Eiriks gamle ven 
hjemmefra. Han hadde et erinde ute i bygden, og 
saa var han kommet paa at han skulde se bort til 
Neset. Han traf Eirik ifærd med at gi kjyrne. Eirik 
tok imot gjesten saa godt som han kunde, mens 
hustruen laa syk. Gaute hadde netop faat dom imot 
sig i en eiendomssak, saa han var mørk i hugen og 
berettet likt og ulikt hjemme fra bygden med en mine 
som om alt var ulykker. Olav sat i Saltviken, og 
Cecilias sisste barn var dødt like efter daapen, og 
Gunhild Bersesdatter var herr Magnus' frue og sat i 
fru Ingebjørgs bur — ridderen var en av hertugindens 
tromænd. 

Eirik syntes, alt i alt var det ikke daarlige tidender 
han hadde faat hjemmefra. Det var synd paa Cecilia 
som hadde mistet et barn. Men det lot til at de 
greiet sig like godt derute uten ham; faren og Cecilia 
styrte det hele sammen, skjønte han, og Jørund fik 
late som han styrte — da var han vel mere omgjæn- 
gelig. 


Tre somrer hadde han levet her, og nu var snart 
den tredje vinteren gaat til ende — Eirik tænkte paa 
det, en kveld han stod i forstuedøren og saa ut i den 
graablaa kveld. Hele det solvendte neset laa med 


brune, bare bakker, det dryppet litt under takskjegget 
— ikveld var det saa mildt saa der var ikke jøkler 
indunder. Sneen laa dyp endda overalt i skogene, 
men sjøens flate var mørk av raatten is, og indved 
land speilet aftenbimlen i raaken den var blit større 
siden igaarkveld. 

Da blev han var at der rørte sig noget svart ute 
paa isen nede i vatsenden — det saa ut til at være 
to, og de hadde steget av hestene sine og leiet dem, 
Eirik sprang nedover — han fik stanse dem, føre dem 
ind paa stranden det eneste sted, hvor isen kunde 
kaldes noget likt til sikker. Mens han løp nedover og 
skrek til dem om at bli staaende hvor de var, undret 
han litt, hvem det monne være der var ikke an- 
dre huser langs hele vandet end Neset, saa de maatte 
agte sig hit. 

Mens han skyndte sig utover flaten mellem de spei- 
lende vatsdepler, saa han at den ene vår vist en 
kvinde. Men først da han var helt fremme ved dem 
kjendte han igjen Cecilia. 

«I Guds navn, la mig hjelpe dere i land. Ta hestene 
du, Svein, saa skal jeg leie Cecilia.» 

Han skimtet i skumringen at der var noget iveien 
med hende, undret sig paa om det bare var det, hun 
var blit ræd da hun saa, hvor usikker isen var, eller 
om det var andet og. Da de var kommet iland sa 
Eirik: 

«Du finder nok veien fremover, Svein. Konen min 
sover visst alt, men du faar gaa ind og vække hende, 
si hvem som kommer.» Han tok Cecilias hest. «Du 
faar stige op, Cecilia — en synker tilknæs i sneen her 
borte over myrerne.» 

Da kastet hun armene om brorens hals, knuget sig 
indtil ham, og han kjendte, hvor hun skalv. 

«Jeg er kommet for at be dig bli med mig hjem,» 
sa hun fortvilet. «Nu er det blit slik, saa jeg orker 
ikke mere.» Hun gyste voldsomt: «Jeg orker ikke 
se igjen Jørund —» 

Eirik trykket hende indtil sig: 

«Det er bedst du kommer i hus først,» sa han saa, 
«faar av dig de vaate plaggene. For det er vel en 
lang saga du har at si, er jeg ræd —» 

«Slutten,» sa Cecilia, idet hun slap broren, «er 
at igaar slog han Olav, Ankis søn, slik at gutten 
døde imorges. Da bad jeg Svein lægge sadel paa 
hesten min —» 

Eirik stod haandfalden: 

«Den lamme —! Kan slikt ske! — Hvor har du 
gjort av børnene dine?» spurte han braatt. 

«Tore har dem. Men han har nu aldrig gjort 
børnene noget —» 

«— Jeg bød dem hjemme,» sa hun, mens han leiet 
hendes hest utover langs stranden, «ingen fik sende 
bud om dette til far. Jeg vaager ikke — ikke før 
du er der. Du er den eneste som kan hjelpe os — 
kanske —» 

Eldrid kom imot dem utenfor stuedøren. — Eirik 
skimtet lang vei væk at hun hadde svøpt sit hode i 
det drivhvite, lange kirkeskautet sit. Hun rakte Cecilia 
haanden og bød hende være velkommen. 

Inde hadde Eldrid vækket op ilden paa aaren; hun 
førte Cecilia til sæte paa den bænkenden som var 
nærmest varmen, tok hendes vaate kappe og skjøv en 
bænkedyne bakom gjestens rygg: 

«Du maa være træt, Eiriks søster — dere har 
redet helt utenfra viken idag paa dette tunge føret, 
sier sveinen din —» 

Eirik saa at søsteren stirret undrende omkring sig 
— stuen var ryddig og lun, om den end var lav og 
liten, og sengene var redt med gode klær og skind- 
felder — og saa saa hun op paa brorens hustru, El- 
drid var ikke kommet til at se ældre ut paa disse tre 
aarene, og i den mørke fargede kjortel, med det hvite 
hodelin som faldt sidt nedover ryggen, saa hun ut 
som en staselig ældre kone. 

«Jeg mener, Cecilia, du faar heller lægge dig i 

sengen med det samme, saa vaat og kold som du er 
— saa skal jeg bringe mat til dig.» — Hun førte den 
unge kone op til deres egen seng, knælte ned og drog 
av hende fottøiet. «Benene dine er som is — du faar 
ta felden av den nedre sengen, Hirik, varm den, saa 
jeg kan svøpe den om søster din.» 

Cecilia sat og tviholdt sig i sengkanten med begge 
hænder; nu haglet taarerne nedover hendes kinder, 
mens hun graat næsten uten lyd, og da lildrid hadde 
tullet den varme skindfeld om hendes ben og lagt 
hende ned, snudde hun sig mot væggen, boret an 
sigtet ned i hodedynerne. Slik laa hun til brorkonen 
kom med maten. 

«Nu faar du bli med ut du — Svein var navnet 
dit, ikke saa? Jeg gaar ned i Holgeirsstuen og lægger 
mig med Ragnhild inat, Eirik — jeg tænker søster din 
vil gjerne tale to-ene med dig; dere har ikke set hin- 
anden saa længe.» 

Dermed bød Eldrid godnat og gik ut. 

Cecilia spiste og drak. 

«Skam faa Gaute — han har ført det utover byg- 
den at du gik her halvnaken i fillene dine, og levet 
som den usleste kotkarl, og konen din var saa avfæl- 
dig, saa hun maatte ligge i sengen støtt —.» 

«Da er Gaute værre til at fare med prat end selve 
jeg,» sa Eirik. 

«Hadde jeg visst at du hadde det som du har det,» 
svarte Cecilia, «saa vet jeg ikke om jeg var kommet 
hit for at klage min nød. Jeg trodde du kunde ikke 
faa det værre end du hadde det.» 

«Saa var det godt at Gaute sa slik da.» 

Men da han hadde tat fra hende matkopperne og 
sat sig op i sengen til søsteren, mens varmen sank 
sammen borte paa ildstedet i hjørnet, var han ræd for 
det som han nu skulde faa høre. 

Indimellem hadde Jørund været medgjørlig og snil, 
sa Cecilia. Men han veiret dulgte krænkelser og mistro 
til sig i alt som faren og de gamle tjenestefolkene sa 

og gjorde, og da blev det ofte haardt for hende at 
gaa imellem. Saa var det Anki og Liv — han hadde 
lagt dem for hat siden den ulykkelige saken, og han 
vilde ha dem væk fra Rundmyr. Olav sa, det kunde 
der ikke bli noget av — saa blev Jørund som fra sig 
selv, skjeldte faren for det utroligste, sa at hele byg- 
den visste, hvi han holdt et slikt tyvereir like indunder 
gaarden sin, men nu skulde de væk, ellers stak han 
ild paa hele bølet. Dette hændte ihøst, mens hun selv 
laa inde endda efter den vesle datteren sin som døde 
— faren var kommet opover for at se til hende. Kort 
efter kom det op at Gudrun fra Rundmyr, som hadde 
været i Hestviken isommer og hjulpet, hun var nok 
ikke kommet hjem til forældrene alene, og Jørund 
hadde budt baade Svein Ragnasøn og flere andre mænd 
penger for at ta paa sig skylden. «Jeg har aldrig nævnt 
saken for Jørund,» sa Cecilia, «men jeg gik ditop en 
dag her fornylig — Anki tar det tungt, for Gudrun 
er ikke saa stygg, hende ialfald hadde han ventet at 
faa giftet bort, og hun er bare fjorten aar, saa vesal- 
barnet kunde vel ikke berge sig —.» 

Men Jørund var blit rent vild, da han fik vite det. 
Og Olav, krøplingen, hadde han altid hat stygge for. 
Og igaarmorges hadde Olav været nede paa jordet 
med børnene; han skulde skjære siljupipiller til dem 
-— da kom Kolbein springende hjem, gutten graat og 
sa at faren var kommet efter dem, saa harm, han hadde 
revet krykkerne fra Olav og hadde slaat ham med dem. 

Cecilia var sprunget nedover. Da laa Olav, og 
blodet randt ut av mund og næse paa ham. «Jeg sa 
til Jørund det første som kom mig i hugen.» Men 
Jørund hadde været som en rasende okse og ikke som 
et menneske med vett. Saa kom Svein og Halstein, 
og han slap hende. De bar Olav Livssøn ind til Ragna, 
og Cecilia hadde sittet over ham om natten, men om 
morgenen døde han. 

Endelig sovnet Cecilia, og Eirik gik bort og la sig 
paa den nedre sengen. 

Han tvilte ikke paa at Jørund var forvirret indi- 
mellem — han maatte vogtes paa, kanske holdes bun- 
den. Og Cecilia kunde ikke leve sammen med ham 
mere. Enten hun skulde flytte ut i Saltviken med 
børnene — eller han selv drog dit og tok maagen til 
sig, mens faren vendte hjem til Hestviken og var der 
med Cecilia — det fik han avgjøre, naar han hadde 
set sig om paa stedet. 

Næste morgen i dagbrækningen listet Eldrid ind 
for at bytte paa sig fjøsdragten. Eirik sa han kom 
til at ride utover til Hestviken idag: «og da er jeg 
ræd for at det kan dra ut en stund inden jeg kommer 
hjem til dig.» 

«Ja, det har jeg tænkt.» 


Cecilia vilde endelig ride med Kirik tilbake, skjønt 
baade han og Eldrid bad hende bli efter paa Nese 
til broren sendte bud. 

Det blev ikke til megen samtale paa færden 
veiene var tungt fremkommelige, og Eirik skjønte og- 
saa at Cecilia angret alt, hun hadde sagt saa meget 
som hun hadde. 

Da de kom til Rundmyr, bad Eirik søsteren og 
Svein vente i de gamle husene som laa ved veien — 
han vilde gaa bort til Anki og Liv. Han visste ikke 
hvad han skulde si til de arme folkene.” Mens han 
skyndte sig tilfots den kjendte stien over myren, husket 
han paa at her hadde han lekt sig med en ild, blind 
av barnagtig vrede mot faren, fuld av forfængelig lyst 
til at bli kjendt med alt som var vondt — og han selv 
var sluppet fra det paa et vis, men de som hadde 
mindre vett og mindre skyld laa nu og krympet sig, 
brændt fordærvet —. 

To sauer gik paa den tuede vold og lette efter mat 
nedi det visne græs — de rømte, da han kom. Koje- 
døren var stængt, og ingen svarte paa hans banking. 
Og det vesle fjøset stod aapent og øde. Harmen kokte 
op i Eirik — hadde Jørund jaget dem ut allikevel —. 


260 


Da de red ind paa gaarden, kom husfolkene ut av 
alle dører. De samlet sig om Eirik, der han sat paa 
hesten, saa op paa ham, spændte og alvorlige. Men 
ingen sa noget, før Tore, idet han gik frem og holdt 
Rauden, mens Eirik steg av: 

«Det er ikke for tidlig du kommer hjem heller, 
Eirik |» 

Det kunde han ikke svare noget paa. Saa spurte 
han: 

«Hvor er Jørund?» 

Først var der ingen som svarte, saa mumlet nogen 
noget om at han var vel inde, men sisst hvisket en 
halvstor gutunge forskræmt — Jørund var gaat ned- 
over til bryggen for litt siden, hadde han set —. 

Eirik sa til mændene som vilde følge med at det 
skulde de ikke, og til Svein som rakte ham en øks: 
«jeg har sverd, ser du nok — men jeg skal nu vel 
ikke trænge at bruke det.» 

Han gik ikke veien, men nedover berget paa for- 
siden av stuehuset. Mellem den bergskulderen som 
gaarden var bygget paa og ned til vandet var der 
bare nogen smaa lapper med dyrkbar jord, men mest 
knauser og svaberg og enerbusker og nypekjærr; Eirik 
listet sig frem slik at den gale skulde ikke se han kom. 
Mens han gik nedover kunde han ikke andet end se, 
hvor meget længer vaaren var kommet frem her ute 
ved sjøen — alle steder piplet det grønt ut av det 
visne græs i fjeldsprækkerne, der var store røde skudd 
paa nypetornen, og gjeterne som trippet paa berget 
var alt kommet til kræfter efter vinteren. Og utenfor 
lyste tjorden i eftermiddagssolskin. 

Han saa ingen paa bryggen. Men i det samme 
hans steg lød paa brotiljerne, för en frem bakom et 
bodhjørne, kutet forbi ham næsten tvekroket, og med 
et byks var han nede i en baat som laa indtil bryg- 
gen. Eirik tænkte ikke, men sprang efter og hoppet 
ned i baaten han og, idetsamme Jørund hadde faat 
løst fæstet og støtte fra. De stod op i baaten begge 

to, Jørund hadde grepet en aare, slog efter svogeren, 
og straks efter kantret baaten. 

Med det samme de laa uti vandet slog den anden 
armene om Eirik; han skjønte at hin vilde holde ham 
under — og han hadde faat ind i sig en masse vand, 
og kappen og sverdet og de svære støvlerne hindret 
ham; han blev værende under til det svartnet for ham 
og han holdt paa at kvæles. Men han var nu likevel 
mere vant til at falde i sjøen end Jørund, han fik fridd 
sig av maagens tak, fik hodet op — de var ikke langt 
fra stranden, han kom sig bort i det sleipe tareberget, 
kravlet op og reiste sig inde paa stenen. 

Eirik spyttet ut sjøvand, hegtet av sig den drivende 
kappen, ristet sig i klærne, saa det skvalpet i støv- 
lerne hans. 

«Greier du dig iland selv?» ropte han ut, dit han 
saa Jørunds hode over vandet. —«liller skal jeg komme 
ut og hjælpe dig?» 

Saa karret Jørund sig ind, Eirik rakte ham haanden 
og fik ham op paa berget. Der stod de, og vandet 
silte omkring dem. 

«Jeg mener du later galere end du er,» sa Eirik. 
«Tænker du at du skal slippe lettere fra dine ugjer- 
ninger slik?» 

Jørund sendte ham det stygge, rædde rotteblikket 
som Eirik hadde set før, og det fik noget i ham til 
at krympe sig. 

«Likevel fik du ikke livet av mig denne gangen 
heller,» sa Jørund haanende. 

Da Eirik ikke svarte, blev maagen ved: 

«Jeg har visst det vel, du bar hatet mig og tragtet 
efter hevn og staat mig efter livet i alle disse aarene. 
Like siden den natten paa Baagahus, du hadde drukket 
dig fra vett og sans og hugg til Brynjulf Tistill — og 
jeg reddet dig fra taarnetl» 

Det dæmret for Eirik — et ældgammelt minde 
om noget halvglemt ustyr i borgstuen; de hadde været 
blandet op i det baade han og Jørund, men det var 

da ham som hadde faat straf, og Jørund var gaat 
fri 

«La os gaa op nu,» sa han utaalmodig, «vi staar 
her som to vaate bikkjer.» 

«Og siden jeg fandt ut, hvad som var meningen 
deres med at ha slikt folk sittende i Rundmyr -— og 
det var ulempelig for dig og for far din, det kan jeg 
skjønne, at ikke dere kunde faa drive disse fine 
handeler i fred —» 

Eirik hadde trukket ut sit sverd og holdt paa at 
tørke av det som han kunde bedst med lyng og 
græstufser: 

«Hvis du nu ikke gaar hjem, saa elter jeg dig 
med flaten!» 

«Snarere render du det vel i mig, nu du har mig 
foran dig, vaabenløs —» 

Men han gav sig til at gaa. — Eirik visste ikke, 
hvad han skulde mene — om Jørund selv trodde alt 
dette eller bare lot slik. 

Husfolket oppe i tunet glante paa disse to som 
kom gaaende, saa vaate. Hirik bad en si til Cecilia 
at de maatte faa tørre klær. Saa fulgte han efter 
Jørund som gik mot setstuen; da han kom ind, skjønte 
han de bodde nok her nu. Han hængte fra sig 
sverdet, satte sig, Jørund ved den anden væggen, og 
der sat de og taug. 

Men da Cecilia traadte ind en stund efter med 
favnen fuld av klæsplagg, saa Jørund op, smilte stygt 
til den unge konen: 

«Har du stunder til at tænke paa mig — ikke 
trodde jeg du kunde slite dig fra liket av den bolde 
boleren din, seksbein som jeg tugtet igaar —> 

«Nei Jørund,» sa Eirik lavt, men han skalv i 
stemmen, «om du er aldrig saa gal — du og kan si 
for meget. At du bar voldshaand paa en lam krøp- 
ling —» 

«Hun er slik at hun liker krøplinger, denne konen 
min,» igjen smilte han, det fæle, sindssvake smilet, 

«den første hun horet med, det var en fotlam krøp- 
ling det og —» 

Cecilias ansigt fortrak sig braatt, der kom et is- 
grønt blink i hendes store lyse øine. Uvilkaarlig sprang 
Eirik op og frem til søsterens side. 

«Jeg saa paa det selv,» blev manden ved, «— den 
laaghalte vanføringen — og hun diger med ungen 
min —.> 

Cecilias kolde stemme blev knivskarp: 

«Mente du at du saa noget usømmelig hvi kom 
du da ikke frem, før den fotlamme vanføringen var 
kommet saa langt av lei, saa han kunde ikke verge 
mig, da du traadte mig under føtter?» 

Eirik grep søsteren i armen: «kom utl» | et glimt 
hadde han set dybden av Cecilias hat til sin mand, 
og han blev ræd. 

«Nei jeg orker ikke trække i Jørunds klær,» sa 
han, da de stod sammen oppe i Ragnas stue, «Her er 
da noget gammelt av mit i kisten oppe paa boden 

— Lærte du ikke av Mærta engang,» spurte han, 
da hun snudde sig for at gaa efter tøi til ham, «at 
brygge slike dvaledrikker? Bedst du blander noget 
saant i øllet hans tilkvelds. Jeg vil nedover og finde 
far alt iaften. Og jeg er ræd for at reise herfra uten 
jeg kan være tryg for at han sover fast.» 

Da han hadde byttet paa sig nogen av sine egne 
gamle klær, gik han op i det loftet, hvor de hadde 
lagt Olav Livssøn paa straa. Der stod to kjerter og 
brandt ved den dødes hode, og han var svøpt i et 
godt linklæde. Eirik blottet bare ansigtet: det og bar 
mørke merker efter mishandling, men de smale hvite 
ansigtsdrag var fredelige, som om den unge gut var 
sovnet ind. Under det hvite svøp tegnet kroppen 
sig ulænkelig lang, med de tynde, visne lemmer. 

Eirik kysset den iskolde pande, knælte ned ved 
baaren og sa frem bønnerne og litaniet for de døde, 
og de av huslyden som sat der svarte sagte: ora pro 
nobis og te rogamus, audi nos. 

Siden talte han sagte med folkene. De hadde 
ikke vaaget at sende bud til presten, men de hadde 
selv sittet hos liket forrige natten, og de lovet at bytte 
paa og vaake inat og. Eirik sa at han skulde sørge 
for jordefærden, naar han kom tilbake imorgen, men 
nu maatte han ut i Saltviken og tale med Olav. De 
hadde hverken hørt eller spurt til Arnketil og Liv, 
husene hadde staat tomme alt igaar morges, saa de 
var vel rømt med hele flokken sin av rædsel for 
Jørund, han hadde jo truet dem baade med mord 
og brand. 

Han hadde bedt Halstein bære kveldsmaten ind 
til Jørund og bli hos ham til han var sovnet — Hal- 
stein var en stor og sterk mand. Nu saa Eirik indom 
dit, før han gik nedover til baaten. Jørund sov. For- 
stuedøren kunde laases fra yttersiden; Eirik gav nøk- 
kelen til Halstein og bad ham bringe Jørund aabiten 
imorgen tidlig. 


Da han gik iland i Saltviken skumret det alt. Av 
solnedgangen var der bare igjen nogen kobberrøde 
kanter under de blaagraa skyer over vestlandet; sjøen 
var mørk og smaakreppet av kveldsbrisen og brøt 
mot fjærens lange, blekt lysende bue med den sagte 
rislingen som han kjendte saa godt. 

Gruset knaste under hans steg og vinden hvislet i 
marehalmen, og inde paa den snaue græssletten med 

& ranke enerer laa nogen okser. Ja — her hadde 
han ikke sat sin fot siden den dagen da han red ut 
for at finde Gunhild. Nu var der ikke en ting i sit 
liv som han hadde glemt saa grundig som Gunhild —. 

Han hadde ventet at folk skulde være iseng paa 
gaarden, men da han kom op mellem gjerderne saa 
han at der stod en mørk skikkelse ved grinden — 
faren. 

«Det er mig, far» — uvilkaarlig vilde han komme 
den gamle i forkjøpet, saa han talte fort: «jeg kom- 
mer fra Hestviken; det staar slik til der saa Cecilia 

mente, nu maatte vi alle raadslaa om det som skal 
gjøres; hun sendte bud efter mig.» 

«Det har staat slik længe», sa Olav. «Men dig 
hverken hørte eller spurte jeg til. Det kan vel van- 
skelig være værre nu end det har været det meste av 
al den tiden da du tykte du trængte aldrig se hjem 
til dit eget.» 

Men det var faren selv som hadde bannet ham at 
komme. Eirik kjendte atterljom av sin ungdoms harme: 
kunde faren aldrig være retvis og rimelig mot ham. 
Men han tvang sig — skulde han ta til og retfærdig- 
gjøre sig, saa blev bare vondt værre. 

«Jeg hørte aldrig andre tidender end gode — men 
du kan ha ret; det er litet at lite pan hvad en 
hører.» 

Knut og Signe sov i stuen, så Olav — de fik gaa 
op i loftet, der han laa selv. Der var stummende 
mørkt inde, og ting som Eirik tørnet mot og snublet 
i laa utover i mørket. Og i mørket, med døren paa 
gløtt ut til vaarnatten sat de to og taltes ved. Eirik 
sa, hvad som hadde hændt i Hestviken og ogsaa det 
som han hadde tænkt paa: «Cecilia kan ikke bo med 
Jørund efter dette.» 

«Nei det faar falde til dig og konen din. — Og 
da skal det bli lystig at leve i Hestviken, naar dere 
tre sitter der —> 

Den beske haan i stemmen ut av mørket gjorde 
det av med Eiriks taalemod. 

«Det har aldrig været lystig at leve i Hestviken, 
far. Mor tynte du — jeg vet ikke om du gjorde det 
med vilje eller ikke. Siden har du gjort alt du orket 
for at tyne os, til vi mente det samme, Cecilia og 
jeg, — at alt var bedre end at bo i hus med dig. 
Husk det, naar hun flytter hit til dig, — og vær som 
en kristen mand og ikke som et bergtrold mot bør- 
nene hendes — om de og har musører.» 

«Gud give jeg aldrig hadde set dig!» kom farens 
stemme, dirrende av oprør. «Give det Krist og Vor 

Frue at jeg hadde latt dig sitte der du sat, langt borte 
i berget det blaa!» 

«Det raadet ikke du med — jeg kom dit jeg 
var laget til at komme. Ellers sier jeg, jeg kunde ha 
været like sæl, om jeg var blit det — og du med: 
paa en maate eller paa en anden maatte du vel øve 
uret mot alle de børn du har avlet !» 

«Ikke dig har jeg avlet! Du er ikke min søn!» 

«Tvi dig!» Eirik sprang op i sin harme. «Hvad 
slags avl er der i dere, slike mænd som du er og 
Jørund —. Naar verden gaar imot dere, skamskjæn- 
der dere deres egne hustruer med æreløse ord —» 

Han hørte Olav puste tungt i mørket, tok sig 
sammen: 

«Men dette er en ulempelig tid for os til at ta op 
igjen vore gamle trætter, far — og jeg ber dig for- 
late mig, hvis jeg blev for ivrig. Men mor kunde du 
gjerne latt ligge ukrænket» — han holdt paa at bruse 
op, men tvang sig igjen: «men la os lægge os nu, 
far — bedst at vi kommer op i Hestviken straks det 
blir dag imorgen.» 

Dermed rullet han sig sammen paa bænken. Sove 
var umulig — det yret gjennem hans sind —- ridtet 
om dagen, og Jørund, og da han laa i sjøen med den 
gale, og den døde gut i loftet, den forlatte heimen i 
Rundmyr og Cecilia — den braa trækning som krym- 
pet hendes hvite ansigt til selve hatets nakne aasyn, 
jøkelblinket i hendes vandklare øine. Angsten for 
søsteren frøs ham — ta ut paa de vildstier som Eldrid 
hadde faret, det kom aldrig Cecilia til, men det dæm- 
ret for ham at hatet vet om saa mange veier, og alle 
bærer til samme maal tilslut. 

Saa husket han paa farens ord — og han husket 
sin barndoms rædsel for at bli jaget ut en dag som 
uekte. Men kunde det være at der hadde været 
nogen mening i hans frygt, at han hadde hørt ord 
engang som han hadde glemt alt andet av end skræk- 
ken — at faren hadde mistrodd moren, armingen — 


267 


jaget hende, som Jørund jaget Cecilia, som han selv 
hadde jaget en kvinde tildøde med skammelige mis- 
tanker —. 

Længselen hjem til Neset i skogen kom over ham, 
som en ubændig fristelse til at ta paa flugt. Men dit 
kunde han aldrig mere komme, det visste han, Men 
han visste ogsaa, at naar nu han og Eldrid maatte 
tilbake til dette for-helvite, saa hadde han en hustru, 
som han stolte paa. Aldrig hadde han trodd saa 
trygt paa noget menneske som paa hende, hvis sjæl 
hadde vadet gjennem ulitelige strømmer. 

Faren sov heller ikke, skjønte han. Qg nu syntes 
han synd paa den gamle, mere end han var harm 
paa ham. g 


Olav vækket ham — han syntes, med det samme 
han hadde sovnet. Solen var saavidt oppe, da de 
rodde frem under Hesten. Da brøt Olav tausheten: 

«Naar vi kommer op,» så han, «faar jeg ride ind» 
over med det samme Svein og jeg. De kan ikke 
ligge ute i skogen med alle ungerne sine og hende 
Gudrun. Jeg faar faa Anki og Liv ind i KRundmyr 
igjen det første — du gjæter Jørund saa længe. 

Fuld bod skal han faa bøte for sveinen han slog 
og for datter deres som han har skjæmt ut. Saa tæn- 
ker jeg, næste gang vettet hans vil flyge fra ham, skal 
han mindes at gripe det efter stjerten —» 

Idet Eirik holdt baaten indtil bryggen, saa faren 
kunde stige op, hørte han Olav: 

«Hvad staar paa, Halstein?» 

Huskarlen var rar og blek. Han ventet til Eirik 
stod oppe ved farens side. 

«Jørund er død inat, Olav,» sa han sagte. 

Om en stund spurte Olav: 

«Er det —» 

«Saaret er eiter en dolk. Bent i brystet. Mere 
vet jeg ikke.» 

«Han var ør og vettløs,» sa Eirik heftig. «Gud 

naade sjælen — han har ikke visst av sig, da han 
gjorde det.» Å 

Huskarlen saa bort paa ham, men svarte ikke. 

Faren og sønnen gik sammen ind i setstuen, Hal- 
stein fulgte efter. Han hadde ikke rørt liket. Jørund 
laa i den søndre sengen — det store nakne legeme 
med venstre ben og skulderen og armen utover, 
hodet bøiet ned paa siden: det saa ut som han hadde 
forsøkt at komme sig op. Der var et saar paa ven- 
stre bryst indenfor geirvorten, og blod, men ikke svært 
meget, paa det benhvite hold, saa haarkruset klæbet 
indtil. — I bænken ved siden av sengen stod endda 
maten som Halstein hadde bragt ind, da han fandt ham. 

Eirik var næsten like saa blek som den døde — 
i farens ansigt læste han intet andet end det samme 
hat som han hadde set i Jørunds hustrus øine. Det 
hadde været hans ven — tanken paa den andens for- 
virring og skjændsel og elendige død brøt hans hjerte 
sund, da han løftet det iskolde lik og la det til rette 
med hodet mot hodegjerdet; han fristet at faa lukket 
de brustne øine og klemme sammen næseborene. 

Olav lettet paa aaklædet, kjendte ned omkring 
liket: 

«Hvor er dolken?» 

Saaret var trefliket som efter en av disse velske 
dolkene med trevinget klinge, rent, og saa stort saa 
vaabenet maatte være blit støtt ind med kraft bent 
til heftet. 

Halstein gik stille bort og stængte stuedøren. 

«Jeg faar si det som maa sies — dere er hans 
eftermaalsmænd — og det var jeg som skulde svare 
for ham. Men da Eirik gav mig nøkkelen igaarkveld, 
visste jeg ikke der var en anden vei ind i dette 
huset —» då 

«En anden vei —» Far og søn sa det samtidig. 

«Da jeg kom ind imorges,» sa huskarlen sagte og 
pekte bort paa den nordre sengen som hadde været 
Eiriks mens han bodde hjemme, «laa det vraket i et 

rote og halvveis utover gulvet, sengklær og halm, og 
lemmen var ikke helt igjen, for noget halm sat i 
klemmen —>» 

De to stod stumme og stive. Det nordvestre 
hjørnet av huset hvilte ikke paa berget, men der var 
lagt op en mur under det, og da Olav Ribbung 
bygget det i bjerkebeinstiden efter husbranden hadde 
han gjort en utgang til sjøsiden her, med en lem ned 
til i bunden av den nordre sengen. I Olav Auduns- 
søns tid hadde denne løngang aldrig været brukt, 
men de ældste av huslyden kjendte sagtens til den, 
og Eirik selv hadde prøvet den nogen ganger, mens 
han var gut. 

Han saa at faren støttet sig med haanden mot 
bordplanken, lutet mere og mere —- det saa ut som 
den gamle skulde bryte sammen forover. Eirik grep 
i ham — Olav løftet hodet halvveis, og det graa og 
gamle, arrede ansigt saa ut saa utgammelt som synden; 
munden stod aapen, men øinene var lukket igjen. 
Han løftet en haand, skjøv lempelig Eirik fra sig og 
gik mot sengen, ravende som en blind mand. 

Han blottet likets bryst igjen — rørte ved saaret 
med en finger og strøk væk litt blodig haar som 
hadde lagt sig over dets ene mundvik. Saa kjendte han 
igjen rundt omkring i sengen — lette efter dolken. 

Da han snudde sig, saa sønnen, at svetten randt 
av hans pande under de myke hvite haartufser. Han 
vendte sig hit og dit som en raadløs, 

«Far?» spurte Eirik, grepet av angst — men han 
skjønte ikke hvad dette var. 

Olav hadde git sig til at gaa, underlig tassende 
som et dyr i en dyregrav. 

«Far,» sa Eirik igjen «vi maa gaa ind og finde 
Cecilia.» 

Olav støttet sig mot klevens dørkarm med Gunnars- 
liknelsen: 

«Gaa du —. Jeg skal komme —». 

«Vi maa stænge døren,» svarte Eirik lavmælt «til 

vi faar samlet mænd som kan syne liket.» Han saa 
rædselen i farens blik. «Husk, brødrene hans maa 
hentes hit!» 

Olav stønnet høit engang. Saa fulgte han ut efter 
sønnen. 


Da de steg ind i fruerstuen, sat enken indkrøpen i 
rummets borterste krok. Ragna, den gamle tjeneste- 
konen, var hos hende. Cecilia trykket sig endda tæt- 
tere ind til væggen, stirret mot mændene med øine 
som var vilde av rædsel. 

Eirik gik bort, vilde ta i hende — hun stred imot: 

«Har du set ham?» hvisket hun. 

Eirik nikket, tok hende indtil sig mot hendes vilje; 
hun skalv som i krampe. Da løftet han hende op som 
et barn, bar hende bort og la hende paa sengen. 
Og faren stod og saa påaå de to med det samme an- 
sigtet som syntes at være blit slaatt umenneskelig. 

Cecilia blev liggende og ryste — litt efter litt stil- 
net rykningerne; hun laa stille, men stirret like vildt 
og vidøiet. Faren hadde sat sig i bænken; som i tanker 
sat han endda og holdt den gamle snaghyrningen sin 
mellem knærne, med hænderne hvilende oppaa økse- 
hammeren. 

Eirik gik ut om en stund. Han fik mændene 
samlet; en bød han ride først til Rynjul efter Torgrim 
og Una, dernæst stevne hit mænd, naboer som kunde 
syne liket, en anden sendte han opover til kirkebyg- 
den for at be presten komme hit ikveld og vaake 
over de to lik. Den dræpte og drapsmanden — like- 
vel fik han friste om han kunde overtale sira Magne, 
saa Jørund kom i kristen jord, drapet var øvet i vanvid —. 
Bud til Gunnarsby kunde han sende imorgen —- 

Det tok nogen tid, inden han fik drøftet alt med 
folkene sine. Saa kom han paa, han maatte se til at 
faa litt i Cecilia, om saa bare en slurk melk. Han 
fulgte med ternen, som bar ind bollen. Søsteren laa 
som før og stirret, og faren sat der. 

Hun I i 3 j 
Øen a munden til bollen, men skjøv den fra sig 
seg kan ikke — jeg blir syk —» 
Ririk satte si :kante j i 
ok sig paa sengekanten. Tjenestekvinderne 
«Søster! iri sang 4 
dn » sa Eirik en gang. «Kunde du bare faa 
«Ja — kunde jeg det,» svarte I 
ar løftet faren hodet: ap or 
«Kunde jeg hjelpe dig til det! K j j 
f k IG. le Om » » 
dig til LA før det blir forsent! pr ud ob 
— Bedre du blev brændt levende 
D paa baalet, end 
pr skulde gn dig som det er gaat mig! Tro ikke 
: eng ørnene dine med at tie og gjøre dig haard 
He en og i hjertet. Eirik sa sandere end han visste 
2 på pe Ar hadde været bedre for dere at bo 
ve rgtrold som æter kristenfolks børn end 
Sønnen og datteren stirret på 
ren S paa ham uten at skjønne: 
8 var ung jeg og,» tok Olav op eo 
ge aarene ældre end du er, Cecilia. Og det var 
en mindre sak end dette. Det som jeg gjorde — det 
er om jeg gjorde uret, selv trodde jeg at jeg 
å de retten med mig. Men jeg taug om det. Først 
t 55 te Jeg, naar den tid kom da jeg kunde, skulde 
jeg si å te og angre og bøte synden. Nu er det længe 
å en det blev forsent. Mig har det raatet, og alt jeg 
ar rørt ved og hat under mine hænder har jeg smittet 
med raattenskapen —.» N j 
Hagn ae ikke endda, men Eirik: 
«— Jesus i — i : 
die ristus far!» hvisket han blek om 
«Nu kan jeg ikke an 
; : gre,» sa Olav sterkt. «D 
lyset som jeg hadde engang er blit tat fra mig å på 
et jeg som en mand ser, naar de har stinget ut 
inene hans. Men nu vil jeg skrifte det likevel, Cecilia 


— jeg skal føl E p Å 
over os begge - med dig, og én skjebne 


Saa hadde hun forstaat. Hun för op og sat i 
eg — Tror du at jeg —!» Hun skrek engang, 
skarpt og vildt. å 
å Fe var sprunget op og stod foran søsteren: «Far 
— hold op!» 

«Saa ad den samme skjæbne gaa over os begge,» 
tok han op igjen. «Maa du rømme av landet, saa 
skal vi følges at —» å | 

«Med dig!» Datteren gyste. «Før skal jeg gjøre 
som Jørund har gjort!» 

Olav spurte: å 

«Den Fader dolken du fik av mig engang mens 
du var smaamø — hvor har du den, Cecilia?» 

«I skrinet mit.» Hun steg ut av sengen, gik over 
gulvet til kisten sin; broren saa at nu skalv hun igjen, 
men hendes mund var fast sammenbitt og øinene 
ønistret. Op av kisten tok hun et litet. skrin, vrakte 
ut paa bænken alt som var i det — søljer og kjeder, 
et litet paternosterbaand av koraller, flere kniver. 

«Den er her ikke. Jørund har kanske tat den,» 
sa hun; hun hakket tænder. Å 

«Vi kan gaa ind og lete en gang til» sa Olav 
sagte. 

F «Nei —!» Hun veg bakover. ; 

«Tør du gaa med mig ind til ham —P> 

«Nei —» Cecilia bøiet hodet. «Jeg maa ve 

lik, slik jeg er nu,» hvisket hun næsten uhørlig. 
Fr du arldig, saa kan det ikke skade hverken 
dig eller det.» 

Eda syntes at bøie sig sammen der hun stod. 
Faren blev ved: er Å 

«Er du uskyldig, saa gaa med mig ind, læg din 
haand paa hans bryst —» 7 

«Nei.» Hun skrek: «Jeg vil ikke —> Å 

«Umenneske!» Eirik var borte ved søsterens side. 

Da Olav tok datteren om haandleddet, rykket hun 
bakover, vilde slite sig løs, men gled og faldt. Hun 


blev liggende paa knæ med bøiet hode og stred med 
den anden haanden for at løsne farens grep. For Eirik 
saa det ut som han slæpte hende paa gulvet — 

Saa hadde han grepet Ættarfylgja, sprang mot 
faren med øksen løftet i begge hænder. Olav saa det, 
slap datteren — og idet han rettet sig op, løftet han 
panden mot hugget — 

— Men hun hadde ogsaa set det, kastet sig mot 
brorens lænd, Eirik snublet et steg, og staalet klang i 
aarens stenkant — 

«Eirik!» skar Cecilias hvin op mot ham, 

Han saa ind i sin fars blodskutte øine, og syntes 
han blev dræpt av dem: hat var det ikke, vrede var 
det ikke, det var ikke den vilde og spændte ophidselse 
fra netop nu. Han visste ikke hvad det var — det 
var øinene til en mand som kom fra et land de levende 
aldrig har set —. 

Øksen faldt ut av hans haand. Saa slog han hæn 
derne for apsigtet, tumlet bort til bænken og faldt ned 
paa den, sat halvveis snudd indtil væggen, med hodet 
gjemt i armene. 

I det samme han sanset at en gik ut av døren, 
rørte Cecilia saavidt ved hans skulder. 

«Eirik — at du kunde —!» Hun saa ut som hun 
orket ikke stort mere nu. «Han er da vor far —» 

«Ja.» Han jamret sagte uten at se op. «Jeg vet 
det. Herre miskunde dig over os, Jeg vet det.» 

Saa løftet han ansigtet mot hende et nu: 

«Jeg vet det. Jeg vilde dræpt ham. Jeg vilde det. 
Min far.» 

Da brøt hun ut i voldsom hulkegraat og kastet sig 
ned over ham. Med ansigtet knuget ned mot brorens 
mørke haar graat og graat Cecilia, til han drog hende 
ned, ind i sin favn, og klynget ind til hinanden graat 
søskendene av rædsel over det liv de var fanget ind i. 

Men tilslut skjøv Eirik hende fra sig: 

«Jeg faar gaa og finde ham —» 

Da han gik ut, fulgte hun efter, tok ham i haanden 

og klemte den — de gik sammen som to vetskræmte 
børn. Utenfor setstuens dør nølet han litt; saa gik de 
langsomt videre fremover paa den samme maaten, som 
de lette sig vei i ødemarken. Kommet frem til enden 
av husrækken saa de nede paa viken, at Olav rodde 
netop ut fra bryggen. 

«Eirik — hvad gjør han,» hvisket hun. 

Han rystet paa hodet: «Jeg vet ikke.» 

«Eirik,» sa hun som før. «Skjønte du det som 
han sa — hvad har han gjort?» 

Igjen rystet han paa hodet: «Jeg vet ikke —> 

Faren rodde nordover utenom Oksen. Saa snudde 
de to langsomt nedover igjen mot husene. Utenfor 
setstuens dør stanset Eirik: 

«Han skal ikke ligge der alene som en hedensk 
hund. Jeg gaar ind til ham —» 

Cecilia grep omkring brorens arm og krystet den: 

«Da gaar jeg med dig. Jeg er ikke ræd naar du 
er med —» 

Cecilia kjendte det gik et rykk gjennem hele bro- 


rens krop — han blev saa underlig i ansigtet — han 
hadde visst ogsaa tvilt. Men hun vilde ikke vite om 
det. Saa gik broren og søsteren sammen ind til den 
døde. 


XX. 


Olav hadde aldrig rodd ind til kaupangen før. 
Indimellem hvilte han paa aarerne litt — vandet klun- 
ket indunder baaten som drev. Det var stilt paa fjor- 
den idag, og ikke en farkost at øine. 

En liten dimme hadde seget opover sydfra, graa- 
net vandet og himmelen; skogaaserne blev mørke og 
de sprettende løvtrær graalodne flekker indimellem 
den blaasvarte hav. Olav drog paa aarene Igjen. 

Den brændende rædsel som hadde tændt hans sind 
var sluknet, han var træt og graa indvendig. Nu var 
han paa vei for at gjøre det som hele hans liv hadde 


været en flugt for at slippe unda, og denne gang gjorde 
han det; det visste han like urokkelig visst som han 
hadde visst alle de andre gangene at han vilde flygte, 
saasnart han øinet en vei ut. Men hans sjæl var graa 
og kald som et lik. 

Tusen ganger hadde han hørt, at Guds miskund 
er uten grænser, og lønlig hadde han stolt paa det: 
det som han flygtet fra, det var der og ventet paa 
ham, naar han fik mod til at snu om, fordi det var 
alt det som er utenfor tiden og uforanderlig: Guds 
armer bredt ut paa korset, færdige til favntak, de fem 
saars naadestrømme, det lutende Hode som saa ned 
over al skapningen, vaaket og ventet, Maria og alle 
helgen omkring med bønnerne som steg lik røk av 
røkelseskar med uslukkelig ild i. Altid stod Hans tje- 
nere rede med magt til at laase av ham lænkerne. 
Livets brød var altid over alteret. Gud var uten 
grænse —. 

Men ikke han selv, det saa han nu. Det var like- 
vel blit forsent. De grænser som var i ham selv hadde 
skorpet sig og herdet sig til sten som slike stener 
folk hadde vist ham her og der i bygderne: de hadde 
været levende dyr og folk engang. 

Nu kunde han ikke angre mere. Han hadde 
ingen kjærlighet i sig mere til Gud, og ingen længsel 
efter at finde tilbake, nu vilde han heller ha blit ved 
at gaa og gaa sin vei bort fra Gud, i evighet. Det 
var Helvite. Det var den evige kvals rike, han visste 
det, men kvalheimen var blit hans hjemland. 

Spillet var spillet tilende, og nu kunde han gjerne 
skrifte og gjøre bod efter biskopens bud — det nyttet 
ikke. Løsningen løser ikke den som ikke eier anger 
i sig. Han hadde tapt sin kristenmands tro — endda 
han visste, det som han hadde trodd engang, det var 
alt som er og var og blir, og han selv var det som 
ikke var, men saa mange ganger hadde han valgt sig 
selv og det som intet var, saa han hadde tapt syn og 
sans for det som var Livet. 


Men for Cecilias skyld vilde han gjøre det likevel. 
Han hadde lært at kjende sin datter i disse aarene 
— og nu syntes han han hadde visst det længe, hun 
kunde ende med at gjøre noget slikt. Han skulde ha 
handlet før —. 

Eirik hadde noget med dette, det saa han nu. Som 
et vrængebillede av sig selv hadde han hatet byttingens 
løgnagtighet, hatet hans løse sind, hatet ham for han 
aldrig kunde føre frem et eneste av de forsætter han 
fattet. Jo han hadde giftet sig med denne horkonen. 
Eirik ogsaa hadde gjort det. Og han hadde elsket 
Eirik som løi og skrøt og fulgte alle hugskott og 
snudde om igjen paa alle veier han tok fat — elsket 
denne utburden som han hadde faat paa ryggen, draugen 
som suget blod av ham til de blev som far og søn 
efter kjøttet. Den myrdede mands søn hadde hevnet 
sin far saa hemmelig som han selv hadde dræpt Teit. 

Han syntes, alt dette hadde han set i ett blink, 
da Eirik sprang imot ham med øksen løftet til hugg, 
og han hadde løftet sin pande — der hadde været 
noget likt til glæde i dette at han nu saa slutten. Saa 
var øksen blit vendt tilside i hevnersønnens haand —. 

Og det visste han var bændt for Cecilias skyld. 
Hvordan det skulde nytte datteren visste han ikke. 
Men hun var ung — hun hadde et langt liv foran sig 
til at forhærdes i og dø i, hvis hun gjorde som han 
hadde gjort. Han saa det var en rædsel, det som 
han vilde vinde — og han tænkte paa de tre smaa 
sønnerne som skulde vokse op, børn av en mor, som 
hadde dræpt faren. Men værre endda, hvis de skulde 
vokse op under hendes hænder, naar hun gik og gjemte 
paa en slik løndom. Paa en eller anden maate visste 
han at det blev til bergning for dem alle, naar han 
nu la ned for Cecilias føtter det lik som han hadde 
slæpt omkring saa længe: Se — og se dig for, før 
det er forsent for dig ogsaa —. 

Det var langt utpaa eftermiddagen da han kom 
roende vestover langs bymændenes brygger: Claus 

Wiepharts brygge med sjøboden — der pleiet han gaa 
iland — Miklegaardsbryggen, Klemenskirkens, Jons- 
bryggen — frem til biskopsgaardens brygger. Og han 
mælte imot, koldt og bisk, da en ung fant kom frem 
til bryggekanten og ropte ned i en uhøvisk tone, at 
der fik han ikke lægge til med baaten sin. Olav 
svarte, han agtet at binde baaten sin her, og han 
hadde erinde i biskopsborgen — med det samme kom 
han ihug, at han var hverken klædd eller flidd til by- 
færd, og han harmet sig over det, mens han gik op 
over biskopsalmenningen. 

En halvtimes tid senere stod han ute paa den 
smale plads mellem biskopsgaarden og Halvardskirkens 
kirkegaardsmur. 

Biskopen laa for døden. Ingen hadde tid til at 
høre paa ham eller svare ham noget videre — folk 
hastet hit og dit i gaarden: herr Helges sykdom var 
kommet saa braatt paa, og nu like indunder paaske 
festen —. Det var sandt, imorgen var palmesøndag, 
det hadde han glemt — 

Han hadde ikke tænkt paa at det kunde ske 
at naar han omsider var blit rede til at kaste sine 
vaaben og gi sig over, saa stod ingen rede til at ta 
imot. Og nu kjendte han, at den dødliknende ro 
hadde bare været den ytterste spænding, for nu var 
han kold og skjælv — og fortvilet, fordi han skulde 
bli tvunget til at ta spranget endda engang; nu syn- 
tes denne utsættelse ham ulitelig. 

Olav stod og visste ikke hvor han skulde gjøre 
av sig. Dimmen hadde tætnet til fint støvregn. De 
svære stenbygninger omkring pladsen — biskops- 
gaardens murvæg og kirkegaardsgaren og domkirkens 
mægtige masser med de tunge taarn og vaattglinsende 
blytak — ruvet endda større i regnet som mørknet 
dem. Men de sprettende popler som raket ut over 
kirkegaardsmuren syntes at krølle op sine blader som 
duften strømmet ifra, og græsset æste groende mellem 
pladsens toppede brosten. 

Gaa ut til Claus, sitte der og høre paa kjøpmandens 
snak orket han ikke. Ikke bort i platemestergaarden 
heller. Han hadde bare været i Oslo en eneste gang 
siden Galfrids datter blev gift med Bjørn. De hadde 
et barn — hvis der ikke var kommet flere siden — 
men det var som han neppe turde høre om denne 
sønnesønnen sin; han var saa ræd som han skulde 
være fuld av liktraa for at komme nær Bjørns liv. 

En kirkeklokke tok til at ringe høit og skrellende 
nær ved — det var fra Olafsklosteret; taarnet raket 
op fra enden av kirkegaardsmuren. To predikebrødre 
kom om hjørnet i det samme; med hoderne dukket 
indi hætten ilte de hjemover i ly for ruskeveiret, saa 
deres svarte kapper blaffet tilside fra de hvite kutter. 
Olav saa efter dem; den korte var vist gamle broder 
Hjalm, men han kjendte vel ikke ham mere; det var 
saa mange aar siden han hadde sat sine ben der i 
klosteret. 

Olav fulgte opover efter dem. Han kunde ialfald 
gaa indom Olavskirken, saa fik han ende paa den 
tiden. Siden fik han tænke paa et sted hvor han 
kunde være inat, hvor han ikke trængte tale om det 
som var hændt hjemme i Hestviken. 

I kirkedøren blev han møtt av en stor gul hund 
som kom farende imot ham, og efterpaa fulgte læg- 
broderen som jaget den; de holdt paa at tørne ihop. 
«Nei er det dig, Olav Audunssøn?» sa munken glad. 
«Dig har vi ikke set hos os siden —. Men du er vel 
kommet for at finde fader Finn, kan jeg tænke — 
ja han blir nok glad han faar træffe dig — du var 
saa god ven av far hans, mindes jeg. Ja nu holder 
han den sermonen for bymændene, som han holdt 
her paa latin imorges —» den snaksomme lægbroderen 
nikket og smat ut av sidedøren oppe ved koret. 

Det gik op for Olav, at den høie, halvgamle mun- 
ken som stod oppe paa trappen til koret og talte — 
det maatte være den næstældste sønnen til Arnvid 
Finnssøn. Sisst han saa Finn, var han læresvein i 

skolen paa Hamar. Nu var den tætklipte haarkant 
om munkens blanke skalle sølvgraa, det smale, veir- 
bitte ansigt furet. 

Sin far liknet han ikke — ingen av Arnvids 
sønner hadde gjort det, de var vakre, som moren 
skulde ha været. Fader Finn var rank og mager, 
holdt sig svært rolig mens han stod og talte, hvit- 
klædt med den svære svarte kappen over; han hadde 
en klar, vakker og stilfærdig stemme: 

«— men den lut som stod ned i jorden skal minde 
os om Guds usynlige magt og skjulte raad, Denne 
lut kan liknes med korsets rot, uset av folkets øine 
bærer den korsets stamme, grener og dyre frugt. 
Slikt jertegn er synt os, forat vi kan holde det fast i 
i hugen, at vor frelse er rundet op av den rot som 
er Guds usynlige raad. 

Men hvad nytter os, gode brødre, at tyde korsets 
jertegn i ord, hvis vi ikke syner i vore verker at vi 
har tydet ret Drottens ord: Ikke er han værd mig 
som ikke tar sit kors og følger mig. Den tar korset 
og følger i Hans fotefar, som ikke ræddes for at taale 
kval og herdsler av kjærlighet til Gud og sin jevn- 
kristen og sin egen sjæl. Korset kan vi bære paa 
to vis, paa legeme eller sjæl —» 

Det var en slik sermo crucis som de pleiet at holde 
i klosterkirkerne i fastetiden. Olav saa sig omkring 
det var saa længe siden han hadde været i denne 
kirken. Rummet var langt og smalt og temmelig 
skumt nu da ingen lys var tændt — utenfor vinduerne 
mørknet de store asketrær paa Halvardskirkegaarden 
og domkirkens masse bakom. Der var ikke mange 
folk heller — under den forrige priorens vanstyre 
hadde Olavsklosteret tapt meget av sit gamle ry. 

Fader Finn Arnvidssøns præken var nok fra først 
av lagt for ordensbrødre, skjønte Olav; han talte saa 
langt om bodsøvelse og disciplin: 

«— paa denne vei maa hver mand være vår om 
sig, for her lurer den fare som er indre hovmod: saa 

vi dømmer at de brødrene vore er ringere som orker 
mindre av faste, nattevaak, frost og svepeslag. Vi 
kan ikke gi Vor Drotten likt. tilbake for den pine 
Han taalte, budflængning for hudflængning, saar for 
saar — naar vi tugter vort eget legeme, maa vi vogte 
os vel saa vi ikke dømmer, at vi kappes med Ham. 
Men om andre byder til at hudflænge os, saare eller 
hæde os og gi os i bødlernes hænder, da skal vi bære 
slikt med glæde og komme i hug at vi nyter en hæder 
som vi er uværdige til —» 

En regnskur pisket mot kirkens vinduer. Olav 
hørte det blaaste op nu — En tanke var kommet 
opi Olav — skulde han si til Finn Arnvidssøn hvad hans 
erinde var i Oslo? Selv om denne sak var slik, saa 
han kunde ikke gjøre et gyldig skriftemaal for andre 
end biskopen, uten han var døende — han kunde si 
til Finn, at han var her for at skrifte en gammel blod- 
skyld, et løndrap som han hadde øvet netop den 
gangen de skiltes sisst, da Finn var gut endda; nu 
husket han at han hadde sagt farvel til sveinen uten- 
for skolehuset den dagen han tok ut paa færden til 
Miklebø. Det vilde være det samme som at kaste 
broen av bak sig —. 

«Da bærer vi korset i hugen, naar vort hjerte 
kvider for andre mænds mén eller synd, som Sankt 
Paal mæler om: Hvem er saa syk, talte han, eller 
vildet, slik at ikke jeg kjender hver mands men i mit 
bryst. Gode brødre, vi tør ikke ved at undres, om 
Drotten lægger det paa os at bære andre mænds synd 
og sorg eller sone det som vore brødre har brutt, 
endda Han har sonet alt for os alle. Men naar vi 
fristes til at spørre, bvi skal vi da sone, da bør vi 
mindes, at Han bærer himler og jord som en ball i 
sin haand, men Han værdigedes at lægge bort sin 
almagts kongekaape og klæ sig i Adams fattige kjortel. 
Han segnet overende i veien, da Han bar korset ut 
av Jorsalborgen, saa Simon av Kyrene skulde faa den 
storvinding som det var, at han blev holdt værdig til 

at hjelpe sin Gud og bære korset med Ham. Sæl 
fremfor alle andre mænd som har levet paa jorden 
var denne bonden. Men Simons sælhet gir Gud os 
alle at smake, naar han kalder os uværdige syndere 
ut av folkemugen som staar efter veien og ser paa 
korsgangen, byder os at dele korsbyrden med sig —» 

— Ikke før var prækenen slut saa kom den gamle 
lægbroderen som hadde kjendt igjen Olav. Ivrig og 
pratsom føk han foran og viste ham ut i talestuen; 
nu skulde han si til fader Finn —. 

Det var et firkantet litet rum med krysshvælvet 
loft. En smal spidsbuet dør stod aapen ut til kors 
gangen. Olav gik bort, stod i døren og saa ut paa 
regnet som høljet ned nu over klostergaardens øde 
grønne teppe; det regnet ind i buegangen, saa vats- 
spruten stod op av det fliselagte gulv. Et kraftig 
veir av sydvest hadde de faat, og vel var det; han 
hadde været urolig for denne tidlige vaaren — saa 
længe der ikke kom regn som kunde ta paa sneen 
indi skogene, var den ikke at lite paa —. 

De svære svarte skyer som kom drivende opover 
gjorde kvelden mørk efter aarstiden, og der var et 
blekt, urolig skin i luften fra alle de vaate blytak. 
Det suste i de svære askekroner som raket op, dusket 
av bløme, over kirkemønet, det pep og gren i brønd- 
vinnen ute paa græsgaarden. Saa tok det til at ringe 
fra Halvardskirken, dumpt og drønnende, den lille 
skarpe klokken fra klosterkirken faldt ind, og saa rin- 
get det ut fra alle kirker i kaupangen. 

Borte bakom søilerne paa den anden side av gaar- 
den kom en hvit munk — fader Finn Arnvidssøn gik 
raskt frem imot ham med fremstrakt haand: 

«Hilsæl, Olav Audunssøn — det er vakkert at du 
vilde fare og finde mig!» 

De sat inde i talestuen — de hadde ikke set hin- 
anden siden den ene var gut og den anden ung mand. 
Det var mere end tredve aar siden. i 

Olav spurte efter Finns brødre og efter frænderne, 

Steinfinnssønnerne og Haakon Gautssøns børn fra Berg. 
Finn svarte, men sa, nye tidender var det ikke han 
kunde melde: han var netop kommet til Norge fra 
en utenlandsfærd som hadde varet i to aar, og før det 
hadde han været sub-prior i Nidaros, men nu skulde 
han hjem til sit kloster paa Hamar. 

«Men nu er det straks tid til at gaa til komplét. 
Skal du være her i kaupangen en tid?» 

Olav sa, han visste ikke. «Maagen min er nylig død —> 

«Hvor bor du — ja du eier vel sagtens hus selv 
her i Oslo?» 

Da han hørte at Olav endda ikke hadde tat sig 
herberge for natten, mente fader Finn at han kunde 
da ligge her. I gjestestuen var det fuldt, men der var 
nogen gjesteceller oppe i det øvre stokverk — nu 
skulde han gaa og spørre prioren: 

«Jeg har mangt at styre med i disse dagene, før 
jeg tar paa hjemveien — men jeg vilde gjerne tale 
mere med dig — du var min fars bedste ven, Og 
det blir lettere at finde høve til samtale, naar du 
bor her i huset.» 


Olav sat inde i gjestestuen og aat kveldsgrøten — 
der var ikke andre inde end en syk mand som laa 
borte i et av sengestederne og stønnet i søvne; de 
andre gjesterne var gaat over i kirken for at høre paa 
sangen. Olav skjøv fra sig skaalen, sat med nakken 
lænet mot væggen og stirret ind i lyset — fra kirken 
hørte han tonerne av koret, og utenfor plasket regnet 
og vinden ulte. 

Saa kom lyden av skarens fottrin paa fliserne 
utenfor — munkene som vendte tilbake fra kirken. 
Og en ung lægbroder som bar en lygt i haanden stod 
i døren og gjorde tegn til ham — nu raadet taushet 
her til efter dagmessen imorgen. 

Lægbroderen gik foran ham op av en knirkende 
stige og indover en gang, lukket op en dør og stillet 
lygten paa cellens gulv. 

Det var et ørlitet rum med graa stenvægger. Der 
var en smal sovebænk ved den ene væggen og en 
skrivepult med knæfald foran og krucifiks paa under 
et litet buevindu, dækket av en lem med skjaarute i. 
Vinduslemmen klapret og slamret i blaasten. Olav 
lukket den op og saa ut i den urolige vaarnat — 
nedover det glinsende vaate skraatak som dækket 
korsgangen, ned paa den grønne gaard med brønden 
og heiseverket som gren for vindstøtene. Det var saa 
længe siden han hadde været i et slikt rum høit oppe, 
saa det var som han skulde være sat i taarn —. 

Han fik av sig ytterplaggene og la sig paa sove- 
bænken. Sove kunde han ikke; han laa og lyttet til 
alle lyd utenfra den blaasende og regndrivende nat. 

Forrige natten laa han i Saltviken — visste ingen 
ting om Cecilias vilde gjerning. Længer siden var 
det ikke. Da han fristet samle i mindet alt som var 
hændt siden han møtte Eirik i grinden sent igaarkveld, 
tykte han at det sisste døgns jag av hændelser hadde 
været som at stupe utfor. Han var kommet til veis 
ende og over eggen nu. 

Han kom til at tænke paa det som Finn hadde 
sagt om Simon av Kyrene — mon han hadde tænkt 
paa sin far —? Arnvid hadde været en slik mand 
som lot sig kalde frem av flokken for at ta under 
med hver en dømt som blev drevet forbi. Og i sit 
hjerte var det vel derfor han hadde tykt altid Arnvid 
var mere end andre mænd. Arnvid var saa modig, 
saa han var ikke ræd for at bøie ryggen, om det 
trængtes, hvis nogen vilde lægge sit kors paa ham. 
Han hadde ikke været ræd for at søke saa tæt efter 
i Drottens fotefar, saa han fik sit, baade av folkets 
spyt og smædeord. 

Hadde han selv været saa uræd som Arnvid — 
saa hadde han lyst drapet paa Teit ved den første 
heimen han kom til. Og han hadde bannet Ingunn 
at gjemme bort barnet sit langt ute i ødemarken, ret- 
løst, navnløst, ætløst — til han saa at uretten hun 

hadde øvet brøt hende ned, og han tok sig for at 
bøte en uret med en anden, Han skulde ha verget 
guttens ret fra først av — til at kaldes Ingunn Stein- 
finnsdatters søn, omend uegte, til arv hos sin mor og 
støtte og vern av sin mors mand. Hadde han været 
som Arpvid, saa hadde han bare spurt hvad som var 
ret; været mand for at leve med en lokket hustru, 
hædre hende som han hadde git sin tro for Gud, og 
elske den som han hadde git sin kjærlighet fra han fik 
vett til at holde mere av ett menneske end av andre. 

Ja, han hadde kanske hat mod til at høre efter 
sit eget samvit som bad for Teit: gapen vet ikke 
selv hvad han har gjort, han er bare en slik uvettig 
hvalp som du selv var den gangen du gik til din 
brudeseng i barneskoene endda —. 

Men hadde han gjort synden, saa vilde han ialfald 
ha hat mod til at staa ved den: jeg selv løi mig fra 
det at jeg hadde krænket min fosterfar, da jeg var 
ung og tankeløs og yr, men den mand som var saa 
tankeløs saa han krænket mig, ham slog jeg ned. For 
jeg tykte ikke jeg kunde leve, hvis jeg lot det uhevnet, 
at en anden mand hadde flekket min ære. Jeg trodde 
det skulde være lettere at leve utsulket, naar jeg selv 
hadde flekket ut min ære — bare ingen fik vite om 
flekken. For en slik saks skyld blev jeg Judas mot 
min Herre, rustet mig med de haardeste synder, bare 
de var saa haarde saa jeg kjendte de trykket min vek- 
het som et harnisk. 

Saa ræd hadde han været for menneskenes dom 
— han som hadde trodd om sig selv han var like- 
glad med hvad folk dømte om ham. For han attraaet 
ikke en bygdehøvdings magt over dem, ikke at bli 
rik mellem dem, hvis han skulde fare med slughet og 
mykhet for at vinde rikdom, ikke venskap med nogen 
mand som ikke han likte til bunds, ikke slik lykke 
som gjør en mand fet eller lat — han hadde bare 
attraaet at staa der mellem dem, som eken over 
krattet — 


— Og han saa, det var det han hadde været 
eslet til at bli. Gud hadde git ham i arv efter tro- 
lynte, modige og fromme fædre det som Han har lovet 
de retvises avkom: et sind og et hjerte som hatet 
grumhet, ikke frygtet lykkeløse dager, ikke lot sig 
skræmme av nogen fiender — bare de mennesker han 
elsket kunde skræmme ham til alt —. 

Gud, min Gud, som elsker os alle, som elsket mig 
— som jeg elsket engang. Hadde jeg valgt Dig, da 
jeg skulde vælge min høieste kjærlighet. 

Han saa, paa sæt og vis hadde han hat ret til at 
dømme om sig selv, som han dømte — han hadde 
bare glemt, at han holdt alt godt i sig som en vasal 
holder sit len under Kongens vælde. Og han hadde 
gjort oprør, hadde brutt sin tro og lagt sit land øde —. 

Han skulde ha vokset som eken, taalmodig og 
vidfavnende som den, med ly og lys under sig for 
alle som søkte indtil ham. Han hadde ikke kunnet 
vokse anderledes end han var eslet til heller — den 
indre skade hadde bare fausket margen i ham, saa at 
han var blit indhul og vissen og gold. Ingen hadde han 
orket at verne, saa det var nogen dugd i det: fra 
Ingunn selv og ned til slike som Anki og Liv og 
børnene deres hadde han fristet at være forsyn for 
dem, og det hadde været faanyttig. Han hadde ødt 
sin rikdom i kampen med sin rette Herre — men som 
en mand der er født med aapne hænder er gavmild 
selv med tyvekoster, slik hadde han tat ind alle som 
kom for hans dør — endda det blev ikke andet han 
gjorde end stavkarlsgjestebud og tiggers bryllup. 

Simon av Kyrene — nu kom han i hug at billedet 
av denne manden var blit vist ham engang før, for 
mange aar siden i England — da han hadde set sin 
egen dødssaarede sjæl i en drøm, og han hadde maattet 
staa utenfor flokken av de fattige mænd som gik frem 
og tok imot Herrens Legeme. 

Tro hvordan han skulde ha været til mode paaske- 
morgen, hin bonden fra Kyrene, hvis han hadde 

negtet, da de vilde ha ham til at gaa under korset, 
hvis han hadde slitt sig unda og stukket sig bort i 
flokken av dem som hædet —. 

— Han hadde hat børn, han og — Alexander og 
Rufus het de, Han hadde hørt engang, hvad der blev 
av disse Simonssønnerne, helligmænd og kronede blod- 
vitner. 

Olav laa vaaken endda da han hørte den tjerne 
sang fra kirken. Mens han laa og lyttet til tonerne 
av ottesangen som vindstøtene druknet sommetider, 
sovnet han. 

Det var langt frem paa morgenen, da han vaagnet. 
Det sang nu og — de holdt paa med palmevigselen, 
skjønte han, og saa kom processionen og gik rundt 
om kirken. Olav blev liggende — igjen brøt den vold- 
somme ærgrelse op i ham: at han hadde strøket av- 
gaarde som han stod og gik. Da han endelig kom 
ned i sine grove og gamle dagligklær og tunge støvler, 
var de allerede langt ute i tjenesten; det tonet ned 
fra koret: 

«Passio Domini nostri Jesu Christi secundum Mat- 
thæum».* 

Han stod saa han kunde ikke se de presterne som 
sang. Og idag var det den lange læsten, saa ordret 
kunde han ikke mere end nogen brott og beter av 
den. Hyllet i sin gamle brune kappe stod han langt 
nede ved døren, og paa den klare og sterke mands- 
røst som steg og sank og steg igjen i evangelietonen 
førtes han forbi ord og navner som han kjendte — 
Pascha — tradétur ut crucifigatur — Caiphas — 
sjømerker saa han kunde kjende, hvor de var nu. Nu 
gik Jesus og læresveinerne i Betania, in domo Simo- 
nis leprosi og satte sig tilbords, nu kom Maria fra 
Magdala ind av døren, bærende karret med salven for 
at øse ut det dyreste hun hadde kunnet finde paa for 

I Palmesøndag synges St. Matthæus evangelium 26. og 27. kap. 


(passionshistorien efter St. Markus synges tirsdag, efter St, Lukas 
onsdag, fredag efter St. Johannes). 

Gud. Og Judas' stemme gnelret sin gjerrige haan mot 
kvinden. 

Og en anden røst, større og rikere, tok op og tonet 
— Drottens egne ord, som tok Maria i sit vern og 
priste hendes gavmilde kjærlighet. 

Olav ventet paa de ordene som han kjendte, som 
de stod svidd ind paa hans hjerte med gloende jern 
— kom de ikke snart? Det var ikke saa langt uti. 
Jo nu nærmet de sig — nu sendte Han diseiplene 
ind til byen for at gjøre rede natverdssalen. Nu —: 

Hans hjerte hamret som det skulde slan sig sund 
mot brystkurven, da det tonet ned fra koret med den 
store og rike stemme: 

«Amen dico vobis, quia unus vestrum me tradi- 
turus est —.» 

Evangelistrøsten fulgte med en kort strofe, og 
saa skar hele koret av disciplene ind, skarpt og op- 
skaket: 

«Numquid ego sum Domine?» 

Olav kjendte svetten bryte ut over hele kroppen, 
da Kristi røst runget. Og saa kom de, de ordene 
som stod brændt ind i hans hjerte: 

«Vae autem homini illi, per quem Filius hominis 
tradetur: Bonum erat ei si natus non fuisset homo ille.» 

Evangelisten sang: Respondens autem Judas qui 
tradidit eum, dixit — og Judas høie stemme fulgte: 

«Numquid ego sum, Rabbi?» 

Kristi stemme svarte: «Tu dixisti.» 

Olav hadde bøiet hodet ned paa brystet og kastet 
kappeskjøtet op over herden, saa halve hans ansigt var 
gjemt nedi. Det lugtet stald og baat og fisk av det 
grove vadmel. Midt i flokken av helgeklædde menne- 
sker stod han og var ikke budd —. 

Ord som han kjendte blev ved at glide frem i 
sangen. Nu gik de utover til oljehagen — men Olav 
likesom saa det langt borte fra: som Judas stod et 
sted oppe i borgen og speidet efter dem. Nu var 
han støtt ut, nu visste alle hans fæller det som bare 

Gud og han selv badde kjendt, da han ikveld gik ind 
med de andre og satte sig til bords. 

Fjernere og fjernere ind i mørket flyttet synerne. 
Indunder trærne ligger Gud selv grue paa marken: 
Tristis est anima mea usque ad mortem —. Men 
læresveinerne sover og skjønner ingenting. Ut av 
porten i borgmuren kommer vagtmændene med blus 
og blanke spydsodder, Judas gaar foran og viser vei. 
Sankt Peter springer op av søvnen, ung og djerv 
river han sit sverd av sliren og skal kaste sig mellem 
sin Herre og fienderne — saa hugger han som en 
tosk, hakker et øre av en tjenestesvein — og da han 
ser overmagten, og hører Herren svare rolig, saa han 
ikke skjønner det, slænger han verget og render sin 
vei, de render, alle disciplene som lovet saa stort 
isted. Kristus staar igjen alene, godvillig rækker Han 
frem hænderne, lar dem binde sig — umulig at skjønne. 
Men hvem har set den lut av korset som stod ned i 
jorden, hvem kjender korsets rot —. 

Rundt omkring Olav listet mænd og koner sig til 
at sitte ned litt og knæle — det tok aldrig ende, 
menneskenes hatefulde forhør over sin Skaper, almu- 
gens stemme som skingret i et stort kor: Crucifigåtur! 
Og atter igjen: Crucifigåtur! Den lange vei ut av 
byen og op paa galgebakken, korsfæstelsens gru — 
og haanen som ikke gir sig der heller — 

Efter det sisste høie rop fra korset, da Han gav op 
sin aand, tiet sangen braatt og kirkelyden sank iknæ, 
som det var denne dødsstilhet der slog den ned. 

Forunderlig sagtmodig hørtes det, da evangelistens 
stemme tok op igjen, nu i den vanlige søndagstonen, 
sang beretningen om graven og om farisæernes smaa- 
kloke raad med Pilatus. 

Messen fulgte efter evangeliet som ut av en port 
— synte op igjen de mægtige og forfærdelige hem- 
meligheter om menneskenes svik og Guds miskund. 
Det var dymbiluken som rykket frem imot mands- 
ætten, skjærtorsdag og langfredag; Sankt Markus og 

Sankt Lukas og Sankt Jon skulde føre frem hver sit 
vitnemaal. Og paaskedagen bortenfor den vonde uke 
syntes endeløst langt borte —. 


Da Olav kom bort i gjesteherberget, var det søk- 
kende fuldt av folk der, saa han stanset tvilraadig i 
døren. To lægbrødre kom i fuld fart med de rykende 
matfat, to andre fulgte efter med ølkanderne: det var 
over høgstdagsleite, og de gode folk i herberget var 
bleke om næsen av den lange faste og sultne som 
skrubber. 

Den ene av lægbrødrene var den unge som hadde 
ført ham op i gjestecellen igaaraftes. Da han blev 
vår Olav, tok han fat i ham, maste paa og fik ham 
puffet ind paa hæderspladsen, bonden var en ven av 
prioren paa Hamar —, Han vilde nøde i Olav baade 
mat og drikke, men Olav orket ikke faa ned noget. 

Saa fort som det var mulig for sømmelighets skyld 
reiste han sig fra bordet, gik op i cellen og la sig 
paa sengen. Han sovnet med det samme og sov til 
den unge lægbroderen vækket ham: «nu hadde fader 
Finn tid —» 

Da Olav kom ned i talestuen, hvor Finn Arnvids 
søn sat og ventet, var der flere folk inde: to unge 
munke, saa like saa Olav skjønte de var tvillingbrødre, 
sat sammen med en kone, deres mor, og nogen unge 
møer. Hele flokken av frænder hadde ens ildrødt 
haar og fregnet hy, næser som pekte opad og lyse- 
blaa øine; de snakket om nyt fra hjembygden — 
Olav hørte det med et halvt øre, samstundes som han 
lyttet til fader Finns tale om sin fars sisste levetid. 

Olav sat og saa ned; hans hænder klemte og 
klemte om dolken, han rikket den halvveis ut av 
sliren og støtte den ind igjen. Saa brøt han den 
anden av midt i hans rolige og dæmpede beretning: 

«Ja Finn — far din visste noget om dette som jeg 
nu sier dig. Han raadet mig til, før han døde, at 
gjøre det som jeg nu er kommet hit ind for.» Uten 


at tænke paa det reiste Olav sig op, stod rank, og 
idet han hævet stemmen tystnet det snakkende fræn- 
delag borte paa den anden bænken og lyttet til: 

«Jeg har øvet et drap engang i min ungdom og 
det har jeg aldrig skriftet. Arnvid, din far, visste om 
det, men den gangen vilde jeg ikke gjøre det han bad 
mig om — at skrifte blodskylden og bøte min synd. 
Men det sisste som hændte hjemme hos mig — maa- 
gen min blev dræpt mens han laa og sov, og vi vet 
ikke hvem som har gjort det — det drev mig til at 
fare hitind og finde biskopen. Jeg visste ikke om at 
du var i kaupangen.» 

Ogsaa Finn Arnvidssøn hadde reist sig. De stod 
og saa hinanden ind i ansigtet. Saa gled fader Finn 
bort til det andet selskapet som stod og stirret. Han 
hvisket nogen ord til de to unge munkene. Straks 
efter var alle de rødhaarede folkene ute av rummet, og 
Olav stod alene med Arnvids søn. 

Munken la sine hænder paa hans herder. 

«Gud være lovet,» sa han heftig. 

«Har far din talt til dig om dette?« spurte Olav op 
i den andens ansigt. — Finn var en meget høiere mand. 

«Nei. Men nu skjønner jeg meget bedre ett og 
andet som han la mig paa sinde — at jeg hver 
dag skulde læse et Miserere for alle mænd som bærer 
paa en uskriftet synd til døme — og andet og. Gud 
være lovet, at du nu vil gjøre dette —. 

— Men du skulde ikke ha talt om det, saa de 
fremmede konerne hørte det —» 

«Jeg er ikke viss paa at jeg hadde sagt det til dig, 
hvis vi to hadde blit alene. Men nu har jeg brutt av 
alle broer bak mig.» Olav smilte litt. 

Munken stirret paa ham et øieblik. Saa nikket 
han taus. 

«Nu da herr Helge ligger for døden,» sa Olav, 
«og ingen kunde si mig hvem som er i hans sted 
saa længe — official eller pønitensiarius eller hvad det 
kaldes —.» 


——— > 

«Det skal jeg selv ta rede paa imorgen, Olav.» 

«Men nu vil jeg gaa. Jeg vil helst være alene nu —» 

«Ja visst. Jeg skjønner det.» 

De tok hinanden fast i haanden. Olav gik op, la 
sig paa sengen og sovnet med det samme. Han sov, 
til den unge lægbroderen kom op med kveldsmaten til 
ham. Olav spiste, la sig igjen. Gud, min Gud, hvor 
godt det er at ha kastet av alle broer bak sig. 


Da han kom ned i korsgangen næste morgen og 
vilde gaa ind i kirken, kom Finn Arnvidssøn imot 
ham: 

«Olav — vet du ikke det — saa længe som du 
ikke har skriftet denne synden paa lovlig maate, tør 
du ikke træde ind i kirken. Jeg minder dig om dette, 
for du vet at du lægger bare mere ansvar paa dig om 
du trodser budet —» 

Olav stanset, overvældet. Jovisst visste han det 
— han var bansmand like fuldt som om bannet var 
blit lyst over ham i kirken. Men saa længe hadde 
han trodset, stjaalet sig til at færdes hvor han ikke 
hadde ret til at være og øvet Gudsrov, saa han hadde 
glemt tilslut —. Han svarte ingenting, snudde sig og 
gik tilbake indover korsgangen. 

Fader Finn kom efter, tok ham i armen: 

«Du skal mindes, Olav — ja du skjønner vel 
latin, vet jeg?» 

«Litt skjønner jeg —> 

«Du skal mindes disse ordene som Sankt Ambrosius 
hat skrevet — Novit omnia Deus, sed exspectat vocem 
tuam, non ut puniat sed ut ignoscat. Gud vet alt, 
men han venter paa at høre din røst, ikke for at refse, 
men for at glemme.» 

Olav nikket. 

Kommet op i cellen, kastet han sig ned foran den 
lille læsepult med krucifikset. 

Jovisst hadde han visst det — men han hadde 
glemt det. Det var det første som han vilde faa at 


bære — at han maatte staa utenfor kirkedøren. Han 
saa at det var der han hadde hentet sig føden i alle 
aarene — som de fredløse danske herrerne hadde levet 
av at gjøre strandhugg i sit eget land. 

Han tok kruicfikset fra pulten og kysset Kongens 
billede. 

Herre — jeg er ikke værd at du skulde ynkes 
over min anger og byde mig grid! 

Sit skriftemaal hadde han gjort i tankerne saa 
mange ganger, hele lænken av sit livs synd — fra den 
tid da hans hovmod hadde været ungt og barnslig tynd- 
hudet; de mænd som hans guttehjerte hadde fæstet 
sig ved hadde han gaat under øinene med nødløgn 
og smaasvik for at bli regnet for mand av dem. Større 
saker hadde det ikke gjældt fra først av end at han 
hadde været ræd, de skulde smile, hvis de merket han 
var bare en unge, hidsig, egensindig og vekhjertet, 
men han vilde holdes for raadslug, omtænksom og 
strid. Men han hadde holdt ut i denne lek med san- 
dingen, til han var blit lønmorder, mensvoren, hellig- 
domsskjænder; ledd for ledd hadde han smidd paa 
sine lænker, og han hadde lagt sten paa sten til sit 
eget fangetaarn. Til det blev slik, at hver gang hans 
tankeløse vaagemod sprang op, holdt lænken igjen, 
og hver gang hans hjerte fløi op mot alle som kaldte 
det ut, flakset det mot stenvæggen og faldt tilbake. 

Angre — nu skjønte han, at ham var ikke saa 
langt liv laget saa han kunde se fuldt ut alt han maatte 
angre paa. Om han hadde valgt troskap mot sin 
Høvding og orket at bære frem de byrder, som han 
aldrig kunde angre han hadde læsset paa sig. Han 
kunde ikke angre at han hadde aapnet sin dør for 
hver og en som bad om livd ved hans aare — og 
aldrig kunde han angre nok at han hadde handlet 
med sig selv, saa det blev til en mand fuld av liktraa 
han lukket dem ind. 

Ingenting kunde gjøres ugjort. Cecilia sat ute i 
viken med liket av sin husbond som hun hadde dræpt; 

de tre lyse, musørede smaaguttene stod omkring hende, 
det fjerde barnet laa under hendes hjerte, og hun, 
moren, hadde dræpt deres far. 

At han hadde turdet gjøre sig døv for sit eget 
hjerte, som sa, ikke tro den mand som svek sin ven 
mens han var gut. Saa længe hadde han vimret rundt 
i skygger, til han ikke turde tro sit eget ølesyn 
Jørund var ikke en høvelig mand for hans eneste barn. 
Og siden hadde han ingenting gjort — endda han 
syntes nu, han maatte ha skjønt der kunde ske noget. 
Denne husbond som hans datter verget I ord og gjer 
ning, tro som sverdet ved beltet er sin mand tro - 
han kom til at friste hendes taalemod en pang for 
mange og da vilde Cecilia snu sig mot ham, Han 
husket, hende fra den tid hun var liten: hvæsende 
strid med de hvasse lyse øinene under faldet av vildt, 
linblekt haar. Hadde han kunnet tro (Cecilia blev 
av en anden art, om hun end blev lært og tæmmet 
av livet —. En kan tæmme baade bjørn og falk; de 
blir ikke tamdyr for det. 

Nu var det for sent, og han kunde bare be Gud 
hjelpe. Hovmod og overmod vilde det være om han nu 
bad Gud bruke ham til at bringe hjelpen. For ham 
blev det nu bare at gaa ut av menneskenes lag — 
en ensom bodsgang. Og takke for at han fik det. 

Faa Cecilia med sig kunde ikke han. Hellere 
følge efter Jørund end gaa med ham, hadde hun sagt. 
I Guds navn, kanske hun kom paa andre tanker naar 
hun spurte hvad han hadde gjort. 

Det var det første bitre bæger han maatte drikke 
ut — se, at han hadde vendt sig om for sent paa 
kvelden, saa han turde ikke haabe Gud vilde sende 
ham tilbake til striden som Sin mand. Sit verk i ver- 
den hadde han øvet til ende, og kunde ikke gjøre det 
ugjort. Simon av Kyrenes hæder hadde han vraket 
— nu kunde han bare sørgende krype til korset. 

Olav tok krucifikset i haanden igjen, stod og saa 
paa det. Engang, bakom den lange kampens og kva- 


lens uke biet paaskemorgen, og bakom døden og skjærs- 
ilden skulde ogsaa han faa se Korsets seier og ære. 
Men her paa jorden skulde han aldrig faa se det lyse 
fra et merke som han kunde kjæmpe under med de 
evner han hadde faat i fødselsgave — 


Olav saa op fra pulten og snudde sig halvt, da 
det gik i døren. Det var Finn Arnvidssøn som kom 
ind. Han talte tørt og underlig kjølig — Olav skjønte 
det var fordi den anden vilde skjule sin sindsbevæ- 
gelse. 

Munken sa han kom like fra Halvardskirken og 
han hadde talt med mester Sigurd Eindridsøn som 
var delegatus under herr Helges sykdom til at skrifte 
drapssmænd. Og han vilde høre Olavs skriftemaal i 
sakristiet efter messen, 

«Saa har du et døgn til at gjøre dig rede. Jeg 
skal vaake inat jeg og, be at du maa gjøre et godt 
skriftemaal. Men husk paa at du er en gammel mand, 
Olav — saa du lægger dig ned, naar ikke du orker 
at vaake mere. Det nytter ikke om du vil tvinge 
kroppen din til at taale mere end den kan.» 

Olav knep igjen munden. Men det var sandt — 
han var gammel, ikke paa sin legemsstyrke heller kunde 
han lite mere. Arnvids søn knælte ned paa den lille 
bænken ved hans side og blev liggende med ansigtet 
ned i sine hænder en lang stund. Saa reiste han sig 
op taus og gik ut. 


Timerne led. Indimellem sanset Olav lyd utenfor 
— skridt kom forbi paa fliserne nede i gaarden, de 
var og tok vand i brønden. Regnet blev ved at plaske 
fra taket og sile av det, vindkast kom buldrende om 
huset med brus av trækroner, slamring og knirking alle 
steder fra — saa løiet blaasten av en tid. Klokke- 
ringing merket av, at dagen heldet, den fjerne sang 
fra kirken at livet i klosteret gik sin jevne gang. 

Et døgn — ventetiden syntes ulitelig lang. Han 

holdt krucifikset i haanden og saa paa det stund 
imellem —men det tyktes bam som hans bønner faldt 
fra læberne, visne som bladene drypper av trærne 
om høsten. Var det saa haardt at vente —— men 
Han hadde maattet vente i tredve aar. Fra tidens 
ophav til den ytterste dag ventet Gud paa menne- 
skene —. 

I mørkningen kom den unge lægbroderen ind med 
mat til ham — Olav saa at manden skjønte noget 
stod paa. Han drak op vandet og spiste litt brød. 
Saa knælte han ned igjen og ventet. 

Det blev nat ute, stilt i huset, bare regnet blev ved 
at strømme, og vinden steg og sank. Engang gik han 
bort og gløttet paa vinduet. OQvenpaa i fløien midt 
imot lyste det svakt bakom en liten skjaarute. Det 
var en mand som vaaket sammen med ham inat. 


Utover morgenen den næste dag saa det ut som 
søndenveiret snart skulde ha gjort fra sig for denne 
gang. Der kom nogen smaa oplet. En gang gløttet 
solen frem saa meget saa det skinnet tilbake fra de 
vaate tak. 

Olav sprang op, da Finn Arnvidssøn kom i døren. 
Han tok sin hat, kastet kappen om sig og fulgte efter 
munken utfor den smale trappe som førte ned i kors- 
gangen. 

Fra samtalestuen kom en imot dem i flygende 
hast — en høi mand i mørkerød kappe med hætten 
trukket fremover hodet. Han var saa vaat som han 
kunde bli. Det var Eirik. 

«Far! Cecilia er uskyldig —», han hilste paa præ- 
dike-broderen som stod ved siden av hans far, som 
fraværende. «Ja far, det er saa mangt jeg skulde si 
dig — men dette er nu det første — hun er uskyldig I» 

Olav stirret paa sønnen — langsomt blev han mørke- 
rød i ansigtet: 

«Gud være lovet — Gud ske lov —», stemmen 
hans blev usikker: «Vet du det visst — du skal 

ikke si det, hvis dere siden sier mig — for en gang 
til orker jeg ikke tro det —.» 

«De har fundet drapsmanden, far. Det er Anki. 
De arme fattige folkene var blit saa rædde saa de 
rømte med sine børn og alt sit, gjemte sig indpaa 
skogen ved Kaldbækken. Men sent paa kvelden i søn- 
dags kom Anki ned til Rynjul, bad Una bli med sig 
til Gudrun. Vesalbarnet, hun var død alt, da Una 
kom frem. Saa sendte hun bud hjem, og Torgrim 
kom selv opover med mændene som skulde føre likene 
til bygds. Da fandt de baade dolken og Jørunds trøie- 
sølje i mosegropen under Gudrun, Arnketil negtet in- 
tet — tyktes snarere at være glad det kom op, sier 
Torgrim — de skulde vite, børnene hans laa ikke 
uhevnet.» 

Olav stod og ravet saa underlig; der kom nogen 
kvalte rallende lyd over hans læber, og de var blit blaa, 
ansigtet blaanet. Saa faldt han som et træ blaaser 
overende. 

Eirik kastet sig ned ved siden av den fremmede 
munk som alt holdt paa at løse klærne i halsen, lempe 
overkroppen op i sit fang. Farens ansigt var mørkt, 
det gule og blodsprængte hvitøiet viste under lok- 
kene, pusten skraslet. Eirik skjønte ikke uttrykket i 
munkens ansigt — en fortvilelse eller gru som han 
kjæmpet for at tvinge tilbake — men det øket søn- 
nens angst: 

«Dør han —?> 

«Nei,» sa den anden heftig. «Hjelp mig og tai, 
saa vi faar baaret ham ind.» 


IV. 
HEVNERSØNNEN 


I 


p- led over midtsommer før Eirik kunde se hjem 
til Neset. 

Bortover myrerne lyste og lavet solskinnet fra viernes 
blanke blader, og græsset glinset med utsprunget straa 
paa de tuede smaa slaatter. Sjøen speilet skogen paa 
den anden bredd og den hete blaa himmel og skyerne 
som tok til at bli gyldne alt — det var sisst paa dagen. 

Da han nærmet sig grinden til indmarken, drev 
duft av nyslaatt høi imot ham. Eirik steg av hesten, 
men blev staaende litt før han lukket op: kveldsolen 
lyste gul som guld, og klyngen av smaa hus fremme 
paa neset kastet lange skygger over volden, der Eldrid 
og gamle Ragnhild gik og breiet høi —. 

Hustruen hadde set ham, la fra sig raken og gik 
ham imøte. Hun gik saa rank og let, barbent i ar- 
beidsklærne. Eirik tænkte igjen, at han visste ikke 
noget vakrere end Eldrids pande over de store øien- 
huler og kjakens runding, endda ansigtet var brunt 
som træ, huden spændte blank over knoklerne, og hun 
hadde dype furer tversover panden, tæt med rynker 
om de store øine, riper ved den skrubbede mund. 

Aldrig hadde han kjendt saa inderlig, at her vilde 
han helst ha blit værende, han likte bedst at bo i 
skogen. Det blev sisste gang han kom hjem hit. 
Men det var ikke slik at han tænkte med nogen sorg 
paa lagnaden som nu førte ham bort fra her. Engang 
hadde han elsket Hestviken saa han sittret i sind og 
sanser bare han kom nær noget som hørte hjemmet 

til. Nu elsket han Hestviken fordi gaarden trængte 
ham, de gamle folkene saa hen til ham og ventet at 
husbonden skulde styre og raade; han var broren som 
skulde ta haand om Cecilia og hendes børn, og han 
var sønnen, bundet til at bli hos den gamle mand 
som gik der, ramt og svøpt i sin stumhet og hemme- 
lighetsfulde ulykke som i en kappe av mørke. 

Manden og hustruen haandhilstes, men ellers var 
det ikke anderledes end om Eirik var redet hjemmefra 
igaar. Eldrid spurte hvordan hans søster hadde det 
nu, og Eirik svarte, vel. Og Olav? Det var det 
samme, sa Eirik. 

Straks han skjønte, at det vilde drage længe ut, 
før han selv kunde komme hjem, hadde Eirik sendt 
Svein Ragnasøn indover til Neset. Den unge hadde 
fortalt Eldrid saa meget som han visste om hændin- 
gerne ute i Hestviken ivaar, og Eirik faldt ikke paa 
at si sin hustru noget mere eller bare forske efter, 
hvor meget hun hadde hørt. 

Han laa vaaken om natten og kjendte hvor trygt 
Eldrid sov i hans arm. Han var glad han skulde være 
hjemme en stund i deres eget hus, før de maatte flytte 
ut i Hestviken og leve i stue sammen med faren. Han 
husket fuldt vel at samlivet mellem dem hadde tat til 
ien brand av vildskap, da de kastet sig over hin- 
anden som den ene vilde æte op og suge ut den 
anden. Det var blit anderledes efter hvert, og nu levet 
de sammen som de begge hadde fundet mætten og 
slukket sin tørst hos sin fælle. Eldrid var det første 
menneske han hadde kjendt som han følte sig saa 
trygg hos, saa han turde tie. Det hadde været slik 
helt fra den første tiden, før de giftet sig, ja tra de 
første dagene da han var kommet hit og aldrig hadde 
tænkt at det skulde gaa slik, saa hun blev hans. Ikke 
dengang heller var han blit fristet til at snakke vildt 
utover og vække op støi om sig, naar han var sam- 
men med Eldrid, 

Det var ikke uttænkte tanker — han bare laa og 

kjendte, hos hende hadde han nydt taushet, ro som 
skogens, og frihet. Det baand som bandt ham til 
hende var det første som han hadde latt sig binde av, 
som han ikke kjendte strammet. 

Han hadde set igjen Gunhild ved kirken ivaares en 
gang. Ja visst var hun vakker — en bjelleku med 
ringlende søljer, redelig og dygtig saa hun ut. Men 
de to hadde ikke høvet hinanden likevel. Han var 
taknemlig for han hadde faat en hustru som han ikke 
kom til at bli kjed. 

Hvad Eldrid hadde fundet hos ham grundet han 
ikke over. Han saa hendes rolige lag, merket at hun 
sov trygt ved hans side, og det var nok for ham. 

Han og Svein slog nedpaa myrerne de næste da 
gene; om kvelden rodde han ut med Eldrid og satte 
garnene. I dugurdshvilen laa han paa volden ind 
under stuevæggen, og da slog gjerne hele huslyden sig 
ned der. Eirik hørte paa de to gamle og snakket med 
dem. Holgeir tyktes like det godt at han og Ildrid 
skulde bort nu. Naar Svein giftet sig og flyttet hit, 
blev han mere til mand paa Neset, han som var 
jorddrottens frænde. Ragnhild vilde Eldrid ha med 
sig; konen snakket hit og dit, saa vilde hun følge med 
sin frue, og saa vilde hun ikke. Den unge Svein sov 
med luen over øinene. Eldrid sat litt bortenfor flok- 
ken, bøtet et plagg eller spandt. 

Eirik sa til hende engang de var alene: 

«Lette kaar blir det ikke jeg fører dig uttil i 
Hestviken, Eldrid. Der er mangt ute der, som ikke 
er vel.» 

Men hvad det var som var tungt sa han ingenting 
om. Det var længe siden Eirik hadde tænkt paa at 
tale med noget menneske om det som kunde falde 
vanskelig for ham. Han hadde vel aldrig gjort det — 
men før i tiden hadde han fristet døive sig selv med 
snak om andre ting og med staak. Nu hadde han 
lært sig til at være saa rolig som en maa, om en skal 
faa løst op en knute. 

20 — 5. U. IV. 

Det var forfærdelig at sc faren gaa slik, men han 
turde ikke vise at han kjendte det — turde ikke vise 
ham særskilt omhu eller kjærlighet engang; som man- 
den var, saa vilde det bare være at pine ham endda 
mere. 

Olav hadde været næsten helt lam i den ene siden, 
da han kom op. Litt efter litt frisknet han til slik at 
han kunde gaa, men han var helt krøket over i den 
venstre siden, armen kunde saavidt gjøre nogen smaa 
styrløse rørsler, og det herjede og arrede ansigt var 
nu helt skjævt og forvridd. Fristet han at tale, var 
det saa godt som umulig at skjønne et ord; det blev 
bare babling og lalling. Men nu forsøkte han aldrig mere. 

En maaneds tid efter at Eirik hadde ført ham hjem 
i Hestviken gav han en dag til kjende han vilde ha 
raket av sig det lurvede hvite skjegget som var grodd 
utover hans ansigt. Ellers saa Eirik, hvor ilde det 
plaget Olav at han maatte ta imot hjelp, altid gjorde 
han disse avmægtige forsøkene paa at klare sig uten. 
Men han sølte fælt ned i skjegget, naar han aat — 
det var vel derfor. 

Saavidt Eirik kunde skjønne, var farens forstand 
ikke formørket. Det hadde kanske været lettere da. 

Da Olav laa syk i Oslo hadde fader Finn Arnvids- 
søn sagt at han vilde gi ham den sisste salving og 
viaticum, hvis det bar mot døden — han hadde vist 
viljen til at skrifte sin skjulte synd. Men var det slik 
at han skulde komme op igjen og leve videre nogen 
tid med den lønlige doms segl for sin mund, saa 
maatte intet menneske vaage at tro der er grænser 
for Guds miskund eller at han kan grunde ut Guds 
hemmelige raad. Som en konge tar sin utro lens- 
mand op igjen i sit venskap, men byder ham leve 
borte fra hirden en tid til han blir budsendt — slik 
maatte Olav bie med mandig taalemod paa et tegn fra 
Vor Drotten, 

Eirik selv hadde ligget ute hos sine egne brødre 
de sisste dagene. Der gjorde han sit skriftemaal for 

broder Stefan og raadet med ham. Og næste morgen, 
da han gik frem og tok imot Corpus Domini, bad han: 

«Gud, Du som er Kongernes Konge og den evige 
Kjærlighet. Ingen konge i denne heimen, om han er 
aldrig saa haard, negter en søn at lægge frem løse- 
penger for sin far, heller tar han sønnen som pgidsel 
for faren. Herre, se ikke paa mine synder, men se 
paa Din Søns hellige saar og ha miskund med min 
fattigdom, saa du tar imot mit bud og under mig 
at gjøre slik bod i hans sted, som far min skulde 
gjort.» 

Broder Stefan sa han ogsaa skulde vente paa et 
tegn —. 


Noget av det vanskeligste var at Ceeilia neppe 
taalte se faren — og Eirik skjønte, at i den gru som 
hun følte for ham var der nok ikke stort av kjærlighet. 

Ingen kunde andet end se, Cecilia rettet sig op og 
blev ung igjen, efterat manden var borte, Hun var 
blit saa vakker paa disse tre maaneder hun hadde 


været enke — det var som hun hadde været kvalt i 
mørkestuen og nu var hun sat fri. — Det som hun 
hadde sagt, da faren vilde true hende til at lægge 
haanden paa liket, var ikke sandt — hun hadde vel 
grepet til at si det i sin rædsel. Vel var det, tænkte 
Eirik — det vilde ha været uhyggelig, hvis det hadde 
været slik, efter den udød Jørund fik. 

Hun var en trofast mor mot de to smaa sønnerne 
sine — den mellemste gutten, Torgils, vilde de gamle 
paa Rynjul ikke slippe fra sig. Kolbein var seks aar 
nu og Audun tre vintrer gammel. De var vakre og 
sunde børn; moren lystret de som lam og tykte nok 
hun var svært gjæv — men lekne og snaksomme var 
de mest naar de løp ute mellem folkene, og siden de 
var blit kjendt med morbroren var det ham som de 
helst vilde følge i hælene paa alle steder. De var 
ikke noget rædde for morfaren, saa Eirik — de gav 
ikke synderlig agt paa ham. 

Tidlig paa høsten kom Eirik igjen ind til Neset, 
og denne gang var det for at flytte sin hustru hjem 
til Hestviken. 

Folk dømte ymse om det at Eldrid Bersesdatter 
var kommet tilbake til de bygder, hvor hun hadde 
levet i sin ungdom, og nu sat hun som husfrue paa en 
av de største gaardene. Men de fleste mente det var 
vel. Hun hadde sagtens gjort mangt som var ilde, 
men det var nu svært længe siden; det var ret at 
hun blev ført ut fra det fattige torpet, der hun hadde 
sittet i femten aar, til slike kaar som hun var byrdig til, 

Hendes frændekoner, Arnesdøttrene og deres slegt 
fagnet hende, Una ng Torgrim hjertelig, Baard og Signe 
mere kjølig, men meget sømmelig. 

Hun var vakker endda og førte sig saa vel, naar 
hun færdedes ute mellem folk, saa gamle mennesker 
som kom i hug Eldrids fagerhet da hun blev git til 
gamle Harald Jonssøn frisket op mindet om det gifter- 
maalet. Der var da mange som sa sagnene om 
hendes ulevnet, den tiden hun sat paa Borg og 
siden paa Sigurdstad paa en anden maate. Nu var 
hun en ældre kone, nær halvhundre aar. Men hun og 
Eirik var ikke saa ulike et par at se paa likevel. 

Han var saa stor og knoklet, saa han kom tidlig 
til at se ældre ut end han var. Høi og herdebred, 
med tung overkrop og lange, sterke lemmer lutet han 
litt, og ryggen var rund over skuldrene av tungt ar- 
beide. Det smale og magre ansigt med bulket næse 
og buet, fremspringende tandgar var brunt og barket 
og furet — om end ingen vilde kalde ham styg, saa 
var det heller ikke let at skjønne han hadde været 
kaldt fager i sin ungdom. Bare de store gulbrune 
øinene var uvanlig vakre — men hans mørke og krøl- 
lede haar var sterkt graasprængt. 


Med aarene var Eirik Olavssøn blit svært lik sin 
far, sa folk — ja ikke saa meget av yttre; den store 
og mørke, litt slængete manden hadde snarere merke- 

lig litet tilfælles med faren som hadde været saa lyslett, 
tæt og finskapt. Men folk kunde tydelig kjende igjen 
farens art i sønnen. 

Han var faamælt, Eirik ogsaa; det var alle i den 
slegten. Som Olav før i tiden hadde kunnet staa helt 
urørlig lange stunder ad gangen ute paa utkiksberget 
eller hængende over gjerdet omkring en aker, slik 
stod stod nu sønnen paa de samme steder og stirrret. 
Men han var en meget dygtigere husbond i Hestviken 
end Olav hadde været: ikke slik at ikke han hadde 
styrt baade omsorgsfuldt og forstandig; ættens gods 
hadde ikke minket i hans tid. Men alt gik med meget 
mere av liv og fart for sønnen, og han hadde frem: 
færd; gaarden i Saltviken, som var blit lagt ut til øde- 
gaard i Olav Halvprests tid, hadde han vundet tilbake, 
og i Rundmyr hjalp han de unge folkene som han 
hadde sat der til at rydde gaard i bakkerne om- 
kring. 

Han hadde faat Liv og de børnene som hun hadde 
tilbake ned i et hus syd i Saltviken. Det var sagtens 
bedre bu end konen var vant til; likevel vilde hun 
nødig bort fra kojen sin. Men Eirik sa det var bedre 
at Ankis børn bodde længer unda Hestviken, naar 
Jørunds sønner vokset til. 

Anki hadde set sit snit til at rømme fra de mænd 
som skulde føre ham bunden til sysselmanden. I de 
to første aarene hørtes fra tid til anden rygter om at 
drapsmanden skulde ha vist sig snart her og snart 
der i utkanterne av bygden og nabobygderne; han holdt 
nok til et sted inde paa skogene. Og da Liv fik et 
barn halvandet aar efter at manden kom bort, sa hun 
at det var ham som var faren — han hadde set hjem 
til dem nogen ganger. 


Den tredje vaaren efter Jørunds død skulde tre 
mænd fra bygden gaa en snarvei over skogene ind til 
Gardar. Indpaa Svarttjernshøiden fandt de nedi en ur 
resterne av et lik, ilde medfaret av dyr. Men et beni 

støvle hadde sat sig fast indimellem nogen stener. Mæn- 
dene lette da i skogen ovenfor uren, om de skulde finde 
spor efter den dødes tilholdssted, for de gjettet paa 
at det var en skoggangsmand. Ret nok fandt de og- 
saa litt inde paa høiden enslags hytte som var tøm- 
ret op indi en bergskort. Det saa ut som manden 
ikke hadde hat det saa værst der; det var godt med 
klær i leiet, og en stor mattine som stod der var halv- 
fuld av mat endda. 

Nu var der en av mændene som mente han skulde 
drage kjendsel paa denne tinen — den lave og flate 
utskurd av ranker som flettet sig ind i hverandre lik- 
net slikt som Eirik Olavssøn i Hestviken skar, og i 
pinden som holdt lokket paa plads stod der ristet 
runer. En av mændene var saa runeklok saa han 
kunde tyde skriften, der stod Eirekr. Saa kom de i 
tanker om at de hadde set Eirik i Hestviken gaa med 
nogen støvler som var lappet netop slik som den liket 
hadde paa. 

De fik skaffet resterne av Arnketil til bygds, og 
morderen blev lagt ned like indtil kirkegaardsmuren. 
Saa førte de sit fund ut i Hestviken og sa Eirik ti- 
denden: «Trællen blev sig selv lik, tyv var han til 
det sisste.» 

«Anki har ikke stjaalet disse sakerne,» sa Eirik. 
Han fæstet sine store gulklare øine paa bonden som 
hadde talt. «Træl eller tyv, han hevnet søn og datter 
paa den maaten som han hadde magt til. Og Gud 
faar dømme, hvor stor synd det var.» 

Ingen forsket videre. Hadde Eirik Olavssøn hem- 
melig hjulpet sin svogers drapsmand, fik det bli hans 
egen sak. Hestviksmændene hadde altid holdt skjold 
over sine underlydende — ogsaa naar de hadde uret. 
Siden spurtes det at han hadde latt læse messe for 
Anki — ja, den døde kunde vel trænge til det. 

De hadde altid været gode kristne uti der og rund- 
haandede med almisser. Olav hadde været gavmild, 
mens han raadet i gaarden, og Eirik var det. Men 

Olav hadde altid syntes at høre paa fattig folks klager 
med et halvt øre bare og hjulpet mens han saa ut 
som han tænkte haardt paa noget andet. Kirik sa, 
laan skal en late leende, og gaver skal en gi med 
glad mine. Om han ikke var stort mere snaksom end 
sin far, saa kunde en da se at han hørte paa folks 
ord; der var ikke noget knugende ved hans taushet. 
I ett og alt var han mere vennesæl end gamlingen 
hadde været. 


Dagen efter at disse mænd hadde været hos ham 
rodde Eirik syd i Saltviken; han vilde selv føre budet 
til Liv. 

Før han tok paa hjemveien gik han opom gaarden 
for at finde Cecilia. Han visste at hun hadde ikke 
holdt sin kirkegang endda, og hun laa paa barnsseng 
oppe i det samme loft hvor han hadde sittet med faren 
hin natten, da han var blit hentet hjem av hende fra Neset, 

Vaarsolen skinnet ind av de tre sman buede glugger 
og faldt like paa konens linskrydde hode; hun sat paa 
en lav kiste, bøiet over det diende barn. Da broren 
kom i døren, saa hun op og smilte til hilsen. Men 
straks efter sat hun igjen og saa ned paa den nyfødte 
gut som hun hadde ved brystet — hun saa ung og 
tankefuld og lykkelig ut. Hun var blit rundere i an- 
sigtet, men hendes øine var klare og munden hadde 
faat igjen den lyse rødme. 

Hun hørte rolig paa det som broren mælte om 
Arnketils død. 

«Ja det maatte vel bli enden,» sa hun sørgmodig, 
«siden han aldrig vilde gjøre efter dit raad og 
komme sig bort herfra.» 

Saa spurte hun efter Kolbein og Audun og Eldrid, 
ogsaa efter faren. Men hele tiden saa hun ned paa 
barnet som nu laa mæt og sov paa hendes fang. Det 
rørte Eirik underlig at se dette milde og sæle dyreblik 
i den unge mors øine; slik hadde hun aldrig set ut, 
naar hun sat med de andre børnene sine, 


308 


Hun holdt av dem. Hun hadde sydd klær til dem 
og sendt opover i vinter, med hilsen, at naar hun var 
blit let igjen fik de komme ned og gjeste mor sin. 
Men han skjønte det var noget andet med denne 
vesle Gunnar. Ham hadde hun baaret under et glad 
hjerte. 

Una kom ind med øl og mat til gjesten. Hun 
var blit mere gammel og tungfør, men like glad og 
ferm. Hun var borte hos Cecilia, maatte se paa barnet 
— det aapnet øinene paa gløt, og de to kvinder fik 
straks frydefuldt travlt med det vesle livet. 

Una tok op gutten og bar ham bort; Eirik maatte 
se nøie paa ham. Hun strøk svøpet ned fra det lille 
bakhode: var det ikke velskapt? 

«Jo det er et vakkert barn,» sa Eirik. «Men rødt 
haar har han,» lo han ertende. 

Cecilia saa op, hendes kinder farvedes skjært røde, 
og broren saa hun var paa nippet til at fare op i 
vrede. Men saa lo hun ogsaa: 

«Visst har han rødt haar. Det er som jeg sier — 


alt er det vakreste som nogen kan tænke paa Gunnar 
min.» Hun var borte hos ham, tok barnet til sig 
igjen 

Eirk sa han kunde ikke bie til Aslak kom hjem: 
«men hils ham!» 


Cecilia Olavsdatter hadde ikke sittet enke mer end 
et aar, da en beiler meldte sig; det var Ragnvald 
Jonssøn, Eiriks ven fra ungdommen. Han hadde været 
ute og følt sig for i Hestviken før, da de to unge 
møerne gik hjemme; først var det Bothild Asgersdatter 
han vilde ha, saa blev det Cecilia: Der blev ikke mere 
med det; saa giftet han sig paa en gaard inde ved 
Botn, og der sat han nu, enkemand med to smaa døttre. 

Cecilia var ikke uvillig — hun hadde kjendt Ragn- 
vald fra barnsben av, og han var retsindig, snil og 
en staut mand at se paa — selv om der var mange 
som var klokere end ham. Og Eirik kunde ikke se 

nogen grund til at svare nei, naar Cecilia selv ønsket 
dette giftermaal. 

Han skjønte det faldt litt tungt for søsteren at 
hun nu maatte dele myndigheten herhjemme med 
Eldrid. De to kvinder likte hinanden; de gik sammen 
uten at det kom til rivninger. Men det var nu en- 
gang slik at Cecilia hadde raadet som husfrue I farens 
gaard største delen av sit voksne liv og nu maatte 
Eldrid gaa foran hende; hun var sam meget ældre, og 
hun var hans hustru. Men mest længtet nok GCeeilia 
efter at komme bort fra farens nærhet. 

Da Eirik bar frem for Olav Ragnvalds frieri og så 
sin mening, nikket faren samstemmende. Saa blev 
han og Ragnvald enige om vilkaarene, Mæsterøllet 
skulde staa utpaa sommeren. 

Ved Botolvsmesse reiste Cecilia selv ind til kau- 
pangen for at kjøpe til gjestebudet. Men den kvelden 
hun kom hjem saa Hirik alt da søsteren reiste sig op 
i baaten, at der var hændt hende noget «Hvad er 
det?» spurte han, da han hjalp hende op paa bryggen. 

«Det skal jeg si dere siden.» 

Det skiftet og skiftet over Cecilias ansigt som var 
saa urørlig ellers — hun syntes at lytte, ung og tjern 
i øinene, saa drog trækkene sig sammen i mørk grubling. 

Eirik skulde netop følge faren iseng; Eldrid stod 
alt bøiet og løste sit skobaand, da Cecilia traadte ind 
til dem. 

«Bi litt, far — der er en sak som jeg helst vil 
faa uttalt alt ikveld, saa jeg ber at dere vil høre paa 
mig nu. Nei bli inde, Eldrid — jeg vil gjerne du og 
skal være her. 

Det er det at jeg kan ikke gifte mig med Ragnvald.» 

«Kan du ikke —|» Eirik snudde sig mot søsteren. 
«Han har alt faat vort ord, Cecilia!» 

«Ja jeg vet det, men han faar løse os.» Hun saa 
bort paa faren, og han saa paa hende med det ene 
isblaa, blodsprængte øiet ut; det andet var halvt 
dækket av det lamme øielokk. 

«Du mindes Aslak Gunnarssøn, far, Jon Toressøn 
kaldte han sig den vinteren han var hos os. Jeg 
møtte ham i kaupangen; han hadde spurt at jeg er 
enke nu, og han var paa vei hit. Han har ikke giftet 
sig. Og nu har jeg lovet mig til ham.» 

Eirik saa at faren hadde faat disse rykningerne 
som sommetider kom i den døde ansigtssiden og 
den syke arm. 

Å «Da har du lovet dig til to mænd —» han tok 
Sig i det, sa stilfærdig: «Det er altfor sent paa kvelden 
til at tale om dette ikveld. Vent til imorgen.» 

«Her trænges ingen lang tale. Det er sandt at jeg 
har lovet mig til to mænd. Men bare en kan faa 
mig. Og det blir Aslak.» 

«Men far og jeg har git vort ord til en mand. 
Det skedde med dit samtykke. Og vi gaar ikke fra 
vort ord.» 

«En gang blev jeg gift efter dere tos raad.» Det 
grønlige glimt som kom i hendes øine var bare som 
en atterglans, men det mindet Eirik om den gang da 
han hadde trodd om sin søster, hun kunde ha dræpt 
sin husbond. «Jeg gir aldrig Ragnvald mit ja-ord. 
Og vil ikke dere fæste mig til Aslak, følger jeg med 
ham nordover allikevel.» 

«Du skal ikke si slik, Cecilia — du har tre sønner.» 
: «Ja, jeg har tænkt paa det. Men de faar bli hos 
dig — de er dine arvinger. 

— Hvad sier du, Eldrid?» vendte hun sig til 
brorkonen. 

«Jeg sier, der kan ikke komme godt ut av et 
ordbrudd. Men ikke heller er det godt at gifte sig 
med den en ikke vil ha. Dere bør vente en stund —» 

«Aslak og jeg har ventet længe nok. Hvad mener 
du om dette, far? Tykkes ikke dig at vi har ventet 
længe nok nu?» å 

Olav nikket. 

1 «Far —1» sa Eirik heftig, «skjønner jeg dig ret — 
vil du at vi skal trække os ut av saken med Ragnvald?» 

Olav la den friske haanden tungt paa sønnens arm 
og nikket igjen. 

«Ja er det slik, saa —. Du raader, far,» 

Der blev ikke talt stort mere om det. Eirik maatte 
ride til Ragnvald og si ham hvilken vending saken 
hadde tat. Ragnvald blev storvred først, men inden 
længe sa han, saa fik det være det samme med gifter 
maalet: «vil Cecilia ett, saa vil jeg nødig være den 
som frister at tvinge hende til noget andet.» 

Saa blev det ikke Ragnvald som kom ut i Hest- 
viken til Olavsvaka, men Aslak Gunnarssøn, Idet 
gjesten steg av hesten og kom bortover mot Eirik, saa 
denne at Aslak haltet litt. Det gav et sæt I broren, 
av uvilje, eller han visste ikke av hvad. 

De blev trolovet utpaa høsten, og bryllupet stod 
i Hestviken næste vaar; da hadde Jørund været død i 
to aar. Aslak var ikke bofast selv, men hadde sit 
tilhold hos brødrene sine paa Yttre Dal: han kjøpte 
op hester fra de bygderne hvor bønderne drev med 
at ale op foler, solgte dem i Oslo og nedover ved 
landemerket; han var nu en velstaaende mand og 
eiet part i mange gaarder paa Oplandene, men ingen 
av disse likte han saa godt at han vilde bo der. 
Saa blev det til at han og Cecilia skulde bo i Hest- 
viken. 

Eirik og Aslak levet sammen som venner og vel 
forlikte. Den nye maagen var klok og redelig, driftig 
og en omgjængelig mand — Eirik saa det. Men 
noget varmt venskap mellem de to mænd kunde det 
aldrig bli, det visste de begge. Og da Aslak og 
Cecilia hadde været gifte et halvt aars tid godt og vel, 
kon: Aslak og sa, han mente at han og hun kunde 
like godt flytte ned i Saltviken — han eller Eirik 
maatte jo likevel stadig ned der for at se efter gaards- 
driften, og her i gaarden gik de og var saa mange 
alt, og nu da Cecilia var med barn —. 

Eirik skjønte at de to vilde gjerne faa nyte sin 
lykke et sted hvor de ikke blev mindet om alt det 

vrange som hadde været, og hvor Cecilia kunde raade 
selv, og hvor hun slap for at se faren. Saa kom han 
og Aslak straks til enighet. 


Eirik tænkte paa alt dette, da han gik ned fra 
loftet, og husket paa søsterens ansigt, mens hun sat 
bøiet over dette barnet som hun hadde faat med 
Aslak. Og han husket den dagen sent ihøst, da de 
flyttet hitned, han hadde seilet dem ned selv. Det 
regnet sterkt, og oppe mellem gjerderne stod veien 
under vand et stykke; Aslak løftet op sin hustru og 
bar hende helt op til gaarden, endda hun var saa 
vaat alt paa benene som hun kunde bli, og manden 
var halt — ja det var ikke saa meget. Og han husket 
det blus av raseri som tændtes i Cecilias øine, engang 
han var kommet til at nævne Aslaks legemsfeil: «det 
fik han da han slos ene mot fem mand, sisst kastet 
en ham bakfra saa han faldt og brøt benet.» 

Han trodde ikke der hadde været skyggen av sand- 
het i det som Jørund snakket om. Hun var ikke slik 
— og Aslak ikke heller. Søsteren var i gode hænder 
hos denne mand, og gaarden var i gode hænder. Han 
kunde nok hat lyst til at gaa opover til elven og se 
paa den kvernen som Aslak laa og bygget — han var 
blit lei av at fare med kornet op til Hestviken i baat. 
sa han. Men det var som han aldrig hadde nogen 
lyst til at træffe maagen sin, endda de var altid gode 
venner, naar de møttes. Han likte Aslak og trodde 
alt godt om ham, men det nyttet ikke. 

Han hadde sagt til Eldrid en dag: 

«Jeg vet ikke hvad det er — men naar jeg er i lag 
med Aslak, saa bæres det for mig altid at manden 
kjeder sig.» 

«Det er rimelig,» sa hans hustru med enslags smil. 
«Men jeg tror nu ikke at han kjeder sig saa ilde som 
du gjør.» 

Eirik saa overrasket paa hende: «Nei! Det har du 
ret i —» svarte han leende. 

Han gik bortom kirsebærhagen og saa paa den. 
De første runnerne han hadde sat var blit trær nu 
med stammer saa tykke som en barnearm og glinsende 
bark; rundt om var der kommet op rotskudd, Det 
lille kjerret stod med gule bristende knopper paa alle 
kvister. Med tiden kom her til at bli en hel lund saan 
som i hagen hjemme i klosteret. 


Han kom roende hjemover utpaa eftermiddagen. 
Ut mot fjorden, før en kommer om pynten Av utkiks- 
fjeldet, er der en liten strimmel tjærestrand nedunder 
de røde berg. Eirik saa at faren stod derinde med 
den lille haandbuen sin, nu strævet han igjen og fristet 
om han kunde lære sig til at bruke den halvlamme 
armen og haanden. Det gjorde like vondt å Eirik hver 
gang han saa at Olav kun de ikke gi op - igjen og 
igjen prøvet han at tvinge sin uførhet. 

Han levet i en angst for faren, naar den syke gamle 
manden streifet om ute alene. Langt indover høiden 
i syd slæpte han sig, folkene hadde set ham sitte bort 
paa der og se ned i Saltviken. Men da Hirik spurte 
om han skulde seile ham dit ut engang saa han kunde 
se til gaarden, rystet Olav paa hodet. Rundt hele viken 
gik han, opover Kverndalen eller utover høiden av 
Oksen. Han kunde let stupe utfor eller faa et slag 
igjen, saa han blev liggende og omkomme. Men sende 
nogen efter for at holde øie med den gamle vaaget 
Eirik ikke — han hadde set at han kunde ikke volde 
sin far en værre pine. Og han maatte faa gaa — umulig 
for ham at holde det ut, hvis han skulde sitte inde 
altid eller slæpe sit vanføre legeme omkring mellem 
husene oppe paa gaarden. 

Eirik tok op igjen hver eneste dag sin bøn om at 
faa bære boden i sin fars sted. Og dypere og dypere 
dirret det igjennem ham for hver gang — uførhet, 
hjelpeløshet, uvirksomhet, det kom han til at bli ræd 
for. For han visste, en mand kan ikke kjende det 
anderledes end som ydmykelse — en beskere skam 

end at være nidding. Aldrig før hadde han set saa 
klart at søtest av alt hovmod smaker det som springer 
ut av stoltheten over legemskraft, styrke og fuldkom- 
men sundhet. 

Men der var ingen andre end Eldrid som skjønte 
at han la paa sig bodsøvelser; han maatte passe den 
maaten at ingen merket noget paa ham i det daglige 
arbeide. Saa sa hustruen til ham en dag: > 

«Nu er alt anderledes end da vi møttes, Eirik. Da 
blev vi drevet frem av slik lyst som hat og harme og 
haan tænder. Jeg vil ikke tale mere om det nu, men 
du skal vite at jeg er villig, hvordan du saa vil at vort 
samliv skal slutte.» 

; «Du skal tænke dig vel om, Eldrid,» sa manden 
jevnt. «Det som du mener vilde være en god utgang, 
men ikke uten vi begge er enige om det.» ; 


II 


Der gik en vinter til, og saa kom vaaren — tidlig 
det aaret. Straks det tok til at bli snebart omkring 
viken, kom uroen over Olav igjen — han streifet ute 
tidlig og sent, skjønt saa langt kom han vel ikke læn- 
ger. Stadig saa de fra gaarden den skjæve og bøiede 
mørke skikkelse som flyttet sig langsomt mot luften 
ute paa de solbakte berg langs vandet eller opunder 
skogbrynet i kanten av jorderne. Ofte gik han ind- 
over til oset, hvor Kverndalselven falder ut i viken. 
Litt oppe fra stranden var der en liten tør græsbakke 
under en utoverhængende bergknaus — Eirik hadde 
brukt at ligge der og grave efter finnepiler, da han 
var gut. Der fandt de ofte Olav sittende. 

Det var blit til det at det var altid Eldrid som gik 
ut og hentet ham hjem til maaltiderne. Fra det første 
hun kom til Hestviken hadde Olav møtt sin sønnekone 
med en atterglans av den stille og yndefulde høviskhet 
som hadde klædt ham saa vakkert i hans yngre aar — 

saå ofte som han vilde eller husket paa at vise den, 
Eldrid hadde glidd ind i livet her paa gaarden meget 
lettere end Aslak til døme, og Eirik skjønte at Olav 
likte hans hustru. Efterhvert var det blit slik at Olav 
syntes mindre plaget ved den hjelp han kunde ta imot 
av husfruen end av alle de andre. 


Olav gik den vante veien nedover jorderne en 
vakker morgen. Bortover de høie akerrener laa det 
bleke græs fra ifjor klemt ned, men de nye blanke 
græsblader hadde brutt igjennem slik i de sisste da- 
gene, saa snart vilde det være helt gjemt under nyt 
grønt. Hver gang Olav maatte staa stille en stund, 
stirret han paa det, uten at se -— de mørke stranter 
av vissen mjødurt og sløke stod med tykke kranser av 
nye krusede blader nedved roten, Han støttet sig tungt 
paa spydet som han brukte til stav. Smerterne i be- 
nene hadde han vænnet sig til, saa han kjendte dem 
uten at tænke paa dem; det friske benet verket i led- 
dene og var ømt og træt altid, men i det halvdøde 
prikket og rykket det dovt. 

Løvtrærne i skogbrynet stod paa sprett, men nogen 
var helt grønne alt. Det var de samme trærne som 
sprang ut først hvert aar — tidligst av alle her i viken 
grønnedes altid den unge heggen som grodde ved foten 
av Hvitserks haug oppe paa det store jordet. Idag 
saa han medett at den var blit et gammelt og digert 
træ, den sommergrønne krone ruvet mægtig. 

Fugler vinget sig vei mellem snarene; det fløitet 
og kvittret ut fra skogen. Nogen seljer nede ved elven 
var gule som guld av utsprungen blome, og duften 
som drev fra dem var mild og for søt. 

Olav gik over broen, strævet opover bakken til sit 
sæte indunder helleren. Da hørte han at bortom 
bakkekanten holdt en flok børn til, lauget sig i viken. 
Han drog sig videre frem, blev staaende bakom en 
klynge av sprettende oldertrær og saa ned paa 
ungerne. 

Den samme tørre bakken strakte sig indover her 
mellem smaa berg bort til skogen paa det inderste av 
Oksens lænd. Her var-viken langgrundt og bunden fin 
lys lerbakke, saa vandet var som melkeblande nu om 
de nakne barnekropper som plasket og sprang uti. 
Kolbein. var med — han kjendte dattersønnens halm- 
gule lugg. Gutten var ti aar nu, mager saa benene i 
brystet syntes tydelig og leddene knutet sig som paa 
voksende græsstraa. De andre var børnene til den 
nye raadsdrengen som hadde kommet efter Tore gamle, 
Og saa var der nogen som vist hørte til de nye folkene 
Eirik hadde tat ind i Rundmyr. 

Kolbein kapsvømmet med en anden gut — blaaste 
og kavet alt for meget, tænkte den gamle. Helt oppe 
i kanten av tør tare ruslet en liten en — det var 
den mindste til raadsdrengen, det var gut, saa han, 
den vesle tullen som laa og rotet hjemme i tunet om 
dagene. Han skrek sint indimellem, for det stak i 
føtterne naar han gik der, men ingen saa efter ham, 
og saa greiet han sig videre frem alene. Søsteren, 
som vel skulde gjæte de smaa børnene, sat paa en 
stor sten langt ute i vandet, og foran hende stod en 
høi, vakker gut i vand til midjen. De to var ældre 
end de andre i flokken, kunde vel være en tolv-tretten 
aar. Piken sat og tok imot de blaaskjel som gutten 
aapnet og rakte hende — hun var hvit og vakker, 
litt rund over barmen alt, haaret klasket mørkt ned- 
over ryggen hendes. 

Med en gang syntes han at det kunde ikke være 
sandt det var halvhundrede aar siden at de hadde 
været de to store i flokken av børn fra Frettastein 
som holdt til ved tjernet nord paa skogen. Han tykte 
det var mere som en drøm han hadde drømt, og det 
var ikke saa længe siden —. 

Den vesle tykke gutten var kommet helt op paa 
bakken. Bredbent og alvorlig, med magen ut, kom 
han vandrende — og i det samme fik Olav se at ret 
utfor der hvor han stod og like i barnets vei laa en 

diger huggorm og solet sig indtil nogen stener. Han 
gik frem — uvilkaarlig traadte han støere, mens han 
skyndte sig bortover til der hvor ormen laa. Men 
idet han skulde hugge spydet i den, reiste den paa 
hodet, hvæste og slog efter det blinkende staal — saa 
randt den ind under stenene. 

Smaabarnet hadde sat i et hyl. Da Olav saa sig tilbake, 
stod de smaa i vandkanten og glante, men den store 
søsteren bykset indover saa vatsspruten stod om hende. 

En stund efter, da han laa borte under rabben, 
kom børnene gaaende. forbi nede paa stien bakom 
buskene; de var paa hjemveien. Den store søsteren 
leiet vesalgutten ved haanden, halte ham med sig, 
mens hun snakket med sin ven: 

«Nei rædde for ham er vi ikke. Mor sier vi skal 
bare gjøre korsets tegn, naar vi sef ham, da kan han 
ikke skade os. Men fælt er det at se ham, Olav hin 
ille. Han blev slik, da han stod foran kirkedøren i 
Oslo og skulde vinne ed paa Boken — falsk svor han, 
og da blev han slaat slik. Den venstre haanden 
hans er svart!» 

Uvilkaarlig saa Olav ned paa sin uføre haand — 
svart var den da ikke, og en vinner ikke heller ed 
med venstre haand —. Men det var vel bare barns 
prat —. Skjønt — kunde børn finde paa dette om 
eden, og det navnet — Olav hin ille —, 

Tegnet, tegnet som han ventet paa — han speidet 
i det efter likt og ulikt. I en barnefloks lek og en 
smaamøs ord —. 


Om kvelden saa han barnet igjen; hun gik sam- 
men med sin mor og en av tjenestekonerne opover 
mot skogbrynet, og de bar spand og koller, skulde op 
til sommertjøset. Nei, nu var der ikke noget ved 
hende som liknet Ingunn. Han hadde aldrig før lagt 
merke til hvad de kaldte hende — Reidun, sa moren. 

Da Reidun merket at han saa paa hende, tyktes 
hun bli forvirret, i smug korset hun sig. 

ar — SU. IV. 

Olav hadde bare sovet en kort stund, syntes han, 
da han blev vækket av den vonde smerten opunder 
ribbenskanten — men inat var den værre end nogen 
gang før, og saa frøs han; en isnende kulde sat imel- 
lem skulderbladene, naar han pustet syntes den skylle 
utover indi kroppen hans, saa koldsvetten piplet — 
og hænder og føtter var kolde som klamme sten. 

Han var vel blit liggende for længe borte paa 
bakken idag, dømte han, gammel og vrak som 
han var. 

Saa kom en hetebyge kastende — det øket og 
øket til han kjendte sit hode og kroppen gløde, men 
lemmerne blev ved at være kolde som bly. Heten 
tyktes strømme fra den digre knuten av ilt som laa 
gjemt i hans krop opunder kanten av brystet; det var 
som han hadde ef gloende sten indi der, og de stin- 
gende smerter som straalte ut, op i lungerne og hit 
og dit i tarmerne, fyldte hele hans krop med pine. 
En ustanselig flugt av gnister för inde i ham, nu 
naadde gnistregnet op i hodet og fløi omkring indi 
hausen hans, utenpaa huden var det som maur krøp; 
nu saa han gnisterne, de vrimlet ute i mørket som 
veivet og veivet, og leiet under ham veivet, men 
smerteknuten under brystet æste, saa han laa og skalv 
i kampen for ikke at vaande sig høit, og svetten 
randt av ham i bækker. Til kvalmen brøt sig vei 
opover, videt ut brystet og strupen, fyldte hans mund 
med blod og usmak, til flommen av irret blod brøt 
de hopbitte tænders dæmning. 

Det gav lindring straks blodbrækningen var over. 
Han laa slap og kjendte smerterne sige tilbake til 
kulen, og nu gjorde den vondt paa en ren og ærlig 
maate, som et saar. Fryse gjorde han ogsaa nu mel- 
lem de svettvaate sengklær, men det gjorde godt. 
Hadde han bare orket at tørke væk blodet som han 
laa i — det lugtet saa vondt —. 

— Saa med en gang var han ute paa en sti som 
bar nedigjennem et skar med ur paa begge sider og 

granskog opover i kløften. For enden av skaret saa 
ban et vand dypt nede; det var graaveir, landet paa 
den anden side laa skodde over — og han kjendte 
sig igjen; han var hjemme ved bredden av Mjøs, og 
mens han gik, syntes han ogsaa at han saa sig selv, 
sekstenaarig, lys og fast som en grøn kart av sval, 
ung sundhet. 

Nu saa han at Ingunn gik et stykke foran ham 
i den gamle røde kjortelen sin, de digre lysebrune 
fletterne laa halvveis løst op nedover hendes smale 
ryg. Han tok til at gaa raskere, hun slentret fremme 
i stien og hadde ikke hast, men alt han drev paa og 
gik saa vandt han ingenting indpaa hende det blev 
ved at være like langt mellem dem. 

Han bar et spyd paa skulderen — det var ett 
han selv badde skjeftet til hende, med rødfarget stake 
og kort odd, men da hun hadde faat det maatte han 
altid bære det for hende. Det var blit saa tungt, det 
blev tyngre og tyngre, til skulderen verket og han 
maatte bøie sig krum under det — og Ingunn gik 
der foran ham, og han kunde ikke naa hende igjen. 

Saa var de kommet ned paa stranden, gil langs 
en bugt. Bredden var fin hvit sand som sjøen slikket 
en mørk brem paa, og vandet utover var graatt. Endda 
saa han Ingunn langt borte, og spydet han bar over 
skulderen knuget ham ned, og opunder brystet hadde 
han et sviende saar som blodet flommet ut av — han 
saa det randt ned paa sanden som suget det op med 
tusen graadige smaa munder — 

— Olav vaagnet i nidmørket, skjønte at han hadde 
skreket —. Inde i stuen hørte han en tumle ut av 
sengen og slaa ild. — Litt efter kom Eirik i døraap- 
ningen med en brændende tyrispik i haanden, naken 
i kappen, med skjøtflikerne av den slaat om midjen. 

«Er du syk, far?» 

Eldrid dukket op bakom manden. De lyste paa ham: 

«Han har brækket sig igjen —» Eldrid fandt en 
fille, tørket ham og nedi sengen, mens Eirik lettet 


320 


op kroppen. Han var søvnør og tok haardhændt 
klosset, saa Olav kunde ikke trænge tilbake en lav 
jammerlyd: smertegnisterne tok til at vrimle indi ham 
igjen. 

«— det er bare blod og blodlevrer —» 

«Han er utsvett. Bedst at jeg brer mere paa ham —» 
Eldrid hentet en skindfeld. 

«Skal jeg bære dig ind, far — i sengen inde i 
stuen?» 

Olav virret negtende med hodet — han laa kraft- 
løs op mot hodedynerne. 

«Jeg faar lægge mig hit ind da — det er uraade- 
lig han er alene inat,» sa Eirik til sin kone. 

Olav virret med hodet igjen, løftet den friske haan- 
den avvergende. 

De to gik ind og la sig. Smerterne sank til- 
bake til det syke sted igjen noksaa fort — da han 
hadde ligget urørlig en stund, var det ikke saa vondt 
længer. Gid de bare hadde tænkt paa at gi ham en 
drik av noget —. Og det blev hett med denne fel- 
den — Olav vraket den ned paa gulvet. 

Ellers hadde han ikke saa vondt nu. Bare smerten 
som sat oppe under ribbenene og likesom dønnet ind 
i brystkurven for hvert aandedrag han drog. Om litt 
syntes han at kroppen hans var en gammel farkost 
som laa halvveis sunket ned ved stranden, og for hver 
bølge som løftet den løsnet bordene mere og mere 
fra spanterne, og hans aand var likesom en fugl og sat 
paa en tilje som laa og skvalpet indi den raatne baaten, 
og naar den helt skiltes at og drev bort, skulde fuglen 
fly sin vei. Men efterhvert skvulpet strømmen ham 
isøvn —. 

Han vaagnet av tørsten — han hadde ikke saa 
vondt nu som han følte sig ilde, og den stinde og 
kolde lugt omkring ham av gammelmand og død 
plaget ham selv. Han kunde ikke huske om han 
hadde drømt eller hvad, men ut av søvnen var han 
kommet med en kjendsel av at indi det utslitte og 

pinte gamle legeme som nu stred i Dødens tak var 
han selv en ung fange. 

Ved fotenden av sengen var der en skotglugge, 
stængt med en trætoll. Olav laa pint av tørst og 
aandenød, tænkte paa at han skulde reise sig op og 
aapne den. To-tre ganger lettet han paa sig, men 
naar han rørte sig kjendte han at smerterne laget sig 
til at storme —. 

Saa gjorde han det likevel — et rykk og han var 
paa knæ i fotenden av sengen. Stupt frem over fot- 
gjerdet laa han og biet paa at de ulitelige kvaler som 
den braa rørsel hadde vakt skulde fan herjet fra sig. 

En ny hvirvel av pinsler gnistret over ham, da 
ban tok om haandtaket paa tappen og rykket til sig. 
Den gik trangt — Olav bet tænderne sammen, svelget 
skrikene, da de gloende djævler raste I ham, men saa 
segnet han bakover mot sengens hesthodeplanke med 
tappen i sin haand; det var som han skulde ha tat 
det tyngste tak i sit liv, og taarerne stridrandt ned- 
over hans herjede ansigt, mens han aandet ind morgen- 
luften som strømmet mot ham. Ute var det lys, hvit 
morgen, og fuglene tok til at vaagne. 

Han tørnet ut av sengen, ravet bort efter sine klær. 
Paa sæt og vis saa han selv, han var bare en døds- 
syk gammel mand som kavet med halvanden haand 
for at faa hufset paa sig nogen plagg i et mørkt rum, 
og det gjorde saa vondt, naar han rørte sig, saa svette 
og taarer silte av ham, og han skurte tænder for ikke 
at gaule og vække dem inde i stuen. Men samstundes 
kjendte han, at indi ham var han selv som holdt paa 
at bryte igjennem en ring av fiender, skulde ride dem 
ned — minder om alle de kampe han hadde ført 
vaaben i hildret for ham som forvarsler han hadde 
drømt — men nu var det alvor, og han stred en ra- 
sende strid for at tvinge sine skjælvende lemmer til 
lydighet. 

Famlende langs væggen kom han uti stuen, fandt 
frem til forstuedøren og fik den op. Derfra naadde 

han utdøren og vandt over den. Saa stod han ute 
paa den iskolde dørhelle, barføtt i kjortel og kappe; 
morgenluften randt ind i ham og fyldte det verkende 
bryst; det var vondt, men endda mere godt. 

Han saa op mot brathammeren som steg op bakom 
uthustakene med grønt græs og. løvbusker klamret ind 
i sprækkerne, og hvert blad var stilt og ventet; furu- 
skogen oppaa kanten ventet urørlig mot den hvite 
morgenhimmel. 

Sjøen kunde han ikke se, men han hørte den gaa saa 
sagte nedenfor berget og smaabølgerne som rislet til- 
bake mellem tjærestenene. Han vilde se vandet en- 
gang til —. 

Støttende sig med haanden mot vægstokkene gik 
han utover langs husrækken, stod lænet indtil novet 
paa det sisste i raden. Stien nedover til bryggen 
bugtet sig øde og ensom ned langs god-akerens brune 
teppe som krøp ind i livd under ryggen av utkiks- 
berget, kornet spiret tæt i tæt med grønne naaler. 
Nederst hvor veien endte lutet sjøboderne lyttende ut- 
over sjøen som klasket litt og surlet om pælene. 

Olav slap sit tak i karlstue-novet. Ravende uten 
støtte gik han videre frem. Et stykke op paa utkiks- 
berget vandt han, men saa segnet han, blev liggende 
i en liten grop i svaet, men den tørre solsvidde torv 
under ham var som et redt leie. 

Det uhyre lyse hvælv over ham og fjorden dypt 
nede og strendernes skoger tok til at varmes av dagen 
som aandet sine farger frem. Fugler var vaakne i 
lunder og skoger. Fra der hvor han laa saa han en 
fugl som sat i et ungt granspir indpaa aasen, en svart 
prik mot det gule gry; han kunde se at den videt sig 
ut og trykket sig sammen som et litet hjerte banker; 
de klare fløitetoner vældet ut av den som en kilde 
over alt det søvnige smaa pjutteret rundt om, men inde 
fra skogmørket fik den svar. Skyflokkene tok til at 
rødme oppe paa himmelen, og han tok til at bli utaal- 
modig som skulde ligge her og vente —. 

Han saa at alt omkring ham ventet ogsaa. Sjøen 
som klasket langs bergene, rogn og bjerk som hadde 
tat fotfæste i bergets revner og stod med løvet halv- 
veis sammenfoldet endda — indimellem sittret de utaal- 
modig, men saa blev de rolige. Stenen som han 
vendte ansigtet mot ventet, seende utover mot lyset 
fra himmelen og sjøen. 

Fra dypet av hans minde fløt der op ord otte- 
sangen som han hadde kunnet engang, Alle trær i 
skogene skal juble for Drottens aasyn, for Han kom- 
mer og dømmer jorden med retvishet, bølgerne skal 
klappe i hænderne —. Han skjønte at nu ventet de, 
trærne som grodde i berget paa hans guard, alt som 
spiret og grodde av hans odelsjord, bølgerne som toget 
ind i viken — alt ventet paa at faa se dom paa over 
sin udugelige og utro herre. Det var det som jorden 
ventet paa hver eneste stund, men det var I daggryets 
skjælv at den fagre og svegne jord aandet ut saa en 
hørte det — sorgfuld og ubarmhjertig som en skjændet 
ungmø ventet den paa at faa ret over menneskene 
som gik ind, en for en til fyrebilsdommen. Den faldt 
hver stund og time; det var det løsen som dag 
ropte til dag og den ene nat hvisket til den næste. 
Alt det andet som Gud hadde skapt sang lovsangen 
— Benedicite omnia opera Domini Domino han 
ogsaa hadde kunnet den da han var ung. Men de 
som Han hadde sat til høvdinger og jorddrotter svigtet 
Gud og kjæmpet mot hverandre, forraadte Gud og 
forraadte sine jevninger. 

Fuglen i grantoppen borte paa aasen blev ved at 
sprudle og vælde sine toner frem — og han ogsaa 
hadde faat sit liv i len, og han var blit myndig, den 
rike Krist hadde git ham merket i haand og hængt 
sverdet over hans aksel og sat ringen paa hans haand. 
— Og han verget ikke merket og flekket sit sverd i 
uærlig færd og glemte hvad ringen skulde minde om 
— han maatte staa frem og kunde ikke melde om en 
daad som han hadde øvet ut av fuld og ubrusten tro- 

fasthet, og ikke ett verk kunde han peke paa og kalde 
velgjort —. Herre, ta mig ikke til tals med dig i 
din harme og døm mig ikke i din retvishet —. 

Over sig saa han hele himmelhvælvet fuldt av hvite 
skyer, tæt i tæt stod de som en umaatelig stim av 
lam, men det var folk. De var hvite og skinnet av 
et lys som var indi dem og fyldte dem som solskin 
fylder skyerne. Langsomt glidende rørte de sig høit 
oppe over ham, saa ned paa ham — han kjendte sin 
Sed og visste de andre var der ogsaa, Ingunn var 

er —. 

Det var solopgangen, det skjønte han selv — men 
den var som en skrift. Slik hadde han stirret paa 
det fine mønster av bokstaver paa blankt hvitt kalv- 
skind, til han medett kjendte et ord — dengangen 
da Arnvid vilde lære ham at tyde skrift. 

— Saa vældet selve straalerne fra lyskilden ned 
og østes ut over ham. Et øieblik stirret han med 
aapne øine bent ind i soløiet, fristet i ett nu, vild av 
længsel og kjærlighet, at stirre endda dypere ind i 
Gud. Han sank tilbake ned i rød ild, alt om ham 
var ildmørje, og han visste at omkring ham brandt det 
nu, det fangetaarn som han hadde bygget op omkring 
sig. Men salvet av det blik som omsluttet ham 
skulde han gaa ubrændt ut over de gloende emner 
av sit brændte hus, ind til det Syn som er evig 
sælhet, og ilden som brændte ham var ikke saa 
brændende som hans længsel —. 


Eirik fandt faren liggende i uvit langt borte paa 
berget, da han för ut om morgenen, opskræmt fordi 
den gamle ikke var i kleven. Han bar ham ind og 
fik ham iseng. 

Her var visst ikke døden langt unda, saa han. 
Haaret hadde skilt sig i strenger, og han var ind- 
falden og hvit om næsen, men Olav synes ikke at ha 
smerter nu. Eirik sendte bud — efter presten og efter 
de gamle paa Rynjul og ut i Saltviken. Til søsteren 

lot han si, at denne gangen maatte hun komme — 
Cecilia hadde ikke sat sine ben i Hestviken siden hun 
flyttet ut med Aslak for tre halvaar siden, og de 
gangene Eirik hadde bedt hende se hjem til faren 
hadde hun altid undslaatt sig. 

De var samlet om ham inde i kleven, hans frænder 
og huslyden, da sira Magne steg ind i alba og stola 
og kvad: 


«Pax huic domui 
og medhjelperen som bar krusifikset kvad: 
«et omnibus habitantibus in en.» 


Kolbein og Torgils skulde faa holde kjerterne. De 
stod og saa spændt paa morfaren som skulde dø. 
Børnene hadde visst altid at der var noget mørkt og 
hemmelig med den gamle manden som drog sig om- 
kring i utkanten av deres liv, skjæv og sammensun- 
ken og maalløs, men i dagliglaget hadde de ikke tænkt 
stort paa ham. Nu stod de og merket ikke, at det 
smeltede voks randt ned paa fingrene deres, mens de 
stirret paa ham — i det milde kjerteskjær lyste bru- 
set av blankt, hvitt haar mot hodegjerdets brune 
hyender, Eldrid hadde gredd ham saa fint. Det graa 
ansigt med den flængede kind, et øielokk halvt ned- 
faldt og munden trukket skjæv, men panden og den 
anden side klar og vakker liknet hodet paa en av 
stenstoderne i porten til Mariakirken, for det ogsaa 
var slaatt sund paa den venstre siden. 

Dirrende av spænding speidet guttene, om der 
skulde ske noget, det ødelagte gammelmandsansigt 
bli anderledes, naar presten løste ham av synderne i 
Guds navn. Ved siden av presten som stod knælte 
morbror Eirik urørlig som en støtte, han holdt sit 
graasprængte hode bøiet, og i hænderne som var skjult 
under et fint linklæde bar han gaardens bedste sølv- 


* Pax huic domui etc.: Fred være med dette hus R. Og med 
alle som bor i det. 

kar med seks smaa dotter av snehvit uld. Klarmælt 
sa han svarene sammen med medhjelperen; guttene 
skjønte ingenting av bønnerne, men husket at bøie 
sine hoder, hvergang Jesu navn eller Gloria Patri 
blev sagt. 

Saa kom spørsmaalene paa norsk til den døende 
som ikke hadde kunnet gjøre noget skriftemaal — ved 
hver akt av anger, tro, haab og kjærlighet slog den 
døende sig for sit bryst og rørte hodet til en bøining. 
I hans ene levende øie som speilet lysflammen saa 
børnene ind i en verden som de ingenting skjønte av, 
men den sundslaatte ansigtshalven blev ikke hel, som 
de næsten hadde ventet. Ffterpaa bad presten og 
morbroren Kyrie, og sira Magne læste ut av boken sin 
en lang, lang bøn og nævnte morfaren ved navn, 
Olavus, mens Eirik sænket sit hode endda dypere, og 
bak dem i kleven graat de, Una aller høtiest. 

Eiriks pande rørte næsten gulvet, da medhjelperen 
bad Confiteor — det kunde de, og nu kom løssigel- 
sen «misereatur» og «indulgentiam». 

De hadde aldrig før set en døende bli salvet, og 
de fulgte med øinene prestens fingrer, for hver ulddot 
han tok av skaalen mellem Eiriks hænder, fugtet med 
oljen og strøk i korstegn over morfarens øine og ører, 
næse og mund og haandbakene. Sisst løftet Eirik 
med en haand, men like urørlig ellers, teppet fra den 
døendes føtter — saa blev det strøket ut med miskunds 
krisam alt han hadde syndet med syn og sanser, med 
ord og haand og hvert skridt han hadde veget fra de 
rette veier. 

Og nu ventet børnene med svare længsel paa at 
det skulde bli slut, for de var trætte av at staa stille 
og holde lysene, og Eiriks rygg og skuldrer rørte sig 
indimellem som han graat, og hans stemme var sløret 
naar han sa responsorierne. 


Om eftermiddagen var de ute i gaarden; ta paa 
nogen lek visste de at de ikke maatte, for sira Magne 


skulde komme tilbake ikveld og bringe Corpus Domini 
til morfaren. Men om en stund glemte de sig og 
staaket noksaa meget — det var ikke saa ofte at 
Kolbein og Audun saa broren Torgils, og saa maatte 
de drøfte med raadsmandens børn det merkelige som 
de hadde set iformiddags. Reidun hadde ogs ret 
inde i kleven, og hun hadde set at den svarte haan- 
den til Olav blev hvit, da presten salvet den, og Kol- 
bein og Torgils samstemmet — de hadde set at den 
blev lysere ialfald. 

Saa maatte de ind i fruerstuen; de fra gamle Rynjul 
laa og hvilte derinde, og den vesle rødhaarede broren, 
Gunnar, hadde lært at gaa, siden de store børnene 
sisst var ute i Saltviken. Audun kom i hug at det 
var første gang Gunnar var her i gaarden — saa drog 
de ut med ham i tunet. Til Aslak kom ut og mindet 
dem om at være stille. 


Eirik og Cecilia sat alene inde i gamlestuen. Ljoren 
stod aapen, og kveldsolen lyste ned og I rvet rø- 
ken som steg op, en tynd stripe fra den sisste døende 
glo. Litt oppe i rummet tok røkstrimen til at kruse 
sig og bølge, saa bredte den sig ut, let og lys under 
røstet. De to sat tause og saa paa røkens lek, og 
utenfra kom lyden av gnelle guttestemmer og barne- 
føtter som sprang paa berget. 

En gang reiste sønnen sig, var inde i kleven og 
saa til den syke. 

«Han sover nu,» sa han da han kom tilbake. Og 
litt efter: «Naar han vaagner, vil du vel tale to-ene 
med ham en stund?» 

«Tale med ham kan jo ingen, Eirik.» 

«Si til ham da det som du har paa hjertet —» 

«Vi har da alt budt ham farvel alle sammen. Hvad 
mere er der at si —» 

«Cecilia,» sa Eirik dæmpet, «kan du tænke at far 
ikke har merket — i alle disse fire aarene vilde du 
helst ikke se ham. Kom han ind der du var, veg 

du helst ut av stuen. — Ja jeg glemmer ikke at han 
krænket dig haardt den gangen —» 

«Det har jeg forlatt ham for længe siden,» sa 
Cecilia fort. «Det er ikke det. Men skjønner du ikke, 
bror — har det været uhyggelig for dig og Eldrid at 
se ham gaa her, ikke levende og ikke død — saa var 
det vel endda værre for mig, naar du mindes alt som 
bar til før hans liv endte slik.» 

«Mindes du, jeg løftet øksen mot ham — og Gud 
vet at det er ikke min skyld jeg dræpte ikke min far. 
Døm da selv om det har været let for mig at se ham 
gaa her slik i fire aar — jeg som mindes ham slik 
han var før — den ypperste mand jeg har møtt, og 
den vakreste og mest høisindede.» 

«Det sier du nu, Eirik. Jeg mindes ikke andet end 
at dere var uvenner altid — i alle aarene, fra du var 
smaasvein og til den dag da du strøk avgaarde og 
giftet dig uten at spørre ham til raads. Aldrig kunde 
du holde ut her hjemme hos os, saa ofte som du kom 
hjem, saa drog du bort igjen næsten med det samme 
— og det gav du far skylden for; du sa han var 
den mest urimelige —. Og det tyktes mig du hadde 
ikke saa stor uret i det — urimelig var han mot dig 
ofte, og tung at leve sammen med for os alle. Men 
jeg sier dig, — jeg har tilgit ham av fuldt hjerte, 
som en kristen kone skal —» 

«Det er vel at du har tilgit ham som en kristen 
kone skal.» — Eirik kom til at smile litt. «Men tyk- 
kes dig ikke det er litet nok mellem en datter og 
faren —?» 

Med ett randt Cecilias øine fulde av taarer: 

«Jeg har været en god, lydig datter, Eirik. Ingen 
av dere kjendte Jørund ret. Gud naade sjælen — 
men at ikke jeg gjorde slik som far trodde, det har 
jeg selv undret mig over mangen gang. Ikke tror 
jeg at jeg har gjort nogen synd, om jeg ikke hadde 
hug til at bli her og se paa ham, han færdedes her 
som en atterganger efter alt som var værre end bry- 

tes paa hjul og stegle — naar jeg endelig hadde faat 
komme sammen med Aslak tilslut og kunde si engang, 
jeg og, jeg er glad at jeg lever! — Helst siden jeg 
tror ikke far har længtet mere efter at se mig, end jeg 
længtet efter ham |» 

«Det vet ikke du! Det er sandt at far var tagall 
og barsk stundimellem — men døm ham efter hans 
gjerninger, Cecilia! Jeg vaager du har likevel aldrig 
set en mand som handlet mere høihjertet og slik som 
det sømmer en kristen mand i ett og alt. Den første 
til at række to fulde hænder ut til fattige, den første 
til at aapne sin dør for enker og for hver den som 
trængte hans vern — jeg mener han Aslak din kunde 
mæle et ord om det: det var ikke saa trygt den tiden, 
det var i gamle kong Haakons magts tid, at hæle med 
en utleg drapsmand; dere har ingen ret, du og han, 
til at harmes for far ikke gav ham dig atpaa, det 
første drengen kvittret om det! Har du hørt om far 
at han nogen gang har vundet en pendings gods eller 
en fotsbredd jord ved uærlig færd eller haardhet mot 
en jevnkristen — ikke den værste slarv som gaar her 
i bygden har vaaget at mæle et ord som kunde flekke 
fars ry eller ære. Men var et menneske slik stedt, 
karl eller kone, saa hans navn og rygte laa slængt 
for aatselfuglene — kunde ikke far mæle slikt som 
bøtet paa den onde tale, saa taug han. Ald faldt 
ildt ord ned, om det kom for fars dør — uten en av 
os andre tok det op og fløi med det. — Har du glemt 
at far var den første mand som tok sine vaaben og 
reiste bønderne til motverge, da hertugen för med 
ledingsskjold ind i bygderne, og den sisste som kom 
hjem til ranet gaard, lytt og ulønnet av kongen? 

— Gud hjelpe mig, Cecilia, — jeg har ikke ret til 
at refse dig; du har været bedre datter end jeg var 
søn — ulydnad og vetløs trods var alt jeg lønnet 
ham med. Jeg var ikke visere end jeg harmet mig, 
naar jeg tykte han tynget os med det at han var saa 
taus og streng. Endda det var ikke mange gangene 

han tugtet mig som jeg var værd — dig har han nu 
visst aldrig lagt refsende haand paa. — Jeg burde 
visst bedre end som saa —» 

Eirik rørte litt paa venstre haanden, saa ned paa 
veslefingerstumpen: 

«Jeg mindes da far maatte kutte den av. Jeg var 
saa liten -— jeg skjønte ikke det stod om livet, med- 
mindre den blev tat av straks. Da jeg saa det glo- 
ende jernet, blev jeg saa utav mig ræd saa jeg gav 
mig til at rende hit og dit her i stuen, jeg remjet og 
spændte imot, saa far maatte ta mig med vold —. 
Mener du han fristet stagge mig med søte ord —. 
Han talte haardt til mig, far — men da ikke det 
nyttet, tok han og klemte det gloende jern ind i sit 
eget kjøt for at sætte mod i mig —.» 

Sønnen bøiet sit ansigt ned i hænderne, hulket 
kvalt nogen ganger. Men straks efter saa han op 
igjen: 

«Gud forlate os begge, søster min — aldrig har 
vi skjønt paa det at vor far var en slik mand. Men 
du skal faa sande det, naar du blir ældre — bedst 
av al arven som han later efter sig til dine sønner, 
det er eftermælet — og Guds løn til en retvis mands 
ætlinger.» 

Cecilia sat med bøiet hode; hun var blit rød i kin- 
derne, og hendes ansigtsuttryk var uvanlig mildt: 

«Du har ret, bror — far var mere til mand end 
vi skjønte. — Og allikevel,» hvisket hun en stund 
efter, «har han baaret skyld for et uskriftet drap halve 
levetiden sin — og da han langt om længe vilde bøte 
det, tok Gud dommen i sin egen haand.» 

«Slikt tør ikke vi grunde over,» svarte Eirik lavt 
og heftig. «Guds skjulte raad. Men aldrig vil jeg 
tro det skedde fordi fars synd var værre end de fleste 
mænds. Kanhænde det skedde for at syne frem et 
døme — vi andre lever saa sorgløst med vore ugjer- 
ninger. Og Gud valgte far til at bøte fuld bod, for 
Han kjendte hans hjerte — sterkere og mere trofast 

end vi vesalmænd som ikke vilde orke at svelge en 
draape av Hans retsvishet —» 

Cecilia sa sagte: 

«Aslak har hørt noget — hjemme paa Hamars- 
kanten. Der var noget snak om mor, den tiden hun 
var ung, om en klerk eller læresvein i skolen. Han 
kom bort, og somme mente, at far hadde vist hat en 

er med i spillet der —» t 
de ikke,» hvisket Eirik forbitret: «Skal 
du og Åslak drøfte bygderygter om forældrene dine —» 

«Du har selv sagt han var haard mot hende —» 

«Jeg var bare et barn da hun døde — det er ikke 
sætende hvad jeg trodde om det jeg saa. Det var 
kanske det som faldt tungest for ham — at holde ut 
giftet sit med taalemod. De var saa ulike, og helseløs 
var hun fra ungdommen av. Gud maa dømme mel- 
lem de to. Syndeløs gaar ingen mand gjennem livet.» 

Eirik reiste sig — gik et slag bortover mot kleve- 
døren, kom tilbake til søsteren igjen: ] 

«Likegodt at jeg sier dig det nu — jeg hadde 
ment at lyse det for dig og Aslak i gravøllet. Naar 
far er kommet i jorden, gaar jeg tilbake til klosteret. 
Saa da blir det dit, alt som han later efter sig — 
saanær som det som Eldrid og jeg gir i sjæle- 
gaver —.» 

Cecilia sat stille længe. ; 

«Er Eldrid enig med dig i dette?» spurte hun til- 
slut litt vantro. 

«Ja. Hun drager til Gimsøy. Om hun tar sløret 
vet jeg ikke — hun vet ikke selv endda. Men hun 
vil love sig til renlevnet og bo der — or 

«Gjør du dette for fars sjæl?» spurte søsteren igjen. 

«Ja, og for min egen.» Og for Jørund. Og for 
dig og børnene dine. For alle os som strir imot og 
trodser, naar Gud lægger paa os det tunge, og glemmer 
Ham helt eller halvt, naar han mætter os med gode 
ting. — Det sa han ikke. 

«Har du sagt det til ham?» 

«Nei. Far var aldrig den mand som brød sig stort 
om ord og løfter. Tidsnok at han faar se det, naar 
han er død.» å 

Straks efter för Cecilia op — de hørte Gunnar 
skrike utenfor i gaarden. Moren ilte ut. Eirik gik 
ind i kleven til den .syke. I tusmørket saa han at 
Olav laa med øiet aapent — han var het og pustet fort 
men Eirik skjønte at han var ved samling — undret 
sig paa om den gamle hadde hørt noget; han saa saa 
rart paa ham —. 

Olav hadde ligget vaaken og han hadde hørt dom- 
men over sit liv av sønnens mund. Imens hildret et 
billede for hans syn — det var feberyrselen, men den 
var ikke dypere end at han visste om det selv. Han 
saa en aker, grodd over med tistil og dylle, gjeitskor 
og klungerkjerr — ugræsset sken frækt mot solen med 
gule og røde blomster, og kornet var saa nedkjøvd saa 
en kunde neppe øine her var saadd sæd. Men ute i 
akeren gik en — sommetider trodde han at det var 
vårhaldsengelen sin han saa, men sommetider var det 
Eirik — en ven som ikke spurte om den døende hadde 
gjort uret mot ham, bare tænkte paa at sanke frem de 
fattige aksene han kunde berge mellem tidslerne. Det 
skulde ikke ha været slik, hans liv skulde ha set ut 
som en kornaker, duvende hvit og skjær nu mot ljaaen. 
Men en var der som hadde kunnet finde en haandfuld 
kornstraa og vilde lægge den paa vegtskaalen —. 

Kolbein kom i døren, meldte ivrig, at nu saa de 
den apalblaa hesten til sira Magne nede ved broen. 
Eirik tændte kjerterne, gav den ene til gutten, og de 
gik ut. 

Hammeren som steg op bakom uthusrækken syntes 
at ruve tyngre og bergfastere nu da den laa badet i 
det sene gule sollys. Furuerne skinnet med mal- 
ment røde stammer og baren lauget lys efter vinterens 
sne, og over hvælvet himmelen brændende blaa. Eirik 
syntes aldrig før hadde han set saa grant hvor ende- 
løst dypt det var til bunds i lufthavet, og mot dette 

dyp var det faste fjeld mere tjeld og furuerne var 
furuer saa inderlig som han aldrig hadde skjønt før. 
Det vidvaakne Øie som vaaket over alt hvilte paa hver 
eneste en av myggene som danset foran ham i luften 
og kjendte hvert pulsslag i hans krop. Og I Brødets 
skikkelse kom Han, baaret av presten paa den store 
graa hest som nu dukket op i bakken ved laaven, for 
at gi sig Selv til mat for sine egne 

Drengen som gik og leiet hesten ringet med den 
lille sølvklokke; husfolket var kommet ut og knælte i 
tunet. Cecilia hadde sin vesle søn I favnen, Aslak og 
guttene ved siden av sig. Kolbein og Eirik knælte 
foran husdøren med lysene som brandt næsten usynlig 
i solskinnet. Eirik visste, at den ild som fortæret ham 
nu, den kom til at synke, krype ind under aske, blusse 
op igjen i lyse luer, men slukkes I ham skulde den 
aldrig. 


I gravøllet efter Olav Audunssøn lyste Eirik sit og 
sin hustrus forsæt, og ved midtsommerstid hadde han 
og Eldrid skiftet og delt sit gods. Han fulgte hende 


til Gimsøy og derfra drog han like ind til kaupangen, 
tok igjen ordensdragten i minoritterklosteret, Det gik 
stilt for sig denne gang, en hverdags morgen under 
en av de første messer. Av hans egne var ikke andre 
i'kirken end Aslak Gunnarssøn og Cecilia. Denne 
gang tyktes søsteren ikke ha saa meget imot at hendes 
bror blev munk. 

Aslak og hans hustru styrte Hestviksgodset med 
saa stor dygtighet, saa alle Olavs børnebørn kom i 
ypperlige kaar — Cecilia fik tre sønner og tre døtre 
med sin anden husbond. Av Jørunds sønner artet Kol 
bein og Audun sig vel; Torgils var en vild svein, men 
han druknet i ung alder. 

Eirik holdt altid frem for de unge, naar de gjestet 
ham i klosteret, at deres medgang i verden var løn 
for morfarens fromme og mandige liv, og han kunde si 
mange ord ut av Læsten om denne sak. De unge var 

glad i ham og hadde stor vyrdnad for ham; de hadde 
aldrig kjendt ham andet end som barfotmunk. Og 
han var en from munk, dygtig til at pleie syke mænd 
baade paa krop og sjæl; boklært blev han ogsaa med 
aarene, og han var hagemester i klosteret det meste 
av tiden. Men søstersønnerne visste hjemme fra 
bygden, at i ungdommen skulde Eirik ha været noget 
vild. Cecilia talte aldrig til sine børn om brorens liv 
før i verden. 

Olavs eftermæle ute mellem folk var ikke saa straa- 
lende som broder Eirik vilde ha det til — det visste 
alle de unge godt. En djerv stridsmand hadde han 
været og en god, redelig bonde, men egen og uom- 
gjængelig og en uglad fælle i glade mænds lag. 

Den store mandedøden kom og ryddet op i ætten, 
men den var mangemændt endda efter sotten hadde 
faret over. Den herjet ikke saa haardt syd i landet 
som mnordenrjelds. I minoritterklosteret i Oslo døde 
ikke stort mere end halvparten av brødrene, men i 
ordenens hus i Nidaros sat to munke alene igjen. Det 


blev da slik at broder Eirik Olavssøn og tre unge 
brødre fra Oslo skulde flytte dit. Eirik var da tre 
snes aar gammel, sterk og frisk, endda han altid 
hadde øvet stor strenghet mot sig selv. Men munkene 
kom ut for haardt uveir over tjeldet, og nogen dager 
efter at han var kommet til sit nye kloster utaandet 
Eirik i sine brødres armer. 


